
i\xoNiTUS  nuper  a  bibliopolis  nova  jam  opus  esse 
editione  mei  Medicinae  Theoreticce  Conspectus,  eun- 
dem  denuo  retractavi,  et  ad  vestrum,  Auditores  in- 
genui,  usum,  nunc  iterum  profero. 

Experientia  haud  paucorum  annorum,  discens 
pariter  atque  docens  artem  medicam,  probe  nove- 
ram  quam  utilis,  quam  necessarius  ssepe  esset  hujus- 
modi  rerum  quaa  in  prEelectionibus  Academicis  trac- 
tantur  conspectus  cum  professori  tum  discipulis. 
Quocirca,  ex  quo  tempore  honorificum  in  alma  hac 
Academia  docendi  munus  adeptus  essem,  mecum 
decreveram,  meisque  Auditoribus  promiseram,  ali- 
quid  hujusmodi,  ad  usum  eorum  me  quamprimum 
editurum  ;  "quod  profecto  eo  magis  necessarium  esse 
existimavi,  quia  ordinem  quodammodo  novum,  in 
rebus  quse  mea?  provinciae  sunt  tractandis,  secutus 
essem. 

Medicina  Theoretica  tres  partes  complectitur  qua? 
seorsum  tractari  solebant;  Physiologiam  scilicet, 
Pathologiam,  et  Therapeiam :  quarum  priores  duas, 
quam  maxime  potuerim,  simul  docere  conatus  sum  ; 
quippe  quae  saepe  difficillime  separentur,  nonnun- 
quam  omnino  inseparabiles  sint.  Hinc  metuendum 
erat,  ne  ordo  inusitatior,  nulloque  libro  explicatus, 
quamvis  revera  satis  simplex,  et,  ut  puto,  naturalis, 
studiosis  quodammodo  obscurus  videretur. 

His  argumentis  inductus,  et  hoc  promisso  me  te- 
neri  ratus,  octo  abhinc  annis  primam  hujus  opusculi 
partem,  Physiologiam  scilicet  et  Pathologiam  com- 
plectentem,  in  lucem  edidi :  sed  nimis  festinanter 
conscriptam,  neque  ea  qua  docuisset  cura  correctam 
et  expolitam.    Ad  talem  scilicet  laborem  multo  ma- 
gis  necessarium  quam  facilem,  cum  tempus  tunc 
urgeret,  ipseque  aliis  et  gravibus  implicarer  negotiis, 
parum  equidem  valebam.    Postea  vero,  (quod  et 
meum  me  munus,  et  auditorum  meorum,  aliorum- 
que  in  hac  Academia  in  medicina?  studium  incum- 
bentium,  candida,  pro  more  ingenuse  juventutis,  in 
libello,  quamvis  tot  maculis  fcedo,  recipiendo  benig- 
nitas,  usque  hortabantur),  cum  tempus  et  aliae  res 
magis  faverent,  eundem  qua  potuerim  cura  emen- 
dare  et  expolire  tentavi,  quaedam  ex  multis  quae  de- 
essent  ei  supplere,  nonnulla  quae  superflua  videren- 
tur  delere,  cunctaque  in  meliorem  ordinem  reducere. 
Totum  denique  opusculum,  his  modis  haud  parum 
auctum,  ne  quid  formidinis  haberet  volumen  nimis 
crassum,  in  duos  tomos  dividendum  curavi,  adeo 
graciles,  ut  forma  saltem  vel  delicatissimos  lectores 
non  terreant. 

Mirabimini  forsitan,  quod  et  olim  mirati  sunt 
nrulti,  me  Latino  sermone  usum  esse,  atque  adhuc 

uti ;  prasertim  ciim  pauci  in  Britannia  nostra  hoc 
sermone  nunc  conscribantur  libri,  et  ipse,  ut  mos 
est  professorum  in  alma  Academia  Edinensi,  verna- 
culo  sermone  docere  soleam.  Quin  et  multi  erga 
me  benevoli  me  de  hac  re  serio  admonuerunt,  et 
Bibliopola  meus,  vir  honestus,  et  mihi  amicissimus, 
et  in  re  literaria  apprime  sagax,  me  certiorem  fecit, 
parum  e  re  mea  fore  latinum  librum  scripsisse ;  pau- 
cos  enim  nunc  existere  talium  de  re  medica  librorum 
aut  lectores  aut  emptores. 

Nequibam  cum  tanto  viro  de  suo  negotio  contro- 
versiam  inire ;  quamvis  haud  facile  crediderim,  scien- 
tiae  medicae  studium  aggressurum  esse  quenquam 
literarum  adeo  nescium,  ut  vel  aspectus  latini  libri 
prorsus  terreret.  Neque  profecto  negaverim,  latini 
sermonis  scientiam,  quanta  aut  nunc  cuiquam  com- 
petat,  aut  olim  ipsis  veteribus  fuisset,  aegre  suffec- 
turam  ad  plurimos  libros  intelligendos,  pseudo-lati- 
nos,  sed  ferreo  adeo  et  intorto  sermone  contextos,  et 
tot  barbaris  sesquipedalibusque  vocabulis  horridos, 
ut  Julio  Ccesari  Scaligero  ipsi,  si  hoc  solo  consilio 
resurgeret,  eorum  satis  ardua  foret  interpretatio. 

Post  tot  jam  barbara  elapsa  secula,  nemo  sanus 
conatus  fuerit  auream  Ciceronis,  aliorumque  vete- 
rum  scriptorum  latinitatem,  et  miram  elegantiam, 
aemulari ;  praesertim  de  arte  quavis,  puta  de  re  me- 
dica,  scripturus  :  singulae  enim  artes  et  scientiae  vo- 
cabula  quaedam  sibi  propria,  multaque  sensa  expri- 
menda  a  sermonis  elegantiis  omnino  abhorrentia, 
nequeunt  non  habere.  Tamen,  ut  opinor,  penes 
unumquemque  semper  fuerit,  et  quacunque  de  re 
scripturum,  sermone  uti  simplice  et  perspicuo,  qui- 
cum  contentus  esse  debet ;  non  enim  credo  cuiquam, 
nunc  fas  esse  optimos  et  elegantissimos  propius  at> 

tingere  scriptores.  Prima  certe  elegantia  est  sim- 
plicitas  et  perspicuitas  orationis  ;  quippe  cujus  usus 
sit  sensa  cujusvis  exprimere,  et  cum  aliis  hominibus 
communicare.  Quamobrem  etiam  sermone  quam 
purissimo  uti  oportet,  et  omnia  vocabula  nova,  bar- 
bara,  arte  cuilibet  propria,  quantum  fieri  possit  evi- 
tare.  Sin  minus,  metuendum  erit  ne  talia  voeabula. 
vel  totus  demum  sermo,  aut  prorsus  non  intelligan- 
tur,  aut,  quod  pejus  est  et  frequentius  incommodum, 
existimentur  intelligi  a  scriptoribus  pariter  et  lecto- 
ribus,  cum  vix  in  iis  sit  quod  intelligant ;  aut  deni- 
que,  capiantur  quodammodo,  sed  parum  accurate, 
et  sensu  fortasse  a  vero  auctoris  sensu  multum  alieno, 
Antiquum  enim  et  usitatissimum  apud  medicos  est, 
sibi  aliisque  persuadere  se  rem  intelligere,  cum  no- 
men  tantum  didicerint,  novamque  rem  se  credere 
invenisse,  cum  novum  tantum  rei  antea  bene  nota? 
nomen  imposuerint.  Caveant  autem  medici,  cave- 
ant  imprimis  in  medicina?  studium  incumbentes,  ne 
lioc  modo  sibimet  ipsis  dent  verba,  umbramque  pro 
substantia  captent. 

Hanc  vero  simplicitatem  et  perspicuitatem  ser- 
monis  et  cogitationis  super  rebus  medicis,  quam  ve- 
hementer  vobis  commendare  aveo,  certe  multo  me- 
lius  et  multo  facilius  attigissem  vernaculo  quam  la- 
tino  sermone  usus ;  et  simul  forsan  rem  magis  gra- 
tam  meis  auditoribus  et  lectoribus  fecissem.  An 
igitur  rationem  reddere  oportet  cur  hanc  linguam 
anteposuerim,  qua  per  aliquot  annos  scriptores  me- 
dici  in  quibusdam  Europas  regionibus,  et  pra?sertim 
in  insula  nostra,  tam  parum  usi  sint  ?  Veram  fate- 
bor  causam.  Nobilis  et  utilissima  lingua  nimis  ne- 
gligi  milii  visa  est,  eo  pejore  cum  effectu  quod  per 
trecentos  fere  annos  postquam  literaa  humaniores,  et 

cum  iis  scientiae  fere  omnes,  in  Europa  reviviscerent, 
communis  doctorum  virorum  lingua  fuisset,  per  to- 
tum  terrarum  orbem  intellecta,  qua  inventorum  om- 
nium,  et  observationum,  quotquot  sciri  aut  propa- 
gari  mererentur,  facillimum  et  commodissimum  per 
omnes  qua?  scientiam  colerent  gentes  commercium 
fieret.    Nondum  vidi,  nec  facile  credere  possum, 
consuetudinem  quse  nuper  increbuit,  libros  plerosque, 
cum  medicos,  tum  quoque  ad  alias  scientias  perti- 
nentes,  scribendi  vernaculo  variarum  regionum  ser- 
mone,  studia  aut  breviora  aut  faciliora  reddidisse, 
scientiamque  nostram  ullo  modo  aut  provexisse  hac- 
tenus,  unquamve  esse  provecturam. 

Prseterea,  latino  sermone  tam  male  in  desuetudi- 
nem  abeunte,  non  modo  nova  in  omni  genere  scientia? 
inventa  tardius  pervulgantur,  vel  penitus  cohibentur 
intra  fines  regionis  ubi  primo  nata  sunt,  verum  etiam 
multi  et  Eestimabiles  auctores,  praesertim  antiquiores, 
qui  hoc  sermone  usi  erant,  immerito  neglecti,  aut 
raro  evolvuntur,  aut  in  caligantibus  bibliothecis  re- 
posti,  duro  somno  damnantur,  digni  meliore  fato. 
Forsitan  et  tempus  veniet,  cum  medici  de  latino 
pradicaverint  scripto,  mutato  tantum  vocabulo,  quod 
olim  in  tenebricosis  seculis  de  Grseco  Monachi  sole- 
bant  praedicare,  "  Latinum  est,  nec  potest  legi  nec 
intelligi."    Cum  bonis  literis,  scientiae  omne  genus, 
artesque  elegantes,  et  imprimis  utilissima  ars  medica, 
floruere  olim.    lllis  tandem  neglectis  et  corruptis, 
hae  communem  sortem  subierunt,  et  iisdem  tenebris 
obvolutaB  dormiverunt,  per  duodecim  secula  pene 
extincta?,  et  generi  liumano  prorsus  inutiles.  Re- 
surgentibus  tandem  literis  ad  pristinum  decus,  scien- 
tias  resurrexerunt  simul :  vereor  autem  ne  tempus 
quandoque  veniat,  quod  fortasse  et  nunc  prope  absit, 

cum  extincta  face  qua3  primo  lucem  praebuit,  et  a- 
misso  duce  qui  perasperum  et  obscurum  iter  feliciter 
eduxit,  in  pristinam  relapsurae  sint  caliginem. 

Rem  igitur,  neque  inutilem  vobis,  neque  a  pro- 
posito  mei  officii  alienam,  me  facturum  existimavi,  si 
hasc  studia,  et  praeceptis,  et,  quantum  in  me  facul- 
tas  fuerit,  exemplo  quoque,  vobis  commendarem. 
Neque  vero  hoc  arroganter  aut  dictum  aut  factum 
existimari  vellem,  quasi  solus  adversarer  consuetudi- 
ni,  quae  Academia?,  et  qui  eam  ornaverint  tot  spec- 
tatissimis  viris,  placuisset ;  meaque  auctoritate  et 
exemplo  vindicarem  res,  quae  aliis  levis  omnino  mo- 
menti  visae  essent.  Ante  aliquot  annos,  quum  Pro- 
fessores  Medici  in  hac  Academia  vernaculo  sermone 
docere  statuerunt,  legesque  de  studiis  in  re  medica 
ordinandis  primo  stabilitae  fuerunt,  almae  Academiae 
auctoritate  sancitum  fuit,  ne  usus  latini  sermonis 
apud  nostrates  periret  prorsus,  neve  indoctis  honores 
academici  concederentur,  gravissimumque  permitte- 
retur  medendi  munus,  ut  omnia  tentamenta,  omnes- 
que  exercitationes,  ad  se  suosque  in  medicinae  studio 
progressus  comprobandos,  a  juventute  peragenda,  hoc 
sermone  peragerentur.  Quin  et  vir  summus,  olim 
prasceptor  meus  in  arte  medica,  nunc  collega  specta- 
tissimus,  cujus  vestigia,  quamvis  haud  passibus  ae- 
quis  in  plurimis  Medicinae  Theorcticce  partibus,  per- 
sequi  conatus  sum,  eodem,  ut  puto,  consilio,  eadem 
lingua  conscripsit  suum  de  Nosologia  Mcthodica 
aestimabile  opus,  quo  primus  ingentem  et  indigestam 
molem  in  formam,  et  decus,  et  elegantiam  quandam 
redegit.  Igitur,  cum  hoc  exemplo,  tum  quoque 
eonsilio  et  auctoritate  ipsius  Academiae  legum  fretus, 
me  hac  de  re  neque  errasse  multum  opinor,  neque 
operam  quam  dedi  mali  collocasse ;  scilicet  qui  non 

mulierculis,  aut  circumforaneis  medicis,  artem  nullis 
principiis  nitentem,  nullaque  doctrina  aut  scientia 
ornatam,  impertiar,  sed  artem  liberalem,  cui,  et  favet 
et  necessaria  est  doctrina  haud  exigua,  juventutem 
ingenuam  doceam,  jam  bonis  literis  probe  eruditam, 
et  plurima  scientia  imbutam. 

Hecc  de  forma  qua  prodiit  meus  libellus  sufficiant. 
Quod  ad  ejus  materiam  attinet,  quoddudum  fatebar, 
id  nunc  itertim  lubentissime  fateor,  nempe  hunc 
Medicinae  Theoreticce  Conspectum,  utilitatis  non 
novitatis  studio  conscriptum,  adque  usum  academi- 
cum  solum  destinatum  esse;  nec  unquam  mihi  in 
voto  fuisse,  medicos  jam  multa  doctrina  et  longa  ex- 
perientia  eruditos  docere,  sed  juvenes  tantum  ad  me- 
dicinae  studium  incumbentes,  scientiae  nostrae  prin- 
cipiis  imbuere.  Nequis  igitur  vitio  mihi  vertat  parum 
novi  meum  libellum  continere.     Novum  studium 
aggredienti,  id  totum  novum  est ;  et  professoris 
officium,  ut  mihi  visum  est,  in  hoc  maxime  consistit, 
ut  quicquid  de  re  quam  docet  sciri  dignum  cogni- 
tum  sit,  sive  novum  id  fuerit  sive  vetus,  idem  qua 
possit  cura,  et  brevitate,  et  perspicuitate,  suis  audi- 
toribus  exponat  et  explanet.    Oportet  quoque  medi- 
cinam  Theoreticam  docentem,  non  modo  scientiae 
medicae  principia  et  elementa  explicare,  sed  eorum 
usus,  et  ad  medicinam  Practicam  accommodationem, 
sedulo  ostendere.     Male  ergo  meo  functus  essem 
officio,  si  rerum  novarum  nimia  cupidine  abreptus, 
propriarumque  opinionum,  sive  verae  sive  falsae  illae 
fuissent,  defensione  occupatus,  innumerisque  ad  quas 
sic  via  strata  fuisset  controversiis  implicitus,  pluri- 
mas  res,  multo  majoris  momenti,  vel  neglexissem 
penitus,  vel  leviter  omnino  tetigissem,  neque  ea 
quam  ipsarum  magnitudo  postulasset  cura. 

Neque  sane,  ut  opinor,  plena  et  diserta  rerum  quai 
in  praslectionibus  academicis  docentur  explicatio,  in 
hujusmodi  opusculo  requiritur ;  quippe  quae  a  pro- 
fessore  ipso,  per  suas  praalectiones,  plenius  explican- 
dae  et  illustrandae  sint :  sat  erit,  si  disciplinarum, 
qua?  in  illis  praalectionibus  docentur,  conspectum  ge- 
neralem  exhibuerit,  si  principia  ipsarum  breviter 
ostenderit,  et  denique,  si  discipulis  postea  utile  fue- 
rit  ad  res  quas  didicerant  in  memoriam  revocandas. 
Neque  revera  plena  et  perfecta  scientia?  cujusvis, 
variarumque  ad  illam  pertinentium  rerum  explicatio 
et  notitia,  a  praelectionibus  academicis  petendse  sunt. 
Nulla  enim  ad  scientiam,  aut  medicam  aut  aliam 
quamlibet,  patet  via  regia  et  facilis  ;  nec  sine  proprio 
labore  et  diligentia  viam  ullam  quisquam  sibi  aperit. 
Professor  vero  nihil  aliud  agit,  quam  si  vastam  et 
fertilissimam  regionem  discipulorum  suorum  oculis 
patefaceret,  viasque  per  illam  ducentes  ostenderet,  et 
difficultates  undique  prementes  indicaret,  viatoresque 
demum,  per  talem  regionem  iter  suscepturos,  cum 
suis  monitis  et  praaceptis  dimitteret.  Discipulorum 
vero  unusquisque,  quam  sibimet  viam  elegerit,  pro- 
prio  Marte  persequatur,  variasque  immensae  regionis 
partes,  prout  ingenium  suum  tulerit,  aut  fortuna  po- 
testatem  fecerit,  exploret,  et  quae  ei  maxime  arrise- 
rint  omni  diligentia  excolat.  Suus  sic  quidem  cui- 
que  labor  erit,  sed  et  suaa  simul  cuique  constabunt 
bene  meritae  laudes. 

Plurimas  res  quae  una  cum  Medicina  Theoretica 
alibi  comprehendi  solent,  et  in  hoc  tibello,  et  in  praa- 
lectionibus  meis,  silentio  pragtereundas  judicavi ;  sci- 
licet  quae,  ut  professores  medici  in  alma  hac  Acade- 
mia  provincias  sortiti  sint,  ad  meam  minime  perti- 
nent. 

Hsec  causa  fuit  cur  res  omnes  Anatomicas  sedulo 
evitaverim,  tanquam  a  proposito  mei  officii  alienas, 
et  quas  omnis  studiosus  alibi  didicisse  debuit.  Ob 
eandem  causam,  quasdam  ad  Pathologiam  pertinentia 
omisi ;  vitia  illa  scilicet  quas  a  lassa  partium  fabrica 
omnino  pendent,  (morbos  solidorum  continentium, 
et  morbos  solidorwn  instrumentarios  Illustris  Gau- 
biij,  quaa  chirurgia,  non  medicina  sanantur,  et  quae 
cum  Anatomia  et  Chirurgia  suo  loco  plene  explican- 
tur.  Quasdam  denique  ad  Therapeiam  pertinentia 
similiter  prasterivi ;  illa  'nimirum  remediorum  gene- 
ra,  illasque  medendi  rationes,  quas  in  chirurgia  sola, 
et  minime  in  medicina,  locum  habent.  Usus  tantum 
partium  quarum  fabricam  studiosi  antea  didicissent, 
et  functiones  vivi  corporis,  morbosque  qui  singulas 
illas  functiones  impediant,  et  principia  generalia  de 
remediorum  viribus  atque  effectibus  in  talibus  mor- 
bis  sanandis,  docere,  meum  esse  putavi. 

Aliam  quoque,  ut  quidam  volunt,  PhysiologicB 
partem,  quam  silentio  omnino  praeteriisse  nefas  fuis- 
set,  quam  levissime  tetigi ;  Metaphysica  nempe  quae 
vocantur,  seu  de  functionibus  mentis  humanse,  ejus- 
que  cum  corpore  nexu  conjecturas  ;  nam  praeter  con- 
jecturas  nihil  super  hac  re  habemus.  Quicquid  au- 
tem  veri,  aut  verisimilis,  quicquid  pulchri  aut  in- 
geniosi,  istas  conjecturae  habeant,  fas  sit  dicere,  opti- 
mas  quasque  earum  nihil  hactenus  ad  usum  medicum 
contulisse. 

Noluerim  equidem  credere,  Naturam  tam  arcto 
hmite  ingenium  humanum  compescuisse,  ut  ad  has 
quoque  regiones  viam  sibi  nunquam  patefaciat.  Ve- 
reor  autem  ne  vel  infausto  omine  vel  malo  duce  iter 
tentaverint  qui  hactenus  ingressi  sunt,  vel  tempus 

longe  absit  quo  alter  hic  orbis  visibus  humanis  pa- 
teat.  Interea  igitur  satius  esse  duxi,  rem  intentatam 
relinquere,  quam  me  meosque  discipulos  ignoto  ae- 
quori  committere,  donec  certior  factus  fuero  de  fine 
et  praemio  laborum.  Quod  si  vir,  ingenio,  doctrina, 
industria,  prasstans,  qui  jphysiohgiam  corporis  hu- 
mani  prae  omnibus  hujus  seculi  scriptoribus  ornavit 
et  auxit,  caleulis  subductis  serio  conatus  sit  osten- 
dere,  imagines  vel  vestigia  rerum  ducenta  et  quin- 
que  millia  quadringenta  quinquaginta  duo,  condi 
vel  imprimi  in  particula  medulla;  cerebri  quas  unum 
granum  pendet ;  et  alii  non  parvi  nominis  auctores, 
magna  solertia  quaesiverint  in  qua  parte  cerebri  ani- 
ma  habitaret,  nonne  concludere  aequum  est,  multum 
adhuc  requiri  ut  haec  scientia  usibus  nostris  accom- 
modetur  ? 

Quamvis  igitur  mihi  sit  persuasissimum  actiones 
vivi  animalis  ab  anima  cum  corpore  juncta  pendere, 
nec,  nisi  alterius  cum  altero  mirabilis  nexus  ratione 
habita,  plenam  explicationem  esse  accepturas ;  non 
tamen  ausus  eram  tantum  aggredi  laborem,  quantum 
prsevideram  fore,  ut  rei  adeo  obscurae,  vel  etiam  mul- 
tarum  quae  de  ea  prolatae  sint  opinionum,  rationem 
redderem.  Res  veras  tantum  de  ea  singulares,  ex- 
perientia  et  observatione  compertas,  et  ad  usum  me- 
dicum  accommodatas,  recensere  conatus  sum.  Leges 
vero  harum  rerum  generales,  et  modum  quo  mens 
corpus  afficit  et  ab  eo  afficitur  vicissim,  nec  noverim 
ipse,  nec  quenquam  hactenus  novisse  crediderim. 
Forsitan  etiam  sat  medico  fuerit  novisse  tantum  in- 
ter  mentem  corpusque  intercedere  nexum,  ut  pluri- 
mum,  et  sane  mirum  in  modum,  se  invicem  afficiant : 
neque  solius  corporis  in  morbis  sanandis  rationem 

semper  habendam  esse,  sed  menti  qupque  interdum 
esse  subveniendum,  quippe  in  qua  saepe  hasreat  fons 
et  origo  mali. 

Utcunque  vero  cautum  fnerit  de  his  aut  aliis  rebus 
quae  nondum  certa  flde  cognitag  et  exploratse  sint, 
metuendum  est  ne  quicquid  sub  nomine  Medicinas 
TheoreticcB  prodeat,  multi,  non  vulgi  solum,  sed 
medicorum  etiam,  sic  enim  mos  jubet,  suspectum 
habeant. 

Non  est  dissimulandum,  Theorioz  Medicae  scrip- 
tores  homi.um  patientia  multum  abusos  esse,  et  sibi 
aliisque  nuper  et  olim  miris  ineptiis  imposuisse. 
Hinc  factum  est,  non  prorsus  sine  rationis  specie,  ut 
multis,  cum  medicorum,  tum  aliorum  hominum, 
persuasum  sit,  omnem  Theoriam  Medicam  prorsus 
vanam  et  futilem  esse,  et  non  modo  non  prodesse,  sed 
revera  multum  nocere,  animum  nempe  a  vera  noti- 
tia,  qua?  sola,  ut  volunt,  experientia  discatur,  ficta 
scientia,  avocando. 

Verum  enimvero  non  ideo  concludere  fas  est,  nihil 
veri  aut  certi  de  Theoria  artis  medica*  unquam  re- 
pertum  iri;  neque  si  aliquid  tale  repertum  fuerit, 
idem  inutile  futurum.  Plurimas  alias  artes,  bene 
novimus,  detectis  philosophorum  industria  veris  qui- 
bus  nitebantur  principiis,  illico  multum  provectas 
esse :  quod  profecto  magnus  olim  JSacon,  verse  et 
utilis  Natura  scientias  auctor  atque  parens,  solita 
sua  sagacitate,  et  perspexit  et  praedixit.  "  lnterim 
"  (inquit)  nemo  expectet  magnum  progressum  in 
"  scientiis  (prsesertim  in  parte  earum  operativa),  nisi 
"  philosophia  naturalis  ad  scientias  particulares  pro- 
"  ducta  fuerit,  et  scientias  particulares  rursus  ad  na- 
"  turalem  philosophiam  reductaa.  Itaque  non  mi- 
"  rum  est  si  scientias  non  crescant,  cum  a  radicibus 

"  suis  sint  separatae  *  "  Neque  profecto  Theoria  ar- 
tis  cujuslibet  vanas  et  incertas  conjecturas  aut  opi- 
niones  continere  debet,  sed  res  veras  generales,  ob- 
servatione  compertas,  unde  singulares  derivantur,  et 
ad  quas  singulaa  qua3  observantur  res  referri  possunt. 
Nemo  sanus  contenderit,  hujusmodi  Theorias,  quales 
multarum  artium  et  scientiarum  habemus,  aut  vanas 
aut  inutiles  esse.  Utinam  et  tales  rei  medicae  habe- 
remus ;  quod  profecto  eo  magis  necessarium  mihi 
videtur,  cum  insigne  inter  artem  nostram  et  alia 
artificia  quas  artes  mechanica?  vocari  solent,  discrimen 
intercedat.  His  enim  sunt  prascepta  quasdam  fixa 
et  certa,  quibus  artifex  fretus,  errare  nequeat,  et 
quibus  usus,  opus  quod  susceperit  perficere,  hoc  est, 
mutationeis  in  rebus  quas  tractat  ad  arbitrium  effi- 
cere,  possit ;  parum  refert,  principia  quibus  ista  artis 
suee  praacepta  nituntur,  intellexerit,  necne.  Sic  fa- 
ber  scalpellum  e  ferro  effinxerit,  et  medicamentarius 
quodvis  medicamentum  secundum  regulas  prasscrip- 
tas  praaparaverit,  neque  alteruter  horum  artificum  in 
opere  suo  repererit  quod  negotium  susceptum  im- 
pediverit.  Materia  quam  tractat  constans  est,  sem- 
perque  eadem ;  in  manibus  inque  potestate  ejus 
penitus  est ;  naturam  ejus  bene  novit,  viresque  qua? 
eam  afficiant  adque  libitum  mutent ;  et  certus  igitur 
promittere  potest,  mutationem  desideratam,  vel  muta- 
tionem  quamlibet  ad  quam  materia  apta  sit,  se  effec- 
turum. 

Sed  longe  alia  est  ars  medica,  et  longe  aliis  diffi- 
cultatibus  implicita.  Materiam  enim  atque  compa- 
jrinem  tractamus  delicatissimam  et  valde  mutabilem, 

quse  scilicet  neque  variis  hominibus  prorsus  eadem 
est,  neque  eidem  homini  variis  temporibus ;  quseque 
igitur  ab  iisdem  rebus  variis  modis  afficitur ;  ita  ut 
quod  nunc  valde  prodest,  nunc  iterum  vehementer 
noceat,  quodque  interdum  corpus  vix  afficit  omnino, 
idem  interdum  vehementissime  afficiat,  non  sine 
vitae  discrimine.    Maxima  autem  difficultas  in  hoc 
consistit,  quod  saepe  haud  perspicuum  sit,  qua^nam 
ad  morbum  tollendum  requirantur  mutationes,  aut 
quid  omnino  faciendum  ;  quaenam  scilicet  conditio 
morbosa  fuerit,  et  qua  ratione  summovenda.  Quo- 
circa  medicum  et  decet  et  oportet,  non  modo  reme- 
dia  novisse  quse  adversus  certos  morbos  prodesse  so- 
leant,  sed  horum  quoque  morborum  naturam  et  cau- 
sas,  et  remediorum  vires,  et  administrationem,  et 
modum  quo  contra  morbos  prosunt,  intellexisse ; 
quo  melius  sciat  idoneam  singulis  aegrotantibus  me- 
dendi  rationem  accommodare,  aut  si  illa  quam  primo 
instituit  curatio  male  cesserit,  eandem  mutare  et 
corrigere,  vel,  si  opus  fuerit,  aliam  prorsus  et  novam 
medendi  rationem  tentare.    Et  profecto  tot  tamque 
varia?  existunt  morbosaa  corporis  conditiones,  aliam 
atque  aliam  remediorum  administrationem  postu- 
lantes,  ut  neque  mens  sit  adeo  capax  quae  complec- 
tatur  singulas,  neque  memoria  quaa  retineat.  Theo- 
ria  igitur  medica,  seu  principiis  quibusdam  generali- 
bus,  egemus,  quibus  innixi  in  novis  aut  arduis  occa- 
sionibus  dirigamur,  et  ad  eam  medendi  rationem 
tentandam  perducamur,  quas  natura?  morbi  et  con- 
ditioni  a?gri  rite  accommodata,  et  tutissima  ipsa  fue- 
nt,  et  maximum  simul  beneficium  et  auxilium  pro- 
miserit.     Igitur,  quo  longius'a  debita  accuratione 
distet  ars  salutifera,  et  quo  magis  futiles  fuerint 
Theorice  hactenus  proposita?,  eo  majore  cura  et  dili- 

gentia  opus  erit  ad  novam  et  perfectiorem  reperien- 
dam  ;  quippe  sine  qua  ars  nostra  neque  pulchra  qua 
decet  forma  erit,  neque  eam  quam  generi  humano 
debet  utilitatem  unquam  praestabit. 

Plerisque  vero  Theorice  Medica*  scriptoribus  hoc 
vitium  fuit,  ut  scientiam  nostram  pene  vel  penitus 
perfectam  reprsesentaverint ;  qualis  scilicet  non  modo 
sani  corporis  munera  bene  explanaret,  sed  ad  om- 
nium  fere  morborum  rationem  reddendam  facile  suf- 
ficeret,  et  idoneam  singulis  curationem  ostenderet. 
Nemini  vero  latere  potuit,  qui  vel  Theorias  quas 
varii  protulerint  auctores  sedulo  perpendisset,  vel 
artem  medicam  talibus  principiis  innixus  exercere 
tentasset,  quantum  his  de  rebus  hallucinati  essent 
scriptores  medici;  quorum  unusquisque,  quod  vera 
scientia  deesset,  imaginatione  et  conjecturis  supplere 
solebat :  opus  profecto  facilius  multo  quam  utile. 
Praaterea,  hoc  modo  factum  est,  ut  multi  et  egregii 
auctores  tempus  et  operam  suam  pessime  luserint,  in 
eruendis  Theoriis  quas  patribus  placuissent,  novis, 
saepe  haud  melioribus,  in  locum  earum  sufFectis. 
Hinc  controversiaB  innumerae,  nonnunquam  de  rebus 
seriis  et  magni  momenti,  saepius  vero  de  lana  caprina, 
quae  medicorum  animos  a  rebus  gravioribus,  quales 
sciri  meruissent,  male  avocabant.  Hinc  suas  quod- 
que  seculum  Theorias  medicas  vidit ;  superioris  jam 
.seculi  opiniones  et  nos  haud  immerito  nunc  ridemus, 
proximo  forsitan  aevo  vicissim  ludibrium  daturi. 

"  Non  autem  (si  verbis  Ciceronis  uti  fas  est)  sumus 
"  ii  quibus  nihil  verum  esse  videatur,  sed  ii  qui  om- 
«  nibus  veris  falsa  quaedam  adjuncta  esse  dicamus^ 
«  tanta  similitudine,  ut  in  iis  nulla  insit  certa  judi- 
"  candi  et  assentiendi  nota."  Maxime  vero  dolen- 
dum  est,  unumquemque  fere  scriptorem  medicum,  de 

variis  quas  vel  ipse  vel  alii  protulissent  opinionibus 
disserentem,  causidici  (neque  profecto  honestissimi 
semper)  partes  suscepisse,  judicis  muneris,  quod  suum 
erat,  plerumque  immemorem ;  totumque  ingenium, 
et  doctrinam,  et  laborem,  et  eloquentiam,  in  hoc 
collocasse,  ut  causam  quam  defenderet,  si  posset 
recte,  si  non,  quocunque  modo  tueretur  ;  quod  ple- 
rique  auctores  se  effecturos  crediderunt,  celando  quae 
prorsus  adversarentur,  fingendo  quae  deessent  et  ne- 
cessariae  viderentur  suae  causae,  vindicando  multa 
falsa  et  futilia,  vel  saltem  incerta  et  dubia  eidem  in- 
servientia,  resque  demum  satis  notas  et  manifestas 
ita  torquendo,  ut  a  vera  et  simplice  significatione  dis- 
tractas,  easdem  in  alias  quasque  magis  faverent  sen- 
tentias  traherent.  "  Quid  autem  (ut  idem  Cicero 
"  bene  monet)  tam  temerarium,  tamque  indignum 
«  sapientis  gravitate  atque  constantia,  quam  aut  fal- 
"  sum  sentire,  aut,  quod  non  satis  explorate  percep- 
"  tum  sit  et  cognitum,  sine  ulla  dubitatione  defen- 
"  dere." 

Quamvis  plurimae  et  admodum  diversae  causae, 
nostram  variis  modis  variis  temporibus  corruperint 
scientiam,  tamen  haud  est  negandum,  unam  alte- 
ramve  ex  gravissimis  omni  pariter  aetate  et  adfuisse 
et  nocuisse  multum. 

Principio  igitur  memoria  semper  tenere  oportet, 
puram  et  nudam  super  rebus  medicis  veritatem  nus- 
quam  extitisse;  artemque  pariter  atque  scientiam 
nostram,  multis  et  gravibus  erroribus,  ab  ipsis  etiam 
earum  primordiis,  semper  fuisse  corruptas. 

Frustra  omnino  de  origine  medicinae  disputatur, 
quippe  quse  nusquam  ignota  fuerit,  nusquam  non 
magis  minusve  culta,  non  secus  ac  aliae  artes  quae 
variis  naturae  humanae  necessitatibus  ministrent,  ejus- 

que  aeerbissimis  aerumnis  opem  ferant,  et  conditio- 
nem  hominum,  nusquam  suis  incommodis  vacuam, 
jucundiorem,  aut  tolerabiliorem  reddant.  Omnes 
scilicet  ab  omni  eevo  homines  suum  exercuerunt  in- 
genium  et  industriam,  ut  voluptates  sibi  acquirerent, 
et  dolores  quibus  obnoxii  essent  tollerent  aut  leni- 
rent.  Variee  profecto  res,  in  variis  regionibus  atque 
temporibus,  eorum  conamina  ita  dirigere  potuerint, 
ut  vel  prospera  vel  fere  inania  evaserint.  Non  est 
igitur  dubitandum,  artem  medicam  ubique  terrarum 
suum  habuisse  exordium  inter  homines  recentes  et 
rudes,  naturse  rerum,  et  bonee  ratiocinationis,  pariter 
nescios ;  quos  ideo  oporteret  ad  observandos  aut 
tractandos  morbos,  eorumque  naturam  et  originem 
explorandas,  omnino  imparatos  accessisse. 

Ad  observandos  profecto  morbos  omni  tempore 
manifesta  necessitate  coguntur  homines ;  quippe  qui 
asgrotantium  seque  eorumque  amicorum  attentionem 
summo  sibi  jure  vindicent.  Ad  causas  quoque,  et 
originem,  et  naturam,  morborum  investigandas,  in- 
stinctu  quodam  peculiari,  neque  sane  inutili,  etiam 
quam  maxime  inculti  perducuntur,  Docet  enim 
sensus  communis,  nullam  novitatem,  aut  mutatio- 
nem,  aut  a  solito  naturas  cursu  et  ordine  aberratio- 
nem,  fieri,  sine  causa  aliqua,  vel  occulta  vel  mani- 
festa.  Ad  has  vero  detegendas  causas,  multis  et 
accuratis  observationibus,  et  cauta  admodum  et  so- 
bria  opus  est  ratiocinatione. 

Gravissime  autem  erraverunt  auctores,  qui  sibimet 
persuaserint  homines  rudes  atque  indoctos  ad  tale 
inceptum  valere,  tutoque  fldendum  esse  eorum  ob- 
servationibus  et  opinionibus :  nimirum  quos  crede- 
rent,  quamvis  omni  ope  et  auxilio  doctrinas  et  scien- 
tiee  in  hoc  opere  carerent,  tamen  nullius  falsa*  scien- 

tiae  praeceptis  irretiri,  aut  in  errorem  duci,  et  ideo 
rectam  et  planam  sensus  communis  semitam  ingredi, 
eandemque  constanter  persequi,  et  observare  bene, 
et  describere  fideliter,  et  ratiocinari  parum,  idque 
tantum  rebus  veris,  et  principiis  paucis  et  certis  in- 
nixos.  Res  facta  enim  in  omni  aevo  et  gente  satis 
superque  demonstravit,  homines  rudes  et  indoctos, 
cum  apud  recentes  et  feras  gentes,  tum  quoque  apud 
cultiores  et  politiores  populos,  quorum  par  omnino 
hic  ratio  est,  parum  accurate  observare  eas  res  quae 
sub  ipsis  sensibus  cadunt,  et  plurimum  saepe  et  pes- 
sime  ratiocinari,  a  principiis  scilicet  non  modo  falsis, 
sed  aliquando  etiam  absurdis,  qualia  imaginatio  sola 
iis  suppeditare  potuisset.  Talibus  praeterea  homini- 
bus  ingens  solet  esse  et  inexhausta  credulitas,  et  in- 
explebilis  omnium  mirorum  aviditas,  quae  fere  eo 
magis  appetunt,  et  facilius  amplectuntur,  et  con- 
stantius  et  pertinacius  retinent,  quo  ipsa  incredibi- 
liora  fuerint,  et  a  communi  sensu  alieniora.  Sic,  ab 
antiquissimis  etiam  temporibus,  solenne  fuit,  morbo- 
rum,  si  non  omnium,  saltem  multorum,  originem  et 
causas,  ad  numina  ofFensa,  aut  daemones  iratos,  aut 
sidera  malignius  micantia,  aut  artem  magicam,  re- 
ferre,  et  idoneam,  quaeque  his  causis  responderet, 
medendi  rationem  instituere,  donec  variis  piaculis, 
et  ritibus  superstitiosis,  et  carminibus  magicis,  paca- 
tis  numinibus  aut  daemonibus,  expiata  et  semota 
malignitate  siderum,  frustrataque  magice  quae  noce- 
ret,  et  sic  sublatis  eorum  causis,  semet  urgentibus 
malis  liberarent.  Et  profecto  apud  ornnes  quotquot 
hactenus  cogniti  fuerint  recentes  populos,  sacerdotes 
vel  soli  medendi  munus  occuparunt,  tanquam  reli- 
gionis  et  magices  partem,  vel  divisum  cum  mulieri- 
bus  officium  medicum  habuerunt,  quibus,  praesertim 

vetulis,  peritia  aliqua  in  arte  magica,  et  ideo  notitia 
qiuedam  plus  quam  humana,  imputari  solebant.  Nec 
defuere  unquam  vafri  quidam,  ignorantiam,  et  super- 
stitionem,  et  credulitatem  populi  ad  suum  usum  et 
quaestum  convertere  callidi,  et  errores  tam  pretiosos 
omni  cura  et  diligentia  fovere  et  stabilire  soliciti, 
probe  distinguentes  inter  finem  artis  et  finem  artificis. 
Ml  mirum  igitur,  per  tot  secula  inter  rudes  gentes 
artem  medicam  tam  parum  provectam,  et  ad  Hippo- 
cratis  usque  tempora  innumeris  hujusmodi  ineptiis 
et  superstitionibus  plurimum  corruptam  fuisse;  cum 
plerorumque  medicina?  cultorum  tantum  interesset, 
res  omnes  ad  eam  pertinentes  alios  homines  celare, 
et  insigni  et  perpetua  fraude  artem  ipsam  exercere. 

Neque  profecto  sola  vulgi  hominum  ignorantia  et 
credula  superstitione  semper  et  ubique  corrupta  fuit 
scientia  medica :  multi  enim  se  credentes  a  talibus 
erroribus  immunes,  et  philosophorum  nomen  sibimet 
sumentes,  aliosque  docere  affectantes,  artem  nostram, 
quam  promovere,  et  a  multis  erroribus  purgare  pro- 
miserant,  aliis  saepe  et  novis  corruperunt  ineptiis,  eo 
magis  nocivis  et  dimcilius  corrigendis,  quod  validiore 
quam  quos  hi  philosophi  refellere  suscepissent  er- 
rores,  fundamento  viderentur  niti,  et  argumentis 
magis  ingeniosis  et  probabilioribus  stabiliri.  Quin 
et  plurimae  et  satis  futiles  de  rebus  naturalibus  et 
medicis  opiniones,  solo  philosophias  titulo,  et  clari 
auctoris  nomine,  innixse,  quamvis  revera  prorsus 
imaginarise,  lapsu  temporis  venerationem  et  auctori- 
tatem  quandam  sibi  nactse,  diu  floruere,  et  fere  ubi- 
que  pro  veris  certis  et  stabilitis  receptae  sunt,  neque 
per  multa  secula  quisquam  extitit  tam  audax  qui  eas 
vel  in  dubium  vocaret.    Annales  medicinae  testan- 
tur,  opiniones  quasdam,  vel  prorsus  falsas,  vel  saltem 

kibrico  admodum  fundamento  innixas,  ab  Aristotele, 
et  Platone,  et  ipso  Pythagora,  et  Magis  ;Egypti, 
forsitan  et  ultimis  Indiae  oris  primo  derivatas,  de 
elementis,  et  temperamentis,  et  harmonia  numero- 
rum,  et  imparium  numerorum  vi  et  excellentia,  a- 
pud  medicos  invaluisse,  et  vix  tandem,  aut  ne  vix 
quidem,  post  bis  mille  annos  et  amplius,  pristinum 
imperium  deposuisse. 

Gravius  autem  malum,  et  difficilius  delendum,  ab 
ipsis  medicis  derivatum  est,  qui  cum  artem  suam 
proprio  Marte  colere,  deque  ea  philosophari  incipe- 
rent,  et  tantam  molem  propriis  observationibus  et 
doctrinis  fundare  cuperent,  in  pessimum  errorem  in- 
ciderunt,  raro  distinguere  soliti  inter  res  veras  et 
factas,  quas  vel  observando  vel  periclitando  didice- 
rant,  suasque  de  his  rebus  opiniones  et  conjecturas. 
Quse  cuique  placuit  de  re  quavis  opinio,  eam  pro 
vero  et  ipse  sumpsit  et  alios  docuit.  Quam  male 
vero  hsec  artem  medicam  colendi  ratio  cesserit,  me- 
dicinaB  annales  luculenter  docent,  et  bibliothecse  me- 
dicse  melius  adhuc  et  certius  testantur.  Qaot  libri 
opinionum  pleni  quas  nunc  dies  delevit ;  quot  came- 
lorum  onera  librorum,  quos  consulere,  ne  dicam  per- 
legere,  frustra  tentamus,  adeo  difficile  est  distinguere 
inter  vera  et  falsa,  inter  opiniones  auctorum  et  res 
ipsas  quas  observaverant,  et  quas  omnis  medici  plu- 
rimum  interesset  novisse. 

Patris  ipsius  medicinas  scripta,  qualia  saltem  ad 
nos  pervenerint,  impia  filiorum  aliorumque  discipu- 
lorum  temeritate  corrupta,  ab  hoc  vitio  non  prorsus 
immunia  videntur.  Quid  dicam  de  scriptis  medicis 
per  tot  secula  post  Hippocratis  tempora  innumeris 
ineptiis  philosophiae  vanaa  et  mutabilis  implicitis? 
Quid  de  Herculeis,  tamque  male  collocatis  Galevi 

laboribus,  doctrinam  Hippocraticam,  suamque,  quae 
propriis  fundamentis,  aut  novis  et  sanis  observationi- 
bus,  niti  debuisset,  principiis  philosophise  Aristotelis 
suffulcire  conantis  ?  Quid  de  Arabum  commentis,  si 
commenta  vocari  mereantur,  quae  disciplinis  et  scrip- 
tis  medicis  Graecorum  adjecerunt,  aut  in  iis  mutave- 
runt  ?  Quid  de  rabie  Chemicorum,  tempore  et  paulo 
post  tempus  Paracelsi  ?  Quid  de  Theoriis  saniorum 
Chemico-medicorum  seculi  proxime  elapsi  ?  Quid  de 
Helmontii,  ejusque  assectatorum,  etStahlii  opinioni- 
bus  ?  Quid  demum  de  Iatro-mathematicis,  eorum- 
que  pseudo-demonstrationibus  super  rebus  medicis, 
quibus  credebant  se  sibi  suisque  has  provincias  in 
posterum  vindicasse  ?  Quid  de  egregio  latro-mathe- 
matico  ex  nostratibus  putandum  est,  de  hostibus  suis 
et  humani  generis,  justo  bello,  ut  credebat,  devictis, 
triumphante,  et  exclamante,  "  Non  dubito  me  sol- 
"  visse  nobile  problema ;  quod  est,  Dato  morbo,  in- 
"  venire  remedium.    Jamque  opus  exegi." 

Parum  certe  medici  profecerunt  hactenus,  et  pa- 
rum,  ni  fallor,  profecturi  sunt  in  posterum,  qui,  nulla 
adhibita  ratiocinatione,  sola  experientia  semet  occu- 
paverint.  Plurimas  res  novas  hoc  modo  facile  didi- 
cisse  potuerint,  sed  sibi  aliisque  pariter  inutiles,  nec 
unquam  scientiam  medicam  provecturas;  scilicet 
quarum  rationem,  et  ad  tisum  medicum  accommoda- 
tionem,  ignotas  esse  oporteret.  "  Applicatio  autem 
«  experimenti  nihil  aliud  est,  quam  ingeniosa  tra- 
"  ductio  ejtts  ad  experimentum  aliud  aliquod  utile*." 
Utcunque  vero  necessaria  in  rebus  medicis  ratiocina- 
tio  fuerit,  tamen  oportet  omni  cura  et  diligentia  dis~ 


*  Bacon. 

tinguere  inter  res  observatas  et  auctoris  de  iis  judi- 
cium  ;  ita  ut  siquando  hoc  fallax  fuerit,  certa  expe- 
rientia  maneat,  et  sagaciori  aut  fortunatiori  medico 
suum  usum  praastet. 

Neque  sane  in  opinionibus  solis  errarunt  scriptores 
medici ;  in  ipsis,  quas  credebant  certissimas,  rebus 
factis,  observatione  compertis  et  stabilitis,  plurimum 
saspe  hallucinati  sunt ;  scilicet  cum  ex  uno  vel  paucis 
rei  cujusvis  exemplis,  eandem  certam  et  constantem 
crediderint,  et  pro  axiomate,  seu  aphorismo,  posue- 
rint.    Hoc  modo  plurimas  res  pro  veris  posteris  pro- 
diderunt,  quse  nec  sunt  verse,  nec  fuere  unquam. 
Tot  nimirum  sunt  varias  corporis  conditiones,  totque 
res  externas  qua?  idem  afficere  possint,  ut  summa 
prudentia  et  accuratissima  circumspectione  semper 
opus  sit,  ut  quid  effectus  singulis  tribuendum  sit, 
bene  perspiciamus ;  neque  morbo  tribuamus  quod 
viribus  remediorum,  neque  remediis,  quod  Naturse 
conatibus,  vel  forsan  multis  rebus  externis  parum 
observatis,  tribui  debet.    Par  quoque  ratio  est,  quod 
parum  et  caute  admodum  fidendum  sit  historiis  mor- 
borum,  et  innumeris  et  miris  de  viribus  remediorum 
observationibus  quas  omnes  fere  homines  semper  et 
ubique  decantare  solent ;  medicis  saspe  vitio  verten- 
tes,  eos  tot  tamque  praeclara  prosperae  curationis  mo- 
numenta  negligere,  quaa  ipsi  propriis  se  oculis  vidisse 
testantur.    Nee  unquam  fortasse  extitit  pharmaco- 
pola  circumforaneus  tam  duri  frontis,  qui  plura  aut 
magis  mira  de  suis  arcanis  pradicaverit,  quam  multi, 
non  vulgi  solum,  sed  ingenuorum  etiam,  testimonio 
suo,  vel  jurejurando,  si  opus  esset,  Jubentes  conflr- 
maverint,  neque  arcani  neque  pramii  participes,  sed 
bona  fide  testantes  ea  qua?  se  novisse  crederent.  Qua- 
propter  oportet  non  modo  observationes  quas  condere 

cupimus,  vel  experiraenta,  siqua  de  industria  insti- 
tuta  fuerint,  saape  repetere,  sed  eadem  quam  maxime 
variare,  et  in  aliis  corporibus,  aut  eodem  corpore  alio 
tempore,  et  alia  conditione,  et  rebus  externis  quam 
maxime  diversis  existentibus,  tentare.  Ut  verbo 
dicam,  medico  non  semper  licet  propriis  oculis  fidere ; 
scilicet  qui  partem  tantum  rei,  non  totam  rem  quae 
agitur,  cernant. 

Scepe  quoque  erraverunt  medici,  propriis  oculis 
nimis  parum  usi,  aliorumque  oculis  plus  aequo  con- 
fisi ;  nimirum  cum  tanta  veterum  scriptorum  vene- 
ratio  fuit,  ne  dicam  cultum  pene  divinum,  tantaque 
magnorum  nominum  auctoritas,  ut  in  verba  eorum 
jurare  medicis  religio  esset,  contrariamque  opinionem 
habere,  nefas  et  flagitium.  Neque  profecto  per  ali- 
quot  secula  medicis  licuit  propriis  oculis  fidere,  pro- 
prioque  judicio  uti,  si  Hippocratis  vel  Galeni  auc- 
toritas  sententia?  quam  suaderent  adversaretur.  Quin 
et  multis  solenne  fuit,  magnorum  auctorum  nomini- 
bus  et  auctoritate  pro  decore  simul  et  tutamine  uti, 
iisque,  se  suasque  male  natas  opiniones,  veluti  par- 
mula,  tueri.  Nec  defuerunt  medici,  quos  cum  mag- 
ni  nominis  auctoribus  splendide  errasse,  quam  cum 
vulgo  hominum  obscure  sapuisse,  potius  juvabat : 
adeo  grata  est  cuique,  vel  in  his  rebus,  ab  aliis  homi- 
nibus  spes  semet  distinguendi. 

Nequis  autem  temere  sibi  persuadeat,  varias  et 
prope  innumeras  ineptias,  T/ieorice  medicse  nomen 
pessime  usurpantes,  scientiam  nostram,  quam  toties 
corruperant  et  fcedaverant,  nunquam  provexisse,  ne- 
que  generi  humano  quicquam  profuisse.  Paucse  ex 
iis  fuerunt  adeo  absurdse,  ut  nihil  boni  aut  utilis 
continerent.  Prasterea,  medicorum  animos  ad  varias 
scientise  nostrse  partes  explorandas  et  excolendas  im- 

pulerunt:  nec  quisquam  provinciaa  nostras  existit 
angulus  adeo  sterilis  et  ingratus,  quin  agricolee  labo- 
rem  Jargius  vel  parcius  remuneraverit.  Et  profecto 
opiniones  satis  ineptae,  haud  raro  ad  egregia  et  uti- 
lissima  inventa  homines  perduxerunt;  neque,  ut 
opinor,  levis  momenti  fuit4  hoc  modo  didicisse  quod 
non  fuit  bonum,  aut  utile,  aut  verum  ;  conjunctissi- 
ma  enim  talis  notitia  saspe  est  cum  scientia  rerum 
quas  novisse  cupimus ;  nimirum  quas  ad  veram  sapi- 
entiam  viam  monstrat,  monendo  quinam  calles  evi- 
tandi  sint,  et  quam  viam  ingredi  conveniat.  Quod 
si  medici  nondum  alienis  periculis  sapiverint,  in  iis 
certe  est  omnis  culpa ;  sat  enim  superque  exemplo- 
rum  habuerunt  quae  monuissent. 

«  lllud  interim,"  ait  Bacon,  "  circa  hujusmodi 
"  experimenta  monemus ;  ut  nemo  animo  concidat, 
"  aut  quasi  confundatur,  si  experimenta  quibus  in- 
"  cumbat,  expectationi  suae  non  respondeant.  Et- 
"  enim  quod  succedit  magis  complaceat ;  at  quod 
"  non  succedit,  saepenumero  non  minus  informat. 
"  Atque  illud  semper  in  animo  tenendum  (quod  per- 
"  petuo  inculcamus),  experimenta  lucifera,  etiam  ad- 
"  huc  magis  quam  fructifera,  ambienda  esse  *."  Prae- 
terea  non  minima  variarum  quas  Theorice  Medicae 
scriptores  habuerunt  opinionum  utilitas  fuit,  res  quas 
observando  aut  experiendo  didicissent,  et  cum  aliis 
communicare  cuperent,  quodammodo  ordinare  et  in 
formam  reducere,  quae  aliter  sparsae,  et  confusge,  nul- 
loque  vinculo  inter  se  connexaB,  neque  memoria  re- 
tineri  potuissent,  neque  ad  arbitrium  revocari  aut 
seligi.  Laxo  vero  et  fragili  vinculo  uti  prsestabat 
quam  nullo. 


*  De  Augmen.  Scient.  lib.  5.  cap.  2. 

Postremo,  alium  neque  sane  exiguum  usum  pra> 
stiterunt  variae  de  Thcoria  medica  opiniones,  quam- 
vis  ipsae  aut  prorsus  futiles,  aut  saltem  parnm  certse, 
neque  ad  usutn  clinicum  accommodatae.  Pari  enim 
ratione  ac  observationes  forte  occurrentes  ordinarent 
et  necterent,  sic  ad  nova  tentanda  experimenta  con- 
silio  et  ordine  quodam  medicos  dirigebant.  Liceat 
autem  hac  de  re  summi  Baconis  (gravissimi  certe 
auctoris,  et  primi  Naturae  interpretis)  sententiam 
saspe  inculcatam  citare,  ipsaque  ejus  verba  tran- 
scribere.  "  Qui  aliquid  quserit,  id  ipsum  quod  quse- 
"  rit,  generali  quadam  notione  comprehendit;  aliter, 
"  qui  fieri  potest  ut  illud  cum  fuerit  inventum  ag- 
"  noscat  ?  Idcirco  quo  amplior  et  certior  fuerit  anti- 
"  cipatio  nostra,  eo  magis  directa  et  compendiosa 
"  erit  investigatio.  Attamen  quemadmodum  possit 
"  quis,  in  via  sua,  triplici  modo  progredi ;  aut  cum 
"  palpat  ipse  in  tenebris  ;  aut  cum  alterius  manu  du- 
"  catur,  ipse  parum  videns :  aut  denique,  cum  ves- 
"  tigia  adhibito  lumine  regat :  similiter,  cum  quis 
"  experimenta  omnigena  absque  ulla  serie  aut  me- 
"  thodo  tentet,  ea  demum  mera  est  palpatio ;  cum 
"  vero  nonnulla  utetur  in  experimentando  directione 
"  et  ordine,  perinde  est  ac  si  manu  ducatur.  Verus 
"  experientiae  ordo,  primo  lumen  accendit,  deinde 
"  per  lumen  iter  demonstrat,  incipiendo  ab  experien- 
"  tia  ordinata,  et  digesta,  et  minime  prsepostera  aut 
"  erratica,  atque  ex  ea  educendo  axiomata,  atque  ex 
"  axiomatibus  constitutis  rursus  experimenta  nova, 
"  quum  nec  verbum  divinum  in  rerum  massam  abs- 
"  que  ordine  operatum  sit. 

"  Itaque  desinant  homines  mirari,  si  spatium  scien- 
"  tiarum  non  confectam  sit,  cum  a  via  omnino  aber- 
"  raverint ;  relicta  prorsus  et  deserta  experientia,  aut 

«  in  ipsa  (tanquam  in  labyrintho)  se  intricando,  et 
«  circumcursando  ;  cum  rite  institutus  ordo,  per  ex- 
«  perientifie  sylvas,  ad  aperta  axiomatum,  tramite 
"  constanti  ducat." 

His  demum  modis,  scientia  medica,  quamvis  haud 
parum  semper  corrupta,  et  per  multa  secula  sopita, 
et  quasi  extincta,  a  tempore  Hippocratis,  quo  pri- 
mum  scientiee  formam  induisse  videtur,  ad  finem  us- 
que  superioris  seculi,  plurimum  certe  incrementum 
ceperat;  multis  nimirum  observationibus  adjectis 
acervo  cujus  ille  prima  fundamenta  jecit,  morbis  qui- 
busdam  novis,  et  multis  et  prasstantissimis  novis  re- 
mediis  cognitis  et  repertis,  multisque  in  variis  medi- 
cinas  partibus  pulcherrimis  inventis  feliciter  perfectis, 
imprimis  in  Anatomia  et  Physiologia  corporis  hu- 
mani,  Philosophia  Naturali,  et  Chemia,  et  scientia 
herbaria  ;  prae  omnibus  vero  maxime  aucta  fuit  scien- 
tia  medica,  laudabili  consuetudine,  quae  tunc  in  om- 
ni  scientia  increbrescebat,  per  experimenta  philoso- 
phandi. 

Sed  tota  tum  scientia  medica  rudis  et  informis  fuit, 
cujus  aspectus  tantum  abfuit  ut  intuentibus  rideret, 
quod  vel  avidissimos  scientiae  terruisset.  Quod  pro- 
fecto  nil  mirum,  quum  spatio  vix  trium  seculorum, 
universa  res  medica  tot  miras  et  graves  experta  esset 
conversiones  et  vicissitudines,  et  tot  victorum  acce- 
pissetjuga.  Cum  primo  post  longam  et  atram  noc- 
tem  dilucesceret,  literasque  humaniores,  cum  Graecse 
tum  Latinas,  e  ferreo  tot  seculorum  somno  expergisci 
inciperent,  renascentibus  disciplinis  imbuti,  veterum- 
que  scriptorum  armis  instructi  (Arabibus,  qui  tunc 
tenebant,  et  diu  tenuerant,  scholas  medicas,  facile 
fusis,  et  in  fugam  versis),  vetus  Galeni  et  Hippo- 
cratis  imperium  a  barbaris  hostibus  vindicarunt,  et 

in  pristinum  decus  nihil  imminuttim  restituerunt. 
Chemici  vero,  Grajcis  et  Arabibus  pariter  infesti, 
utrisque,  victoribus  ac  victis,  bellum  denuntiarunt 
atrox  et  inexorabile,  quod,  contra  veterum  Grseco- 
rum  assectatores  (Arabibus  interim,  quibuscum  pri- 
mo  decertatum  fuerat,  penitus  deletis),  per  duo  se- 
cula,  varia  fortuna,  gesserunt. 

Veteribus  vero  paulatim  neglectis,  eorumque  scien- 
tia,  diu  jactata,  magna  ex  parte  oblivioni  tradita, 
Chemici  tandem  rerum  potiti  sunt,  novamque  scien- 
tiee  nostrae  formam  dederunt. 

His  autem  brevi  novi  hostes,  nova  bella,  nempe 
cum  Mathematicis,  instabant,  qui  subjectis  iinperio 
suo,  terra,  mari,  luce,  astris,  tota  demum  fere  natura, 
nostras  tandem  invaserunt  et  facile  occuparunt  pro- 
vincias,  nihil  enim  Chemicis  fuit  quo  semet  tueren- 
tur,  aut  quod  opponerent  adversus  hostes,  axiomatis, 
postulatis,  propositionibus,  lemmatis,  p?~oblematis, 
tlieorematis,  demonstrationibus,  corollariis,  eocperi- 
mentis,  et  calculis,  a  capite  ad  calcem  armatos,  et 
necem  undique  minitantes.  Difficilis  autem  victorise 
usus,  quamvis  victoria  facilis.  Redacta  enim  in  pro- 
vinciee  mathematicse  formam  tota  fere  re  medica,  an- 
tiqua  qua  priores  domini  usi  erant  abolita,  novaque 
introducta  lingua,  abrogatis  pariter  Galenicorum  et 
Chemicorum  institutis,  novisque  promulgatis  legibus, 
quibus  (proscriptis  pariter  qualitatibus,  et  elementis, 
et  temperamentis,  et  coctionibus,  et  crisibus  Grse- 
corum,  et  Archceo  Helmontii,  et  salibus,  sulphure, 
mercuriO)  acidis,  alcalinis,  effervescentiis,fermenta- 
tionibus,  ebullitionibus,  et  deflagrationibus,  Chcmi- 
corum)  medicina?  imperium  translatum  fuit  ad  dis- 
tentionem  et  relaocationem  mechanicam,  ad pkthoram 
veram  et  spuriam,  ad  obstructionem  et  errorcm  loci, 

ad  nimium  aut  deficientem  humorum  motum,  eorum- 
que  lcntorem,  aut  tenuitatem,  aut  dissolutionem ; 
brevi  perspicuum  fuit,  neque  victoribus  multum  pro- 
futuram  esse  provinciam  nostram,  neque  ipsam  sub 
duro  eorum  imperio  felicem  aut  prosperam  futuram. 

Sic  se  res  habuerunt  quum  Boerhaavius  scientiam 
medicam  in  formam  redigere,  et  in  decus  et  elegan- 
tiam  quandam  vindicare  suscepit.    Vir  fuit  hic  in- 
genio  paucis,  industria,  et  doctrina,  et  scientia,  ne- 
mini  secundus ;  variis  disciplinis  medicis,  tum  che- 
micis,  tum  mathematicis,  probe  imbutus,  ipseque 
Chemicorum  sui  seculi  facile  princeps,  et  in  scientia 
herbaria  apprime  peritus  ;  et,  quod  rarum  eo  tempore 
erat,  veterum  auctorum,  quos  Chemici  pariter  et 
Mathematici  male  neglexerant,  eximius  venerator  et 
cultor.    Tantam  doctrinam,  tantamque  omnium  qua? 
ad  usum  medicum  pertinent  rerum  scientiam,  insigni 
pietate,  modestia,  et  benignitate,  moribusque  hones- 
tissimis  et  simplicissimis  ornavit ;  miraque  felicitate 
gavisus  fuit,  suam  de  re  quavis  scientiam,  in  formam 
concinnam,  perspicuam,  et  elegantem  redigendi ; 
cujus  rei  Institutiones  et  Aphorismi  ejus  eximia  do- 
cumenta  extant.    Sua  denique  prsecepta,  eloquentia 
naturali  et  simplice  auditoribus  suis  ita  commendavit, 
ut  non  modo  praeceptorum,  sed  professoris  quoque, 
amore  tacti,  laudes  ejus  incredibili  ardore  per  totum 
terrarum  orbem  deferrent.    Talibus  monumentis  in- 
nixus,  et  profecto  de  medicina  et  genere  humano 
optime  meritus,  diu  floruit,  patrise  decus,  et  in  re 
medica  supremus.    Suum  denique  inceptum,  opus 
vere  Herculeum,  ad  finem  feliciter  perduxit,  et  Ms~ 
culapii  gedes,  male  materiatas  et  ruinosas,  novo  de- 
core  et  splendore  denuo  instauravit. 

Plurimum  vero  abfuit,  ut  asdificium,  quod  tanto 

labore  strueret,  tantaque  arte  et  elegantia  ornarct, 
tam  flrmum  esset  quam  sibi  persuaderet,  tantamque 
generi  humano  utilitatem  prasstiturum.  Multa  nimi- 
rum  nova  materia  ad  id  perficiendum  opus  erat,  sed 
comparatu  valde  difficili.  Hunc  autem  defectum 
bonus  Boerhaavius  intueri  aut  fateri  noluit;  sed 
vetere  materia,  qua  nemo  melius  uti  noverat,  opus 
perficere  conatus  est.  Nil  mirurn  igitur,  tantam  mo- 
lem,  quamvis  ad  speciem  pulcherrimam,  annorum  et 
tempestatis  noxas  male  sustinuisse,  neque  diu  per- 
durasse,  sed  labefactis  magna  ex  parte  fundamentis, 
proprio  tandem  pondere  corruisse. 

Boerhaavii  doctrinis  pro  fundamento  erant  scripta 
veterum,  et  praesertim  Hippocratis.  Quicquid  vero 
ad  rem  suam  conferre  videretur,  quicquid  veterum 
doctrinam  et  observationes  firmare  aut  illustrare  pos- 
set,  de  libris  Chemicorum  et  Mathematicorum  pari- 
ter  deprompsit,  et  adjectis  propriis  opinionibus,  et 
observationibus,  et  inventis,  quas  pulcherrima  erant, 
plurimo  ingenio  et  arte  elaboravit.  Sic,  pr^eter  doc- 
trinam  Hippocraticam,  in  scriptis  ejus  multae  extant 
de  vitiis  humorum,  acrimoniis,  acidis,  aut  alcalinis, 
et  fermentis,  et  materia  morbosa  sanguinem  corrum- 
pente,  conjectura?,  a  chemicorum  theoriis  desumptse  ; 
et  multaa  opiniones  quas  ex  scriptis  mathematicorum 
hausit,  de  vitiis  partium  solidarum,  debilium  aut 
fortium,  laxarum  aut  rigidarum ;  de  nimio  aut  de- 
ficiente  motu  circulatorio ;  de  obstructione  et  errore 
loci ;  et  de  lentore  et  tenuitate  humorum. 

Pro  principio  sumebatur  non  solum  a  Boerhaavio, 
vcrum  etiam  ab  omnibus  fere  scriptoribus  medicis 
qui  ante  tempus  ejus  floruerant,  causas  morborum 
semper  hzerere  vel  in  humoribus  corruptis,  vel  in 
universa  solidarum  partium  compage  aliquo  modo 

vitiata;  et  hoc  vitium  ubicunque  hasreret,  semper 
esse  definiendum,  et  nostris  sensibus  attingendum. 
Plurimffl  vero  et  certissimffl  observationes  satis  super- 
que  demonstrarunt,  multorum  morborum  causas  ne- 
que  in  humoribus  neque  in  generali  corporis  compage 
solida  sitas  esse,  neque  ullo  pacto  sensibus  nostris 
detegi  posse ;  nimirum  quffl  saepe  in  genere  nervoso 
lateant,  et  oculorum  et  omnium  sensuum  aciem  fu- 
gientes,  solis  effectibus  sese  prodant. 

Hunc  in  doctrina  Boerhaaviana  defectum  tanti 
prfflceptoris  non  indignus  discipulus,  illustris  Gaubius 
(quem  praeceptorem  in  arte  medica  olim  habuisse 
mihi  gratulor),  in  elegantissimo  suo  libello  de  Pa- 
thologia  Medicinali,  aliquatenus  supplere  conatus 
est,  et  Boerhaavii  doctrinam  sicut  in  variis  partibus 
pulcherrime  ornavit  et  explicuit,  sic  de  hac  re  prae- 
sertim,  plurima  nova  et  ingeniosa  eidem  adjecit. 

Neque  vero  solus  Boerhaavius  ejusque  discipuli 
scientiam  medicam,  sub  finem  seculi  decimi  sexti  et 
initium  decimi  septimi,  ornabant  et  excolebant. 
Multi*et  fflstimabiles  auctores,  singuli  proprio  Marte, 
magna  in  arte  nostra  conati  sunt,  et  suos  quisque 
assectatores,  suasque  non  immeritas  laudes,  sibimet 
vindicarunt. 

Hoffmannus  imprimis,  vir  apprime  doctus,  medi- 
cus  sagacissimus,  solertissimus,  experientissimus,  et 
scriptor  immensus,  nimirum  qui  per  quinquaginta 
annos  et  amplius  florebat,  et  fere  tamdiu  scribebat, 
plurimas  et  graves  de  natura  morborum  observationes 
acervo  scientiaa  medicae  adjecit.  Huic  auctori  bene 
perspectum  erat  quantus  eorum  error  fuisset,  qui, 
humorum  Pathologia  nimis  occupati,  et  in  commenta 
Chemicorum  et  Mathematicorum  de  morbis  cum  flui- 
darum  tum  solidarum  partium  plus  sequo  intenti,  ac- 

tiones  et  vitia  gencris  nervosi  tarn  male  neglexerant 
Igitur  primus  fere  hanc  medicinae  partem,  ea  quam 
magnitudo  ejus  postulasset  diligentia  et  attentione 
excoluit:  neque  frustra  laboravit;  plurima  enim 
nova,  et  ingeniosa,  et  gravis  momenti,  observavit, 
excogitavit,  protulit,  qualia  non  modo  ipsi  laudi,  sed 
multis  aliorum  auctorum  opinionibus  principio  et 
fundamento  fuerint.  Veruntamen  vitse  summa  bre- 
vis  nos  vetat,  egregii  auctoris,  et  de  re  medica  optime 
meriti,  scripta  longa,  et  verbosa,  et  fere  innumera,  et 
plerumque  male  ordinata,  ea  qua  par  esset  accuratione 
et  diligentia  evolvere. 

Stahlius,  celeberrimus  auctor,  Hqffmanni  asqualis 
et  aemulus,  qui  scientiai  medicse,  in  Germania  saltem, 
divisum  cum  eo  imperium  habuit,  doctrinam  protulit 
pene  novam,  scilicet  quam  alii  et  antiquiores  auctores 
leviter  omnino  tetigissent. 

Docuit  hic  vir,  non  modo  omnia  sani  corporis  mu- 
nera  ab  imperio  et  efBcacia  animi,  quod  bonum  aut 
utile  esset  judicantis  et  imperantis,  pendere,  verum 
etiam  pleraque  adversae  valetudinis  signa  et  indicia, 
morbosque  igitur,  quales  saltem  nostris  se  sensibus 
ofFerunt,  variosque  qui  in  hoc  statu  excitantur  motus, 
eandem  originem  habere,  et  revera  nihil  aliud  esse 
quam  ejusdem  animi  conatus,  nunc  prosperos,  nunc 
inanes,  semper  vero  sapiente  consilio  institutos,  ut  a 
causa  morbosa,  seu  viribus  nocentibus  quibuscum 
luctaretur,  semet  liberaret.  Porro,  persuadebat  sibi 
Stahlius,  frequentissimam  et  gravissimam  fere  mor- 
borum  causam  esse  nimiam  sanguinis  abundantiam, 
seu  plethoram,  et  quae  inde  penderet,  sanguinis  spis- 
sitatem  seu  lentorem,  quibus  Natura  variis  modis  et 
viis  semper  semet  liberare  conaretur.  Hinc  variorum 
sanguinis  profluviorum  qua?  sponte  fiunt  rationem 

deducere  tentabat,  et  credebat  insuper  multos  alios 
morbos  ab  eodem  fonte  derivari ;  nimirum  cum  Na- 
turas  conatus  non  bene  cedebant,  sive  temere  et  de 
industria  a  medico  repressi  fuerant,  sive  ipsi  propter 
causas  internas,  corpori  proprias,  inanes  evaserant. 

Hinc  sequebatur,  plethoram,  tanquam  vitium  bonse 
valetudini  infestissimum,  omni  cura  et  solertia  sum- 
movendam  esse ;  medicique  officium  hoc  prascipue 
cardine  versari,  ut  vestigia  Naturas  in  morbis  regen- 
dis  et  discutiendis  quam  proxime  premeret,  ejusque 
conatus  saape  tentaret  imitari,  excitare,  gubernare, 
interdum  moderari,  scilicet  si  nimis  vehementes  visi 
essent,  vix  unquam  vero  reprimere  aut  penitus  com- 
pescere. 

Talem  doctrinam,  ingenio  certe  et  scientia  haud 
mediocri,  celebris  hic  Auctor  suis  discipulis  et  lecto- 
ribus  explicuit  et  commendavit.  Minime  vero  in 
crasso  Stahlii  libro,  qui  inscribitur  Theoria  Medica 
Vera,  tantam  concinnitatem  tantamque  elegantiam 
et  perspicuitatem  reperimus,  quantae  tam  pulchre  in 
scriptis  Boerhaavii  enitent.  Mhilominus  tamen  non 
defuerunt  Stahlio  in  variis  Europaa  regionibus,  sed 
prassertim  in  Germania,  assectatores  multi ;  quorum 
nonnulli,  Junckerus  imprimis  et  Carl,  praaceptoris 
doctrinam  et  clarius  et  elegantius  quam  ipse  illustra- 
runt.  Stahlius  vero  ejusque  discipuli,  dum  vitium 
scriptorum  vitabant  qui  fictis  humorum  aut  solidarum 
partium  morbis,  quales  scientia  chemica  vel  mathe- 
matica  detegere  et  explanare  posset,  nimis  credidis- 
sent,  in  aliud  et  fere  pejus  vitium  cucurrerunt,  et 
opiniones  docuerunt  quarum  aliae  sensui  communi, 
alias  quotidianao  experientiaa  adversarentur,  cuncta?- 
que,  si  fides  iis  data  esset,  ad  medendi  rationem  per- 
duxissent  saepe  pessimam,  semperque  fere  debilem, 

inertem,  languidam,  omnino  imparem  ad  repellendos 
aut  debellandos  hostes  strenuos  et  actuosos  quibuscurn 
nobis  res  est. 

Verum  enimvero,  ut  suas  cuique  laudes  tribua- 
mus,  celare  non  oportet,  Stahlianos,  constante  et 
perpetua  attentione  quam  dabant  historiis  morborum, 
et  conatibus  Natura?  cum  iis  conflictantis,  scientiam 
nostram  plurimis  et  utilissimis  observationihus  aux- 
isse,  et  medicorum  animos  vertisse  ad  vires  istas 
Natura?  salutares  observandas  et  investigandas,  qua- 
rum  notitia  certe  in  morbis  tractandis  utilissima 
fuerit. 

Rejectis  tandem  multis  ex  opinionibus  quas  Bocr- 
haavius  docebat,  scilicet  qua3  falsse  visa?  sint,  vel  sal- 
tem  incertae,  neque  ad  usum  medicum  accommoda- 
tae ;  receptis  nonnullis  ex  opinionibus  Hqffmanni  et 
Stahlii  quse  satis  valido  fundamento  niti  credita* 
sint ;  adjectis  interim  multis  novis  et  utilissimis  in- 
ventis  in  variis  medicinse  partibus  ;  auctaque  scientia 
nostra  plurimis  novis  observationibus  de  ea  parte 
Pathologice  quam  Boerhaavius  minus  excoluerat; 
medici  nuper  conati  sunt,  atque  adhuc  conantur, 
artem  salutiferam  promovere.  Quantum  vero  in  his 
rebus  aut  profecerimus  aut  erraverimus,  non  penes 
nos,  sed  nostros  nepotes,  judicium  fuerit. 

Longademum  experientia  medici  didicerunt,  mag- 
na  nomina  non  nimis  venerari,  et  opinionum  aucto- 
ritatem,  veras  scientia?  semper  inimicam,  spernere ; 
nec  quisquam  in  posterum,  utcunque  ingcnio  felix, 
et  laboribus  indefessus,  et  omni  doctrina  ornatus, 
tantam  famam  tantosque  honores  adipiscetur  un- 
quam,  quanta  magnis  auctoribus  quos  secula  praete- 
rita  tulerint,  lubenter  ab  omnibus  data  fuerunt. 
Fama  enim  rebus  novis,  praxlaris,  et  miris,  dari  so- 

let;  rarissime  utilibus,  nisi  aliquid  praeter  meram 
utilitatem  habuerint  ad  capiendos  hominum  animos. 
Quo  magis  vero  pervulgata  fuerit  vera  scientia,  eo 
difficilius  in  posterum  quisquam  prae  aliis  sola  scien- 
tia  distinguetur  :  quo  magis  quoque  aucta  fuerit,  eo 
minor  cuiquam  spes  erit  tantae  moli  multum  adji- 
ciendi.  Praeterea,  omnibus  jam  scientiae  cultoribus 
probe  persuasum  est,  perfectionem  ejus  non  tantum 
ab  unius  ingenio,  utcunque  acri,  aut  unius  laboribus, 
utcunque  felicibus,  esse  expectandum,  quantum  a 
conatibus  omnium  philosophorum  per  multa  secula 
continuatis.  Longe  enim  aliter  res  se  habet  in  Na- 
turae  scientia,  aut  in  arte  medica,  cum  ista  scientia 
adeo  conjuncta,  quam  in  artibus  elegantioribus ;  in 
quibus  singulare  ingenium,  rarum  illud  Naturae  do- 
num,  tantum  valet,  ut  in  multis  prorsus  necessarium 
sit,  et  saepe,  quamvis  parum  cultum,  fere  sufficiat, 
et  felices  illos  quibus  conceditur,  ad  miram  excellen- 
tiam,  summosque  in  arte  sua  honores,  perducat.  Ut 
sileam  Homerum,  qui  solo  forsitan  ingenio,  nunquam 
aliis  dato,  summam  in  poesi  perfectionem  sumnios- 
que  honores  attigit,  liceat  Raphaelis  exemplum  pro- 
ferre,  qui  felicissimo  a  Natura  ingenio  donatus,  quod 
multo  studio  et  indefesso  labore  colere  et  exercere 
curavit,  picturam,  si  quis  alius,  ad  summam  perfec- 
tionem  perduxit.  Tantam  vero  in  illa  arte  excellen- 
tiam,  neque  posteri  aemulari  potuerunt,  neque  ipse 
aut  praeceptis  docere,  aut  proprio  exemplo  discipulis 
suis  impertiri,  potuit.  Unusquisque  vero  scientiae 
cupidus,  scculorum  praeteritorum  praeceptis,  et  in- 
ventis,  et  doctrina,  nunquam  perituris,  exiguo  la- 
bore  potiri  et  frui  potest,  eademque  nihil  imminuta 
aut  corrupta,  et  saepe  multis  novis  adjectis  inventis 
locupletiora,  posteris  tradere ;  ita  ut  quisque  disci- 

pulus  magistros  suos,  et  quodque  seculura  (nisi  res 
adversas  eeciderint)  superiora  omnia,  vera  scientia 
superare  debeat.  Sacrum  scientiae  flumen,  quod 
nunc  mirum  et  pene  immensum  contemplamur  et 
veneramur,  ex  parva  et  ignoto  fonte  derivatum,  la- 
bitur  atque  labetur  per  omne  sevum ;  primo  exiguus 
rivus,  incrementis  quse  plurima  quamvis  lenta  acci- 
pit,  crescit  paulatim  in  amplissimum  amnem,  con- 
fluentibus  nimirum  undique  innumeris  rivulis,  quo- 
rum  singuli,  cum  tanta  mole  comparati,  nihil  fere 
ad  ejus  magnitudinem  conferre  videntur ;  omnes 
vero,  omnibus  congestis  aquis,  flumen  tandem  effi- 
ciunt,  quale  jam  spectamus,  vastum,  amcenum,  feli- 
cia  qua?  prseterfluit  arva  irrigans  atque  fcecundans. 
Et  profecto,  si  hominibus  unquam  liceret  gloriari, 
certe  de  hoc  maxime  gloriandum  esset,  tantum  scili- 
cet  profecisse  genus  suum,  et  tam  praeclarum  tam- 
que  perenne  existere  ingenii  humani  monumentum. 
Tantam  vero  scientiae  humanse  magnitudinem  qui- 
cunque  rite  contemplatus  fuerit,  is  certe  et  ad  magna 
natam  esse  mentem  humanam  agnoscet,  et  plura  et 
majora  adhuc  ab  ea  expectanda  esse  fatebitur;  et 
simul  tali  notitia  imbutus,  neque  propria  scientia, 
quam  exiguam  esse  sentiet,  nimis  elatus  erit,  neque 
aut  veterum  aut  magnorum  auctorum  opinionibus 
ultra  modum  addictus,  neque  novarum  rerum  nimis 
cupidus,  neque  novis  opinionibus  nimis  credulus ; 
scilicet  qui  bene  noverit,  longe  alia  ratione,  quam 
aut  veterum  auctoritate,  aut  novorum  scriptorum 
opinionibus  et  conjecturis,  promovendam  esse  scien- 
tiam.  "  De  antiquitate  autem  (inquit  pra?clarus 
«  auctor  jam  citatus)  opinio  quam  homines  de  ipsa 
«  fovent,  negligens  omnino  est,  et  vix  verbo  ipsi 
«  congrua.    Mundi  enim  senium  et  grandaevitas  pro 

"  antiquitate  vere  habenda  sunt ;  quas  temporibus 
«  nostris  tribui  debent,  non  juniori  aetati  mundi, 
"  qualis  apud  antiquos  fuit.  Illa  enim  aetas  respectu 
"  nostri,antiqua  et  major;  respectu  mundi  ipsius,  nova 
«  et  minor  fuit.  Atque  revera,  quemadmodum  majo- 
"  rem  rerum  humanarum  notitiam,  et  maturius  judi- 
"  cium,  ab  homine  sene  expectamus  quam  a  juvene, 
"  propter  experientiam,  et  rerum  quas  vidit,  et  audi- 
"  vit,  et  cogitavit,  varietatem  et  copiam ;  eodem  modo 
"  et  a  nostra  aetate  (si  vires  suas  nosset,  et  experiri  et 
"  intendere  vellet)  majora  multo  quam  a  priscis  tem- 
"  poribus  expectari  par  est ;  utpote  astate  mundi  gran- 
"  diore,  et  inflnitis  experimentis  et  observationibus 
"  aucta  et  cumulata.  Authores  vero  quod  attinet, 
"  summaB  pusillanimitatis  est,  authoribus  infinita  tri- 
"  buere,  authori  autem  authorum,  atque  adeo  omnis 
"  authoritatis,  tempori,  jus  suum  denegare.  Recte  e- 
"  nimVeritasTemporisfiliadicitur,  non  Authoritatis." 

Quoniam  vero  tanta  tamque  diuturna  in  scientia 
medica  variorum  scriptorum  opinionum  auctoritas  et 
imperium  fuerint,  operae  pretium,  ni  multum  fallor, 
unusquisque  medicus  facturus  est,  qui  opiniones  seu 
Theorias,  si  non  omnes,  principes  saltem  didicerit, 
utcunque  falsas,  imo  dixerim  et  ineptas,  quas  olim 
et  nuper  in  republica  nostra  fuerint  recepta?  :  fontes- 
que  bene  noverit  unde  tanti  errores  profluxissent. 
Hac  scientia  innixus,  ab  efFectibus  eorum,  longe  late- 
que  per  populos  disseminatis,  facilius  et  certius  cave- 
bit ;  nam  in  castris  /Esculapii,  non  secus  ac  in  aliis, 

Quicquid  delirant  reges,  jplectuntur  Achivi. 

Nec,  si  quid  olim  patres  medicinse  errarunt,  setas  de- 
levit,  et  fallor  ni  seri  nepotes  post  bis  mille  annos  ad- 
huc  luant. 

r  ateor  tamen,  parum  ex  hoc  fonte  periculi  nostris 
temponbus  metuendum  esse  ;  ubi  magnorum  nomi- 
num  auctoritas  nulla  est,  et  parca  admodum  et  dubia 
ratiocinationi  fides  datur,  sedomniaprolata,  quantum 
freri  possit,  ad  experimenta  reducuntur. 

Aliud  \cro  vitium,  ab  hoc  omnino  diversum,  et  ex 
diverso  prorsus  fonte  derivatum,  medicinam  nunc 
corrumpit,  graviusque,  ut  opinor,  periculum  mini- 
tatur.  Itejecta  auctoritate,  rejecta  fere  omni  ratioci- 
natione  atque  doctrina,  medici  tandem  artem  saluti- 
feram  augere  et  locupletare  susceperunt,  solis  obser- 
vationibus  et  experimentis,  quorum  nullum  esset 
dubium.  Hinc  credula  fldes,  et  insana  admiratio 
medicamentorum,  quotquot  vel  ipse  deceptus,  vel 
alios  decipere  cupiens,  quisquam  in  medium  profer- 
ret,  summisque  laudibus  tolleret,  et  audaceter  asse- 
reret  certo  certis  morbis  remedio  fuisse. 

Nil  mirum  scientiam  talem,  indoctis  et  ignavis  a- 
deo  accommodatam,  multis,  cum  medicis  tum  aliis 
hominibus,  placuisse,  multosque  cperam  collocasse, 
ubi  labor  tam  parvus  fuit  et  prgemia  tanta.  Revera, 
multa  remedia,  qusedam  bene,  plura  male  merentia, 
prolata  sunt,  et  multse  observationes  factas,  et  multse 
ficta?,  a  medicis,  qui  credebant  se  non  modo  artem 
medicam  sic  promovere,  sed  famam  quoque  et  emo- 
lumentum  sibimet  comparare.  "  At  non  solum  (si 
"  iterum  Baconem  citare  liceat)  copia  major  experi- 
<s  mentorum  quaerenda  est  et  procuranda,  atque  etiam 
"  alterius  generis,  quam  adhuc  factum  est ;  sed  etiam 
"  methodus  plane  alia,  et  ordo,  et  processus,  conti- 
"  nuandas  et  provehenda?  experientiae,  introducenda. 
"  Vaga  enim  experientia  et  se  tantum  sequens  (ut 
"  superius  dictum  est)  mera  palpatio  est,  et  homines 
"  potius  stupefacit  quam  informat.    At  cum  expe- 

u  rjeiltia  lege  certa  procedet,  seriatim  et  continenter, 
«  de  scientiis  aliquid  melius  sperari  poterit  *." 

Quod  si  omnes  observationes,  et  omnia  remedia 
qnse  prolata  sunt,  quam  optima  fuissent,  Theoria 
quadam  non  eo  minus  opus  esset ;  nempe  ut  sciret 
medicus,  quando  conveniret  remedium  dare,  quando, 
et  quo  consilio,  omittere  et  mutare,  prout  res  muta- 
tse  postulassent.    Novit  enim  quisque  in  his  rebus 
vel  minimum  versatus,  quo  prasstantius  medicamen- 
tumfuerit,  eo  magis  periculi  metuendum  esse  ab 
intempestivo  ejus  usu,  majoreque  cura  opus  esse  ut 
tuto  et  cum  fructu  adhibeatur.    Cseca  tamen  et  cre- 
dula  fiducia  in  viribus  medicamentorum  quorundam 
ad  certos  morbos  sanandos,  nulla  aliarum  rerum  ra- 
tione  habita,  vulgo  hominum,  et  sane  omnibus  ho- 
minibus  qui  non  vera  scientia  imbuti  sunt,  adeo  na- 
turalis  et  jucunda  est,  ut  si  medicos  demum  ipsos 
idem  furor  rapiat,  labefactis  quibus  solis  niti  posset 
fundamentis,  actum  erit  de  scientia  medica. 

Talis  vero  credulitas  atque  jactatio,  de  miris  et 
pene  divinis  quorundam  medicamentorum  viribus  et 
excellentiis,  quamvis  pharmacopolis  circumforaneis 
satis  conveniant,  et  quidem  vulgo  hominum  facile 
condonandaa  sint,  tamen  homine  sapiente  et  erudito, 
et  medico  imprimis  honesto  et  ingenuo,  adeo  indig- 
na?  sunt,  ut  nihil  magis ;  nimirum  qui  bene  novit, 
vel  saltem  novisse  debet,  si  propria  ratione  propriis- 
que  oculis  uti  velit,  nullius,  vel  levissimi,  morbi, 
existere,  aut  posse  existere,  remedium  certum  et 
nunquam  fallax.  Neque  profecto  quisquam  sanus 
(nisi  alios  dfecipere  cupiat)  tali  fiducia  unquam  polli- 

citus  fuerit,  se  levissimam  tussiculam,  aut  dolorem 
capitis,  aut  dolorem  vel  unius  dentis,  per  ulla  medi- 
camenta  esse  sanaturum.  Tanta  enim  tamque  certa 
virtus  ne  quidem  in  tota  scientia  et  arte  medica  in- 
est ;  et  multo  minus  in  singulis  medicamentis,  ut- 
cunque  jactatis.  A  natura  enim  ita  fabricatum  et 
ita  constitutum  est  corpus  humanum,  ut,  variis  ex 
causis,  in  varios  morbos  incidat,  unde  plerumque  se- 
rius  ocyus  convalescit  iterum,  aut  solis  naturae  viri- 
bus  atque  conatibus,  aut  ope  remediorum  qualia  is- 
tiusmodi  naturaa  conatus  excitent  et  promoveant,  vix 
unquam  vero  solis  medicamentorum  viribus  natura 
ipsa  nil  juvante.  Quoniam  vero  conditio  corporis, 
ut  supra  dictum  est,  variat  quam  maxime  in  diversis 
hominibus,  et  sane  in  iisdem,  diversis  temporibus, 
perspicuum  est,  optima  et  efficacissima  quaaque  re- 
media  non  semper  eosdem  effectus  esse  prasstitura, 
neque  semper  ullo  modo  profutura,  sed  aliquando 
potius  nocitura,  ipsosque  naturae  conatus,  qui  adeo 
solent  juvare,  interdum  nimios,  interdum  nimis  par- 
vos,  aut  plane  nullos,  interdum  demum  abnormes, 
et  ideo  valde  periculosos  fore.  Praeterea,  nonnulli 
morbi  sua  natura  insanabiles  existunt,  nimirum  in 
quibus  neque  corpus  ipsum  per  vim  suam  insitam 
quicquam  conatur,  neque  ulla  remedia  quicquam 
utilis  efficere  possunt.  Igitur  ab  errore  adeo  naturali 
atque  communi  de  facultatibus  medicamentorum,  et 
de  efficacia  et  quasi  imperio  medicinae  ipsius,  sedulo 
cavere  oportet ;  scilicet  qui  non  modo  ipse  sapiente 
et  ingenuo  medico  omnino  indignus  sit,  sed  saspe 
etiam  ad  graviores  et  magis  periculosos  errores  ducat. 
Olim  quod  hac  de  re  sagacissimus  et  experientissi- 
lrius  senex  Eatcliffe  candide  fatebatur,  omnibus  me- 
dicis,  et  praesertim  tirouibus,  quibus  credulitas  fere 

major,  et  experientia  minor  aut  nulla  est,  in  memo- 
ria  residere  debet,  et  alta  mente  reponi.  "  Cum  ju- 
«  venis  eram  (inquiebat  ille),  et  in  arte  medica  adhuc 
"  rudis,  adversus  unumquemque  morbum  viginti  ad 
«  minimum  remedia  possidebam ;  nunc  vero,  post- 
"  quam  in  usu  medicinas  consenuerim,  viginti  et  am- 
«  plius  morbos  novi,  quorum  ne  unum  equidem  re- 
"  medium  habeo." 

Utcunque  vero  imperfecta,  et  incerta,  et  periculosa 
fuerit  medicina  mere  empirica,  et  utcunque  igitur  ne- 
cessaria  fuerit  scientia  qusedam  seu  Theoria  medica, 
non  ego  tamen  auctor  ero  Theorias  medicas,  quales- 
cunque  propositas  fuerint,  sine  investigatione  aut 
discrimine,  adoptandi.  Bene  novi  quantum  rei  me- 
dicas  intersit,  veras  a  falsis  secernere.  Quaa  multa 
igitur  Medicinas  Theoreticai  adhuc  desint,  imprimis 
indicare  oportet,  deinde  summa  ope  niti  ut  supplea- 
mus ;  interea  vero,  quicquid  falsi  vel  incerti  eidem 
insit,  si  artem  medicam  promovere  cupimus,  firmo- 
que  et  perenni  fundamento  stabilire,  refellere  et  cor- 
rigere  decet,  probe  memores,  sapientiam  esse  primam, 
stultitia  caruisse. — Valete. 

Cap.  L  Generalia  qucedam  prafanda  defunctioni- 

bus  corporis  vivi;  de  natura  causisque  morbo- 
rum;  de  viribus  corpori  insitis,  quoe  sanitatem 
tuentur  morbosque  depellunt ;  nec  non  de  reme- 
diorum  nahira,  viribus,  et  effectibus. 


i.  U  ORrus  humanum,  arte  prorsus  divina  fabrica- 
tum,  multis  et  miris  fungitur  muneribus ;  quorum 
alia  ad  res  externas,  aiia  ad  seipsum  tantum,  perti- 
nent. 

II.  Ad  alterum  genus  referuntur  sensus  omnis 
-  fnotusque  voluntarius ;  quibus,  quantumvis  simpli- 
cibus,  viribus,  mundum  cognoscimus,  terrarum  po- 
timur.    Hse  functiones  animales  apud  medicos  di- 
cuntur. 

m.  Minime  vero  omni  tempore  ad  has  functiones 
valemus  :  longa  enim  aut  valida  sive  animi  sive  cor- 
poris  exercitatione  utriusque  vires  insitas  exhauriun- 
tur.  In  hoc  autem  statu  brevi  monemur,  et  tandem. 
dulci  necessitate  cogimur,  labores  omnes  et  voluptates 
pariter  intermittere  curasque  deponere,  et  nosmetipsos 
defessos  et  hebescentes  somni  amplexibus  commit- 

tere ;  cujus  gremio  foti  et  refecti,  resurgamus  denuo 
vegeti  et  alacres,  et  ad  omnia  vitae  munera  aptissimi. 

iv.  Ad  alterum  genus  referri  solent  actiones 
eunctse,  quarum  ope  corpus  vivit,  exhaustumque  re- 
ficitur,  corruptumque  purgatur.  Ha?  vero  sunt  vel 
vitales  vel  naturales. 

v.  Vitales  dicuntur  functiones  illae  qua?  ad  vitam 
adeo  necessarise  sunt,  ut  sine  vitae  discrimine,  ne  qui- 
dem  per  exiguum  tempus,  suspendi  aut  interrumpi 
queant ;  cerebri,  nimirum,  nervorumque  actio,  san- 
guinis  circuitus,  et  respiratio. 

vi.  Machina  vero  animalis  sic  constituta  statim 
defluit,  cito  etiam  periret :  nam  omni  motu  partes  so- 
lidae  teruntur,  fluida?  dissipantur,  corpus,  debile,  ma- 
crum  exhaustumque  relicturae ;  quinetiam  utraeque 
sponte  putrescunt  et  corrumpuntur  ;  sic  etiam  brevi 
ipse  sibi  homo  acerrimum  venenum  compararet. 

vn.  Sed  nusquam  alma  rerum  parens  prolem  dese- 
rit.  Contra,  non  modo  his  malis,  quae  semper  et  ubi 
que  necem  minitantur,  et  inopi  sine  dubio  inferrent, 
remedium  suggerit,  verum  insuper  mirabili  artificio 
efricit,  ut  ex  hac  ipsa  homo  necessitudine  novum 
ferat  et  perennem  vigorem. 

viii.  Attrito  enim  corpore  parteque  humorum  ab- 
sumpta,  nutrimento  et  potu  egemus ;  cibum  itaque 
potumque  appetimus,  sumimus,  concoquimus  :  con- 
coctus  uterque  per  totum  corpus  diffunditur,  qua  opus 
est  apponitur ;  quod  superest  utriusque  ejicitur. 
Putrescentes  quoque  vel  aliter  corrupti  humores,  a 
reliquis  secreti,  idonea  via  e  corpore  excernuntur. 
Plurimi  denique  a  massa  generali  succi,  diversi  ab 
illa  et  diversi  inter  se,  variisque  intra  corpus  usibus 
accommodati,  assidue  secernuntur. 

ix.  Ha>  vocantur  functiones  naturales,  ad  vitam 

quidem  necessame,  sed  quag  paulisper  facile,  et  sine 
periculo,  suspendi  possunt :  concoctio,  scilicet,  secre- 
tio  et  excretio. 

x.  Vitalibus,  igitur,  et  naturalibus  functionibus 
homo  vivit,  viget,  reficitur,  purgatur,  ad  animales 
exercendas  idoneus  evadit :  nobile  opus,  nec  nisi  Uni 
excogitandum ;  certe  omne  humanum  ingenium  tan- 
tum  excedens,  ut  mente  quamvis  sagace,  toties  ex- 
ploratum,  non  capiatur ;  neque  singularum  partium 
functiones,  neque  universarum  nexus,  neque  fons  et 
origo  virium  quibus  machina  movetur,  hactenus  de- 
tegantur. 

XI.  Nulla  enim  praster  animalem  machina  proprio 
motu  cietur ;  nulla  alia,  pericula  sibimet  imminentia 
sua  sponte  summovet,  nec  res  quibus  eget  sibi  mi- 
nistrat. 

xii.  Primo  statim  aspectu,  talis  machina,  nisi  forte 
causa  aliqua  externa  corrupta  vel  lsesa,  in  omne  asvum 
durabilis  videtur :  et  quidem  sola  experientia  con- 
trarium  docemur.  Homo  enim,  quamvis  sanus  et 
robustus  et  vegetus,  labentibus  annis,  et  ipse  dilabi- 
tur,  senescit,  moritur,  in  pristina  elementa  solvitur, 
aliis  animantibus  pabulum  futurus. 

xiii.  Hsec  autem  Naturae  lex,  hoc  consilium ;  ut 
smguli  pereant  homines,  gens  humana  floreat.  Hinc 
sexus,  hinc  generatio  et  proles,  et  quicquid  suavis, 
quicquid  amari,  alma  Venus  habet. 

xiv.  Sed  ipse  terrarum  et  qua?  eas  incolunt  ani- 
malium  dominus,  parvus,  debilis,  fatuus,  omnium 
rerum  inops,  nascitur:  sola  parentum  cura  diu  con- 
servatur,  fovetur,  alitur;  paulatim  crescit,  pubescit, 
aclolescit,  sapit :  forma  et  animi  et  corporis  viribus 
parentes  asquat;  eadem  gaudet  exercere  munera; 

tandem,  ingravescentibus  annis,  communem  sortem 
subiturus. 

xv.  Hasc  omnia  universo  generi  communia ;  nee 
desunt  multa  singulis  hominibus  propria.  Non  se- 
cus  enim  ac  vultus,  corporis  constitutiones  variant 
Ha3  quidem  varietates  nullo  modo  exequendas  sunt, 
tamen  ad  certa  capita  non  inepte  referri  solent,  qua? 
temperamenta  **t'  e|^»»  dicuntur;  quorum  scientia 
medico  haud  parum  proderit. 

xvi.  Hujusmodi  varietates  non  corporis  modo, 
verum  et  animi  quoque,  plerumque  congenita?,  non- 
nunquam  hasreditarise,  observantur.  Hoc  modo  pa- 
rentes  saepe  in  prole  reviviscunt ;  certe  parentibus 
liberi  similes  sunt,  non  vultum  modo  et  corporis  for- 
mam,  sed  animi  indolem,  et  virtutes,  et  vitia. — Im- 
periosa  gens  Claudia  diu  Roma?  floruit,  impigra,  fe- 
rox,  superba ;  eadem  illachrymabilem  Tiberium,  tris- 
tissimum  tyrannum,  produxit ;  tandem  in  immanem 
Caligulam*  et  Claudium,  et  Agrippinam,  ipsumque 
demum  Neronem,  post  sexcentos  annos,  desitura. 

xvii.  Quin  et  ab  aliis  causis,  firma  adhuc  valetu- 
dine,  corpus  humanum  multas  et  graves  subit  muta- 
tiones  ;  et  imprimis  a  vitae  genere  et  victu  quo  uti- 
mur,  ab  ipso  sub  quo  degimus  ccelo,  et  ab  immensa 
vi  consuetudinis.  Hasc  quoque  medicum  oportet 
novisse. 

xviii.  Secunda,  igitur,  valetudo  nullis  est  defi- 
nienda  verbis,  neque  profecto  facile  describenda  : 
quippe  quam  Natura  ipsa,  non  sine  sapiente  consilio, 
variam  fecerit.  Scire  tamen  juvabit,  perfectissimam 
florentis  aetatis  homini  contingere  sanitatem,  cui 
mens  sana,  optimum  Dei  donum,  data  est ;  qualis 
non  modo  ad  solita  vitaa  munera  sufficiat,  sed  variis 
quoque  casibus  et  studiis  et  negotiis  facile  se  accom- 

modet ;  quae  probe  sentiens,  et  perspicax,  et  tenax, 
et  percipit,  et  intelligit,  et  retinet,  ut  decet ;  quae 
firma  et  serena,  sive  gravior  fuerit  sive  hilarior,  sui- 
que  semper  compos,  neque  suis  inordinatis  motibus 
neque  externis  casibus  ludibrio  est ;  sed  propriis  af- 
fectibus  imperat,  non  paret,  rebusque  secundis  mo- 
deste  fruitur,  adversas  fortiter  tolerat,  et  gravioribus. 
siqui  acciderint,  casibus,  excitatur,  non  convellitur. 
Haec,  quidem,  non  modo  sunt  signa  et  indicia  sanae 
mentis,  sed  sani  corporis  quoque ;  et  profecto  ad  hu- 
jus  sanitatem  haud  parum  conferunt :  scilicet  donec 
in  compage  sua  corporea  inclusa  est,  mens  et  corpus 
multum  afficit  et  ab  eo  afficitur  vicissim. 

xix.  Quod  ad  hoc  vero  attinet,  validissimum  et 
fere  sanissimum  est  corpus  justae  magnitudinis  et 
bene  formatum,  neque  procerum  nimis,  neque  breve, 
neque  macrum,  neque  multa  pinguedine  grave ;  sed 
quadratum  potius  quam  gracile,  et  amplo  imprimis 
thorace  latisque  humeris  instructum  ;  cui  ossa  gran- 
diora  sunt,  et  musculi  torosi,  bene  expressi,  et  firmi, 
et  fortes,  nunquam  tremuli ;  et  cutis  mollis  quasi 
humida,  nunquam  arida  ;  et  color,  praesertim  vultus, 
bonus  et  constans,  sive  is  pulchrior  fuerit,  sive  fuscior, 
dummodo  neque  ad  flavum  neque  pallidum  vergat ; 
et  vultus  vegetus  et  hilaris,  et  oculi  nitentes  et  vi- 
vidi ;  et  dentes  integri  et  fortes  ;  et  gressus  flrmus, 
artubus  corpus  bene  sustinentibus ;  et  incessus  erec- 
tus,  et  exercitatio  omnis  facilis,  et  labor  tolerabilis, 
quamvis  diuturnus  et  gravis  ;  et  omnia  sensuum  ex- 
ternorum  organa  ad  sua  munera  probe  valentia, 
neque  torpida  neque  nimis  acriter  sentientia;  et 
somni  leves  et  diuturni,  haud  faciles  ruptu,  qui  cor- 
pus  multum  reficiunt,  et  somniis  vel  prorsus  carent 
vel  saltcm  horrificis ;  et  vel  placida  quiete  et  jucundis 

vitae  obliviis  penitus  sopiunt,  vel  gratis  imaginibus 
animum  suaviter  recreant. — Sani  porro  corporis  in- 
dicia  sunt,  sanguinis  motus  temperatus,  et  pulsus  ar- 
teriarum  validi,  pleni,  molles,  sequales,  neque  nimis 
frequentes,  neque  tardi,  neque  facile  praster  solitum 
incitandi ;  et  respiratio  plena,  facilis,  lenta,  parum 
perspecta,  neque  multum  ab  exercitatione  quivis  ac- 
celerata,  et  vox  fortis  et  sonora,  et  in  viris  gravis, 
Iiaud  facile  rauca  facta ;  et  halitus  oris  gratus,  saltem 
omni  fcetore  carens,  et  os  humidum,  et  lingua  nitida, 
non  vero  nimis  rubra ;  et  cibi  appetitus  magnus, 
nulla  condimentorum  ope  egens,  et  sitis  modica,  et 
concoctio  omnis  escag  facilis  et  bona,  sine  ructu  aut 
ventriculo  ullo  modo  gravato ;  et  excretio  per  alvum 
naturalis,  quotidiana,  et  urina  justum  tempus  facile 
retenta,  et  cum  tempus  demum  sit,  facile  reddita ;  et 
quamvis  varii  coloris  et  crassitudinis  et  copise  (pro 
ratione  cibi  potusque)  sedimentum  idoneum  suo 
tempore  deponens  ;  quo  tardius,  eo  fere  melius ;  et 
exhalatio  per  cutem  libera  et  constans,  citra  vero 
sudorem  nisi  validae  causse  concurrant ;  et  secretio- 
nes  internee  pariter  constantes  et  liberae,  neque  nimiae 
neque  nimis  parcae. — Sani  denique  hominis  est  Ve- 
nerem  appetere,  et  ad  eam  valere  et  sobolem  pro- 
creare. — Fasminis  vero  sanitas  qusedam  singularis  et 
propria  est,  quippe  quse  partes  quasdam  habeant, 
muneribusque  fungantur  a  virilibus  multum  diversis. 
Harum,  igitur,  inter  sanitatis  signa  notare  oportet, 
aequabilem  et  liberum  mensiumfluxum,  neque  nimi- 
um  neque  nimis  parcum ;  et  graviditatem  felicem, 
et  partum  facilem,  et,  quo  decet  tempore,  copiosam 
boni  lactis  secretionem. — Prseterea,  sani  et  validi  cor- 
poris  utriusque  sexus  est,  non  modo  suis,  nihil  im- 
pediente,  probe  functum  esse  muneribus,  sed,  tenacis 

prosperae  suae  valetudinis,  multis,  coeli,  victus,  vitae 
seneris,  varietatibus  semet  accommodasse,  et  sic  plu- 
rimas  morborum  causas  impune  tolerasse,  quales  mi- 
nus  firmum  aut  sanum  corpus  vel  prorsus  fregissent, 
vel  saltem  in  grave  valetudinis  discrimen  perduxis- 
sent. — Postremo,  sanitas  eidem  homini  quamvis  sem- 
per  sanissimo  non  prorsus  eadem  est.  Plurimae  enim 
et  gravissimae  varietates  corporis  ab  aetate  omnino 
pendent :  nec  quisquam  hominum  ab  aliis  ejusdem 
aetatis  tantum  differt,  quantum  variis  vitae  tempori- 
bus  a  se  ipso  discrepat ;  sive  formam  spectemus,  sive 
corporis  vires,  sive  animi  dotes,  sive  demum  intima 
corporis  penetralia  muneraque  ab  iis  pendentia  per- 
scrutemur.  Quo  fit,  ut  valetudo  quam  perfectissima, 
quae  corpus  parvum  et  tenerum  ad  suum  vigorem  et 
perfectionem  primo  perduxit,  et  diu  in  hoc  statu 
sustinuit,  idem  paulatim  minuat,  et  tandem  ad  flnem 
perducat;  nam 

<s  Nascentes  morimur,  finisque  ab  origine  pendet." 

xx.  Harum  rerum,  quae  omnes  ad  sanum  corpus 
pertinent,  cognitio,  Physiologia  corporis  humani  vo- 
catur. 

xxi.  Verum  enimvero,  homo,  non  modo  certo, 
secundum  Naturae  leges,  tempore  nascitur,  crescit, 
yiget,  senescit,  moritur;  sed  variis  quoque,  prope 
innumeris,  morbis  obnoxius  flt,  qui  formam  quam- 
vis  pulchram  corrumpant,  vires  frangant,  singulas 
corporis  actiones  impediant,  corpus  saepe  gravibus 
doloribus  excrucient,  neque  ipsi  pepercerint  «  2Mvi- 
"  nce  particulce  aurce" 

xxii.  Horum  alii  infantem,  fere  nascentem,  adori- 
untur,  nec  raro  extinguunt.    Alii  juvenem  viribus 


8 


CONSPECTUS 


CAP.  I. 


fidentem  potius  invadunt,  nunc  cita  morte  rapiunt, 
nunc  lenta  tabe  consumunt :  dum  alii  labentis  aetatis 
semitam  magis  obsident,  qua  corpus,  debile,  exhaus- 
tum,  praelio  impar,  facilius  opprimant,  vel,  si  non 
statim  oppresserint,  longa  valetudine  macerent,  do- 
nec  tandem  vita  prorsus  inops  et  miseranda  cum 
optanda  morte  commutetur. 

xxui.  Tot  tamque  variorum  graviumque  mor- 
borum  multas  oportet  esse  causas ;  quarum  naturae 
et  sedis  et  effectuum,  et  modi  quo  corpus  humanum 
afficiant,  scientia,  Pathologia  vocatur.  Haec  vero 
est  vel  generalis  vel  specialis ;  quarum  prioris  tan- 
tum  hic  traduntur  principia. 

xxiv.  Morbus  adest,  quum  corpus  tantum  a  statu 
sano  deflexerit,  ut  solitae  actiones  vel  prorsus  im- 
pediantur  vel  aegre  aut  cum  dolore  perficiantur. 
Tunc  dicitur  homo  aegrotare. — Unicuique  corporis 
parti,  tam  fluidae  quam  solidae,  unicuique  functioni, 
sua  accidere  possunt  vitia.  Haec  vero  vel  singula 
occurrunt  vel  plura  simul  juncta.  Hinc  morbi  sim- 
plices  vel  compositi. 

xxv.  Simplicissimi  exemplum  erit,  si  quaelibet 
corporis  partes  ruptae,  vel  quivis  alio  modo  laesae, 
propriis  muneribus  minus  idoneae  factae  fuerint :  aut 
si,  salva  omnino  singularum  partium  fabrica,  ipsae, 
sive  solidae  sive  fluidae,  a  statu  sano  aberraverint : 
veluti  si,  propriis  amissis  vel  corruptis  dotibus,  alias 
et  fortasse  noxias  sibi  adeptae  sint :  vel  denique  si 
vires  moventes,  aut  nimiae,  aut  nimis  parvae  fuerint, 
aut  contra  naturae  normam  directae. 

xxvi.  Hujusmodi  vero  morbos  rarissime  specta- 
mus,  fere  sola  mentis  acie  attingimus ;  quippe  nimi 
rum  simplicissimi  etiam,  alios  sive  morbos,  sive 
morborum  indicia  seu  symptomata  gignant,  et  his 

solis  dignoscantur.  Symptomata  vel  morbi  indicia 
sunt  singulae  quae  in  aegro  praeter  naturam  observan- 
tur  res ;  illorum  vero  praecipua,  evidentissima,  con- 
stantissima,  morbum  faciunt,  definiunt;  alia  alia 
producentia,  prima  ab  ipsa  morbi  causa  provenientia. 

xxvii.  Varia  profecto  et  prope  innumera  in  aegris 
observantur  morborum  signa,  quorum  notitia,  tum 
ad  cognoscendos,  tum  quoque  ad  sanandos  vel 
levandos  morbos,  medicinam  facientibus  imprimis 
utilis  erit.  Tmmensa  vero  talium  signorum  varietas 
haud  inepte  ad  tria  genera  seu  capita  referri  solet ; 
functiones,  scilicet,  impeditas ;  sensus  sive  percep- 
tiones  molestas ;  et  speciem  aliasque  corporis  quali- 
tates  manifestas,  vel  quae  sensibus  percipiuntur, 
mutatas  aut  vitiatas. — Omnis  nimirum  morbus  in 
laesa  aliqua  functione  maxime  consistit  (xxiv) : 
harum  vero  nulla  fere  laedi  vel  impediri  potest,  quin 
brevi  molestiam  quandam  aegro  facessat,  qua  sciat  se 
male  habere.  Nec  quisquam  fere  diu  aegrotare  po- 
test,  quin  species  et  forma  corporis,  et  vultus  color 
decens,  quae  prosperae  valetudini  contingere  solent, 
eandemque  tam  pulchre  depingere  (xix)  plus  mi- 
nusve  corrumpantur. 

xxviii.  Medico,  igitur,  inter  adversae  valetudinis 
indicia  imprimis  notanda  sunt  laesarum  functionum 
animalium  signa ;  sensus,  scilicet,  motusque  vo- 
luntarii  male  se  habentium  indicia.  Singuli  enim 
sensus  externi  variis  possunt  vitiari  modis,  et  revera 
saepe  vitiantur  ;  nempe  aut  deficiunt  et  torpent,  aut 
nimis  acuti  fiunt,  nec  sine  molestia  exercendi,  aut 
abnormes  fiunt  et  depravantur.  Sensus  porro  in- 
terni  saepe  a  morbis  afficiuntur.  Hujusmodi  vero  om- 
nium  sensuum  affeetiones  medici  attentionem  optimo 
jure  sibi  vindicant,  quatenus  non  modo  ipsae  haud 

levis  momenti  morbi  interdutn  fiant,  sed  quantum 
naturam  et  augmentum  vel  remissionem  aliorum 
graviorumque  morborum  saepe  quam  optime  osten- 
dant. 

xxix.  Par  ratio  est  cur  ad  conditionem  et  la?- 
siones  facultatis  movendi  semper  sit  respiciendum ; 
sive  illa  defecerit,  ut  m  omnibus  fere  morbis  solet, 
quod  debilitas  vocatur  ;  vel  perdita  fuerit,  ut  in  pa- 
ralysi ;  vel  praeter  naturam  intensa,  quod  in  quibus- 
dam  cerebri  affectionibus  nonnunquam  accidit ;  sive 
demum  abnormis  fuerit,  veluti  in  convulsionibus 
aliisque  similibus  morbis. 

xxx.  Neque  sane  asgri  conditio  quod  ad  somnum 
negligi  debet :  qui,  sive  ipse  pro  functione  corporis, 
sive  tantum  pro  vacatione  ab  aliis  functionibus 
habendus  sit,  modum  suum  naturalem  et  sanitatis 
legibus  consentaneum  habet,  qui  modus  in  plerisque 
morbis  haud  parum  turbari  solet;  ita  ut  sonmus 
vel  nullus  sit,  vel  nimius,  vel  interruptus,  vel  diris 
somniis  terrificus ;  neque  somnus  qui  fuerit  segrum 
u  t  decet  recreet. 

xxxi.  Signa  autem  leesarum  vel  male  se  haben- 
tium  functionum  vitalium  majoris  adhuc  momenti 
sunt ;  scilicet  quae  non  modo  morbi  naturam  et  aegri 
statum  bene  ostendant,  sed  suo  quoque  periculo,  ve- 
hementiora  saltem  si  fuerint,  non  careant.  Hujus- 
modi  sunt  omnes  pulsuum  varietates,  nimirum  quae 
ostendant  aut  deficere  sanguinis  motum,  aut  ni- 
mium,  aut  abnormem  esse,  veluti  in  febribus,  in- 
flammationibus,  animi  defectionibus. 

xxxn.  Proximum  his  locum  tenent  non  immerito 
spiritus  affectiones  morbidae,  veluti  omnis  spirandi 
velocitas  aut  tarditas  insolita,  aut  difficultas  quaevis, 
aut  tussis,  sternutatio,  suspirium  et  similia ;  quibus 

fortasse  adjicere  licet  varias  vocis  affectiones,  quam- 
vis  profecto  hee  potius  ad  primum  (xxix)  genus 
pertineant. 

xxxiii.  Porro  signa  lassarum  actionum  naturalium 
(ix)  sedulo  observanda  sunt ;  famis,  scilicet,  aut  sitis 
defectus,  excessus,  depravatio,  conditio  quasvis  in- 
solita;  actionis  mandendi  et  devorandi  et  concoc- 
tionis  varia  vitia ;  et  alvi  status  vel  astrictae  praeter 
naturam  vel  nimis  solutae ;  et  secretionum,  et  quae, 
magis  sub  nostris  sensibus  cadunt,  excretionum, 
praesertim  urinae  et  sudoris  excessus,  defectus,  diffi- 
cultas,  depravatio. — Neque  sane  negligendae  sunt 
laesiones  functionum  utrique  sexui,  muliebri  impri- 
mis,  propriarum. 

xxxiv.  Quod  ad  sensus  ingratos  vel  molestos 
(xxvn)  pertinet ;  frequentissimi  morborum  comites 
et  signa  observantur ;  quorum  pauci  aliqua  saltem 
molestia  carent.  "Non  aliter  enim  ac  sanus  suis 
facile,  nec  sine  voluptate  quadam,  plerisque  fungitur 
muneribus ;  sic  aeger,  his  impeditis,  dolet,  angitur 
variisque  molestiis  afficitur.  Igitur  ad  hoc  caput 
pertinent,  dolor,  anxietas,  pruritus,  sensusque  lassi- 
tudinis,  torporis,  stuporis,  caloris,  frigoris,  ponderis, 
et  alii  forsitan  bene  multi  sensus  ingrati,  nausea, 
vertigo,  tinnitus,  &c.  quos  medicis  alio  relegare 
placuit :  quorum  omnium  tanta  vis  et  molestia  est, 
ut  magnam  saepe  morbi  partem  efficiant,  et  aegros 
miserrime  agitent,  fatigent,  torqueant,  terreant,  tan- 
dem  morte  ipsa  terribiliores  evasuri.  Neque  profecto 
periculo  aliquo  semper  carent  tales  sensus  molesti, 
qualescunque  fuerint  eorum  causse. 

xxxv.  Ad  tertium  genus  signorum  morbidorum 
(xxvn),  corporis  nimirum  qualitates  manifestas  vi- 
tiatas,  referuntur  res  omnes  in  aegro  prtetcr  naturam 

observandae,  neque  ad  alia  genera  pertinentes,  de 
quibus  nostris  sensibus,  non  aegri  dictis  aut  querelis, 
certiores  fimus.  Cujusmodi  sunt,  color  corporis  et 
praesertim  vultus  vitiatus,  et  praeter  solitum  pallidus, 
ruber,  flavus,  fuscus,  lividus,  varians ;  peculiaris 
quoque  vultus  aspectus,  ab  actione  musculorum,  aut 
motu  sanguinis,  et  saepe  a  statu  animi  pendens, 
nullisque  describendus  verbis,  qui  tamen  aegri  con- 
ditionem,  quod  ad  vircs  vitae,  et  morbi  levamen  aut 
augmentum,  omni  sermone  melius  et  certius  de- 
pingit,  nunquam  negligendus :  Variae  imprimis  ocu- 
lorum  conditiones,  languor  et  hebetudo,  aut  rubor, 
aut  splendor,  aut  ferocitas  insolita,  eorumque  praeter 
solitum  distortio,  et  aliae  species  morbidae,  veluti  si 
excavati  sunt,  vel  alter  vel  uterque  clauditur,  vel 
alter  altero  major  apparet  non  ita  solitus.  Sedulo 
quoque  observandae  sunt  oris  et  praesertim  linguae 
conditiones,  rubrae,  albidae,  sordidae,  nigricantis, 
aridae,  quae  praesentes  morbum  demonstrant ;  dece-' 
dentes  aut  in  melius  versae,  eundem  decedentem 
saepe  ostendunt.  Quin  et  odores  varii  morbidi  na- 
turam  morbi  aliquando  detegunt,  et  ideo  observari 
merentur  :  odor,  scilicet,  sive  faetor  insolitus  halitus 
pulmonis  vel  cutis,  vel  excretionum  singularum, 
vel  universi  corporis,  vel  partis  ejus  cujusvis,  veluti 
in  carcinomate,  variola,  morbis  putridis.  Multae  quo- 
que,  quae  tactu  maxime  percipiuntur,  qualitates  cor- 
poris  vitiatae,  calor,  frigus,  durities  vel  rigiditas, 
mollities,  humiditas,  siccitas,  crassitudo,  tenuitas, 
tumor,  macies,  vel  universi  corporis  vel  partium 
singularum,  omni  cura  observari  debent.  Ad  hu- 
jusmodi  autem  qualitatum  manifestarum  corporis 
vitia  eo  magis  attendere  decet,  quia  facile  observen- 
tur,  et  minime  fallacia  sint,  neque  aeger  ea  medicum 

celare  possit,  neque,  ut  rem  intelligat  medicus, 
multis,  qua?  saepe  admodum  ingratas  sunt,  opus  sit 
interrogationibus. 

xxxvi.  Causa  multifariam  dicitur  apud  medicos 
cum  de  morbis  disserunt ;  et  sensu  profeeto  aliquan- 
tum  diverso  ab  eo  quo  hoc  vocabulum  usurpari 
solet,  vel  in  scriptis  philosophorum,  vel  in  communi 
hominum  sermone.  Varios,  igitur,  medicos  sensus 
vocabuli  causce,  vel  usitatissimos  saltem,  unumquem- 
que  medicinas  studio  incumbentem  scire  oportet. 

xxxvii.  Distinguunt  imprimis  medici  morbi 
causas  in  proccimam  et  remotas  ;  remotas  iterum  in 
prcedisponentes  et  occasionales  vel  eoccitantes  vel 
potentias  nocentes. 

xxxviii.  Causa  'proocima,  ut  definiunt  scriptores 
medici,  est  illa  qua3  presens  morbum  facit,  sublata 
tollit,  mutata  mutat. 

xxxix.  Causa  prwdisponens  est  illa  quse  corpus 
tantum  morbo  opportunum  reddit ;  scilicet  ut  ad- 
mota  causa  excitante  in  morbum  incidat. 

xl.  Causa  demum  occasionalis  vel  eoccitans  est  ea 
quaa  in  corpore  jam  proclivi  facto  (xxxix)  morbum 
excitat. 

xli.  Corrigenda,  igitur,  est  corporis  conditio  quse 
morbo  obnoxium  facit;  evitanda?  causaa  remota* 
quas  morbum  excitant;  tollenda  proxima  morbi 
causa;  et  mitiganda  singula  ejusdem  indicia  qua? 
maxime  molesta  sunt.  Sic  morbi  praacaventur,  sa- 
nantur,  levantur. 

xlii.  Causa  remotior,  quaa  proclivitatem  tantum 
ad  morbos  facit,  in  ipso  corpore  semper  hasret,  licet 
saepe  extrinsecus  primam  originem  duxerit:  causa 
vero  excitans  vel  intus  vel  extrinsecus  esse  potest. 
Concurrente  utraque  fit  morbus,  quem  neutra  sola 

efficere  potest.  Neque  enim  in  omni  liomine  omnis 
causa  morbi  excitans  morbum  facit;  neque  omnes 
qui  jam  ad  morbos  proclives  facti  sunt,  nulla  admota 
causa  excitante,  in  morbos  incidunt. 

xliii.  Corpus  itaque  morbo  jam  factum  opportu- 
num,  a  statu  sano  et  perfectissimo  nonnihil  deflexisse 
videtur,  licet  nondum  actiones  ejus  adeo  impedian- 
tur,  ut  verus  morbus  recte  dicatur  adesse  (xxiv). 
jNonnunquam  vero  talis  corporis  conditio  diu  per- 
stans  eo  usque  ingravescit,  ut  sola,  nulla  adjecta 
causa  excitante,  justum  et  manifestum  morbum 
faciat ;  vel,  ut  quidam  loqui  amant,  causa  quoque 
excitans  fiat.  Solidarum  partium  debilitas  generalis, 
partiumque  solidarum,  quas,  distinctionis  causa,  vivee 
dicuntur,  mobilitas  nimia,  corporis  plenitudo,  a  nimia 
sanguinis  abundantia,  hujusmodi  exempla  sunt. 

xliv.  Nec  quisquam  hominum  tam  firmam  vale- 
tudinem,  tantumque  corporis  robur  habet,  quin, 
causis  quibusdam  excitantibus  admotis,  in  gravis- 
simos  morbos  incidat.  V iriola  semel,  lues  venerea 
saspe,  etiam  sanissimos  inficiunt ;  venena  necant ; 
caloris  vel  frigoris  nimium  multimodis  nocet. 

xlv.  Causa  quoque  excitans,  quanquam  non  sta- 
tim  morbum  induxerit,  si  diu  perstiterit,  constitu- 
tionem  corporis,  quamvis  validissimam,  paulatim  cor- 
rumpet,  et  variis  morbis  obnoxiam  reddet ;  scilicet 
alteram  causam  remotam,  nempe  quaa  corpus  morbo 
opportunum  facit,  gignit,  vel  in  eam  convertitur. 
Eadem  igitur  res  nunc  causa  excitans,  nunc  rursus 
causa  remotior,  esse  potest. — Cceli  intemperies,  de- 
sidia,  luxus  hujusmodi  exempla  sunt. 

xlvi.  De  his  porro  tribus  generibus  causarum 
morbi,  scire  juvabit,  notionem  causarum  remotarum 
utriusque  generis  (xxxvn)  justam  esse,  et  magni 


CAP.  I. 


MEDICINiE  THEORETICJE. 


15 


momenti  in  re  medica.  Quamvis  enim  medici  haud 
parum  sa?pe  erraverint  de  causis  remotis  variorum 
morborum,  cum  temere  de  iis  statuere  ausi  sunt ; 
tamen  notiones  generales  de  iis  quse  ipsis  in  animo 
versarentur  sana?  fuerunt :  multorumque  sane  mor- 
borum  causa?  remotas,  tam  prcedisponentes  quam  ex- 
citantes,  vel  observando,  vel  experiendo,  et  caute 
ratiocinando,  jam  satis  cognitae  sunt  et  exploratas : 
earumque  notitia  medicis  utilissima  est. 

xlvii.  Causam  vero  proximam  quod  attinet,  ipsa 
ejus  notio  generalis,  si  non  prorsus  falsa,  saltem  con- 
fusa  admodum  est,  et  obscura,  et  temere  a  rebus  ab- 
stracta.  Quaerunt  enim  medici,  et,  non  facile  in- 
venientes,  sibimet  fingunt  aliquid  causee  omnis  mor- 
bi,  unde  iste  morbus  oriatur,  eodem  fere  modo,  ac 
varise  mutationes  vel  efTectus,  quas  in  rebus  inanima- 
tis  observantur,  a  suis  causis  proveniunt.  In  pleris- 
que  autem  afFectionum,  quas  morbos  vocare  solemus, 
nihil  istiusmodi  existere  videtur,  neque  profecto  ex- 
istere  potest ;  et  talis  notio  plane  oritur  a  male  in- 
tellecta  natura,  tum  corporis  ipsius,  tum  quoque 
morboruni  qui  in  eo  fiunt.  Morbus  enim  non  est 
unus  et  simplex  eventus  vel  mutatio,  qualem  in 
rebus  inanimatis  contemplari  solemus  et  effectum 
vocare ;  sed  series,  saspe  longa,  talium  eventuum  vel 
mutationum  ;  quarum  alias  aliis  causae  videntur  esse 
(xxvi).  Fieri  quidem  potest,  ut,  sublata  una  alterave 
harum,  tota  series  vel  abrumpatur,  vel  brevi  desinat ; 
et  sic  morbus  in  sanitatem  niutetur.  Sed  hoc  mini- 
me  perpetuum  est,  neque  in  omni  morbo,  neque  in 
quolibet  fere  morbo  omni  tempore.  Prasterea,  cor- 
pus  ipsum  longe  aliter  se  habet  ac  res  inanimata, 
quod  ad  mutationes  qua?  in  eo  fiunt,  et  causas,  sive 
externas  sive  internas,  unde  hse  proveniant.  Inest 

enim  corpori  vivo  principium  aliquod  mutationis, 
simile  quodammodo  illi  quod  in  herbis  observatur, 
et  longe  alienum  a  natura  materiae  inanimatas,  aegre 
definiendum,  nondum  ea  qua  par  esset  diligentia  ct 
accuratione  exploratum,  vitale  principium  haud  in- 
epte  nominandum,  cui  vix  minus  quam  causis  vulgo 
observatis  tribuendae  sunt  plurimae  mutationes,  tarn 
morbosae  quam  salutares,  quae  corpori  eveniunt. 
Haec  quum  ita  sint,  non  mirum  esse  poterit  multa 
medicorum  commenta  de  causis  proximis  variorum 
morborum  prorsus  futilia  esse,  et  non  modofalsa,  sed 
adeo  confusa  et  obscura,  ut  vix  possint  intelligi,  ne- 
que  fortasse  ab  ipsis  eorum  auctoribus  unquam  satis 
intellecta  fuerint. 

xlviii.  Unde  vero  morbi,  vel  morborum  causae  ? 
Certe  ab  ipsa  imprimis  machinae  animalis  constitu- 
tione.  Ut  vitrum  ex  ofiicina  prodit  fragile,  sic  ho- 
mines  debiles,  caduci,  morbis  opportuni,  nascuntur. 
Hinc  multi  morbi,  causa  modo  excitante  idonea  ad- 
mota,  omnibus  communes.  Sed  quidam  prae  caeteris 
homines  aliis  atque  aliis  plectuntur  morbis.  Hujus 
rei  ratio  multiplex. 

xlix.  Ut  sanus  sanam  prolem,  sic  morbosus  mor- 
bosam  gignit.  Hinc  morbi  haereditarii  in  seros  ne- 
potes  transituri.  Hoc  modo  saepe  delicta  majorum 
immeriti  luimus.  Sunt  quidam  ex  his  morbis  qui 
prima  aetate  sese  aperte  produnt ;  sunt  qui  omnem 
aetatem  invadunt  pariter ;  nec  desunt  qui  ad  sum- 
mam  usque  senectutem  occulti  delitescunt,  neque 
suspecti,  viresque  paulatim  naeti,  suo  quisque  de- 
mum  tempore,  gravius  erumpunt. 

L.  Sunt  qui  nobiscum  nascuntur  morbi  vel  vitia, 
neque  tamen  congenita :  nempe,  si,  donec  in  utero 
lateret,  matre  forsan  incolumi,  fcetus  tantum  a  casu 

quovis  aliquid  detrimenti  acceperit.  Sunt  forsitan 
neque  simul  nati  neque  congeniti  morbi,  quos  cum 
prima  nutricis  lacte  infans  suxisse  videtur. 

li.  Porro,  sunt  qui  varios  astatis  gradus  sequun- 
tur,  et  suum  quisque  solum  comitantur ;  nempe,  qui 
ex  iis  quas  corpus,  variis  astatibus,  mutationibus 
subit,  originem  ducunt.  Hinc  varii  infantum,  ju- 
venum,  senum,  morbi. 

lh.  Quin  et  uterque  sexus,  praesertim  muliebris, 
suos  morbos  habet,  cum  a  generali  corporis  habitu 
provenientes,  tum  quoque  a  fabrica  speciali,  et  statu, 
et  usu,  qua?  generationi  inserviunt  partium.  Sunt 
igitur  et  virorum  et  fceminarum  morbi ;  sunt  virgi- 
num,  gravidarum,  parturientium,  lactantium,  vetu- 
larum. 

liii.  Ccelum  ipsum,  sub  quo  degunt  homines, 
nonnunquam  aagros  facit.  Unicuique  nimirum  re- 
gioni  suum  inest  vitium :  sive  calidior  justo,  sive 
frigidior  fuerit,  sive  varia,  multisque  et  subitis  tem- 
pestatis  mutationibus  obnoxia. 

liv.  Aer  quoque  ipse,  qui  purus  sacram  vitse  flam- 
mam  alit,  impurus  factus,  eandem  vel  statim  extin- 
guere  potest,  vel  multis  vaporibus  onustus,  aut  noci- 
vis  quibusdam  effluviis  corruptus,  ingentem  morbo- 
rum  cohortem  inducere. 

lv.  Cibi  etiam  potusque  quibus  utimur  saape 
corrumpuntur,  rebusque  interdum  inquinantur  sani- 
tati  et  vitas  infestissimis :  iidem  vero,  quamvis  sua 
natura  optimi,  nimia  copia  sumpti,  serius  vel  ocyus 
corpori  nocebunt. 

lvi.  Existunt  porro  venena  vi  adeo  lethali  prae- 
dita  ut  vel  minima  quantitate,  sensibusque  vix  ac 
ne  vix  quidem  detegenda,  in  corpus  recepta,  dirissi- 

r. 


18 


CONSPECTUS 


CAP.  ts 


mos  morbos,  vel  fortasse  inevitabilem  mortem,  in- 
duxerint. 

lvii.  Denique,  innumeris  casibus,  nec  raro  maxi- 
mis  periculis,  homo  objicitur,  plerumque  quidem  in- 
columis  evasurus :  saspe  tamen  infelix  succumbit ; 
saepe  saucius,  contusus,  membra  fractus  aut  laxatus, 
aegre  evadit ;  nonnunquam  prorsus  insanabilis.  Ca- 
susque  hujusmodi,  quanquam  primam  a  causa  ex- 
terna  originem  trahant,  haud  raro  in  internos  morbos 
desinunt. 

eviii.  Ha3C  omnia  extrinsecus ;  nec  minora  intus 
pericula  imminent. 

lix.  Dum  spirat  homo  lethale  sibi  aliisque  spi- 
rantibus  venenum  fundit.  Neque  solus  pulmonis 
halitus  adeo  nocet :  manat  et  ab  omni  cutis  foramine 
materia  subtilissima,  venenata,  fortasse  putrescens, 
qii£e  diu  collecta, .  neque  per  auras  diffusa,  et  corpori 
denuo  admota,  aut  iterum  in  id  ipsum  recepta, 
gravissimis  morbis  inficit;  nec  sistit  gradum,  sed 
veluti  vires  per  pabulum  nacta,  longe  lateque  per 
populos  grassatur. 

lx.  Functiones  quoque  animales,  quas  nostro  ar- 
bitrio  regimus,  saape  aut  negliguntur,  aut  nimis  ex- 
ercentur.  Ex  utroque  periculum.  Desidia,  sive 
animi  sive  corporis,  utriusque  vires  languescunt : 
nimia  exercitatione,  haud  minus  laeduntur.  Statuit 
enim  provida  rerum  Parens,  ut  singularum  partium, 
et  univeTsi  corporis  animique  vires  usu  roborentur 
et  acuantur ;  et  huic  iterum  certos  fines  posuit :  ita 
ut  neque  quem  voluit  natura  usus  impune  omittatur, 
neque  ultra  modum  intendatur.  Hinc  athleta?,  et 
otiosi  et  desides,  pariter  morbis,  sed  singuli  suis, 
obnoxii:  hinc  quoque  damnum  a  nulla  aut  nimia 
mentis  exercitatione  :  hinc  quoque  multi  morbi,  qui- 

bus  varii  obnoxii  sunt  artifices,  morbosi  fere  et  de- 
generes  homines;  scilicet  qui  eadem  semper  arte, 
ipsaque  forsitan  parum  salubri,  occupati,  partes  quas- 
dam  corporis  plurimum,  saepe  nimis,  exercent,  dum 
multis  aliis  partibus  parum  utuntur ;  vel  fortasse 
pravo  corporis  situ,  aut  malo  vitge  genere,  earundem 
functiones  multum  impediunt ;  et  sic,  dum  mirum 
quarundam  partium  adipiscuntur  usum  et  robur, 
generalem  corporis  vigorem,  et,  qua?  ab  illo  pendet, 
prosperam  valetudinem,  male  perdunt. 

lxi.  Casterum  et  ab  iis  quas  nullo  nostro  arbitrio 
regimus,  tam  animi  quam  corporis  functionibus,  vale- 
tudinis  discrimen  non  leve  esse  potest.  Animi  im- 
primis  affectus,  qui  modici  grate  excitant,  vehemen- 
tes,  aut  graves  et  diuturni,  hujus  pariter  ac  corporis 
vires  frangunt ;  hominem  interdum  statim  extin- 
guunt,  sagpius  longa  valetudine  macerant.  Somni 
etiam,  quo  ad  exhaustas  vires  reficiendas  egemus,  ex- 
cessus  vel  defectus,  et  animo  et  corpori  nocent. 

lxii.  Sunt  multa  in  statu  sanissimo  e  corpore 
semper  excernenda.    Haac  si  retinentur,  malum  est : 
si  plus  justo  excernuntur,  malum  quoque:  si  natura 
retinenda,  sponte,  vel  casu,  vel  arte  excernuntur, 
malum  iterum.  Ex  his  quoque  (lxi,  lxii)  facillime 
lntelhgetur,  gravissimum  saape  oriri  posse  periculum 
ab  inepto  aut  intempestivo  remediorum  usu  :  quippe 
quae  varias  functiones,  corpori  proprias  et  necessarias, 
aut  excitent  et  intendant  praater  naturam  aut  sopi- 
ant  et  repnmant,  secretionesque  demum  et  excre- 
tiones  saspe  minuant,  saape  ultra  modum  auceant, 
vel  demque  novas  efficiant  excretiones  et  detractiones 
humorum,  quales  natura  neque  instituerat  unquam 
m  statu  sano,  neque  sine  damno  ferre  potest. 

lxiii.  Ut  solidas  partes  interdum  flaccescunt, 
molliuntur,  fere  solvuntur,  propriis  muneribus  im- 
pares  facta?;  sic  fluidas  nonnunquam  spissantur,  et 
in  massas  solidas  etiam  durissimas  formantur  :  unde 
organorum  actiones  impeditas,  dolor  insignis,  et  varii 
et  graves  morbi. 

lxiv.  Postremo,  animantia  quaedam  inter  mor- 
borum  causas  recensenda  sunt :  nimirum  qua2  suam 
vitam  aliorum  malo  tolerant.  Ipse  animalium  do- 
minus  hujusmodi  animantibus  prasdag  est  et  domi- 
cilio,  qua3  vel  extrinsecus  invadunt,  vel  intus  habi- 
tant,  et  viscera  adhuc  vivi  rodunt,  saspe  cum  insigni 
malo  et  vitas  discrimine,  nec  raro  ipsius  jactura. 

lxv.  V erum  neque  tot  tantisque  periculis  homo 
inermis  objicitur :  neque,  simul  ac  morbus  invaserit, 
nulla  superest  salutis  spes.  Inest  enim  corpori  vis 
prorsus  mirabilis,  qua  contra  morbos  se  tueatur, 
multos  arceat,  multos  jam  inchoatos  quam  optime 
et  citissime  solvat,  aliosque  suo  modo,  ad  felicem 
exitum  lentius  perducat. 

lxvl  Heec  Auctocrateia  seu  Vis  Naturaz  medica- 
trix  vocatur ;  medicis  atque  philosophis  notissima,  et 
multum  neque  immerito  celebrata.  Haec  sola  ad 
multos  morbos  sanandos  sufficit,  in  omnibus  fere  ju- 
vat :  quin  et  medicamenta  sua  natura  optima  tan- 
tum  solummodo  valent,  quantum  hujus  vires  insitas 
excitent,  dirigant,  gubernent.  Medicina  enim  neque 
prodest  cadaveri,  neque  repugnante  natura  quicquam 
proficit. — Hic  plane  est  aliquid  similis  et  communis 
inter  salutares  vires  remediorum,  et  nocentes  causa- 
rum  morborum,  de  quibus  jam  (xlvii)  dictum  est. 

lxvii.  His  naturae  viribus  vulnera  sanantur,  san- 
guinis  fluxus  compescitur,  ossa  diffracta  coalescunt, 
multa  noxia  e  corpore  ejiciuntur,  et  sic,  quae  nulln 

ars  attingere  potuisset  mala,  sine  ope  externa  sua 
sponte  evanescunt. 

lxviii.  Merito  igitur  his  viribus  Medici  confidunt, 
easque  conantur  languentes  excitare,  aut  si  plane  de- 
fecerint,  tum  solitas  earum  actiones  arte  imitari. 
Non  tamen  iis  solis  semper  fidendum  est ;  quippe 
quae  in  quibusdam  morbis  nullae  sint,  in  multis  vero 
nimiae,  et  adeo  vehementes,  ut  sint  quam  ipse  mor- 
bus  magis  metuendae. 

lxix.  Leviores  morbi  Naturae  viribus  satis  tuto 
relinquuntur ;  sed  nemo  sanus,  hydropem,  vel  luem 
veneream,  vel  visceris  cujusvis  inflammationem,  iis- 
dem  commiserit :  scilicet  quae  in  illis  morbis  nullae 
sint ;  in  his  autem  vehementissimae,  verum  ineptae, 
et  valde  periculosae,  et  gangraenam,  vel  suppuratio- 
nem  fere  haud  minus  exitialem,  effecturae. 

lxx.  A  duplice  errore  igitur  cavere  oportet; — 
neque  vires  Naturae  spernere,  neque  nimis  religiose 
colere.  Tantum  enim  abest  ut  semper  illius  vestigia 
premere  conveniat,  ut  saepe  necesse  sit  contrarium 
prorsus  iter  tenere,  contraque  ejus  conatus  summa 
ope  niti. 

lxxi.  Neque  Medici  officium  tam  arcto  limite 
cohiberi  ipsa  Natura  docet :  suggerit  enim  prodiga 
innumera  remedia,  quae  maximis  viribus  in  corpore 
humano  pollent,  et  varias  et  saluberrimas  muta- 
tiones  in  eo  efncere  valent.  Hoc  modo  etiam  pluri- 
mae  morborum  causae  a  solerte  medico  in  praestantis- 
sima  auxilia  converti  queant ;  scilicet,  quicquid  corpus 
vehementer  afficit,  eidem  nunc  neci  (liii,  lxii),  nunc 
iterum  remedio,  esse  potest. 

lxxii.  Medici  vero  est,  cognita  natura  et  causa 
morbi,  judicare  quid  mutationis  requiratur,  ut  mor- 
bus  in  sanitatem  mutetur.    Haec  quidem  est  medi- 

cina  rationalis  sive  Dogmatica.  Est  et  altera,  Em- 
pirica  nimirum,  qua?,  missis  hujusmodi  ambagibus, 
sola  remedia  quasrit  et  profert  certa  et  definita  vi 
pi<edita  ad  certos  morbos  delendos. 

lxxiii.  Hujusmodi  remedia  omnis  circumforaneus 
medicus  jactat,  omnis  anus  se  credit  possidere ;  po- 
pulusque,  qui  fere  decipi  quam  sapere  mavult,  tali- 
bus  remediis  semper  fidit ;  neque  profecto,  postquam 
sanitatem  cum  re  amiseric,  facile  sinit  gratissimum 
menti  errorem  eripi ;  scilicet  quem  nolit  intueri,  adeo 
blanda  est  sperandi  pro  se  cuique  dulcedo.  Quam 
pauca  vero  istiusmodi  remedia  adhuc  reperta  fuerint, 
peritissimi  medici  fatentur  et  dolent.  Quod  si  re- 
media  quasdam  fuerint  quse  vi  nondum  explorata  aut 
intellecta  in  corpore  humano  pollent,  id  minime  mi- 
rum  ;  quippe  quia  tot  existant  morbi  quorum  natura 
et  causas  prorsus  lateant.  Casterum,  quo  perfectior 
fuerit  scientia  medica,  eo  facilius  erit  medicamento- 
rum  virium,  et  modi  quo  corpus  afficiant,  variisque 
in  morbis  prosint,  rationem  reddere. 

lxxiv.  Remedia  igitur  ordinari  solent,  secundum 
effectus  manifestos  quos  in  corpore  humano  praestant. 
— Afficiunt  vel  partes  solidas  vel  fluidas.  Illas  alunt, 
consumunt,  firmant,  laxant,  excitant,  sopiunt.  Has 
vel  quantitate  vel  qualitate  vitiatas,  corrigunt,  atque 
evacuant ;  idque  vel  viis  naturalibus,  vel  aliis  insolitis 
et  arte  factis. — Nec  desunt  auxilia  adversus  concre- 
tiones  intra  corpus  formatas,  aut  animalia  in  eodem 
hospitantia  (lxiii,  lxiv.) — Medicamentorum  vero  ef- 
fectuum  et  modi  quo  corpus  efficiunt,  scientia,  The- 
rapeia  vocatur. 

Cap.  II.— De  solida  materia  ecc  qua  corpora  anima- 
lium  fiunt,  variisque  ejus  dotibus,  tum  chemicis 
tum  mechanicis :  de  conjecturis  circa  ejus  ultimam 
et  minutissimam  fabricam  ;  de  tela  reticulata ; 
necnon  de  adipis  origine,  natura,  et  usu. 


lxxv.  Coepus  humanum  constat  ex  partibus  soli- 
dis  et  fluidis ;  quarum  mutua  actione  functiones  vivi 
hominis  (quatenus  corporeae  sunt)  peraguntur.  U- 
traeque  assidue  mutantur  et  renovantur ;  solidae  vero 
lentius.  Ab  his  igitur  incipiendum  est ;  quippe 
qii£e  universo  corpori  formam  et  firmitatem  dent. 

lxxvi.  Solidam  materiam  ex  qua  corpora  anima- 
lium  constant,  solidum  animale,  brevitatis  causa,  vo- 
camus.  Hoc  autem  varias  habet  dotes,  chemicas, 
mechanicaSy  vitales  ;  quarum  nulla  non  medici  atten- 
tionem  meretur. 

lxxvii.  Exquisita  hujus  aevi  Chemia  diversas  sub- 
stantias,  sive  principia  ut  dicuntur,  in  variis  solidis 
partibus  humani  corporis  detexit :  easque  substan- 
tias  seorsim  exhibere  docuit.  Ostendit  imprimis,  in 
ossibus  praecipue,  plurimam  terram ;  calcem  nimi- 
rum,  non  quidem  puram,  sed  cum  acidis  quibusdam, 
phosphorico  praesertim,  conjunctam.  Hic  Phosphas 
Calcis,  cum  pauxillo  Carbonatis  Calcis,  firmitatem 

dat  ossibus  ;  efc  cum  Cartilagine,  et  multa  Gelatina, 
et  oleo  crasso,  ossa  fere  tota  efficit.  Plurima  quoque 
Gelatina,  et  pro  rata  parte  parum  terrse,  inest  telce 
celluloscc,  et  cuti,  aliisque  membranis  quae  ex  ea  tela 
fiunt,  et  demum  musculis.  In  his  vero  alia  reperitur 
substantia  animalis ;  plurima  scilicet  Fibrina.  Al- 
humen  quoque  in  quibusdam  partibus  solidis  corpo- 
ris  humani  plane  neque  parce  detectum  est ;  maxime 
in  cartilaginibus,  et  tendinibus,  et  ligamentis.  Prae- 
ter  haac  multum  oleum  crassum  in  omnibus  fere  soli- 
dis  animalibus  reperitur;  et  sales  quidam  tam  acidi 
quam  alcalini ;  et  interdum,  ut  videtur,  sed  multo 
parcius,  alise  quasdarn  minoris  momenti  substantiae. 
Sed  de  his  nondum  satis  constitit ;  quse  scilicet  neque 
semper  reperiuntur,  nec  unquam  tanta  copia  adsunt 
ut  facile  explorentur. 

lxxviii.  Ulterius  arte  chemica  exploratee  partes 
solidse  humanis  corporis,  vel  putredine,  quam  sponte 
subeunt  modico  calore,  cum  humore,  et  admisso 
aere ;  vel  magno  calore,  qualis  priores  elementorum 
compositiones  destruat,  novas  ipsorum  efficiat,  facile 
in  pauca  elementa  resolvuntur ;  duriores  in  Calcem  et 
Phosphorum  *  molliores  vero  in  Carbonem.  Nitroge- 
nium  (vel  Azotium),  Hydrogcnium,  et  Oxygenium: 
quae  igitur  creduntur  esse  solidi  animalis  simplicissi- 
ma  elementa  ;  siquid  in  severiore  Chemia  recte  sim- 
plex  dicatur.  Haac  vero  elementa,  vel  igne,  vel  pu- 
tredine,  aliter  atque  aliter  separata  et  conjuncta,  no- 
vas  interim  efficiunt  substantias,  quales  sunt  Ammo- 
nia,  Acidum  carbonicum,  oleum  empyreumalicum, 
et  multi  vapores  fcetidi,  quas  in  recente  et  integro 
solido  animali  detegi  nequeunt,  facile  autem  et  fere 
semper  observantur  dum  hoc  in  sua  elementa  resol- 
vitur. 

lxxix.  Dotes  mechanicce,  quibus  solidum  animal* 
ad  vitae  usus  aptatur,  sunt  tres ;  adhaesio  scilicet  satis 
magna,  mollities  quaedam  flexilis,  et  insignis  vis  re- 
siliendi.— Munera  vitae  in  variis  motibus  pleraque 
consistunt :  ad  multa  eorum  validissimi  motus  requi- 
runtur.  Tanta  igitur  adhagsione  partium  opus  est, 
ut  hi  sine  lacerationis  periculo  perficiantur  :  oportet 
quoque,  ob  eandem  causam,  partes  solidae,  aliae  ma- 
gis,  aliag  minus,  se  flecti  sinant :  denique,  necesse 
est,  ut  partes  ita  flexae,  vel  loco  dimotae,  figuram  et 
situm  pristinum  sua  sponte  recuperent,  quam  pri- 
mum  vis  dimovens  sublata  fuerit. 

lxxx.  Variant  multum  hae  dotes,  non  modo  va- 
riis  partibus,  sed  et  iisdem  partibus  in  variis  homini- 
bus,  et  saepe  in  eodem  homine  diversis  temporibus. 
Hujusmodi  varietates,  quamvis  satis  insignes,  vale- 
tudinem  saepe  parum  afficiunt.  Nonnunquam  vero, 
sanitatis  limites  transeuntes,  manifestos  et  sane  haud 
leves  morbos  faciunt. 

lxxxi.  Duplice  modo  variare  aut  vitiari  potest, 
quod  ad  dotes  mechanicas,  omnis  pars  solida ;  scilicet, 
aut  nimia  aut  nimis  parva  adhaesione,  aut  mollitie, 
aut  vi  resiliendi.  Aucta  adhaesione  seu  firmitate 
partis  cujusvis  solidae,  augetur  plerumque  ejus  resi- 
liendi  vis ;  mollities  autem  necessario  minuitur.  Im- 
minutavero  adhaesione,  mollities  major  fit  et  vicissim 
vis  resiliendi  minor. 

lxxxii.  Causae  horum  effectuum  certe  multiplices 
sunt:  tamen  ad  certa  capita  reduci  possunt.  Aut 
ipsa  materiae  compositio  chemica  vitiatur,  aut,  salva 
omnino  compositione,  particulae  ita  disponuntur,  ut 
plus  minusve  fortiter  semet  invicem  attrahant.  Quod 
compositionem  ejus  chemicam  attinet,  omnia  fortasse 
elementa  (lxxvii,  lxxviii),  varia  quantitate,  solido 

animali  inesse  possunt,  et  suum  quodque  peculiare 
vitium  efficere.  Sed  de  multis  horum  nihil  certi  no- 
vimus :  satis  vero  constat,  materiam  humidam,  quae 
fere  aqua  est,  et  siccam,  quae  ex  diversis  elementis 
constat,  multum  variare :  quo  plus  humidae,  eo  mi- 
nus  adhaesionis  aut  vis  resiliendi,  plus  vero  mollitiei; 
et  contra  omnino,  si  nimium  siccae  materiae  in  com- 
positione  fuerit. 

lxxxiii.  Variae  sunt  causae  remotae  (xxxvn  et 
seq.)  alterutrius  materiae  vel  abundantis  vel  deficien- 
tis.  Ipsa  imprimis  constitutio  corporis  congenita 
multum  huc  confert.  Quidam,  prae  caeteris,  homi- 
nes,  et  viri  prae  fceminis  in  universum,  duriorem  et 
•sicciorem  corporis  compaginem  habent,  vix,  ac  ne  vix 
quidem,  ullo  vitae  genere  penitus  mutandam. 

lxxxiv.  iEtas  vero  majus  adhuc  discrimen  facit ; 
a  prima  enim  ad  ultimam  usque  siccius  et  durius 
evadit  quotidie  corpus :  a  fluido,  nempe,  et  crudo 
fcetu,  ad  rigidum  et  exsuccum  senem,  cui  vita,  prop- 
ter  hanc  ipsam  causam,  fere  deficit. 

lxxxv.  Victus  porro,  quo  homines  utuntur,  prout 
plus  minusve  aquosa  fuerit,  similem  solidarum  par- 
tium  conditionem  efficit.  Hoc,  in  aliis  animalibus 
dudum  observatum,  in  homine  quoque,  aliquatenus 
saltem,  accidere  videtur.  Neque  ratio  gravissima 
deest  cur  credamus,  non  corporis  modo  conditionem 
et  vires,  sed  et  animi  indolem,  a  victus  genere  quo- 
dammodo  pendere. 

lxxxvi.  Multum  quoque  pendet  a  bona  vel  prava 
ejusdem  cibi  concoctione,  et  ab  appositione  nutri- 
menti  ex  eo  parati. 

lxxxvii.  Denique,  status  aeris,  scilicet,  quod  ad 
humorem  vel  siccitatem,  corpus  haud  parum  afficit. 

Hinc  monticola?,  vel  qui  siccas  regiones  habitant,  ab 
incolis  humidarum  et  paludosarum  multum  diversi. 

lxxxviii.  Postremo,  vita?  genus  ad  eundem  effec- 
tum  nonnihil  confert.  Exercitatio  corporis,  quod 
nimium  humoris  fuisset,  exprimit  atque  exhalat. 
Ignavia  contrarium  prorsus  effectum  habet,  partes- 
que  humidiores  abundare  facit. 

lxxxix.  Verum,  salva  omnino  compositione  che- 
mica  solidarum  partium,  harum  conditio  ab  aliis 
causis  multum  affici  potest.  Densatio  nimirum  par- 
ticularum,  sive  a  causis  mechanicis,  sive  a  calore  et 
frigore,  variam  efficiet  partis  cujuslibet  firmitatem  et 
vim  resiliendi. 

xc.  Quantum  hic  valeat  compressio  mechanica, 
clar.  Clifton  Wintringham  experimenta  luculenter 
docent. — Distentio  quoque  solicli  animalis  dotes  ejus 
jam  memoratas  haud  parum  afficit.  Quo  plus  tendi- 
tur,  eo  durius,  et  firmius,  et  magis  resiliens  evadit, 
eoque  difficilius  ulteriorem  patitur  distentionem,  do- 
nec  tandem,  amplius  distendi  impatiens,  nova  admo- 
ta  vi,  distrahitur  et  dirumpitur,  superata  nimirum 
particularum  adhsesione,  qua  hasc  debilior  fuerit. 
Hinc  ratio,  non  plene  quidem  (nam  multum  pendet 
a  principio  vitali,  primaque  corporis  fabrica)  sed  ali- 
quatenus  saltem,  deducenda  est  multarum  rerum 
quEe  summi  momenti  sunt ;  corporis  incrementi,  sta- 
tus,  imminutionis,  firmitatis  indies  crescentis,  et 
mortis  senilis  inevitabilis. 

xci.  Varia  fortasse  solidarum  partium  densitas  ab 
ipsa  Natura  derivatur.  Sed  magis  constat  de  viribus 
exercitationis,  aut  ignaviae,  in  statu  earundem  mu- 
tando.  Quarum  igitur  effectus  generales,  tam  boni 
quam  mali,  in  partibus  solidis,  facile  intelligentur. 

xcn.  Porro,  diuturna  quiete  pars  quselibet  natu- 

ra  mobilis,  veluti  junctura  artus,  paulatim  rigescit, 
pristinam  mobilitatem  tarde,  fortasse  nunquam  pe- 
nitus,  recuperatura :  et  contra,  valido  et  crebro  usu, 
modo  hic  non  nimius  fuerit,  omnes  fere  corporis 
partes  miram  saepe  adipiscuntur  mobilitatem.  Ne- 
que  profecto  melius  datur  aut  certius  remedium  ad 
superandam  illam  rigiditatem  artuum  quse  longa 
quiete  induci  solet,  quam  frequens  exercitatio,  quae 
primo  difficillima,  et  diu  exigua,  fere  indies  facilior, 
liberior,  et  perfectior  evadit. 

xciii.  Calor  corpora  omnia  laxat  atque  expandit : 
frigus  vero  densat  et  durat.  Utrumque  effectum 
homines  probe  experiri  solent.  Quamvis  corpus 
suum  fere  semper  calorem  conservet,  fieri  nequit 
quin  ejus  superficies  saltem  ab  aere  ambiente  externo 
afnciatur.  Neque  exigua  vis  est,  qua  calor  hoc  modo 
in  universo  corpore  polleat.  Quam  longe  aliter  se 
habet,  qui,  fervido  Austro  spirante,  hebes  et  langui- 
dus  factus,  membra  sua  aegre  trahit,  ac  ille,  qui,  sub 
frigido  Aquilone,  cursu  glaciali  se  exercet,  univer- 
sum  corpus  firmus,  mobilis,  expeditus. 

xciv.  Varise  causae,  quae  singulag  tot  modis  dotes 
solidi  animalis  afficere  solent,  conjunctse  majores  ad- 
huc  effectus  praestant :  docent  experimenta  a  Bryan 
Bobinson  instituta ;  docent  efFectus  balnei  calidi ; 
docet  quotidiana  experientia. 

xcv.  Ex  hac  materia  variae  corporis  partes,  variis 
muniis  aptae,  fiunt.  Nondum  certa  fide  constat, 
quaanam  sit  solidi  animalis  ultima  et  minutissima  fa- 
brica  :  Sive  ex  fibris,  filis  scilicet  longis,  parum  latis, 
varie  inter  se  textis,  constet,  ut  docet  Boer/iaavius ; 
sive  ex  febris  serpcntinis,  mirum  in  modum  convo- 
lutis,  ut  quaadam  observationes  nuper  factae  suadent; 
sive  ex  fibris  laminisque  tcla  ccllidosa  fiat,  ut  ex  hac 


\ 


MEDIClNiE  THEORETIC^E. 


29 


maxima  pars  omnium  partium  corporis,  ut  celeb. 
Hallerus  ostendere  conatus  est. 

xcvi.  De  flbris  earumque  dotibus,  alibi  locus  erit 
dicendi  (cix  et  seq.)  Tela  celhdosa  ubique  in  cor- 
pore  observatur ;  flbras  ipsas,  quae  in  multis  partibus 
satis  manifeste  apparent,  circundat  et  nectit,  et  varias 
partes,  quse  motum  aliquem  in  vicinas  habere  de- 
bent,  leviter  conjungit.  Eadem  probe  densata,  fir- 
missimas,  et  quse  videntur  tenuissima?,  membranas 
facit :  Quarum  quaa  simplicissimas  apparent,  accura- 
tius  exploratse,  hanc  structuram  ostendunt. 

xcvn.  Crescit  saepe  mirum  in  modum  tela  cellulo* 
sa,  partesque  ex  ea  factae,  membranse,  vasa,  &c.  im- 
primis  lenta  distentione ;  subita  autem  distentio  eam 
vel  rumpit,  vel  tenuiorem  facit.  Crescit  quoque 
nonnunquam  inter  partes  vicinas,  easque  jungit  quas 
Natura  liberas  fecerat.  Hujusmodi  concretiones 
praeter  naturam  saspe  observantur,  post  inflamma- 
tionem  pulmonis  vel  viscerum  abdominis : — Et  novae 
istae  membranae  vere  cellulosaj  sunt. 

xcvrii.  Concrescit  etiam  sua  sponte,  si  secta  vel 
alio  modo  separata  fuerit.  Quod  si  ingente  inflam- 
matione,  et  suppuratione  facta,  magna  pars  telaz  cel- 
lulosos  destructa  fuerit,  tunc  non  renovatur,  et  fceda 
cicatrix  relinquitur. 

xcix.  Quin  et  pars,  vel  ejusdem,  vel,  ut  fertur, 
alieni  corporis,  alii  interdum  jungi  potest  hujusmodi 
concretione.  Hoc,  si  ullo,  fundamento,  nitebatur 
ars  Taliacotii ;  et  alia  nupera  multum  jactata,  dentes 
transponendi. 

c.  Tela  cellulosa  est  aliis  partibus  reticulata,  aiiis 
adipe  referta.  Scilicet,  ubicunque  magna  mobs,  aut 
compressio,  periculo  aut  incommodo  fuissent,  veluti 
in  capite,  pulmone,  oculis,  palpebris,  pene,  scroto,  ibi 

nullum  adipem  colligit,  sed  laxa  et  pure  reticulata 
est.  At,  inter  musculos  corporis  et  artuum,  sub  cute, 
et  in  abdomine,  imprimis  in  omento  et  circa  renes, 
plurimus  adeps  secernitur,  et  colligitur. 

ci.  Adeps  purum  oleum  animale  est,  ab  oleis  her- 
barum  crassis  et  mitibus  parum  diversus;  in  vita 
fluidus :  sed  variis  partibus  crassior  aut  tenuior.  A 
sanguine  secernitur,  in  ipsum  facile,  et  seepe  subito, 
resorbetur,  quamvis  rarissime  sincerum  oleum  vel 
adeps  in  sanguine  conspiciatur. 

cn.  Verisimile  est  oleum  per  digestionem,  partim 
in  ventriculo  et  intestinis,  partim  in  pulmone,  in 
fibriiiam,  gelatinam,  et  albumen  converti;  et  haec 
iterum  per  secretionem  in  oleum  revertere.  Nulla 
profecto  adipis  organa  secernentia  ostenduntur. 
Oportet  tamen  istiusmodi  sint,  et  fabrica  quoque 
specialis  telce  cellulosas  earum  partium,  quas  debent 
habere  adipem,  ut  oleum  jam  secretum  contineant 
neque  ad  alias  transire  sinant.  Nam  in  partes  pure 
reticulatas  viam  sibi  nunquam  aperit,  quamvis  per 
telam  cellulosam  facilis  via  sit  aeri  aut  aqua?  per  to- 
tum  corpus  a  capite  ad  calcem. 

ciii.  In  tenero  fcetu  nihil  adipis,  in  maturo  parum 
reperitur.  Infantes  vero,  modo  bene  aliti  sint,  fere 
solent  pinguescere,  donec  ambulare  et  propriis  viri- 
bus  semet  exercere  incipiant ;  tum  graciles  fiunt,  et 
sic  manent  ad  virilem  usque  astatem,  qua  minus 
crebra  et  valida  uti  solent  exercitatione.  Tum  qua- 
drati  fiunt,  et  saepe  obesissimi:  matura  senectute, 
paulatim  denuo  marcescunt.  Puellae  vero  quodam- 
modo  pinguescunt  circa  aatatem  puberem ;  unde 
forma  nitida,  teres,  amabilis  adeo,  et  apta  premi :  et 
feri  omni  a?tate,  fcemina?  plus  quain  viri  pingues- 

cunt.  Viri  quoque  habitum  corporis  laxi  et  flaccidi 
firmioribus  obesiores  fiunt. 

civ.  Colligitur  adeps  usu  multi  cibi,  oleosi,  nu- 
trientis,  ex  carnibus  prsesertim  (modo  concoctio  bona 
sit)  et  potus  validi,  cerevisiee  imprimis,  et  animi  et 
corporis  quiete  et  tranquillitate,  multo  somno  et  tor- 
pore,  castratione,  frigore,  sanguinis  detractione  re- 
petita,  multisque  aliis  exinanitionibus  ;  quicquid  sci- 
licet,  salva  sanitate,  vires  vitales  et  animales,  et  im- 
primis  solitas  excretiones,  minuit,  huic  favet.  Mul- 
tum  vero  pendet  ab  ipsius  corporis  habitu,  neque 
homo,  ut  bos,  ad  libitum  saginari  potest. 

cv.  Certa,  secundum  setatem  hominis,  obesitas, 
prosperae  valetudinis  signum  est  et  effectus.  Nimia 
vero,  ipsa  morbus  est,  et  aliorum  morborum  causa : 
semper  vero  et  certissime  debellan*da,  si  modo  fue- 
rint  bona  voluntas  et  vis  animi,  valida  corporis  ex- 
ercitatione,  brevi  somno,  parca  et  sicca  diseta.  Nec 
facile  miles  gregarius  repertus  fuerit,  qui  de  tali  mor- 
bo  conqueratur. 

cvi.  Adeps  semper  partem  haud  exiguam  corporis 
facit,  aliquando  maximam.  Non  est  igitur  dubitan- 
dum,  quin  suos  usus  habeat.  Motum  faciliorem  et 
liberiorem  reddit,  partes  movendas  oblinendo,  et  sic 
frictionem  minuendo.  Hoc  modo,  ne  abradantur 
solidaB  partes,  quod  aliter  fieret,  impedit ;  nec  sinit 
partes  vicinas  concrescere,  quod  aliquando  fit,  si 
ulcere  vel  alio  casu,  pars  aliqua  telse  quas  adipem  con- 
tinebat  destructa  fuerit. 

cvn.  Quin,  et  ad  corporis  formam  et  pulchritudi- 
nem  haud  parum  confert,  magna  interstitia  inter 
musculos  implendo,  quag  corpus  deforme  et  horren- 
dum  redderent.  Justa  autem  pinguedine,  hoc,  niti- 
dum,  teres,  atque  rotundum  fit.    Porro,  adeps  colo- 

rem  dat  candidum,  cereum,  qui,  roseo  mixtus,  ve- 
nustissimum  oris  colorem  efficit.  Hinc  fit,  ut  puel- 
ke,  male  metuentes  ne  nimis  pinguescant,  et  me- 
dicamentis,  diaeta,  vitae  genere,  marcescere  conantes, 
cum  nitido  corporis  habitu,  oris  quoque  venustatem 
perdere  soleant. 

cvrii.  Nutrire  creditur  adeps  ex  suis  cellulis  in 
sanguinem  resumptus.  Sed  hoc  minus  certum  est. 
A  frigore  quodammodo  defendit :  animalibus  regio- 
num  frigidarum  magna  copia  datus. 

Cap.  III. — De  solido  vivo,  seu  genere  nervoso,  ejus- 
que  dotibus,  fabrica,  et  usibus ;  nec  non  de  con- 
jecturis  quaz  circa  ejus  naturam  et  functiones 
prolatce  sunt. 


cix.  Solida  viva,  vel  vitalia,  dicuntur  partes  so- 
lidee  qua?  sensum  et  mobilitatem  habent.  Hee  dotes, 
a  vita  pendentes,  cum  ea  incipiunt  et  desinunt.  Do- 
tes  vero  partium  solidarum,  de  quibus  (lxxv,  et 
seqq.)  dictum  fuit,  etiam  post  mortem  supersunt. 

cx.  Partes  autem,  quaa  vel  sensum,  vel  mobilita- 
tem,  vel  utrumque  habent,  sunt  cerebrum,  cerebel- 
lum,  mcdidla  oblongata,  medulla  spinalis,  nervi  ex 
his  oriundi,  per  totum  fere  corpus  diffusi,  in  varia 
singulorum  sensuum  organa  et  musculos  impensi,  et 
demum  musculi  ipsi. 

cxi.  Sensus  multo  magis  generalis  est  quam  mo- 
bilitas,  quippe  qui  omnibus  partibus  jam  recensitis 
communis  sit,  quamvis  plane  per  nervos  solos  fiat. 
Mobilitas  vero  solis  fibris  musculosis  est  propria. 
Ubicunque  igitur  sensus  est,  ibi  nervi ;  ubicunque 
vero  mobilitas  observatur,  ibi  fibras  musculosae  vi- 
dentur  esse. 

cxn.  Quin  et  mobilitas  ipsa  a  nexu,  quem  mus- 
culi  cum  nervis,  &c.  habent,  pendere  videtur :  nam 
resecto,  vel  compresso,  vel  ligato  ncrvo,  musculi 

quibus  impendebatur,  mobilitatem  suam,  seu  vim 
propriam  contrahendi,  brevi  amittunt ;  nec  aliter  res 
se  habet,  si  cerebrum  ipsum,  vel  origo  nervorum, 
male  affecta  fuerint. 

cxiii.  Sunt  qui  credunt  musculos  a  nervis  oriri  et 
formari,  et  ex  eadem  materia  constare.  Utrique 
sane  similem  structuram  habent,  quatenus  ex  fibris 
valde  minutis  constent ;  utrique  albi  sunt,  dummo- 
do  musculi  probe  eloti,  et  a  sanguine,  quem  multum 
continent,  purgati  fuerint:  Neque  ope  microscopii 
ullo  modo  distingui  possunt  fibra?  nervosa?,  qua? 
bene  multse  musculos  subeunt,  ab  ipsis  fibris  muscu- 
losis.  Porro,  idem  sensus  utrisque  est,  et  stimulan- 
tia  et  sedantia  medicamenta  eosdem  plane  effectus  in 
musculis  edunt,  sive  ipsi  musculo,  sive  nervo  qui 
eum  adeat,  admota  fuerint. 

cxiv.  Quantis  difficultatibus  prematur  scientia 
originis  multarum  corporis  partium,  alibi  locus  erit 
dicendi ;  sive  omnes  eodem  tempore,  sive  alias  post 
alias,  certo  ordine  produci  credamus.  Interea  tamen 
non  dissimulandum  est,  partes  quasdam  musculosas 
perquam  mature  in  fcetu  conspici,  et  insignem  vim 
et  robur  jam  adeptas  esse,  quum  cerebrum  ipsum 
adhuc  molle  et  fere  fluidum  reperitur :  earumque 
actionem  ad  hujus  functionem  et  augmen  requiri ; 
et  musculos  semper  partibus  vere  nervosis  multo 
firmiores  esse,  et  vim  propriam,  irritabilem  nimirum, 
habere,  quam  nervi  nunquam  participant. 

cxv.  Oportet,  igitur,  vel  ex  diversa  musculi  con- 
stituti  fuerint  materia,  ab  ea  ex  qua  nervi  fiunt,  vel, 
si  ex  eadem  utrique  constent,  haec  fabricaB  prorsus 
diversse  sit  in  his,  ac  in  illis,  ut  vires  adeo  dissimiles 
habeat.  Quod  si,  igitur,  diversa  sit  musculorum  ac 
nervorum  substantia,  tum  facile  patebit  multam  sub- 

stantiam  nervosam  cum  musculosa  semper  misceri. 
Nam  acicula  tenuissima  non  potest  in  musculum 
adigi,  quin  inde  simul  multi  ramuli  nervosi  pungan- 
tur  vel  laeerentur  ;  ut  dolor  clare  testatur  (cxi). 

cxvi.  Igitur  tam  arctus  inter  musculos  nervosque 
intercedit,  nexus,  tum  quod  ad  officium  attinet  quo 
funguntur,  tum  quod  ad  fabricam  quam  habent,  ut 
merito  omnia  solida  viva  pro  partibus  ejusdem  ge- 
neris  habeantur,  cui  nomen  Genus  Nervosum  a  me- 
dicis  imponi  solet. 

cxvn.  Miras  quas  hse  partes  possident  dotes  medi- 
corum  et  philosophorum  attentionem  optimo  jure 
sibi  vindicarunt :  plurimique  et  ingeniosissimi  viri 
(inter  quos  summum  Neutonum  numerare  oportet) 
operam  haud  exiguam  collocarunt  in  causis  earun- 
dem  investigandis,  modoque  perscrutando  quo  variae 
ipsarum  functiones  fierent ;  variasque  qua?  singulis 
placebant  de  his  rebus  conjecturas  in  medium  pro- 
tulerunt.  Nondum  vero  ratio  ulla  proposita  est  rem 
per  experimenta  explorandi ;  et  experientia  bis  mille 
annorum  satis  superque  demonstravit  sapientissimos 
etiam  hominum  Naturse  arcana  conjectando  rarissi- 
me  detegere.  Male  omnino  Neutoni  nomine,  nun- 
quam  non  venerando,  abusi  sunt  scriptores  nonnulli, 
qui  opinionem  quam  tueri  cuperent  in  ejus  auctori- 
tatem  rejecerunt  totam :  quamvis  ille,  solita  modes- 
tia  et  prudentia  (quas  laudare  quam  imitari  plerique 
auctores  maluere)  suam  de  hac  re  sententiam,  pro 
conjectura  tantum  seu  quaestione  proposuerit,  idoneis 
experimentis  et  argumentis  aut  refellenda  aut  con- 
firmanda.  Sed  ne  quidem  Neutoni  conjecturas  pro 
veris  sumere  licet :  non  sic  ille  imitandus  ;  non  sic 
scientia  promovenda. 

cxviii.  Varia?  profecto  sententia?,  de  modo  qua 

sensus  motusque  in  corpore  animali  fiunt,  prolata? 
sunt;  omnibus  vero  hoc  fundamentum  commune 
est,  fortasse  et  vitium  quoque,  nempe,  quod  rationem 
utriusque  petant  a  motibus  quibusdam  Generi  Ner- 
voso  propriis  et  peculiaribus,  ab  organo  sensus  inci- 
pientibus,  et  per  nervos  ad  cerebrum  propagatis, 
dum  sentimus ;  et  a  cerebro  incipientibus,  perque 
nervos  (sive  eosdem  qui  sensui  inserviunt,  sive  alios 
omnino  diversos  et  distinctos,  quamvis  in  eundem 
fasciculum  cum  illis  colligatos)  ad  musculos  delatis, 
dum  musculos  nostros  ad  arbitrium  movemus. 

cxix.  Hos  motus  alii  crediderunt  per  ipsam  sub- 
stantiam  nervorum  fieri,  trementium  vel  vibrantium, 
ut  vocabant,  non  secus  ac  lyrae  chordae  tremunt  plec- 
tro  percussae. 

cxx.  Alii,  quibus  bene  perspectum  erat  quam 
male  accommodati  essent  nervi  et  cerebrum  ad  tales 
perficiendos  et  propagandos  tremores  vel  motus 
(quippe  qui  toti  mollissimi  existant,  et  vicinarum 
partium  tactu  multum  impediti,  vel  saepe  etiam  ad 
vicinas  partes  alligati  sint)  motus,  quos  fieri  et  ne- 
cessarios  esse  contendebant,  in  humorem  tenuem  et 
valde  mobilem  rejecerunt,  quem  nervis  inesse  finge- 
bant,  inque  iis  suis  legibus  moveri,  multasque  et  mi- 
ras  dotes  et  excellentias  possidere. 

cxxi.  Alii  demum  ad  ifttherem  Universalem  po- 
tius  confugerunt,  qualem  et  nuper  et  olim  multis 
philosophis  persuasum  est  totum  mundum  pervade- 
re,  implere,  variisque  legibus  temperare ;  cujus  ope 
et  ministerio  sidera  mearent,  sol  fulgeret,  mare  cres- 
ceret  decresceretque,  flumina  laberentur,  venti  spi- 
rarent,  plantas  pullularent,  Jupiter  ipse  tonaret. — 
Utilissimus  certe  et  strenuissimus  aether,  sed  nus- 
quam  prehensus,  nusquam  ad  quaestionem  deductus, 

ut  sui  rationem  redderet,  Proteo  ipso  mutabilior  et 
fuo-acior,  diu  multumque  jam  frustra  agitatus,  tan- 
dem  requiescat  in  pace.    Nam  quee  spes  prehendendi 

«  cui  in  pluresjus  est  transire  figuras  V 

"  Nam  modo  te  juvenem,  modo  te  videre  leoncm, 
"  Nunc  violentus  aper ;  nunc  quem  tetigisse  timerent 
"  Anguis  eras  ;  modo  te  faciebant  cornua  taurum  : 
"  Sajpe  lapis  poteras,  arbor  quoque  saepe  videri. 
"  Interdum,  faciem  liquidarum  imitatus  aquarum, 
«  Fliimen  eras ;  interdum,  undis  contrarius  ignis." 

cxxii.  Male  vero  de  his  aut  similibus  commentis 
medici  prius  disputaverint,  quam  vel  observando  vel 
experiendo,  demonstratum  fuerit,  talem  tethera  ex- 
istere,  talesque  in  genere  nervoso  motus  fieri ;  vel 
saltem  credibile  factum  fuerit,  talibus  conjecturis 
nodum  solutum  iri.  Concessis  enim  omnibus  de 
aethere  et  motibus  Iti  genere  nervoso  postulatis,  pa- 
rum  omnino  proficitur  ;  nam  tremores  nervorum  vel 
motus  astheris,  qualescunque  commentorum  hujus- 
modi  amantissimi  sibimet  fingere  potuerint,  nus- 
quam  aut  sensus  erunt,  aut  sensui  similes,  aut  in 
sensum,  secundum  notas  Natura?  leges,  unquam  mu- 
tabiles. 

cxxiii.  Nec  facile  quisquam  ostenderit  quo  pacto 
voluntas  animi,  cui  voluntati  nihil  inest  corporei, 
tenuissimum,  et  subtilissimum,  mobilissimumque 
asthera,  facilius  aut  melius  quam  saxum  afficeret, 
eumque  in  motus  conjiceret. 

cxxiv.  Nec  melior  hoc  modo  aut  magis  per- 
spicua  ratio  redditur  sensuum  qui  dicuntur  interni ; 
memoriae  scilicet,  imaginationis,  et  judicii.  Vix 
credibile  erit  motus  ullos  in  genere  nervoso  retineri 
et  condi,  nostro  arbitrio  denuo  erupturos  et  renovan- 

dos  j  neque  impressiones,  aut  vestigia,  aut  imagines 
ullas  eorum  motuum  in  cerebro  imprimi,  veluti  si- 
gilli  in  cera,  quas  ad  arbitrium  nostrum  iterum  ite- 
rumque  contemplemur,  motusque  qui  eas  primo  ef- 
fecissent  denuo  integremus.  Tamen  validissima 
saepe  est  sensuum  praeteritorum  renovatio,  recordan- 
tibus,  imaginantibns,  somniantibus, 

cxxv.  Quod  si  tales  motus  ad  internorum  aeque 
ac  externorum  sensuum  actionem  necessarii  sunt, 
tum  plane  oportebit,  vel  motus  sensum  prascedant, 
vel  hic  illos,  vel  denique  uno  eodemque  temporis 
puncto  utrique  fiant. — Si  prior  est  sensus,  a  motu 
quovis  fluidi  nervorum  oriri  nequit,  et  aliam  igitur 
debet  habere  causam.— Si  prior  est  motus  ille,  causa 
ejus  quaerenda  erit,  scilicet  qui  minime  pendere  possit 
a  sensu  aut  voluntate  quae  sequuntur.  Si  demum 
uterque,  motus  nimirum  et  sensus,  simul  fit,  utrius- 
que  aliam  flngere  oportet  causam ;  neuter  enim  al- 
terius  causa  esse  potest,  prius  quam  ipse  existit. 

cxxvi.  Vix  sane,  aut  ne  vix  quidem,  animo  con- 
cipere  possumus  mutationem  ullam  in  rebus  cor- 
poreis  fieri,  quae  a  motu  quodam  non  pendeat,  vel 
saltem  cum  motu  aliquo  modo  conjungatur.  Res 
vero  de  quibus  hic  agitur,  sensus  nimirum,  tum  ex- 
ternus  tum  internus,  et  voluntas,  et  conatus  demum 
ad  musculos  vel  artus  movendos,  non  sunt  corporeae, 
neque  iisdem  ac  tales  res  principiis  explanandas. 

cxxvn.  Missis  igitur  hujusmodi  commentis  de  re- 
bus  quas  Natura  forsitan  visibus  humanis  negaverit, 
tanquam  ad  inutilia,  et  incomprehensibilia,  vel  ab- 
surda  fortasse,  ducentibus,  magis  e  re  sua  erit,  si  me- 
dici  ad  singulas  res  factas  et  veras  de  hoc  argumento 
investigandas  semet  gnaviter  accinxerint. 

bus,  usibus,  vohiptatibus,  molestiis  et  vitiis. 


cxxvm.  Sensus  nulla  definitione  eget,  neque  re- 
vera  facile  definiri  potest;  quippe  quo  nihil  fere 
simplicius  sit,  aut  melius  intellectum.  Describi  ta- 
men,  vix  autem  explanari  solet,  hujusmodi  verborum 
circuitu,  longo  et  parum  accurato,  et  quidem  satis 
inepto  ; — Mutatio  cujus  conscii  sumus  in  statu  ani- 
mi,  mutatione  aliqua  in  statu  corporis  effecta. 

cxxix.  Utcunque  vero  simplex  primo  aspectu 
sensus  videatur,  philosophi,  rem  accuratius  perscru- 
tati,  duplicem  ejus  naturam  se  detexisse  crediderunt, 
et  ideo  monent  probe  esse  distinguendum  inter  duas 
res  ad  sensum  pertinentes,  quae  vulgo  sub  uno  eo- 
demque  nomine  comprehendi  solent ;  quamvis  pro- 
fecto  nemo  sanus  existat  tam  stupidus  qui  res  ipsas 
confuderit ;  et  sane  perperam  omnino  talem  vulgo 
hominum  errorem  objecerunt  philosophi. 

cxxx.  Harum  rerum  altera  (mutatio  nimirum 
quEe  in  animi  statu  efflcitur)  ad  animum  solum  spec- 
tat,  et  huic  propria  est,  sua  natura  fugax  et  peritura, 
et  simul  simplicissima,  nullisque  aut  definienda  aut 
describenda  verbis,  rei  externa?  quse  sensum  excitat 
dissimillima,  ab  omni  corporea  eonditione  atque  na- 

tura  alienissima,  ita  ut  neque  ipsa,  nec  quicquam 
ipsi  simile,  in  re  externa  quam  percipimus  inesse 
possit. 

cxxxi.  Altera  vero  res  quee  vulgo  sub  nomine 
sensus  comprehenditur,  qualitas  nimirum  quaevis  rei 
externae  quam  contemplamur,  quam  sensus  (mutatio 
scilicet  in  animi  statu)  nobis  representat  vel  sug- 
gerit,  longas  diversaa  videtur  esse  naturae. — Qualita- 
tes  enim  rerum  externarum,  quas  sensus  ope  perci- 
pimus,  ad  illas  res  solas  pertinent ;  neque  animo  ullo 
pacto  inesse  possunt,  nec  quicquam  cum  animo, 
variisque  ejus  statibus,  simile  aut  commune  habent, 
sua  natura  constantes  et  durabiles,  sive  perceptas  a 
nobis  fuerint,  sive  ignotse  aut  neglectaa,  neque  adeo 
simplices,  quin  multa?  saltem  earum,  facile  et  accu- 
rate  definiri  aut  describi,  et  inter  se  invicem  compa- 
rari,  possint. 

cxxxn.  Plurimam  profecto  et  utilissimam  de  re- 
bus  externis  scientiam,  facillimo  et  simplicissimo 
modo,  per  varios  sensus,  visum  praesertim  et  tactum, 
sine  ullo  studio  aut  labore  acquirimus  ;  ita  ut  bene 
perspicuum  sit,  hoc  (quadam  saltem  ex  parte)  con- 
silio,  istas  sentiendi  facultates  a  Supremo  Opifice 
nobis  esse  datas.  Non  omnes  vero  sensus  hunc 
tisum  praBstant ;  neque  tam  facilis  ad  totius  Naturae 
scientiam  patet  via ;  et  sane  multa  ostendunt,  varios 
quibus  instruimur  sensus,  aliis  saspeet  eximiis  usibus 
inservire. 

cxxxin.  Fit  sensus  in  homine  sano  et  vigili, 
quandocunque  status  partis  cujusvis  generis  nervosi 
aliquantum  mutatus  fuerit,  sive  ista  mutatio  ab  ex- 
terna  causa,  sive  ab  interna,  facta  sit. — Qui  a  priore 
eausa  fiunt  sensus,  ab  impressione  vel  impulsu  ;  qui 

a  posteriore  cansa  fiunt,  a  conscientia,  apud  medicos, 
dicuntur  esse. 

cxxxiv.  Neque  ab  omhi  sane  impulsu  in  genus 
nervosum  fit  sensus.  Ut  sentiamus,  oportet  certa  vi 
aut  impetu  in  partem  sensu  przeditam  impulsus  fac- 
tus  sit.  A  leviore  enim  impulsu,  sensus  obscurus 
aut  plane  nullus  est ;  ab  impulsu  autem  multo  ve- 
hementiore,  dolor  fit,  sine  ullo  distincto  sensu  ;  quod 
si  impulsus  demum  vehementissimus  fuerit,  tanta- 
que  vis  parti  sentienti  illata  fuerit,  ut  organi  ipsius 
fabrica  lasdatur,  tum  stupor  fere  oritur. 

cxxxv.  Neque  perbrevis  impulsus  sive  impressio, 
quamvis  alioquin  satis  vehemens,  distinctum  sensum 
efficit ;  nimirum  ad  quem  temporis  aliquod,  et  diu- 
turnitas  quaedam  impressionis,  requirantur. — Docent 
corpora,  et  quidem  satis  magnas  molis,  tanta  veloci- 
tate  mota,  ut  conspici  nequeant. — Par  quoque  ratio 
est  multorum  dolorum,  quos  praestigiatores  solent 
exhibere ;  quibus  hominibus,  Axioma,  et  quasi  artis 
totius  fundamentum,  esse  solet,  motum  visu  multo 
esse  velociorem. 

cxxxvi.  Cessante  vero  impulsu,  sublataque  ideo 
externa  sensus  causa,  ipse  qui  excitatur  sensus,  pei; 
aliquod,  quamvis  exiguum,  temporis  spatium,  durare 
solet. — Docet  circulus  flammeus,  quem  conspicimus 
a  rapida  rotatione  bactili  ardentis. 

cxxxvn.  Sensus  autem  non  adeo  est  corporeus 
quin  multum  pendeat  a  statu  mentis.  Hac  enim 
aliis  rebus  occupata,  impulsus  satis  validi  in  organa 
sensuum  facti,  vix,  aut  ne  vix  quidem,  percipiuntur. 
Contra,  si  probe  animum  attendimus,  neglectis  vix- 
que  perceptis  gravioribus,  levissimos  saspe  impulsus 
facile  percipere  possumus. 

cxxxvin.  Hocut  videtur  fundamento,  magnasal- 

tem  ex  parte,  nititur  mirum  illud  et  fere  incredibile 
singulorum  sensuum  externorum  acumen  et  perfec- 
tio,  quae  varii  homines,  variis  occupati  negotiis,  mul- 
to  usu  solent  adipisci ;  quamvis  satis  sit  verisimile 
perfectionis  hujusmodi  nonnihil  tribuendum  esse 
conditioni  organorum,  quse  variis  modis  acui  possint 
crebra  exercitatione,  et  ad  propria  munera  melius 
aptari.  Bene  notum  est  organa  motus  hoc  modo 
haud  parum  proficere. 

cxxxix.  Attentio  a  voluntate  quodammodo  pen- 
det ;  tamen  plerumque  datur  sensibus  validis,  novis, 
jucundis,  ingratis,  iisque  demum  qui  mentem  quivis 
modo  praster  solitum  afficiunt  vel  commovent. 

cxl.  Hinc  tot  res  vix  ac  ne  vix  quidem  perceptae, 
quamvis  idonei  in  organa  sensuum  impulsus  ab  iis 
facti  sint,  vel  si  quodammodo,  quamvis  minus  ac- 
curate,  percepta?  fuerint,  statim  oblivioni  traditse. 
Hinc  novas  semper  res,  ceeteris  paribus,  maxime  ob- 
servatas,  novique  sensus  validissimi.  Hinc  seepe  re- 
petiti  sensus,  quamvis  validi,  brevi  familiares  fiunt, 
et  fere  negliguntur;  debiliores  vero  impulsus,  qui 
tamen  sensum  satis  validum  dare  solebant,  sa?pe  re- 
petiti,  neque  omnino  percipiuntur,  neque  ulla  sui 
vestigia  in  animo  relinquunt. 

cxli.  Sunt  qui  strenue  contendunt  hominem  inter 
sentiendum  unicum  tantum  sensum  vel  rei  ex- 
ternse  perceptionem  semper  contemplari ;  sed  tam 
facile  tamque  subito  ad  suum  quodammodo  arbitri- 
um  ab  uno  ad  alium  sensum  ire  atque  redire,  ut  pri- 
mo  intuitu  multos  simul  capere  sibi  videatur. — Sed 
hoc  minus  certum  est. 

cxlil  Certissimum  vero  est  hominem  saspe  plures 
sensus  ejusdem  generis  simul  percipere,  dummodohi 
ita  conjungi  et  quasi  misceri  possint,  ut  unam  per- 

ceptionem,  a  singulis  diversam,  et  ex  iis  composi- 
tam,  efficiant.  Hasc  conjunctio  fieri  potest  vel  sin- 
gulis  impulsibus  simul  factis,  vel  novis  impulsibus 
prioribus  tam  subito  succedentibus,  ut  prior  sensus 
nondum  desiverit,  cum  posterior  jam  inceperit, 
Sensus  enim  sajpe  diutius  quam  ipse  impulsus  durat, 
praesertim  si  idonea  adhibita  fuerit  animi  atten- 
tio  (cxxxvi,  cxxxvn).  Docet  sonorum  compositio 
musica;  docet  charta  variis  coloribus  tincta,  quae 
rapide  in  circulum  acta,  eundem  colorem  medium 
vel  mixtum,  ex  aliis  compositum,  exhibet,  ac  ipsi  co- 
lores  mixti  efficerent.  Odores  quoque  et  sapores, 
singuli,  ut  videtur,  suo  genere,  pares  compositiones 
accipiunt ;  quarum  alias  grata?,  aliae  ingratissima*  re- 
periuntur.  Hoc  fundamento,  magna  saltem  ex  parte, 
nititur  ars  coqui  et  unguentarii.  Perceptiones  vero 
sive  sensus  quos  tactus  dat,  tot  tamque  diversi  sunt, 
ut  vix  ita  conjungi  queant,  ut  unum,  quasi  mediuni 
vel  compositum,  sensum  efficiant. 

cxliii.  Ex  causa  quavis  externa,  impulsu  nimirum 
in  organum  sensus  certa  vi  facto,  et  certum  tempus 
durante,  varius  esse  poterit  sensus,  propter  multas 
res  internas  corpori  sentienti  proprias,  multasque 
partes  quaa  ad  sensum  efficiendum  necessarise  sunt. 
Animi  imprimis  ratio  habenda  est,  quod  ad  atten- 
tionem ;  tum  quoque  cerebri,  quod  ad  delirium, 
torporem,  somnum,  vigiliam,  &c. ;  tum  nervorum 
qui  organum  sentiens  adeunt,  prout  integri,  liberi, 
sani,  vel  prout  compressi,  aliterve  lassi  fuerint ;  tum 
finium  nervorum  ipsius  organi,  prout  magis  minusve 
sentientes  fuerint,  vel  a  prima  corporis  fabricatione, 
vel  ab  aliis  impulsibus  antea  factis,  vel  a  calore  aut 
frigore,  vel  a  statu  vasomm  sanguinem  vehentium, 
qiue  minutas  nervosas  fibras  comitantur  insepara- 

bilia,  quEeque  vel  prseter  solitum  laxari  vel  distendi, 
vel  demum  inflammari  possunt ;  tum  denique  par- 
tium,  qualescunque  fuerint,  rationem  habere  oportet, 
quae  fines  nervorum  tenuissimos  et  acerrime  sen- 
tientes  tegunt  et  defendunt,  et  vim  impressionum 
vel  augent  vel  temperant.  Quales  sunt  cuticula  ubi- 
que  corporis,  auris  tum  externa  tum  interna,  ejusque 
meatus  uterque ;  et  varii  demum  oculi  humores. 

cxliv.  Porro  a  multis  causis  internis,  nulla  aut 
juvante  aut  concurrente  externa,  sensus  nonnulli 
oriuntur.  Ipsa  mens  sui  conscia,  et  varii  ejus  status, 
cogitatio,  memoria,  imaginatio,  voluntas,  afFectus 
omnes,  huc  referri  possunt.  Tum  quoque  varii  cor- 
poris  status,  vigor,  debilitas,  alacritas,  torpor,  lassitu- 
do,  dolor,  anxietas,  pruritus,  appetitus,  veluti  fames 
et  sitis,  propensiones  demum  multas,  quales  ad  tus- 
sim,  vomitum,  alvum  evacuandam,  et  similia,  impel- 
lunt.  Plerosque  vero  horum  sensuum,  quatenus 
corporei  sunt,  ad  sensum  tactus  referre  solemus. 

cxlv.  Sensus,  tumexterni,  tum  interni,  nunquam 
accurate  ad  classes  vel  genera  relati  sunt.  Externi 
vero,  semper  et  ubique  ad  quinque  genera  referun- 
tur,  nempe  visum,  auditum,  olfactum,  gustum  et 
tactum.  Quod  priores  quatuor  spectat,  paucas  cor- 
porum  externorum  qualitates,  quas  unusquisque  eo- 
rum  percipit,  facile  in  classes  a  se  invicem  diversas 
reducuntur,  et  ad  unum  et  proprium  sensum  refe- 
runtur.  Imprimis,  quia  sensus  ipse  singulare  et  pro- 
prium  organum  habet,  neque  alibi  in  corpore  insidet, 
aut  quivis  modo  excitari  potest ;  tum  quoque  quia 
sensus  organum  ab  uno  genere  impulsus  afficitur, 
veluti  lucis,  tremorum  aeris,  particularum  volatilium  ; 
tum  denique  quia  perceptiones  ex  singulis  istorum 
sensuum,  quantumvis  inter  se  differre  vidcaniur,  ali- 

quid  semper  commune  habent,  ita  ut  comparari  pos- 
sint  earumque  similitudines  et  differentiae  detegi. 

cxlvi.  Hoc  verissimum  est  de  rebus  quas  aures, 
nares,  vel  lingua  percipiunt.  Oculi  vero  plures  res 
capiunt,  easque  satis  dissimiles  ;  colorem  scilicet,  fi~ 
guram,  magnitudinem  et  motum.  Omnes  tamen 
had  perceptiones  ad  unum  sensum  facile  referuntur, 
quia  per  idem  organum  idemque  medium,  ut  voca- 
tur,  idemque  genus  impulsus,  percipiuntur.  Reli- 
quaa  autem  perceptiones,  utcunque  dissimiles  fuerint, 
ad  sensum  tactus  referuntur. 

cxlvii.  Sensus  plerique  vel  grati  vel  ingrati  repe- 
riuntur :  scilicet  non  modo  nos  de  rebus  externis 
monent,  earumque  qualitates  nobis  representant,  sed 
animum  simul  ita  afficiunt,  ut  eosdem  sensus  vel 
cupiamus  vel  nolimus,  continuari  aut  repeti. 

cxlviii.  In  quibusdam  sensuum  exemplis,  sensus 
ipse,  mutatio  scilicet  quae  in  animi  statu  efficitur, 
jucundus  est,  et  ab  eo  solo  voluptas  nascitur.  In 
aliis  vero  exemplis,  non  tantum  sensus  quam  per- 
ceptio,  qualitas  nimirum  seu  conditio  rei  externa» 
quam  percipimus  et  sensus  ope  cognoscimus,  volup- 
tatem  dat. 

cxlix.  Prioris  generis  exempla  sunt,  jucundi  sen- 
sus  seu  voluptates  quas  gustus,  olfactus,  auditus, 
nobis  suggerunt :  quibus  adjungere  oportet  sensus 
quosdam,  veluti  caloris,  quos  tactus  dat.  In  his  ni- 
mirum  exemplis,  ad  sensum  solum  attendimus ;  ne- 
que  ab  eo  quicquid  docemur  de  causa,  seu  qualitate 
corporis  externi,  quae  sensum  efficit.  Siquid  istius- 
modi  novimus,  id,  ope  aliorum  sensuum  et  judicii, 
observando,  periclitando,  ratiocinando,  plane  dididh 
mus. 

cl.  Posterioris  exempla  sunt,  perceptiones  qua> 


46 


CONSPECTUS 


CAP,  IV. 


dam  jucundae  qualitatum  rerum  externarum,  quas 
vel  visus  vel  tactus  nobis  suggerunt :  veluti  pulchri- 
tudinis  omnis  visibilis,  fbrmae,  proportionis,  motus,  et 
forsitan  coloris  quoque ;  vel  denique  formae  tactilis, 
aut  larvoris,  aut  mollitiei.  In  his  scilicet  exemplis, 
perceptio  ipsa  placet :  neglectoque  sensu,  seu  mutato 
animi  statu,  ad  rem,  seu  qualitatem,  quam  sensus 
ille  suggerit,  statim  transimus,  eamque  saepe  cum 
voluptate  contemplamur. 

cli.  Difficillimum  profecto  explanatu  videtur,  cur 
tot  diversi  sensus  a  variis  impressionum  generibus  in 
certa  corporis  organa  factarum  oriantur  (cxlv,cxlvi.) 
Multo  autem  difficilius  explanatu  est,  cur  ab  omni 
fere  genere  impressionum  in  varia  corporis  organa, 
tales  excitentur  sensus,  quales  non  modo  suam  sin- 
guli  perceptionem  (cxxx,  cxxxi)  animo  representa- 
verint,  sed  eundem  simul  vel  plurimum  delectave- 
rint,  vel  insigni  dolore,  angore,  molestia,  fastidio, 
affecerint. 

clii.  Sensus  enim,  utcunque  inter  se,  secundum 
varia  eorum  organa,  resque  qua?  haac  afficiunt,  diver- 
si,  tamen  constantes  sunt,  easdemque  semper  singuli 
causas  agnoscunt ;  neque  eidem  homini,  variis  tem- 
poribus,  eadem  impressio  varium  dat  sensum  seu 
perceptionem ;  neque  ratio  ulla  existit,  cur  credainus 
eandem  rem  seu  impressionem  diversum  diversis  ho- 
minibus  sensum  aut  perceptionem  dare,  nisi  in  non- 
nullis  rarissimis  exemplis,  in  quibus  verisimile  est 
vitium  aliquod,  neque  sane  leve,  in  corpore  subesse, 
vel  hujus  saltem  sensuum  organa  a  solito  et  naturali 
statu  multum  alienari. 

cliii.  Voluptas  vero,  vel  molestia,  vcl  fastidium, 
quse  tot  sensus  comitantur,  variant  quam  maxime, 

cum  in  variis  hominibus,  tum  in  iisdem,  variis  tem- 
poribus. 

cliv.  Insignis  quoque,  et  fere  incredibilis,  est  vis 
consuetudinis  in  voluptates  aut  molestias  sensus; 
exigua  autem  in  sensum  ipsum,  et  nulla  omnino  in 
perceptionem  qualitatis  rei  externa?  quam  sensus 
suggerit.  Nemo  enim  sanus,  vel  natura  vel  ulla 
consuetudine,  durum  pro  molli,  aut  rubrum  pro  vi- 
ridi,  aut  mel  pro  absinthio,  aut  absinthium  pro  melle, 
percipere  potest :  quamvis  vel  singulari  corporis  con- 
stitutione,  vel  demum  sola  consuetudine,  amarissima 
ista  herba  Hymettio  melle  gratior  et  jucundior  gus- 
tui  fleri  possit. 

clv.  Quamvis  sensus  plerique  plus  minus  grati 
sint,  tamen  non  est  negandum,  insigne  eos  inter  hac 
de  re  discrimen  intercedere,  et  alios  natura  fere  om- 
nibus  hominibus  esse  gratissimos,  alios  valde  ingra- 
tos,  nonnullos  demum  adeo  indifferentes,  ut  neque 
voluptatem  neque  molestiam  ullam  dent.  Hujus- 
modi  sensuum  discriminum  ratio  nulla  hactenus  red- 
dita  est. 

clvl  Est  quoddam  tamen  novisse,  unumquodque 
fere  sensuum  genus,  vel  gratum  esse,  vel  ingratum, 
natura  ejus  nil  mutata,  secundum  ipsius  vehemen- 
tiam.  Nullus  enim  existit  sensus  adeo  jucundus, 
quin  ultra  modum  intensus,  ingratus  evadat,  non- 
nunquam  fere  intolerabilis.  Et  contra  omnino,  qui 
natura,  solitaque  vehementia,  multum  offendunt,  le- 
viores  facti,  tolerabiles  sa?pe  fiunt,  et  interdum  ad- 
modum  jucundi. 

clvii.  Par  fere  ratio  est  quod  multi  sensus,  primo 
grati,  delectare  cessent,  si  saspius  repetiti  fuerint, 
quamvis  semper  ejusdem  naturas  et  vehementia?  fue- 
rint,  quantum  ipsam  impressionem  attinet ;  et  multi 

primo  ingrati  displicere  desinant,  ettandem  placeant, 
quamvis  neque  natura  neque  vehementia  impressio- 
nis  vel  minimum  mutatas  fuerint.  Scilicet,  sola  con- 
suetudine  familiares  facti,  sensus  ssepe  repetiti,  seg- 
nius  percipiuntur  (cxl),  et  tandem  negliguntur  peni- 
tus,  nulla  animi  attentione  adhibita. 

clviii.  Hinc  quoque  ratio  reddi  potest,  cur  novi 
sensus  fere  magis  placeant ;  cur  varietas  adeo  jucun- 
da;  cur  validiores  sensus,  vel  saltem  impressiones 
in  organa  sensus  cujuslibet,  cupiamus,  ut  voluptatem 
vel  augeamus  vel  continuemus ;  cur  ad  tot  volup- 
tates  vix  ac  ne  vix  quidem  attendamus,  neque  fere 
tales  ante  extitisse  sciamus  quam  eas  amiserimus ; 
cur  tot  voluptates,  tamque  constantes  et  purae,  tan- 
taque  ideo  et  tam  continua  animi  hilaritas,  pueris 
prse  senibus.  Quantum  enim  cunque  voluptatis, 
nova  sentiendi  facultate  subito  donatus,  aut  ceecus 
visui  denuo  redditus,  haberet,  tantum,  omnes,  ab 
omnibus  sensibus  olim  habuimus,  quamvis  longus 
usus  et  consuetudo  istam  voluptatem  jam  pene  de- 
leverint. 

clix.  Sensus  plerique  satis  validi,  ut  facile  et  ac- 
curate  distinguantur,  suo  quisque  genere  et  modo, 
fere  placent  maxime.  Varia  autem  existunt  volup- 
tatum  genera;  variique  igitur  sensus  variis  modis 
animum  delectare  possunt.  Neque  profecto  aut 
splendor  solis,  aut  pulchra  et  vivida  totius  Natune 
facies  meridiana,  sola  hominum  oculos,  neque  magni 
concentus  soli  aures  eorum  delectant;  scilicet  qui 
longe  diversa,  sed  tamen  haud  exigua  voluptate,  ob- 
scura  Numinis  templa  spectant,  et  umbrosos  lucos 
per  lunam  adeunt,  noctisque  demum  nigram  formi- 
dinem  lubentes  contemplantur ;  et  zephyrum  sylvas 
agitantem,  aut  apum  susurrum,  aut  fluminis  miirmur, 

auscultant.  Quin  et  tempus  est,  quo  tenebra?,  si- 
lentium,  omnisque  demum  sensus  absentia,  sola 
placent. 

clx.  Sui  igitur  sunt,  et  quidem  satis  arcti,  limites 
voluptatibus  sensuum ;  quippe  qua3  neque  multum 
augeri,  neque  nimis  ssepe  repeti,  neque  diu  produci 
aut  continuari  possint :  quasi  ipsa  Natura  hoc  mo- 
do  moneret,  non  solis  voluptatibus,  saltem  non  hu- 
jusmodi  voluptatibus,  hominem  esse  natum  :  omnes 
enim  nimis  cultas  languor  aut  fastidium  abrumpunt ; 
nonnullas  insignis  molestia  aut  dolor  tandem  excipi- 
unt.  Et  profecto,  ut  voluptas  in  molestiam  aut  do- 
lorem  tam  facile  transit,  sic,  pari  fere  ratione,  doloris, 
saltem  magni,  cessatio  subita,  incredibilis  aliquando 
voluptas  est,  qualis  nimirum,  si  minore  aut  alio  quo- 
vis  pretio  emendi  facultas  esset,  certe  non  deessent 
emptores.  Voluptas  et  dolor,  ut  pulchra  Socratis 
fabula  docet,  sorores  fuerunt,  utcunque  dissimiles, 
diversamque  sortem  expertas ;  altera  nimirum  optata 
et  grata  omnibus,  altera  pariter  invisa ;  quas  tamen 
Jupiter  ita  sociavit,  et  tam  indissolubili  vinculo  con- 
junxit,  ut  quamvis  natura  contrarias,  et  diverse  spec- 
tantes,  quicunque  alterutram  amplectitur,  alteram 
trahat  simul. 

clxi.  Magna  autem  hac  de  re  inter  varias  sen- 
tiendi  facultates,  variasque  quas  dant  voluptates, 
differentia  observatur.  Quasdam  brevi  fatiscunt,  ne- 
que  res  quas  debent,  distinguunt  bene,  neque  am- 
plius  delectantur  rebus  ipsis  quas  satis  distinguunt, 
et  quaj  primo  gratissimag  fuerant ;  alise  diutius  ad 
sua  munera  valent,  et  magis  diuturna  fruuntur  vo- 
luptate.  Sic  olfactus  et  gustus  fere  brevi  satiantur  ; 
auchtus  tardius ;  visus  omnium  externorum  sensuum 

longe  tardissime.  Voluptates  autem  quee  a  sola 
mente  seu  sensibus  internis  derivantur,  sunt  omnium 
maximas  longaavae.  Omnes  demum  voluptates,  eas 
variando,  aliasque  cum  aliis  miscendo,  vel  saspe  mi- 
nus  gratas  res  iis  quaa  magis  delectant  interponendo, 
ita  ut  ne  quid  nimis  sit,  haud  parum  producere  pos- 
sumus. 

clxii.  Supersunt  et  alise  qusedam  res,  a  jam  me- 
moratis  plane  diversa?,  quae  nonnullas  sensuum  vo- 
luptates  multum  regunt ;  varise  nimirum  conditiones 
vel  universi  corporis,  prassertim  nervorum,  vel  quo- 
rundam  prse  aliis  organorum  aut  functiomun,  quibus 
functionibus,  organa  qusedam  sensus,  fortasse  et  sen- 
sus  ipsi,  magna  ex  parte,  inserviunt.  Et  hsec  inter 
alias  causas  est,  quod  multag,  et  quaa  maxime  colun- 
tur,  voluptates,  immortales  esse  nequeant.  Sitienti 
pura  aqua  pro  nectare  est ;  esurienti  omnis  cibus 
gratissimus,  etiam  cibi  odor  jucundus  :  asstuanti  aut 
febricitanti  frigus,  frigenti  calor,  placet.  Iisdem 
vero  hominibus,  aliis  temporibus,  easdem  res  non 
modo  non  gratae  sunt,  sed  ssepe  valde  ingratas,  ve- 
luti  cibus  aut  potio,  utcunque  delicatus,  statim 
post  pastum  aut  potum ;  vel  odor  cibi  statim  post 
prandium  :  neque  profecto  aut  epulas  perpetuaa,  aut 
alterum  prandium  statim  a  primo,  perditissimum 
possunt  delectare  helluonem :  neque  Venus  ipsa, 
strenuissimis  etiam  cultoribus,  semper  placet. 

clxiii.  Quin  et  ab  aliis  sensibus  prseter  illos  qui 
ab  impressione  externa  (cxxxin,  cxliv)  fiunt,  vo- 
luptas  aut  molestia  oriri  possunt : — ab  actione  mus- 
culorum,  quatenus  hasc  fortis,  facilis,  alacris,  fuerit, 
neque  ad  fatigationem  continuata,  voluptas  percipi- 
tur;  contrarii  vero  ab  actione  musculorum  sensus, 
hebetudinis  nempe,  lassitudinis,  difficultatis,  debili- 

tatis,  semper  molesti  sunt :  varii  demum  animi  sta- 
tus,  affectus,  exercitationes  variae  memorise,  imagina- 
tionis,  judicii,  pari  fere  ratione,  nunc  grati  nunc  mo- 
lesti  reperiuntur. 

clxiv.  Ex  his  omnibus,  ut  videtur,  concludere 
zequum  est,  tanta  benignitate  et  liberalitate  homini- 
bus  providisse  Naturam,  totque  iis  voluptates  sup- 
peditasse,  ut  non  modo  viverent,  sed  vita  quam 
dedit  fruerentur. 

clxv.  Neque  sane  suis  et  eximiis  usibus  carent 
sensuum  voluptates.  Suavitas  illa  generalis  quae 
omnes  fere  sensus,  prassertim  prima  aatate,  comita- 
tur,  invitat  nos  ad  varias  sentiendi  facultates  probe 
exercendas,  et  sic  acuendas,  plurimamque  simul  et 
utilissimam  scientiam  (cxxxi,  cxxxii)  nobismet 
quotidie  acquirendam. 

clxvi.  Pari  fere  ratione  ad  sua  organa  motus  mo- 
dice  et  crebro  exercenda  invitantur  homines,  prceser- 
tim  pueri,  quorum  sic  vis  insita  promovetur,  et  faci- 
lis  et  promptus  usus  discitur. 

clxvii.  Quin  et  ad  quasdam  et  maximi  momenti 
actiones,  qualibus  nimirum  aut  singuli  homines  con- 
servantur,  aut  genus  humanum  propagatur,  egregiae 
voluptatis  praemio  invitamur. 

clxviii.  Postremo,  voluptate  illa  quse  a  modica 
mentis  exercitatione  oritur,  ad  nobilissimas  ejus  fa- 
cultates  exercendas  et  excolendas  inducimur;  qua^ 
neglectaa  et  otiosas,  exiguae  sunt,  probe  cultaa,  pene 
divinas  fiunt. 

clxix.  Singuli  demum  quibus  instruimur  sensus, 
tutn  externi  tum  interni,  variis  obnoxii  sunt  vitiis ; 
unusquisque  scilicet,  prassertim  externorum,  potest 
esse  vel  nimis  acutus,  vel  nimis  obtusus,  vel  abolitus, 

vel  denique  depravatus. — Huc  fortasse  referri  quo- 
que  possunt  multi  sensus  molesti,  qui,  sive  ipsi  pri- 
marii  morbi,  sive  tantum  aliorum  morborum  signa 
sint,  medici  attentionem  optimo  jure  sibi  vindicant 
(xxxiv.) 

Cap.  V. — De  tactu  ejusque  vitiis ;  nec  non  de  dolore, 
anxietate  et  pruritu. 


clxx.  Omnium  sensuum  externorum  tactus  sim- 
plicissimus  est,  et  maxime  generalis  ;  quippe  qui  toti 
generi  nervoso  communis  sit :  sed  certis  partibus 
acutior,  veluti  cuti,  et  imprimis  apicibus  digitorum. 
Hi  papillas  nervosas  habere  dicuntur,  quse,  influente 
sanguine,  quodammodo  in  tactu  erigantur,  sensum 
accuratiorem  datura? ;  sed  potius  conjectura  a  lingua? 
fabrica  derivata,  quas  non  gustus  modo,  sed  tactus 
quoque  delicatissimum  organum  est,  hgec  opinio  ni- 
titur,  quam  certis  rei  ipsius  observationibus. 

clxxi.  Varias  corporum  qualitates  tactus  perci- 
pit;  duritiem,  mollitiem,  asperitatem,  lasvitatem, 
calorem,  frigus,  molem,  figuram,  distantiam,  pressu- 
ram,  pondus  ;  raro  fallax  vel  depravatus ;  quia  scili- 
cet  corpora,  quorum  qualitates  sunt  exploranda?, 
proxime  ad  ipsum  organum  admoventur,  nullo  in- 
terposito  medio,  cujus  varietates  sensum  fallere  vel 
corrumpere  possint. 

clxxii.  Quod  ad  vitia  tactus  pertinet,  nimis  acu- 
tus  in  universum  rarissimis  si  ullis  in  exemplis  ob- 
servatus  est.    Parti  singulari  vero  acutior  justo  sa?pe 

fit,  vel  a  cuticula  nimis  tenui,  aut  molli,  aut  sublata, 
vel  parte  ipsa  inflammata,  vel  nimio  calori  exposita. 

clxxiii.  Nimis  obtusus  fit,  aut  plane  aboletur  in 
universo  corpore,  vel  in  magna  ejus  parte,  a  variis 
vitiis  cerebri  nervorumque,  compressione,  vulnere, 
vis  vitalis  defectu :  hoc  Ancesthesia  vocatur,  paraly- 
seos  aliquando  comes  ;  et  nonnunquam  in  altero  la- 
tere  observatum,  sine  paralysi ;  dum  alterum,  sensu, 
integro,  paralyticum  factum  esset. 

clxxiv.  Deficit  in  parte  singulari,  vel  a  vitio  ejus 
nervi,  compressione,  obstructione,  vulnere,  &c.  vel 
parte  ipsa  nimio  frigori  exposita  ;  vel  demum,  cuti- 
cula  quas  tegit  vitiata,  nimis  crassa,  aut  dura  facta, 
asperorum  aut  nimis  calidprum  corporum  contrecta- 
tione,  quod  vitrariis,  fabrisque  ferrariis  accidit,  vel 
a  subjecta  cute  elevata,  interposito  sanguine  sero, 
pure ;  vel  ipsa  cute  macerata,  laxata,  torpida  facta, 
quod  hydropicis  nonnunquam  accidit ;  vel  demum 
toto  organo  corrupto,  gangrasna,  ustione,  algore,  con- 
tusione. 

clxxv.  Rarissime  depravatur  tactus,  nisi  forte  inter 
delirium,  quum  omnes  cerebri  functiones  mirum  in 
modum  turbantur. 

clxxvi.  Ut  a  reliquis  sensibus,  sic  etiam  a  tactu, 
voluptas  aut  dolor  oriri  possunt.  Laevorem,  molli- 
tiem,  calorem  modicum  cum  voluptate  contemplari 
solemus.  Levis  quoque  pruritus,  seu  titillatio,  quse 
pro  voluptate  habenda  est,  ad  hunc  sensum  per- 
tinet,  quamvis  saspe  a  causis  internis  oriatur. 

clxxvii.  Dolorem  ad  hunc  sensum  referimus, 
casterosque  fere  sensus  molestos,  anxietatem,  pruri- 
tum,  &c. ;  quamvis  revera  ab  omni  sensu  vehemen- 
tiore  dolor  oriri  possit. 

clXxviii.  Dolor  est  sensus  ingratus,  vehemens, 

acer,  quem  ad  certam  corporis  partem  referimus; 
idque  minus  accurate,  si  pars  interna  dolet ;  sed  ma- 
gis  accurate,  si  corporis  superficies  afficitur.  Neque 
tamen  causa  doloris  semper  in  parte  dolente  hasret. 
Nascitur  a  magna  vi  parti  sentienti  illata,  sive  intus 
sive  extrinsecus  illa  vis  fuerit.  Quicquid  igitur 
pungit,  secat,  lacerat,  distendit,  comprimit,  contun- 
dit,  percutit,  rodit,  urit,  vel  ullo  modo  vehementer 
stimulat  aut  irritat,  dolorem  creare  potest. 

clxxix.  Hinc  tot  morbis  frequentissimum,  moles- 
tissimum  comitem  se  jungit ;  saspe  ipso  morbo  in- 
tolerabiliorem.  Modicus  dolor  partem  affectam,  et 
paulatim  totum  corpus,  excitat,  majorem  sanguinis 
et  vis  nervosa?  fluxum  ad  partem  facit,  et  ad  motus 
necessarios  et  salubres  saspe  stimulat,  fidelis,  quam- 
vis  ingratus  monitor.  Hinc  inter  praesidia  vita?  non- 
nunquam  numerandus. 

clxxx.  Vehementior  autem  dolor  nimiam  irrita- 
tionem  faeit,  inflammationem,  ejusque  consequentias, 
febrem,  et  omnia  mala  quas  a  nimio  humorum  motu 
profluunt ;  totum  genus  nervosum  convellit,  et  per- 
vigilium,  convulsiones,  delirium,  debilitatem,  animi 
defectionem  inducit. 

clxxxi.  Immanem  dolorem  neque  animus  neque 
corpus  diu  ferre  potest :  et  profecto  certos  fines  Na- 
tura  posuit,  quos  ultra  dolorem  intendi  non  permi- 
serit,  quin  delirium,  aut  convulsio,  aut  animi  defec- 
tio,  vel  demum  ipsa  mors  miserum  supplicio  eripiat. 

clxxxii.  Diuturnus  dolor,  quamvis  mitior,  sa?pe 
partis  affecta?  debilitatem,  torporem,  paralysin  et 
rigiditatem  inducit. 

clxxxiii.  Doloris  tolerantia  pendet  multum  a  vi 
animi  quam  agger  possidet :  et,  prout  ipse  tulerit, 
oiala  quai  a  dolore  nascuntur  graviora  vel  leviora 

erunt.  Nam  in  hoc,  uti  in  aliis  exemplis,  leve  fit 
quod  bene  fertur  onus. 

clxxxiv.  Dolor,  si  non  nimis  vehemens  fuerit, 
neque  eum  febris  aut  anxietas  comitetur,  ad  clarita- 
tem  et  acumen  ingenii  aliquando  conferre  videtur. 
Hoc  qui  podagra  laboraverunt  se  expertos  fuisse  tes- 
tantur. 

clxxxv.  A  dolore  quem  sentiunt,  homines  judi- 
cium  aliquod  ferunt  de  modo  quo  causa  ejus  agit : 
veluti  pungendo,  lancinando,  lacerando,  urendo,  &c. ; 
scilicet  inter  res  quas  viderint,  vel  alio  modo  nove- 
rint,  et  res  magis  obscuras,  convenientiam  et  simili- 
tudinem  quandam  sibi  fingunt. 

clxxxvi.  Alius  sensus  molestus  est  anxietas,  a 
dolore  plane  diversa,  obtusior,  minus  accurate  ad  par- 
tem  singularem  referenda,  et  saspe  omni  dolore  in- 
tolerabilior.  Probe  distinguendum  est  hanc  inter 
anxietatem  de  qua  sensu  medico  agitur,  eamque  de 
qua  communi  sermone  loquimur.  Hasc  nimirum  a 
mente  est,  neque  a  statu  corporis  pendet ;  quippe 
quas  oriatur  a  metu  periculi  cujusvis  prasvisi,  vel 
magni  mali  impendentis.  Illa  autem  vere  corporea 
est,  non  secus  ac  dolor,  a  certo  corporis  statu  origi- 
nem  ducens.  Nihil  vero  obstat,  quo  minus  utraque 
simul  adsit,  vel  altera  alterius  causa  sit.  Revera  in- 
gens  anxietas  corporea  metum  et  animi  anxietatem 
firmissimo  pectori  incutiet.  Et  haec  vicissim,  si 
gravis  fuerit  et  diuturna,  fractis  corporis  viribus,  im- 
primis  quae  sanguinis  cursum  efficiunt,  alteram  in- 
ducere  poterit. 

clxxxvii.  Anxietas,  medico  sensu,  oritur  impri- 
rnis  a  causa  quacunque  sanguinis  motum,  per  cor, 
vasaque  magna  prope  cor,  pulmonemque,  turbante 
vel  impediente.   Hic  vitia  cordis  ejusque  vasorum 

multiplicia,  amplificationem,  constrictionem,  conver- 
sionem  in  os,  polypum,  palpitationem,  syncopen,  in- 
flammationem,  debilitatem,  et  ideo  noniuillos  animi 
affectus,  comitatur. 

clxxxviii.  Oritur  quoque  ab  omni  spirandi  dif- 
ficultate,  qualiscunque  ejus  causa  fuerit ;  impedita 
nimirum  exhalatione  mephitis  e  pulmone,  et  muta- 
tione  ista  salutari  sanguinis  quae  per  spiritum  flt : 
et  sanguine  forsan  ipso  minus  libere  per  pulmonem 
transeunte.  Hujusmodi  anxietas  profunde  in  pectore 
sentitur. 

clxxxix.  Dicitur  quoque  oriri  a  difficiliore  transi- 
tu  sanguinis  per  jecur,  ceeteraque  viscera  abdominis. 

cxc.  Genus  quoddam  anxietatis  hypochondriacis 
familiaris,  et  molestissimEe,  oritur  a  stomacho  et  in- 
testinis,  vel  multo  crudi  atque  corrupti  cibi  potus- 
que  onere  gravatis,  vel  aere  per  concoctionem  minus 
sanam  extricato  distentis.  Tali  onere,  vel  disten- 
tione,  ventriculus,  organum  delicatissimum,  male  af- 
ficitur.  Nil  mirum  igitur  si  sensum  ingratum  dat ; 
quin  et  ejus  distentio  liberum  septi  transversi  de- 
scensum  impedit,  et  sic  respirationi  obest.  Hujus- 
modi  anxietas,  expulso  aere,  multum  et  subito  levari 
solet,  et  hoc,  et  aliis  pravse  concoctionis  signis,  facile 
dignoscitur.  In  his  exemplis,  anxietas,  ad  ventricu- 
lum,  sed  parum  accurate,  referri  solet. 

cxci.  Febres  quoque  omnigenas  anxietas  saspe 
comitatur,  nunc  gravior  nunc  levior :  tum  propter 
generalem  debilitatem,  tum  propter  sanguinem  a 
superficie  corporis  pulsum,  inque  magnis  vasis  accu- 
mulatum,  veluti  ingruente  febre  intermittente  :  tum 
quoque  propter  ventriculum  male  affectum,  et  onere 
cibi  crudi  aut  corrupti  gravatum,  vel  multo  potu, 
imprimis  calido,  medicato,  distentum  et  nauseantem. 

Ingrayescente  febre,  aeger  magis  magisque  angitur, 
insigniter,  ut  testantur  medici,  mox  ante  crisin,  vel 
nocte  quaa  eam  praecedit,  veluti  ante  eruptionem 
super  cutem,  vel  sanguinis  profluvium,  vel  sudorem, 
vel  alvi  fluxum,  quales  febres  aliquando  solvunt. 
Angitur  quoque  aeger  a  repulsa  eruptione,  vel  trans- 
latione  salutari. 

cxcn.  Quin  et  febres,  et  plerosque  morbos  pariter 
anxietas  comitatur,  quum,  vita  jam  deficiente,  mors 
instat,  cujus  praenuncia  est  et  signum.  Fit,  nimi- 
rum,  quum  vires  vitales,  propriis  muneribus  impares 
factse,  circuitum  sanguinis  absolvere  nequeunt.  Qua- 
lis  autem  sit  hascce  anxietas,  castera  appropinquantis 
mortis  signa  satis  superque  docent. 

cxciii.  Porro,  inter  somnum  ab  iisdem  causis 
anxietas  oriri  potest.  Hinc  dira  somnia,  quas  som- 
num  saepe  subito  et  cum  terrore  rumpunt. 

cxciv.  Pruritus,  sensus  scilicet  inquietans,  cum 
scalpendi  cupiditate,  seepe  molestissimus  est,  quam- 
vis  voluptati  magis  quam  dolori  affinis  sit. 

cxcv.  Ut  dolor  a  gravi  irritatione,  tam  mechanica 
quam  chemica,  sic  pruritus  a  leviore  fit.  Titillatio, 
seu  frictio,  veluti  indusii  lanei  minus  assueto  homini, 
et  delicatione  cute  pra?dito,  pruritum  excitat ;  et 
multa  acria  ex  animalibus,  aut  herbis,  aut  fossilibus 
rebus  derivata.  Sic  primus  sensus  a  cantharidibus 
cuti  admotis,  pruritus  est,  quamvis  idem  auctus  dolor 
flat. 

cxcvi.  Acria  quaedam  in  cutem  delata,  veluti  in 
febribus  quas  eruptio  super  cutem  comitatur,  aut 
morbo  regio,  aut  demum  varii  ipsius  morbi,  scabies, 
lepra,  eundem  effectum  edunt. 

cxcvii.  Pediculi,  vermes,  ascarides  imprimis,  vcl 


CAP.  V, 


31EDICINJE  THEORETICjE, 


59 


cutem  vel  intestina  irritantes,  molestum  pruritum 
excitant. 

cxcviii.  Species  quasdam  pruritus  interni,  homines 
ad  multas  et  necessarias,  tam  sani  quam  morbosi  cor- 
poris,  actiones  impellit ;  urinas  et  alvi  excretionem3 
tussim,  sternutationem,  et  sjmjlia, 

Cap.  VI. — De  gustu,  ejusque  usibus,  varieiatibus 

et  vitiis. 


cxcix.  JLJLujus  organum  princeps  est  lingua  :  eaque 
quo  propior  apici,  eo  acutiorem ;  quo  propior  gut- 
turi,  eo  obtusiorem  sensum,  habet :  quamvis  revera 
acria  nonnulla,  circa  apicem  vix  gustata,  prope  radi- 
cem  linguee,  vel  in  ipso  gutture,  acerrimum  sensum 
excitent. 

cc.  Lingua  insignibus  et  pulcherrimis  papillis  ner- 
vosis  instruitur,  quae  proxima  gustus  sedes  videntur 
esse.  Heb  inter  gustandum  elevantur,  et  eriguntur, 
quo  acutiorem  sensum  habeant. 

cci.  Nihil  gustare  possumus,  nisi  quod  in  saliva, 
quae  fere  aqua  est,  solubile  sit,  ut  fluida  forma  linguse 
admotum  involucra  ejus  pervadat,  pulpamque  nervo- 
sam  afficiat.  Hinc  terras  insolubiles  nullius  saporis 
sunt. 

ccn.  Neque  sat  est  solubile  esse  corpus,  ut  id  gus- 
temus.  Oportet  salis,  vel  saltem  acrimonise  nonnihil 
in  se  habeat,  quod  nervosam  substantiam  stimulet. 
Quicquid  igitur  quam  ipsa  saliva  minus  salsum  aut 
acre  est,  nullum  habet  saporem. 

cciii.  Saporum  varia  genera  facile  distingmmtur, 

et  ideo  nomina  peculiaria  etiam  in  communi  sermone 
sibimet  nacta  sunt :  veluti  sapor  acidus,  dulcis,  ama- 
rus,  salsus,  acer,  aromaticus,  putridus ;  hic  vero  cum 
odore  quoque  jungitur.  Omnium  saporum  varii 
sunt  gradus,  omnesque  varie  inter  se  conjungi  pos- 
sunt. 

cciv.  Sapores  alii  suavissimi  et  gratissimi  sunt; 
alii  ingrati,  vixque  tolerandi.  Mira  tamen  de  hac  re 
hominum  diversitas  :  ita  ut  quod  aliis  maximee  vo- 
luptati  est,  alii  non  sine  nausea  et  horrore  respuant. 

ccv.  Quin  et  suavissimos  sapores,  qui  magnam 
primo  voluptatem  dederant,  homines  brevi  fastidire 
solent :  dum  pessimos  et  ingratissimos,  quales  sunt 
nicotiance  tabaci,  ferulce  assazfoetidce,  et  similium, 
consuetudine  amare  discunt  et  appetere. 

ccvi.  Usus  gustus  prEecipuus  videtur  esse,  ad  ci- 
bum  bonum  et  salubrem  invitare,  a  noxio  aut  minus 
idoneo  divertere.  Plerique  et  optimi  cibi  gustui 
grati  sunt.  Qui  vero  gustui  incorrupto  mali  saporis 
sunt,  ii  fere  nocent.  Hujusmodi  instinctu,  raro  fal- 
lace,  quem  olfactus  quoque  juvat,  bruta  animalia  ad 
idoneum  cibum  perducuntur,  et  a  noxio  arcentur. 

ccvn.  Hic  vero  instinctus,  non  secus  ac  reliqui, 
minus  perfectus  homini  quam  belluis  datur ;  quippe 
qui  tali  auxilio  minus  egeat,  aliis  facultatibus  pree- 
ditus.  Ipse  vero  qui  datur  instinctus,  vitas  genere 
parum  naturali  saspe  corrumpitur. 

ccviii.  Statuit  porro  alma  rerum  Parens,  ut  actio 
ad  vitam  alendam  adeo  necessaria,  et  sua  natura  quo- 
dammodo  voluntaria,  voluptate  aliqua  non  careret, 
Grato  cibi  sapore,  tanquam  praemio,  ad  cibum  su- 
mendum  et  conficiendum  allicimun  Revera  ista  vo- 
luptas  pendet  multum  a  statu  ventriculi,  et  a  neces- 
sitate  novi  cibi  sumendi.    Vilissimus  enim  cibus,  et 

fere  insulsus,  homini  esurienti  gratissimus  est,  saturi 
vero  fastidium  crearet.  Porro,  inter  mandendum 
saliva  copiosior  affluit,  quo  accuratior  evadat  gustu.s, 
et  cibi  sapor  gratior.  Fluit  etiam  saliva  esurienti  ad 
conspectum,  vel  etiam  ad  imaginem  aut  recordatio- 
nem  grati  cibi,  quem  appetit. 

ccix.  Gustus  raro  nimis  acutus  observatur,  nisi  a 
vitio  cuticulse,  quas  linguam  tegit.  Haec,  si  sublata 
fuerit,  aut  vulnerata,  aut  ulceribus,  ap1ithis>  simili- 
busque  malis,  obsessa,  tum  gustu  nimis  acri  facto, 
sapores  non  sine  dolore  percipiuntur ;  vel  aliquando 
sapor  nullus  distinguitur,  solus  dolor  sentitur. 

ccx.  Deficit,  non  secus  ac  tactus,  a  variis  cerebri 
ipsius  nervorumque  vitiis.  Hujusmodi  vero  exem- 
pla  rara  sunt.  Nonnullis  hominibus  admodum  obtu- 
sus  datur.  Hi  quoque  parum  olfactus  habere  solent. 
Deficit  saepissime  propter  defectum  salivse :  nam 
sicca  lingua  gustare  nequit.  Hinc  in  multis  morbis 
obtusus  est,  febribus  imprimis,  gravedine,  &c.  tum 
ob  salivse,  tum  quoque  ob  appetitus  defectum,  qui  in 
sano  homine  adeo  juvat ;  vel  propter  linguam  ipsam 
tenace  et  fcedo  muco  obductam. 

ccxi.  Depravatur  saepe  gustus.  Scilicet,  vel  gus- 
tamus  nihil  omnino  linguee  admoto ;  vel,  si  quid  ei 
admotum  fuerit,  saporem  percipimus  a  vero  et  solito 
alienum.  Hoc  fit  plerumque  a  vitio  salivae  quce  ipsa 
gustatur.  Hoc  modo  sapor  dulcis,  salsus,  acer,  ama- 
rus,  putridus,  rancidus,  percipi  potest,  prout  saliva, 
vel  a  statu  generalis  massae  humorum,  vel  organo- 
rum  qua2  ipsam  secernunt.  vel  oris  ipsius,  vel  ven- 
triculi,  unde  vapor  et  ructus,  praesertim  si  male  se 
habet,  ad  os  surgunt,  corrupta  fuerit. 

ccxn.  Verum,  praeter  saliva^  vitia,  ab  aliis  causis 
gustus  vitiatur,  veluti  papillarum  nervosarum  con- 

ditione ;  cujus  vero  parum  hactenus  notum  est. 
Nam  gustus  nonnunquam  plane  alienatur,  quamvis 
saliva  ipsa  aliis  hominibus  nullius  saporis  sit. 

ccxiii.  Ad  linguae  conditionem  medici  in  omnibus 
morbis,  prassertim  febribus,  multum  solent  attendere; 
nec  immerito.  Nam  ex  ea  judicare  possunt  de  statu 
ventriculi,  de  siti,  vel  potius  de  necessitate  potus 
sumendi,  cum  a^ger,  propter  delirium,  stuporem,  &e. 
neque  sitim  sentit,  neque  de  ea  potest  conqueri ;  et 
demum  de  natura,  et  augmento,  vel  remissione  febris, 
ab  inspecta  lingua,  medici  judicium  aliquod  dedu- 
cere  conantur. 

Cap.  VII. — De  olfactu;  ejusque  usibus,  vaiietatibus 
et  vitiis :  nec  non  dc  natura  odorum,  eorumque 
effectibus  in  corpore  humano. 


ccxiv.  JlLujus  sensus  sedes  est  in  membrana  illa 
mollissima,  delicatissima,  nervorum  et  vasorum  san- 
guinem  vehentium  referta,  quae  naribus  internis,  va- 
riisque  sinibus  et  antris,  quibus  iter  ex  iis  est,  obdu- 
citur.  Acutior  sensus  circa  medium  septum,  ossa- 
que  spongiosa,  quibus  membrana  crassior  et  mollior 
datur,  quam  in  antris  profundioribus,  ubi  membrana 
tenuior,  minus  nervosa,  et  vasis  minus  referta  est : 
quamvis  ha?  quoque,  ut  videtur,  partes  olfactu  non 
omnino  careant. 

ccxv.  Ut  gustu  de  partibus  corporum  solubilibus, 
sic  olfactu  de  partibus  volatilibus,  quaa  subtilissimae 
per  aera  volitant,  judicamus.  Ut  accurate  olfaciat 
aliquis,  apertis  quantum  possit  naribus,  clausoque 
ore,  aera  fortiter  inhalat,  quo  plures  particulas  vola- 
tiles,  majoreque  vi,  olfactus  organo  admoveantur. 

ccxvi.  Organum  quoque  olfactus,  non  secus  ac 
organum  gustus,  quo  acutiorem  sensum  liabeat,  ma- 
didum  servatur;  partim  proprio  muco,  partim  Jn- 
chrymis  quse  ex  oculis  assidue  destillant. 

ccxvn.  Ut  gustus  cibi  itineri,  sic  olfactus  ostio 
viarum,  quas  aer  subire  debet,  custos  prasponitur, 
moniturus  ne  quid  noxii,  via  quae  semper  patet,  in 
corpus  admittatur.  Porro,  ut  gustus,  bic  quoque 
sensus  ad  cibum  salutarem  invitat,  a  noxio  aut  eor- 
rupto,  putrido  imprimis  vel  rancido,  deterret. 

ccxviii.  Quin  et  odores  quidam  insigni  vi  in  ge- 
nere  nervoso  pollent,  et  mirandos  nonnunquam  ef- 
fectus  edunt.  Alii  grate  excitant,  et  animo  fere  de- 
ficientem  statim  recreant ;  alii  animo  linqui  faciunt, 
et  aliquando,  ut  fertur,  hominem  plane  extinguunt. 
Huc  quoque  pertinent  quae  vocantur  antipathise,  ridi- 
culse  profecto,  sed  saspe  nulla  vi  animi  debellanda?. 

ccxix.  Olfactus  interdum  nimis  acutus  fit,  tum 
propter  vitia  quasdam  organi  ipsius,  quod  rarius  ob- 
servatur,  tum  quoque  propter  universum  genus  ner- 
vosum  nimis  sentiens ;  ut  in  febribus  quibusdam,  in 
phrenitide,  in  hysteria,  aliquando  observatur. 

ccxx.  Obtunditur  saepius,  aut  a  vitiis  cerebri  ner- 
vorumque,  veluti  a  vi  capiti  illata,  vel  a  causa  inter- 
na,  provenientibus ;  aut  a  vitio  ipsius  organi,  aridi, 
propter  solitos  humores  suppressos,  vel  alio  versos, 
vel  nimia  muci  lachrymarumque  copia  obruti.  U- 
triusque  exemplum  est  in  gravedine,  ubi  initio  morbi 
nares  arescunt,  postea  vero  vel  multo  humore  inun- 
dantur,  vel  spissiore  muco  obstruuntur.  Sed  in  his 
aliisque  bene  multis  exemplis,  membrana  nasi  ipsa 
afficitur  inflammatione,  relaxatione,  tensione  nimia, 
qua  fieri  non  potest  quin  nervi,  qui  magnam  ejus 
partem  efflciunt,  vitientur.  Porro,  quicquid  liberum 
aeris  in  nares  introitum,  aut  ipsius  per  eas  transitum 
impedit,  olfactui  non  obesse  non  potest. 

ccxxi.  Depravatur  nonnunquam  olfactus,  et  odo- 
res  percipiuntur,  ubi  nihil  odorati  fuit,  vel  odores 

rerum  percipiuntur  a  veris  et  solitis  alieni.  Particu- 
lae  odoratse,  post  longam  in  antris  moram,  demum 
erumpentes,  et  organum  denuo  afficientes,  hujus- 
modi  depravationem,  in  sanissimo  etiam  homine, 
nonnunquam  efficiunt.  Multa  quoque  vitia  narium, 
partiumque  quibus  ad  eas  iter  patet,  ulcera,  caries, 
cancer,  corruptio  quaevis  oris,  dentium,  gutturis,  pul- 
monis,  prava  etiam  in  ventriculo  concoctio,  vaporem 
fcetidum  exhalando,  olfactum  corrumpere  possunt. 
Depravatur  interdum  fortasse  a  vitiis  cerebri  nervo- 
rumque,  quorum  ratio  magis  obscura  est. 

Cap.  VIII  — De  auditu,  sonis,  et  vitiis  auditus. 


ccxxii.  Hic  sensus  excitatur  tremoribus  aeris,  quos 
corpora  sonantia  faciunt.    Hos  auris  externa,  carti- 
laginosa,  et  meatus  auris  uterque,  colligunt,  ad  tym- 
panum  deferunt,  et  simul  intendunt,  quo  majore  vi 
membranam  tympani  feriant.    Haec  membrana,  ipsa 
commota  et  tremens,  malleum  sibi  annexum  com- 
movet,  et  junctam  sibi  incudem  ferire  facit ;  juvanti- 
bus  simul  propriis  mallei  musculis.   Incus  vero  suum 
motum  ossi  orbiculari  et  stapedi  impertit,  qui  ite- 
rum,  tum  lioc  motu,  tum  quoque  actione  sui  mus- 
culi,  ita  trahitur,  ut  pars  posterior  ejus  baseos  in  fe- 
nestram  ovalem,  ipsumque  vestibulum,  impellatur. 
Porro,  tremores  membranse  tympani,  cum  aere  per 
tubam  Eustachianam  in  tympanum  delato,  simul 
communicantur ;  qui  demum  aer  fenestras  rotundse 
membranam  ferit,  qua  in  labyrinthum,  seu  aurem 
intimam,  pervenitur.    Duplice  igitur,  ut  videtur, 
modo,  tremores  ad  labyrinthum  perveniunt,  qui  to- 
tus,  mollissima  et  admodum  sentiente  nervosa  mem- 
brana,  obductus,  et  aquula  pellucida,  subrubra,  ad 
omnes  tremores  suscipiendos  et  propagandos  aptissi- 
ma,  plenus,  ultimum  auditus  organum  est. 

e  2 


CONSPECTUS 


cap.  vm. 


ccxxiii.  Neque  sane  quicquam  certa  fide  de  sin- 
gularum  auris  internse  partium  actionibus  notum  est, 
prasterquam  ossicula  ipsa  ad  tremores  suscipiendos  et 
reddendos  vel  propagandos  aptissima  esse,  et  ideo  ad 
auditum  conferre  :  ita  ut  per  dentes  et  maxillam,  et 
petrosum  os,  soni  ad  ultimam  nervosam  organi  par- 
tem  perveniant,  et  sic  homo  fere  surdus,  neque  per 
aera  audiens,  musica  quodammodo  fruatur.  Potius 
confitendum  est,  multum  hic  subesse  obscuri,  et  ac- 
tionem  et  usus  multarum  partium,  quae  in  aurc  sunt, 
parum  adhuc  intelligi. 

ccxxiv.  Soni  sunt  fortes  vel  debiles,  graves  vel 
acuti.  Soni  magnitudo  vel  claritas  pendet  a  vi  seu 
magnitudine  tremorum,  quos  corpus  sonans  aeri  im- 
pertit ;  gravitas  a  numero  tremorum  qui  dato  tem- 
pore  absolvuntur.  Sunt  tamen  certi  fines,  quos  citra 
et  ultra,  vel  nullus  sonus  est,  vel  acerrimus,  et  auri 
ingratissimus,  vixque  tolerabilis. 

ccxxv.  Porro,  vis  soni  intenditur  repercussu  mul- 
torum  corporum,  quas  tremores  a  tremente  aere  sus- 
cipiunt  et  reddunt.  Soni  itaque  reflexi,  quotquot 
cum  primario  concordant,  una  cum  eo  aures  feriunt, 
eumque  fortiorem  faciunt :  hinc  vox  sub  pleno  Jove 
debilior  quam  in  cubiculo.  Quod  si,  certo  post  in- 
tervallo,  reflexi  soni  ad  aures  perveniunt,  a  primario 
distincti  audiuntur,  et  sic  echo  fit. 

ccxxti.  Sonorum  immensa  varietas  est :  quippe 
quorum  vel  levissima?  mutationes  et  conjunctiones, 
ab  acuta  et  docta  aure,  percipiantur.  Insignis  quo- 
que  eorum  vis  est  in  animum  hominis,  et  ideo  in  cor- 
pus.  Varios  animi  affectus,  tristes  imprimis  et  lattos, 
inspirant ;  multique  hominum  ex  hoc  inexhausto 
fonte  puras  et  suavissimas  voluptates  hauriunt.  Au- 
ris  vero,  qua?  vocatur  musica,  non  omnibus  datur : 


CAP.  VIII.         MEDlClN-dE  THE0RETICJ2. 


69 


cujus  rei  ratio  hactenus  latet.  Nullo  modo  pendet 
ab  acutiore  vel  obtusiore  auditu.  Semi-surdi  non- 
nunquam  musicae  satis  periti  sunt  et  amautissimi, 
qua  bene  audientes  parum  saepe  fruuntur :  et  vir, 
auditu  integro  manente,  aurem  suam  musicam,  quam 
eximiam  habebat,  subito  et  sine  nota  causa  amisit. 
Neque  ratio  ulla  est  cur  defectum  talem  inaequali 
per  binas  aures  auditui  imputemus.  Facultas  ipsa 
Naturaa  donum  est,  nullo  studio  acquirenda :  cultu 
vero  et  usu,  non  secus  ac  reliquas  hominis  facultates, 
mirum  in  modum  acuitur  et  roboratur. 

ccxxvn.  Auditus  fere  omnium  sensuum  saepissi- 
me  vitiatur ;  quod  profecto  nil  mirum  ;  scilicet,  quia 
organum  habet  delicatissimum,  et  ex  plurimis  et 
valde  minutis  partibus  compositum. 

ccxxvin.  Saepe  acutior  justo  fit  auditus,  vel  a  ge- 
nerali  corporis  habitu  nimis  irritabili,  qualem  fceminae 
hystericce  aut  puerperae  saape  habent ;  vel  a  cerebro 
ipso  nimis  sentiente,  quod  in  febribus  haud  raro  ob- 
servatur;  tum  quoque  in  phrenitide,  et  aliquando, 
licet  rarius,  in  vera  insania ;  vel  ab  aure  ipsa  male 
se  habente,  et  inflammatione,  dolore,  tensione  nimia, 
affecta. 

ccxxix.  Obtunditur  vel  plane  aboletur  hic  sensus, 
ita  ut  asger  vel  graviter  audiat,  vel  omnino  surdus 
fiat,  similibus  fere  causis  et  gradu  tantum  seu  mag- 
nitudine  diversis;  et  imprimis  a  defectu  auriculae 
externse,  aut  meatu  vel  altero  vel  utroque,  muco, 
cerumine,  pure,  rebus  externis,  obstructo ;  ejusque 
concretione,  qualis  post  suppurationem,  nonnunquam 
post  variola?n,  observata  est ;  vel  propter  membra- 
nam  tympani  rigidam  factam,  aut  relaxatam,  aut  ero- 
sam,  aut  ruptam  ;  vel  tympanum  ipsum  vel  tubam 
Eustachianam  aliquo  modo  obstructam  ;  vel  propter 

ossiculorum,  aut  membranarum,  aut  musculorum 
aliquem  labyrinthi  ipsius,  concretione,  spasmo,  para- 
lysi,  torpore,  affectum  ;  et  denique  propter  varia 
cerebri  nervorumve  vitia,  salva  omnino  ipsius  organi 
fabrica.  Hinc  sa?pe  morbus  nervosi  generis  surditas, 
subito  invadens  et  sponte  decedens.  Hinc  quoque 
senibus  familiaris,  quibus  omnes  partes  solidae  rigent, 
omnes  nervosse  minus  sentiunt. 

ccxxx.  Febre  laborantes,  illo  imprimis  febris  ge- 
nere,  quod  debilitas  insignis  et  stupor  comitari  so- 
lent,  saspe  surdi  flunt :  quod  forsitan  aliquando,  cum 
aliis  signis  cerebri  valde  oppressi,  viriumque  zegri  ex- 
haustarum  accedens,  malum  signum  erit.  Plerum- 
que  vero  optimi  ominis  est,  quamvis  etiam  sopor  ali- 
quis  comitetur.  Hujus  rei  ratio  satis  obscura ;  ne- 
que  alia  fortasse,  quam  quod  talis  surditas  pendeat  a 
statu  cerebri  morbido  certe,  sed  sua  natura  vix  peri- 
culoso  ;  cum  acutior  justo  auditus  fit  propter  aliquid 
inflammationis  cerebro  obrepentis,  qute  semper  valde 
periculosa  est. 

ccxxxi.  Depravatur  sa^pe  auditus  hac  potissimum 
ratione,  ut  soni,  veluti  tympani,  campanae,  lapsus 
aquarum,  audiantur,  cum  nullus  in  aere  tremor  est, 
neque  sanus  homo  quidquam  audit.  Hoc  malum 
tinnitus  aurium  vocatur,  cujus  varia  genera  obser- 
vata  sunt.  Leve  plerumque  et  fugax  malum  :  non- 
nunquam  vero  pertinax,  diuturnum,  molestissimum, 
diu  noctuque  vexat. 

ccxxxn.  Tinniunt  szepe  aures  a  levissima  causa, 
meatum  ipsum  vel  tubam  Eustachianam  pro  parte 
obstruente,  ita  ut  imperfectus,  interruptus  aeri  adi- 
tus  concedatur  ;  quo  fit  ut  hic  membranam  tympani, 
vel  fortasse  partes  interiores,  inasqualiter,  et  impetu 

nimio,  feriat.  Hinc  bombi,  tinnitus  species,  etiam 
a  sanissimo  homine,  inter  hiandum  audiuntur. 

ccxxxin.  Frequentior  et  molestior  tinnitus  mul- 
tos  morbos,  tum  febres,  tum  nervosi  generis  affec- 
tiones,  comitatur  :  partim  ab  aucto  sanguinis  caput 
versus  impetu,  auctoque  simul  nervosi  generis  sensu, 
ita  ut  ipsarum  arteriarum  ictus  audiantur ;  partim  ab 
aucto  nervorum  et  musculorum  auris  labyrinthi  sensu 
et  mobilitate ;  quo  fit,  ut  partes  quas  debebant  quies- 
cere,  donec  aeris  tremoribus  excitatee  essent,  sua 
sponte  motus  concipianr,  eosdemque  aliis  partibus, 
jam  nimis  sentientibus,  impertiantur. 

ccxxxiv.  Oritur  quoque  tinnitus  a  vehemente 
animi  affectu :  interdum  a  ventriculo  male  se  ha- 
bente,  nascitur  :  interdum  a  malo  rheumatico  caput 
et  aures  afficiente,  vel  a  gravedine  quas  tubam  affi- 
cere  solet :  nonnunquam  vero  tinnitus  solus  invadit, 
malum  profecto  non  exiguum. 

ccxxxv.  Varise  tamen  causaa,  tum  hujus  tum  alio- 
rum  auditus  vitiorum,  saspe  difficillime  dignoscuntur, 
non  magis  propter  abditum  organi  situm,  quam  prop- 
ter  notitiam  variarum  ejus  partium  actionum,  quam 
parum  accuratam  habemus.  Ex  utraque  vero  causa 
fit,  ut  multiplices  auditus  affectiones  neque  certe 
neque  facile  sanentur. 

Cap.  IX. — De  visu,  ejusque  varietatibus  et  vitiis. 


ccxxxvi-  XVadii,  ab  omni  puncto  corporis  lucentis 
vel  illuminati  quod  contemplamur,  dimanantes,  vel 
reflexi,  in  corneam  oculi  membranam  incidunt :  qui 
valde  obliqui  sunt,  reflexi,  vel  in  uvea  vel  pigmento 
nigro,  quod  jirocessus  ciliares  oblinit,  suffocati,  ad 
interiores  oculi  partes  nunquam  perveniunt :  qui 
vero  rectius  in  corneam  incidunt  radii,  per  pelluci- 
dam  illam  membranam,  et  qui  proxime  jacet  humo- 
rem  aquosum  transmissi,  ad  lentem  crystallinam  jam 
haud  parum  refracti  perveniunt.  Vi  hujus  lentis,  et 
vitrei  humoris  qui  proximus  est,  magis  adhuc  refrin- 
guntur,  et  in  punctum,  seu  focum,  ut  vocatur,  demum 
colliguntur,  pulcherrimam,  distinctam,  quamvis  in- 
versam,  corporis  unde  profluxerant  imaginem  super 
■retinam  depicturi. 

ccxxxvn.  Hasc  vero  delicatissima  nervosa  mem- 
brana,  ultimum  visus  organum  est ;  et  ex  imagine 
eorporis  inversa  super  eam  depicta,  homo,  cerebrum 
nervumque  opticum  sanus,  corpus  ipsum,  erectum, 
distinctum,  propriisque  coloribus  expressum,  videt. 

ccxxxviii.  Varii  dantur  oculi  humores  a  Natura 
nihil  frustra  moliente,  quamvis  unus  ad  radios  re- 
fringendos,  et  mfocum  colligendos,  imaginemque  in 

retinam  exprimendam  suffecisset,  hoc  potissimum, 
ut  videtur,  consilio,  ut  ab  alieno  colore,  quem  una  et 
simplex  lens  dare  solet,  propter  radios  lucis  inaequa- 
liter  refractos,  prascaveretur  :  et  sic  homo,  qua  opor- 
tebat  accuratione,  de  veris  corporum  coloribus  judi- 
care  posset.  Certissimis  enim  experimentis  constat 
lentem,  certa  ratione  compositam,  hoc  non  levi  sim- 
plicioris  incommodo  carere.  Ad  eundem  finem  haud 
parum  conferre  videtur,  varia  singulorum  oculi  hu- 
morum  variis  partibus  densitas:  qua  fortasse  varia 
vi  refringente,  diversa  ipsorum  radiorum  ad  refrin- 
gendum  facilitas  compensatur. 

ccxxxix.  Neque  profecto  minima  humoris  vitrei, 
qui  omnium  oculi  humorum  longe  maximam  partem 
efficit,  utilitas  est,  globum  oculi  implere,  retinamque 
probe  distendere,  ita  ut  fere  sphaaram  concavam  re- 
praesentet,  quo  plura  ejus  puncta  imagines  rerum 
visibilium  distinctas  et  accuratas  accipiant :  nam  si 
planior  fuisset  oculi  fundus,  vel  cujuslibet  fere  alius 
figurae  quam  rotundae,  propter  inaequalem  variarum 
ejus  partium  a  centro  oculi  distantiam,  unum  tantum 
retinaz  punctum,  puta  centrum  ejus,  distinctum  vi- 
sum  habuisset.  Qui  vero  in  alia  puncta  incidissent 
radii,  vel  nondum  satis  refracti,  vel  postquam  in  fo- 
cum  semel  collecti  essent,  dimanantes  iterum,  imagine 
confusa  super  retinam  depicta,  visum  multum  cor- 
rupissent. 

ccxl.  Rotundus  est  oculus,  ut  radii  per  eum 
transeuntes  in  justum  focum  prius  colligantur  quam 
in  retinam  incidant.  Par  ratio  est  corneoe  convexae, 
prominentis,  quae  fere  tanto  magis  prominet,  quanto 
planior  oculus  animali  datus  est.  Quin  et  rotun- 
ditas  oculi  ad  liberrimum  et  rapidissimum  ejus  mo- 
tum  haud  parum  confert. 

ccxli.  Mira  conspiratio  vel  consensus  inter  binos 
oculos,  interque  varias  oculi  partes,  observatur.  Al- 
ter  oculus  motum  alterius  sua  sponte  sequitur,  hac 
ratione,  ut  axes  utriusque  semper  paralleli  sint ;  et 
non  nisi  hominis  conatu,  levi  quidem  illo,  et  per  in- 
stinctum  et  quasi  sponte  facto,  in  idem  punctum  cor- 
poris,  quod  contemplatur,  dirigantur ;  quo  fit,  ut 
imago  ejus  prope  centrum  utriusque  retince  expri- 
matur ;  nam  ibi  loci  fere  semper  perfectissimus  est 
visus. 

ccxlii.  Pupilla  in  tenebris  patula,  admissa  vel 
vividiore  facta  luce,  statim  contrahitur :  et  hoc  con- 
sensui  inter  retinam  et  musculum  qui  pupillam  regit, 
eamque  vel  arctat  vel  amplificat,  plane  tribuendum 
est,  neque  omnino  irritationi  ipsius  musculi.  Nam 
sano  prorsus  musculo  isto,  si  nullus  visus  est,  nulk 
flt  pupillae  contractio.  Quin  et  musculi  pupillarum 
utriusque  oculi  conspirant ;  ita  ut,  admissa  ad  alte- 
rum  oculum  luce,  utriusque  simul  pupillas  contra- 
hantur. 

ccxliii.  Contrahitur  quoque  pupilla,  siquid  oculo 
propius  quam  soliti  limites  distincti  visus  accurate 
intuemur ;  hoc,  ut  videtur,  consilio,  ut  radii  super- 
flui  et  maxime  obliqui,  et  quos  vires  oculi  refrin- 
gentes  in  ]mt\\m  focum  vix  potuissent  colligere,  ex- 
cludantur.  Par  videtur  esse  ratio,  quod  pupilla  in- 
fantibus  et  junioribus  admodum  patula,  senibus  fere 
contractior  sit,  quibus  oculi  planiores  fieri  solent. 
Nondum  pro  certo  constat,  num  aliis  quoque  modis, 
oculus  ad  varias  rerum  quas  contemplatur  distantias, 
semet  accommodet:  hunc  vero  nonnulli  putarunt 
esse  usum  processuum  ciUarium ;  nempe  ut  lentem  a 
solita  sede  dimoveant,  et  longius  a  retina  trahant, 
quo  magis  refringantur  radii,  priusquam  in  eam  inci- 

dant.  Certissimum  autem  est,  oculum,  vel  his  viri- 
bus  tum  musculi  qui  pupillam  regit,  tum processuum 
ciliarium,  vel  aliis  minus  cognitis,  quodammodo  mu- 
tari,  et  ad  varias  rerum  quas  contemplatur  distantias, 
intra  certos  limites,  accommodari. 

ccxliv.  Diu  multumque  disputatum  est  inter 
physiologos,  mathematicos,  metaphysicos,  quo  pacto 
fiat,  ut,  ab  inversa  super  retinam  depicta  imagine, 
rem  ipsam  erectam  videamus  j  et  cur  a  duplice  ima- 
gine,  una  nimirum  in  utroque  oculo  expressa,  una 
tantum  res  spectetur. 

ccxlv.  Res  ipsa?  parum  utiles  vetant  medicum  m 
hanc  arenam  descendere,  ubi  tot  magni  nominis  viri 
non  sine  laude  semet  exercuerunt.  Scire  tamen  ju- 
vat,  ad  hoc  tandem  ventum  esse,  simplicem  de  hac 
re  latam  esse  a  Natura  legem,  scilicet,  ut  omne  vi- 
sibile  spectetur  secundum  directionem  recta?  linese  a 
puncto  retince,  super  quod  depicta  fuerit  ejus  imago, 
per  centrum  oculi  transeuntis.  Nondum  prolata 
sunt  experimenta  neque  argumenta,  quge  ostendant 
dictam  directionem,  mathematica  accuratione,  esse 
veram  :  sed  neque  error  ullus,  vel  levissimus,  in  hac 
re  detectus  est.  Oportet  igitur  ex  jam  institutis  ex- 
perimentis  concludamus,  directionem,  qua  punctum 
visibile  spectatur,  esse  vel  hanc,  vel  huic  quam  prox- 
imam.  Homo  igitur  sic  constitutus,  hujusmodi  ni- 
mirum  videndi  lege  lata,  si  imago  erecta  fuisset,  rem 
ipsam  inversam  vidisset ;  et  pari  ratione,  quae  inversa? 
depinguntur,  easdem  erectas  videt. 

ccxlvi.  Nec  verum  est,  quod  primo  intuitu  sim- 
plicius  et  clarius  videretur,  rem  spectari  secundum 
verum  quem  habet  situm  et  directionem ;  vel  secun- 
dum  directionem  radiorum  lucis,  aut  in  corneam  aut 
in  retinam  incidentium ;  facili  enim  experimento 

spectari  potest  corpus  omne,  loco  non  suo,  vel  pluri- 
bus  locis  eodem  tempore ;  et  radii  lucis  a  puncto 
quovis  dimanantes,  vel  quum  primum  in  oculum  in- 
cidunt,  vel  postquam,  a  variis  humoribus  refracti,  ad 
fundum  oculum  perveniunt,  tot  diversas  directiones 
habent,  ut  si  visus  inde  penderet,  omne  visibile,  va- 
riis  eodem  tempore  directionibus  spectatum,  multi- 
plex  et  confusum  videretur. 

ccxlvii.  Qusestio  de  simplice  visu  a  duplice  ima- 
gine,  parum  accurate  primo  proposita,  postea  ad 
majorem  accurationem  redacta  est :  neque  profecto 
verum  est,  visum  in  homine  sanissimo  semper  esse 
simplicem.  Simplex  vel  duplex  est,  prout  oculi 
varia  ratione  in  rem  quam  spectamus  conversi  fuerint. 
Si  axes  binorum  oculorum  in  idem  punctum  directi 
fuerint,  duplex  imago  ejus  puncti,  una  nimirum  in 
centro  utriusque  retince  expressa,  simplicem  visum 
efficit.  Porro,  res  quotquot  pari  ab  oculo  distantia 
ad  utrumque  latus  talis  puncti  sitae  sunt,  simplices 
simul  spectantur:  quarum  scilicet  imagines  super 
retinam  utramque  depicta?,  similem  cum  centro  ejus 
comparatum  situm  habent.  Centra  igitur  binarum 
retinarum,  et  puncta  in  iis  qua?  similem  quod  ad 
centrum  situm  habent,  supra,  nempe,  vel  infra,  vel 
dextrorsum,  vel  sinistrorsum,  consentire  dicuntur,  vel 
simplicem  visum  dare.  Res  vero  propius  vel  remo- 
tius  ab  oculo  positas,  quam  punctum  in  quod  axes 
oculorum  conveniunt,  simul  cum  illo  spectari  pos- 
sunt,  earumque  duplex  visus  est.  Facile  ostenditur 
imagines  earum  rerum  partes  retinoz  utriusque  oc- 
cupare,  quse  dissimiliter  quod  ad  centrum  ponuntur : 
nempe,  in  dextra  parte  alterius  oculi,  in  sinistra 
alterius,  depingi.  Partes  igitur  retinarum,  dissimili- 
ter  quod  ad  centra  positze,  non  consentiunt ;  hoc  cst, 

duplicem  ejusdem  rei,  cujus  super  utramque  imago 
depicta  fuerit,  visum  efficiunt. 

ccxlviii.  Varietates  qusedam,  seu  vitia  leviora, 
hujus  sensus,  quse  vix  morbosa  habentur,  ssepe  ob- 
servantur.  Myopes  dicuntur,  qui  visum  brevem  ha- 
bent,  scilicet,  qui  nil  clare  et  accurate  vident,  nisi 
proxime  ad  oculum  admoveatur.  Hoc  fit  propter 
radios  lucis  nimis  refractos,  in  focum  nimis  cito  col- 
lectos,  et  iterum  a  foco  dimanantes,  priusquam  ad 
retinam  perveniant ;  quo  fit  ut  indistinctam  super 
eam  imaginem  depingant.  Causa  hujus  vitii  fre- 
quentissima  est,  nimia  totius  oculi  vel  humoris  ejus 
cujusdam  convexitas,  veluti  comece  nimis  prominen- 
tis,  &c.  quse  radios  lucis  per  oculum  transeuntes  ni- 
mis  refringit.  Incommodum,  junioribus  familiare, 
dum  senescunt,  aliquando,  ut  fertur,  sublevatur : 
quod  tamen  minime  perpetuum  est.  Quum  primo 
levius  hujusmodi  vitium  observatur,  consuetudine 
res  remotas  contemplandi,  oculosque  a  valde  minutis 
et  vicinis  rebus  cohibendi,  quodammodo  vinci,  non 
secus  ac  contrario  usu  idem  vitium  acquiri,  potest : 
nimirum,  quia  oculus  quodammodo  ad  rerum,  quas 
contemplatur,  distantias  sese  accommodat  (ccxliii). 
Vitrum  concavum,  quod  radios  plus  facit  dimanare 
priusquam  in  oculum  incidant,  simplicissimum  est, 
et  certissimum  Myopibus  auxilium. 

ccxlix.  Presbyopes  vocantur,  qui  visum  longum 
habent.  vicinarum  rerum  confusum,  remotiorum  satis 
distinctum.  Contrarias  hoc  vitium  ac  alterum  ag- 
noscit  causas ;  oculum  imprimis  nimis  planum,  quo 
spatium  refringendis  radiis  non  datur ;  hinc  senibus, 
etiam  iis  qui  florentibus  annis  bene  viderant,  malum 
familiare,  ratione  hand  obscura,  usu  vitri  convexi  sub. 
levnri  solet. 

ccl.  Hemeralopes  dicuntur,  qui  interdiu  tantum, 
scilicet  in  vivida  luce,  vident;  crepusculo  vero,  aut 
nocte,  vel  per  lunam,  vel  per  lucernas,  pene  vel  pc- 
nitus  casci  sunt.  Hujusmodi  vitium,  in  quibusdam 
exemplis,  oriri  visum  est  a  pupilla  nimis  contracta  et 
rigida,  neque  sat  lucis  debilioris  in  oculum  admit- 
tente  ;  in  aliis  autem,  a  deficiente  ipsius  retina?  sen- 
su  ;  et  aliis  magis  adhuc  obscuris  causis,  veluti  cum 
multos  homines  eodem  tempore  et  loco  prehenderit, 
quod  interdum  observatum  est. 

ccli.  Nyctalopes  dicuntur,  qui  noctu  quam  inter- 
diu,  hoc  est,  luce  valde  debili,  quam  vividiore,  melius 
vident :  rarum  hominibus  vitii  genus,  retince  nimis 
sentienti,  pupillae  nimis  patulas,  ad  debitam  contrac- 
tionem  minus  valenti,  imputandum.  Hujusmodi  in- 
commodum,  sed  leve  et  fugax,  sanissimi  etiam  pati- 
untur,  qui  postquam  diu  in  tenebris  versati  sunt,  de- 
nuo  ad  lucem  subito  prodeunt. 

cclii.  Sublinitur  totius  oculi  interna  superficies 
pigmento  nigro,  quod  ad  choroideam  tunicam  et  li- 
gamenta  ciliaria,  pertinet ;  hoc  fortasse  consilio,  ut 
oculus  perfectissima  camera  obscura  fiat,  et  imago 
super  retinam  depicta  accuratior  evadat,  nullis  radiis 
reflexis  corrupta.  Constat  tamen  miseros  esse  quos- 
dam,  albos  iEthiopes  vulgo  dictos,  quibus  choroidea 
rubra,  non  secus  ac  cuniculis  albis,  data  est.  Homi- 
nes  vero  tali  choroidea  instructi  interdiu  parum  vel 
nihil  vident. 

ccliii.  Animalia  vero,  quee  sub  nocte  prasdam 
quasrunt,  genus  felis,  bubo,  et  similia,  choroidctuu 
habent  coloratam,  splendentem,  qiife  radios  lucis  bene 
reflectit.  Hoc  modo,  ut  quidam  putant,  visum  parum 
distinctum,  sed  quas  ad  prasdam  captandam  sufficiat, 
etiam  in  tenebris,  liabent ;  quod  tamen  nondum  bene 

explicatum  est.  His  quoque  animalibus  pupilla 
datur  mobilissima,  a  tenuissima  vixque  visibili  rima, 
in  magnum  circulum,  secundum  lumen  quod  est, 
sese  delatans,  et  retina,  ut  videtur,  valde  sentiens. 
Quasdam  ex  his  animalibus,  albi  j^Ethiopis  instar,  ful- 
gente  sole  minus  vident.  An  omnibus  par  vitium 
est  ?  Non  videtur.  An  arctissima  pupilke  contrac- 
tione  corrigitur,  qua  parum  lucis  in  oculum  admitti- 
tur  ?  An  credibile  est  plus  minusve  reflectere  lucis 
choroideam  ipsam,  prout  tali  auxilio  opus  sit,  et  fa- 
cultatem  illam  lucem  reflectendi  pendere  iterum  a 
sanguinis  in  membranam  vasculorum  plenam  influxu, 
quem  animal  quodammodo  regat  ?  Validior  san- 
guinis  motus,  et  ideo  varii  animi  affectus,  oculos  om- 
nium  animalium,  et  hominis  ipsius,  splendescere  fa- 
cit :  deficiens  hebetat ;  penitus  demum  cessans  eorum 
splendorem  prorsus  extinguit, 

ccliv.  Multis  et  gravibus  vitiis  obnoxius  est  visus. 
Acuitur  interdum  ultra  modum,  ita  ut  seger  vel  ni- 
hil  distincte  videat,  vel  non  sine  magno  dolore,  pari 
ratione  ac  alii  sensus,  a  generali  corporis  habitu  ni- 
mis  sentiente,  a  singulari  cerebri  statu,  phreniticis, 
vel  etiam  aliis  febricitantibus,  familiari,  veluti  inflam- 
matione  cerebri  vel  ejus  membranarum  ;  sajpius  vero  a 
conditione  ipsius  oculi,  lucis  impatientes  fimus.  In- 
flammatio  tunicse  adnatce,  et  partis  anterioris  sclero- 
ticce,  ad  posteriores  partes  oculi  serpere  solet ;  et  ideo 
ad  choroideam,  et  retinam  ipsam ;  hinc  lucis  impa- 
tientia,  dolor,  magnaque  irritatio,  delirium  nonnun- 
quam  inducens  vel  augens. 

cclv.  Obtunditur  sa?pe  visus,  vel  plane  aboletur, 
ipsa  a?tate,  cum  ob  oculum  planiorem  factum,  aquoso 
humore  non  bene  suppleto,  et  cornea,  et  lente,  vel 
vitreo  humore  marcescentibus ;  tum  quoque  propter 

comcam  siccam  et  obscuram  factam,  quod  languenti 
sanguinis  motui  imputandum  est,  et  plurimis  vasis 
minoribus  obstructis,  conclusis,  excaacatis  ;  tum  prop- 
ter  lentem  flavescentem,  instar  electri  factam,  et  ip- 
sam  retinam  minus  sentientem.  Nam  omnem  sen- 
sum  senectus  minuit. 

cclvi.  Interdum  visus  prorsus  aboletur,  cerebro, 
nervo  optico,  vel  retina,  variis  modis  leesis,  salva  ipsius 
ocuh  fabrica.  Hujusmodi  vitium  amaurosis,  vel 
gutta  sercna  vocatur:  dilatata  et  immota  pupilla, 
humoribus  pellucidis  manentibus,  facile  distinguen- 
dum ;  compressioni,  congestioni  sanguinis,  stupori 
nervi  fere  tribuendum.  Si  pars  tantum  retinae  tor- 
pet,  maculas  nigrae  in  rebus  quas  spectamus  conspi- 
ciuntur,  et  muscae  ante  oculos  volitantes,  signum  in 
febribus  frequens,  sed  pessimum,  et  vix  non  lethale. 

cclviii.  Visus  porro  haud  raro  aboletur  partium 
quavis,  per  quas  radii  transire  et  refringi  debent,  ob- 
scura  aut  opaca  facta ;  veluti  si  cornea  maculis  ob- 
sessa  luci  impervia  evaserit ;  vel  humor  aquosus  san- 
guine,  sero,  pure,  corruptus  fuerit :  vel  si  lens,  quod 
seepe  accidit,  et  cataracta  dicitur,  fuscum  colorem 
adepta,  vel  humor  vitreus  simili  modo  corruptus,  vel 
omnes  denique  oculi  humores  inflammatione,  suppu- 
ratione,  soluti,  confusi,  mixti,  lucem  vel  non  trans- 
mittant,  vel  parcius  et  inaequaliter  transire  sinant. 
Quo  fitut  vel  nulla,  velobscura,  distorta,  imperfecta. 
et  male  colorata  imago  super  retinam  depingatur. 

cclviii.  Impedimenta  visus,  quod  ad  oculum,  ex- 
terna,  vitia  scilicet  palpebrarum  partiumque  vicina- 
rum  tumentium,  concrescentium,  inflammatarum, 
nulla  explicatione  egent :  neque  profecto  ipsius  sen- 
sus  vitium  est,  si  quis  non  viderit,  nulla  luce  ad  ocu- 
lum  admissa. 

cclix.  Depravatur  visus  aliquando,  et  res  colore 
non  suo,  vel  etiam,  quod  rarius  accidit,  figura  et  situ 
alienis,  spectantur.    Hoc  fit  si  humores  insolito  co- 
lore  tincti  fuerint,  ut  in  morbo  regio  fertur  accidere, 
quod  tamen  valde  dubium  est,  vel  a  sanguine  ex 
propriis  vasis  elapso  et  cum  aquoso  humore  mixto. 
Mira  depravatio,  vel  defectus  visus  constans  et  per- 
petuus,  in  hominibus  alioquin  sanissimis,  et  bene 
i  videntibus,  non  semel  observatus  est ;  nempe,  ut 
i  certos  colores,  viridem,  exempli  causa,  a  rubro,  dis- 
|i  tinguere  nequeant.  Alia  depravatio  est,  quum,  nulla 
I  ad  oculum  admissa  luce,  scintillas,  guttulasflammeas, 
I  aureas,  colores  varios  conspicimus.    Leve  plerumque 
!et  fugax  mali  genus,  constitutione  corporis  valde 
I  sentiente  et  mobili  praeditis  familiare,  a  levi,  ut  vide- 
I  tur,  impulsu  in  retinam  oritur,  arteriarum  imprimis 
|  vehementius  solito  aut  inordinate  micantium  :  ab 
i  ipso  digito  oculum  premente,  clausis  palpebris,  circu- 
\  lus  flammeus  conspicitur.   Par  fortasse  ratio  est  scin- 
s  tillaa,  quam  vident  aliquando  morbo  comitiali  labo- 
i  rantes,  in  immensum  et  splendidum  jubar  crescentem 
( mox  antequam  convulsi  corruant.    Simile  jubar  se 
f  vidisse  testantur  homines,  ad  vitanxreduces  postquam 
r  strangulati,  aut  sub  aquis  mersi  fuissent.  Cohibita 
t  nimirum  respiratione,  venas  capitis  sanguine  turgen- 
^  te,s,  totum  cerebrum,  partesque  nervosas  quae  in  capite 
nsunt,  feriunt,  et  comprimunt.     Observantur  porro 
i  istiusmodi  scintilla?,  haud  secundo  omine,  ab  iis  qui- 
I  bus  febre  laborantibus  phrenitis  aut  ferox  delirium 
t  imminent ;  tum  quoque  ab  iis  quibus  graviora  capitis 
i  mala,  paralysis,  apoplexia,  epilepsia,  instant.  An 
i  ipsis  fibris  nervosis  retinoe,  motum  sponte  concipien- 
» tibus,  perceptio  lucis,  ubi  nulla  lux  est,  recte  tribui- 
•tur? 

cclx.  Visus  distinctus,  sed  falsus,  rerum  visibi- 
lium  nimirum  qiiEe  non  sunt,  quod  genus  vitii,  ut- 
cunque  mirum  et  explanatu  difficile  videatur,  non 
valde  rarum  est,  lasso  cerebro,  insanise,  delirio,  non 
oculo  ullo  modo  laboranti,  imputari  debet. 

cclxi.  Frequens  visus  vitium  est  oculorum  distor- 
tio,  qua3  strabismus  apud  medicos  vocatur.  Strabo 
est,  qui  axes  oculorum  prseter  solitum  obliquos  habet, 
neque  ad  idem  punctum  directos.  Hinc  visus  im- 
perfectus,  incertus,  aliquando  duplex,  ideoque  con- 
fusus,  et  ssepe  ingens  deformitas.  Malum  plerumque 
congenitum,  haud  raro  conatibus,  quos  infans  nondum 
conscius  sui  vitii,  facit  ad  visum  jucundiorem  et  ac- 
curatiorem  reddendum,  corrigitur.  Idem,  imitatione, 
qua?  omnes  homines,  imprimis  infantes,  etiam  inscios, 
multum  regit,  facillime  discitur.  Haud  ita  facile 
dediscitur. 

cclxii.  Causam  tanti  vitii  musculis  oculorum 
saepissime  inesse  verisimile  est,  qui  male  conformati, 
vel  paralysi,  rigiditate,  contractione,  corrupti,  oculos 
ordinate  et  asqualiter  regere  nequeant. 

cclxiii.  Inducitur  nonnunquam  hoc  vitium  epi- 
lepsia,  in  qua  vehementissimse  omnium  musculorum, 
et  oculorum  imprimis,  convulsiones  fiunt.  Unde  for- 
tasse  eorum  distortiones  et  lacerationes,  aut  alia  mala 
immedicabilia. 

cclxiv.  Morbos  quosdam  capitis,  hydropem  pra?- 
sertim,  nonnunquam  comitatur.  A  magna  vi  capiti 
illata  aliquando  inducta  est  oculorum  distortio ;  ali- 
quando,  sed  rarissime,  sine  nota  causa  subito  accedit. 

cclxv.  Est  vel  alterius  vel  utriusque  oculi:  quorum, 
distortio,  major,  minor,  quaquaversum  esse  potest. 

cclxvi.  Sunt  qui  sibi  persuaserunt  malum  non- 
nunquam  oriri  a  vitio  retinarum ;  veluti  si  solita 

earum  puncta,  centra  scilicet,  et  similiter  quod  ad 
centra  posita,  non  consentiunt:  contorsio  enim  ibi 
erit,  ne  visus  duplex  fiat.  Hasc  quoque  videtur  esse 
ratio  quod  eadem  horrendum  in  modum  augeatur, 
cum  strabo  rem  prope  oculum  admovet,  ut  contem- 
pletur.  Vel  si  centrum  alterius  aut  utriusque  retinae 
parum  vel  nihil  sentiret,  ut  videret  homo,  necesse 
foret  ut  oculos  contorqueret :  sic,  verbi  gratia,  si 
nervus  opticus  non  oblique  oculum  adiisset,  sed  cen- 
trum  retinaa  occupasset,  omnes  vel  strabones  fuisse- 
mus,  vel  duplicem  habuissemus  visum. 

cclxvii.  Sensum  quendam  molestissimum,  quem 
vertiginem  vocamus,  medicis  placuit  ad  visum  re- 
ferre,  quamvis  revera  ad  tactum,  vel  potius  ad  con- 
scientiam,  aaque  pertineat ;  neque  enim  in  tenebris, 
neque  clausis  palpebris,  malum  fugatur. 

cclxviii.  Vertigo  vocatur  malum,  siquando  nos- 
metipsos  et  res  vicinas,  quamvis  revera  immotas, 
titubare,  circumferri,  tremere,  vel  ullo  modo  moveri, 
videre  aut  sentire  credimus.  Si  gravior  est  vertigo, 
neque  videre  potest  aeger,  prse  caligine  velut  oculis 
obducta,  neque  firmiter  incedere  aut  stare,  quippe 
cui  vires  quae  artus  regunt,  deficiant.  Vertiginem 
nausea  solet  comitari,  alteraque  alteram  inducere. 

cclxix.  Multorum  et  gravium  quorundam  mor- 
borum  comes,  et  signum,  et  praenuncia  observatur 
vertigo ;  apopleocice,  epilepsice,  hysterice,  sanguinis 
profluvii  e  naribus  vel  aliis  partibus,  mensium  sup- 
pressorum,  magnae  corporis  plenitudinis,  febrium, 
tum  quas  debilitas,  tum  quas  auctus  caput  versus 
sanguinis  impetus,  comitatur.  Vis  quoque  capiti  il- 
lata,  raro  quae  ipsis  oculis  infertur  vis,  nisi  quatenus 
totum  caput  afficiat,  vertiginem  inducit.  Ingens  et 
subita  sanguinis  aliorumque  humorum  jactura,  debi- 

litas,  syncope,  varii  morbi  intestinorum,  ventriculi 
imprimis,  venena  multa  in  corpus  admissa,  narcotica 
prsesertim,  opium,  et  similia,  et  vinum,  et  omnis  po- 
tus  meracior,  vertiginem  inducere  solent.  Hinc  e- 
brietatis  omnigense  signum.  Varii  quoque  motus 
inassuetis  hominibus  vertiginem  creant :  veluti  rota- 
tio  capitis  vel  universi  corporis,  jactatio  maritima, 
prsesertim  si  navis  parva,  et  mare  turgidum,  fuerint, 
et  similia.  In  his  et  similibus  exemplis,  insoliti  et 
inordinati  motus  sanguinis  excitantur,  et  cum  parti- 
bus  nervosis  quae  in  capite  sunt  communicantur ;  vel 
hae  per  consensum  cum  aliis  partibus  male  affectas, 
sensum  confusum,  quasi  rotationis,  dant. 

cclxx.  Quin  et  ex  animo,  certa  ratione  affecto, 
veluti  conspectu  rotationis  rapidae,  vel  praerupti  aqua- 
rum  lapsus,  vel  praBcipitii  horrendi,  vel  etiam  sine 
ullo  visu  a  cogitatione  intensa  et  veloce,  vertigo  ali- 
quando  oritur. 

cclxxi.  Aliorum  morborum  plerumque  comes  et 
signum,  nonnunquam  tamen  princeps  vel  solus  ver- 
tigo  morbus,  per  intervalla  rediens,  paulatim  ingra- 
vescens,  functiones  animi  pariter  atque  corporis  im- 
pedit  et  labefacit:  neque  firmissimum  et  vividissimum 
Swiftii  ingenium  tanto  malo  potuit  resistere. 

Cap.  X.  De  sensibus  qui  dicuntur  interni,  memo- 

ria,  iniaginationejudicio ;  eorumque  varietatibus 
et  vitiis. 


cclxxii.  Jl  mter  jam  descriptos  sensus,  seu  fa- 
cultates,  homo  et  alios  possidet ;  qui  ideo  interni  vo- 
cantur,  quod  sine  impulsu,  vel  ope  externa,  suis  fun- 
gantur  muneribus ;  et  organa  quae  iis  maxime  in- 
serviunt,  interna,  abdita,  externis  rebus  inaccessa, 
propriis  viribus  agant. 

cclxxiii.  Perceptio  re  externa  excitata,  sua  na- 
tura  fugax  et  peritura,  brevi  desinit :  quod  si  eadem 
res  organo  denuo  admota  fuerit,  non  modo  percep- 
tionem  renovat,  sed  homo  simul  pristini  quem  ha- 
buit  sensus  reminiscitur :  novit,  scilicet,  se  eundem 
antea  habuisse. 

cclxxiv.  Hasc  prima  et  simplicissima  memoriae 
species  primae  astati  contingit,  quippe  quam  infans 
semestris  ostendat,  dum  parentes  aut  nutricem  ag- 
noscit,  ignotos  homines  declinat.  Haec  facultas  re- 
cordatio  vocatur,  distinctionis  causa,  et  principium. 
et  fundamentum  perfectioris  memorias  videtur  esse. 

cclxxv.  Quin  et  nihil  omnino  ad  organa  sen- 
suum  externorum  admoto,  nullaque  juvante  externa 

causa,  et  internis  sa?pe  causis  parum  perspectis,  sen- 
sus  diu  ante  percepti,  obliti,  sopiti,  homini  invito 
nec  opinanti  renovantur,  reviviscunt.  Hujusmodi 
recordatio  invita  propius  adhuc  ad  perfectam  me- 
moriam  accedit. 

cclxxvi.  Vera  et  optima  memoria  dicitur  facultas 
illa,  qua  varias  cogitationes  preeteritas,  veluti  sensus, 
perceptiones,  &c.  eodem  quo  fuerant  recepta?  ordine, 
ad  arbitrium  nostrum  revocamus,  detinemus,  con- 
templamur,  dimittimus. 

cclxxvii.  Hasc,  prima  setate,  nulla  est ;  paulatim 
accedit  atque  augetur.  Puerili  aetate,  promptissima, 
validissima,  tenacissima  fit ;  juvenili  et  virili  viget ; 
senili  nonnihil  fatiscere  solet ;  summa  senectute  di- 
labitur,  et  tandem  aboletur ;  et  fere  hac  ratione,  ut 
novas  res  dimittat  facile,  veterum,  quas  florente 
actate  recondiderat,  adhuc  tenacissima ;  ingraves- 
centibus  vero  annis,  omnes  res,  novas  pariter  atque 
antiquse,  e  memoria  penitus  delentur. 

cclxxviii.  Aliis  hominibus  promptior  et  tenacior, 
aliis  debilior  datur :  cultu  et  usu,  modo  hi  non  nimii 
fuerint,  incredibiliter  augetur.  Variis  hominibus, 
iisdemque  variis  temporibus,  plus  minus  vivida  aut 
prompta  est :  ita  ut  vel  lente  admodum  vel  incredi- 
bili  fere  velocitate  suo  fungatur  officio.  Multum 
hic  pendet  a  secunda  aut  adversa  qua  homo  utitur 
valetudine  ;  a  statu  animi,  vel  gravi  affectu  commoti, 
vel  placida  quiete  fruentis,  et  ad  suas  cogitationes 
accurate  attendentis.  Tum  quoque  corporis  ratio 
habenda  est,  magis  minusve  sentientis  aut  mobilis  ; 
sanguinis  motus  quoque  multum  hic  facit,  incitatior, 
aut  languescens :  veluti  ab  exercitatione,  febre,  do- 
lore,  torpore,  sopore,  &c.  Pueris,  junioribus,  et 
prseter  solitum  vividis,  rapidior  solet  esse  memoria ; 

et  hsec  inter  alias  causas  est,  cur  hi  judicio  minus 

firmo  aut  certo  polleant. 
cclxxix.  Viget  inter  somnum,  saltem  leviorem, 

memoria  ;  sed  parum  accurata,  neque  voluntati  paret, 

neque  res  suo  ordine,  ut  sano  et  vigilanti  homini 

solet,  profert. 

cclxxx.  Plerasque  res  novas,  saspe  repetitas,  ju- 
cundas,  ingratas,  vel  quas  mentem  ullo  modo  magis 
solito  afficiant,  memoria  potissimum  retinet.  Juvat, 
pra3  omnibus,  ordo  rerum,  eoque  tanquam  auxilio 
prapsentissimo  uti  solemus,  ad  rem  quamlibet  in  me- 
moriam  revocandam.  Scientiaa  omnigense,  et  judicii, 
memoria  fons  et  origo  est,  et  igitur  ordo  fere  maxima 
pars,  nimirum,  sine  quo,  aut  nulla  foret  memoria,  aut 
vaga  et  prorsus  inutilis,  qualis  somniantibus  et  deli- 
rantibus  contingit. 

cclxxxi.  Minuitur  aut  turbatur  memoria,  aut 
prorsus  deletur,  variis  morbis,  imprimis  qui  cerebrum 
afficiunt,  apoplexia,  paralysi,  epilepsia,  tumoribus 
intra  caput,  vi  externa  eidem  illata,  febribus,  impri- 
mis  quibus  auctus  est  caput  versus  sanguinis  impetus, 
aut  cerebrum  quacunque  ratione  valde  affectum. 

cclxxxii.  Rarissime  depravatur  memoria,  ita  ut 
res  ordine  non  suo  menti  reprassentet :  quod  si  tale 
vitium  acciderit,  ad  la?sam  imaginationem  vel  deli- 
rium  referendum  est. 

cclxxxiii.  Imaginatio  est  facultas  qua  homo  va- 
rias  res,  quas  memoria  recondiderat,  ad  arbitrium 
suum  conjungit,  dividit,  et  novo  ordine  disponit ; 
veluti  si  mixtis  et  compositis,  viri  et  equi,  mulieris  et 
piscis,  formis,  Centaurum  aut  Sirenem  sibi  finxerit. 

cclxxxiv.  Imaginatio  quam  memoria  vividior  est, 
et  latius  imperium  in  animum,  ejusque  affectus,  et 

genus  nervosum,  habet :  quamvis  memoria  ipsa  non- 
nihil  hujusmodi  vis  possideat. 

cclxxxv.  Cogitationes,  quas  hasc  facultas  suggerit 
innumeras,  vix  unquam  in  sano  homine,  cum  rebus 
praateritis  quas  memoria  contemplatur,  multo  minus 
cum  rebus  veris  et  prcesentibus,  quas  sensus  perci- 
piunt,  confunduntur :  neque  sanus  homo,  sobrius,  et 
vigilans,  res  quas  imaginatio,  ad  suum  arbitriuin, 
fingit,  aut  esse  veras,  aut  unquam  fuisse,  credit.  Si 
talis  error  acciderit,  pro  morbo  habendus  est. 

cclxxxvi.  Imaginatio  infanti  parva,  juveni  maxi- 
ma,  viro  temperatior,  seni  fere  reprimitur:  eadem 
hilaribus,  irritabilibus,  mobilibus,  et  praster  solitum 
acriter  sentientibus,  vividior  ;  torpidis,  frigidis,  stu- 
pidis,  fere  nulla.  Neque  solis  poetis  utilis  facultas ; 
quippe  cujus  species,  rerura  similitudines  et  conve- 
nientias,  a  vulgo  hominum  non  observatas,  fingat, 
quasrat,  detegat,  ad  conjecturas  primo,  ad  veram 
scientiam,  ope  judicii,  tandem  perducens.  Huic 
forsitan  JSfeutonum  pariter  ac  Homerum  debemus. 

cclxxxvii.  Imaginationi  et  memoria?  hoc  com- 
mune  est,  quod  in  perceptiones  visus  et  auditus 
tantum  imperium  habent :  neque  profecto  aliorum 
sensuum  externorum  perceptiones,  aut  accurate,  aut 
fortiter  renovare  possunt. 

clxxxviii.  Judicium  facultas  est,  qua  percep- 
tiones  et  cogitationes  omnigenas,  sensus,  memorise, 
imaginationis,  contemplamur,  comparamus,  earum 
similitudines  et  differentias  detegimus,  variasque  in- 
de  conclusiones  deducimus.  Hasc  facultas  infanti  et 
puero  debilis  est ;  consistente  aatate,  firmior  et  cer- 
tior;  astate  paulatim  corrumpitur,  et  morbis  quot- 
quot  memoriam  minuunt ;  nam  sine  memoria  nul~ 
lum  potest  esse  judicium. 

cclxxxix.  Omnes  hae  facultates  tam  pure  mentis 
sunt,  ut  primo  intuitu  haud  quicquam  corporei  iis 
inesse  videatur :  docent  tamen  morbi  qui  eas  impe- 
diunr,  certum  cerebri  statum,  ut  bene  exerceantur, 
requiri :  idque  sensuum  internorum  primarium  esse 
organum.  Nec  desunt  philosophi  et  medici  non 
parvi  nominis,  qui  negant  ullam  in  mente  mutatio- 
nem  vel  cogitationem  fieri,  quam  certa  et  quse  eidem 
respondet  cerebri  mutatio  non  comitetur.  Res  parum 
certa,  parum  utilis,  neque  facile  ad  experimentum 
reducenda  (cxx,  et  seqq.)  Tantum  enim  abest,  ut 
ullam  mutationum  quaa  in  cerebro  fiunt,  vel  modi 
quo  variae  ejus  partes  operantur,  dum  memoria,  ima- 
ginatio,  judicium  exercentur,  scientiam  habeamus, 
ut  ne  quidem  sana  de  his  rebus  conjectura  hactenus 
fuerit  prolata. 

ccxc.  Functionis  igitur,  cujus  ratio  in  sanitate  tam 
atra  caligine  obscuratur,  morbos  parum  intellectos 
esse  oportet.  Suos  tamen  morbos  habet,  graves, 
molestos,  miserandos,  omni  attentione  dignos  :  nimi- 
rum  qui  mentem  ipsam,  qua  caeteris  animalibus  prae- 
stamus,  vitient,  et  inutilem  reddant. 

ccxci.  Alienatur  mens,  siquando  homo  cogitatio- 
nes  memorias  aut  imaginationis  cum  perceptionibus 
sensuum  externorum  confundit,  et  sic,  quas  non  sunt, 
vel  nunquam  fuere,  adesse  credit ;  vel  si  judicium 
de  rebus  male  sanum,  et  a  communi  hominum  sensu 
alienum,  fert.  Hoc  autem  rarissime,  si  unquam, 
accidit.  Judicium  sanum  mente  captus  ferre  solet  a 
falsis  principiis :  neque  male  ratiocinatur,  sed  potius 
decipitur  furens,  qui,  Jovem  se  credens,  Jovis  fulmi- 
na  posceret. 

ccxcn.  Mentis  alienatio  vesania  generatim  voca- 
tur ;  si  ex  febre  est,  delirium  ;  citra  febrem,  generalis 

furor  insania  appellatur ;  dementia  vero  minus  gene- 
ralis,  scilicet  de  re  una  alterave,  sana  de  omnibus 
aliis  mente,  melancholia  vocatur :  quicum  insignis 
aliquando  tristitia  conjungitur.  Nullus  tamen  ex- 
istit  limes  accuratus  inter  sanam  mentem  et  vesani- 
am.  Omnis  praeter  solitum  hilaritas  ad  insaniam 
vergit ;  et  mcestus  et  meticulosus  animus  ad  me- 
lancholiam  appropinquat. 

ccxcni.  Delirium  varii  generis  febres  comitatur  : 
aliquando  leve,  facile  discessurum,  et  vix  mali  ominis: 
saepe  tamen  grave,  et  pessimi  ominis,  magnam  curam 
et  attentionem  postulat. 

ccxciv.  Delirium  ferox  est  vel  mite.  Ferox  prae- 
cedunt  et  comitantur,  vultus  rubor,  capitis  dolor, 
ingens  arteriarum  pulsus,  aurium  tinnitus,  oculi  ru- 
bri,  inflammati,  truces,  micantes,  lucis  impatientes, 
et  vel  nullus  somnus,  vel  dira  quies  horrendis  som- 
niis  rupta,  mores  soliti  exuti,  novi  induti,  pro  mitibus 
morosi  et  immansueti,  iracundia;  animi  alienatio, 
primo  inter  somnum  et  vigiliam  observanda,  imagi- 
nationi  fides  data,  perceptiones  ex  sensibus  externis 
nullae  vel  neglectae,  et  cogitationes  memorise  sine 
ordine  prolatae,  furor  demum,  et  nonnunquam  insoli- 
ta  et  incredibilis  vis  artuum,  ita  ut  plures  homines 
unum  aegrotantem  vix  possint  compescere. 

ccxcv.  Mite,  contra,  delirium,  cum  pulsu  ssepe 
debili,  vultu  pallido,  collapso,  vertigine  a  situ  erecto, 
prostratis  viribus,  saepe  observatur.  Dolor  capitis 
quoque  adest,  sed  minus  acutus  quam  in  altero 
genere  ;  raro  iracundia,  saepe  stupor,  aliquando  mce- 
ror  insignis  et  metus  :  in  semisomni  primo  observatur 
mentis  alienatio,  admissa  luce,  alloquentibus  amieis, 
pro  tempore  aliquando  pellenda ;  aeger  multum  sibi 
mussitar,  qua?  circum  fiunt  parum  curat ;  tandem 

stupidus  factus,  neque  famem,  nec  sitim  qua  fauces 
arescunt,  percipit,  nec  alias  solitas  propensiones ; 
quo  fit,  ut  urina  et  stercus,  inscio  aegro,  elabantur. 
Ingravescens  malum,  in  subsultus  tendinum,  tre- 
mores,  convulsiones,  animi  defectiones,  mortem,  de- 
sinit.  Alterum  quoque  delirii  genus,  deficientibus 
cegri  viribus,  in  hoc  saepe  mutatur. 

ccxcvi.  Docent  quae  utrumque  comitantur  signa, 
insolitum,  inordinatum,  inaequalem  sanguinis  per 
cerebrum  motum,  statum  ejus  qui  ad  sanam  mentem 
requiritur  mutare :  inflammationem  cerebri,  vel  ma- 
gis  vel  minus  generalem  et  vehementem,  aliquando 
subesse  satis  verisimile  est,  quamvis  generalia  inflam- 
mationis  in  corpore  signa  levia  fuerint :  docent 
cadaverum  inspectiones,  quae  ssepe  ostenderunt  in- 
solitum,  vel  totius  cerebri,  vel  partis  ejus,  ruborem  ; 
et  effusionem,  suppurationem,  &c.  intra  caput. 

ccxcvn.  Verum  et  ab  aliis  causis,  praeter  sangui- 
nis  motum,  cerebri  status  multum  affiei  potest,  et 
delirium  induci.  In  multis  febribus,  veluti  in  iis 
quas  insignis  debilitas  ab  ipso  initio  comitatur,  genus 
ipsum  nervosum  prius  et  magis  quam  sanguinis  mo- 
tus  laborat:  cujus  vitia  bene  multa,  non  secus  ac 
sanae  actiones,  sensibus  non  obvia  erunt.  Signa  vero 
laesionis  plane  ostendunt  inaequalem,  inordinatam 
ejus  actionem,  vel  incitationem,  ut  multi  vocant. 
fieri.    Delirii  a  venenis  haec  quoque  ratio  est. 

ccxcviii.  Ex  dictis,  ratio  non  plene  quidem  sed 
aliquatenus  redditur,  cur  varii  generis,  vehementiae, 
ominis,  delirium;  cur  saepe  motu,  luce,  strepitu, 
animi  affectibus,  medicamentis  stimulantibus,  calore, 
auctum  ;  cur  nunc  misso  ex  venis  sanguine,  et  tenui 
diaeta,  nunc  vino  et  stimulantibus  tollatur ;  cur  ali- 
quando  visu  et  colloquio  amicorum  et  adstantium, 

rerumque  bene  notarum  conspectu,  levetur  vel  com- 
pescatur ;  cur  saepe  ingravescat  si  aeger  in  lecto  de- 
tineatur,  mitius  evasurum  si  surrexerit,  et  paulisper 
erectus  sederit. 

ccxcix.  Melancholiae  et  insaniae  ratio  multo  den- 
sioribus  tenebris  obtegitur :  scilicet,  quae  sine  febre 
sunt,  aut  motu  sanguinis  ullo  modo  turbato ;  saepe 
quoque  haereditariae,  a  prima  et  congenita  corporis, 
et  praesertim  cerebri,  fabrica,  ut  videtur,  pendentes, 
cujus  tamen  vitium  a  subtilissimo  anatomico  non  de- 
tegi  posset :  quae  per  intervalla  recurrunt,  saepe  longa, 
quibus  homines  mente  sana  in  corpore  sano  frui 
videntur :  et  quae  denique  a  malis  mentis,  gravibus 
nimirum  affectibus,  saepe  oriuntur,  quorum  effectus 
in  cerebrum,  et  ratio  qua  adeo  nocent,  prorsus  ignota 
sunt. 

ccc.  Notum  tamen  est  varia  cerebri  vitia,  obstruc- 
tiones,  tumores,  vel  ipsius,  vel  calvariae  in  id  pre- 
mentis,  vim  capiti  illatam,  et,  ut  ferunt  scriptores 
medici,  cerebri  ipsius  duritiem,  siccitatem,  et  irrita- 
menta  quaedam  genus  nervosum  stimulantia,  malum 
inducere.  Et  profecto  tanta  irritatio  mente  captis 
est,  ut  saepe  per  longum  tempus  parum  vel  nihil  dor- 
miant,  neque  solitis  remediis  facile  sopiantur. 

ccci.  Sed  neque  haec,  quamvis  exigua  et  imper- 
fecta,  de  cerebri  et  mentis  morbis,  scientia,  suis  dif- 
ficultatibus  caret :  nam  facta  cerebri  vel  partis  ejus 
cujusvislaesione,  tumore,  osse  in  mucronem  crescente 
et  irritante,  &c.  nemo  praedixerit  quidnam  mali  talis 
laesio  factura  sit;  epilepsiam,  apoplexiam,  hemipte- 
giam,  stuporem,  melancholiam,  furorem,  dolorem 
capitis,  aut  nil  praeter  solitum.  Non  desunt  enim 
exempla  hominum,  qui,  post  amissam  haud  exiguam 
cerebri  partem,  convaluerunt,  et  diu  vixerunt;  vel 

qui,  comipta  magna  cerebri  parte,  nil  incommodi 
perceperunt,  donec  tandem  subito  corruerint  convul- 
si  et  moribundi. 

cccii.  Superest  et  aliud  sensuum  internorum  vi- 
tium,  ab  his  omnino  diversum,  fatuitas  scilicet.  Fa- 
tui  sunt  qui  judicium  de  rebus  nullum,  et  memoriam 
aut  nullam,  aut  vitaa  muneribus  imparem,  habent. 
i  Fatuitas  quaadam  revera  omnibus  infantibus  commu- 
nis,  naturalis,  neque  morbosa  est :  quod  si  ultra  in- 
fantiam  permanserit,  tum  morbus  est  gravis,  et  ple- 
i  rumque  insanabilis.  Similes  ac  alia  sensuum  inter- 
norum  vitia  fatuitas  agnoscit  causas,  quantum  ha3 
oculis  vel  scalpello  detegi  possint :  epilepsice  frequens 
icomes  et  effectus  observatur.  Haec,  si  a  causis  extra 
caput  sitis  originem  duxerit,  veluti  a  vermibus  in 
intestinis  hospitantibus,  expulsis  vermibus,  sanataque 
epilepsia,  mens  fatuo  aliquando  accedit. 

cccin.  Haud  absimile  est,  fatuitatem  infantum, 
et  memoriaa,  ideoque  judicii  defectum,  qui  senibus 
accidit,  a  statu  cerebri  in  his  nimis  duri  et  rigidi,  in 
tllis  vero  nimis  mollis,  oriri. 

Cap.  XI. — De  motu  musculorum. 


ccciv.  IVXobilitas  vocatur  ea  musculorum  con- 
ditio,  qua,  admoto  stimulo,  flbrse  eorum  se  contra- 
hant. 

cccv.  Varii  existunt  stimuli ;  omne  imprimis  acre 
mechanicum,  quicquid  scilicet  pungit,  secat,  vellit, 
lacerat,  distendit,  contractionem  fibrarum  musculo- 
rum  excitat ;  tum  quoque  multa  acria  chemica,  ex 
animalibus,  et  frugibus,  et  fossilibus  rebus  derivata; 
frigus  etiam,  calor,  scintilla  electrica,  varii  demum 
animi  status  sive  actiones  (de  quibus  postea  sermo 
erit)  cum  his  annumeranda  sunt. 

cccvi.  Quidam  ex  his  stimulis,  distentio  imprimis, 
partes  solidas,  quas,  distinctionis  causa,  mortuse  vm 
cantur  (lxxvi,  et  seqq.)  afficere  videntur,  et  aliquidl 
contractionis  in  iis  inducere.    Multum  vero  differtj 
contractio  earum  ab  illa  de  qua  nunc  agitur.  Parva 
enim  est,  et  lenta,  et  constans,  nec  prius  fit  quam 
vis  distendens  sublata  fuerit,  scilicet  quam  superare 
nequit. 

cccvii.  Contractio  musculorum  vero  subita  est,  et 
validissima,  vi  distendente  seepe  major,  quippe  quam 
aliquando  vincit ;  porro,  alternam  relaxationem  ha- 
bet.     Facile  igitur  distingui  potest  mobilitas  illa, 

qiias  solis  fibris  musculorum  propria  est,  a  vi  resilien- 
di,  qua,  plus  minusve  perfecta,  omnes  solidse  partes 
corporum  animalium  pollent. 

cccviii.  Contractionis  musculorum  ratio,  diu  mul- 
tumque  frustra  quaisita,  adhuc  latet :  ejusdem  autem 
hic  fere  modus,  haec  lex  est,  si  in  fasciculo  fibrarum 
e  corpore  exsecto  attente  spectetur.  Tremit  totus, 
brevior  fit,  et  crassior,  et  durior,  et  rugosus,  et  pal- 
lidus  interdum,  dum  contrahitur  musculus  :  tum  re- 
laxatur,  fit  planus,  levis,  mollis,  et  longus  iterum, 
et  demum  suam  contractionem  integrat. 

cccix.  Multum  vero  abest,  ut  semper  in  vivo  et 
integro  corpore  eodem  modo  agant  musculi.  Longi 
enim  musculi  trunci  corporis  et  artuum,  ad  arbitrium 
hominis,  non  modo  contrahuntur,  sed  diu  contracti 
manent :  quamvis  profecto  sibi  relicti  brevi  relaxa- 
rentur.  Porro,  cavi  musculi,  fibra?  scilicet  quse  cava 
corporis  organa  circumdant,  relaxationem  suam  os- 
tendere  nequeunt ;  veluti  in  corde,  arteriis,  intesti- 
nis,  vesica :  quamvis  harum  quoque  partium  func- 
tiones,  bene  intellectas,  alternam  relaxationem  con- 
tractioni  succedere,  demonstrent.  Postremo,  mus- 
culi  illi  qui  varia  quibus  prasponuntur  ostia  claudunt, 
et  sphincteres  vocari  solent,  nunquam  in  sano  ho- 
mine,  ut  videtur,  penitus  relaxantur. 

cccx.  Perspectis  probe  diversorum  musculorum 
fabrica,  et  situ,  et  finibus,  et,  cum  aliis  partibus  con- 
junctione  et  nexu,  variae  illorum  actiones,  variique 
in  corpore  usus,  facillime  intelligentur ;  simulque 
perspicuum  erit  omnes  quibus  inserviunt  actiones, 
communi  illorum  motu,  scilicet  vel  simplice  contrac- 
tione,  vel  hac  cum  alterna  relaxatione  juncta,  et 
repetita,  absolvi.  Sic  longus  musculus,  dum  agit, 
oportet  partes  quibus  adnectitur  appropinquare  faciat  ; 

cavus  vero  musculus  oportet  arctior  fiat,  et  quicquid 
continet  qua  datur  porta  propellat ;  sphincter  vero 
ostium  cui  praeponitur  claudat.  Et  hi  profecto  mus- 
culorum  usus  sunt. 

cccxi.  Musculi  fere  desinunt  in  substantiam  te- 
nuem  (si  cum  mole  ipsius  musculi  comparata  fuerit) 
firmam,  validam,  splendentem ;  quam  veteres  ner- 
vum,  recentiores  vero  scriptores,  distinctionis  causa 
ab  alio  nervorum  genere  (cx)  tendinem  vocarunt. 
Hujusmodi  autem  fabricatio  partibus  musculosis, 
hoc  plane  consilio,  a  Summo  corporis  Opifice  datur, 
quo  facilius  et  elegantius  ossibus,  caeterisque  quibus 
opus  est  partibus,  adnectantur ;  et  quo  plures  mus- 
culi,  ipsis  ossium  punctis  quibus  oportet  inserti,  va- 
rios  artus,  et  universum  corpus,  quam  optime  mo- 
veant  et  regant.  Tendo  vero  nihil  agit,  et  pro  fune 
in  machina  haberi  potest,  qua  motus  partis  cujusvis 
cum  aliis  et  remotis  partibus  communicantur. 

ccxn.  Diu  multumque  disputatum  est,  musculi 
num  augeretur  an  minueretur  moles,  donec  contrac- 
tus  esset.  DifFerentia,  siqua  revera  sit,  adeo  parva 
est,  ut  neque  ad  mensuram  facile  reducatur,  neque 
qualis  sit  hactenus  pro  certo  constet. 

cccxni.  Immani  vixque  credibili  vi  agunt  mus- 
culi.  Docent  ingentia  quas  tollant  pondera,  quamvis 
multum  absit  ut  tota  fibrarum  vis  apte  ad  istum  mo- 
tum  efficiendum  impendatur ;  imprimis  ob  tendinem 
proxime  centrum  motus  insertum,  eundemque  valde 
oblique  decurrentem ;  tum  quoque  propter  fibras 
singulas,  quas  fasciculos  constituunt,  ipsosque  demum 
fasciculos,  oblique  admodum  tendentes,  ad  lineam 
directionis  tendinis ;  quo  fit  ut  magna  pars  virium, 
adeo  oblique,  fere  contrarie,  agentium,  se  perdat. 
Ex  his  principiis,  subductis  calculis,  enormis  vis  mus- 

culorum  eruitur,  cujus  denique  duplum  sumendum 
est,  pro  vi  quam  musculus  exerat,  vel  sustineat; 
quoniam  actio  omnis  istiusmodi  reciproca  est,  et 
musculus  ideo  tanta  vi  ad  suam  originem  trahitur, 
quanta  partem  cui  inseritur  trahit.  Tantae  vis  vel 
vigesima  pars  musculum  e  corpore  exsectum  dirum- 
peret  et  divelleret.  Miram  igitur,  si  nil  erroris  hic 
subest,  oportet  esse  vim  vitalem  musculorum. 

cccxiv.  Neque  profecto,  dispendio  virium  tantum 
consuluisse  videtur  Natura,  quantum  corporis  ele- 
gantia*  et  formae,  ad  omnes  motus  pulcherrime  ac- 
i  commodata?. 

cccxv.  Insignis  quoque  est  ipsa  musculi  contractio, 
sed  varia  variis  partibus.  Sunt  qui  quarta  parte 
j  breviores  flunt  musculi ;  sunt  qui  ad  quartam  par- 
tem,  in  quibusdam  animalibus  ad  decimam  partem, 
pristinae  longitudinis  contrahuntur. 

cccxvi.  Incredibili  velocitate  peraguntur  et  repe- 
1  tuntur  musculorum  contractiones.  Docent  cursus, 
praBsertim  quadrupedum  ;  vel  lingua,  qua?  quadrin- 
ginta  vocabula,  fortasse  bis  mille  literas,  expresserit, 
spatio  temporis  quod  minutum  vocare  solemus, 
quamvis  ad  multas  literas  exprimendas  plures  mus- 
!  culorum  contractiones  requirantur. 

cccxvn.  Musculi  alii  facilius,  alii  asgrius  motus 
concipiunt:  tum  in  variis  hominibus,  tum  quoque 
1  in  eodem  homine  variis  temporibus,  aliter  atque  ali- 
ter  se  habente. 

cccxviii.  Quin  et  easdem  res  qua*  certos  musculos 
ad  motus  vehementissime  incitant,  alios  parum  affi- 
ciunt. 

cccxix.  Philosophi  motui  musculorum  animos  at- 
tendentes,  varios  §e  perspexisse  fontes  crediderunt, 

unde  mira  eorum  vis  derivata  esset ;  subtilius  ali- 
quando  quam  vere  de  re  satis  simplice  ratiocinati. 

cccxx.  Vim  resiliendi  haud  exiguam,  non  secus 
ac  omnis  pars  solida  corporum  animalium,  manifeste 
possident  musculi ;  etiam  post  mortem  superstitem  : 
quicquid  vero  motus  amplius  habent,  id  a  vita  om- 
nino  pendet,  et  a  nexu  qui  ipsos  inter  et  cerebrum 
et  nervos  intercedit. 

cccxxi.  Proxima  tamen  post  hanc  simplicem  vim 
resiliendi,  est  vis  qua*  vocatur  tonica  musculorum : 
nimirum,  distentio  ipsa  stimulus  est,  cui  omnis  mus- 
culus  paret  (cccv,  cccvi) ;  et  omnes  fere  musculi 
vivi  hominis  plus  minus  distenduntur  ultra  statum 
naturalem,  eum  scilicet  statum,  quem,  sua?  spontis 
facti,  tenerent. 

cccxxn.  Hujusmodi  distentio  datur,  imprimis, 
ipsis  quibus  adnectuntur  crescentibus  ossibus ;  tum 
quoque  actione  musculorum  oppositorum,  recipro- 
coru  n  ;  tum  porro  pondere  partium  quarundam  quas 
musculi  sustinent ;  et  denique  plenitudine  cavorum 
organorum  aut  viscerum,  quas  musculi  circundant, 
vel  quibuscum  quivis  modo  connectuntur. 

cccxxin.  Vis  tonica  augetur,  et  vigor  actionis 
musculi  simul,  majore  distentione :  minore,  minuitur. 
Hinc  intelliguntur  vasorum  plenitudinis  effectus  in 
motu  sanguinis  incitando:  hinc  quoque  ratio  pen- 
dct,  sanguinis  in  multis  morbis  mittendi;  nimirum, 
quo  non  detur,  ad  impetum  sanguinis  temperandum, 
certius  aut  prassentius  auxilium. 

cccxxiv.  Hasc  autem  vis  to?iica,  quatenus  a  dis- 
tentione  pendeat,  suos,  et  quidem  satis  arctos  limites 
habet :  ingens  enim  aut  diuturna  fibrarum  musculo- 
sarum  distentio  tantum  abest  ut  contractionem  earum 
faciliorem  et  validiorem  reddat,  ut  eandem  seepe 

minuatvel  destruat;  et  sic  musculi  fere  solvantur, 
pristinam  vim  neque  facile  neque  subito  recupera- 
turi. 

cccxxv.  Porro,  musculus  nullo  praeter  solitum 
modo  distentus,  ad  contactum  stimuii  cujusvis  se 
contrahit.  Huic  musculorum  conditioni  nomen  vim 
insitam  medici  imposuerunt. 

cccxxvi.  Denique,  intacto  musculo,  si  stimulus 
nervo  qui  eum  adit  admotus  fuerit,  similes  motus 
excitantur.  Vel,  si  cerebrum  ipsum  irritatum  fuerit, 
plurimi  aut  omnes  musculi  conveliuntur.  Ha?.c  mus- 
culorum  conditio  vis  nervosa  appellatur ;  a  vi  insita 
sede  tantum  diversa. 

cccxxvn.  Postremo,  intactis  musculis,  nervis,  ce- 
rebro,  sola  voluntate  plurimos  musculos  ad  contrac- 
tionem  ciemus :  ha?c  vis  recte  animalis  vocatur, 
quippe  qua?  solis  animalibus  contingat. 

cccxxvin.  Non  omnes  tamen  musculi  voluntatis 
imperio  subjiciuntur  :  et  plurima?  et  maximi  momenti 
actiones,  inscio,  invito,  vel  contra  nitente  homine, 
absolvuntur.  Hinc  motus  musculorum  est  vel  vc- 
luntarius  vel  invitus. 

cccxxix.  Motus  omnium,  capitis,  vultus,  oculo- 
rum,  oris  ad  pharyngem  usque,  cervicis,  trunci,  ar- 
tuum,  musculorum,  in  sano  homine,  voluntarius  est, 
scilicet,  sola  voluntate  excitari  potest ;  quamvis  non- 
nunquam  citra  morbum,  inscio  aut  nolente  homine, 
isti  musculi  contrahantur. 

cccxxx.  Inviti  motus  sunt  cordis,  arteriarum,  or- 
ganorum  secernentium,  totius  tubi  intestinorum  a 
pharynge  ad  anum,  pupilla?  oculi,  aliorumque  sphinc- 
terum  (quamvis  sane  in  plerosque  horum  nonnihil 
imperii  habeamus)  meatuum  urina?,  vesica?,  uteri, 
brojichiorum. 

cccxxxi.  Medium  fere  locum  lios  inter  occupant 
respirationis  musculi,  septum  scilicet  transversum, 
musculi  abdominis,  et  qui  inter  costas  jacent,  et 
quotquot  cum  costis  ita  conjunguntur  musculi,  ut 
horum  contractio  eas  vel  firmare,  vel  elevare,  vel 
deprimere  possit. 

ccc xxxii.  Vix  aut  ne  vix  quidem  credibile  est, 
vires,  quas  Natura  fecit  distinctas,  facile  posse  con- 
fundi,  hominemque  sanum,  imperium  in  voluntarios 
motus  amisisse,  in  invitos  adeptum  esse  unquam. 

cccxxxin.  Motuum,  qui  citra  voluntatem  pera- 
guntur,  singuli  excitantur  stimulo  quodam,  aut  ipsis 
musculis  admoto,  aut  parti  sentienti  forsitan  distanti, 
quamvis  per  consensum  nervosum  cum  iis  conspi- 
ranti ;  aut  cerebrum,  aut  mentem  ipsam,  afficiente ; 
unde,  secundum  primam  atque  congenitam  corporis 
fabricam  et  constitutionem,  certse  tantum  partes 
afficiuntur,  et  ad  motum  cientur. 

cccxxxiv.  Admovisse  igitur  videtur  provida  re- 
rum  Parens  incitamenta  quse  oportebat  iis  organis, 
quorum  actiones  ad  vitam  sustinendam,  corpusque 
reficiendum,  vel  ad  certa  vit£e  munera  exercenda, 
omnino  necessariae  essent.  In  ea  antem  ouee  partim 
vitali  munere  funguntur,  partim  aliis,  minoris  mo- 
menti,  neque  perpetuis,  officiis  inserviunt,  divisum 
imperium  homini  dedit ;  reliqua  demum  ipsius  ar- 
bitrio  permisit. 

cccxxxv.  Motuum  qui  ex  voluntate  sunt,  homo 
sibi  conscius  est :  vix  sane  uniuscujusque  musculi 
qui  juvet,  sed  ipsius  voluntatis,  et  conatus,  et  motus 
totius  membri,  dummodo  animum  ad  hoc  attendat. 
Longa  consuetudine  sensus  iste  debilior  evadit ;  nun- 
quam  vero  penitus  deletur. 

cccxxxvi.  Contra,  qui  inviti  sunt  motus,  vix  per- 
cipiuntur;  neque  in  sano  corpore  percipi  possunt. 
Quod,  si  vehementes,  imperfecti,  abnormes,  difficiles, 
aut  impediti  fuerint,  tunc  sensus  quidam  molesti, 
veluti  dolor  aut  anxietas,  nascuntur. 

cccxxxvn.  Medii  hos  inter,  motus  respirationis 
nempe,  sibi  permissi,  parum  sentiuntur :  sed,  adhi- 
bita  animi  attentione,  percipi  possunt.  Quod  si  in- 
solito  more  ad  nostrum  arbitrium  exerceantur,  tum 
majorem  sensum  faciunt ;  impediti  hominem  miserri- 
me  angunt  (clxxxvi,  et  seqq.) 

cccxxxvin.  Musculi  voluntarii  motus  justo  et 
valido  usu,  modo  hic  non  nimius  fuerit,  firmiores, 
mobiliores,  et  validiores  redduntur,  et  magis  torosi 
fiunt :  hinc,  ab  ipsa  forma,  de  viribus  hominis  judi- 
care  solemus.  Res  sculptoribus  bene  perspecta,  qui 
alia  ratione  Herculem,  quod  ad  musculos,  alia  Apolli- 
nem,  alia  Venerem  exprimere  norunt. 

cccxxxix.  Robur  et  mobilitas  singulorum  muscu- 
lorum  usu  augentur :  quin  et  plurium,  qui  ad  eun- 
dem  motum  prsestandum  conspirant,  musculorum 
conjunctio,  ssepe  repetita,  ipsa  consuetudine,  facilior, 
promptior,  et  accuratior  fit. 

cccxl.  Si  vero  motus  vehementes,  insoliti,  diffi- 
ciles,  aut  diuturni  fuerint,  tum  vires  exhauriuntur, 
homo  defatigatur.  Actiones,  qualescunque  exerce- 
bat,  debiliores,  incertse,  et  tremulae  fiunt ;  sensus  in- 
gratus  sui  generis,  deinde  dolor,  postea  rigiditas,  ar- 
tubus  laborantibus  accedunt,  debilitas  et  languor  uni- 
verso  corpori :  qua?  omnia  requiem  et  somnum  forti- 
ter  suadent.  Si  nulla  laborum  intermissio  interce- 
dat,  ingens  et  universus  virium  defectus,  subitaque 
interdum  animi  defectio,  ultima  demum  mors  ipsa, 
iis  finem  imponunt. 

cccxli.  Contra  omnino,  inviti  motus  musculi, 
neque  usu  roborari  possunt,  quippe  quem  in  sano 
corpore  unum  eundemque  semper  habeant,  neque 
ulla  exercitatione  fatigari.  Cor  ipsum,  validissimus 
musculus,  centies  millies  quotidie  micat,  post  octo- 
ginta  annos  nihilo  magis  fatigatum.  Post  vehemen- 
tem  vero,  aut  insolitum,  aut  abnormem  motum,  in- 
viti  etiam  motus  musculi  quodammodo  debiliores  e- 
vadunt :  nunquam  vero  sensum  defatigationis  habent. 

cccxlii.  Musculi  demum  respirationis  sibi  permissi 
non  defatigantur ;  voluntatis  imperio  recti,  facile, 
non  secus  ac  musculi  voluntarii  motus;  ita  ut  ad 
insolitam  actionem  diutius  non  valeant.  Sensus  vero 
defatigationis  vix  ex  iis  percipitur. 

cccxliii.  Verum  enimvero,  ipsi  motus  voluntarii 
musculi,  in  sanissimo  etiam  homine,  aliis  quoque 
stimulis  aliquando  parent  ;  qui  hominem,  nunc  con- 
scium,  nunc  inscium,  aut  nolentem,  vel  subito  rapi- 
unt,  immani  vi,  cui  resistere  nequeat,  vel  mitius  et 
gratius  solicitant,  invitant,  et  filo  tenui,  et  parum 
saepe  perspecto,  ducunt. 

cccxliv.  Animi  imprimis  affectus,  ira,  gaudium, 
mceror,  metus,  amor,  odium,  certos  motus  in  muscu- 
lis  excitant,  prassertim  vultus  ;  quo  fit  ut  singuli  sese 
in  ore  exprimant,  plus  quam  Phidiaca  arte.  Diu- 
turni  et  graves,  et  saspe  repetiti,  fortius  et  constan- 
tius  depinguntur,  difficillime  delendi :  hinc  saepe 
iracundiaB  imago  ubi  nulla  ira  est :  hoc  fundamento 
nititur  ars  physiognomonis.  Alii  quoque  musculi, 
praeter  vultus,  eadem  causa  in  motum  cientur :  ita 
ut  homo,  corpore,  gestu,  voce,  multos  animi  affectus 
exprimat.  Quin  et  in  musculos  inviti  motus,  animi 
afiectus  latum  imperium  habent ;  in  cor,  arterias, 
organa  secernentia,  ventriculum  et  intestina,  et  re- 

spirationis  musculos  :  unde  sanguinis  motus  incita- 
tior,  debilior,  abnormis,  secretiones  et  concoctio  cibi 
vitiataa,  et  insolitus  respirationis  modus. 

cccxlv.  AfTectus  animi  recte  distinguuntur  in 
excitantes  et  deprimentes :  scilicet,  qui  vires  vi  ales 
vel  augent  vel  minuunt.  Prioris  generis  sunt  ira, 
gaudium;  posterioris,  mceror,  metus :  sunt  quoque 
afFectus  mixti,  et  quasi  ancipites,  nunc  ad  unura, 
nunc  rursus  ad  alterum  genus,  referendi ;  vtluti 
amor,  qui  excitat  vel  deprimit  animos,  prout  ipse 
prosperus  fuerit  aut  infelix.  Ingens  quoque  et  subi- 
tus  terror  excitantis  nonnunquam  affectus  vice  fun- 
gitur,  et  ad  rapidos  et  vehementes  motus  impeliit. 

cccxlvi.  Quin  ex  utroque  genere  periculum  esse 
potest :  ipsique  animi  affectus  inter  causas  morborum 
non  immerito  recensentur  (lxi).  Qui  valde  exei- 
tant,  primo  suo  in  genere  nervoso  effectu  hominem 
aliquando  extinguunt :  aut  minus  intensi,  vitiato 
tantum  humorum  motu,  eidem  nocent.  Qui  depri- 
munt  animos,  totum  hominem  debilitant,  ad  omnes 
functiones  vitales,  naturales,  animales,  minus  aptum 
reddunt :  unde  lenta  valetudo,  et  morbi  saspe  insa- 
nabiles. 

cccxlvii.  Curiositas  alia,  et  haud  levis  motus  ani- 
malis  causa,  hic  quoque  fortasse  debet  annumerari ; 
scilicet  quas  ad  res  novas,  ignotas,  contemplandas 
et  explorandas,  hominem  vix  opinantem,  sed  con- 
scium  semper,  impellit :  infanti  maxima  et  utilissima 
est,  quippe  qua  ad  organa  sua  exercenda,  eorumque 
usus  discendos,  incitetur,  et  sic  multa  sine  magistro 
discat,  melius  et  certius  quam  optimus  magister  do- 
cuisset.  Praeterea,  hoc  modo  infans  ipse  propriis 
manibus  futurae  suas  scientias  fundamenta  jacit. 
Eadem  adulto  homini  seepe  minor,  seni  decrepito 

fere  nulla  est.  Allicit  natura  hominem  certa  volup- 
tate,  tanquam  praemio,  ut  organa  sua,  tum  sensus  tum 
motus,  probe  exerceat,  quo  utraque  roborentur,  et 
ipse  simul  multa  sic  discat  quaa  sui  intersint.  Hoc 
quoque  stimulo  impellitur,  hoc  praemio  invitatur,  ad 
res  remotiores,  et  quas  densa  caligo  tegat,  persequen- 
das,  donec  tandem  multas,  quas  Natura  visibus  hu- 
manis  negabat,  oculis  demum  pectoris  hauriat. 

cccxlviii.  Porro,  sola  imitatione  multa  facimus, 
multa  discimus.  Imitatur  nondum  conscius  infans 
quicquid  vel  videt  vel  audit ;  et  vir  adultus,  et  suaa 
spontis,  inscius  vel  forsitan  invitus,  tantum  adhuc 
imitatur,  ut  hominum  quibuscum  versatur  mores,  et 
sermonis  prolationem,  quamvis  saepe  nolens,  acquirat. 
Omnem  sermonem  infans  imitando  discit,  aliter,  ut 
quibusdam  persuasum  est  philosophis,  mutum  et 
turpe  pecus  futurus. 

cccxlix.  Huic  quodammodo  affinis  est,  altera  illa, 
subita,  et  vehementior  imitatio,  quae,  dementiae  in- 
star,  non  singulos  tantum  homines,  sed  totos  populos, 
nonnunquam  rapuit.  Hac  tanquam  contagione, 
varii  animi  affectus,  tristes,  laeti,  ridiculi,  ab  unius 
vultu  per  omnium  pectora  dimanant.  Ardor  pugnas, 
et  quasi  certa  fiducia  victoriae,  ab  alacri  ducis  cui 
confldunt  milites  vultu,  totam  aciem  dicto  citius  per- 
vadit  et  multa  millia  pectorum  pariter  accendit : 
iidem  vero  milites,  victoria  jam  parta,  unius  vel  ig- 
noti  hominis  terrore  perculsi,  turpiter  terga  dederunt, 
nullo  modo  coercendi, 

cccl.  Quin  et  fanaticorum  quorundam  furor  simili 
modo  aliquando  diffusus  est ;  hominesque  se  sanos 
credentes,  qui  talem  insaniam  tempsissent  et  irrisis- 
sent,  solo  visu  et  auditu  furentium,  ipsi  dementias 
facti  sunt  participes. 

cccli.  Par  ratio  est  affectionum  quarundam  ner~ 
vosi  generis;  oscitationis,  hysterice,  epilepsice,  qua? 
solo  visu  mirum  in  modum  saepe  propagantur. 

ccclii.  Instinctus  etiam,  qui  vocatur,  motus  causa 
est,  in  caeteris  animalibus  notabilis,  in  homine  ipso 
haud  levis  momenti.  Hoc  magistro  instructus,  no- 
vus  in  terris  hospes  mammam  matris  quaerit,  papii- 
lam  ore  prehendit,  et,  ope  multorum  musculorum 
simul  conspirantium,  sugit;  actio  adulto  homini 
haud  ita  facile  imitanda.  Binos  quoque  oculos, 
muscnlis  omnino  distinctis,  diversosque  nervos  ha- 
bentibus,  rectos,  ut  decet,  regere,  et  in  eandem  rem 
convertere  novit. 

cccliii.  Ad  instinctum  quoque  pertinent  appeti- 
tus  varii,  quibus  ad  proprium  corpus  reficiendum, 
genusque  suum  propagandum,  homo  impellitur.  Fa- 
mes  itaque,  sitis,  cupido,  motus  excitant  ad  certos 
fines  directos.  Sunt  et  alias  nonnunquam  cupidita- 
tes  definitae,  tam  morbosae  quam  salutares,  a  statu 
corporis  pendentes,  instinctus  referentes,  quae  non 
immerito  inter  appetitus  annumerantur :  absorben- 
tium,  acescentium,  herbarum,  carnium  salitarum,  aro- 
matum,  et  similium  rerum  desideria. 

cccliv.  Propensiones  bene  multae  tum  sano  tum 
morbido  corpori  contingunt,  variosque,  plerumque 
non  sine  conscio  homine,  motus  efficiunt :  cujusmodi 
ad  alvum  evacuandam,  urinam  reddendam,  tussim, 
sternutationem,  oscitationem,  artuum  extensionem, 
et  vomitum  impellunt.  Si  levior  fuerit  propensio, 
voluntatis  imperio  aliquando  utimur,  ad  motus  na- 
turales,  quos  excitare  solet,  reprimendos.  Eadem 
vero  gravior  facta,  impediri  nequit  quin  suos  demum 
motus  efficiat. 

ccclv.  Multi  et  miri  ex  tot  variis  causis  in  corpore 

motus  fiunt,  eo  plures,  et  saepe  minus  intelleeti,  quod 
partes  ipsae  intactae  moventur  stimulo,  qualiseunque 
is  fuerit,  aliis  et  remotis  partibus  admoto.  Hoc, 
consensus,  vel  sympathia  nervosa,  vocari  solet  s  cu- 
jus  scientia,  medico,  tum  ad  dignoscendos  tum  ad 
sanandos  morbos,  imprimis  utilis  erit. 

ccclvi.  Totum  corpus  una  machina  est,  cujus 
variae  partes,  variaeque  actiones,  ad  certum  finem 
conspirant.  Partes  quaadam  illius  munere  sibi  pro- 
prio  funguntur  :  longe  vero  plures  communem 
cum  aliis  partibus  functionem  habent :  neque  certae 
partes  affici  possunt,  quin  tota  machina,  ejusdem 
afFectionis  particeps  facta,  graves  mutationes  subeat. 
Hinc  consensus  iste  generalis,  quo  omnes  fere  cor- 
poris  partes  reguntur;  hinc  quoque  consensus  ille 
specialis,  quo  fit  ut  partes  quae  communi  munere 
funguntur,  semet  invicem  afficiant,  reliquo  corpore 
parum  vel  nihil  mutato. 

ccclvii.  Generalis  consensus  observatur  inter  ce- 
rebrum  et  totum  genus  nervosum,  ideoque  inter  ce- 
rebrum  et  universum  corpus:  quod  profecto  nil 
mirum,  quippe  cujus  vis  omnis  a  cerebro  derivetur. 
Porro,  consensus  vix  minus  generalis  intercedit  inter 
ventriculum  et  totum  genus  nervosum ;  quin  et 
cutis  ipsa,  membrana  reticulata,  vasis  nervisque  probe 
instructa,  tantum  consensum  cum  reliquis  partibus 
corporis  habet,  ut  parva  admodum  ejus  pars,  ccrta 
ratione  affecta,  totam  afficiat,  et  in  remotis  corporis 
partibus,  ventriculo,  renibus,  et  universo  genere  ner- 
voso,  miras  mutationes  inducat. 

ccclviii.  Specialis  consensus  multa  exempla  sunt ; 
inter  binos  oculos,  inter  retinam  et  musculum  pu- 
pillae  ejusdem  oculi,  inter  uterum  et  mammas,-  inter 
pulmonem  et  septum  transversum,  inter  fauces  et 

ventriculum,  inter  varias  partes  intestinorum,  inter 
ventriculum  vel  intestinum  rectum  et  musculos  ab- 
dominis  et  septum  transversum. 

ccclix.  Consensus  quidam  naturales,  quidam 
morbosi  sunt :  scilicet,  alii  in  sano  corpore  observan- 
tur,  ad  vitse  et  sanitatis  munera  conducentes,  vel 
plane  necessarii ;  alii  non  nisi  morbo  jam  existente 
se  ostendunt,  ejusque  signum  et  pars  sunt.  Hujus- 
modi  inter  renem  et  ventriculum,  nares  vel  asperam 
arteriam  et  septum  transversum,  pedes  et  ventricu- 
lum,  in  calculo,  podagra,  hysteria,  gravedine,  ob- 
servantur. 

ccclx.  Postremo,  nonnulli  consensus  in  sanitate 
nunquam  observandi,  etiam  in  morbis  insoliti,  in  qui- 
busdam  morborum  exemplis  observati  sunt ;  veluti 
trismus  a  vulnere,  quamvis  fortasse  levissimo  ;  vel 
alii  rarissimi,  veluti  dolor  et  calor  plantarum  pedum 
ab  ulcere  in  vesica ;  vel  dolor  brachii  immanis,  et 
tandem  lethalis,  inter  urinam  reddendam. 

ccclxi.  Ratio  harum  rerum  satis  obscura ;  nequc 
plena  explicatio  hactenus  data  est.  Juvat  tamen 
monuisse  plerosque  consensus,  tum  generales  tum 
speciales,  pendere  a  nexu,  quem  omnes  corporis  par- 
tes  cum  cerebro  habent :  idque  certa  ratione  certo 
stimulo  (ubicunque'  is  demum  admotus  fuerit)  affec- 
tum,  vel  statum  universi  generis  nervosi  mutare,  vel 
quasdam  pra?  casteris  partes  ad  motum  incitare. 
Secto  enim,  vel  compresso,  vel  obstructo,  vel  quovis 
modo  Iseso,  nervo  alterutrius  partium  qua?  consen- 
tiunt,  vel  demum,  lagso  multum  ipso  cerebro,  con- 
sensus  nullus  est;  quamvis  partes  ipsas  ad  contac- 
tum  stimuli  se  vim  suam  moventem  non  amisisse 
ostenderent. 

ccclxii.  Alii  vero  consensus,  utriusque  generis, 

a  vicinitate  partium,  vasorum  sanguinem  vehentium 
conjunctione,  nervorum  nexu,  membrana  reticulata 
ab  alia  ad  aliam  extensa,  oriuntur ;  veluti  totius  cutis, 
tunicae  adnatce  cum  retina  et  aliis  partibus  internis 
oculi ;  intestini  recti  cum  vesica  et  utero,  vesicas  cum 
ostio  urethrce :  fatendum  tamen  est,  consensus,  qui 
inter  partes  quaa  longe  distant  observantur,  rarissime 
Jioc  modo  explicationem  accepisse ;  multosque  ope- 
ram  perdidisse,  qui  industria  et  acumine  haud  me- 
diocri  laboraverant,  ut  conjunctiones  vel  minutissi- 
mas,  arteriarum,  aut  nervorum  partium  consentien- 
tium,  detegerent. 

ccclxiii.  Consensus  quidam  insoliti,  morbosi,  oriri 
videntur  a  parte  jam  praster  solitum  sentiente,  et  mo- 
bili,  et  debili,  ideoque  ab  aliarum  partium  statu,  vi- 
tiis,  irritamentis,  plus  asquo  patiente.  Hasc  videtur 
esse  ratio,  cur  multi  morbi  a  causa  generali  prove- 
nientes,  in  partes  jam  debiles  aut  morbidas  facilius 
incumbant. 

ccclxiv.  Plurimi  denique  motus  in  corpore,  tum 
sano,  sed  multo  magis  si  morbidum  fuerit,  excitan- 
tur ;  qui  saspe  pra^ter  spem  multa  incommoda,  multa 
pericula,  multa  mala  jam  urgentia,  summovent,  mor- 
bos  vel  arcent  vel  depellunt,  et  sic  totam  machinam 
diu  incolumem  prasstant  (lxv,  et  seqq.) 

ccclxv.  Adhuc  sub  judice  lis  est  de  natura  et 
potestatibus  hujus  autocrateios :  nimirum,  sive  ad 
leges  motus  animalis  generales  referendi  sint  motus 
isti  salutares,  sive  ipsa  machina  animalis  vim  habeat 
specialem  et  definitam,  curandi,  ne  quid  ipsa  detri- 
menti  capiat,  motusque  excitandi  quales  ad  hunc 
finem  oporteat. 

ccclxvi.  Certissimum  est,  multas  res,  quarum  na- 
tura  est  motus  sopire  et  compescere,  motus  aliquan- 


MEDICINJE  THEORETIC^E. 


109 


do  validissimos,  et  quam  maxime  salubres,  excitare. 
Neque  tamen  hoc  litem  adimit ;  quoniam,  secundum 
leo-es  communes  motus  animalis,  quas  satis  perspec- 
tas  habemus,  plurimse  istiusmodi  causse,  variis  modis 
secundum  varias  corporis  conditiones,  diversasque 
partes  quse  afficiuntur,  stimulum  satis  validum  dare 
possint.  Ipsa  debilitas  hoc  saepe  facit,  et  quicquid 
fere  solitas  organorum  actiones  impedit. 

ccclxvii.  Non  defuerunt  medici,  nec  parvi  no- 
minis,  qui  omnes  hujusmodi  motus  ad  mentem  ipsam 
retulerint,  judicantem,  quid  periculi  instaret,  et  quo- 
modo  summovendum  esset ;  et  igitur  tales  motus 
excitantem,  quales  crederet  ad  eum  finem  aptissimos. 

ccclxviii.  Nemo  qui  Naturam  contemplatur  tam 
excors  erit,  qui  negaverit,  multos  quos  s£epe  excitat 
motus  saluberrimos  esse,  et  medicis  igitur  quantum 
fieri  possit  imitandos  et  promovendos:  verum  nec 
quisquam,  qui  propriis  oculis  vult  fidere,  non  viderit 
alios  eorum  bene  multos,  inutiles,  nimios,  noxios  esse, 
et  medicis  ideo  sopiendos,  compescendos,  temperan- 
dos,  ut  sgrum  duplici  periculo  surripiant.  Quod  si 
omnes  isti  motus,  ut  quidam  revera  sunt,  summo 
consilio,  et  sapientia  instituti  essent,  non  eo  magis 
ad  mentis  actionem  referri  debuissent:  nimirum,  qui 
nullo  modo  a  mente  pendeant ;  quorum  plerumque 
mens  non  conscia  sit ;  quos  sua  sponte  excitare  ne- 
queat ;  neque  ab  alia  causa  excitatos,  aut  impedire 
aut  temperare ;  qui  denique  in  stolidissimo  homi- 
num,  aut  in  bellua,  neque  vitii  neque  remedii  quod 
adhibetur  conscio,  pariter  ac  in  sagacissimo  et  peri- 
tissimo  philosopho  aut  medico  perficiantur.  Discant 
interea  medici,  quid  boni  sperandum  sit,  quid  mali 
metuendum,  a  viribus  qua*  tam  latum  imperium  in 
corpus  habent :  rationi  qua  fiunt,  quamvis  hactenus 

obscura»,  non  est  dubitandum,  quin  serius  ocyus  dies 
lumen  attulerit. 

ccclxix.  Omnes  motus  qui  strictius  animales  vo- 
cantur,  nempe,  quotquot  a  voluntate  pendent,  et  ipsi 
naturales  et  vitales  in  quos  divisum  imperium  habe- 
mus,  mirum  in  modum  reguntur  consuetudine.  Vis, 
velocitas,  ordo,  tempus,  reditus,  sensus,  ab  hac  potis- 
simum  pendent.  Motus  primo  dhTiciles,  nec  sine 
gravi  sensu  perficiendi,  et  penitus  voluntarii,  saepe 
repetiti,  promptiores  et  faciliores  fiunt ;  et  tandem, 
inscio  fere  homine,  hoc  est,  non  attendente,  pera- 
guntur.  Sibi  permissi,  certo  et  solito  ordine  perficiun- 
tur :  aliquando  etiam  alieno  aut  novo  ordine  perfici 
nequeunt.  Majorem  vim  et  velocitatem  motus  mus- 
culi  adipiscuntur  usu,  propter  rationes  (cccxxxvm, 
cccxxxix)  memoratas.  Quidam  stimuli,  motusque 
ab  illis  pendentes,  qui  incertis  intervallis  redire  sole- 
bant,  consuetudine  ad  certa  tempora  reducuntur; 
veluti  cibi  appetitus,  propensio  ad  alvum  evacuan- 
dum  et  urinam  reddendam,  et  similia.  Quin  et  novi 
appetitus  consuetudine  ssepe  discuntur,  haud  ita  fa- 
cile  dediscendi ;  veluti  vini,  thece,  cqffece,  nicotiance, 
et  multarum  rerum,  quas  tantum  abesset  ut  natura 
appeteremus,  ut  primo  ingrata?  et  vix  tolerabiles 
fuissent.  Par  ratio  est,  quod  multi  stimuli,  validio- 
res  quam  quos  Natura  necessarios  fecit,  post  longam 
consuetudinem,  necessarii  fiant.  Hinc  factum  est, 
ut  homo  seipsum,  si  cupiat,  plurimum  mutandi,  et 
quasi  denuo  fabricandi,  potestatem  habeat :  res  me- 
dicinam  facientibus  haud  mediocris  utilitatis,  ad  vitia 
qusedam  constitutionis  corrigenda,  et  multos  morbos 
praecavendos  ;  dummodo  cautum  fuerit  mutatso. 
quam  cupiunt,  et  efficere  tentant,  lente  et  prudenter 
iriducatur. 

Cap.  XII. — JDe  vitiis  motus  musculorum ;  mobilitate 


ccclxx.  V  iues  illae  (ccciv,  et  seqq.)  unde  motus 
musculomm  fit  multis  vitiis  obnoxiae  sunt,  eo  magis 
attentione  dignis,  quod  ex  his  plerique  corporis  mor- 
bi  pendeant ;  quatenus  ad  omnes  functiones  vivi  ani- 
malis  aliquid  motus  musculorum  requiratur. 

ccclxxi.  Mobilitas  ipsa  nimia  esse  potest.  Probe 
distinguendum  est  hanc  inter  et  vigorem.  Mobilitas 
est  facilitas  qua  fibra?  musculorum  ad  contractionem 
cientur:  vigor,  contra,  est  vis  qua  ipsarum  contractio 
perficitur.  Nonnunquam  juncta,  saepius  adversa, 
haec  vitia  observantur,  contrariasque  fere  agnoscunt 
causas. 

ccclxxii.  Mobilitas  nimia  est,  si  quando  vel  a 
stimulo  justo  leviore  motus  excitantur,  vel  motus 
nimii  a  solito  stimulo ;  quod  si  acciderit,  motus  quo- 
que  abnormes  esse  solent. 

ccclxxiii.  Certum  corporis  temperamentum,  ali- 
quando  hereditarium,  homines  huic  vitio  opportu- 
nos  reddit.  Fceminas  plus  quam  viri  mobiles  sunt. 
Prima  astas  valde  mobilis,  saepe  nimis ;  juventus  mi- 
nus  quam  infantia,  plus  quam  virilis  setas.  Senectus 


nimia,  torjpore,  paratysi,  spasmo, 

saepe  vix  satis.  Vitae  gcnus  otiosum,  sedentarium, 
victus  plenus,  opiparus,  excretiones  solitse  suppressaj, 
plenitudo  vasorum  quae  sanguinem  vehunt,  nonnun- 
quam  subita  exinanitio  eorundem,  laxitas  seu  fiacci- 
ditas  solidarum  partium ;  aliquando  vero  tensio  nimia 
fibrarum  moventium,  usus  diluentium,  praesertim  te- 
pidorum,  calor,  quomodocunque  admotus  fuerit,  sen- 
sus  acutior,  nimiam  mobilitatem  dant. 

ccclxxiv.  Potest  esse  vel  generalis  vel  specialis, 
prout  causae  ejus  vel  parti  cuidam  vel  universo  cor- 
pori  admotae  fuerint. 

ccclxxv.  Vigor  generalis  raro  morbosus  est :  ni- 
mius  tamen  quarundam  partium  musculosarum,  prae 
aliis,  vigor,  nonnunquam  observatus  est.  In  mente 
captis,  in  phreniticis,  ingens  vis  omnium  musculo- 
ruin,  praesertim  qui  voluntati  parent,  spectatur,  et 
lion  immerito  morbida  habetur.  Ratio  tanti  excessus 
satis  obscura  videtur ;  qui  tamen  ad  statum  cerebri 
male  se  habentis  plane  referendus  est. 

ccclxxvi.  Frequentior,  et  majoris  momenti,  vi- 
goris  excessus,  observatur  in  fibris  musculorum  qui 
voluntatis  imperium  non  agnoscunt,  praesertim  in 
iis  qui  sanguinem  movent.  Hujus  circuitus  saepe 
praster  solitum  intenditur,  non  sine  gravi  valetudinis 
et  vitae  incommodo  aut  periculo.  Levior  hujusmodi 
excessus,  totum  corpus  pervadens,  homines  morbis 
inflammationem  habentibus  opportunos  reddit,  et 
diathcsis  phlogistica  apud  medicos  vocari  solet :  gra- 
vior  autem,  et  partis  singularis,  in  ipsa  inflammatione 
cernitur. 

ccclxxvii.  Nimius  vigor  fibrarum  musculosarum 
oriri  potest,  vel  a  vi  nervosa  (cccxxvi)  praeter  mo- 
dum  aucta,  veluti  in  insania,  phrenitide,  aut  vehe- 
mente  animi  affectu  ;  vel  a  nimia  fibrarum  tensione 

(cccxx,  iv)  qua  facilius  et  vehementius  motus  con- 
cipiant,  veluti  arteriarum  distentione  a  magna  ple- 
nitudine  vasorum  propter  sanguinis  abundantiam, 
vel  fortasse  a  frigore  vel  calore  frigus  excipiente,  ut 
tempore  verno  solet  accidere ;  vel,  denique,  vi  nervo- 
sa  et  tensione  fibrarum  nil  mutatis,  actio  earundein 
nimia  erit,  a  stimulo  (cccv)  solito  vehementiore  ad- 
moto,  vel  a  solito  stimulo,  si  fibra?  ipsae  jam  nimis 
mobiles  (ccclxxi,  et  seqq.)  factas  fuerint. 

ccclxxviii.  Hinc  intelliguntur  effectus  multarum 
rerum  boni  malique  pariter,  et  actio  multorum  re- 
mediorum,  quibus  utimur,  ad  vim  et  motum  fibra- 
rum  moventium  incitandum,  temperandum,  diri- 
gendum ;  veluti  diastae  tenuis  vel  lautas,  vini,  opii, 
stimulantium,  et  quorundam  evacuantium. 

ccclxxix.  Mobilitati  nimiae  torpor,  vigori  nimio 
debilitas,  contraria  vitia  sunt.  Torpor  est  imminuta 
mobilitas,  neque  ad  vitae  munera  bene  exercenda 
sufficiens.  Contrarias  ac  nimia  mobilitas  agnoscit 
causas ;  solidarum  imprimis  partium  conditionem 
duriorem,  rigidiorem,  vel  aliquando  laxam,  flaccidam, 
astatem  provectam,  tcmperamentum  peculiare,  phleg- 
maticum,  frigidum,  parum  sentiens,  laborem  nimium, 
perpetuum,  frigus,  victum  tenuem,  exhaustum  cor- 
pus.  Malum  eo  magis  metuendum,  et  sanatu  diffi- 
cilius,  quod,  solitis  naturse  viribus  deficientibus,  ne- 
que  corpus  ipsum  quicquam  conetur,  neque  remedia, 
alioquin  efficacissima,  multum  juvent. 

ccclxxx.  Debilitas  sive  infirmitas  vocatur  vitium, 
si  quando  motus  musculorum,  sive  id  genus  quod 
a  voluntate  est,  sive  alterum,  quod  invitum  est,  justa 
vi  non  perficitur.  Major  vel  minor,  generalis  vel 
partis  singularis,  omnes  fere  morbos  comitatur,  ne- 
que  minima  eorum  pars  est.    Corpus  quoque  innu- 

meris  morbis  obnoxiuin  reddit,  et  quasi  inerme  obji- 
cit.  A  prima  et  congenita  corporis  fabricatione  saepe 
pendet,  nullis  remediis,  nullo  vitae  genere,  penitus 
corrigenda.  Varia  quoque  vis  et  robur  variis  astati- 
bus  contingunt,  et  quod  vir,  florente  aetate,  facile 
perfecerit,  aut  impune  tulerit,  idem,  puerum  vel 
senem,  oppresserit,  vel  e  medio  sustulerit.  Saepe 
itaque  vix  morbosa  baberi  potest.  At  debilitas  pras- 
ter  solitum  et  vere  morbosa  accidit,  a  vi  (cccxxvi) 
nervosa  minuta,  cerebro  nervisque  male  se  habenti- 
bus,  musculis  eorum  vitia  participantibus,  aut  pro- 
priis  corruptis,  debita  fibrarum  tensione  (cccxxi,  n) 
sublata,  vel  nimia  aut  diuturna  earum  distentione 
(cccxxiv)  vel  ipsis  rigidis  et  torpidis  factis,  corpore 
exhausto,  victu  parco,  inedia,  exinanitione,  morbisque, 
demum,  vel  totum  corpus  vel  partes  aliquas  afncien» 
tibus. 

ccclxxxi.  Summa  debilitas,  vires  scilicet  muscu- 
lorum  penitus  vel  pene  deletae,  paralysis  vocatur. 
Est  vel  generalis,  vel  quorundam  tantum  musculo- 
rum.  Generalis  oritur  a  vitiis  cerebri  nervorumque, 
aliquando  parum  perspectis,  neque  scalpello  anato- 
mico  detegendis ;  scilicet,  vis  ipsa  nervosa  deficit, 
fabrica  organorum  adhuc  integra ;  saape  tamen  com- 
pressio,  obstructio,  laesio,  inundatio  sanguinis,  seri, 
puris,  tumores,  &c.  deteguntur.  A  quibusdam  ve- 
nenis  nervos  male  afficientibus  saepe  nascitur,  fumis 
metallorum  quorundam,  veiuti  argenti  vivi,  plumbi, 
&c.  nonnunquam  a  morbis  partium,  a  cerebro,  et 
musculis  solutis  valde  remotarum,  veluti  a  Colica 
Pictonum.  Singulorum  musculorum  paralysis,  sed 
minus  perfecta,  saepe  fit,  intactis  cerebro  nervisque, 
a  gravi  et  diuturno  dolore,  inflammatione,  tensione 
nimia  vel  nimis  diuturna  (cccxxiv),  relaxatione, 

quiete,  vel  fabrica  ipsorum  corrupta,  •  qualis,  post 
rheumatismum,  podagram,  luxationem,  fracturas  os- 
sium,  suppressionem  urinas  in  vesica,  solet  accidere. 

ccclxxxii.  Paralysis  vero  quas  generalis  habetur, 
et  quas  a  vitio  cerebri  oritur,  raro  universi  corporis 
est.  Paralyticos  plerumque  altero  latere  captos  spec- 
tamus.    H«c  hemiplegia  vocatur.    Fertur,  et  sane 
plurimorum  jam  medicorum  observationibus  confir- 
matur,  latus  adversum  ab  eo  in  quo  cerebri  vitium 
est,  sic  resolvi.    Interdum  quoque,  \seso  altero  cere- 
bri  latere,  idem  corporis  latus  convellitur,  oppositum 
resolvitur.    Si  partes  omnes  infra  caput,  vel  infra 
lumbos,  resolvuntur,  paraplegia  appellatur.    In  pa- 
ralysi  sensus  plerumque  superest,  aliquando  deletur, 
saspe  obtunditur.     Raro,  quod  tamen  pessimum 
est,  motus,  sensus,  pulsus,  calor  artuum,  qui  solvun- 
tur,  simul  pereunt ;  scilicet,  ipsaa  arteriae  paralyticae 
fiunt.    Paralysis  universi  corporis,  quod  ad  motus 
voluntarios,  cum  anmsthesia  (clxxiii)  et  sopore, 
apoplexia  vocatur.    Haac  a  lseso  cerebro  provenit : 
status  vero  huic  simillimus  inducitur  narcoticis9  opio, 
et  ipso  vino,  vel  alio  potu  generoso,  ultra  movium 
sumpto,  et  denique  aere  acido  carbonico  corrupto  in 
pulmonem  recepto. 

ccclxxxiii.  Superest  et  aliud  motus  musculorum 
vitium,  idque  non  leve  aut  rarum  ;  spasmus  scilicet. 
Hic  est  actio  musculorum  vehemens,  abnormis.  In 
duplex  genus  disfcinguitur,  tonicum  et  clonicum.  Hoc 
seepe  convulsio  vocatur,  distinctionis  causa  ab  altero, 
cui  soli  nomen  spasmus  dari  solet. 

ccclxxxiv.  Spasmus  igitur  est  vehemens,  con- 
stans,  abnormis,  contractio  fibrarum  musculosarum : 
convulsio  vero,  insolita,  vehemens  contractio,  cum 
relaxatione  alternans.    Utriusque  est,  si  musculos 

voluntarii  motus  occupat,  sine  voluntate  perfici ;  af- 
fectio  vero  una  eademque  est,  sive  musculis  volunta- 
rii  motus  incumbat,  sive  iis  quorum  actio  a  voluntate 
non  pendet.  Porro,  binae  species  hujus  mali  similes 
causas  agnoscunt,  saspe  in  eodem  aegro  observantur, 
et  altera  in  alteram  sagpe  convertitur. 

ccclxxxv.  Habitus  corporis  nimis  sentiens  (cxliii) 
et  nimis  mobilis  (ccclxxi,  iv)  homines  spasmis  op- 
portunos  reddit ;  hinc  malum  fceminis,  infantibus, 
debilibus,  luxuriosis,  desidibus,  sanguine  plenis,  fa- 
miliare. 

ccclxxxvi.  Inducitur  hominibus  jam  proclivibus 
factis,  stimulo  quocunque  (cccv)  cerebro,  nervo, 
musculo,  parti  consentienti  (cccxxv,  xxvi,  lv,  et 
§eqq.)  admoto  ;  cujusmodi  sunt,  dentitio,  vermes  in 
intestinis  hospitantes,  eademque  irritantes,  materies 
acris  sanguinem  inficiens,  ventriculumve  aut  intesti- 
na  gravans,  irritatio  nervi  aut  cerebri,  ab  osse  praater 
naturam  excrescente  et  in  cerebrum  premente,  tu- 
more,  nimia  plenitudine  vasorum  quaa  sanguinem 
vehunt ;  dolor,  vehemens  animi  affectus,  subita  ex- 
inanitio,  venena  quaedam  in  corpus  admissa.  Saepe 
tamen  malum  consuetudine  ingravescens  (ccclxix) 
levioribus  causis  excitatur,  parum  cognitis,  neque 
facile  observandis. 

ccclxxxvii.  Multorum  morborum  spasmus  causa 
est  et  effectus,  et  saepe  maxima  pars :  cognitu  et 
sanatu  pariter  aliquando  difficilis ;  nimirum  qui  tot 
induat  formas,  et  signa  tam  varia  edat,  prout  varias 
corporis  partes  affecerit,  quarum  functiones  mirum 
in  modum  perturbet,  intendat,  impediat :  malum  in 
ipsis  primordiis  constitutionis  plerumque  haerens, 
neque  ideo  levi  aut  subita  quavis  mutatione  sum- 
movendum. 

Cap.  XIII. — De  somno ;  ejusque  usibus,  et  causis,  et 
varietatibus,  et  vitiis,  defectu,  excessu ;  eorumque 
noxis :  et  de  ratione  et  causis  somniorum. 


ccclxxxviii.  JuLomo  non  semper  valet  ad  sensum 
motumque  voluntarium  exercendum :  utramque  func* 
tionem  oportet  per  intervalla  feriari,  ut  vires  muscu- 
lorum  nervorumque,  exercitatione  exhaustse,  quiete 
et  otio  reficiantur  (in.) 

ccclxxxix.  Alter  status,  quo  bene  sentimus,  mus- 
culosque  voluntarii  motus  ad  arbitrium  regimus, 
vigilia  est :  alter,  quo  neque  sensus  est,  neque  motus 
voluntarius,  somnus  vocatur. 

cccxc.  Alteruter  vero  plus  minusve  perfectus  esse 
potest,  ita  ut  homo  nec  plene  dormiat,  neque  vigi- 
lantis  muneribus  bene  fungatur.  Qui  sanissimi  al- 
tum  dormiunt,  iis  neque  motus  voluntarius  est,  neque 
sensus  externus ;  neque  interni,  si  quis  fuerit,  me- 
moria  ulla :  semisomnes  autem  quodammodo  sen- 
tiunt,  et  multas  res  externas  percipiunt,  quamvis 
parum  accurate  :  multum  recordantur,  imaginantur, 
cogitant,  variisque  animi  affectibus  agitantur;  lo- 
quuntur  sa?pe,  surgunt  aliquando,  vestes  induunt, 
ambulant,   multaque,  vigilantium   instar,  faciunt 

Actiones  vero  vitales,  quin  et  naturales,  pergunt 
etiam  in  somno  quam  perfectissimo ;  quamvis  non- 
nihil  lentiores  quam  in  vigili  plerumque  observentur. 

cccxci.  Post  solitos  diei  labores,  levem  ccenam, 
Venerem  modice  cultam,  suavissimus  somnus  ob- 
repit,  suadentibus  tenebris  et  silentio  noctis.  Prae- 
cedunt  amor  quietis  et  animi  pariter  et  corporis 
tranquillitatis,  debilitas,  lassitudo,  defatigationis  sen- 
sus,  in  its  musculis  prassertim  quibus  maxime  usi 
sumus,  et  oscitatio,  et  frequens  et  valida  artuum 
extensio;  sensuum  externorum  hebetudo,  interno- 
rum  confusio,  attentio  distracta,  neque  voluntati 
parens,  recordatio  injussa,  invita,  imaginatio  vaga,  et 
credita  demum,  delirii  species,  postremo,  omnium 
rerum  oblivio :  musculi  fatigati  et  relaxati,  neque 
singulas  quibus  adnectuntur  partes,  neque  ideo  to- 
tum  corpus,  regere  et  sustinere  possunt :  palpebrae 
nictant,  et  tandem  clauduntur ;  maxilla  cadit,  caput 
nutat,  omnia  membra  leviter  flexa  quiescunt,  et  cor- 
pus  ipsum  antrorsum  flectitur,  nisi  decumbat  dor- 
miens.  Pulsus  arteriarum  tardiores  et  pleniores 
fiunt,  respiratio  lentior  et  profundior,  et  multi  dor- 
mientes  stertunt ;  calor  minuitur,  et  pleraeque  secre- 
tiones  ;  et  soliti  appetitus  (cccliii)  et  propensiones 
(cccliv)  non  percipiuntur. 

cccxcii.  Diuturnitas  somni  pendet  multum  ab 
aetate,  constitutione,  consuetudine,  et  demum  cor- 
poris  statu  tempore  quo  somnus  obrepserat.  Finem 
eidem  imponunt  varii  stimuli,  vel  extrinsecus  ad- 
moti,  vel  intus  orti,  lux,  strepitus,  tactus  rudior, 
fames,  sitis,  propensio  ad  urinam  reddendam,  &c. 
Tandem  somnus  rumpitur,  neque  adeo  subito,  quin 
perturbatio  sensuum  internorum,  insomnium,  hebe- 
tudo,  et  imperfectus  externorum  sensuum  usus  plc- 

rumque  observentur,  et  ssepe  insomnii  matutini  re- 
cordemur,  aliorum  plerumque  obliti.  Expergiscimur 
demum,  oscitamus,  membra  diu  flexa  extendimus, 
non  secus  ac  dormituri  feceramus :  appetitus  et  pro- 
pensiones  naturales  denuo  percipimus ;  exiguo  tem- 
poris  spatio,  omnium  corporis  animique  facultatum 
compotes  facti. 

cccxcm.  Causa  somni,  nimirum,  plena  etproxima 
causa,  adhuc  latet,  et  fortasse  diu  latebit.  Male 
fluido  suo  nervis  exhaustis  vicissim  et  repletis  tribui- 
tur ;  quippe  quia  somnus,  plurimis  in  exemplis,  pro- 
rogetur  facile,  ubi  fluidum,  si  tale  quid  revera  nervis 
et  cerebro  inest,  non  potest  non  esse  valde  exhaus- 
tum ;  et  seepe  producatur  diu,  postquam  nervi  fluido 
proprio  debent  quam  maxime  abundare. 

cccxciv.  Nec  melius  a  compresso  cerebro  somnus 
oriri  dicitur ;  plerumque  enim  nulla  talis  compressio 
ostendi  aut  profecto  fieri  potest :  et  sopor,  compresso 
cerebro  inductus,  differt  multum  a  naturali  somno. 
Ille  enim  nec  vires  reficit,  nec  ita  rumpi  potest,  quin 
statim  in  eundem  seger  relabatur,  ut  stimulus  qui 
excitabat  sublatus  fuerit.  Somnus  vero  naturalis, 
nihil  omnino  admoto  quod  cerebrum  a  compressione 
liberet,  stimulo  quocunque  facillime  pellitur. 

cccxcv.  Docent  omnia  quse  somnum  comitantur 
signa,  universi  generis  nervosi,  et  imprimis  cerebri, 
statum  multum  mutari.  Qualis  vero  ista  mutatio 
fuerit,  non  docent.  Juvabit  tamen  novisse  causas 
somni  et  vigiliarum  remotas,  quibus  ignotus  iste  sta- 
tus  inducitur,  et  quarum  ope  medici  sa?pe  conantur, 
neque  frustra,  somnum,  prout  res  postulaverint,  tem- 
perare. 

cccxcvi.  Sensus  omnis,  externus  internusque  pari- 
ter,  omnis  animi  affectus,  omnis  actio  musculorum 

genus  nervoswni  excitant,  hominemque  vigilem  prae- 
stant,  eo  certius,  quo  ipsa  vehementiora  fuerint.  Sic 
vivida  lux,  strepitus,  dolor,  ira,  gaudium,  mceror, 
metus,  anxietas,  fames,  sitis,  cupido  vehemens,  motus 
corporis,  memoria  aut  imaginatio  vivida,  cogitatio 
intensa,  somnum  adimunt.  Nulla  vero,  aut  levior, 
in  organa  sensuum  impressio,  susurrus  apum,  mur- 
mur  labentis  rivi,  oratio  frigida  plumbea,  ipsius 
denique  memoriaj  talis  exercitatio,  qualis  neque  ni- 
mis  laboriosa  est,  neque  mentem  ullo  modo  commo- 
vet,  somnum  invitant  atque  conciliant.  Sanguinis 
caput  versus  impetus  nimius,  qualis  saepe  in  febribus 
accidit,  somnum  pellit :  libera  vero  et  aequalis  san- 
guinis  per  totum  corpus,  ^artesque  imprimis  extre- 
mas,  distributio,  somnum  saepe  inducit.  Quicquid 
corpus  solvit,  somno  favet :  hinc  variae  exinanitiones, 
balneum,  fotus,  calor  ipse,  aliquando  ad  somnum  con- 
ciliandum  utilia.  Post  cibum  et  post  concubitum 
somnus  facilius  obrepit;  pacato  scilicet  vehemente 
sensu,  et  corpore  ipso  nonnihil  soluto.  Frigus  in- 
tensum  et  diuturnum  somnum  inducit,  haud  facilem 
ruptu,  saepe  morti  continuatum.  Denique,  sunt  res, 
quae  corpori  admotae,  aut  in  id  ipsum  receptae,  genus 
nervosum  non  modo  non  excitant,  sed  plane  sopiunt, 
ad  sensum  motumque  minus  aptum  reddunt,  et  sic 
altum  somnum  inducunt.  Hujusmodi  sunt  quae 
vocantur  narcotica  remedia,  opium,  et  similia  :  qui- 
bus  annumerare  oportet  vinum  ipsum  nimia  copia 
sumptum,  et  vapores  quosdam  lethiferos,  veluti  car- 
bonis  ardentis.  Postremo,  ipsa  vigilia  somni  quo- 
dammodo  causa  est,  quatenus  inter  vigilias,  homo 
sua  organa  plus  minusve  semper  exerceat,  et  sic  vim 
nervosam  minuat,  consumat.  Et  profecto,  quo  vehe- 

mentius  corpus  exercetur,  pari  fere  ratione  premit 
somni  necessitas. 

cccxcvn.  Tempus  quod  fcetus  in  utero  latet  somno 
fere  transire  videtur ;  et  partus  immaturi,  sed  super- 
stites  tamen,  primos  menses  fere  totos  dormiunt. 
Infantes  quoque  multum  dormire  solent.  Pueri,  et 
homines  qui  vitam  laboriosam  degunt,  plus  quam 
adulti  homines,  aut  luxuriosi  et  desides,  et  altius 
quoque  dormiunt;  scilicet  qui  corpus  bene  exer- 
cent,  neque  hoc  cibo  gravatum,  neque  mentem  curis 
laceratam  habent.  Leves  somni,  laboris,  virtutis, 
temperantia?,  praemium  et  solatium,  immerentibus 
haud  facile  conceduntur. 

cccxcvni.  Porro,  dum  crescit  indies  corpus,  plus 
somni  requiritur  scilicet  qui  ad  corpus  reficiendum 
et  alendum  haud  parum  confert.  Media  aetate, 
homines  minus  dormiunt.  Consuetudo  autem  mul- 
tum  hic  facit :  alii  quatuor  horarum  somno  contenti 
sunt,  alii  decem  et  amplius  horas  de  die  somno  con- 
sumunt.  Quidam,  senio  fere  confecti,  somniculosi 
et  torpidi  facti,  maximam  temporis  partem  somno 
transierunt. 

cccxcix.  Usus  somni  ex  afFectibus  quos  in  cor- 
pore  habet  satis  apparet.  Vires  et  animi  et  corporis, 
exercitatione  consumptas,  reficit  i  huic  vigorem, 
illi  alacritatem  pristinam  conciliat :  musculos  valido 
labore  defessos,  rigidos,  dolentes,  tremulos,  iterum 
vividos,  validos,  et  mobiles  reddit :  pulsus  arteria- 
rum,  sub  vesperem  frequentiores  evadentes,  tempe- 
rat,  et  ad  moderationem  matutinam  reducit :  cibi 
concoctioni,  et  appositioni  nutrimenti  ad  reparan- 
dam  partium  solidarum  jacturam,  favere  videtur : 
secretiones  et  excretiones  minuit ;  et  humores  secre- 
tos  spissescere  sinit,  corpore  scilicet  minus  sentiente 

et  mobili  facto.  Hinc  ad  vitam  et  sanitatem  conser- 
vandas,  somnus  non  utilis  modo,  sed  prorsus  neces- 
sarius ;  et  ad  multos  morbos  sanandos  vel  levandos, 
praestantissimum  remedium. 

cccc.  Defectus  somni  multimodis  nocet;  impri- 
mis  generi  nervoso.  Organa  sensuum  externorum 
et  internorum,  motusque  omnigeni,  ad  sua  munera 
minus  apta  reddit.  Hinc  sensus  vel  nulli,  vel  imper- 
fecti  et  depravati,  capitis  dolor,  vertigo,  imbecillitas, 
memoriae  defectus,  delirii  species,  ipsa  demum  in- 
sania ;  debilitas  artuum,  et  imperfecta  et  inordinata 
vitalium  organorum  actio,  pulsus  frequentes,  calor, 
febris,  concoctio  cibi  prava,  corpus  parum  nutritum, 
macies,  secretiones  demum  et  excretiones  auctse,  vel 
impeditse,  vel  perturbataB. 

cccci.  Impeditur  somnus,  tum  sanis  hominibus, 
tum  morbosis,  variis  causis  jam  (cccxcvi)  recensitis. 
Deficit  prseterea  in  multis  morbis,  quorum  pauci  sunt, 
qui  non  tantum  doloris,  aut  anxietatis,  aut  molestia? 
facessant,  quantum  sat  fuerit  ad  somnum  arcendum 
vel  rumpendum.  Febres  omnigenae  fere  male  dor- 
mire  faciunt,  cum  ob  molestiam  generalem,  quae  nun- 
quam  non  hoc  genus  morborum  comitatur,  tum  ob 
incitatum  sanguinis  impetum,  saspe  caput  versus ; 
tum  quoque  ob  ventriculum  male  se  habentem,  et 
crudo  cibo  gravatum,  aut  potu  distentum.  Ha?c 
quoque  ratio  est  cur  multi  hypochondriaci  et  hyste- 
rici  tam  male  dormiant ;  scilicet  qui  male  solent 
concoquere,  et  ventriculum  habent  multis,  quamvis 
saepe  levibus,  malis  opportunum;  quorum  vel  le- 
vissima,  pr&esertim  si  corpus  jam  nimis  mobile  et 
irritabile  fuerit,  somnum  auferent. 

ccccn.  Defectus  somni,  pari  ratione  in  morbis  ac 
in  sanitate,  sed  magis  adhuc  et  citius  nocere  solet ; 

viribus  scilicet  asgri  minutis,  viribus  morbi  intensis, 
dolore  capitis  aut  delirio  inductis,  cibique  concoc- 
tione  impedita.  Igitur  non  modo  ipse  molestissi- 
mum  adversas  valetudinis  signum  est,  sed  et  aliorum 
ssepe  et  gravium  malorum  causa. 

cccciii.  Excessus  quoque  somni  haud  parum 
nocet.  Totum  liominem  debilem,  torpidum,  hebe- 
tem,  fere  fatuum  reddit :  motum  sanguinis  langui- 
dum  facit,  et  plerasque  secretiones  et  excretiones 
minuit.  Hinc  plenitudo,  obesitas,  flacciditas,  et  ad 
omnia  vitse  munera  impotentia. 

cccciv.  Causae  hujusmodi  excessus  sunt,  vel  sc~. 
litse  somni  causai  jam  (cccxcvi)  reeensitfe,  ultra 
modum  intensa?,  vel  vitium  aliquod  cerebri,  veluti 
compressio,  inundatio,  &c.  vel  aliquando,  ut  videtur, 
debilitas  magna,  insolita,  et  ab  insolita  causa  inducta ; 
veluti  sub  finem  quarundam  febrium,  vel  in  conva- 
lescentibus  ex  iis  aliisque  morbis,  quamvis  in  his 
exemplis  multum  absit  ut  tam  diuturnus  somnus 
noceat ;  vel  siquando  forte  mceror  aut  metus  graves 
et  diuturni,  mirum  et  inexpectatuni  soporem  indux- 
erint.  Denique,  sola  consuetudine,  plus  justo  dor- 
mire,  non  sine  magno  malo,  quidam  homines  didice- 
runt.  Nec  desunt  exempla  hominum,  qui,  sine 
manifesta  causa,  totos  dies,  vel  etiam  menses,  somno 
vix  interrupto,  transierunt. 

ccccv.  Somnia,  qualia  dormientes  ssepe  agitant, 
delectant,  angunt,  terrent,  in  novos  orbes  rapiunt, 
pro  morbis  a  medicis  haberi  solent :  quippe  quee  in 
perfectissimo  somno  vel  prorsus  desint,  vel  nulla  sal- 
tem  sui  vestigia  aut  memoriam  relinquant  (cccxc). 

ccc  vi.  Fiunt  vel  propter  hominem  non  plene 
sopitum,  cui  memoria  et  imaginatio  adhuc  vigent, 
quamvis  voluntatis  imperio  manumissa?;  vel  prop- 

ter  impressiones  quaslibet,  internas  vel  externas,  adeo 
validas  ut  eum  sentire  faciant,  quamvis  non  rumpant 
somnum  ;  de  quibus  semisomnis  quodammodo  judi- 
cet,  easque  cum  cogitationibus  memoriee  et  imagina- 
tionis  mirum  in  modum  confundat.  Has  enim  sua 
sponte  inter  somnum  homini  oblatae,  neque  ejus  vo- 
luntati  obedientes,  pro  veris  sumuntur. 

ccccvn.  Docent  somnia  obdormiscentibus  et  ex- 
pergiscentibus  familiaria,  quamvis  alioquin  sanissimis, 
et  nulli  irritationi  expositis ;  docent  dira  somnia  quae 
ab  anxietate  corporea  (clxxxvi,  cxciii)  oriuntur, 
veluti  a  situ  corporis  supino,  aut  a  ventriculo  multo 
cibo  et  vino  gravato ;  docent  singularia  somnia,  a 
dolore  partis  cujusvis,  vel  frigore  admoto,  vel  lecto 
insequali  et  duriore,  vel  statu  genitalium  organorum, 
vel  a  febribus,  vel  denique  a  variis  morbis  pecto- 
ris,  originem  ducentia.  Nimirum,  in  hoc  statu,  ut 
videtur,  homo  sensus  quem  percipit  causam  quserit, 
et  absurdas  et  ridiculas  ssepe  sibi  fingit. 

ccccvin.  Sensus  vero  quicunque  sic  excitatus 
fuerit  somnianti  quam  maxime  vividus  est,  scilicet  in 
quo  homo  totus  est,  attentione  adhibita  indivisa, 
nulloque  temperante  judicio.  Hinc  nulla  fere  in 
somniis  vis  animi;  sed  timor,  mceror,  libido,  quic- 
quid  demum  forte  menti  se  obtulerit,  eam  statim  oc- 
cupat,  et  totum  hominem  rapit. 

ccccix.  Somnia  fugacia,  velocissima ;  ita  ut  longa 
series  annorum,  et  res  gestse  innumera?,  spatio  tem- 
poris  adeo  parvo  ut  nomine  careat,  dormientis  animo 
obversentnr.  Haud  incredibile  est,  vocem  qua?  jubet 
expergisci  longum  saspe  prius  dare  somnium,  quam 
Somnum  penitus  rumpat. 

ccccx.  Somnia  multum  reguntur  consuetudine ; 
ita  ut  quidam  omnino  arcere,  alii  sua  somnia  quo- 


CAP.  XIII.        MEDICIN^E  THEOKETICJE. 


125 


dammodo  dirigere,  didicerint.  Inter  tot  absurda  et 
ridicula,  nil  mirum  si  qusedam  minus  inepta,  vel 
denique  vera  fuerint ;  scilicet  si  quis,  fortasse  boni 
judicii,  plus  vigilans  quam  dormiens,  multa  secum 
reputaverit,  et  praeviderit  probabiliora. 

Cap.  XIV. — JDe  sangidnis  motu  commwii  et 

naturali. 


ccccxi.  X  roximum  peculiari  ipsius  cerebri  ftmc- 
tioni,  et  profecto,  in  homine  similibusque  animali- 
bus,  vix  secundum  locum,  occupavit  sanguinis  cir- 
cuitus  ;  scilicet  organa  quas  sanguinem  movent  tan- 
tum  cum  cerebro  commercium  habent,  et  sanguinis 
motus,  ad  excitandum,  suisque  muneribus  aptandum 
cerebrum,  adeo  necessarius  est,  ut  hee  bina?  functiones 
subsidium  ferant  et  petant  vicissim,  neque  altera  sine 
alterius  ope  perfici  queat. 

ccccxii.  Sanguinem  per  totum  corpus  moveri, 
docet  ingens,  vel  lethalis  nonnunquam,  ejus  jactura, 
a  parvo  vulnere  in  quivis  corporis  parte. 

ccccxiii.  Cursus  sanguinis  in  adulto  homine  hac 
ratione  absolvitur.  Sanguis  ab  omnibus  corporis 
partibus  redux,  in  sinum  venosum  et  auriculam  dex- 
tram  cordis  transit ;  hanc  distendit,  stimulat,  et  ad 
contractionem  ciet :  auricula  se  contrahens,  sangui- 
nem  ventriculo  dextro  tradit :  hic  vero,  pari  ratione 
distentus  et  irritatus,  se  contrahit,  sanguinemque  in 
arteriam|?z^«o?i«/mimpellit,  cujus  ramis  per  utrum- 
que  pulmonem  transit.    Ab  eo  reducitur  venis  pid- 

monalibus  in  sinum  et  auriculam  sinistram,  cujus 
contractione  in  ventriculum  ejusdem  lateris  propelli- 
tur.  Hoc  demum  se  contrahente,  sanguis  insigni  vi 
ejicitur,  et  in  aortam  immittitur,  cujus  innumeris 
ramis  ad  omnes  corporis  partes  defertur,  per  venas 
sodales  in  cavam  et  auriculam  dextram  cordis  denuo 
reducendus. 

ccccxiv.  Hunc  cursum  ostendunt  valvae  in  corde, 
et  in  ostiis  arteriarum  et  in  venis  positae,  reditum 
sanguinis  prohibentes ;  docent  quoque  ligaturae  venis 
vel  arteriis  impositag,  quaa  has  citra,  illas  ultra  liga- 
turam  tumere  faciunt :  denique,  hic  cursus  sanguinis 
in  pellucidis  animalibus  facile  conspicitur. 

ccccxv.  Multum  vero  abest  ut  hoc  ordine  singuli 
cordis  sacculi  sese  contrahant;  utriusque  auriculm 
contractio  eodem  tempore  perflcitur,  relaxato  tunc 
utroque  ventriculo ;  et  hi  rursus  eodem  tempore  se 
contrahunt,  auriculis  simul  relaxatis. 

ccccxvi.  In  moribundis,  ventriculus  sinister  pri- 
mo  quiescit,  deinde  auricula  ejusdem  lateris  :  san- 
guine  scilicet  ob  defectum  spiritus  quasi  effceto,  et 
parcius  forsan  per  pulmonem  jam  transmisso:  postea 
ventriculus  dexter,  ultima  auricula  dextra  desinit 
contrahere.  Hinc  aliquando  fit,  ut  sanguis  per  mag- 
nas  cavas,  ascendentem  et  descendentem,  aliquatenus 
redire  cogatur,  et  levem  in  iis  motum  efficiat. 

ccccxvn.  In  fcetu,  qui  nempe  nondum  spiritum 
traxerit,  alias  et  longe  diversas  vias  sanguis  legit : 
imprimis  magna  pars  sanguinis  arteriae  pulmonalis. 
a  pulmone  aversa  (nimirum  qui  nondum  evolutus 
tantum  penum  sanguinis  accipere  nequit)  per  cana- 
lem  arteriosum  in  aortam  transit :  tum  magna  pars 
sanguinis  aortce  per  arterias  umbilicalcs  ad  placentam 
defertur ;  inde  per  venam  umbilicalem  redux,  partim 

in  cavam,  per  ductum  venosum,  partim  in  jecur  tran- 
sit,  et  non  nisi  altero  per  hoc  viscus  circuitu  absoluto, 
tandem  in  cavam  et  auriculam  cordis  dextram  redit. 

ccccxvui.  Arterise  et  venaa  pariter  arborem  refe- 
runt,  cujus  truncus  in  magnos  ramos,  hi  in  minores, 
minores  in  minutissimos,  sensibusque  nullo  modo 
detegendos  ramulos,  dividantur:  et  hac  semper  lege, 
ut  singuli  ramitrunco  unde  oriuntur  minores,  omnes 
vero  simul  sumpti,  eodem  nonnihil  capaciores  sint. 

ccccxix.  Minimi  arteriarum  ramuli  (nunquam  ma- 
jores)  reflexi,  venas  fiunt;  vel  in  venas  hujusmodijam 
formatas  per  anastomosin,  ut  vocatur,  immittuntur : 
venseque  minimae,  alias  atque  alias  accipientes,  pau- 
latim  grandescunt,  et  tandem  cavam  formant. 

ccccxx.  At  in  abdomine  alia  est  fabrica,  et  longe 
diversus  sanguinis  reditus  per  venas  observatur.  San- 
guis  nimirum  ab  omnibus  visceribus  quae  cibi  con- 
coctioni  inserviunt,  ventriculo,  intestinis,  mesenteria, 
omento,  pancreate,  splene,  redux,  in  magnum  vas 
defertur,  venam  scilicet  portarum  :  quas  denuo,  arte- 
rias  more,  per  jecur  diffusa,  ingentem  sanguinis  co- 
piam  eo  defert :  qui  tandem,  postquam  fellis  secre- 
tioni  inservierit,  per  cavam  hepaticam,  in  magnam 
cavam,  et  ad  cor  redit. 

ccccxxi.  In  capite  quoque  sanguinis  reditus  quo- 
dammodo  singularis  observatur.  Magnae  imprimis 
et  frequentissima?  ibi  conjunctiones,  seu  anastomoses, 
ut  vocantur,  sunt ;  et  quidem  inter  magna  vasa :  ve- 
naeque  minores  statim  fere  suum  sanguinem  in  mag- 
na  vasa,  quae  dicuntur  sinus,  fundunt,  et  iis  fere  re- 
trogradag  inseruntur. 

ccccxxii.  Denique,  in  organis  quibusdam  quae 
interdum  erigi  debent,  pene  virili,  papilla  mammae 
muliebris,  et  partibus,  ut  videtur,  nonnullis  genita- 

lium  organorum  muliebris  sexus,  alia  fabrica,  alius 
interdum  sanguinis  cursus  est ;  nimirum  qui  in  cellu- 
las  quasdam  telae  reticulatse  (peculiari  modo  a  Natura 
in  bunc  finem  fabricatas)  effusus,  copiosior  scilicet 
per  arterias  insolito  more  agentes  delatus,  quam  per 
venas,  quas  nonnulli  quodammodo  constringi  et  com- 
primi  putarunt,  reducitur,  eas  partes  distendit,  erigit, 
suisque  muneribus  aptas  reddit  et  demum,  suo  tem- 
pore,  contractis  paulatim  istis  cellulis,  in  venas  re- 
sumptus,  ad  cor  reducitur. 

ccccxxin.  Vires  autem  quse  sanguinis  cursum  ex- 
pediunt,  sunt,  cordis  imprimis  contractio,  qua?  san- 
guinem  insigni  velocitate  in  arterias  impellit :  mul- 
tum  vero  abest  ut  hsec  vis,  quamvis  ad  extremas 
usque  corporis  partes  probe  sentiatur,  sufficiat  ad 
sanguinis  motum  promovendum  :  docent  pulsus  ca- 
lorque  deficientes  in  brachio  paralysi  affecto. 

ccccxxiv.  Juvat  praaterea  actio  arteriarum,  non 
modo  insigni  vi  resiliendi,  sed  vi  propria  musculosa 
se  contrahentium :  unda  sanguinis  e  corde  expulsa, 
sanguinem,  qui  jam  in  arteriis  fuit,  propellit,  et  simul, 
quoniam  fluidi  est  quoquoversum  premere,  arteriam 
ipsam  distendit.  Haec  distentio  pulsus  est,  quem 
digito  percipimus.  Arteriae  vero  hoc  modo  distentae 
ad  contractionem  cientur,  non  secus  ac  ipsum  cor : 
earumque  contractio  tanta  velocitate  absolvitur,  ut 
exiguumomnino  distinguatur  intervallum  inter  ictum 
cordis,  vel  quee  proxima  est  arteriee  carotidis,  et  pul- 
sum  in  remotissima  corporis  parte. 

ccccxxv.  Hanc  arteriarurn  actionem  satis  demon- 
strant,  ipsius  arterise  fabrica,  manifeste  musculosa 
tunica  instructa?,  et  multa  quoque  experimenta  in 
vivis  animalibus  instituta ;  ubi  arterise,  admoto  acri 
mechanico  (nam  veneno  chemico  parum  fidendum  est) 

yalidissime  se  contraxerunt :  docet,  pra?  omnibus, 
inflammatio  vel  sua  sponte  orta,  vel  arte  excitata, 
veluti  applicatis  ad  cutem  cantharidibus,  sinapi,  aut 
similibus.  Neque  alia  ratio  est  secretionis  cujusvis 
praster  solitum  auctas,  dum  sanguinis  motus  per  reli- 
quum  corpus  parum  vel  nihil  mutatur. 

ccccxxvi.  Contractio  arteriae  sanguinem  semper  a 
corde  ad  remotiores  ramulos  propellit ;  imprimis,  quia 
valvae  semilunares,  ad  ostium  magnaa  arterias  utrius- 
que  sitse,  viam  penitus  claudunt  qua  in  cor  rediret ; 
oportet  igitur  qua  datur  porta  viam  ineat :  quin  et 
ipsa  arteria  prope  cor  primo  contracta  (quamvis  ha?c 
contractio  velocissime  ad  minutissimos  ramos  propa- 
getur)  cursum  sanguinis  quodammodo  dirigit,  et  fere 
valvas  munere  fungitur,  praBciuso  scilicet  reditu  ejus, 
permisso  libero  progressu. 

ccccxxvn.  His  viribus  impulsus,  sanguis  in  venas 
transit,  ad  cor  reducendus.  Nondum  satis  constat 
de  harum  fabrica,  aut  vi  musculosa,  nisi  in  magnis 
truncis  prope  cor.  Videtur  itaque  sanguis  in  iis 
moveri,  partim  vi  a  tergo,  scilicet  quam  a  corde  et 
arteriis  habuit ;  partim  contractione  musculorum  vi- 
cinorum  aut  incumbentium,  qui  venas  comprimant : 
haD  vero,  praesertim  in  partibus  musculosis,  valvis 
instruuntur,  quas  reditum  sanguinis  ad  arterias  pro- 
hibent,  progressum  ejus  ad  cor  permittunt. 

ccccxxviii.  Quantum  ad  cursum  sanguinis  expe- 
diendum  et  incitandum  valeat  contractio  musculo- 
rum,  docet  motus  sanguinis  mirum  in  modum  exer- 
citatione  incitatus  :  docet  idem  ignavia  languescens, 
non  sine  gravi  saepe  incommodo  aut  periculo ;  quam- 
vis  homines,  quam  maxime  ignavise  dediti,  vel  etiam 
dormientes,  nonnihil  semper  motus  musculosi  exer- 
ceant. 

ccccxxix.  Hinc  ratio  redditur  multorum  morbo- 
ruin,  et  remediorum  quibus  ad  istos  morbos  sanandos 
utimur.  Hinc  intelligitur,  cur  in  plerisque  morbis 
acutis  corporis  quies  adeo  necessaria  sit ;  cur  in  tot 
aliis  crebra  exercitatio  optimum  remedium. 

ccccxxx.  Postremo,  sanguinis  cursus  neque  per 
pulmones,  neque  sane  per  reliquum  corpus,  ne  qui- 
dem  per  ipsius  cordis  latus  sinistrum,  fieri  potest  sine 
respiratione  :  cujus  ratio  suo  loco  reddenda  est. 

ccccxxxi.  Motus  sanguinis  prope  cor  velocissimus, 
in  minoribus  et  remotis  ramis  arteriarum,  multo  len- 
tior  evadit.  Frictio  omnigena  huc  confert,  tenacitas 
ipsius  sanguinis,  adhassio  ejus  ad  parietes  vasorum, 
pondus  partium  dimotarum,  et  non  perfecte  resilien- 
tium  :  sed,  pras  omnibus,  lentior  flt  sanguinis  motus, 
propter  auctam  arteriae  capacitatem,  prout  ipsa  in 
ramos  divisa  fuerit  (ccccxviii).  Et  profecto  omnes 
aliae  retardationis  causas  ad  hanc  redeunt,  nimirum 
quas  totius  retardationis  mensura  est,  dummodo 
nulla  usquam  obstructio  fuerit.  Nam  quicquid  per 
alias  retardationis  causas  velocitatis  suas  amisisset  san- 
guis,  arteriarum  contractiones  restituere  et  compen- 
sare  potuissent. 

ccccxxxn.  Pari  ratione  ac  in  arteriis,  ob  hanc 
causam,  lentius  fluit,  quo  longius  distat  a  corde  san- 
guis ;  sic  in  venis,  quo  propius  ad  cor  accedit,  eo 
velocius  movetur  (ccccxvm).  Sanguinis  vero  motus 
in  venis,  quam  in  arteriis,  multo  lentior  est :  nimirum, 
quas  omnes  simul  sumptae  arteriis  duplo  vel  triplo 
capac  ores  sunt. 

ccccxxxxiii.  Denique,  pondus  ipsius  sanguinis 
impetum  ejus  nunc  incitat,  nunc  retardat,  secundum 
corporis,  vel  partis  ejus  cujusvis,  situm  :  quod  pro- 

fecto  haud  levis  momenti  est,  tum  ad  inducendos, 
tum  ad  sanandos  morbos. 

ccccxxxiv.  Arteriae  variis  modis  terminantur :  vel 
reflexas  venaa  fiunt,  qua?  omnes  sanguinis  partes,  tam 
crassas  quam  tenues,  accipiunt ;  vel  in  minores  adhuc 
ramulos  dividuntur,  quam  qui  crassiores  particulas 
admittere  possint,  et  ideo  pellucidum  tantum  lati- 
cem  vehant,  suasque  demum  venas  sodales  habeant ; 
vel  in  vasa  desinunt  exhalantia,  secernentia,  excer- 
nentia. 

ccccxxxv.  Exhalantia  vasa  tenuem  sanguinis  par- 
tem  in  omnia  cava  corporis  organa  fundunt :  qua 
hasc,  tum  magna,  veluti  abdomen,  thorax,  caput,  tum 
quoque  parva,  veluti  cellula?  tela?  reticulata?  ubique 
corporis,  semper  madent. 

ccccxxxvi.  Excernentia  autem  vasa  tenuissimam 
sanguinis  partem,  fere  aquosam,  cum  pauxillo  olei 
animalis,  et  parte  haud  exigua  acidi  carbonici,  alia- 
rumque  fortasse  rerum  quarum  natura  minus  hac- 
tenus  explorata  est,  a  cute  et  pulmone  assidue  ex- 
halant. 

ccccxxxvn.  Secernentia  demum  vasa  cum  arteriis 
continua,  in  certis  corporis  organis,  non  modo  certas 
partes  sanguinis  exhalant,  a  reliqua  massa  detractas, 
sed  has  quoque  mirum  in  modum  mutant,  et  in  aliam 
fere  naturam  convertunt.  De  his  vero  postea  locus 
erit  dicendi,  quum  de  secreticne  et  excretione  agen- 
dum  erit. 

ccccxxxvin.  Pars  tenuior  sanguinis,  quae  in  varia 
cava  corporis  organa  efTunditur,  assidue  ex  iis  resor- 
betur,  et  ad  cor  denuo  reducitur,  ope  vasorum  resor- 
bentium,  vel  hjmphaticorum,  ut  vocantur,  quas  ex 
omni  fere  corporis  parte,  sive  interna  sive  externa, 
veluti  cute,  nascentia,  prope  magna  vasa  qua*  san- 
guinem  vehunt  saepe  repentia,  tandem  in  receptacu- 

lum  chyli,  aut  ductum  thoracicum,  aut  demum  ve- 
nam  ipsam  subclaviam,  desinunt.  Ad  hoc  quoque 
genus  vasorum  pertinent  qua?  vocantur  lactea,  scilicet 
quas  ab  intestinis  orientia,  perque  mesenteriam  re- 
pentia,  nutrimentum  in  sanguinem  vehunt. 

ccccxxxix.  Vasa  resorbentia  omnia,  tum  lactea, 
tum  quae  vocantur  lymphatica,  vel  hiantia,  vel  pen- 
dula  in  cava  unde  oriuntur,  humores,  suos  hauriunt, 
ut  videtur,  vi  quaclam,  qualis  tubis  capillaribus  con- 
tingit :  neque  enim  vis  ulla  a  tergo  est  qua  imple- 
antur,  neque  tali  vi  arte  admota,  a  propriis  cavis, 
veluti  a  thorace  vel  intestinis,  impleri  possunt.  Juvat 
tamen  motum  lymphaa,  vel  chyli  quem  continent, 
vasorum  resorbentium  vis  musculosa,  et  pressura  qua- 
liscunque  ipsis  acciderit.  Nam  nullus  plerumque 
datur  reditus  lymphae,  propter  innumeras  quibus 
vasa  ipsa  scatent  valvas. 

ccccxl.  Hujusmodi  vasa  quoque  innumeras  glan- 
dulas  conglobatas  habent,  quas  subeunt,  et  revera, 
maxima  saltem  ex  parte,  formare  videntur :  adeunt 
tamen  singulas  earum  ramuli  quidam  nervosi,  et 
vasa  sanguinem  vehentia ;  unde  sensus  et  vis  irrita- 
bilis,  et  ideo  inflammatio  aliquando.  Has  glandulaz 
in  quibusdam  corporis  partibus  numerosa?  admodum 
sunt :  veluti  in  inguine,  axilla,  mesenteria. 

ccccxli.  Usus  earundem  parum  notus  :  dicuntur 
particulas  quasdam  albidas  quasi  fabricare  et  tornare, 
quales  in  vesiculis  rubris  sanguinis  reperiuntur :  sed 
hoc  minus  certum  est. 

ccccxlii.  Sa?pe  obstruuntur  hae  glandulse  conglo- 
batas,  et  in  ingentem  molem  tument,  plerumque  ab 
acri  aliquo  ad  ipsas  delato,  interdum  fortasse  et  ab 
aliis  causis  minus  cognitis ;  ut  in  strumis,  vel  scro- 
fiila  ut  vocatur,  cujus  morbi  primaria  vel  frequentissi- 

ma  saltem  sedes  videntur  esse.  Sed  nihil  certi  con- 
stat  de  natura  aut  origine,  ne  quidem  de  praesentia 
acrimoniae  in  initio  hujus  morbi,  cum  glandulae  pri- 
mo  tument :  quamvis  non  dubium  sit,  his  diu  ob- 
structis,  inflammatis,  exulceratis,  plurimum  acrimo- 
niae  gigni,  et  fbrtasse  per  totum  corpus  diffundi. 

Cap.  XV. — De  motus  sanguinis  varietatibus 

et  vitiis. 


ccccxliii.  v>>or  vasaque  omnia  quse  ad  sanguinis 
motum  conferunt,  arterias,  venee,  resorbentia,  majora, 
cum  reliquo  corpore  comparata,  observantur  prima, 
quam  provecta  cetate :  in  fcetu  maxima,  indies  pro 
rata  parte  minuuntur,  multaque  eorum  paulatim  con- 
cluduntur.  Hinc  recens  natus  totus  rubet,  infans, 
puer,  juvenis  sa^pe,  mollis,  lasvis,  humidus,  flaccidus, 
eximii  coloris  est ;  vir  autem  firmior,  durior,  coloris 
vultus  fusci,  minus  pulchri ;  senex  rigidus,  siccus, 
pallidus,  macer. 

ccccxliv.  Prima  cetate,  venas  multo  quam  arteriae 
densiores,  firmiores,  et  validiores  sunt.  Haa  vero, 
propter  perpetuam  quam  patiuntur  pressuram,  et 
vim  quoque  quam  inter  contrahendum  exerunt,  in- 
dies  firmiores,  duriores,  et  validiores  evadunt,  donec 
tandem  vim  venarum  Eequent  vel  superent.  Haud 
raro  in  senibus  pars  magnse  arteriee  in  substantiam 
corneam,  vel  demum  in  verum  os,  convertitur. 

ccccxlv.  Hinc  prima  aatate  plus  sanguinis  pro 
rata  parte  in  arteriis,  provecta  autem  plus  in  venis, 
continetur:  res  sane  haud  levis  momenti,  scilicet 

quae  rationem  quodammodo  reddit  corporis  incre- 
menti,  status,  et  imminutionis.  Porro,  si  plus  justo 
sanguinis  in  corpore  fuerit,  quicquid  mali  ex  eo  oria- 
tur,  oportet  prima  setate  in  arteriis,  provecta  autem 
in  venis,  se  maxime  manifestet.  Haec  (aliqua  saltem 
ex  parte)  videtur  esse  ratio  quorundam  morborum 
qui  certa  vita?  tempora  comitari  solent. 

ccccxlvi.  Fceminaa  multorum,  fortasse  omnium 
animalium,  habent  arterias  haud  parum  capaciores 
et  laxiores,  cum  venis  comparatas,  venasque  ipsas 
multo  minores,  quam  mares  ejusdem  generis ;  quod 
imprimis  notabile  est  in  aorta  descendente,  si  cum 
vena  cava  ascendente,  quaa  eidem  respondet,  compa- 
rata  fuerit :  cujus  rei  consilium  haud  obscurum  est, 
nempe,  quo  melius  valeant  ad  fcetum  alendum,  quem 
gestare  debent.  Par  quoque  videtur  esse  ratio,  quod 
fceminae  ad  plenitudinem  corporis  plus  quam  viri 
proclives  sint.  Huic  quoque  majori  arteriarum  ca- 
pacitati  et  parvitati  venarum  eximius  fceminarum 
vultus  et  cutis  color  tribuendus  est,  et  elegantia  bra- 
chiorum,  nullis  venis,  ut  in  maribus,  lividorum. 

ccccxlvii.  Quin  et  sanguis  diversis  partibus  varia 
copia  datur;  iisdemque  partibus  alia  proportione, 
alio  vitae  tempore.  A  primis  fundamentis  corporis 
jactis,  ingens  copia  ad  caput  mittitur ;  scilicet,  quod 
primum  formari  et  evolvi,  suisque  muneribus  aptari, 
debeat :  et  prcfecto  caput  ante  alias  partes  justam 
suam  magnitudinem  attingit.  Auctus  vero  renixus, 
partesque  haud  facile  amplius  dilatanda?,  sanguinem 
alio  divertunt :  tum  reliquum  corpus,  pro  rata  parte, 
plus  quam  antea  crescit,  et  organa  quaedam,  prius 
admodum  imperfecta,  et  quasi  inutilia,  demum  per- 
ficiuntur  et  evolvuntur,  ad  propria  munera  idonc;t 
facta. 

ccccxlviii.  Effectus  quoque  mutati  sanguinis  in 
infante  cursus  brevi  post  partum  observantur :  scili- 
cet.  quum  nullus  per  umbilicum  transit,  et  ideo  plus 
per  iliacas  arterias  ad  artus  inferiores  mittitur :  hi 
enim,  in  fcetu  parvi  et  tenues,  tunc  crescunt  subito, 
ita  ut  savpe  ante  annum,  nonnunquam  ante  sex 
menses,  infantes  non  modo  propriis  pedibus  firmi 
insistere,  sed  haud  male  ambulare,  possint. 

ccccxlix.  A  pulsu  medici  judicare  solent  de  statu 
circuitus  sanguinis :  ille  autem  admodum  varius  est, 
tum  quod  ad  ejus  frequentiam  attinet,  tum  quod  ad 
vim  et  asquaritatem  ictuum  et  intervallorum. 

ccccl.  Communis  pulsuum  frequentia  est,  in  ho- 
mine  adulto  et  sano,  circiter  septuaginta  in  horae 
minuto.  In  fcetu  fortasse  duplo  et  amplius  velocior. 
In  infante,  primis  vitaB  mensibus,  vix  infra  centum 
et  viginti ;  puero  et  adolescenti  paulatim  lentior  fit ; 
in  sene  decrepito,  aliquando  ad  quinquaginta  et  infra 
descendit. 

ccccli.  Quin  et  multi,  imprimis  mobiliores,  pulsus 
multo  frequentiores;  dum  alii,  florente  etiam  astate, 
lentos  admodum,  habent.  Fceminis  quoque  quam 
viris  plerumque  nonnihil  frequentiores  esse  solent. 

cccclii.  Frequentiores  fiunt,  cum  in  sano  tum 
quoque  in  morboso  corpore,  propter  multos  stimulos 
eidem  admotos.  Exercitatio  imprimis,  reditu  sangui- 
nis  qui  in  venis  fuit  expedito  (ccccxxvn,  ceccxxvm) 
pulsus  mirum  in  modum  incitat.  Irritationes  quoque 
varise,  quales  genus  nervosum  afficiunt,  animi  affectus 
vel  cogitatio  vehemens,  dolor,  calor,  stimulantia 
medicamenta,  vinum,  aromata,  et  similia,  eundem 
effectum  prsestant.  Acrimoniam  quoque  ipsius  san- 
guinis  multi  medici  crediderunt  pulsum  frequentio- 
rem  reddere. 

ccccliii.  Horis  matutinis,  quum  primo  expergis- 
eimur,  pulsus  rarus  est,  paulatim  frequentior  evasurus 
propter  multa  quibus  objicimur  irritamenta;  post 
cibum,  ex  carnibus  imprimis,  aut  acrem,  aut  condi- 
tum,  intenditur ;  sub  vesperem,  levis  quasi  febricula 
accedit,  cui  requies  et  somnus  remedio  sunt.  Hasc, 
in  sano  homine  vix  observanda,  in  segroto,  febrici- 
tante,  hectico  praesertim,  satis  manifeste  se  produnt. 

ccccliv.  Denique,  ipsa  debilitas  pulsum  ssepe  fre- 
quentiorem  reddere,  vel  saltem  ad  hunc  effectum  non- 
nihil  conferre,  videtur ;  nimirum,  quia  tum  ventricu- 
lus  cordis  non  bene  depletus,  citius  iterUm  distendi- 
tur,  et  ad  contractionem  denuo  incitatur.  Quaprop- 
ter  medico  nunquam  licet  de  impetu  sanguinis  ju- 
dicare  a  frequentia  pulsuum. 

cccclv.  Postremo,  in  omnibus  febribus,  utcunque 
inter  se  diversis,  pulsus  nimis  frequentes  observantur, 
partim  fortasse  ob  debilitatem,  partim  ob  humorum 
acrimoniam,  partim  ob  sanguinem  a  superflcie  cor- 
poris  repulsum,  et  in  magnis  vasis  accumulatum, 
eademque  stimulantem;  partim  quoque  ob  varias 
irritationes  morbosas  quaa  in  corpore  tam  male  se 
habente  et  jam  nimis  irritabili  facto  nunquam  de- 
sunt :  partim  demum  per  conamina  quaedam  Natura? 
(ccclxiv,  ccclxviii)  ad  corpus  tanto  malo  liberan- 
dum  :  quamvis  sane  multum  hic  subsit  obscuri,  vel 
prorsus  ignoti :  nec  facile  quis  dixerit  quomodo  au- 
tocrateia  corporis  hic  agat ;  tantaque  pulsuum  fre- 
quentia  referenda  sit,  necne,  ejus  conatibus. 

cccclvi.  Pulsus  raro  nimis  tardi  observantur,  nisi 
a  minuta  corporis  mobilitate,  veluti  in  ultimo  senio, 
vel  a  cerebro  compresso,  aut  aliter  male  se  habente. 
Gravior  vero  cerebri  compressio  ingentem  pulsuum 
frequentiam  efficere  solet,  veluti  in  hydrocephalo. 

apopleocia,  &c.  Interdum  in  hydrope  pericardii, 
aliisque  morbis  vel  hujus  sacci  vel  cordis  ipsius,  pul- 
sus  mirabiliter  tardi  fiunt.  Aliquando  in  convales* 
centibus  a  febribus  diuturnis,  pulsus  praeter  solitum 
tardus  observatur.  Res  sane  haud  magni  momenti ; 
cujus  torpor  aliquis  videtur  esse  causa.  Medica- 
menta  quaedam  sedantis  generis,  et  imprimis  narco- 
tica  nonnuila,  veluti  Digitalis,  saepe  visa  sunt  red- 
dere  pulsus  multo  tardiores  solito. 

cccclvii.  Pulsuum  vero  frequentia  nihil  mutata, 
singuli  possunt  esse  vel  pleni,  magni,  validi,  fortes 
duri;  vel  parvi,  debiles,  molles.  Pulsus  plenus, 
magnus,  fortis  flt,  quum  ventriculus  fortiter  et  plene 
se  deplet,  magnamque  undam  sanguinis  arteriis  tra- 
dit,  quaa  has  probe  distendat,  et  ad  validam  contrac- 
tionem  incitet.  Hujusmodi  pulsus  contingit  homi- 
nibus  validis  et  sanis,  raro  morbosus  habendus.  Quod 
si  nimis  fortis  evadit,  et  pulpam  digiti  explorantis 
vehementer  et  acriter  ferit,  tum  durus  vocatur.  Du- 
rities  pulsus  oritur  a  subita  et  vehemente  ventriculi 
cordis  et  arteriarum  contractione,  quse  ramos  remo- 
tiores,  veluti  carpi,  nimis  subito  et  acriter  distendat, 
et  ad  contractiones  pariter  subitas  et  vehementes  in- 
citet.  Denotat  igitur  pulsus  durus  nimiam  cordis  et 
arteriarum  actionem. 

cccclviii.  Oritur  vero  a  variis  causis :  Imprimis, 
a  nimia  arteriarum  tensione,  veluti  a  nimia  plenitu- 
dine,  qua  haa  ad  motum  proniores  flunt,  et  ad  vehe- 
mentes  motus  suscipiendos  aptiores  (cccxxi,  cccxxii, 
cccxxm) ;  oritur  quoque  a  nimia  solidarum  partium 
densitate  seu  firmitate ;  hinc  in  regionibus  et  tem- 
poribus  frigidis  frequentior,  et  hominibus  robustis 
et  validis,  et  laboribus  assuetis,  familiaris  (lxxxviii, 
xci)  ;  denique,  a  variis  irritamentis  oriri  potest,  vel 

totum  genus  nervosum,  vel  tantutn  cor  et  arterias, 
afficientibus.  Postremo,  multas  febres,  et  plerosque 
morbos  qui  inflammationem  habent,  comitatur  :  sive 
a  generali  stimulo  corpori  admoto,  sive  ab  irritatione 
partium  quarundam,  qua?  paulatim  ad  totum  corpus 
extenditur.  Talis  conditio  circuitus,  qualem  pulsus 
hic  indicat,  saape  sanguinis  detractione  eget,  et  fere 
semper  sanguinis  jacturam  bene  fert. 

cccclix.  Pulsus  parvus,  debilis,  mollis,  contrarias 
fere  causas  agnoscit,  contrariamque  sanguinis  cir- 
cuitus  et  generis  nervosi  conditionem  indicat ;  sti- 
mulantia  saepe  requirit,  neque  sanguinis  detractionem 
plerumque  postulat,  neque  facile  tolerat.  Aliquando 
vero  pulsus  istiusmodi  observatur,  quamvis  gravis  in- 
flammatio  urgeat,  veluti  ventriculi,  aut  intestinorum. 
In  his  et  similibus  exemplis  ad  naturam  mali,  plus 
quam  ad  statum  pulsus,  respicere  oportet. 

cccclx.  Pulsus  intermittens  vocatur,  siquando 
post  solitum  intervallum  ictus  non  renovatur,  et  spa- 
tium  intercedit,  saspe  duplo  vel  triplo,  vel  nonnun- 
quam  quadruplo,  solito  longius. 

cccclxi.  Hujusmodi  pulsus  quibusdam  animalibus 
fere  naturalis  et  perpetuus  est ;  nonnullis  hominibus 
optima  sanitate  fruentibus,  familiaris  ;  iisdemquei, 
donec  febricitant,  pulsus  interdum  a^qualis  fit,  neque 
prius  solvitur  morbus,  quam  pulsus  intermittens  re- 
diverit. 

cccclxii.  Nonnullis  porro  hominibus,  quibus,  dum 
sani  sunt,  pulsus  aequalis  est,  si  vel  levissimo  morbo 
detinentur,  intermittens  pulsus  accedit.  Alii,  pire- 
sertim  habitus  corporis  mobilioris,  veluti  hysterki 
aut  hypoclwnclriaci,  vel  qui  a  ventriculo  laborant,  a 
levi  malo  ventriculi,  vel  ab  aliquo  animi  affectu,  vel 
interdum  a  minore  neque  observata  causa,  pulsum 

intermittentem  habent,  quem  ipsi  scire  solent,  quam- 
vis  pulsus  arteriarum  non  exploraverint,  sola  anxie- 
tate  quam  profunde  in  pectore  sentiunt,  quoties  pul- 
sus  deficit. 

cccclxiii.  Denique,  in  quibusdam  morbis  pecto- 
ris,  hydrope  imprimis,  et  gravi  pulmonis  inflamma- 
tione,  et  magna  spirandi  difficultate,  et  variis  vitiis 
cordis  ipsius,  ejusque  valvarum,  aut  majorum  vaso- 
rum  ;  et  in  omnibus  sane  morbis,  prassertim  febribus, 
prope  finem,  quum,  viribus  aagri  jam  exhaustis,  mors 
ipsam  vitae  arcem  pulsat,  intermissio  pulsus  observa- 
tur :  Signum  tunc  pessimum,  seepe  lethi  praenun- 
cium. 

cccclxiv.  Igitur  videtur  oriri,  vel  a  vi  nervosa  in 
cor,  aliaque  organa  quae  circuitum  promovent,  minus 
asqualiter  influente ;  quod  parvi  omnino  momenti 
est ;  vel  a  vi  nervosa  jam  fracta  et  exhausta,  et  corde 
vix  amplius  ad  contractionem  valente,  neque  se  de- 
plente,  donec  plus  solito  distentum  fuerit ;  vel  deni- 
que  a  vitiis  ipsius  cordis  partiumque  vicinarum,  vel 
a  tumoribus,  aut  aqua  et  similibus  prementibus?  et 
actionem  ejus  impedientibus ;  quod  pessimum,  et 
vix  non  lethale  erit. 

cccclxv.  Alias  porro  pulsuum  varietates  haud 
paucas  medici  descripserunt,  variosque  morborum 
eventus  ex  iis  prsedici  credideruiit :  quarum  rerum 
fides  sit  penes  auctores.  Nondum  enim  repetitis  ob- 
servationibus  satis  comprobataa  sunt,  in  nostris  saltem 
regionibus,  ut  tuto  iis  fidendum  sit;  neque  profecto 
ratio  earum  hactenus  reddita  est,  neque  status  sangui- 
nis  circuitus,  qui  eas  efficit,  omnino  cognitus  est. 

cccclxvi.  Motus  sanguinis  potest  esse  vel  nimis 
vehemens,  vel  nimis  debilis,  vel  denique  abnormis. 

cccclxvii.  Motus  sanguinis  nimis  vehementis  ra- 

tio  facile  redditur  ex  praedictis  (cccclii,  cccclviii). 
Pulsus  frequens,  casteris  paribus,  rapidiorem  ejus  rno- 
tum  efficit :  nimirum,  quo  citius  ventriculus  cordis 
sese  deplet,  eo  velocius  sanguis  in  arterias  projicitur; 
earumque  actionem  huic  validiori  stimulo  responuere 
oportet.  Quin  et  pulsus  magnus  et  validus,  caeteris 
paribus,  motum  sanguinis  intendit.  Variae  igitur 
causa?  utriusque  generis  pulsus,  vel  singulae,  vel 
plures  simul  juncta?,  hoc  vitium  circuitus  inducunt : 
exercitatio,  calor,  stimulantia,  plenitudo,  irritatio  om- 
nigena,  dolor,  animi  affeetus  excitantes,  febres. 

cccclxviii.  Nimius  vero  sanguinis  impetus  vasa 
distendit,  totum  corpus  excitat,  calefacit,  .saepe  debi- 
litat :  sudorem  auget,  reliquas  autem  secretiones  fere 
minuit,  varias  functiones  tam  animi  quam  corporis 
impedit  atque  perturbat :  sitim  inducit,  nutrimento 
obest,  adipem  consumit,  putredini,  ut  vulgo  apud 
medicos  receptum  est,  favet.  Ingens  aliquando  san- 
guinis  impetus,  vasa,  qua  debiliora  sunt,  rumpit; 
unde  effusiones,  sanguinis  fluxus,  &c.  Minime  vero 
silentio  prastereundum  est,  nimium  sanguinis  mo- 
tum,  utcunque  vitiosus  appareat,  inter  praestantissima 
auxilia  esse,  quibus  Natura  utitur  ad  plurimos  mor- 
bos  sanandos. 

cccclxix.  Languescit  saepe  sanguinis  motus,  im- 
primis  ob  debilitatem,  torporem,  defectum  irritatio- 
nis,  veluti  exercitationis :  sicubi  vel  vircs  deficiunt, 
vel  non,  ut  decet,  excitantur,  aut  excitari  possunt. 
Porro,  motus  humorum  languescit,  si  obstructio  vel 
causa  quasvis  fuerit,  qualis  iter  eorum  impediat,  vel 
difficilius  reddat. 

cccclxx.  Hoc  modo,  ab  ipso  pondere  sanguinis, 
si  quis  diutius  pedibus  institerit,  humores  tardius  ab 
artubus  inferioribus  redibunt.    Porro,  vitium  quod- 


CAP.  XV.         MEDIClNiE  TIIEORETIC^. 


143 


vis  cordis  et  arteriarum,  amplificatio,  constrictio,  con- 
versio  in  os,  motum  sanguinis  non  impedire  non  po- 
test.  Quin  et  obstructio  quaalibet,  venas  afficiens, 
motum  sanguinis  tardiorem  reddit ;  veluti  si  jecur, 
quod  seepe  fit,  durum  fuerit,  et  sanguini  per  venam 
portarum  affluenti  vix  pervium  ;  vel  denique,  respi- 
ratio  impedita,  qua  minus  facile,  per  pulmones,  ad 
sinistrum  cordis  latus,  iter  sanguini  conceditur  :  sed 
in  hoc  statu  aliae  quoque  noxEe  concurrere  videntur. 

cccclxxi.  Casterum,  quicquid  causa  fuerit  quod 
sanguis  languidius  moveatur,  malum  in  venas  maxi- 
me  incumbit ;  nimirum,  quia  in  his  sanguinis  motus 
semper  tardior  est  (ccccxxxn).  Hinc  varices  vena- 
rum,  et  congestiones  sanguinis,  prassertim  in  iis  par- 
tibus,  quarum  venas  valvis  carent,  et  in  quibus  motus 
musculorum  sanguinis  cursum  juvare  nequit. 

cccclxxii.  Par  quoque  ratio  est,  cur  ab  impedito 
aut  languido  sanguinis  motu  Hydrops  saape  oriatur ; 
scilicet,  aucto  in  venis  renixu,  sanmiis  asonrius  ex  ar- 

O  O 

teriis  in  eas  recipitur,  et  plus  humoris  tenuis  in  vasa 
exhalantia  (ccccxxxv)  impellitur,  et  ex  iis  deponitur, 
haud  adeo  facile  per  vasa  resorbentia  hauriendum. 

cccclxxiii.  Haac  vero,  et  reliqua  haud  pauca, 
qua-  a  languido  humorum  motu  profluunt,  mala,  eo 
lentius  et  difficilius  sanantur,  quod  omnes  simul  na- 
turaj  vires  deficiunt.  Qua?  vero  a  nimio  humorum 
impetu  proveniunt,  iis  aut  mors  cita,  aut  victoria 
laBta,  brevi  finem  imponit. 

cccclxxiv.  Quin  et  vitium  circuitus  SEepissime 
accidit,  sicubi  sanguinis,  qui  certa  copia  ad  singulas 
partes  deferri  debet,  plus  justo  ad  quasdam  defertur, 
et  majore  quam  decet  impetu  :  unde  defectus  in  aliis 
parhbus,  qua?  suo  penu  defraudantur. 

cccclxxv.  Talis  distributio  abnormis  humoris  vi- 

talis  oritur  seepe  a  stimulo,  vel  parti  cuilibet  admoto, 
vel  aliis,  quamvis  fortasse  admodum  remotis ;  vel 
cerebrum,  vel  demum  animum  primo  afnciente,  qui 
tamen,  secundum  consensus  leges  (ccclv,  ccclxiii) 
certam  et  definitam  sanguinis  distributionem  efficit. 

cccclxxvi.  Oritur  quoque  liaud  raro  a  spasmo  aliis 
et  satis  remotis  partibus  inducto ;  scilicet,  qui  san- 
guinem  a  solitis  viis  pulsum  in  novas  dirigat. 

cccclxxvii.  Frout  major  minorve  fuerit  hujus- 
modi  distributio  abnormis,  eo  plura  et  graviora,  vel 
pauciora  et  leviora  mala  ex  ea  proveniunt :  calor, 
tumor,  rubor,  inflammatio,  lacerationes  vasorum, 
sanguinis  profluvia,  effusiones,  et  telae  reticulata? 
partiumque  vicinarum  solutio,  destructio,  corruptio, 
suppuratio. 

cccclxxviii.  Hoc  quoque,  ut  primo  intuitu  vide- 
tur,  vitio,  Natura  ssepe  neque  frustra  utitur,  et  in 
optimum  remedium  vertit.  Neque  medici  dedignati 
sunt  ejus  vestigia  premere,  et  sanguinis  distributio- 
nem  in  variis  morbis,  quantum  potuerint,  mutare 
atque  dirigere;  neque  fecisse  pcenituit.  Scilieet, 
jam  probe  experti  sunt  mutatam  sanguinis  distribu- 
tionem  ssepe  prsestantissimum  esse  auxilium,  tum  ad 
sanandos  morbos,  tum  ad  levanda  eorum  indicia  quee 
maxime  urgent. 

cccclxxix.  Postremo,  supersunt  adhuc  conside- 
randa  vitia  quasdam  motus  ipsius  cordis,  neque  pro- 
fecto  adeo  levia  aut  simplicia,  ut  medicorum  atten- 
tionem  non  mereantur  :  palpitatio  nimirum,  et  syn- 
cope,  seu  animi  defectio. 

cccclxxx.  Palpitatio  vocatur  actio  cordis  vehe- 
mens,  abnormis  ;  qualis  plerumque,  et  ab  ipso  a?gro 
non  sine  gravi  anxietate  in  pectore  sentitur,  et  ab 
adstantibus,  si  manum  pectori  admoverint ;  quin  et 

interdum  spectari  quodammodo  potest,  tanta  scilicet 
vi  costse  aliquando  feriuntur,  ut  totum  pectus  mo- 
veatur.  Dum  palpitat  cor,  pulsus  arteriarum  ple- 
rumque  debiles,  inaequales,  et  intermittentes  obser- 
vantur. 

cccclxxxi.  Malum,  natura  spasmus,  variis  causis 
inducitur,  tum  quae  totum  genus  nervosum  afficiunt, 
tum  quae  solum  cor.  Vitia  omnigena  cordis  ipsius, 
ejusque  valvarum  vasorumque,  constrictio,  amplifi- 
catio,  conversio  in  os,  polypus,  liberam  cordis  ac- 
tionem  et  exinanitionem  impediendo,  ipsum  ad  in- 
solitam  et  vehementem  contractionem  incitant.  San- 
guinis  quoque  nimia  abundantia,  vel  nimius  impetus, 
veluti  a  cursu,  &c.  eundem  effectum  prsestare  po- 
test. 

cccclxxxil  Quin  et  cor,  insignis  mobilitatis  or- 
ganum,  a  statu  gcneris  nervosi  vehementer  affecti, 
et  praeter  naturam  mobilis,  saepe  palpitat.  Hinc  ali- 
quando  ab  animi  affectu  palpitatio :  Hinc  malum 
hystericis  familiare. 

cccclxxxiii.  Saepe  quoque  oritur  a  ventriculo 
male  se  habente,  vermibus,  multo  onere  cibi  crudi 
aut  corrupti,  aere  per  concoctionem  minus  sanam 
copiose  extricato,  variisque  acribus,  stimulato,  dis- 
tento,  gravato. 

cccclxxxiv.  Podagram  repulsam,  aut  male  pro- 
deuntem,  saape  comitatur  palpitatio.  Aliquando  a 
debilitate  oritur,  qualiscunque  ejus  causa  fuerit ;  sa?pe 
etiam  ab  omni  spirandi  difficultate.  Variae  quoque 
palpitationis  causas  simul  conjungi  possunt,  et  alise 
alias  producere. 

cccclxxxv.  Hinc  patet,  cur  malum  saape  immedi- 
cabile,  serius  ocyus  lethale  evasurum  ;  cur  ssepe  leve 
et  fugax ;  saepe  per  intervalla  rediens,  saepe  omni 

irritatione  et  exercitatione  acceclens  et  ingravescens ; 
aliquando  vero  stimulantibus  remediis,  et  exercita- 
tione,  leniendum  aut  summovendum. 

cccclxxxvi.  Syncopey  seu  animi  defectio  (cui  va- 
ria  nomina,  prout  gravius  vel  levius  fuerit  malum, 
medici  imposuerunt),  vocatur,  si  quando  actio  cordis, 
et  arteriarum  simul  cum  ea,  subito  et  multum  deficit ; 
unde  vires  animales,  sensus,  motusque  voluntarius, 
statim  collabuntur. 

cccclxxxvii.  Omnes  fere  causa?  palpitationis  syn- 
copen  quoque  aliquando  inducere  possunt ;  scilicet, 
quicquid  motum  cordis  turbare  et  convellere  queat, 
eundem  nonnunquam  debilitare  vel  suspendere  po- 
test. 

cccclxxxviii.  Fabrica  igitur  ipsius  cordis  vitiata, 
graves  animi  affectus,  tum  deprimentes,  tum  qui 
subito  et  vehementer  incitant,  varia  generis  nervosi 
vitia,  quidam  morbi  ventriculi,  debilitas  omnigena, 
omnis  exinanitio,  sanguinis  imprimis  jactura,  exces- 
sus  laboris,  ejusque  non  intermissi,  diuturna  vigilia, 
calor,  dolor,  multa  venena,  &c.  hominem  animo  lin- 
qui  faciunt. 

cccclxxxix.  Quicquid  sanguinis  motum  per  ar- 
terias  cerebri  debiliorem  reddit,  syncopen  inducere ; 
quicquid  eundem  expedit,  hominem  vel  jam  deficien- 
tem  reficere  potest. 

ccccxc.  Hinc  ratio  in  promptu  est,  cur  solus  cor- 
poris  situs  syncopen  saspe  vel  inducat,  vel  impediat, 
vel  jam  inductam  depellat. 

ccccxci.  Patet  quoque,  malum  aliquando  pessimi 
omiriis  esse,  neque  ipsum  suo  periculo  carere  ;  nimi- 
rum  quod  S£epe  morti  continuatum  est ;  aliquando 
vero  levissimum  esse,  sponte  discessurum,  neque  me- 

dici  auxilium  requirere;  nonnunquam,  denique,  a 
solerte  medico,  Naturaaipsius  imitatore  atque  semulo, 
haud  absurde  optari,  et  arte  induci,  ut  asgrum  3 
vehemente  dolore,  aut  immani  sanguinis  impetu, 
vel  profluvio,  vix  aliter  temperando,  incolumem 
prsstet. 

Cap.  XVI. — JDe  sanguinis  ipsius  natura ;  et  varie- 

tatibus,  et  vitiis. 


ccccxcn.  IVXULTUM  abest,  ut  sanguis  ipse,  cujus 
motus  et  distributio  ad  vitam  adeo  necessaria  sunt, 
humor  sit  simplex,  semperque  idem.  Varias  partes, 
variseque,  ut  videtur,  utilitatis,  continet ;  et  ipse  suis 
varietatibus  et  vitiis  obnoxius  est. 

ccccxciii.  E  venis  missus,  inque  idoneum  vas  re- 
ceptus,  suam  naturam  et  compositionem  aliquatenus 
manifeste  prodit,  dummodo  quas  sponte  subit  muta- 
tiones  attente  spectentur. 

ccccxciv.  Tenuem  vaporem  primo  exhalat,  fere 
aquosum,  levissime  olidum,  sed  parca  admodum 
quantitate;  quiete,  frigore,  admisso  aere,  brevi  co- 
gitur  in  massam  profunde  rubram,  tremulam,  mol- 
lissimam :  paulo  post,  ex  ejus  superficie,  citius  si 
secta  fuerit  massa,  guttulse  queedam  humoris  tenuis, 
subflavi,  pellucidi,  exiliunt,  quaj  plures  prodeuntes 
coeunt,  tandem,  partemque  crassiorem  circundant,  et 
a  vasis  parietibus  separant. 

ccccxcv.  Pars  crassior,  qua^  sola  rubet,  accuratius 
explorata,  ulteriorem  ostendit  compositionem :  mul- 
tum  continet  partis  tenuioris,  qua3  vocatur  serum : 

probe  elota,  ruborem  suum  amittit,  superstite  tamen 
parte  glutinosa,  tenace,  albida ;  haec  pars,  fibrina  a 
Chemicis  nunc  dicta,  olim  varia  habuit  nomina,  fi- 
bram  sanguinis,  lympham  coagulabihm,  gluU  n. 

ccccxcvi.  Continet  praeterea  crassamentum  in- 
numeras  particulas  rubras,  vulgo  globulos  dictas, 
quae  colorem  impertiunt  universo  sanguini.  Hae,  si 
ope  microscopii  explorantur,  singulae  pulcherrimam 
ostendunt  fabricam,  quae  tamen  haud  paruin  differt 
in  diversis  animalibus. 

ccccxcvn.  In  homine,  et  plerisque  aliis  animali- 
bus  rotundae  sunt,  et  planae,  instar  nummi.  Ex- 
terior  pars,  quae  sola  rubet,  mantica  seu  vesicula  est, 
quae  partem  centralem,  globulum  ut  videtur  solidum, 
continet,  multo  se  minorem. 

ccccxcviii.  Tenuis  pars  sanguinis,  quae  vocatur 
serum,  idoneo  calore  admoto,  coit  quoque  in  massam 
albidam,  tenacem,  albumen  dictam,  fibrinoe  seu  lym- 
phae  coagulabili,  quae  sponte  coit,  satis  similem  :  unde 
tenuior  latex,  serositas  dictus,  exprimi  potest ;  quae 
aliquantum  gelatince  continet. 

ccccxcix.  Varii  demum  sales  insunt  sanguini,  in 
sero  ipsius  soluti :  phosphas  imprimis  sodce,  phosphas 
calcis,  murias  sodce,  soda  pura,  et  nonnihil  hydro- 
sulphureti  ammonias. 

d.  Totus  sanguis,  qualis  e  vena  fluit,  nedum  coac- 
tus,  calore  coit  multo  minore  quam  qui  ad  serum 
cogendum  sufRciat ;  majore  vero  quam  vivo  homini 
unquam  accidit. 

di.  Particulae  rubrae,  dum  in  sero,  vel  simili  quo- 
vis  humore,  natant,  qui  salis  aliquid  in  se  solutum 
continet,  propriam  figuram  aliquandiu  bene  conser- 
vant.  Sed  pura  aqua  dilutae,  brevi  tument,  vesicula 
exterior  distenditur  in  formam  globi,  et  rumpitur 

tandem,  et  solvitur,  et  particula  centralis  ex  ea  ela- 
bitur.  Hic  igitur  videtur  esse  unus,  neque  forsitan 
minimus,  usus  seri  saliumque  quos  continet,  totam 
massam  sanguinis  diluere,  et  mobilem  reddere,  par- 
ticulasque  rubras  integras,  et  qua  decet  figura,  con- 
servare. 

Dii.  Origo,  et  finis,  et  usus  particularum  rubrarum 
pariter  incerta  atque  obscura.  Sunt  qui  opinantur, 
particulas  centrales  in  glandulis  conglobatis  vasorum 
resorbentium,  et  prima  aetate  in  thymo  formari,  in 
sanguinem  resorberi,  ad  varia  corporis  organa  deferri, 
et  a  splene  parte  exteriore  rubra  indui,  et  per  ejus 
vasa  resorbentia  ad  cor  demum  reduci. — Sed  hasc  et 
bujusmodi  commenta  parum  firma  videntur. 

diii.  Non  est  dubitandum,  quin  particulse  tanta 
cura  fabricatse,  insigni  in  corpore  usui  inserviant, 
quamvis  hic  parum  hactenus  cognitus  sit.  Non  de- 
fuerunt  qui  opinati  sunt,  Iatro-mathematici  nimirum, 
eas  ad  calorem  animalem  gignendum  quodammodo 
conferre ;  sed  haud  satis  valida  ratione.  Vasa  ma- 
jora  certe  implent  atque  distendunt,  neque  minora 
intrant,  neque  facile  e  corpore  elabuntur.  Ad  nutri- 
mentum  corporis  quodammodo  prodesse  videntur, 
in  valido  et  bene  pasto  animale  quam  plurimse,  in 
famelico  etf  exhausto  paucissimse  repertse. 

div.  Fibrina  et  albumen  et  gelatina  quoque 
vasa  probe  distendunt  et  implent,  et  ne  humor  vita- 
lis  effiuat  impediunt :  humor  enim  prorsus  tenuis, 
instar  aquag,  ad  vitae  munera  non  suffecisset,  quippe 
quem  vasa  innumeris  ostiis  patula  non  potuissent 
continere.  Ad  nutrimentum  imprimis  conferre  vi- 
dentur  principia  ista ;  quoniam  et  ipsa  multum  nu- 
triunt,  et  omnia  alimenta,  per  duplicem  in  corpore 
concoctionem,  primo  in  ventriculo  et  intestinis  pos- 

tea  in  pulmonibus,  in  eadem  prius  vertuntur,  quam 
ad  alendum  corpus,  et  partium  solidarum  jacturam 
reparandam,  impendantur. 

dv.  Universae  massas  usus  varii  et  maximi  mo- 
nlenti  sunt.  Genus  nervosum  imprimis  excitat,  pro- 
be  distributa;  ad  calorem  animalem  gignendum, 
eundemque  per  totum  corpus  diffundendum  baud 
parum  conferre  videtur ;  quin  et  sanguis  penus  est, 
unde  varii  humores,  variis  muniis  apti,  derivantur  vel 
secernuntur. 

dvi.  Sanguinis  partes  jam  descripta?  raro  desunt ; 
raro  aliaa  in  sanguine  reperiuntur.  In  quibusdam 
vero  exemplis,  aut  nulla  fuit  fibrina,  aut  tam  parum 
ejus,  aut  ipsa  adeo  corrupta,  ut  sanguis  e  venis  mis- 
sus  non  coiret,  et  particula?  rubraa,  instar  aren.Ee,  fun- 
dum  vasis  peterent.    Kes  pessimi  ominas. 

dvii.  Serum  aliquando  album,  instar  lactis,  obser- 
vatur,  quod  ab  adipe  resumpto,  neque  iterum  in  glu- 
ten  redacto,  oriri  videtur.  Ssepe  etiam  praster  natu- 
ram  flavum  observatur  serum,  propter  bilem  in  san- 
guinem  redeuntem. 

dviii.  Stepe  alia  minus  solita  ratione  cogitur  san- 
guis,  et  crassamentum  obducitur  crusta  alba,  tenace, 
instar  corii.  Hasc  crusta  nihil  est  prseter  puram 
fibrinam  tardius  solito  coactam,  quo  fit  ut  particulse 
rubrae  colorantes  quodammodo  subsidant. 

dix.  Nullum,  ut  diu  creditum  fiut,  sanguinis  len* 
torem,  densitatem,  spissitatem,  tenacitatem,  indicat, 
sed  potius  tenuitatem,  saltem  minorem  ad  coagula- 
tionem  proclivitatem.  Oritur  plerumque  a  vehemen- 
tiore  sanguinis  intra  corpus  agitatione,  seu  conquas- 
satione ;  hinc  multas  febres,  et  inflammationes  fere 
omnes,  et  aliquando  sanguinis  profluvia,  et  febres 
quas  eruptio  super  cuteni  comitatur,  interdum  cor- 

poris  plenitudinem,  aut  dolorem,  multasque  irrita- 
tiones,  comitatur.  Neque  semper  morbosa  habenda 
est  talis  crusta,  quippe  quse  sanissimis  aliquando 
contingat ;  veluti  foeminis,  donec  uterum  gerunt,  a 
primis  etiam  mensibus ;  et  viris  quibusdam  validis, 
laboriosis,  laute  viventibus ;  et  omnibus  sane  homi- 
nibus,  frequentius  tempore  hiemale  et  verno,  quo 
robur  solidarum  partium  et  actio  vasorum  quae  san- 
guinem  vehunt,  maxima  est  (cccclxvii).  Quin  et  a 
levissimis  causis,  dum  fluit  sanguis,  vel  postquam  in 
pateram  receptus  est,  veluti  ipsius  forma,  induci  aut 
impediri  potest :  ita  ut  szepe  in  altera  patera  nulla, 
in  altera  densissima  et  tenacissima  crusta  observe- 
tur. 

dx.  Hinc  ratio  redditur  cur  saepe,  dum  talis  crusta 
observatur,  sanguinem  mittere  conveniat,  ejusque 
jacturam  corpus  bene  ferre  soleat :  patet  quoque 
quantus  eorum  error  fuit,  et  periculi  quam  plenus, 
qui  auctores  erant  sanguinem  iterum  iterumque  mit- 
tendi,  donec  nulla  amplius  crusta  super  eum  ap- 
pareret;  scilicet  quam  morbosam  sanguinis  partem 
credebant.  Utilissimum  profecto  medico  signum 
est,  quamvis  multum  absit,  ut  ad  illud  solum  respi- 
cere  debeat. 

dxi.  Eadem  Jibrina  sanguinis,  nonnunquam  dum 
vivit  homo,  saspius  vero  post  mortem,  imprimis  si 
vitium  aliquod  organi,  amplificatio,  obstructio,  &c. 
adfuerit,  in  magnis  vasis  prope  cor,  aut  in  ipsius 
cordis  sacculis,  coit  in  massam  tenacem,  qua?  voca- 
tur  Polypus.  Similes  massa?  quoque  haud  raro  in 
utero  formantur,  et  Molce  vocantur. 

dxii.  Quantitas  universas  massae,  et  singularum 
partium  sanguinis,  haud  facile  ad  mensuram  reduci- 
tur.    Multum  variare  potest,  salva  adhuc  sanitate  : 

quod,  si  vel  nimium  sanguinis  vel  nimis  parum  in 
corpore  fuerit,  vel  aliena  ejus  partium  proportio  facta 
fuerit,  vitium  demum  erit,  non  leve,  et  saape  mul- 
torum  et  gravium  morborum  causa. 

dxiii.  Nimia  sanguinis  copia  colligitur  usu  multi 
cibi,  validi,  pinguis,  ex  carnibus  prassertim,  et  potus 
validi  (modo  concoctio  bona  sit)  et  vitae  genere 
otioso  et  sedentario,  et  multo  somno,  praesertim  in 
iis  qui  prius  multum  sese  exercere  solebant ;  exina- 
nitionibus  quibusvis  solitis  cohibitis  ;  consuetudine 
exinanitionum,  qualescunque  fuerint,  nimirum  quai 
vim  vitalem  minuant,  et  excretiones  languere  faciant ; 
pras  omnibus,  exhalatione  per  cutem  vel  sudore,  aut 
suppressis,  aut  paulatim  deficientibus.  Homines  cor- 
poris  constitutionem  laxi  et  debiles,  pras  aliis,  huic 
vitio  sunt  obnoxii. 

dxiv.  Multa  mala  a  nimia  plenitudine  oriuntur. 
Homo  nonnunquam  fere  opprimitur,  hebes,  langui- 
dus,  debilis  fit,  neque  ipsa  quse  sanguinem  movent 
organa  ad  tantum  onus  impellendum  valent.  Pulsus 
languet,  et  aliquando  syncope,  et  vertigo,  et  palpita- 
tio  observantur.  Ssepius  vero  vasa  nimis  distenta,  ad 
motus  praster  solitum  vehementes  et  abnormes  pro- 
clivia  fiunt. 

dxv.  Hinc  proclivitas  ad  febres,  inflammationes, 
inasqualem  sanguinis  distributionem,  insolitas  ejus- 
dem  congestiones,  vasorum  lacerationes,  et  sanguinis 
profluvia.  Porro,  ob  arctum  inter  vasa  sanguinem 
vehentia,  et  genus  nervosum  nexum,  mobilitas  nimia, 
et  proclivitas  ad  spasmos,  et  alios  ejusdem  generis 
morbos,  a  plenitudine  oriuntur. 

dxvi.  Hinc  intelligitur  cur  aliquando  pulsus  ob- 
scurus,  aliquando  validus  vel  dnrus,  plenitudinem 
comitetur  :  cur  ipsa  tot  morborum  causa  et  pars ;  cur 

sffipe  prospera  valetudinis  efFectus  ;  qua  ratione  op- 
time  adimatur ;  vel  novis  institutis  exinanitionibus, 
vel  antiquis  ct  suppressis  restitutis,  vel  diasta  tenui 
et  parca,  et  valida  et  crebra  corporis  exercitatione. 

dxvii.  Alias  quoque  haud  paucas  plenitudinis  spe- 
cies,  ab  hac  vera  et  absoiuta  diversas,  medici  credi- 
derunt  se  perspexisse,  de  quibus  multum,  quamvis 
Scepe  nimia  subtilitate,  ratiocinati  sunt. 

Dxviii.  Plenitudo  ad  spatium  vocatur,  siquando, 
copia  sanguinis  ejusque  mole  nihiJ  praster  solitum 
auctis,  vasa  quas  eum  continent,  constringuntur, 
coarctantur,  ita  ut  solitam  sanguinis  copiam  et  molem 
asgre,  nec  sine  incommodo,  contineant :  veluti  vasis 
extremis  et  minutis  multum  constrictis,  ingruente 
febre,  aut  subito  terrore,  aut  magno  frigore :  vel 
demum  vasis  ipsis,  veluti  in  senibus,  concrescenti- 
bus,  eorumque  nonnullis  irnperviis  factis :  vel  deni- 
que,  ipso  corpore,  amputato  membro,  mutilato. 

dxix.  Plenitudo  alia,  spuria,  ad  molem  dicta, 
accidere  dicitur,  sicubi  sanguis  ipse,  quantitate  non 
auctus,  expanditur,  mole  augetur,  vasaque  continen- 
tia  non  secus  ac  vera  plenitudo  distendit.  Ingens 
calor,  vel  externus,  vel  a  febre,  aut  exercitatione,  aut 
stimulantibus,  hoc  mali  genus  induxisse  fertur,  san- 
guine  nimirum  pro  rata  parte  plus  rarefacto,  quam 
vasa  relaxata  essent.  Quin  et  insolita,  picesertim 
subita,  aeris  levitas,  qualis  a  magna  tempestatis 
mutatione  accidit,  vel  hominibus  contingit  qui  altos 
montes  ascendunt,  sanguinem  rarefacere,  expanso 
quem  habet  aere,  dicta  est.  Annon  aliquando  de 
his  rebus  nOnnihil  hallucinati  sunt  Iatro-mathcmatici, 
rnolem  sanguinis  credentes  augeri,  quum  auctus  ejus 
impctus  (cccclii,  cccclviii,  cccclxvii)  propter  ca- 

lorem,  exercitationem  vehementem,  aliaque  stimu- 
lantia,  potius  in  vitio  esset  ? 

dxx.  Plenitudo  ad  vires  vocatur,  talis  sanguinis 
abundantia,  quahs  vires  moventes  opprimat  (dxiv). 
Ino-ens  plenitudo  hujusmodi  incommodum  semper 
efficit,  et  igitur  ad  vires  dici  potest.  Frequenter 
tamen  observatur  istiusmodi  vitium,  vel  ab  exiguo 
sanguinis  excessu,  qualem  validus  homo  impune  tu- 
lisset,  si  vires  aegri  quacunque  causa  multum  fractae 
ruerint. 

dxxi.  Facile  patebit  varia  plenitudinis  genera  ei- 
dem  homini  simul  accidere  posse,  gravioraque  mala 
a  tali  conjunctione  saspe  esse  profluxura. 

dxxii.  Inopia  sanguinis  multum  quoque  nocet ; 
hominem  debilitat,  ad  omnia  vitae  munera  impoten- 
tem  reddit,  motum  sanguinis  languere  facit,  synco- 
jpen,  convulsiones,  et  mortem  tandem  inducit :  si  le- 
vior  fuerit  defectus  et  diuturnior,  corpus  marcescit, 
ob  defectum  nutrimenti,  et  functiones  ipsius  variis 
modis  vitiantur. 

dxxiii.  Talis  inopia  oritur  a  longa  inedia,  cibo 
pravo,  parum  nutriente,  vel  boni  cibi  prava  concoc- 
tione,  aut  impedito  nutrimenti  ex  eo  parati  in  san- 
guinem  itinere ;  aut  febribus,  aliisque  morbis  qui  cor- 
pus  exhauriunt  et  nutrimentum  impediunt ;  vel  de- 
mum  a  variis  exinanitionibus,  sanguinis  praesertim, 
imprimis  si  hae  subitae  fuerint :  lentis  enim  exinani- 
tionibus  vasa  mirum  in  modum  se  accommodant : 
prasterea,  si  lente  depletur  corpus,  excretiones  mi- 
nuuntur,  propter  vis  vitalis  defectum,  ita  ut  reten- 
tione  insolita,  insolitum  dispendium  pro  parte  saltem 
facile  compensetur.  Quod  si  siibita  et  magna  fuerit 
exinanitio,  vel  brevi  lethalis  esse  potest,  vel  hominem 
ita  frangere,  ut  nunquam  plene  convalescat. 

dxxiv.  Inopia  sanguinis  magna  aut  diuturna  qua- 
litates  ejus  humoris  vix  potest  non  vitiare.  Nimirum, 
pars  tenuior  facile  et  cito  reparatur;  pars  vero  crassa, 
fibrina,  et  particulae  rubrae,  haud  ita  suhito.  Hinc 
sanguis,  tenuis,  pallidus,  vix  rubens,  neque  bene 
concrescens,  neque  corpus  bene  nutriens. 

dxxv.  Fit  porro  nimis  tenuis  sanguis,  multo  potu, 
praesertim  aquoso,  cibo  tenui,  et  parum  nutriente, 
prava  concoctione  in  ventriculo,  vel  forsitan  in  pul- 
monibus;  ipsisque  organisquaepartes  crassioresfingunt 
male  se  habentibus ;  suppressis  excretionibus  solitis 
tenuibus,  sudore  scilicet  et  urina,  veluti  frigore,  aut 
vitio  organorum  ;  vel  demum,  ut  omnes  fere  medici 
putarunt,  putrida  universi  corporis,  et  humorum 
praesertim,  corruptione :  sed  de  hac  re  controversia 
est :  et  si  ita  sit  ut  olim  opinio  fuit,  tum  practer  me- 
ram  tenuitatem,  perspicuum  est  alia  plerumque  san- 
guinis  vitia  concurrere. 

dxxvi.  Sanguis  nimis  tenuis  vel  aquosus  facit 
vultum  pallidum,  corpus  debile,  languidum,  torpi- 
dum,  partes  solidas  laxas,  flaccidas,  ob  defectum  nu- 
trimenti,  et  nimiam  humidae  materiae  in  compage 
quantitatem  (lxxxii,  lxxxviii)  ;  effusiones  aquosas 
hydropicas  in  omni  corporis  parte  inducit,  aucta  ni- 
mirum  exhalatione  hiimoris  tenuis  qui  omnia  cava 
corporis  organa  irrorat,  partim  ob  sanguinem  ipsum 
nimis  solutum,  et  facilius  et  copiosius  justo  elaben- 
tem,  partim  ob  vasa  praeter  solitum  relaxata,  neque 
ut  decet  renitentia :  quin  et  tantum  abest  ut  venae 
resorbentes  in  hoc  statu  plus  quam  solent  illius  exha- 
lati  humoris  hauriant,  ut  hae  quoque,  generalis  debi- 
litatis  participes,  vix  ad  solita  sua  munera  valeant. 

dxxvii.  Verum  enimvero,  Natura  ipsa  a  tot  tan- 
tisque  malis  simplicissimo  plerumque  modo  praeca- 

vit ;  neque  adeo  facile,  ut  multi  crediderunt,  sanguis 
nimis  tenuis  fit ;  neque  si  ita  factus  fuerit,  deest  ido- 
neum  remedium.  Nam  statim  fere,  si  corpus  alio- 
quin  sanum  est,  excretiones  tenuiores  multum  au- 
gentur,  et  tota  sanguinis  massa,  ssepe  brevi  tempore, 
ad  justam  spissitatem  denuo  reducitur. 

dxxviii.  Aliud  et  huic  oppositum  sanguinis  vi- 
tium,  nimia  scilicet  spissitas,  qualem  medici  sa?pe 
fmxerunt,  rarissimis  si  ullis  in  exemplis  observatum 
est.  Tale  vitium  a  cibo  spisso,  sicco,  tenace,  gluti- 
noso,  vel  a  defectu  potus,  vel  ab  excessu  excretionum 
tenuium,  puta  a  calore,  exercitatione,  &c.  oriri  asse- 
ruerunt.  Haud  facile  tamen  ostenduntur  exempla 
talis  vitii,  vel  morborum  compositorum  qui  ex  eo 
deriventur.  Quorundam  profecto,  febrium  impri- 
mis,  et  inflammationum,  quos  medicis  huc  referre 
placuit,  alia  plane  ratio  est. 

dxxix.  Ita  enim  corpus  humanum  a  sapiente  re- 
rum  Opifice  constitutum  est,  ut  quamprimum  san- 
guis  ad  justam  spissitatem,  vel  quam  minimum  ultra, 
redactus  fuerit,  excretiones  tenues  vel  supprimantur 
vel  minuantur,  et  corpus  simul  plus  humoris  ab  aere 
trahat ;  sitis  quoque  tunc  oritur,  et  quantum  opus 
fuerit  ad  sanguinem  diluendum  bibitur.  Quod  si 
ipsa  aqua  deficit,  neque  miseri,  importunissimaB  siti 
qu£e  eos  ad  bibendum  urget,  indulgere  possunt,  tum 
demum,  tantum  abest  ut  sanguis  spissetur,  ut  faten- 
tibus  ipsis  auctoribus  qui  hujusmodi  commenta  de 
vitiis  humorum  strenuissime  tuentur,  orta  vel  aucta 
putredine,  multum  solvatur,  et  acer  tenuisque  fiat 
(dxxv)  asgre  suis  vasis  continendus. 

dxxx.  De  acrimonia  humorum  multum  scripse- 
runt  medici,  et  super  hoc  tenue  et  lubricum  funda- 
mentum,  ingentem  molem  redificare  conati  sunt. 


158 


CONSPECTCS 


CAP.  XVI. 


dxxxi.  Obsoluerunt  profecto  jam,  et  merito  negli- 
guntur,  pleraque  medicorum  commenta  de  humorum 
acrimoniis,  tanquam  falsa,  vel  incerta  saltem,  et  nihil 
ad  usum  medicum  conducentia  :  et  graves  nunc  ex- 
istunt  controversias  de  iis  etiam  acrimoniis  quse  diu, 
omnium  fere  consensu,  certseet  manifestse  sunt  habi- 
tge.  Et  fatendum  est,  de  his  etiam,  verbi  gratia,  de 
liumorum  putredine,  adhuc  locum  esse  dubitandi. 
Interim  vero,  dum  lis  sub  judice  est,  cavere  decet, 
ne  dum  unum  errorem  vitamus,  in  alium  curramus, 
vix  minorem,  et  rem  alicujus  saltem  momenti  in  re 
medica,  quamvis  non  tanti  ut  olim  opinio  fuit,  male 
negligamus.  Juvabit  certe  novisse  quse  de  hac  re 
aut  certa  aut  maxime  verisimilia  visa  sunt. 

dxxxii.  Sanguis  in  sanissimo  homine  aliquantu- 
lum  acer,  variis  causis  nonnihil  acrior  fieri  potest,  et 
multa  neque  levia  mala  facere :  docet  incitata  cordis, 
aut  arteriarum,  aut  organorum  secernentium,  actio, 
ab  acribus  ingestis :  docent  humores  secreti  prseter 
solitum  acres,  et  vasa  aliquando  multum  stimulata, 
nonnunquam  plane  inflammata,  vel  demum  erosa. 

dxxxiii.  Plurima  revera  acria  in  corpus  quotidie 
ingeruntur:  haec  autem  in  ventriculo,  et  intestinis, 
et  pulmone,  vel  corriguntur,  concoquuntur,  per- 
mutantur,  priusquam  in  sanguinem  aortce  veniunt, 
per  totum  corpus  diffundenda ;  vel  saltem  plurima 
aqua  diluta,  vel  fibrina,  albumine,  gelatina,  obtusa, 
multum  suas  acritudinis  deponunt,  et  assidue  e  cor- 
pore  tanquam  noxia  excernuntur. 

dxxxiv.  Hoc  modo  ingens  copia  salis  acidi,  alca- 
lini,  medii,  veluti  communis,  per  corpus  transire  po- 
test,  valetudine  parum  vel  nihil  affecta.  Quod  si 
nimia  quantitas  ejus  fuerit,  neque  ha?c  probe  diluta, 
neque  excreta,  tum  demum  nocebit. 

dxxxv.  Verisimile  quoque  videtur,  quamvis  non 
desint  medici  qui  de  hoc  dubitant,  hominem  etiam 
dum  vivit  putrescere  usque  ;  multumque  salem 
(ccccxcix)  sui  generis,  qui  non  inepte  animalis  dici 
possit,  gignere  sive  evolvere  :  scilicet  in  hunc  salem 
magna  pars  omnium  quos  ingerimus  vertitur,  et  cum 
urina  e  corpore  exit.  Ista  vero  ad  putridam  condi- 
tionem  proclivitas,  si  nimia  fuerit,  nimium  quoque 
hujus  salis  dabit,  praesertim  si  multum  salis  cum  cibo 
assumptum  fuerit,  et  parum  aquae,  vel  alius  potus, 
in  promptu  fuerit,  qui  salem  dilueret  primo,  et  tan- 
dem  e  corpore  elueret.  Quod  mali  genus  socii  na- 
vales  satis  superque  experiri  solent,  quum  plures 
menses  solo  commeatu  nautico  vivendum  est. 

dxxxvi.  Huic  autem  corruptioni  corporis  (dxxxv) 
siqua  revera  sit,  quae  sponte  supervenit,  Natura  ido- 
neum  remedium  suggerit ;  cibum  nempe  recentem, 
ex  frugibus  imprimis  comparatum,  acescentem,  qui 
putridam  corruptionem  corrigit,  et  salubre  nutri- 
menturn  corpori  prsebet. 

dxxxvii.  Hujusmodi  vero  cibus  si  deflcit,  corpus 
citius  corrumpi  videtur,  et  insignis  humorum  acri- 
monia  et  tenuitas  gigni  dicuntur ;  prsesertim  si  aqua 
simul  deest,  aut  excretiones,  quae  putrida  et  acria  e 
corpore  vehunt,  languent,  veluti  a  frigore,  ignavia, 
torpore,  deprimentibus  animi  affectibus,  morbisque 
qui  corporis  vires  frangunt ;  et  demum  si  magnus 
calor  adfuerit,  qui  tali  corruptioni  semper  favet. 

dxxxviii.  Porro,  medici  crediderunt  humores  ve- 
locius  aliquando  putrescere,  putrido  nimirum  fer- 
mento  in  corpus  recepto ;  veluti  in  febribus  quibus- 
dam  contagio  ortis,  juvante  imprimis  calore,  victu  ex 
earnibus,  salibus  quibusdam,  debilitate,  immunditia. 

dxxxix.  Denique,  pars  singularis  corporis  variis 


160 


CONSPECTUS 


CAP.  XVI. 


causis  plane  saepe  putrescit,  veluti  inflaminatione, 
gangraena,  algore ;  et  totum  corpus  nonnunquam  in- 
ficit :  quamvis  plerumque  lethalis  evadat  hujusmodi 
morbus,  priusquam  totum  corpus  in  putredinem 
rapiat. 

dxl.  Medicis  fere  omnibus  diu  sanctissime  per- 
suasum  fuit  massam  sanguinis,  quandocunque  mul- 
tum  putresceret,  non  modo  acrem  fieri,  sed  solvi 
quoque,  gegre  cogi,  et  tenue  et  rarum  crassamentum 
ostendere,  et  ipsas  particulas  rubras  dilabi  et  frangi ; 
sanguinem  vero  sic  solutum  et  acrem,  tum  propter 
salem  ipsius  evolutum,  tum  propter  jibrinam  suam 
rancidam  et  putridam,  vasa  omnia  stimulare  et  ero- 
dere,  et  ex  iis  elabi,  et  maculas  primo  rubras,  postea 
livescentes,  vel  nigrescentes,  tumores,  ulcera  vix  sa- 
nabilia  nisi  tempestive  putredini  occurreretur,  san- 
guinis  profluvia  ab  omni  corporis  parte  vix  compes- 
cenda,  et  fcetorem  insignem  et  intolerabilem  halitus, 
et  omnium  excretionum,  qualia  in  scorbuto,  vel  in 
pessimis  quibusdam  febribus  saepe  observantur,  efii- 
cere  ;  et  laxitatem  solidarum  partium,  summamque 
debilitatem  (laasa  scilicet  ipsa  vi  nervosa  tali  putredine 
tanquam  veneno)  et  mortem  tandem,  inducere. 

dxli.  Acrimonia  acida  vix  unquam  sanguini  hu- 
mano  contingere  videtur,  neque  humorum  ulli  quum 
primum  ex  eo  secernitur,  quamvis  profecto  unus  ex 
iis  jam  secretus,  lac  scilicet,  sponte  et  brevi  acescat. 

dxlil  Neque  magis  videtur  sanguis  alcalina  acri- 
monia  infici.  Putredo  revera  ad  hanc  vergit,  et  in 
hanc  tandem  desinit,  vix  autem  durantevita:  humor 
autem  quidam  a  sanguine  secretus,  urina  scilicet, 
saepe  parum  distat,  etiam  recens,  ab  alcalhia  natura  ; 
et  nonnunquam,  ut  fertur,  plane  alcalina  reddita 
est. 

dxliii.  Variae  fortasse  acrimoniae  sanguini  inesse 
I    possunt,  veluti  a  nimio  usu  multorum  acrium,  puta 
I    aromatum,  aut  potus  meracioris;  sed  de  his  nihil 
certi  notum  est. 

dxliv.  Varia3  tamen  plane  existunt  acrimonia? 
morbosas;  quas  corpus  saepe  quodammodo  inficere 
videntur,  et  gravibus  quibusdam  morbis  corrumpere : 
cujusmodi  sunt  acrimonia?  variolce,  morbillorum,  car- 
cinomatis,  luis  venereoe,  quarum  natura,  et  origo,  et 
modus  quo  adeo  nocent  parum  intellecta,  effectus 
vero  satis  superque  noti  sunt. 

dxlv.  A  plerisque  vero  acrimoniis  Natura  prae- 
cavit  haud  minore  cura  quam  a  nimia  spissitate  san- 
guinis ;  nonnullis  antidoto  dato,  vel  excitata  siti,  ut 
probe  diluantur  bibendo;  vel  auctis  idoneis  excre- 
tionibus,  ut  ejiciantur ;  vel  denique  variis  excitatis 
motibus  et  actionibus,  quibus  domitaa  et  permutata?, 
vel  innociiEe  fiant,  vel  novis  et  insolitis  viis  et  excre- 
tionibus  e  corpore  expellantur. 

Cap.  XVII. — JDe  respiratione,  ejusque  usibus,  et 
varietatibus,  et  vitiis ;  voce,  loquela,  nixu,  suspi- 
rio,  oscitatione,  risu,  fietu,  singultu,  dyspncea, 
tussi,  sternutatione. 


Dxlvi.  oupeuest  et  alia  functio  adhuc  conside- 
randa,  respiratio  nempe,  quse  jure  vitalis  habetur; 
quoniam  in  homine,  et  animalibus  quae  similem  cor- 
poris  structuram  habent,  ad  vitam  adeo  necessaria 
est,  ut  ne  quidem  per  brevissimum  temporis  spa- 
tium  sine  maximo  incommodo  aut  instante  periculo 
suspendi  possit  (v). 

dxlvii.  In  fcetu  nulla  est :  statim  a  partu  incipit : 
duplice  motu  perflcitur,  inspiratione  nimirum  et  ex- 
piratione,  quarum  altera  aer  in  pulmonem  recipitur, 
altera  ex  eo  vicissim  expellitur. 

dxlviii.  Medicorum  observationibus  jam  satis  con- 
stat,  pulmonem  proxime  sub  pleura  costarum  jacere, 
nullo  scilicet  interposito  aere,  sicut  olim  opinio  fuit : 
ampliato  igitur  thorace,  oportet,  vel  vacuum  inter 
pleuram  pulmonemque  flat,  vel  hic  quoque  sic  dis- 
tendatur,  ut  cavum  thoracis  iterum  accurate  impleat. 

dxlix.  Ne  vacuum  fiat,  vetat  resiliendi  vis  et 
aucta  igitur  moles  aeris  qui  pulmoni  inest,  et  pondus 

aeris  externi  per  asperam  arteriam  intrantis,  liberum- 
que  cum  aere  qui  in  pulmone  est  commeatum  ha- 
bentis ;  et  hunc  igitur  aera  jam  sub  inspirationem 
nonnihil  expansum,  et  ideo  minus  renitentem,  quo- 
quoversum  per  pulmonem  prementis. 

dl.  Duplex  vero  machinatio  est,  qua  cavum 
thoracis  ampliare  solemus;  aut  septo  transverso  se 
contrahente,  descendente,  centrum  suum  deorsum 
trahente,  et  a  concavo  abdomen  versus  in  planum 
fere  verso ;  aut  musculis  qui  inter  costas  jacent  se 
contrahentibus  costasque  elevantibus :  ha*  autem, 
propter  obliquum  quem  cum  spina  dorsi  habent  si- 
tum  et  nexum,  elevari  nequeunt,  quin  simul  pro- 
trudantur  ipsa?  et  sternum  quoque  protrudant,  et 
latera  pectoris  opposita  a  se  invicem  aliquantum 
dimoveant. 

dli.  His  itaque  viribus,  quibus  vel  singulis,  vel 
omnibus  simul  junctis,  uti  solemus,  prout  res  pos- 
tulaverit,  thorax  quoquoversum  ampliatur ;  nimirum 
longior,  et  latior,  et  profundior  flt. 

dlii.  In  validissima  vero  aut  difflcili  inspiratione, 
alii  quoque  musculi  conspirant,  quotquot  scilicet 
costas  superiores  vel  elevare  possint,  vel  flrmare,  ut 
inferiores  validius  et  certius  ad  eas  trahantur. 

dliii.  Thorax  sic  dilatatus  ad  pristinam  amplitudi- 
nem  brevi  reducitur,  relaxatis  imprimis  omnibus 
musculis  inspirationis,  ita  ut  propria  partium  dimo- 
tarum  vis  resiliendi  haud  parum  ad  hunc  effectum 
conducat.  Costa?  enim,  ope  cartilaginum,  et  fortium 
ligamentorum,  cum  sterno  et  dorso  juncte,  statim 
fere  ad  primum  situm  hoc  modo  redeunt ;  et  quidem 
sponte  et  facillime,  scilicet  sine  ullo  hominis  ipsius 
conatu  voluntario,  aut  ulla  musculi  cujusvis  contrac- 
tione  mvita.    Mcdiastinum  quoque  dicitur  centrum 

septi  trarisversi  sursum  trahere  ;  musculi  vero  abdo- 
minis,  per  inspirationem  distenti,  non  modo  resilien- 
tes,  sed  vi  quoque  vitali  contracti  (cccvi,  cccxxi) 
septum  transversum  sursum  premunt,  et  costas  deor- 
sum  trahunt :  hoc  modo  aer  iterum  e  pulmone  ex- 
pellitur,  juvante  simul  contractione  fibrarum  muscu- 
losarum  quibus  bronchia  instruuntur. 

dliv.  In  valida  autem  expiratione  alii  quoque  mus- 
culi  adjuvant ;  nimirum  qui  costas  deprimere  queant ; 
aut  demum  ipsi  musculi  abdominis,  qui  voluntati 
parentes,  insigni  vi  contrahi  possunt. 

dlv.  His  igitur  alternis  viribus  respiratio  absolvi- 
tur.  Diu  multumque  inter  medicos  disputatum  fuit 
quantum  sub  inspirationem  ampliaretur  thorax,  vel 
quanta  mensura  externi  aeris  in  pulmonem  singulis 
inspirationibus  descenderet ;  neque  hactenus  de  his 
rebus  prorsus  composita  lis  est.  Non  desunt  autem 
multae  observationes  et  experimenta,  a  variis  aucto- 
ribus  instituta,  quae  verisimile  faciunt  hominem 
adultum,  solitag  magnitudinis  (n/im  multum  hic  valet 
ipsius  thoracis  amplitudo)  in  communi  inspiratione, 
quadraginta  circiter  pollices  cubicos  aeris  in  pulmones 
accipere ;  post  naturalem  expirationem,  centum  et 
amplius  pollices  cubicos  aeris  in  iis  superesse ;  post 
validissimam  expirationem,  vix  quinquaginta  pollices 
cubicos  aeris  in  pulmonibus  manere ;  per  fortissimam 
inspirationem,  ducentos  et  quinquaginta  fortasse  pol- 
lices  cubicos  aeris  in  iis  includi :  et  demum,  per  for- 
tissimam  expirationem,  post  talem  inspirationem, 
ducentos  fere  pollices  cubicos  aeris  e  pulmonibus 
expelli. 

dlvi.  Medium  fere  locum  tenet  respiratio  inter 
actiones  quse  a  voluntate  pendent,  et  eas  quas  inscio 
aut  invito  homine  perficiuntur.    Quatenus  ad  vitam 

necessaria  sit,  probe  curavit  Natura  ut  semper  exer- 
ceatur ;  quatenus  vero  plurimis,  et  admodum  diversis, 
neque  perpetuis,  vivi  corporis  muneribus  inserviat, 
eandem  voluntati  atque  arbitrio  nostro  quodammodo 
permisit.  Musculi  omnes,  ut  videtur,  respirationis, 
voluntatis  imperio  subjiciuntur ;  suggerit  autem  Na- 
tura  idoneum  atque  perpetuum  stimulum,  qui  eos, 
etiam  inscio  vel  interdum  invito  aut  contra  nitente 
homine,  ad  idoneam  actionem  cieat. 

dlvii.  Quis  fuerit  iste  stimulus,  medici  multum 
quassiverunt,  et  cur  infans,  qui  donec  in  utero  lateret, 
nunquam  spiraverat,  quamprimum  aeri  objiceretur, 
statim  spirare  inciperet. 

dlviii.  Respirationem  statim  a  partu  incipientem 
alii  singulari  instinctui  naturali  tribuunt ;  alii  nixui 
generali  quem  novum  animal  edit,  (et  profecto  ad 
omnem  nixum  validiorem  inspiratione  opus  est,  ut 
partes  quibus  magni  musculi  corporis  annectuntur 
rite  firmentur) ;  alii  demum  ipsius  septi  transversi 
contractioni  primum  spiritum  tribuunt,  quod,  quam- 
vis  maxime  distentum,  et  prima  occasione  validissi- 
mam  daturum  contractionem,  dum  in  utero  latebat 
infans,  nihil  omnino  efficere  potuit;  quia  non  aer, 
sed  aquosus  latex,  eum  circumdabat,  et  hic  glottidem 
transire  nequit,  sed.contra  rimam  ejus  arctissime 
claudit,  forti  contractione  ibi  excitata. 

dlix.  Primse  inspirationi  expiratio  succedit,  viri- 
bus  jam  (dliii)  recensitis  facta;  et  huic  iterum 
inspiratio,  cum  forsitan  simplice  contractione  septi 
transversi  sursum  pressi,  nec  parum  distenti,  actione 
musculorum  abdominis ;  tum  quoque  fortasse  stimulo 
quem  sanguis  in  arteriis  et  venis  pulmonis  collectus 
dat ;  maxime  vero  stimulo  illo  peculiari,  quem  aer  in 
ipso  pulmone  retentus,  variisque  materiis  per  spiritum 

inquinatus  (lix,  dlxiv),  forsan  et  aliter  quoque  vi- 
tiatus  (dlxv)  per  consensum  (ccclviii)  aliquem,  ut 
videtur,  omnibus  inspirationis  musculis  impertit : 
hunc  stimulum,  quippe  qui  nobis  familiaris  sit,  in 
communi  respiratione  vix  percipimus;  verum,  si 
diutius  spiritum  cohibemus,  eundem  molestum  et 
quidem  validissimum  esse  sentimus,  et  quali  non 
possumus  resistere. 

dlx.  Ad  inspirationem  porro  conatus  aliquid  cujus 
conscii  simus  requiritur :  expiratio  sponte  et  sine 
conatu  (dliii)  perficitur.  Hinc  ultimus  in  moribun- 
do  nisus  inspiratio  est ;  animam  sine  conatu  efflat ; 
nam  omnes  in  expiratione  moriuntur. 

dlxi.  Ttespiratio  variis  usibus  inservit.  Plerique 
medici  existimarunt  hanc  non  utilem  rnodo  esse,  sed 
prorsus  necessariam,  scilicet  quia  ea  opus  esset,  ut 
crederent,  ad  sanguinis  circuitum  per  pulmonem  pro- 
movendum.  Pulmo  enim,  donec  collapsus  et  com- 
pressus  est,  veluti  in  fcetu,  vel  etiam  in  adulto  homine 
(ut  quidam  putarunt)  sub  expirationem,  tantum  san- 
guinis  recipere  nequit,  quantum  cor  dextrum  ipsi 
tradat.  In  fcetu  igitur  alia  huic  sanguini  patet  via : 
in  adulto  vero  homine,  ubi  nulla  alia  est,  medici 
putarunt  sanguinem  in  pulmone  quodammodo  accu- 
mulari,  primo  ingratum  quamvis  levem  molestiae 
sensum,  cum  inspirandi  cupiditate ;  postea  vero,  nisi 
prius  homo  spiritum  traxerit,  horrendum  sufToca- 
tionis  sensum  daturum.  Sibimet  quoque  persuase- 
runt  sanguinem  etiam  sub  inspirationem  vix  melius 
per  pulmonem  transire :  quamvis  enim  aliquanto 
major  sanguinis  copia  in  hoc  statu  in  pulmonem  re- 
cipi  posset,  hanc  putarunt  segre  per  eum  transmitti, 
propter  ramulos  minutissimos  arteria?  puhnonalis, 
distentis  cellulis  pulmonis,  nimis  compressos.  Sed 

lisec  omnia,  quamvis  non  prorsus  falsa,  saltem  minus 
firma  sunt,  et  minoris  momenti,  quam  multi  et  gra- 
ves  auctores  existimarunt. 

dlxii.  Quod  si  ita  res  se  habet  ut  hi  auctores 
docuerunt,  fieri  non  potest,  quin  status  quidam  pul- 
monis,  medius  quasi  inter  compressionem  et  amplifi- 
cationem  maximam,  sanguinem  et  accipiat  et  trans- 
mittat  libere :  nempe,  qui  vasa  sanguinem  vehentia 
quam  maxime  capacia  reddet.  Et  profeeto  constat 
jam  per  idonea  experimenta,  aqua  scilicet  in  thora- 
cem  vivi  animalis  infusa,  multo  majorem  pulmonis 
compressionem,  quam  qua?  in  communi  expiratione 
fit,  motum  sanguinis  per  eum  pamm  impedire,  neque 
spiritum  adeo  lsedere,  ut  olim  opinio  fuit. 

dlxiii.  Istam  vero  necessitatem  (dlxi),  si  qua 
revera  sit,  Natura  evitare  potuit,  vel  nullo  homini 
dato  pulmone,  vel  homine  corde  simplice  instructo,  et 
pulmone  fere  arbitrario,  qui  totum  suum  sanguinem 
a  ramo  aortce  accepisset,  qualem  in  amphibiis,  et 
plerisque  frigidi  sanguinis  animalibus,  fabricam  spec- 
tamus.  Prasterea,  leges  philosophandi  vetant  plures 
causas  fingere  vel  quaerere,  quam  quae  ad  rem  expli- 
candam  sufficiant:  et  aliae  sunt  neque  dubia?,  cur 
spiritus  interclusus,  vel  sub  inspirationem,  vel  expi- 
rationem,  vel  demum  sub  medium  statum,  quo  vasa 
capacissima  et  liberrima  esse  debent,  hominem  brevi 
extingueret. 

dlxiv.  Alios  scilicet  respirationis  usus  ex  effecti- 
bus  ejus  docemur.  Omne  spirans,  preeter  halitum 
aquosum,  plurimum  acidum  carbonicum  e  pulmone 
usque  exhalat,  quod  vel  ipsi,  vel  aliis,  lethali  veneno 
foret,  si  in  pulmone  retentum,  vel  iterum  in  eum 
rcceptum  esset.  Non  minimus  certe  respirationis 
usus  est,  hoc  noxium  excernere. 

dlxv.  Constat  quoque  pcr  innumera  experimenta, 
insignem,  et  summi  momenti  sanguinis  ipsius  muta- 
tionem,  per  spiritum  m  pulmone  fieri.  Ille  enim  per 
venas  cavas  ab  omni  parte  corporis  redux,  colore 
nigricans,  per  cor  dextrum  in  pulmones  impellitur, 
et,  dum  spirat  animal,  ex  his  Letius  rubens  (quod  diu 
notum  est)  et  aliter  mutatus  ad  cor  sinistrum  redit, 
et  hoc  ad  suum  munus  probe  excitat.  Intercluso 
vero  spiritu,  sanguis  per  pulmones  transmissus  neque 
more  solito  rubet,  neque  cor  sinistrum  satis  irritat, 
cujusmotus  statim  fatiscit,  brevi  periturus.  Spirante 
iterum  animale,  sanguis  a  pulmone  ad  cor  advectus 
denuo  rubescit,  et  hoc  simul  motum  suum,  et  vitam 
moribundo,  integrat.  Hae  mutationes  chemicce  san- 
guinis  in  pulmone  maxime  pendere  videntur  ab  oocy- 
genio  (quod  exigua  tantum  pars  est  communis  aeris 
quem  spirare  solemus)  in  sanguinem  quodammodo 
accepto,  et  probe  cum  eo  permisto. 

dlxvi.  Porro,  istiusmodi  acidi  carbonici  exhalatio, 
qualis  e  pulmonibus  fit  (dlxviii),  apud  chemicos 
certum  signum  habetur  mutationis  cujusdam  com- 
positionis,  in  corpore  unde  ipsa  oritur.  Et  satis  ve- 
risimile  est,  sanguinem  aliam  quandam  mutationem 
chcmicam  ibi  loci  subire,  cujus  acidi  istius  exhalatio 
signum  sit  et  effectus ;  praesertim  si  animum  ad  hoc 
attendamus,  nimirum  nutrimentum  omne  prius  per 
pulmonem  transire,  quam  majorem  circuitum  intret, 
nec  unquam,  saltem  in  sano  homine,  crudum  in  eo 
sanguine  conspici,  quem  cor  sinistrum  ad  reliquum 
corpus  miserit.  Cruda  fortasse  materies,  qualis  ex 
intestinis  defertur,  oleosa,  subdulcis,  acescens,  media? 
quasi  naturae  inter  fruges  et  carnes,  in  pulmone  subi- 
gitur,  in  verum  sanguinem  (cccii,  et  seqq.)  vertitur, 
concoquitur  penitus,  naturam  animalem  demum  in- 

duit,  putrescens  facta,  neque  postea  a  pristinis  cor- 
poris  humoribus  distinguenda. 

dlxvii.  Denique,  sunt  qui  credunt  calorem  anima- 
lium  in  pulmone  quodammodo  gigni.  Nam,  in  aliis 
exemplis,  dum  calor  fit,  plurimum  acidum  carboni- 
ctm  formatur ;  consumpto  nimirum  aeris  oocygenio 
et  cum  carbone  conjuncto.  Hoc  ex  flamma  impri- 
mis  discimus  ;  ubi  magnus  calor  est,  et  simul  ingens 
vis  istius  acidi  avolat.  Idem  docet  calor  ille  lenis 
qui  in  multis  exemplis  inter  fermentandum  oritur. 

dlxviii.  Halitus  iste  venenatus,  undecunque  deri- 
vatus,  similis  fere  esse  videtur,  sive  spiritu,  sive  igne, 
sive  fermentando  evolutus.  Vitam  pariter  et  flam- 
mam  extinguit :  pars  ejus,  acidum  sciiicet  carboni- 
cum,  calce  viva  attrahitur ;  quod  superest  vero,  azo- 
tium  nimirum,  sine  oocygenio,  non  eo  minus  vita?  et 
flammae  infestum  redditur. 

dlxix.  Animalia  autem,  quo  calidioris  sanguinis 
sunt,  eo  citius  aera  quem  spirant  corrumpere,  etoocy- 
genium  consumere,  observantur ;  et  quo  perfectiorem 
respirationem  habent,  eo  plus  calere.  Sic  vermes, 
qui  per  spiracula  in  cute  spirant,  vix  unum  gradum 
thermometri  Falirenlieitiani  supra  elementum  quod 
habitant  calent ;  pisces,  qui  branchias  agitant,  duos 
tresve  gradus  ;  amphibia,  quae  arbitrario  utuntur  pul- 
mone,  paulo  plus.  His  omnibus  cor  simplex  est,  et 
arteria  jndmoiialis  ab  aorta  derivata,  et  spiritus  qui 
aera  vel  aquam  ubi  degunt  tarde  corrumpit,  et  san- 
guis  frigidus,  nostro  saltem  multo  frigidior.  Mul- 
torum  quoque,  fortasse  omnium,  hujusmodi  anima- 
lium,  calor  plurimum  variat,  secundum  calorem  aquas 
vcl  acris  in  quo  ipsa  vivnnt :  ut  docent  experimenta 
haud  pauca  a  claro  viro  Joanne  Huntcr  instituta. 

dlxx,  AnimaUa  vero  (juotquot  corde  dnplice  in- 

struuntur,  quorum  totus  sanguis  prius  pcr  pulmones 
transit  quam  a  venis  cavis  in  aortam  iterum  redeat, 
quibus  spiritus  constans,  multo  acido  carbonico 
onustus,  ne  quidem  per  breve  spatium,  sine  vitae  dis- 
crimine,  interciudi  potest,  ad  unum  omnia,  homo, 
quadrupedia,  aves,  genuscete,  phocae,  sive  terras  sive 
aquas  habitant,  calidi  sanguinis  sunt :  calent  scilicet 
centum  circiter  gradus,  secundum  instrumentum 
jam  dictum.  Neque  profecto  multum  variat  horum 
calor,  utcunque  varius  fuerit  calor  aquae  vel  aeris 
quem  habitant. 

dlxxi.  Denique,  insecta  quasdam  spirantia,  vel 
saltem  aera  multum  et  cito  corrumpentia,  ejusdem 
caloris  sunt :  de  apibus  praesertim  hoc  verum  est, 
quarum  singularum  calor  vix  explorandus  ;  examinis 
earundem  vero  calor  humani  corporis  calore  vix 
minor  est. 

dlxxii.  Haec  vero,  non  secus  ac  aliaa  de  ortu 
animalium  caloris  opiniones,  suis  difficultatibus  non 
caret :  quoniam  hic  calor  semper  fere  idem  est,  sive 
aer  qui  circundat,  et  quem  trahimus,  frigidissimus 
fuerit  (dlxx)  sive  fervidissimus ;  scilicet,  quo  majore 
caloris  subsidio  egemus,  eo  plus  caloris  nobismet 
comparamus  ;  quo  minore  opus  est,  eo  minus  gigni- 
mus.  Quin  et  quo  calidior  aer  fuerit,  et  quo  plus 
ipse  homo  caluerit,  eo  frequentius  et  plenius  spiritum 
reciprocat. 

dlxxiii.  Denique,  sunt  qui  totis  viribus  conten- 
dunt,  corpus  aliquando  non  modo  nullum  gignere 
calorem,  sed  revera  frigus  gignere,  et  sic  semet  mul- 
to  frigidius  servare  aere  calido  qui  circundat ;  veluti 
siquis  spatium  temporis  haud  exiguum  in  clibano, 
aut  vaporario,  parum  calefactus  permanserit. 

dlxxiv.  Non  est  dubitandum,  vaporationem  tum 

a  cute,  sed  multo  magis  ab  ipso  pulmone,  calorem 
corporis,  qua  ratione  cunque  is  fuerit  genitus,  tem- 
perare  multum  :  neque  incredibile  est,  hanc  vapora- 
tionem  aliquando  calorem  respirando  genitum  plus 
quam  compensare,  et  corpus  itaque  revera  frigidius 
reddere. 

dlxxv.  Tamen  fateri  oportet,  multum  adhuc  re- 
quiri,  ut  hsec  opinio  pro  certa  et  stabilita  doctrina 
recipiatur.  Multa  sane  et  pulcherrima  de  hac  re 
nostris  temporibus  instituta  sunt  experimenta,  quae 
fidem  faciant,  chemicos  tandem  idoneam  ingressos 
esse  viam,  quam  frustra  nuper  et  olim  quesiverant 
mathematici  et  physiologi,  ut  hoc  Naturse  arcanum 
detegerent  et  patefacerent.  Neque  profecto  mirum, 
latissimum  campum,  adeo  nuper  patefactum,  nondum 
ita  exploratum  esse,  ut  plenam  ejus  notitiam  habea- 
mus. 

dlxxvi.  Multi  et  nuper  et  olim  fuerunt,  qui  credi- 
derunt  potius  sanguinem  alibi  calefactum  in  pulmone 
frigescere :  calet  enim  aer  spiritu  emissus  quem  fri- 
gidum  traxeramus. 

dlxxvii.  Alia  quoque  officia  haud  pauca  scriptores 
medici  pulmoni  imposuerunt ;  globulos  scilicet  ru- 
bros  sanguinis  flngendi  et  tornandi,  multaque  ad 
vitam  necessaria,  oxygenium  imprimis,  ab  aere  hau- 
riendi,  et  similia.  De  his  vero  nihil  certi  constat,  ne 
quidem  multum  verisimilis  habemus. 

dlxxviii.  Respiratio  naturalis  hac  fere  lege  absol- 
vitur,  ut  quatuor  circiter  cordis  et  arteriarum  ictus 
fiant  tempore  unius  respirationis.  Incitato  pulsu, 
celerior  plerumque  fit  spiritus,  temperato  tardior. 
Sed  non  semper  talis  convenientia  observatur :  in 
infantibus  enim,  quibus  pulsus  velocissimus  est,  spi- 
ritus  non  adeo  celer  :  idem  in  febribus  nonnunquam 

observatur.  In  respiratione  vero  difficili  et  laboriosa, 
pulsus  aliquando  duodecim  et  amplius  observantur 
tempore  unius  respirationis.  Quin  et  soio  voluntatis 
imperio  facile  efficere  possumus,  ut  pulsus  triplo  vel 
quadruplo  plures  solito  fiant,  antequam  spiritutu  re- 
ciprocemus.  Urinatores  vero,  ut  ferunt,  decies  fere 
diutius,  quam  alii  homines,  spiritum  suum  cohibere 
discunt. 

dlxxix.  lmperium  in  omnes  respirationis  muscu- 
los  habemus,  quippe  qui  variis  usibus,  prasterquam 
spiritui,  inserviant  (cccxxxi,  cccxxxiv,  dlvi). 

dlxxx.  Imprimis  igitur  omne  animal  cui  pulmo 
datur  vocem  edit,  qua  varias  suas  cupiditates,  alios- 
-que  animi  afTectus,  exprimat.  Hasc  vero  fit  transe- 
unte  aere  per  glottidem,  nunc  magis  nunc  minuscon- 
strictam,  tanta  vi,  ut  cartilagines  et  ligaiuenta  laryn- 
gis  in  tremores  eonjiciat,  quales  sonum  faciunt,  et 
quorum  aer  ipse  particeps  fiat.  Vox  quoque  fortior, 
clarior,  gratior  fit,  dum  per  os  et  nareS  transit,  quarum 
partium  ossa,  et  cartilagines,  membranasque  demum 
ipsa?,  juvant,  sono  quem  acceperant  repercusso  et 
aucto.  Variat  insuper  vox  non  modo  secundum  va- 
riam  ghttidis  aperturam,  sed  prout  larynoc  tota 
strictior  vel  laxior,  depressa  vel  elevata  fuerit :  et  in 
hos  varios  fines  plurimi  minuti  musculi  conspirant. 
Hebc  omnia  plane  docent  ipsarum  partium  fabrica 
per  scalpellum  explorata,  et  quidem  visus  et  tactus 
gutturis  vel  nasi  dum  vocem  edit  aliquis,  et  vox 
ipsa  variis  et  miris  modis  corrupta,  propter  vitia  qua? 
dictse  sunt  partium. 

dlxxxl  Soli  homini  loquela  datur,  quippe  qui  so- 
lus  mirabili  doUo  uti  noverit.  Multa  profecto  ani- 
malia  loqui  didicerunt,  nulla  vero  loquela  uti : 
scilicet  quia  inens  deest.     Fit  autem  loquela  ope 

linguaa,  labiorum,  gingivarum,  dentium,  veli  pen- 
duli  palati,  ossis  palati,  et  nasi,  et  demum  gutturis, 
variis  modis  conspirantium ;  qua  tandem  machina- 
tione,  vox  interrupta  et  mutata,  in  literas  distinctas 
seu  elementa  formatur :  has  prima  astate  per  in- 
stinctum  quasi  et  imitationem  discimus,  nedum  la- 
boris  conscii,  nec  modi  quo  singulas  literas  efficimus. 

dlxxxii.  Uniuscujusque  vero  litera?  ratio  profe- 
rendas,  et  machinatio  partium  qua  formatur,  sedula 
observatione  detectaa  sunt ;  neque  tantus  labor  ge- 
neri  humano  prorsus  inutilis  fuit :  hac  enim  notitia, 
varia  loquelae  vitia  corrigere  docemur.  Immo  sunt 
quibus  unum  opus  est  sermonem  mutos  docere.  Hi 
plerique  surdi  tantum,  non  organis  loquela*  manci 
,  aut  imperfecti,  nascuntur :  nec  voces  possunt  imi- 
tari,  quas  nunquam  noverint  existere.  Quin  et 
pueri  jam  loquentes,  si  casu  quovis  surdi  flunt,  ob- 
mutescere  solent.  Nunc  vero  utrique,  sive  natura 
sive  morbo  surdi  et  ideo  muti  facti  sunt,  tactu  et 
visu  organorum  loquelas,  dum  loquitur  aliquis,  dis- 
cunt  literas  distinguere,  et  tandem  suis  organis  pro- 
ferre :  opus  revera  tzedii  plenum,  sed  nobile  praa- 
mium. 

dlxxxiii.  Opitulantur  praaterea  respirationis  mus- 
culi  variis  actionibus  viscerum  abdominis.  Ipsum 
per  abdomen,  et  jecur  praesertim,  sanguinis  motum 
promovere  videntur,  alterno  et  valido  saspe  quo  agi- 
tantur  motu.  Contractis  yero  septo  transverso  simul 
et  musculis  abdominis,  abdomen  totum,  et  quicquid 
in  eo  est,  veluti  in  prelo  comprimuntur.  His  viribus 
plerumque  opus  est  ad  alvum  evacuandam  et  urinam 
reddendam  (imprimis  ad  superandum  renixum  qui 
a  musculis  ostium  vesicas  et  anum  claudentibus 
ontur;  hoc  enim  superato,  vis  contrahens  intestino- 

rum  et  vesicse  sufficit  ad  urinam  et  stercus  expellen- 
dum) ;  pari  ratione  partum  promovent,  et  cum  ven- 
triculo  male  afFecto  et  jam  nauseante  conspirant,  et 
vomitum  faciunt. 

dlxxxiv.  Inspiratio  praeterea,  quatenus  thoracetn 
distendat,  si  spiritus  reprimitur,  humeros,  et  dorsum, 
et  cervicem,  figit,  et  sic  firmius  fundamentum  dat 
musculis  trunci  et  brachiorum  validissimis,  quale  in 
omne  majore  nisu  requiritur. 

dlxxxv.  Denique,  affectiones  quEedam  respiratio- 
nis,  nedum  morbidse,  statum  tum  animi  tum  corporis 
indicant,  idque  saspe  inscio  aut  nolente  homine. 

dlxxxvi.  Suspirium  dicitur  plena  expiratio  tanta 
vi  facta,  ut  aures  astantium  feriat.  Prascedit  saape 
inspiratio  praster  solitum  vehemens  et  plena.  Fit 
propter  sanguinem  per  pulmonem  male  expeditum, 
ob  debiliorem  cordis  aliarumque  virium  moventium 
actionem.  Hinc  multos  morbos  comitatur ;  sanis 
tamen  familiare,  exhaustis  viribus  longa  vigilia  aut 
nimio  labore.  Animi  demum  index  saspe  est,  qua- 
tenus  a  mcestitia,  vel  metu,  vel  graviore  quovis  af- 
fectu  corporis  vires  frangente,  originem  ducat. 

dlxxxvil  Huic  quodammodo  affinis  est  Osci- 
tatio,  quantum  a  languidiore  sanguinis  motu  per 
pulmones  oriatur ;  ita  ut  alterum  pro  altera  non  in- 
decore  substitui  possit.  Oscitatio  est  ingens,  plena, 
sonora  inspiratio,  hiante  ore  facta,  quam  asqua  expi- 
ratio  solet  excipere,  et  interdum  omnium  artuum 
valida  extensio  comitatur,  quae  pandiculatio  vocari 
solet.  Affectio  esurientibus,  somniculosis,  labore  et 
vigiliis  exhaustis,  familiaris ;  hystericis  frequens,  et 
inter  sanissimos  etiam  contagio  seu  imitatione  (cccli) 
mirum  sa?pe  in  modum  propagata. 

DLxxxvin.  Risusest  plena  inspiratio,  cui  repetita?, 


CAP.  XVII.        MEDlClNiE  THEORETIC^E.  175 

interrupta?,  et  valde  sonorae  expirationes  succedunt, 
adeo  ut  spiritus  nonnunquam  fere  intercludatur,  vel 
vasa  sanguinem  vehentia  pulmonis  ultra  modum  dis- 
tenta  demum  rumpantur,  non  sine  suffocationis  peri- 
culo.  Nascitur  plerumque  ab  animi  affectione  aliqua 
nova,  levi,  grata,  ludicra,  asgre  definienda ;  vel  a 
titillatione  partium  corporis  quarundam,  qua2  acrio- 
rem  sensum  habent.  Vehemens  periculo  non  caret ; 
modicus  saluberrimus  habetur;  cursum  enim  san- 
guinis  grate  promovet,  et  totum  corpus  quatit  exci- 
tatquej  nec  minus  forsitan  ad  rem  pertinet,  quod 
mentem  gravioribus  curis  vacuam  denotat.  Bisum 
comitatur  vultus  hilaris,  verbis  haud  facile  depingen- 
dus. 

dlxxxix.  Fletus  huic  oppositus,  si  causas  ex- 
citantes  spectamus,  machinatione  partium  qua  fit 
parum  differt;  huic  quoque  plena  inspiratio  con- 
tingit,  et  breves,  fractaa,  sonora?  expirationes,  cum 
voce  edita  querula  atque  ingrata.  Vultus  simul 
tristis  est,  et  lachrymas  effunduntur.  Ab  aliquo 
gravi  animi  affectu,  mcerore  imprimis,  plerumque 
oritur,  eundemque  multum  levare  solet :  saltem  peri- 
i  cula  a  tali  animi  affectu  instantia  (lxi,  cccxlvi) 
quam  optime  prascavere.  Infantes  quoque  a  dolore 
corporis  saape  flent.  Raro  periculosus  est,  nisi  ali- 
quando  infantibus,  quibus  et  risus  et  fletus  a  levissi- 
mis  causis  vehementiores  sunt  quam  adultis.  Uter- 
que  hystericis  frequentissimus,  et  immodicus,  non 
tamen,  ut  videtur,  sine  causa  aliqua,  vera  vel  imagi- 
naria,  quamvis  causam  hanc  sa?pe  nolint  fateri.  U- 
terque  homini  proprius,  fortasse  quia  ab  animi  affec- 
tionibus  oritur,  qualibus  belliiEe  carent. 

dxc.  Singultus  forsitan  his  annumerandus  est, 
quippe  qui  saspe  integra  valetudine  utentibus  accidat, 

veluti  si  risum  immodicum  secutus  fuerit ;  quamvis 
saspe  etiam  morbidus  sit,  et  in  quibusdam  morbis 
pessimi  ominis  signum.  Est  vero  nihil  aliud  quam 
subita  et  sonora  convulsio  septi  transversi ;  ventri- 
culus  quoque,  ut  videtur,  aliquando  convellitur; 
frequentissima  ejus  causa  (praster  jam  dictum,  vehe- 
mentem  scilicet  septi  transversi  actionem)  est  irrita- 
mentum  quodvis  ventriculum  afficiens :  distentio 
ejus  sola  singultum  seepe  inducit ;  hinc  ebriosis  aut 
crapula  gravibus  familiarem.  Ventriculi  vel  intes- 
tinorum  inflammationem  et  gangraenam  comitari 
solet.  Saspe  a  debilitate,  sub  finem  longorum  mor- 
borum,  aut  in  paralysi,  saape  post  exsectum  calculum 
ex  vesica,  si  male  cessura  est  curatio,  observatur  im- 
portunissimus.  Interdum  quoque  diu  pergens,  quasi 
per  consuetudinem  aliquam  (ccclxix,  ccclxxxvi, 
ccclxxxvii)  corpori  insidet  difficiliime  sistendus. 
Singultus  autem  ratio  saepe  valde  obscura  est. 

dxci.  Quin  et  saspissime  respiratio  variis  morbis 
plus  minus  impeditur,  insigni  asgrotantis  incommodo, 
nec  raro  periculo. 

dxcii.  Dyspncea  apud  medicos  vocatur  malum,  si 
quando  spiritus  difflcilius,  laboriose,  neque  plene, 
neque  sine  dolore,  trahitur :  vitium  profecto  frequen- 
tissimum,  multorumque  morborum  comes  et  pars. 

dxciii.  Varias  agnoscit  causas,  propter  multa  or- 
gana  quaa  respirationi  inserviunt,  eademque  cum  aliis 
partibus  connexa,  et  demum  propter  multas  externas 
res,  aeris  imprimis  qualitates,  densitatem,  raritatem, 
calorem,  &c.  qua3  variis  modis  corrumpi  possunt. 

dxciv.  Igitur  impeditur  respiratio,  sano  prorsus 
homine,  multis  vitiis  aeris  ipsius:  veluti  nimia,  pra?- 
sertim  subita,  levitate,  raritate,  humiditate,  impuri- 
tate,  corruptione,  imprimis  si  vaporibus  noxiis,  et 

acribus,  aut  venenatis,  onustus  fuerit :  quorum  non- 
nunquam  tanta  vis  est,  ut  non  modo  respirationem 
impediant,  sed  vitam  ipsara  brevi  extinguant  (liv). 

dxcv.  PorrO,  obstructiones  varise,  sive  a  mero 
tumore,  sive  ab  inflammatione,  sive  contractione,  oris, 
narium,  gutturis,  glottidis,  asperse  arteria?,  bronchio- 
rum,  qua?  vias  quas  aer  subire  debet  aliquo  modo 
claudant,  respirationem  impediunt.  • 

dxcvi.  Impeditur  quoque  omni  vitio  pulmonis,  in- 
flammati,  tumoribus  obstructi,  inundati  multa  aqua, 
muco,  sero,  sanguine,  neque  ut  decet  dilatato. 

dxcvii.  Sano  vero  pulmone,  et  liberis  omnibus 
viis  quibus  ad  eum  itur,  thorax  ipse  oppletus  aqua, 
sanguine,  pure,  aere  ipso  per  vulnus  admisso,  pul- 
monis  amplificationem,  et  ideo  respirationem  im- 
pediet.  Vulnus  vel  unius  lateris  thoracis  (alia  tunc 
nimirum  aeri  patente  via,  si  thorax  ampliatur,  quam 
per  asperam  arteriam)  respirationem  impedit :  utrius- 
que  vero  lateris  vulnus  eandem  brevi  supprimit. 

dxcviii.  Vitia  quoque  multiplicia  organorum  qua? 
pectus  ampliant,  debilitas,  paralysis,  spasmus,  inflam- 
matio,  dolor,  rigiditas,  septi  transversi,  aut  muscu- 
lorum  abdominis,  aut  eorum  qui  inter  costas  jacent, 
espirationem  imperfectam  et  difficilem  reddent. 
Quin  et,  sanis  ipsis  organis  moventibus,  actio  eorum 
quovis  modo  impedita,  quo  minus  pectus  amplietur, 
respirationem  faciet  difficilem  :  veluti  costae  rigidae 
!  factae,  asgre  movendae,  vel  descensus  septi  transversi 
impeditus,  propter  aquam,  aut  aera,  aut  cibum,  aut 
potum,  aut  fcetum,  abdomen,  vel  uterum,  vel  intes- 
tina,  vel  ventriculum,  distendentia,  auctamve  visceris 
cujusvis  molem,  vel  demum  omnia  plus  justo  sursum 
prementia :  hinc  gravior  fere  omnis  spirandi  difficul- 
» tas  decumbenti  Eegro. 

dxcix.  Denique,  organa  respirationis,  tum  magni 
musculi,  tum  quoque  ut  videtur,  fibrag  minutissima?, 
quibus  bronchia  instruuntur,  per  consensum  cum  aliis 
partibus,  ventriculo  imprimis,  vel  convelluntur  inter- 
dum  in  motus  abnormes  rapta,  vel  ad  solitos  motus 
a?gre  valent :  unde  impedita  respiratio. 

dc.  Postremo,  sanguis  ipse  per  pulmones  a?grius 
transmissus,  vel  a  vitio,  puta  lsesa  fabrica,  organorum 
qua?  eum  movent,  vel  a  virium  moventium  debilitate, 
spiritum  saepe  facit  difficilem  et  laboriosum,  qualis 
moribundis  solet  accidere. 

dci.  Tot  tamque  diversis  impeditse  respirationis 
bene  perspectis  causis  (quarum  alia?  alias  invicem  in- 
ducunt  intenduntque)  ratio  in  promptu  erit,  cur  ma- 
lum  adeo  frequens,  cur  tot  morborum  comes  et  sig- 
num,  cur  saspe  malum  nervosi  generis,  cur  nunc  leve 
et  fugax,  nunc  grave  et  insanabile,  aliquando  hasre- 
ditarium,  aliquando  periculi  plenum,  et  subito  letha- 
le,  nonnunquam  vero  periculo  vacuum ;  cur  per  in- 
tervalla  saspe  recurrat ;  calore  et  valida  corporis  ex- 
ercitatione  cur  inductum,  modica  vero  exercitatione 
interdum  sublevatum,  plenitudine  ingravescens,  de- 
tracto  e  venis  sanguine  saepe  fugatum,  vel  saltem  mi- 
tius  factum. 

dcii.  Tmpedita  respiratio,  qualiscunque  demum 
ejus  causa  fuerit,  motum  sanguinis  plus  minusve  im- 
pedit :  et  simul  expulsioni  materia?  noxias  e  pulmone, 
et  mutationi  isti  salutari  et  necessarise  sanguinis 
(dlxiv,  dlxv)  quas  per  spiritum  naturalem  fiunt, 
quodammodo  obest :  hinc  generalis  debilitas,  varia* 
functiones  impedita?,  et  multi  morbi,  generis  h}'dro- 
pici  imprimis  (cccclxviii,  cccclxxii).  Pulmo 
quoque  compressus  aliquando,  et  nunquam  ut  decet 
dilatatus,  suum  halitum  difficilius,  neque  plene  ex- 

halat ;  hinc  saspe  humore  aquoso  obruitur :  quin  et 
simul  irritatur,  quo  fit  ut  plus  ejus  muci,  ejusque 
tenacioris,  secernatur,  qui  demum  vias  quas  aer  subit 
obstruit,  stimulat,  tussimque  vehementem  et  moles- 
tam  excitat,  qua  tandem  pulmo  suo  se  onere  liberet. 

dciii.  Aliis  quoque  vitiis,  tussi  nimirum  et  ster- 
nutationi,  obnoxia  est  vitalis  hascce  functio,  quae, 
quamvis  primo  intuitu  gravissima  videantur,  suis 
tamen  usibus  non  carent,  et  merito  saspe  inter  salu- 
berrimos  Naturae  conatus  recensentur  (lxv,  lxx, 
ccclxiv,  ccclxviii)  :  saspe  tamen  periculo  non  va- 
cant,  et  gravi  incommodo,  sive  tantum  nimis  vehe- 
mentes,  sive  demum  inepti  fuerint  conatus  (lxx, 
ccclxviii)  neque  sapiente  consilio  instituti.  Ut- 
cunque  tamen  hasc  se  res  habuerit,  medici  est,  na- 
turam,  et  causas,  et  effectus  earum  affectionum  no- 
visse,  quo  melius  sciat  salutares  promovere,  nimias 
temperare,  noxias  et  ineptas  compescere. 

dciv.  Tussis  vocatur  vehemens  sonora  expiratio, 
saepe  invita,  aera  per  glottidem,  nunc  magis  nunc 
minus  fortiter  clausam,  magno  impetu  subito  expel- 
lens.  Convulsio  musculorum  expirationis  dat  insig- 
nem  aeri  impetum  :  contractio  glottidis  dat  sonum. 
Tussis  sfBpe  repetita  et  -  diuturna  est,  intercedente 
nimirum  reciproca,  post  singulas  expirationes,  in- 
spiratione,  sed  difficili,  obstructa,  imperfecta,  propter 
contractam  glottidem. 

dcv.  Excitatur  tussis  acri  quovis  vel  chemico  vel 
mechcmico,  viis  quas  aer  subit  a  glottide  ad  imam 
partem  pulmonis  admoto.  Hae  membrana  obducun- 
tur  delicatissima,  stimulique  omnis  adeo  impatiente, 
ut  ne  quidem  blandissimi  corporis,  veluti  guttulaj 
aqua-,  tactum  ferat,  quin  statim  musculi  expirationis 
in  violentam  convulsionem  rapiantur,  glottisque  si 

mul  claudatur,  propter  consensum  (ccclviii)  quo 
hae  partes,  communi  munere  fungentes,  conjungun- 
tur.  Hinc  aer  tanta  vi  expellitur,  ut  rimam  ghttidis, 
quamvis  fortiter  clausam,  aperiat,  et  irritamentum 
quicquid  fuerit  quod  tussim  excitaverat,  saape  di- 
moveat  et  ejiciat :  non  utilis  modo  actio,  sed  neces- 
sarium  vitae  tutamen,  quippe  quae  sola  pulmonem 
liberare  possit  ab  irritamento,  aut  onere,  quod  homi- 
nem  brevi  sufFocaret. 

dcvi.  Quicquid  praeter  solitum  in  istis  viis  fuerit, 
mucus  ipse  nimius,  spissus,  tenuis,  acer,  sanguis, 
serum,  pus,  aqua,  tussim  excitant :  omnem  pulmonis 
inflammationem,  omnemque  respirationem  difficilio- 
rem,  comitatur  fere  inseparabilis.  Quin  et  saspe 
aspera  arteria,  bronchiisque  nimis  sentientibus,  vel 
inflammatis,  vel  suo  muco,  qui  ab  aere  ipso  defendere 
solet,  orbatis,  ne  purissimus  quidem  aer  sine  dolore, 
irritatione,  tussique  vehemente,  trahi  potest.  Deni- 
que,  exempla  non  desunt  ubi  a  vitiis  et  irritationibus 
aliarum  partium,  vel  universi  generis  nervosi,  tussis 
frequens  et  molestissima  excitata  fuerit :  auris  ali- 
quando,  vel  ventriculi  vel  intestinorum  a  vermibus, 
vel  jecoris  ab  inflammatione,  irritationes  hoc  fece- 
runt. 

dcvii.  Tussis  quoque  voluntate  excitari  potest,  et 
tum  ad  arbitrium  nostrum  regitur ;  saspe  etiam  cum 
invita  prorsus  est,  eandem  temperare,  vel  contrario 
conatu  suppriniere  possumus :  vehementi  tamen  ad 
tussim  propensioni  nullo  modo  resistendum  est. 

dcviii.  Excitata  semel,  pergere  solet,  donec  vel 
expulsum  fuerit  irritamentum,  vel  sensus  irritationis 
deletus,  sopitus,  fortasse  superatus  fuerit,  graviore 
sensu,  quem  ipsa  tussis  dederit :  tum  redeunte  post 
intervallum  irritatione,  tussis  denuo  redit.    Hinc  ra- 

i  tionem  docemur  importunissimum  malum  sublevandi 
saepe  et  sopiendi,  quamvis  non  detur  causam  ejus  pe- 
nitus  tollere. 

dcix.  Vehementissima  periculo  ssepe  est :  inter- 
cluso  nimirum  spiritu,  et  valido  nisu,  plurimus  san- 
I  guis  in  pulmone  congeritur,  cujus  vasa  distenduntur, 
nonnunquam  rumpuntur;  unde  sanguinis  profluvium 
aliquando  ingens,  vel  forsan  lethale;  saspius  vero 
origo  lentioris,  sed  vix  minus  exitialis  morbi :  quin 
et  tussis  crebra,  et  molesta,  sine  gravi  aut  sane  ullo 
j  sanguinis  profluvio,  tantam  pulmoni  inferre  potest 
labem,  imprimis  si  hic  debilioris  fuerit  fabricae,  ut 
phthiseos  vix  non  immedicabilis  fundamenta  je- 
cerit. 

dcx.  Denique,  a  longa  et  vehemente  tussi,  impe- 
dito  per  pulmonem  sanguinis  transitu,  sanguis  per 
venas  refluit,  imprimis  ad  caput :  hinc  vultus,  ipso- 
rumque  interdum  oculorum,  rubor,  et  saepe  livor,  et 
nonnunquam  sanguinis  profluvia,  vel  e  naribus,  vel 
ex  vasis  internis  in  ipso  cerebro,  et  paralysis,  aut 
apoplexia,  aut  convulsio,  aliquando  lethalia. 

dcxi.  Postremo,  compressis  insigni  vi  quotquot  in 
abdomine  continentur  visceribus,  si  pars  quaedam 
praeter  solitum  debilis  fuerit,  hernia,  prolapsus,  abor- 
tus,  et  similia  mala  accidere  possunt. 

dcxii.  Quod  si  lenior  fuerit  tussis,  sed  importuna 
et  frequens,  quamvis  nil  istiusmodi  metuendum  sit, 
periculo  tamen  non  carebit :  aegrum  nimirum  agitat, 
fatigat,  vires  corporis  frangit,  somnum  adimit,  fe- 
brem  intendit,  ipsum  pulmonem  quatit  et  irritat,  ci~ 
bi  concoctionem  caeterasque  fere  functiones  impedit, 
aegro  tandem  intolerabilis  evasura. 

dcxiii.  Huic  multum  affinisest  sternutatio,  ingens 
nimirum  plena  inspiratio,  cui  sonora  et  violentissima 

succedit  expiratio,  ita  directa,  ut  aer,  immani  vi,  per 
os  et  nares,  quas  partes  transeundo  verrat,  expella- 
tur.  Convulsio  ipsa  tussi  multo  vehementior  est,  vix 
ad  arbitrium  excitanda  aut  imitabilis,  si  propensio 
fortis  adest,  difficillime  compescenda,  corpusque  uni- 
versum,  magis  quam  tussis,  quatiens,  et  excitans. 

dcxiv.  Ut  tussis  ab  irritatione  glotticlis,  et  aspera? 
arterise,  et  bronchiorum,  et  pulmonis,  sic  sternutatio 
ab  irritatione  membranse  narium  plerumque  oritur, 
rarius  a  consensu  cum  remotis  partibus ;  pari  fere  ac 
tussis  ratione,  causam  irritationis  summovet,  vel  ab- 
stergit,  et  corpori  igitur  saspe  prodest,  aliquando  vero 
nocet,  scilicet  si  nimis  vehemens  fuerit,  aut  nimis 
saepe  repetita,  aut  nimis  diu  continuata. 


CAP.  XVIII.       MEDIClNiE  THEORETICJE. 


183 


Cap.  XVIII. — De  concoctione  alimentorum 


dcxv.  Corpus  variis  actionibus,  tum  animalibus, 
tum  vitalibus,  brevi  exhauritur,  fluidis  nimirum  par- 
tibus  dissipatis,  solidis  attritis,  et  utrisque  forsitan  ad 
putredinem  sponte  vergentibus  (vi,  dxxxix). 

dcxvi.  Monemur  vero  et  incitamur  importunissi- 
mo  appetitu,  et  dirigimur  instinctu,  quem  juvat  gus- 
tus,  et  olfactus,  et  experientia,  ad  res  ingerendas, 
quales  idonea?  fuerint  ad  corporis  jacturam  reparan- 
dam,  ejusque  corruptionem  arcendam  et  corrigen- 
dam. 

dcxvii.  Vacuo  jam  ventriculo,  et  corpore  quoque 
nonnihil  exhausto,  inedia,  solitisque  vita3  laboribus, 
sensus  ingratus,  quem  ad  ventriculum  referimus, 
cum  edendi  cupiditate,  oritur,  primo  levis,  paulatim 
ingravescens,  nisi  idoneo  cibo  pacatus  fuerit,  tandem 
immanis  evasurus,  et  quali  nullo  modo  resistendum 
sit. — Hic  appetitus  Fames  vocatur. 

dcxviii.  Fluidis  autem  partibus  multum  dissipa- 
tis,  vel  acri  quovis,  vel  cibo  tantum  sicciore,  in  cor- 
pus  ingesto,  fauces  arescunt,  cum  sensu  peculiari  in- 
grato,  et  ingens  simul  bibendi  cupiditas  oritur. — Hic 
appetitus  Sitis  vocatur. 

dcxix.  Neque  profecto  homo  semper  esurit  a 
vacuo  ventriculo  :  exinanitio  aliqua  universi  corporis, 
libera  imprimis  per  cutem  excretio,  ad  hunc  effec- 
tum  haud  parum  conducit  (ccclvii).  Quin  et  con- 
tractio  qusedam  fibrarum  musculosarum  ipsius  ven- 
triculi  subesse  videtur,  famemque  (dcxvii)  efficere : 
nam  multa  stimulantia  in  eum  recepta,  ipsiusque 
demum  modica  distentio,  appetitum  aliquem  homini, 
alioquin  non  esurituro,  conciliabunt :  quod  helluones 
saepe,  non  sine  magno  suo  malo,  experiuntur. 

dcxx.  Porro,  si  cibus  prorsus  fluidus  et  tenuis 
assumptus  fuerit,  corpus  haud  bene  alit  aut  reficit : 
docuit  igitur  Natura  hominem,  crassiorem  vel  sic- 
ciorem  aliquem  cibum  quaerere  et  appetere,  quem 
sumat  simul,  quamvis  saepe  insulsum,  et  parum  nu- 
trientem. 

dcxxi.  Omnis  cibus  vel  ex  animalibus  vel  ex 
frugibus  derivatur.  Utrumque  genus  homo  natura 
appetit :  et  vel  altero,  vel  utroque  simul,  quod  usi- 
tatius  est  et  melius,  satis  alitur,  et  bene  se  habet. 
Quamvis  nonnulli,  se  credentes  Natura  sapientiores, 
vetent  animalia  mensis  imponi,  et  jubeant  solis  fru- 
gibus  vivere. 

dcxxii.  Fossilia  quaedam,  et  multaa  fruges,  quas 
parum  vel  nihil  nutriant,  pro  condimentis  sumuntur. 
Hujusmodi  condimenta,  aliquid  nimirum  gustui  gra- 
ti,  vel  saltem  acris,  quamvis  saspe  rancidi  et  fcetidi,  et 
admodum  ingrati,  donec  consuetudo  amare  docuit, 
omne  animal,  et  homo  praesertim,  appetit.  Neque 
suis  usibus  carent  istiusmodi  condimenta.  Linguam 
stimulant,  meliusque  gustare  faciunt,  quo  gratior 
cibus  evadat,  ipse  forsan  parum  saporis  habens : 
quin  et  ventriculo  quoque  stimulo  sunt,  et  sic  con- 
coctioni,  praesertim  si  ille  debilior  fuerit,  opitulantur  s 

neque  bene  concoquitur,  si  condimenta  solita  negata 
fuerint. 

dcxxiii.  Parum  concoctionis  vel  mutationis,  pras- 
ter  solutionem  partium  solidarum,  requiritur,  ut  ci- 
bus  animalis  nutrimento  corpori  humano  sit :  quippe 
qui  parum  omnino  differat  a  natura  corporis  humani. 
Olea  vero,  tam  animalium  quam  frugum,  qua^  mul- 
tum  alunt,  longius  distant  a  natura  humorum  aut 
carnium  humani  corporis.  Remotiora  adhuc  viden- 
tur  esse  fruges  glutinosse,  vel  quse  farinam  aut  sac- 
charum  praabent,  et  demum  radices,  et  olera,  quibus 
tamen  omne  animal  nutritur,  vel  ipsum  herbas  de- 
pascens,  vel  aliis  vivens,  quas  eas  depaverant. 

dcxxiv.  Cibum  labiis  prehendimus,  his,  et  buccis, 
et  lingua,  in  ore  volvimus,  dentibus  dividimus,  con- 
tundimus,  conficimus  :  affluente  vero  plurima  saliva, 
et  muco,  et  aliis  oris  humoribus,  cum  ob  stimulum 
et  saporem  cibi,  tum  quoque  ob  motum  partium  dum 
manditur,  cibus  in  massam  mollem,  fere  fiuidam, 
subigitur,  quam pharyngi  tradimus,  neque  amplius  in 
eam  potestatem  habemus ;  neque  profecto  opus  est : 
hujus  enim  contractione  in  gulam  impellitur,  quam 
dilatat,  et  ad  contractionem  ciet,  qua  demum  con- 
tractione  a  pharynge  incipiente,  et  ad  ventriculum 
propagata,  cibus  ad  ventriculum  pervenit,  ibi  quo 
opus  sit  tempus  detinendus.  Neque  sane  tantum  suo 
pondere,  quantum  motu  et  contractione  ipsius  guhe, 
descendit  cibus :  multa  enim  animalia  sursum  devo- 
rant,  quod  et  homo  ipse  facere  potest. 

dcxxv.  Cibus  autem  non  statim  per  ventriculum 
transit;  detinetur  ibi  aliquamdiu,  contracto  scilicet, 
et  nonnihil  simul  elevato  pyloro,  cum  a  fibris  quce 
ipsum  circundant,  tum  quoque  a  longioribus,  qiue 
partem  ventriculi  superiorem  inter  cardiam  et  pylo- 

rum  occupant;  tandem  vero,  relaxato  iterum  et 
descendente  pyloro,  duodeno  traditur  cibus,  jam  mul- 
tum  solutus,  et  actione  ventriculi  subactus,  agitatus, 
propulsus. 

dcxxvi.  Simihs  massa  alimentaria,  ex  carnibus  et 
frugibus  mixtis  confecta,  cum  aqua  aut  saliva  in  pul- 
pam  mollem  probe  subacta,  et  mollita,  et  diluta,  et 
demum  calore,  qualis  in  corpore  est,  fota,  extra  cor- 
pus  continuo  fermentescere  incipit :  agitatur  scilicet 
multum,  et  plurimum  aera  exhalat,  et  acescit  primo, 
et  deinde  putrescit. 

dcxxvii.  Saepe  etiam  in  vivo  homine  idem  acci- 
dere  docet  ructus,  docent  dolor  ventriculi,  et  vomi- 
tus  materiae  acidae  vel  putridae,  male  concoquentibus 
familiaria. 

dcxxviii.  Porro,  experimenta  haud  pauca,  de  in- 
dustria  instituta,  ostenderunt  alimenta  in  ventriculo 
hominis,  quamvis  sanissimi,  semper  aliquantum  fer- 
mentescere,  ipsamque  massam  alimentariam,  paucis 
post  prandium  horis,  totam  acescere. 

dcxxix.  Fatendum  tamen  est,  vel  nulla  vel  levis- 
sima  saltem  istiusmodi  mutationis  indicia,  in  sano 
homine,  se  unquam  manifeste  prodere :  et  bene  no- 
tum  est,  quo  vehementius  fermentatum  fuerit  in  ven- 
triculo,  eo  fere  hominem  pejus  et  tardius  concoquere. 

dcxxx.  Videtur  igitur  aliquid  in  ventriculo  esse, 
quod  istud  incommodum  impediat,  neque  sinat  ali- 
menta  adeo  vehementer  fermentescere.  Succus  ip- 
sius  ventriculi  proprius,  copiosus  secretus,  hoc  pra?- 
stare  videtur.  Si  vero  diutius  justo  cibi  in  ventriculo 
detenti  fuerint  (quod  sane  vix  acciderit  si  concoctio 
alioquin  bona  fuerit)  hic  succus  non  sufficit  ad  com- 
pescendam  istam  alimentorum  ad  fermentandum  pro- 
clivitatem,  quaa  tum  sese  manifestis  signis  prodit. 

dcxxxi.  Quin  et  idem  succus  cibos  solvit,  neque 
facile  ventriculus  quos  continet  cibos  prius  intestinis 
tradiderit,  quam  probe  soluti  fuerint.  Neque  yis 
solvens  in  omnibus  animalibus  eadem  est :  sunt  enim 
quae  carnes,  sunt  quae  fruges,  facile  solvunt,  neque 
alterum  genus  omnino  tangunt.  Homo  vero,  et 
animalia  omnivora,  nempe  quse  aliis  animantibus  et 
herbis  promiscue  vescuntur,  utrumque  genus  pariter 
solvunt.  Docent  experimenta  quaedam  extra  corpus 
instituta,  et  melius  adhuc  et  certius,  quae  nuper  in 
vivis  animalibus,  et  quidem  in  ipso  homine,  facta 
sunt  a  variis  auctoribus,  praesertim  a  clar.  Spallanzani 
et  Stevens.  Plurimae  autem  fruges,  tam  durae  quam 
molles,  neque  solvuntur,  nec  ullo  modo  concoquun- 
tur  ab  homine  sanissimo,  nisi  prius  dentibus  confec- 
tae,  vel  alio  modo  fractae  aut  contusae  fuerint. 

dcxxxii.  Neque  cibi  jam  quodammodo  soluti,  et 
insignem  acorem,  si  permansissent  in  ventriculo, 
brevi  acquisituri,  postquam  in  intestina  demissi  sunt, 
ulla  (saltem  in  sano  corpore)  acoris  indicia  ostendunt. 
Obstat  fortasse  succus  intestinorum,  ventriculi  succo 
haud  dissimilis,  et  copiosus  pancreatis  latex,  salivae 
simillimus,  sed,  prae  omnibus,  fel  ipsum  a  jecinore  de- 
latum,  quod  non  sinit  massam  alimentorum  amplius 
fermentescere,  neque  propius  ad  acidam  naturam  ac- 
cedere,  et  sane  acorem  jam  existentem  mirabiliter 
corrigit.  Quin  et  solutionem  alimentorum  promo- 
vere  videtur  fel,  oleosa  cum  aquosis  probe  miscendo; 
et  intestina  quoque  incitare  ad  justam  contractionem. 

dcxxxiii.  Actione  igitur  manducandi,  et  vi  sol- 
vente  humorum  oris,  et  ventriculi,  et  intestinorum, 
et  demum  fellis,  cibi  in  fluidam  formam  rediguntur, 
juvante  forsitan  ipsorum  ad  fermentescendum  pro- 
clivitate,  quae  vincula  adhaesionis  laxet.  Humor  vero 

nutriens,  dum  tota  massa  per  intestina  descendit, 
vasis  lacteis  pendulis  vel  hiantibus  in  intestina  sor- 
betur,  his  per  mesenterium  repentibus  ad  ductum 
thoracicum  defertur,  et  in  sanguinem  recipitur,  post- 
quam  per  pulmones  iter  absolverit  in  naturam  ani- 
malem  penitus  mutatus.  Plurimo  vero  affluente  ex 
intestinis,  jecore,  pancreate,  humore,  massa  quse  su- 
perest  vix  spissescit,  donec  ad  crassa  intestina  perve- 
nitur :  tum  vero  parcius  diluta,  et  multo  decedente 
humore,  stercoris  tandem  formam  induit,  saspe  firmi, 
et  vestigia  cellularum  coli  retinentis. 

dcxxxiv.  Multum  vero  abest  ut  plenam  mutatio- 
num,  quas  cibi  in  ventriculo  aut  intestinis  subeunt, 
notitiam  habeamus.  Natura  enim  et  vires  fermenta- 
tionis,  fortasse  etiam  varia  ejus  genera,  parum  adhuc 
intelliguntur,  neque  ex  ea  concoctionis  ciborum  ratio 
reddi  potest.  Neque  mera  solutio  nodum  solvet : 
cibi  enim  non  modo  soluti,  sed  multum  mutati,  no- 
vasque  sibi  nacti  dotes,  sub  forma  chyli  in  sanguinem 
deferuntur.  Lac  ipsum,  simplicissimus  et  chylo  si- 
millimus  cibus,  cogitur  primo  in  ventriculo,  deinde 
concoquitur,  et  solvitur,  et  in  chylum  ut  alii  cibi  ver- 
titur,  priusquam  idoneo  corpori  nutrimento  fuerit. 

dcxxxv.  Motus  intestinorum  in  sanitate  simpli- 
cissimus  est,  et  peristalticus  vocatur.  Portio  alia 
post  aliam  ad  contractionem  cietur,  partim  acrimo- 
nia,  partim  mole  alimentarias  massae,  quas  tandem  in 
intestinum  rectum  propulsa  hanc  partem  stimulat, 
desidendi  cupiditatem  inducit,  et  intestinum  ipsum, 
et,  quse  cum  eo  consentiunt,  musculos  abdominis  et 
septiun  transversum,  ad  contractionem  ciet,  qua, 
superato  renixu  musculi  qui  anum  claudit,  e  corpore 
demum  excernitur. 

dcxxxvi.  Alias  revera  bene  multas  concoctionis 


CAP.  XVIII.       MEDICINiE  THEORETICjE. 


189 


rationes  reddere  conati  sunt  philosophi  et  medici :  alii 
maximam  partem  calori,  alii  agitationi  et  trituraa,  alii 
fermentationi  tribuentes  ;  quamvis  haud  satis  validis 
argumentis  tuiti  sint  varias  quas  amplecterentur  sen- 
tentias.  Neque  tamen  omnem  quam  impendebant 
huic  rei  operam  perdiderunt.  Rationem  saltem  red- 
diderunt  multarum  affectionum,  quibus  saspe  cor- 
rumpitur  utilissima  haecce  functio,  et  idonea  itaque 
adversus  eas  remedia  indicarunt. 

dcxxxvii.  Cibi  alii  facile  alii  aegerrime  concoquun- 
tur.  Mira  autem  de  hac  re  hominum  diversitas,  et 
magis  adhuc  mira  vis  consuetudinis ;  ita  ut  quod  huic 
cibo,  illi  fere  veneno  fuerit.  Quin  et  dura  messorum 
ilia,  lapideum  fere  cui  assueverint  cibum,  facilius 
quam  delicatissimum  aliquando  concoxerint. 

dcxxxvih.  Omnes  fere  quibus  utimur  cibi  mites- 
cunt  flamma,  et  molliuntur :  mistura  quoque,  et 
fermentatio,  et  condimenta  plurima,  alia  atque  alia 
ratione,  cibos  solutu  et  concoctu  faciliores  reddunt. 
Hoc  modo  ars  coquinaria  non  grata  modo,  sed  fere 
necessaria  assuetis :  eadem  vero  nimis  culta,  et  con- 
traria  et  dissociabilia  miscens  atque  confundens,  im- 
primis  nocet ;  et  sane  hac  potissimum  ratione,  quod 
homines  ad  ingluviem  invitat :  neque  profecto  aut 
qualitas,  aut  mistura  ciborum  (quamvis  hcec  sane 
haud  parum  aliquando  noceat,  sicubi  totam  massam 
nimis  cito  et  vehementer  fermentescere  faciat)  hellu- 
oni  tantum  nocet,  quantum  ingens  copia  quam  in- 
gurgitat.  Homo  enim  sanus,  neque  famelicus,  unius 
et  simplicis  cibi  generis  raroplus  justo  sumet :  varie- 
tate  autem,  et  condimentis,  et  exquisita  coqui  arte 
illectus,  triplo  plus  quam  debet  sese  onerabit. 

dcxxxix.  Cibi  plerique  duri,  aut  sale,  fumo,  pi- 
pere,  aromaticis,  conditi  et  indurati,  aut  glutinosi, 

et  oleosi,  cum  fruges,  tum  quoque  carnes,  difficiliores 
solent  esse  concoctu  :  carnes  quoque  juniorum  ani- 
maliuni,  et  carnes  avium,  quam  quadrupedum,  diffi- 
cilius,  ut  videtur,  concoquuntur. 

dcxl.  Tanta  autem  vis  est  edacis  humoris  jejuin 
veutriculi,  in  aliis  atque  aliis  animalium  generibus, 
ut  non  modo  olea,  gluten,  cartilaginem,  sed  ossa  de- 
mum,  et  durissimum  ebur,  solvat  et  concoquat.  Di- 
citur  quoque  ventriculum  ipsum  aliquando  rodere, 
brevissimo  post  mortem  tempore. 

dcxli.  Ex  his  denique  ratio  reddi  potest,  cur  con- 
coctio  tam  saspe  vitiata,  cur  alimentorum  in  ventri- 
culo  corruptio,  acida  primo,  dein  putrida,  male  con- 
coquentibus  familiaris ;  cur  subito  turbetur  et  cor- 
rumpatur  ciborum  concoctio,  non  modo  variis  corporis 
morbis,  sed  sa?pe  etiam  gravi  animi  affectu ;  cur 
corporis  exercitatio  saspe  promoveat,  aliquando  vero 
impediat,  actionem  ventriculi  in  cibos ;  cur  cyathus 
meri  multis  hominibus  prosit,  et  concoctionem  juvet, 
multis  vero  noceat,  eandemque  corrumpat. 

Cap.  XIX.-— De  vitiis  concoctionis,  variisque  orga- 
norum  quce  concoctioni  inserviunt  affectionibus 
morbosis. 


DCXLII.  A  ppetitus  cibi  ssepe  deficit,  cum  a  ventri- 
culi,  tum  quoque  a  reliqui  corporis,  statu.  Multorum 
itaque  morborum  Anorexia  comes  est  et  effectus ; 
neque  tamen  semper  morbosa  habenda.  Male  enim 
de  appetitus  defectu  conqueruntur  helluones,  quum 
corpus,  mente  sanius,  cibum,  quo  non  eget,  fastidit 
et  respuit. 

dcxliii.  Nullus  vel  debilis  est  appetitus,  sicubi 
ventriculus  quem  proxime  sumpserat  cibo  se  nondum 
liberaverit :  hinc  post  crapulam,  sagpe  nullus,  donec 
h&c  bene  exhalata  fuerit.  Deficit  quoque,  si  quando 
concoctio  alimentorum  prava  est;  nam  vetitriculus 
crudum  cibum  asgre  intestinis  tradiderit.  Deficit 
saepe  propter  exercitationem  neglectam,  qua  totum 
corpus  debuisset  depleri  (dCxix)  quamvis  ventriculus 
ipse  satis  bene  se  habeat,  et  concoctio  bona  fuerit. 
Deficit  fere  a  suppressa  per  cutem  exhalatione  :  ab 
omni  etiam  ventriculi  debilitate,  qualis  saspe  subito 
inducitur ;  et  in  omni  demum  febre  appetitus  cibi 
parvus  est :  neque  profecto  certius  datur  signum  fe- 
bris  decedentis,  quam  cibi  appetentia  redux.  Quin 

et  multum  abest,  ut  defectus  appetitus,  et  qua?  inde 
sequitur  inedia,  ajgris,  prassertim  acutis  morbis  de- 
cumbentibus,  tantum  noceat,  quantum  similis  inedia 
sano  liomini  noceret.  Neque  profecto  silentio  pra?- 
tereundum  est,  fastidium  cibi,  quod  primis  diebus 
febris  aager  habet,  saspe  potius  in  salutem  cedere. 
Sapiens  nimirum  Natura  onus  recusat,  quale  neque 
concoquere  potuisset,  neque  impune  ferre. 

dcxliv.  Cibi  appetitus  etiam  sanis  admodum  va- 
rius,  nonnunquam  mirum  in  modum  intenditur,  ita 
ut  non  immerito  morbosus  habeatur.  Rarum  mali 
genus,  nonnunquam  tamen  observatum,  et  creditum 
oriri,  vel  a  longa  inedia,  vel  ab  ingentibus  exinani- 
tionibus  (ubi  subsidio  solito  majore  revera  opus  esset) 
vel  ab  acri  quodam  in  ventriculo  genito,  aut  in  eum 
recepto,  eundemque  nimis  stimulante,  vel  a  laesa  ima- 
ginatione,  vel  denique  a  prava  consuetudine.  Non 
dubium  enim  est,  homines  solo  usu  avidiores  cibi  et 
capaciores  evadere. 

dcxlv.  Depravatio  ejusdem  appetitus,  et  rei  inso- 
litee,  parum  idonea?,  aut  non  esculentse,  desiderium, 
plerumque  a  laesa  imaginatione  oritur,  ssepe  a  nimia 
indulgentia,  praesertim  ubi  ad  ventriculum  diu  male 
se  habentem  plus  justo  attenditur.  Haec  videtur  esse 
ratio  quod  malum,  mulieribus  dum  uterum  gerunt 
natura  aliquando  accidens,  scilicet  qua?  a  ventriculo 
fere  soleant  laborare,  eo  magis  ingravescat,  et  ipsis  et 
aliis  plus  molestiaa  facessat,  quo  sibi  plus  indulgeant : 
rarissimum  ubi  mos  vetat  ei  indulgere,  jubet  celare 
talem  appetitum  abnormem  ;  frequens  et  vehemens, 
neque  semper  ad  res  ullo  modo  esculentas  directum, 
ubi  fcemina?  potius  decorum  sibi  ducunt,  et  mos  jubet 
omnem  maritum  gravidas  uxori  indulgere,  et  sane 
metus  cogat,  ne  pro  filio  monstrum  pariat  uxor:  vel 

denique,  si  forte  quid  mali,  aut  abortu  aut  puerperio, 
mulieri  acciderit,  ipsas  suae  uxoris  parricida  habeatur. 

dcxlvi.  Nonnunquam  appetentia  vehemens  rei 
insolita?  vixque  esculentas  observatur,  a  certo  statu 
ventriculi,  quae  tamen  salubris  esse  potest :  veluti 
cupiditas  absorbentium,  ut  vocantur,  a  multo  acore  in 
ventriculo,  vel  acidorum  et  omnis  herbas  in  scorbuto, 
vel  vini  et  similium  in  febre.  Hujusmodi  desideria, 
si  iis  modici  indulgetur,  saepe  prosunt,  raro  nocent. 

dcxlvii.  Sitis,  non  secus  ac  fames,  aliquando  defi- 
cit,  aliquando  nimia  observatur.  Defectus  ejus  vix 
morbosus  habendus  est,  dummodo  valetudo  castera 
secunda  fuerit,  et  concoctio  cibi  bona ;  nimirum, 
quia  tunc  verisimile  est,  corpus  potu  non  egere. 
Sunt  qui  nunquam  sitiunt ;  homines,  scilicet,  consti- 
tutionis  corporis  humidaa,  fluidoque  cibo  utentes,  qui- 
bus  copiosior  oris  humorum  secretio  nunquam  sinit 
fauces  arescere. 

dcxlviii.  Sitis  vero  nulla,  cum  fauces  aridas,  lin- 
gua  scabra,  aliaque  signa  testantur  multo  potu  opus 
esse ;  ea  demum  vere  morbosa  est,  et  haud  secundi 
ominis  ;  ad  stuporem,  delirium,  kesum  aliquo  modo 
cerebrum,  fere  referenda  ;  quo  fit,  ut  agger  stimulum, 
quamvis  validum,  nequeat  percipere. 

dcxlix.  Nimia  sitis,  frequentius  multo  vitii  genus, 
oritur,  vel  ab  inopia  pavtium  fluidarum  in  corpore, 
veluti  si  potus  diu  negatus  fuerit ;  vel  si  corpus  valida 
exercitatione,  aut  sudore,  aut  alvi  aut  urinaa  ingente 
profluvio,  suo  exhaustum  fuerit  humore ;  vel  ab  acri 
aliquo  in  corpus  adinisso,  quale  Natura  provida  do- 
cet  midto  potu  diluendum  esse,  ut  innocuum  fiat, 
veluti  si  sal,  piper,  saccharum,  aliaque  condimenta, 
aut  cibi  demum  duriores,  et  acriores,  sumpta  fuerint ; 
vel  a  ventriculo  ipso  male  se  habente,  et  onere  cibi 

potusque  corrupti  gravato,  quod  helluones  et  ebriosi 
satis  solent  experiri;  vel  a  suppressa  aut  minuta  oris 
humorum  secretione,  qualis  a  vehemente  animi  af- 
fectu,  aut  febre,  aut  spasmo,  ssepe  observatur ;  vel 
denique  ab  humoribus  tenuibus  alio  versis,  quamvis 
sat  superque  eorum  in  corpore  fuerit ;  cujus  hydrops 
omnigenus  exemplum  esse  potest.  Quin  et  varias 
causas,  quas  sitim  intendunt,  in  eodemaegro  conjungi 
possunt,  graviusqtie  ideo  malum  inducere :  veluti  in 
febribus  plerisque,  quibus  fere  ingens  sitis  accidit, 
cum  ob  dissipatos  corporis  humores,  tum  obcalorem, 
tum  ob  minutam  secretionem  humorum  quibus  os 
debet  madere,  tum  demum  ob  ventriculum  pessime 
affectum,  neque  concoquentem  rite,  neque  onus  suum 
intestinis  tradentem. 

dcl.  Ratio  itaque  in  promptu  erit,  cur  nimia  sitis 
adeo  frequens  ;  interdum  salutaris  naturse  instinctus, 
interdum  affectio  prorsus  inutilis  ;  cur  nunc  plurimo 
potu  sitiens  egeat,  eundemque  ventriculus,  statim 
fere  ut  haustus  fuerit,  sorbeat,  qua  opus  est  deferen- 
dum ;  cur  saepe  exigui  haustus  sufficiant,  et  prosint 
magis,  neque  ventriculus  largiores  aut  sorbere,  aut 
sine  incommodo  tolerare  possit ;  cur  acida,  acescen- 
tia,  fructus  maturi,  pauxillum  demum  vini  cum  potu 
mixtum,  sitim  pura  aqua  melius  et  certius  pellant ; 
et  denique  cur  sitis,  ne  nectare  quidem  sedanda, 
vomitorio  medicamento  aliquando  pellatur. 

dcli.  Impeditur  nonnunquam  aut  corrumpitur 
actio  manducandi,  variis  vitiis  plurimorum  quse  ei- 
dem  inserviunt  organorum ;  dolore,  tumore,  inflam- 
matione,  ulcere,  debilitate,  rigiditate,  spasmo,  defectu 
dentium,  maxillarum,  buccarum,  labiorum,  lingua?. 

DCLll.  Impeditur  quoque  similibus  causis,  vel  os 
vel  guttur,  vel  gulam  afficientibus,  quse  huic  succe- 

dere  debet,  actio  devorandi,  veluti  in  angina,  hydro- 
phobia,  paralysi,  summa  denique  debilitate,  qualis 
sub  finem  multorum  morborum,  praesertim  febrium, 
accidit :  signum  tum  pessimum,  vix  non  lethale. 

dcliii.  Ciborum  vero  jam  in  ventriculum  recepto- 
rum  concoctio  saepissime  vitiatur,  cum  majore  ple- 
rumque  asgrotantis  incommodo  quam  periculo. 

dcliv.  Concoquitur  male,  imprimis,  propter  ipsos 
cibos,  quantitate,  qualitate,  mixtura  minus  idoneis 
sumptos,  neque  ut  decet  in  ore  confectos ;  unde 
ventriculus,  vel  nimio  onere  distentus  et  gravatus, 
neque  solvere  neque  propellere  potest  cibos  quos 
continet ;  vel  massa  alimentaria,  aut  indissolubilis 
aut  in  corruptionem  nimis  prona,  brevi  fermentescit 
atque  corrumpitur,  viribus  ventriculi,  qua3  istam  ali- 
mentorum  ad  fermentandum  proclivitatem  temperare 
debent  (dcxxx),  parum  valentibus. 

dclv.  Cibi  vero  optimi,  et  concoctu  facillimi,  prop- 
ter  vitia  bene  multa  ipsius  ventriculi,  et  partium  quse 
praecipue  cum  eo  consentiunt,  vel  denique  universi 
corporis,  a?gre  saepe  concoquuntur. 

dclvi.  Defectus  humorum  ventriculi,  varia  eorun- 
dem  vitia,  debilitas  fibrarum  quibus  ventriculus  in- 
struitur,  obstructio  qusevis  circa  pylorum,  qualis  non 
sinit  ventriculum  massam  quam  continet  intestinis 
traderc;  tardior  intestinorum  motus,  varii  ipsorum 
morbi,  inflrmitas  corporis  generalis,  sive  a  morbis, 
sive  a  gravibus  animi  affectibus,  sive  a  neglecta 
exercitatione ;  suppressa  demum,  vel  minuta  per 
cutem  exhalatio,  ab  ignavia,  vel  a  frigore,  pedibus 
prassertina  admoto,  vel  a  constitutione  acris  frigida  et 
humida,  concoctionem  ciborum  saape  corrumpunt. 

dclvii.  A  prava  concoctione  ciborum  innumera 
oriuntur  mala,  neque  levia,  neque  sanatu  facilia. 

quamvis  raro  periculosa  observentur ;  oppressio, 
anxietas,  dolor  ventriculi,  ructus  ab  aere  inter  fer- 
mentandum  extricato,  et  ventriculum  irritante,  et 
per  gulam  erumpente ;  nausea  et  vomitus  a  ventri- 
culo  irritato  et  distento ;  alvus  aliquando  tarda,  ali- 
quando  nimis  liquida  ;  defectus  nutrimenti,  generalis 
infirmitas,  partes  solidae  laxae,  fluidae  nimis  tenues, 
omnes  functiones  impeditae,  dolor  capitis,  vertigo, 
syncope,  asthma,  palpitatio,  spiritus  valde  demissi, 
prassertim  si  seger  peculiaris  constitutionis  fuerit,  in- 
terdum  podagra,  nonnunquam  demum  hydrops,  vel 
febris  lenta,  qualis  tandem  lethalis  esse  potest. 

dclviii.  Motus  intestinorum  aliquando  deficit,  ali- 
quando  nimius  est.  Hinc  alvus  astricta,  vel  nimis 
soluta. 

dclix.  Durities  alvi,  robustis  et  quidem  sanis  ssepe 
familiaris,  gravior  et  diuturna  morbus  demum  haben- 
da  est,  ipse  haud  vacuus  periculo,  multorum  quoque 
morborum  comes,  et  efFectus,  et  causa.  Oritur  vel  a 
laesa  fabrica  intestinorum,  veluti,  si  constricta,  aut 
conclusa,  aut  obstructa  fuerint,  spasmo,  schirro,  parte 
quavis  in  aliam  delapsa,  calculis  vel  coricretionibus 
in  iis  formatis,  aut  demum,  inflammatione ;  vel  a 
stercore  ipso,  duro,  sicco,  segre  propellendo,  a  cibi 
genere  nimis  solido  et  potu  parco ;  vel  a  defectu  hu- 
morum  qui  massam  alimentariam  diluere  (dcxxxiv) 
intestinaque  humectare  et  lubrica  reddere  debent : 
hi  vero  partius  justo  secernuntur,  vel  ob  vitia  or- 
ganorum  secernentium  saepe  parum  intellecta,  veluti 
in  febribus  fere  omnibus,  primis  saltem  temporibus, 
vel  propter  sanguinem  alio  versum,  veluti  ad  cutem  ; 
quod  revera  accidit  a  crebra  et  valida  exercitatione, 
calore,  sudore  multo.  Alvus  quoque  dura  interdum 
observatur  a  debilitate,  nonnunquam  forsitan  a  pa- 
ralysi  fibrarum  moventium  intestinorum,  vel  denique. 

a  defectu  soliti  stimuli,  veluti  fellis,  quod  in  morbo 
regio  supprimitur;  vel  a  cibo  nimis  parco,  neque 
adeo  acri  ut  intestina  more  solito  stimulet,  et  ad 
justam  actionem  excitet. 

dclx.  Excretio  vero  per  alvum,  utcunque  putrida 
et  acris  videatur,  pra?  omnibus  aliis  regitur  consue- 
tudine,  et  minore  periculo  pro  tempore  supprimi 
potest.  Cibi  plemmque  spatio  circiter  unius  diei 
per  corpus  transeunt :  ssepe  vero  multo  velocius  aut 
tardius;  sunt  enim  qui  alvum  vix  ter  in  mense  eva- 
cuarint,  alioquin  sani.  Multum  hic  pendet  ab  aetate 
et  constitutione  singidorum  hominum,  et  a  genere 
cibi  quo  utuntur. 

dclxi.  Ab  alvo  diu  astricta  tubus  intestinorum 
primo  afficitur,  deinde  totum  corpus.  Ventriculus 
male  se  habet,  male  concoquitur,  totum  corpus  prae- 
ter  solitum  excitatur,  et  calet,  quod  in  febribus  im- 
primis  notabile  est ;  fortasse  etiam,  putrida  materia 
ab  intestinis  delata,  sanguis  ipse  corrumpitur.  San- 
guis  minus  libere  per  viscera  abdominis  fluit ;  unde 
sa?pe  congestiones  abnormes,  varices  venarum,  san- 
guinis  effusiones  in  intestina,  ejusque  profluvium  ex 
ano:  quod  malum  hcemorrhois  vocatur.  Quin  et 
intestina  ipsa,  plurima  materia  acri  et  putrida  dis- 
tenta  et  irritata,  ad  novos  et  validiores  motus  inci- 
tantur ;  qui,  si  obstructionem  superare  nequeunt,  in- 
signem  dolorem  saepe  inducunt,  et  tormina,  et  coli- 
cam,  et  ileum,  et  inflammationem,  et  gangramam 
brevi  lethalem. 

dclxii.  Alvi  fluxus  seu  diarrkcea  vocatur,  si- 
quando  alvus  liquidior  justo  nimis  saspe  evacuatur: 
multiplex  profecto,  et  frequentissimum  malum  ;  ali- 
quando  primarius  morbus,  saepius  aliorum  effectus ; 
mterdum  salutaris  naturas  conatus,  qualem  medicum 
sa?pe  dccet  imitari,  ct  arte  inducere.  Quibusdam 

hominibus,  praesetftim  infantibus,  alvi  fluxus  famili- 
aris  est ;  et  hi  sane  ab  astricta  alvo  multum  pati 
solent. 

dclxiii.  Oritur  a  variis  causis :  acri  impriinis 
quovis  in  corpus  recepto,  aut  in  intestinis  genito, 
massse  alimentariae  corruptione,  cum  acida  tum  pu- 
trida,  aut  felle  praeter  solitum  abundante  aut  acri, 
aut  sanguine  vel  pure  in  intestinis  effusus,  ipsisque 
intestinis  erosis,  vel  proprio  muco  orbatis,  vel  ab 
lmmoribus  a  superficie  corporis  pulsis  partesque  in- 
ternas  versus  directis,  veluti  a  frigore,  praesertim 
pedibus  admoto  ;  vel  a  generali  corporis  corruptione, 
ut  in  phthisi,  febre  hectica,  vel  febre  putrida,  vel 
scorbuto,  imprimis  sub  finem  istorum  morborum.  In 
febribus  aliquando  salutaris  alvi  fluxus  vel  penitus 
solvit  morbum,  vel  eum  mitiorem  reddit;  saspius 
vero  nihil  juvat,  viresque  aagri  potius  exhaurit,  a 
putredine  originem  ducens,  si  neque  idonea  ad  hanc 
corrigendam  tempestive  data  fuerint  remedia,  neque 
evacuantia  remedia  adhibita,  qualia  convenirent  ad 
ventriculum  et  intestina  liberanda  plurima  materia 
corrupta,  qua  in  istiusmodi  morbis  gravari  solent. 
Denique,  sunt  qui  habent  intestina  adeo  debilia  et 
mobilia  (ccclxiii),  ut  a  levissima  causa,  veluti  fri- 
gore  suscepto,  aut  animo  praeter  solitum  commoto, 
vehemente  alvi  fluxu  plectantur.  Postremo,  qualis- 
cunque  prima  origo  mali  fuerit,  si  diu  perstiterir, 
viscera  adeo  debilia  et  irritabilia  reddit,  ut  morbus, 
quamvis  saepe  depulsus,  levissimis,  neque  semper  de- 
tegendis  causis  recurrat,  non  secus  ac  multi  alii 
morbi  solent  (ccclxxxvi). 

bclxiv.  Hinc  ratio  patet  morbi  vel  sistendi  vel 
sublevandi,  medicamentis  evacuantibus,  diluentibus, 
glutinosis,  gummosis,  interdum  quse  acorem,  inter- 
dum  quas  putredinem  corrigunt,  opio,  astringenti- 

bus,  aut  aere  aut  vestitu  calidiore,  vel  sudore  demum 
arte  excitato. 

dclxv.  Nocet  multum  alvi  fluxus,  impedito  impri- 
mis  nutrimento  corporis  ob  pravam  cibi  concoctio- 
nem  (nam  ventriculus  fere  laborat),  massamque  ali- 
mentorum  tam  subito  per  viscera  transeuntem,  ut 
neque  concoqui  possit,  neque  nutrimentum  ex  eaper 
vasa  lactea  rite  sorberi,  ut  in  sanguinem  recipiatur. 

dclxvl  Nocet  praeterea  vehemens  istiusmodi  ex- 
inanitio,  exhausto  scilicet  corpore  profluvio,  quod 
multum  materia?  nutrientis  e  sanguine  detrahat ;  ne- 
que  profecto  sola  alimentorum  massa  citius  justo  ex- 
cernitur,  sed  magna  simul  copia  humorum  qui  in  in- 
testinis  secernuntur.  Quin  et  totum  corpus  intesti- 
norum  debilitatem  brevi  participat. 

dclxvii.  Aliquando  alvi  fluxus  vehemens  et  diu- 
turnus  eo  usque  ingravescit,  ut  cibi  parum  vel  nihil 
mutati  per  corpus  transeant :  quod  niali  genus  Lien- 
teria  vocatur.  Nonnunquam,  quamvis  raro,  a  simili 
causa,  vel  ab  obstructis  glandulis  mesentericis  aliis- 
que  viis  quibus  in  sanguinem  itur,  chylus  ipse,  in- 
star  lactis,  cum  stercore  excernitur.  Malum  hoc 
fluxus  Cceliacus  vocatur. 

dclxviii.  Morbus  est  cui  nomen  JDysenteria  im- 
ponitur,  ubi  immania  tormina  ventris  urgent,  et  fre- 
quens  desidendi  cupiditas  adest,  et  conatus  inanes 
fiunt,  qui  nihil  fere  prater  intestinorum  mucum,  vel 
pauxillum  sanguinis,  excernunt;  magna  debilitate, 
et  saspe  putredine,  et  febre  comitantibus.  Videtur 
oriri  a  constricta  parte  intestinorum,  et  quodammo- 
do  inflammata,  inferiore ;  quo  fit  ut  haec,  quamvis 
multum  irritata,  nihil  fere  demittere  possint.  Neque 
facile  prius  solvitur  morbus,  quam  idoneis  medica- 
mentis  alvus  prcbe  purgata  fuerit. 

dclxix.  Tenesmus  vocatur  frequens,  inexplebilis, 

inanis  desidendi  cupiditas,  cum  magno  nixu,  qui  ta- 
men  parum  omnino  exprimat.  Irritatio  omnis,  vel 
lpsius  intestini  recti,  vel  partium  vicinarum,  acria 
quaedam  in  corpus  recepta,  medicamenta  fortiora, 
aloe  imprimis,  qua?  lente  omnino  solvi  solet,  et  ad 
rectum  intestinum  usque  parum  mutata  pervenire, 
alvi  fluxus  gravior  et  pertinacior,  dysenteria,  hcemor- 
rhois,  vermes,  fistula  ani,  calculus,  vel  ulcus  in  vesica, 
vel  in  urethra,  &c.  tenesmum  saspe  inducunt.  Haud 
parum  saepe  nocet,  cum  insigni  quam  a?gro  facessit 
molestia,  tum  viribus  ejus  exhaustis,  frequente  et 
inani  nixu,  tum  quoque  isto  nixu,  prolapsu  ani  in- 
ducto,  et  gravi  irritatione  cum  partibus  vicinis,  ve- 
sica,  &c.  communicata. 

dclxx.  Inversus  intestinorum  motus  ssepe  obser- 
vatur,  ita  ut  res  quas  continent  ab  inferioribus  ad 
superiores  partes  propellant.  Hujusmodi  inversio, 
quamvis  levior,  subest,  siquando  aer,  per  concoctio- 
nem  minus  sanam  extricatus,  in  abdomine  volvitur, 
ad  ventriculum  surgit,  vel  in  ventriculo  incipiens, 
ostium  ejus  superius  asperit,  et  inverso  ventriculi 
motu  per  gulam  et  os  expellitur,  quod  ructus  vo- 
catur. 

dclxxi.  Gravior  vero  istiusmodi  affectio,  non  aera 
modo,  sed  cibos  crudos  et  corruptos,  vel  quicquid 
demum  in  stomacho  fuerit,  paulatim  rejicit.  Sunt 
quibus  talis  affectio  familiaris  est.  Sunt  qui  eundem 
motum,  levi  conatu,  ad  arbitrium  imitari  et  inducere 
norunt,  et  sic  instar  bovis  ruminari. 

dclxxii.  Simili,  ut  videtur,  modo,  sine  molestia 
aut  gravi  nixu,  infantes  lac,  quod  nimium  suxerint, 
facile  et  subito  evomunt. 

dclxxiii.  Saspissime  vero  ventriculus  maleaffectus 
ingratissimum  sensum  dat,  quem  nauseam  vocamus. 
Hanc  sa?pe  vertigo  comitatur  (cclxvii,  cclxxi).  In- 

oravescente  nausea,  non  modo  motus  ventriculi  in- 
versus  est,  sed  saspe  magnas  partis  intestini  quod 
proximum  est ;  et  tandem,  septo  transverso,  et  mus- 
culis  abdominis,  per  consensum  qui  ea  inter  et  ven- 
triculum  intercedit,  in  motum  raptis,  abdomen 
totum,  et  ventriculus  imprimis,  veluti  in  prelo  com- 
primuntur ;  quo  tandem  auxilio,  quicquid  in  eo  fuit 
insigni  vi  per  gulam  et  os  ejicitur.  Vomitum  prae- 
cedere  solet  magnus  humorum  oris  fluxus,  et  inter- 
dum  labii  inferioris  tremor ;  eumque  comitatur  plena 
et  valida  expiratio,  qua  cavetur,  ne  quid  laryngem. 
et  asperam  arteriam  intret. 

dclxxiv.  Nausea  et  vomitus,  frequentissima  mala, 
innumeras  fere  causas  agnoscunt,  tum  quas  ventri- 
culum  ipsum  afficiunt,  tum  quae  remotissimas  corpo- 
ris  partes ;  quarum  irritationes,  vel  affectiones  quales- 
cunque  fuerint,  secundum  consensus  leges,  ventricu- 
lum  multum  afficiunt. 

dclxxv.  Ventriculi  igitur  irritatio  omnis,  disten- 
tio,  veluti  ab  onere  cibi  crudi,  prava  concoctio,  ob- 
structio  circa  ostium  inferius,  acria  omnia  in  eum  re- 
cepta,  morbi  jecoris,  intestinorum,  renum,  uteri,  ca- 
pitis,  pedum,  universas  cutis,  et  sane  universi  corpo- 
ris ;  infiammatio,  calculus,  morbus  regius,  schirrus, 
apopleocia,  compressio,  fractura  calvaria?,  vertigo, 
syncope,  dolor  immanis,  podagra,  repulsa  imprimis, 
febres,  animi  affectus,  imagines  demum  vel  descrip- 
tiones  fastidiendas,  nauseam  et  vomitum  seepe  in- 
ducunt. 

dclxxvi.  Katio  ergo  in  promptu  erit,  cur  malum 
adeo  frequens,  sa?pe  primarius  morbus,  seepius  alio- 
ru.m  morborum  cffectus ;  cur  saspe  salutaris  naturaj 
conatus,  summa  medici  opc  promovendus  ;  interdum 
vero  inutilis  prorsus  et  ineptus,  ideoque  compescen- 

dus  quamprimum,  veluti  in  febribus,  ubi  aliquando 
morbum  solvit,  saspius  vero  ejus  effectus  et  pars  est, 
eundemque  intendit,  vel  saltem  segri  vires  multum 
frangit. 

dclxxvii.  Prodest  etiam  vomitus,  vel  nausea,  saepe 
non  modo  ventriculo  ipsi,  quem  onere  insigni  liberet, 
sed  aliis  quoque  partibus,  vel  denique  universo  cor- 
porl  Sputum  multum  promovet,  sicubi  pulmo  vel 
suo  gravatus  fuerit  muco,  vel  sanguine,  sero,  pure, 
aqua ;  et  sudorem  quoque,  et  liberam  sanguinis  ad 
corporis  superficiem  distributionem  promovet,  partim 
fortasse  magno  nixu  qui  vomitum  comitatur,  magis 
tamen,  ut  videtur,  mirabili  consensu  qui  inter  cutem 
et  ventriculum  intercedit.  Hinc  in  multis  morbis 
vomitus  prasstantissimum  remedium. 

dclxxviii.  Nocet  aliquando,  si  vel  nimis  vehe- 
mens  vel  nimis  frequens  fuerit ;  partim  debilitato  et 
mobiliore  facto  ventriculo,  qui  vehementem  et  ab- 
normem  motum  impune  tolerare  nequit ;  partim  vio- 
lento  nixu,  qui  segrum  fatigat,  et  prolapsum,  aut 
herniam,  aut  abortum,  aut  sanguinis  profluvia  indu- 
cit,  vel  ab  ipso  ventriculo,  vel  denique  a  pulmone, 
aut  capite,  propter  longam  et  validam  expirationem  ; 
quod  tamen  rarissime  accidit.  Porro,  vomitus  diu- 
turnus,  et  vehemens,  et  frequens,  non  secus  ac  alvi 
fluxus,  totum  corpus  debilitat,  exhaurit,  et  debitam 
humorum  ventriculi  secretionem  corrumpit:  unde 
prava  cibi  concoctio,  et  quotquot  ex  ea  profluunt 
mala. 

dclxxix.  Inversus  aliquando  omnium  intestino- 
rum  motus,  ab  ano  ad  os  usque,  observatur :  malum 
pessimi  ominis,  cui  nomen  ileus  plerumque  datur. 
Oritur  frequentius  ab  obstructione  aliqua  massa?  ali- 
mentorum  vel  stercoris  descensum  impediente ;  spas- 
mo,  schlrrho,  inflammatione  intestinorum,  alvi  duri- 

tie  colicam  inducente,  cujus  ileus  pars  est  et  effectus. 
Aliquando  vero  observatus  est  perfectissimus  ilcus, 
cum  nulla  in  intestinis  obstructio  fuisset ;  et  sic  lo- 
tiones  interdum  per  anum  infusse  per  os  redditas  sunt, 
et  aegri  nihilominus,  post  plures  dies  talis  morbi,  tan- 
dem  convaluerunt. 

dclxxx.  Incipit  plerumque  ileus  torminibus  ven- 
tris,  nausea,  vomitu,  frequente  ructu,  aere  nimirum 
primum  ascendente ;  postea  plurimam  materiam  fus- 
cam,  atram,  biliosam,  corruptam,  aeger  eructat :  tan- 
dem  pleno  ore  evomit,  cum  frequente  et  valido  nixu, 
et  immani  viscerum  dolore :  alvus  simul  pertinaciter 
astricta  nihil  transmittit,  neque  ventriculus,  impor- 
tunissima  nausea  et  vomitu  agitatus,  quidquam  fere 
retinet.  Vires  asgri  multum  et  subito  collabuntur, 
et  ipse  in  summo  periculo  versatur ;  nam  morbus 
brevi  solet  inflammationem,  et  hasc  gangrasnam  in- 
ducere. 

dclxxxi.  Levior  profecto  istiusmodi  affectio,  su- 
perioris  scilicet  intestini  partis  motus  inversus,  ab 
omni  vomitu  vehemente  et  diuturno  accidit,  veluti  a 
jactatione  maritima,  vel  ab  hausto  nimis  valido  vo- 
mitorio  medicamento ;  saspe  enim  plurimum  fel  hoc 
modo  ab  intestino  in  ventriculum  ascendit,  et  tan- 
dem  ex  ore  vomitur. 

dclxxxii.  Ingens  simul  vomitus  et  alvi  fluxus 
Cholera  vocatur.  Oritur  a  valida  tubi  intestinorum 
irritatione,  ubi  nulla  obstructio  in  eo  est ;  plerumque 
a  felle  nimio,  aut  nimis  acri ;  unde  nomen  habet : 
Quamvis  ab  aliis  quoque  acribus  similis  affectio 
oriatur,  veluti  medicamento  nimis  forti,  aut  fructibus 
maturis  nimia  copia  assumptis.  Malum  ssepe  violen- 
tissimum,  aegrum  valde  debilitat;  nonnunquam,  nisi 
idonea  adhibita  fuerint  remedia,  brevi  extinguit. 

Cap.  XX. — De  secretione  et  excretione ;  earumque 
varietatibus  et  vitiis. 


Dclxxxiii.  massa  sanguinis  qualis  per  aortam 
ad  omnes  corporis  partes  diffunditur,  plurimi  humo- 
res,  diversi  a  sanguine,  diversi  inter  se,  secernuntur 
(viii)  ;  quorum  alii  variis  in  ipso  corpore  usibus  iri- 
serviunt,  alii,  superflui  vel  noxii,  ex  eodem  assidue 
expelluntur,  alii  demum,  ad  genus  propagandum, 
novumque  animal,  quum  primo  in  lucem  editur, 
alendum,  necessarii  sunt. 

dclxxxiv.  Ad  primum  genus  pertinent  saliva, 
aliique  oris  humores,  succus  ventriculi,  et  intestino- 
rum,  et  pancreatis,  fel,  halitus  ille  qui  cava  corporis, 
sive  magna,  sive  parva,  irrorat  atque  humectat,  adeps, 
sebum  seu  unguen  cutis,  mucus  viarum,  quas  aer, 
vel  cibus,  vel  urina,  subire  debent,  lachrymse,  humor 
aquosus  oculorum,  et  cerumen,  ut  vocatur,  aurium. 

dclxxxv.  Ad  secundum  genus  pertinent  halitus 
pulmonis,  quamvis  hic  sane  ab  arteria  puhnonali 
potius  quam  ab  aorta  derivetur,  et  halitus  cutis,  et 
sudor,  et  urina. 

dclxxxvi.  Ad  tertium  demum  genus  pertinent 

semen  masculinum,  liquor  lacteus  glanclulce  pro- 
statce,  liquor  bullarum  seu  ovorum  qua?  in  ovariis 
fceminarum  reperiuntur,  liquor  amnii  fortasse,  alii- 
que  humores  quotquot  fceminas  ad  generationem 
conferunt;  et  demum  lac  mammarum,  quod^certo 
post  partum  tempore  secernitur  copiosissimum. 

dclxxxvii.  Dividuntur  ab  auctoribus  saspe  hu- 
mores  secreti,  et  in  classes  rediguntur  secundum  ip- 
sorum  qualitates. 

dclxxxviii.  Aquosi  humores  dicuntur  halitus  pul- 
monis  cutisque,  urina,  saliva,  succus  pancreatis,  la- 
chrymag,  humor  aquosus  oculi.  Mucosi  sunt  humores 
tenaces,  et  quasi  gummosi,  qui  vias  quas  aer,  vel 
cibus,  vel  urina,  subeunt,  oblinunt,  et  ab  omni  acri 
defendunt.  His  quoque  annumerantur  semen,  et 
humor  lacteus  glandulce  prostatce.  Glutinosi  vo- 
cantur  humores  qui  varia  corporis  cava  irrorant,  et 
liquor  amnii,  et  fortasse  ovorum  quae  in  ovariis  mu- 
lierum  reperiuntur.  Oleosi  humores  dicuntur,  praa- 
ter  adipem  et  medullam  ossium,  sebum  seu  unguen 
cutis,  et  fel,  et  cerumen  aurium  :vscilicet  quae  mul» 
tum  olei  continent,  et  probe  siccata  facile  et  vehe- 
menter  inflammantur. 

dclxxxix.  Quin  et  hi  humores  saepe  miscentur, 

nec  facile  sinceri  obtinentur.    Os  madet  saliva  simul 

et  muco ;  nares  muco  et  lachrymis  ;  sudor  ex  halitu 

aquoso  cutis,  et  adipe,  et  unguine  ejusdem  constat, 

et  succus  ventriculi,  et  intestinorum,  et  artuum,  et 

omnium  cavorum,  ex  oleo,  et  muco,  et  glutine,  et 

aqua  constat.   Denique,  lac,  quum  primo  secernitur, 

habet  multum  aquse,  olei,  muci,  et  glutinis,  ut  notis- 

sima  experimenta  docent.  Ipsi  demum  oleosi,  quum 

pnmum  formantur  humores,  haud  parum  aquosi 
sunt. 

dcxc.  Porro,  alia  animalia  plures  humores  habent, 
quorum  plerique  nostris  humoribus  similes  sunt,  ve- 
luti  albumen  ovi  in  omnibus  oviparis;  alii  haud  pa- 
rum  diversi,  veluti  humor  acidus  insectorum,  venena 
apum  aut  serpentum,  atramentum  sepias. 

dcxci.  Quidam  ex  humoribus  secretis  in  ipso  san- 
guine  fere  perfecti  reperiuntur,  ita  ut  simplicissima 
secretio  seu  separatio  fere  sat  fuerit  ad  ipsos  puros  et 
sinceros  producendos ;  cujusmodi  sunt,  halitus  pul- 
monis^et  cutis,  saliva,  succus  panweatis,  lachryma?, 
humor  oculi  aquosus,  urina,  halitus,  qui  omnia  cava 
humectat,  scilicet  qui  vel  ex  pura  aqua  constant,  vel 
ex  aqua  cum  pauxillo  glutinis  salisve,  qualia  san- 
guini  insunt. 

dcxcii.  Alii  vero  humores  diversas  prorsus  naturaa 
sunt,  neque  ipsi  sanguini,  nec  ullis  quas  in  eo  repe- 
riuntur  partibus  (ccccxcn,  ccccxcix)  similes ;  qua- 
les  sunt,  adeps,  medulla,  sebum,  fel,  cerumen  aurium, 
mucus,  et  denique  semen  ipsum,  mirabilis  humor, 
minutissimis  animalibus  scatens. 

dcxciii.  Alii  denique  constant  partim  ex  elemen- 
tis  qualia  in  sanguine  reperiuntur,  partim  vero  ex 
aliis,  qua?  asgre  in  sanguine  ostenduntur ;  veluti  lac, 
cujus  pars  glutinosa,  quaB  admisto  coagulo  cogitur 
et  caseum  pragbet,  multa  habet  communia  cum  sero 
(ccccxcviii)  sanguinis  si  hoc  multa  aqua  dilutum 
fuerit ;  nihil  vero  in  sanguine  ostenditur  simile  parti 
oleosaB,  et  saccharo  lactis,  qua2  butyrum  et  serum 
praebent. 

dcxciv.  Omnis  vero  humor  jam  secretus,  vel  na- 
tura,  vel  morbo,  plus  minus  resorberi  potest,  et  in 
sanguinem  redire,  eundemque  nonnihil  corrumpere, 
et  tum  forsitan  per  organanon  sua  rursus  secerni,  vel 
saltcm  transire. 

dcxcv.  Hoc  modo  semen  masculinum  multorum 
animalium  totum  corpus  suo  fcetore  inficit  :  et  fel, 
in  morbo  regio  repressum,  in  sanguinem  redit,  cu- 
temque  flavam  facit,  et  cum  urina  e  corpore  exit ;  et 
demum,  urina  repressa,  et  in  sanguinem  resumpta, 
totum  corpus  inundat,  et  in  ipsum  aliquando  cere- 
brum  efFunditur. 

dcxcvi.  Nondum  vero  prolata  sunt  exempla  hu- 
moris  cujusvis  secreti,  in  organo  non  suo  formati ; 
nam  alia  prorsus  ratio  est  humoris  jam  formati,  in- 
que  massam  sanguinis  denuo  resumpti,  et  tandem  ad 
aliena  organa  cum  sanguine  delati. 

dcxcvii.  Nulla  secretionis  ratio  aut  explicatio 
hactenus  data  est;  neque  profecto  fabrica  organorum 
secernentium  hactenus  satis  nota  est ;  neque  conjec- 
turaB  bene  multas,  quas  medici,  tum  mathematici, 
tum  chemici,  de  eorum  officio  atque  actione  propo- 
suerunt,  multum  verisimilis  habent. 

dcxcviii.  Organum  secernens  formari  videtur  ex 
vasis  sanguinem  vehentibus,  tum  arteriis  tum  vefais, 
in  cavum  hiantibus,  vel  ductus  sibi  continuos  haben- 
tibus,  qui  humorem  secretum  quo  debet  deferant. 
Tale  organum  in  certam  figuram  cum  tela  reticulata 
formatum,  et  firmiore  ejusdem  telaa  membrana  ob- 
ductum,  glandula  vocatur  :  qualia  sunt  jecur,  renes, 
testes,  prostata,  mamma?,  tonsillse,  parotides,  et  csete- 
ra  quae  oris  humores  secernunt  organa,  crypta?,  seu 
folliculi  qui  mucum  aut  unguen  continent,  &c.  Splen 
quoque,  et  cerebrum  ipsum,  propter  fabricse  simili- 
tudinem,  inter  glandulas  seu  organa  secernentia,  an- 
numerari  solent :  recte  an  secus  nondum  constat ; 
neque  profecto  melius  constat  de  glandulis  congloba- 
tis  vasorum  resorbentium  (ccccxl,  ccccxli),  num 

ha2  quoque  inter  organa  secernentia  recenseri  de- 
beant,  necne. 

dcxcix.  Magna  copia  sanguinis  ad  plerasque  glan- 
dulas  mittitur,  si  cum  mole  ipsius  organi  comparata 
fuerit.  Arteriae  quoque  organorum  secernentium, 
et  vena  portaruin,  quae  fere  pro  arteria  habenda  est, 
multo  validiores  sunt  quam  aliee  corporis  arterise. 
Venae  autem  quae  his  respondent,  et  sanguinem  post 
factam  secretionem  ad  cor  reducunt,  praeter  solitum 
amplse,  tenues,  laxae,  et  debiles  observantur. 

dcc.  Nonnulli  medici  putarunt  hujusmodi  pleris- 
que  glandulis  fabricam  dari  hoc  potissimum  consilio, 
ut  sanguis  quam  plurimus  earum  actioni  subjiciatur, 
quo  copiosior  humoris  secretio  fiat ;  ut  arteria?,  inso- 
lita  vi  prseditse  eo  melius  valeant  ad  partes  tenues 
massee  sanguinis  exprimendas,  sive  crassus  sive  te- 
nuis  fuerit  ipse  humor  secretus ;  et  demum,  ut  vis 
quam  maxima  arteria?  sit,  et  renixus  quam  minimus 
venee,  quo  facilior  humoris  secretio  fiat,  et  expedi- 
tior  reliqui  sanguinis  in  venas  reditus.  His  autem  et 
hujusmodi  commentis  parum  omnino  fidendum  est. 

dcci.  In  quibusdam  enim  organis  secernentibus, 
veluti  in  jecore  et  testibus,  motus  sanguinis  valde 
tardus  est :  in  illo,  nimirum,  a  sanguine  venarum 
secretio  flt ;  in  his  autem,  tenues  arteriae,  longe  cur- 
rentes,  multos  ramos  dantes,  ipsseque  nonnihil  dilata- 
tae  et  saepe  mulcum  convoluta?,  languidum  humoris 
flumen  ad  testes  deferunt.  Ncque  credibile  est  hoc 
sine  consilio  fieri,  prsesertim  quum  similis  in  omnibus 
fere  animalibus  fabrica  observetur. 

dccii.  Quin  et  secretiones  nonnulla?,  et  copiosffl 
profecto,  sine  glandulk  perficiuntur ;  'nulhe  saltcMn 
quae  iis  inserviunt  ghuidvhe  hactenus  sunt  detectas ; 
halitus  nimirum  pulmonis  et  cutis,  sudor,  adeps,  et 

humor  glutinosus,  qui  varia  corporis  cava  humectat, 
sine  gtandulis  seeernuntur.  Hi  igitur  humores  vi- 
dentur  per  minutas  arterias,  vel  in  cava  corporis, 
vel  in  pulmonem,  vel  in  cutem  hiantes,  a  sanguine 
decedere,  et  fortasse  mutari,  vel  omnino  formari,  vi 
nondum  satis  explorata.  Adeps  enim  sincerus  vix, 
ac  ne  vix  quidem,  in  sanguine  cernitur :  neque  cum 
eo,  aut  halitu  glutinoso  cavorum  corporis,  aut  aquoso 
cutis  halitu,  aut  demum  sudore,  sal,  qui  plurimus 
sanguini  inest,  tenuissimus,  et  probe  solutus,  in  sano 
corpore  unquam  miscetur. 

dcciii.  Nec  melius  intelligitur  quomodo  in  veris 
gianduUs  sanguis  subigatur,  mutetur,  et  in  alios  hu- 
mores  vertatur  ;  vel  quomodo  hi  ex  eo  secernantur, 
et  puri  demum  prodeant. 

dcciv.  Varias  sanguinis  ad  certa  organa  delati 
dotes,  variasque  particularum  magnitudines,  et  figu- 
ras,  et  densitates,  fmxerunt  Iatro-mathematici ;  vari- 
asque  quae  his  responderent  organorum  et  arteriarum 
densitates,  attractiones,  aperturas,  figuras,  ipsaque 
organa,  colornm  instar,  quibus  ad  purganda,  vel  a 
se  invicem  separanda,  multa  fluida  utimur,  certo 
humore  imbuta,  ita  ut  partes  quasdam  in  sanguine 
jam  existentes  trahant  ad  se,  et  aliis  atque  aliis  or- 
ganis  vel  transmittant  vel  detineant.  Lubrico  vero 
nituntur,  si  ullo  fundamento,  hujusmodi  conjecturas ; 
neque  enim  constat  diversum  ullo  modo  sanguinem 
ad  diversa  organa  deferri,  nisi  ad  jecur,  cui  sanguis 
a  venis  datur,  neque  sane  variorum  humorum  par- 
ticulas  prius  in  sanguine  existere  quam  organorum 
secernentium  actionern  subiverint,  neque  varias  esse 
particularum  figuras  vasorumque  aperturas  ;  neque, 
si  ita  has  res  se  habuissent,  ullus  potuisset  unquam. 
purus  secerni  humor;   quoniam  tenuiores  semper 

(scilicet  quoruin  particula?  minores  essent,  secundum 
opinionem  eorum  auctorum  qui  hanc  doctrinam  tue- 
bantur)  cum  crassioribus  elabentes,  hos  inquinassent : 
et  sic,  verbi  gratia,  urina  cum  bile,  semine,  muco, 
lacte,  adipe,  secreta,  omnes  istos  humores  corrupis- 
set.  Quin  et  crassissimi  qui  videntur  humores,  bilis, 
cerumen,  mucus,  multo  tenuiores  secreti,  haustis  per 
vasa  absorbentia  tenuioribus  et  aquosis  ipsorum  par- 
tibus,  debitam  tandem  adipiscuntur  crassitudinem. 
Porro  fel  ipsum,  jam  secretum  et  crassum  factum, 
in  sanguinem  iterum  resumptum,  cum  tenuissimo 
humore,  urina  scilicet,  e  corpore  facillime  elabitur. 

dccv.  Nec  multum  profecerunt  chemici,  qui  aliam 
omnino  ingressi  sunt  viam,  ut  hujus  rei  rationem 
redderent.  Crediderunt  nonnulli  sanguinem,  ad 
organa  secernentia  delatum,  mutationem  quandam 
chemicam  ibi  subire,  quse  ipsum  in  aliam  naturam 
verteret,  non  secus  ac  mustum  in  vinum,  et  hoc  in 
acetum  vertuntur ;  et  quo  melius  et  certius  hoc 
fieret,  fermentum  quoddam  singulis  glandulis  insi- 
tum  finxerunt,  quale  certam  et  deflnitam  humoris 
quicum  misceretur  mutationem  induceret.  Mhil 
vero  istiusmodi  glandulis  inesse  videtur,  neque,  si 
fuerit,  rem  explicabit. 

dccvi.  Magnam  et  miram  compositionis  mutatio- 
nem  in  organis  secernentibus  humores  plurimos  su- 
bire,  certissimum  est.  Haec  vero,  num  recte  ad  ef- 
fectum  fermenti  referatur,  judicent  ii  qui  naturam, 
et  vires,  variasque  species  fermentorum  noverint,  et 
ipsam  mutationem  intellexerint  quam  isti  humores 
subeunt.  Frustra  enim  de  vocabulo  disputatur. 
Probe  autem  memoria  tenere  oportet,  mutationem 
istam  pendere  multuni  ab  actione  vasorum  organi 
secernentis,  et  prout  hasc  affecta  fuerint,  copiam  hu- 

moris  secreti  multum  variare,  et  qualitates  ejus  ita 
eorrumpi  nonnunquam,  ut  ipse  in  aliam  fere  videatur 
converti  naturam.  Quin  et  per  secretionem  semen 
producitur,  mirabilis  humor,  vividis  animalibus  ple- 
nus,  cujus  rei  neque  mathematici  neque  chemici  ra- 
tionem  facile  reddiderint.  Neque  profecto  dubitandi 
locus  est,  secretionem,  pariter  ac  alias  corporis  func- 
tiones,  quodammodo  pendere  a  principio  vitali,  viri- 
busque  illis  corpori  vivo  propriis,  quamvis  parum  in- 
tellectis  ;  neque  ideo  solis  prineipiis  mechanicis  aut 
chemicis  explicandam  esse. 

dccvii.  Quamvis  vero  primariam,  qua?  in  secre- 
tione  fit,  mutationem  non  detur  explicare,  plurima 
tamen,  neque  medicis  inutilia,  de  hac  functione  jam 
detecta  sunt. 

dccviii.  Multi  humores,  statim  ut  secernuntur,  vel 
ejiciuntur  e  corpore,  vel  propriis  usibus  intra  corpus 
impenduntur.  Alii  vero,  per  ductus  excernentes  seu 
efferentes,  a  giandulis  suis  transeunt  in  idonea  recep- 
tacula :  in  quibus  ssepe  diu  commorantur,  et  mutan- 
tur  amplius.  Plurimus  enim  hutnor  per  vasa  resor- 
bentia  hauritur :  quod  superest  vero  spissescit,  et 
acrius  fit,  quo  melius  ad  sua  munera  valeat.  Porro, 
hoc  modo  copia  quas  decet  humoris  secreti  colligitur, 
suo  tempore  vel  ejicienda  e  corpore,  vel  justo  usui 
intra  corpus  impendenda.  Hujusmodi  machinationis 
exempla  sunt,  vesicoe  urinae,  fellis,  seminis,  saltem  ut 
plerique  medici  putarunt,  et  folliculi  mucosi  ubique 
corporis. 

dccix.  Auctus  universi  sanguinis  impetus  singu- 
lares  secretiones  parum  auget,  praeter  exhalationem 
per  cutem  et  sudorem ;  heec  vero  mirum  in  modum 
augentur,  dummodo  neque  contractio  neque  alia  ob- 
structio  vasorum  minimorum  cutis  fuerint,  neque 

frigus  corpori  admotum.  Docent  effectus  bene  noti 
corporis  exercitationis,  caloris,  febrium,  et  multorum 
medicamentorum  stimulantium. 

dccx.  Augetur  vero  omnis  secretio,  aucta  sui 
organi  vasorum  actione,  dummodo  hsec  non  nimia, 
neque  aliter  valde  morbosa  fuerit.  Hoc  modo  plu- 
limae  secretiones  incitantur  omni  stimulo  earum  or- 
ganis  admoto,  vel  in  massam  sanguinis  recepto,  et 
quasdam  praa  aliis  partibus  afficiente.  Docent  acre 
quodvis  in  oculum,  aut  sal  in  os  receptum,  et  argen- 
tum  vivum,  multaque  stimulantia,  diuretica  impri-. 
mis,  quomodocunque  sanguinem  ingressa  sint. 

dccxi.  Porro,  stimulus  qui  videretur  generalis,  et 
qui  universum  corpus,  vel  forsitan  animum  ipsum 
afficit,  secundum  consensus  leges  (ccclxi),  secre- 
tiones  alias  intendit  ssepe,  alias  minuit.  Lachrymae 
mcerore,  fel  ira,  copiosius  solito  secernuntur :  utroque 
affectu  fauces  saepe  arescunt.  Saliva  fluit  esurienti 
ad  conspectum  vel  cogitationem  grati  cibi ;  et  pari 
ratione,  seminis  plus  solito  secernitur  maribus  mul- 
torum  aniinalium,  ad  conspectum  vel  odorem  fceminse 
pronae  in  venerem  :  et  viris  ssepe  a  sola  imagine 
optatae  fceminae,  vel  etiam  a  recordatione  rerum  ve- 
nerearum. 

dccxii.  Spasmus,  vel  contractio,  vel  actio  abnor- 
mis,  qualiscunque  fuerit,  vasorum  organi  secemen- 
tis,  secretionem  aliquando  impedit,  aliquando  auget, 
nonnunquam  plane  corrumpit.  Spasmus  quoque  re- 
motarum  partium  (pulso  scilicet  sanguine  a  solitis, 
et  in  novas  directo  vias)  (ccclxxxiv,  cccclxxxvi), 
secretiones  sa?pe  auget.  Docent  varii  et  miri  urina1 
et  lactis  affectus,  ab  hysteria,  terrore,  ira,  frigore. 

dccxiii.  Augentur  sa»pe,  aliquando  fortasse  indu- 
cuntur,  secretiones  quasdam,  stimulo,  quamvis  levi 

omnino,  ductibus  excernentibus  admoto  ;  sive  is  che- 
mici  sive  mechanici  generis  fuerit.  Ipsa  manducandi 
actio  salivam  ciet,  et  sapor  cibi,  pragsertim  acrioris ; 
medicamentum  fortius  fel  movet ;  et  infans  non  mo- 
do  lac  e  mammis  ducit  sugendo,  sed  ejus  secretionem 
promovet ;  aliquando  etiam,  ut  videtur,  ubi  nullum 
fuit  antea,  lac  venire  facit. 

dccxiv.  Secretiones  plerasque  perpetuas,  et  ad  vi- 
tam  et  sanitatem  necessarias.  Sunt  tamen  quasdam, 
scilicet  qua3  generationi  inserviunt,  aut  nutrimento 
novi  animalis,  quas  certo  tempore  incipiunt  et  desi- 
nunt,  et  certo  stimulo  inducuntur.  Semen  masculi- 
num,  et  genitalis  humor,  si  quis  fuerit,  fceminarum, 
vix  ante  agtatem  puberem  secernuntur  :  neque  vetu- 
lis  vis  genitalis  est,  neque  forsitan  viris  senio  fere 
confectis.  Lac  quoque  vix  secernitur  nisi  post  par- 
tum  ;  quod  insigni  inter  uterum  et  mammas  consen- 
sui  tribuendum  est. 

dccxv.  Mirum  inter  varias  secretiones  observatur 
asquilibrium,  ita  ut  pari  fere  ratione  ac  aliaa  augentur, 
alia?  minuantur,  quo  cautum  est,  ne  corpus  adeo  facile 
et  subito  (dxxiii)  ut  aliter  fieret,  exhauriatur.  Hoc 
imprimis  notabile  est  inter  halitum  cutis  et  sudorem, 
et  ui  inam,  et  excretionem  alvi ;  quamvis  in  aliis  se- 
cretionibus  idem  saape  observetur. 

dccxvi.  Secretiones  aliaa  aliis  hominibus  copiosio- 
res  vel  parciores,  blandiores  vel  acriores,  sunt :  et  fere 
quo  parciores,  eo  acriores  evadunt.  Tnfantibus  om- 
nes  humores  blandi  et  copiosi  sunt,  si  cum  iisdem 
humoribus  in  adulto  homine  comparati  fuerint.  Fce- 
minis  quoque  nonnihil  quam  viris  blandiores  esse  so- 
lent.  Hujusmodi  varietates  in  saliva,  sudore,  urina, 
felle,  semine,  ssepe  observantur.  Sunt  quibus  os 
semper  madet,  neque  sitis  ulla  est.    Sunt  qui  mul- 

tum  et  fere  semper  sudant.  Sunt  quibus  cutis  arida 
est.  Sunt  qui  multum  patiuntur  a  felle  nimis  co- 
pioso  aut  acri.  Urina  aliis  hominibus  limpidior  et 
biandior,  aliis  rubra  et  acris  est.  Semen  ipsum  qui- 
busdam  praster  solitum  olet. 

dccxvii.  Quamvis  multum  hic  pendeat  a  prima 
corporis  fabricatione,  et  varietatibus  quas  aetas  facit, 
multum  quoque  pendet  a  vitae  genere,  et  victu  quo 
homines  utuntur. 

dccxviii.  Denique,  status  generalis  massaa  sangui- 
nis,  humores,  qui  ex  eo  derivantur,  haud  parum 
afficit.  Post  cibum  et  potum,  copiosiores  secernun- 
tur  humores  quidam,  lac  praBsertim,  et  urina,  et  ha- 
litus  cutis,  et  sudor.  Lac,  copiosissimus  in  nutrice 
humor,  post  aliquot  horarum  inediam,  vel  nullum 
secernitur,  vel  parcum  et  acre,  quale  infans  respuerit, 
neque  profecto  impune  suxerit.  Idem  vero  brevissi- 
mo  post  cibum  spatio,  copiosum,  et  blandum,  et  nu- 
triens  fluit.  Urina  quoque,  statim  fere  ut  multus 
potus  haustus  fuerit,  imprimis  frigidior,  copiosa  se- 
cernitur  ;  quod  adeo  subito  nonnunquam  observatur, 
ut  vix  credibile  sit  ipsum  potum  ad  renes  pervenisse. 
Probabile  est  stimulum  quendam  ipsis  renibus  dari, 
per  consensum  quem  cum  ventriculo  habent,  et 
spasmum  aliquem  fbrsan  induci  vasis  remotioribus, 
qualis  plus  sanguinis  ad  renes  dirigat  (cccclxxvi), 
eorumque  actionem  intendat.  Nec  facile  quisquam 
diu  aut  multum  sudaverit,  nisi  vel  humidaj  admo- 
dum  constitutionis  fuerit,  multumque  humorem  te- 
nuem  in  venis  habuerit,  vel  denique  inter  sudandum 
suos  humores  probe  diluerit,  corpusque  impleverit, 
bibendo.  Quin  et  hac  ratione,  diluendo  nimirum, 
vel  urinam  vel  sudorem  movere  possumus,  prout  cor- 
pus  ipsum  frigidum  vel  calidum  servatum  fuerit, 

dccxix.  Postremo,  inter  somnum  pleraeque,  for- 
tasse  omnes,  secretiones  minuuntur,  scilicet  quia  tum 
motus  sanguinis  temperatior  est,  et  organa  secemen- 
tia,  non  secus  ac  universum  corpus,  minus  sentiunt, 
et  segrius  igitur  et  tardius  ad  solita  munera  excitan- 
tur.  Quod  si  sudor  inter  somnum  videtur  augeri, 
hoc  sine  dubio  tribuendum  est  vestitui  calidiori,  quo 
tum  nosmet  fovere  solemus  :  multum  enim  abest  ut 
vel  sudemus  vel  calescamus,  si  vestibus  tantum  qui- 
bus  vigilantes  utimur  tecti  dormimus. 

dccxx.  Secretiones  alias  copiosa?,  alias  parca*  om- 
nino  sunt :  singularum  vero  quantitas  nullo  modo 
ad  certas  mensuras  reduci  potest ;  quippe  quas  variet 
maxime  tum  sano,  sed  multo  magis  morboso  corpore9 
propter  rationes  (dccxvi,  dccxix)  memoratas.  Plu- 
rimis  enim  in  exemplis  insignis  et  fere  incredibilis 
copia  salivEe,  succi  ventriculi,  aut  demum  fellis  brevi 
tempore  secreta  est. 

dccxxi.  Neque  facile  judicatur  de  copia  excre- 
tionum,  urina?  nimirum,  et  sudoris,  et  halitus  cutis 
et  pulmonis,  quamvis  plurima  experimenta  instituta 
fuerint  ad  hanc  rem  indagandam,  scilicet  quam  me- 
dici  haud  difficilem  exploratu  crediderint,  et  insignis 
utilitatis,  cum  ad  tuendam  sanitatem,  tum  quoque 
ad  sanandos  morbos. 

dccxxii.  Urina  profecto  ponderatur  facile  :  variat 
autem  insigniter  secundum  constitutionem,  astatem, 
vita?  genus,  cibum  potumque,  quibus  utimur;  sed 
imprimis  prout  exhalatio  per  cutem  copiosior  fuerit 
parciorve,  sive  ab  exercitatione  aut  ignavia,  sive  a 
calore  aut  frigore  corpori  admoto.  Mirabile  enim 
inter  has  binas  excretiones  observatur  gequilibrium. 
Aliquando  vix  una  libra  urina?,  aliquando  quatuor 
ssel  quinque,  etiam  a  sano  homine,  quotidie  redditae 

sunt :  in  morbis  vero  s£gpe  duodecim  librae  et  ampli- 
us :  media  autem  quantitas  quam  homo  sanus  reddi- 
derit  in  die,  erit  a  tribus  libris  ad  tres  cum  semisse. 

dccxxiii.  Exhalatio  per  cutem  et  sudor  pari  ratio- 
ne  variant  ac  urina ;  sed  haud  ita  facile  vera  eorutn 
quantitas  detegitur :  scilicet,  quia  statera  excessum 
tantum  humoris  exhalati,  supra  eum  qui  eodem  tem- 
pore  hauritur,  ostendit.  Nec  desunt  certissima  ex- 
perimenta  qua;  probant  corpus  saspe,  fortasse  semper, 
haurire  aliquid  ab  aere  :  quod  sane  multum  derogat 
observationibus  Sanctorianis.  Tantum  enim  hoc 
modo  corpus  ab  aere  nonnunquam  attrahit,  quantum 
copiam  exhalationis  sequaverit,  vel  multum  etiam  su- 
peraverit :  quod  imprimis  notabile  est,  siquis  valido 
labore  et  inedia  exhaustus  fuerit,  vel  ingente  urinse 
profluvio,  vel  hydrope  recrudescente,  postquam  aqua 
arte  educta  fuisset. 

dccxxiv.  Nocet  omnis  secretio  copiosior  vel  par- 
dor  justa  (lxii)  ;  nimirum,  quia  tum  functio,  cui  in- 
servit,  aut  impeditur,  aut  saltem  nonnihil  corrumpi- 
tur.  Sic  olfactus,  et  gustus,  et  concoctio  ciborum, 
vitiantur  sa?pe  a  nimiis  aut  nimis  parcis  narium,  vel 
oris,  vel  ventriculi,  vel  intestinorum,  vel  jecoris,  hu- 
moribus.  Nocet  quoque  haud  parum  excretio  hu- 
moris  natura  non  excernendi :  veluti  salivce,  quam 
multi  saape,  non  sine  magno  suo  malo,  movent  pra?- 
tcr  naturam,  variis  quibus  utuntur  acribus  medica- 
mentis,  et  assidue  exspuunt :  sic  corpus  exhauritur 
cxinanitione  quse  omnino  prseter  naturam  est,  et 
concoctio  ciborum,  deficiente  qua?  juvare  debet  sa- 
liva,  jegrius  perficitur. 

dccxxv.  Quod  si  humores  natura  excernendi  sup- 
pressi  vel  retenti  fuerint,  vel  nimia  copia  excreti, 
urina  prassertim,  et  halitus  cutis,  valetudo  magis  ad- 
huc  et  citius  afficitur  (lxii). 

dccxxvi.  Exhalatio  per  cutem  nimia  fit,  impri- 
mis  propter  auctum  sanguinis  impetum  (cccclxvii, 
cccclxviii)  qui  alids  excretiones  parum,  hane  vero 
multum,  affieit  (dccix)  vel  propter  solutam  ipsius 
cutis  compagem,  ejusqiie  vasa  et  foramina  laxata  et 
patefacta,  veluti  a  calore,  balneo  caiido,  constitutione 
corporis  laxa  et  flaccida ;  vel  denique  propter  san- 
guinem  multo  humore  tenui  dilutum,  queiri  (dccxv, 
dccxxvii)  facile  dimittit  atque  exhalat.  Hinc  ratio 
haud  obscura  redditur  sudoris  quarundam  partium 
dum  aliaa  arescunt,  vel  sutioris  frigidi  qualis  saspe 
observatur,  deficientibus  quas  sanguinem  movent  vi- 
ribus,  et  sane  haud  secundo  omine. 

dccxxvii.  Excessus  excretionis  per  cutem  hac  po- 
tissimum  ratione  nocet,  quod  corpus  exhauriat,  de- 
bilitet,  solvat,  cutein  laxet,  hominemque  debilem  et 
sentientem  praiter  solitum,  omnibus  quse  a  frigore 
proveniunt  malis  obnoxium  reddat.  Ingens  vero 
sudor,  exhausto  subito  et  soluto  corpore,  sy?icopen, 
vel  mortem  ipsam,  inducere  potest.  Haud  facile 
vero  ostenduntur  exempla  sanguinis  hoc  modo  spis- 
sati,  corrupti,  hominumque  ideo  ad  febres,  inflamma- 
tiones,  &c.  proclivium  factorum. 

dccxxvtii.  Ingens  quibusdam  hominibus  sudor  fa- 
miliaris,  vixque  morbosus  habendus,  neque  sine  gravi 
saspe  et  instante  periculo  reprimendus.  Copiosus 
quoque  sudor  multos  morbos,  praasertim  febres,  sol- 
vit :  multorum  vero  signum  et  pars  tantum  est,  sci- 
licet  qui  neque  solvat  morbum,  neque  ullo  modo  in 
salutem  cedat,  sed,  exhaustis  corporis  viribus,  segro 
potius  noceat.  Sola  experientia  docet,  smp-ulis  mor- 
borum  in  excmplis,  bonus  an  malus  fuerit  sudor  qui 
acciderit.  Scire  tamen  juvat  eum  plerumque  non 
inutilem  esse,  qui  gcneralis  est,  qui  ad  pedes  usque 

libere  fluit,  tenuis,  calidus,  constans,  qui  corporis 
calorem  temperat,  quem  aeger  bene  fert,  pulsusque 
arteriarum  molliores,  pleniores,  tardiores,  comitantur, 
et  os  et  lingua  humidiores,  et  anxietas  minor,  et  leva- 
men  universa?  molestise,  et  cibi  appetitus  renovatus  : 
contra,  malum  esse  sudorem  tenacem  et  glutinosum, 
frigidum,  olidum,  quarundam  tantum  partium,  veluti 
vultus,  aut  cervicum,  aut  pectoris,  dum  reliquum 
corpus,  et  artus  prassertim,  arescunt ;  qui  asgrum  mul- 
tum  exhaurit,  neque  morbum  levat :  nam  talis  exi- 
nanitio,  nisi  prodest,  plerumque  nocet.  Denique,  su- 
dorem  copiosissimum,  in  multis  morbis,  medici,  a  Na~ 
tura  ipsa  edocti,  arte  eliciunt  cum  insigni  saspe  aegro* 
tantium  commodo :  de  quo  postea  suo  loco  plenius 
agendum  erit. 

bccxxix.  Minutus  vel  suppressus  sudor  halitusque 
cutis  haud  raro  observantur.  Deficiunt  hse  excre- 
tiones  paulatim  propter  vitas  genus  otiosum  et  seden- 
tarium,  graves  animi  affectus  (cccxliv,  cccxlvi)  qui 
impetum  sanguinis  valde  minuunt,  debilitatem  fere 
omnem,  ccelum  aut  tempus  frigidum  et  humidum, 
immunditiam,  cibi  genus  durius,  exhalatu  difficilius, 
et  demum  propter  plurima  foramina  cutis,  et  vasa 
minora,  coarctata  aut  conclusa,  veluti  in  senibus, 
quibus  semper  exhalatio  per  cutem  parcior  est,  urina 
vero  copiosior,  pro  rata  parte,  quam  junioribus. 

dccxxx.  A  tali  defectu  multa  profluunt  mala. 
Totum  corpus  plenum  (nisi  aucta  alia  secretio  inso- 
litam  retentionem  compensaverit)  et  hebes,  et  lan- 
guidum  fit,  et  animus  quoque  demissus  et  tristis ; 
nam  hilaris  et  lcetus  animus  exhalationem  promovet, 
et  a  libera  exhalatione  quodammodo  efficitur  vicis- 
sim.  Concoctio  quoque  ciborum  vitiatur,  et  appeti- 
tus  minuitur,  propter  insignem  (ccclvii)  ister  cutem 

et  ventriculum  consensum.  Denique,  retenta  diu 
materia  putrescente,  vel  noxia  saltem,  quae  debuisset 
excerni.  haud  absimile  est,  totam  massam  humorum 
paulatim  corruptum  iri. 

dccxxxi.  Subito  autem  suppressus  sudor  magis 
adhuc  et  citius  nocet ;  non  modo  propter  retentam 
materiam  quam  oporteret  exhalare,  sed  propter  hu- 
mores,  ad  superficiem  corporis  libere  fluentes,  inde 
pulsos,  et  in  alias  partes  directos,  valida  contractione 
vel  spasmo  vasis  minutis  cutis  inductis.  Hinc  saepe 
febres,  mflammationes,  congestiones  sanguinis  abnor- 
mes,  sanguinis  profluvia,  aliaeque  excretiones,  urinae 
et  alvi  imprimis,  auctas  et  vitiatae. 

dccxxxii.  Exhalatio  et  sudor  saepe  et  subito 
supprimuntur :  imprimis  a  frigore  corpori  aestuanti 
admoto,  vel  interdum  a  gravibus  animi  affectibus, 
morbisque  spasmorum  generis,  veluti  hysteria.  Sup- 
primuntur  quoque  contractione  aliqua,  ut  videtur, 
minutis  vasis  cutis  inducta  causis  quibusdam,  veluti 
quae  febres,  tum  intermittentes  tum  continuas,  faci- 
unt,  quarum  ratio  parum  hactenus  intellecta  est. 

dccxxxiii.  Urina  quoque  saepe  nimis  copiosa  ests 
saepe  diminuta,  vel  suppressa,  vel  aegre  et  cum  dolore 
reddita,  interdura  etiam  multum  vitiata.  Plurima 
redditur  citra  morbum  multo  humore  tenui  sanffui- 
nem  diluente,  aut  plurimo  saie  eundem  inficiente,  et 
acriorem  solito  reddente,  vel  humoribus  a  corporis 
superficie  pulsis,  et  in  partes  internas  versis.  Ingens 
saspe  urina?  profluvium  oritur  ab  acri  quovis  sangui- 
nem  inficiente,  et  ad  renes  delato,  ipsosque  irritante; 
radice  Scillaa  maritima?,  aut  Colchici  autumnalis,  &c. 
Saape  etiam  a  spasmo,  ut  videtur,  vasorum  quae  san- 
guinem  ad  renes  vehunt,  sive  ab  ipsorum  irritatione, 
veluti  a  calculo,  sive  a  consensu.  cum  auis  partibus. 

intestinis  fortasse,  aut  cute,  veluti  in  hysteria,  uriha 
limpida  et  copiosissima  fluit.  Dcnique,  a  vitio  quo- 
dam  parum  saepe  intellecto,  sive  renum,  sive  aliarum 
partium,  sive  demum  universi  corporis,  incredibilis 
aliquando  observatus  est  urinse  fluxus,  ejusque  a  sana 
urina  valde  diversae,  multumque  saccharum  conti- 
nentis.  Hoc  morbi  genus  vocatur  Diabetes,  cujus 
natura  et  causas  nondum  plene  deprehensa?  sunt : 
tamen  probabile  est,  praeter  renum  vitia,  spasmum, 
relaxationem,  &c.  corruptionern  quandam  universae 
massae  sanguinis  subesse,  forsitan  a  prava  concoc- 
tione,  cum  in  ventriculo,  tum  quoque  in  pulmonibus  : 
quoniam  humor,  a  solito  et  naturali  adeo  diversus,  a 
sanguine  derivatur,  isque,  ut  videtur,  haud  dissimilis 
alimentis  nondum  justa  concoctione  plene  subactis. 

dccxxxiv.  Ratio  igitur  in  aprico  erit,  cur  nimius 
urinae  fluxus  homini  noceat,  fractis  nimirum  viribus, 
impedito  nutrimento,  exhaustoque  corpore.  Neque 
profecto  mirum  est,  quosdam  tali  morbo  succubuisse; 
et  affectionem  vix  intellectam  aegerrime  sanari,  vel 
saepe  omnino  insanabilem  esse. 

dccxxxv.  Urinae  autem  profluvium,  quamvis  haud 
exiguum,  plerumque  levis  omnino  momenti  est  et 
fugax  malum,  hysteria,  aliisque  nervosi  generis  mor- 
bis  laborantibus  familiare.  Juvabit  quoque  novisse 
nonnullos  morbos,  febres  aliquando,  et  hydropem  va- 
rii  generis,  tali  profluvio  solvi.  Quocirca  factum  est, 
ut  medicis  fere  solenne  fuerit  ad  statum  urinas  aegro- 
tantium,  imprimis  febricitantium,  respicere,  multique 
operam  dederint,  ut  ejus  varietatum  rationem  redde- 
rent,  variorumque  eventuum  quos  crederent  ex  iis 
praedici.  Multum  vero  abest  ut  medici,  nostris  tem- 
poribus,  tantum  hujusmodi  signis  confidant  quantum 
majores  confisi  essent.    Non  dubium  vero  est,  noti- 

tiam  istarum  varietatum  sagaci  et  solerti  medico,  qui 
vel  minima  non  spreverit,  haud  mediocris  interdum 
utilitatis  fore. 

dccxxxvi.  Postremo,  ratio  suasit,  et  experientia 
satis  comprobavit,  plurimis  in  morbis  non  inutile  esse 
urinam  praeter  solitum  arte  movere  ;  cujus  rei  ratio 
suo  loco  reddenda  est. 

dccxxxvii.  Urina  saepe  supprimitur  cum  insigni 
segrotantis  incommodo,  et  sane  instante  periculo, 
nisi  brevi  restituta  fuerit  ejus  secretio  vel  excretio. 
Malum  hoc,  cui  nomen  Ischuria  datur,  bifariam  alii, 
alii  quadrifariam,  distinguere  solent.  Parum  refert 
quot  morbi  species  numeraverint,  dummodo  bene 
perspectum  habeant,  multiplex  malum,  a  variis  re- 
num,  ureterum,  vesicae,  uretlirce,  partiumque  vici- 
narum  aut  conspirantium  vitiis,  interdum  originem 
ducere.  Sic  irritatio  aliqua,  vel  obstructio,  vel  altc- 
rius,  vel  utriusque  renis,  vel  ureteris,  a  calculo,  sa- 
bulo,  muco,  sanguine,  inflammatione,  suppuratione, 
scldrro,  spasmo,  partium  vicinarum  tumore  et  com- 
pressione,  veluti  a  distentis  visceribus  et  utero,  aut 
ipso  abdomine,  a  foetu,  ve]  stercore,  vel  aere,  vel 
aqua ;  vel  non  sinunt  urinam  secerni,  vel  parcius 
justo,  et  saepe  multum  mutatam  ;  vel  denique  ejus- 
dem  jam  secretae  iter  ad  vesicam  impedkmt. 

dccxxxviii.  Quin  et  urina  in  vesicam  jam  delata 
ibi  haud  raro  reprimitur,  propter  varia  hujus  organi 
vitia,  irritationem  ssepe,  vel  inflammationem,  vel 
spasmum,  veluti  a  calculo,  aut  acribus  ingestis,  aut 
consensu  cum  partibus  vicinis ;  vel  propter  lassam  ip- 
sius  vesicaa  fabricam,  veluti  ab  hernia  aut  laceratione, 
vel  propter  debilitatem  aut  paralysin  ejus  fibrarum, 
ut  in  paralysi  generali,  nonnunquam  vero  a  nimia 
distentione,  citra  alius  cujusvis  partis  paralysin 

(cccxxiv),  observatur ;  vel  demum  propter  vesicam 
ipsam  callosam,  schirrosam,  ulceratam,  vel  propter 
plurimum  pus,  aut  sanguinem  mucumve  crassiorem, 
vel  calculum,  collum  vesicae  obstruentia,  vel  denique 
propter  vitia  haud  pauca  urethrce,  obstructae,  vel 
coarctatae,  vel  concrescentis,  cujusmodi  mala  non- 
nunquam  observata  sunt  sine  ulla  nota  causa,  saepe 
vero  post  morbos  venereos  imperite  tractatos,  gonor- 
rhcaam  virulentam  imprimis  per  varia  medicamenta, 
praesertim  astringentia  et  acria,  vel  etiam  satis  blanda, 
in  urethram  infusa,  sanatam  vel  suppressam. 

dccxxxix.  Postremo,  a  stupore  generali  (cxliii, 
clxxiii)  cerebro  male  se  habente  (ccxcv)  veluti  in 
febribus  quibusdam,  urina  reprimitur  in  vesica,  sic- 
ubi  aeger  neque  solitum  stimulum,  ne  quidem  multo 
graviorem  percipere  potest,  neque  fibrae  ipsius  vesicae 
in  contractionem  cientur ;  quo  flt  ut  haec  tandem 
adeo  distendatur,  ut  paralytica  facta,  vix  aut  ne  vix 
quidem  ad  justam  contractionem  iterum  excitari 
possit.  Signum  in  febribus,  et  sane  omnibus  morbis, 
semper  malum,  nonnunquam  fere  lethale. 

DCCXL.  A  suppressa  diu  urina,  quicquid  demum 
ejus  vitii  causa  fuerit,  ingens  oritur,  et  fere  incredi- 
bilis  aliquando,  vesicae  distentio,  oppressio,  molestia, 
dolor,  non  ipsius  modo,  sed  partium  vicinarum,  et 
sane  universi  corporis  ;  et  spasmus  forsan,  vel  con- 
tractio  insuperabilis  musculi  qui  vesicae  ostium  clau- 
dit,  debilitas  aut  vera  paralysis  (cccxxiv,  lxxxi) 
aliarum  fibrarum  quae  contrahentes  eam  depiere  so- 
lent,  ita  ut  ne  quidem  immissa  nstula  ad  educendam 
urinam,  haec  profluat ;  inflammatio  vesicae,  et  gan- 
graena  aut  laceratio  ;  universi  corporis  gravis  primo 
irritatio,  deinde  nausea,  vomitus,  vertigo,  stupor  ge- 
neralis,  inundatio  totius  massae  sanguinis  lmmore  in- 

star  urinse  (dxxv,  dxxvi,  dxl)  qui  demum  in  varia 
cava  corporis  et  capitis  ipsius  effunditur,  soporem, 
tremores,  convulsiones,  et  mortem  brevi  inducturus. 

dccxll  Ab  iisdem  causis,  sed  minus  violentis, 
omni  scilicet  irritatione  insolita,  inflammatione,  ul- 
cere,  callo,  calculo,  vesica?,  muco  ejus  abraso,  aut 
morbido  facto,  acribus  quibusdam  medicamentis, 
morbis  vicinarum  partium,  urina  asgre  et  cum  dolore 
redditur ;  quod  mali  genus  Dysuria  vocatur.  Urina 
quoque  SEepe  rubra,  nigra,  sanguinolenta,  purulenta, 
mucosa,  sabulosa,  redditur :  quarum  rerum  omnium 
haud  obscura  est  ratio. 

dccxlii.  Frequentissimum  mingendi  vitium  ac- 
cidit,  ubi  molesta  fere  perpetua  et  inexplebilis  urinas 
reddendas  cupiditas  urget,  quamvis  paucas  tantum 
guttula^  excernantur,  plerumque  non  sine  dolore  ali- 
quo.  Hoc  malum  Stranguria  vocatur.  Acria  quas- 
dam,  etiam  hjj  sano  homine,  hoc  vitium  saepe  indu- 
cunt ;  malum  senibus  familiare  est,  qui  sa?pe  a  renibus 
et  vesica  variis  modis  laborant ;  oritur  saspe  a  calculo 
vesicam  irritante,  aut  ipsa  vesica  inflammata,  ulcerata, 
suo  muco  orbata,  vel  hoc  propriis  vitiis  corrupto,  vel 
denique  a  morbis  aut  statu  peculiari  partium  vicina- 
rum,  aut  consentientium,  veluti  uteri,  vaginae,  ure- 
thrce,  glanckdce  p?~ostatce,  intestini  recti,  renum,  in- 
flammatione,  tenesmo,  calculo,  prolapsu,  graviditate. 

dccxliii.  Huic  quodammodo  afrmis  est  alia,  ne- 
que  rara  meiendi  affectio,  scilicet  ubi  lotium,  ut  de- 
cet,  retineri  nequit,  et  justa  copia  ettempore  excerni, 
sed  vel  nolente  vel  inscio  prorsus  fegrotante,  propria 
suorum  organorum  actione  redditur,  nullo,  ut  in  sa- 
nis  solet,  adhibito  voluntatis  imperio ;  et  aliquando 
inscio  ajgro,  assidue,  fere  guttatim  effluit,  quod  stric- 
tius  incontinentia  urinas  vocatur ;  interdum  vero  uri- 

na  retinctur  aJiquamdiu,  majore  copia,  quamvis  in- 
vito  adhuc,  vel  inscio  saltem  aegrotante,  tandem  pro- 
fiuxura. 

dccxliv.  Homo  urinae  incontinens  saepc  fit,  prop- 
ter  debilitatem,  paralysin,  ulcus,  vulnus,  gravem  et 
diutumam  irritationem  vesicae,  praesertim  musculi 
qui  ostio  ejus  prseponitur,  veluti  a  calculo,  aut  para- 
lysi  generali,  aut  partu  difficili  magnam  vim  parti- 
bus  vicinis  inferente.  Simile  vitium  in  plurimis 
morbis  observatur,  imprimis  in  febribus  et  hydrope 
capitis,  ubi  tantus  sopor  est,  ut  aeger  propensionem 
non  percipiat,  quamvis  solito  stimulo  vesica  ipsa,  et 
qui  cum  eo  consentiunt  musculi  respirationis,  pa- 
reant.  Par  fere  ratio  est,  cur  multi  pueri  urinam 
non  bene  retinent,  praesertim  inter  somnum,  alioquin 
sanissimi:  nimirum,  quibus  secretiones  magis  co- 
piosae  sunt,  et  somni  altiores  haud  adeo  faciles  ruptu, 
et  fibrae  omnes  musculorum  mobiliores,  et  igitur  ve- 
sica  amplificationis  magis  impatiens  quam  adultis. 
Urina  nonnunquam  aegre  continetur  propter  tumores 
partium  vicinarum  vesicam  comprimentes,  veluti  gra- 
viditatem.  Al;quando  praeter  naturam  ejicitur  vio- 
lentissime,  vel  spasmis  generalibus,  vel  vehementibus 
contractionibus  musculorum  respirationis,  quales  to- 
tum  abdomen  valde  comprimunt,  veluti  in  tussi, 
sternutatione,  risu,  partu,  &c. 

dccxlv.  Denique,  inter  urinae  vitia  annumerare 
oportet  calculorum  formationem,  quales  tot  tahta- 
que  mala  facessere  solent  (lxhi).  Urina,  praeter 
aquam  salesque,  portionem  haud  exiguam  continet 
terrae  et  glutinosae  partis  sanguinis,  jam  nonnihil 
corruptae,  et  in  ulteriorem  corruptionem  pronae. 

dccxlvi.  Hinc  fit,  ut  sanissimi  etiam  hominis 
urina,  copiosum,  dum  frigescit,  sedimentum  depo^ 


CAP.  XX. 


MEDICIX2E  THEORETICiE. 


225 


nat,  quale  matulam  brevi  solet  incrustare.  In  sano 
homine,  urina  intra  corpus  nihil  istiusmodi  demittit : 
si  vero  frustum  vel  minimum  cujusvis  materiae  soli- 
dae  in  vesicam  immissum,  et  ibi  relictum  fuerit,  brevi 
tegitur  tali  crusta,  et  crescit  paulatim  in  magnam 
molem.  Probabile  est,  vitia  quaedam  humorum,  pa- 
rum  forsitan  intellecta,  aliquando  subesse,  et  procli- 
vitatem  ad  calculum  formandum  multum  augere. 
Probe  enim  constat,  morbum  non  modo  congeni- 
tum  saepe,  et  haereditarium  observari,  verum  etiam 
homines  qui  calculo  laborant  saepius  ventriculi  mor- 
bis,  acori  imprimis,  obnoxios  esse,  multosque  eorum 
haud  exiguum  levamen  accepisse  a  variis  remediis, 
qualia  acorem  in  ventriculo  et  intestinis  vel  impedi- 
ant,  vel  ibi  jam  existentem  corrigant.  Porro,  olim 
et  nuper  opinio  fuit,  aliud  victus,  et  potus  praesertim, 
genus,  vina  acida,  vel  vina  e  pomis  parata,  &c.  ho- 
mines  calculosos  facere,  aliud,  eos  fere  incolumes  a 
tali  morbo  praestare.  Quamvis  haec  omnia  minus 
firma  sint,  tamen  non  est  negandum,  urinam  aliis 
atque  aliis  hominibus  plus  minus  sabulosam  esse,  et 
vel  plus  materiae  concrescentis  continere,  vel  eam 
quam  continet  facilius  demittere,  vel  ipsam  demum 
facilius  in  talem  materiam  conveiti. 

dccxlvii.  Praeterea,  a  variis  causis,  quibusdam 
prae  caeteris  hominibus,  nuclei  in  viis  quas  urinasubit 
formabuntur,  quales  fundamenta  fuerint  calculorum. 
Sic  mucus  ipse  renum,  vel  morbosus  secretus,  prop- 
ter  vitia  suorum  organorum,  puta  inflammationem,. 
vel  jam  secretus,  spissatus,  aut  coactus  in  massam 
crassiorem,  vel  sanguis,  vel  gluten,  vel  pus,  e  vasis 
delapsa,  propter  relaxationem  aut  inflammationem ; 
aut  in  rene  demum  concretiones  vel  minimae  formatae. 
nucleos  dabunt. 

dccxlviii.  Hujusmodi  vero  concretiones,  utcun- 

que  primo  exigua?,  indies  crescunt,  propter  rationes 
(dccxlvi)  memoratas.  Ssepe  descendunt  e  renibus 
sponte,  sine  magno  dolore  aut  incommodo,  neque  in 
vesica  commorantur,  sed  brevi  cum  urina  excernun- 
tur.  Saepius  vero  in  renibus  haerent,  donec  tantam 
adeptas  fuerint  molem,  quanta  asgre  per  ureterem 
descenderit.  Diu  aliquando  in  rene  latent,  parum 
nocentes,  neque  prius  suspectae,  quam  in  ureterem 
delapsse  hunc  irritent  et  obstruant,  renemque,  vel  al- 
terum,  vel  utrumque  per  consensum,  afficiant,  et  to- 
tum  corpus  convellant.  Hinc  ingens  et  dira  malo- 
rum  cohors  :  dolor  saepe  immanis  ureteris,  renum,  par- 
tiumque  vicinarum,  nausea,  vomitus,  concoctio  ci- 
borum  depravata,  contractio  ureteris,  qui  flbris  mo- 
ventibus  instruitur,  obstructio  urina?,  gravis  irri- 
tatio,  saepe  inflammatio,  aliquando  suppuratio  renis, 
stranguria,  dysuria,  ischuria,  urina  limpida  interdum, 
saepe  mucosa,  quasi  purulenta,  vel  sanguinolenta,  vel 
nigra,  et  febris  aliquando  vehemens ;  nonnunquam 
tabes  renalis,  mira  aliquando  corruptio,  obstructio, 
tumor,  macies,  fere  destructio  renis,  ita  ut  alter  ali- 
quando  aperto  cadavere  defuisse  visus  fuerit.  Saepe 
etiam,  dum  calculus  in  uretere  hasret,  vel  aegrius  per 
eum  descendit,  dolor  ad  testem,  vel  crus  ejusdem  la- 
teris,  propagatur  :  frequentius  vero  de  stupore  cruris, 
et  sensu  quasi  testis  retractus  esset,  conqueruntur 
segri.  HaBC  signa,  ipsa  profecto  levis  momenti,  a 
compressa  fime  spermatica,  proxime  sub  uretere  ja- 
cente,  vel  saltem  a  ramulis  quibusdam,  forsan  minu- 
tissimis,  nervorum  per  psoam  musculum  ad  testem 
vel  crus  tendentibus,  irritatis,  vel  compressis,  sive  ab 
ipso  meatu  urinae  plurimum  distento,  sive  a  musculo 
isto  propter  viciniam  atque  consensum  (ccclxii)  cum 
parte  laborante,  tumente,  vel  fortasse  inflammato, 
originem  ducentia,  medici  tamen  attentionem  jure 

sibi  vindicant,  quatenus  naturam  morbi,  ainbiguis 
Cceteroquin  signis  nonnunquam  stipati,  manifeste 
plerumque  declarent. 

dccxlix.  Causa  tot  malorum  satis  in  aprico  est : 
neque  obscura  ratio  qua  calculus  paulatim  descendat, 
urgente  lotio,  et  distento  aut  relaxato  ipso  urinae 
meatu  :  neque  obscurior  medendi  ratio  ad  mitiganda 
singula  mala  quas  maxime  urgent,  vel  expediendum 
calculi  descensum,  remediis  qujE  inflammationem  et 
febrem  summoveant  vel  temperent,  quse  sensum  mi- 
nuant,  irritationem  tollant,  contractionem  ipsius 
meatus  solvant,  totum.  corpus  laxent,  intestina  de- 
pleant,  vomitum  compescant,  viasque  quas  urina  su- 
bit  eluant,  ipsam  urinam  diluant,  ejusque  organa 
irritata  et  dolentia  foveant  et  oblinant  gummoso  aut 
glutinoso  humore,  qui  naturalis  muci,  vi  morbi  ab- 
rasi,  officio  fungatur. 

Dccl.  Hoc  modo  ab  instanti  periculo  prascavetur : 
parum  vero  proficitur,  si  in  vesica  calculus  hseserit, 
quia  tum  paulatim  crescens  brevi  excerni  nequit,  et 
gravem  irritationem,  dolorem  tum  vesica?,  sed  magis 
adhuc  ostii  urethrce,  stranguriam,  dysuriam,  ischu- 
riam,  incontinentiam  urinse,  inflammationem,  sup- 
purationem,  ulcus,  gangrasnam,  callum  vesica?,  in- 
ducit,  et  tandem  (nisi  his  malis  citius  aeger  succum- 
bat)  exhaustis  miseri  viribus,  perpetuo  dolore  et  ir- 
ritatione,  febrem  lentam,  hecticam,  maciem,  et  tabem, 
tarde  fortasse,  sed  certe  lethales. 

dccli.  Postremo,  silentio  non  est  pra^tercundum, 
organa  secernentia,  qu<c  strictius  Glandulce  vocantur. 
obstructioni,  ct  diris  quibusdam  qua?  ex  ea  profluunt 
malis,  pras  reliquis  partibus  corporis  obnoxia  esse. 

dcclii.  Hinc  sa^petumorinsignis,  et  mira  durities, 
non  modo  sine  dolore,  sed  sa?pe  cum  minuto  partis 
afTectK  sensu ;  quod  mali  genus  Schirrus  vocatur 

Idem  diu  aliquando  manet  sine  dolore,  vel  sane  ulla 
molestia :  serius  ocyus  vero  dolere  incipit,  et  quidem 
acerrime;  paulatim  in  suppurationem  tardam  atque 
malignam  abit,  et  tandem  ulcus  horrendum  fit,  non 
modo  partem  primo  affectam  consumens,  sed  vicinas 
omnes  depascens,  et  totum  corpus  acerrimo  et  im- 
medicabili  veneno  corrumpens.  Hoc  Carcinoma  vo- 
catur,  nonnunquam  subito  lethale,  erosa  scilicet  mag^ 
na  arteria  aut  vena,  plerumque  vero  lentam  et  mise- 
randam  tabem,  interdum  cum  febre  hectica  certissi- 
me  exitiali,  inducturum. 

dccliii.  Ratio  horrendi  mali  hactenus  obscura 
est.  Credibile  tamen  videtur,  fabricam  glandularum 
motum  sanguinis  in  iis  prseter  solitum  languidum 
reddere :  unde  facilior  obstructio,  et  imperfecta,  et 
maligna  suppuratio.  Porro,  constitutio  corporis  pe- 
culiaris,  saepe  congenita  et  haereditaria,  homines  huic 
morbo  opportunos  reddit :  constitutio  scilicet  debilis, 
et  languida,  et  torpida.  Strumosi  quoque,  diro  huic 
morbo,  prae  aliis  hominibus,  obnoxii  esse  observan- 
tur.  In  vetulis  quam  junioribus  multo  frequentior 
est  morbus,  inque  iis  qui  vel  ignavia  debilitati  fue- 
rint,  vel  nimio  et  perpetuo  labore  exhausti :  et  in  iis 
demum  qui  victu  pravo,  parum  nutriente,  difficili 
concoctu,  vitam  tolerant,  vel  denique  quibus  animi 
affectus  graves  et  diuturni,  vires  omnes,  praesertim 
quas  sanguinem  movent,  multum  fregerint. 

dccliv.  Incipit  saepe  schirrus  sine  nota  causa  ex- 
terna ;  aliquando  post  inflammationem  non  bene  re- 
solutam  accedit ;  szepius  a  vi  externa  parti  glandulis 
refertas  illata  oritur:  neque  harum  rerum  obscura 
ratio,  nimirum  quae  fabricam  glandulaz  kedant,  eam- 
que  saape  obstruant.  His  omnibus  rite  perpensis, 
non  mirum  erit  raorbum,etiam  incipientem  sanatu  dif- 
ficillimum,  inveteratum  tandem,  insanabilem  evaderc. 

Cap.  XXI. — De  generandi  facultate  in  utroque 
sexu,  variisque  ejus  et  quce  ei  inserviunt  orga?w- 
rum  affectionibus  morbosis. 


dcclv.  t^uoNiAM  singuli,  secundum  Naturae  leges, 
homines,  labentibus  annis,  seneseunt  et  moriuntur ; 
ne  genus  ipsum  pereat,  cautum  est,  mirabili  faculta- 
te  qua  homo  et  omne  animal  fruitur,  ex  sese  proleni 
sui  similem  gignendi  (xn,  xiii). 

dcclvi.  Quamvis  nemo  hominum  hoc  ultimum 
Naturse  arcanum  hactenus  perscrutatus  sit,  neque 
fortasse  cuiquam  mortalium  rei  adeo  obscurae  penitus 
explorandas  aut  explanandae  unquam  facultas  fuerit ; 
tamen  opera?  pretium  omnis  medicus  facturus  est, 
qui  res  veras  singulares,  huc  pertinentes,  didicerit, 
utcunque  exiguas  et  imperfectas,  quas  vel  ratio  do- 
cuit,  vel  observatio  comprobavit:  prassertim  quum 
non  modo  ipsa  haud  levis  momenti  functio  suis  ob- 
noxia  sit  vitiis,  sed  status  quoque  partium,  quse 
eidem  inserviunt,  universum  corpus  multum  afficiat, 
variosque  saspe  morbos  vel  inducat  (lii),  vel  jam 
urgentes  solvat. 

dcclvii.  Prima  a?tate,  nulla  vis  genitalis  est :  cer- 

ta  vero  fetate,  plerumque  circa  decimum  quartum 
annum,  quum  jam  compago  corporis  firmior  facta, 
partesque,  ut  videtur,  quasdam  ad  justam  formam  et 
magnitudinem  appropinquantes,  sanguinis  cursum 
alio  dirigunt,  organa  genitalia  masculina  prius  inuti- 
lia,  et  parva,  et  lente,  pro  rata  tantum  parte,  cum  re- 
liquo  corpore  crescentia,  mutantur  subito,  crescunt, 
et  evolvuntur,  ad  propria  munera  idonea  facta. 
Tum  pubes  venit,  semenque  fcecundum  secernitur, 
cujus  stimulo  adolescens  ad  grata  Veneris  munera 
incitatur. 

dcclviii.  Hoc  stimulo  quem  multa  juvant,  multa 
augent,  nimirum  qua?  imaginationem  accendunt,  se- 
cundum  consensus  leges,  sanguinis  cursus  genitalia 
organa  versus  augetur,  quo  tandem  sanguine  copio- 
siore  per  arterias  influente,  quam  per  venas  reducitur 
(ccccxxn),  inguen  tumet,  riget,  et  glans  demum 
plurimo  sanguine  turgida  acutissimum  sensum  adi- 
piscitur  (cxliii,  clxx)  ;  ita  ut  levis  ejusdem  titilla- 
tio,  qualis  in  Venere  fuerit,  vehementissimum  sensum 
et  voluptatem  det,  totumque  genus  nervosum  mi- 
rum  in  modum  convellat,  musculosque  prcesertim 
vicinos,  levatores  ani  dictos,  ad  contractionem  cieat, 
qua  tandem  compressione  vesiculaa  seminales,  duc- 
tusque  deferentes  exprimuntur  atque  deplentur.  Se- 
men  quoque,  ut  videtur,  eodem  tempore  copiosius 
in  ipsis  testibus  secernitur,  per  auctam  actionem  va- 
sorum  quae  eos  maxima  ex  parte  efflciunt ;  et  ex  his 
in  urethram  effunditur :  ibi  vero  vel  recta  ex  testi- 
bus,  vel  ex  vesiculis  seminalibus,  effusum,  novum 
dat  stimulum,  cui  musculus  accelerator  paret,  in 
reddenda  urina  voluntarii  motus,  in  expellendo  semi- 
ne  inviti  motus  organum,  cujus  contractione  valida 
et  repetita,  semen  tandem  ejicitur  insigni  vi,  quanta 

nimirum  sat  fuerit  ad  humorem  fcecundum,  qua 
debet  penetrare,  vel  saltem  in  uterum,  projiciendum. 

dcclix.  Neque  solus  accelerator  musculus  convel- 
litur;  levis  plerumque  tremor  aut  convulsio,  ali- 
quando  vero  vehementissima  convulsio  omnium  mus- 
culorum,  in  V enere  observatur :  hinc  anhelatio,  pal- 
pitatio,  syncope,  epilepsia  nonnunquam,  vel  demum 
subita  mors,  quag  nonnullos  Veneris  cultu  occupatos, 
nec  tale  quidquam  timentes,  abripuit. 

dcclx.  Finito  opere,  corpus  nonnihil  semper 
languet,  aliquando  diu;  inguen  detumet,  sanguine 
parciore  affluente,  copiosiore  per  venas  resumpto ; 
cupido  pacatur,  irritatio  summovetur,  corpus  solvi- 
tur,  et  somnus  facilius  obrepit. 

dcclxi.  Tardius  pubescunt  homines  in  regionibus 
frigidis,  maturius  in  calidis.  Pubertas  quoque  tar- 
dior  venit  pueris  valido  labore  occupatis,  et  victu 
parco  et  tenui  utentibus  ;  maturior  fere  laute  viven- 
tibus  et  luxuriosis.  Eadem  sa?pe  festinatur  non  bene, 
colloquiis  aut  cogitationibus  quee  imaginationem  ac- 
cendunt,  vel  turpi  usu  partium,  priusquam  Veneris 
arma  vibrare  fas  sit. 

dcclxii.  Neque  sola  genitalia  organa  mutantur 
pubertate ;  totum  corpus  graves,  et  saape  saluberri- 
mas,  mutationes  subit.  Barba  pullulat,  vox  fit  gra- 
vis  et  magis  sonora,  corpus  flrmius  et  validius  evadit, 
et  saepe  multum  et  subito  crescit,  multique  morbi, 
vel  a  nimia  laxitate  partium  solidarum,  vel  a  mobi- 
litate  generis  nervosi  provenientes,  convulsiones, 
struma,  &c.  saspe  suasponte  evanescunt.  Quin  et 
nova  vis  animo  asque  ac  corpori  accedit,  moribusque 
puerilibus  exutis,  juvenis  brevi  viriles  induit.  Eu- 
nucho  vero  nihil  hujusmodi  accidit :  neque  vox  mu- 
tatur,  neque  barba  venit ;  et  corpus  debile  manet,  et 

raro  justam  formam  adipiscitur ;  et  ipsi  fere  languidi 
sunt,  animique  levis,  mollis,  effceminati.  Non  dubi- 
um  igitur  est,  istas  mutationes,  similesque  sed  ma- 
jores  adhuc,  quaa  in  aliis  animalibus  observantur,  a 
pubertate  et  secretione  seminis  quodammodo  pende- 
re,  quacunque  demum  ratione  fiant.  Parum  refert, 
sive  retentum  fuerit  diu,  sive  justa  Venere  exhaus- 
tum  semen.  Haec  vero  nimis  culta  valde  nocet,  prse- 
sertim  junioribus,  quorum  animos  pariter  ac  corpora 
multum  degenerat :  cujus  rei  ratio  haud  obscura  erit, 
siquis  secum  reputaverit  quanta  vis  universo  corpori, 
et  generi  nervoso  imprimis,  inferatur  Venere. 

dcclxiii.  Florente  aatate,  et  virili,  homines  ad  Ve- 
nerem  optime  valent.  Prima  senectute  apti  adhuc, 
sed  pigriores  ad  Veneris  prselia.  Summa  vero  senec- 
tute  Venus  aut  nulla  est,  aut  sterilis,  et  elumbi  et 
exsucco  corpori  gravis,  neque  fere  impune  toleranda ; 
nimirum  quia  senibus  sensus  omnis  deficit,  et  vis 
nervosa  minor  est,  et  sanguinis  motus  languidior,  et 
secretiones  fere  parciores,  imprimis  seminis,  musculi- 
que  qui  hoc  ejiciunt  debiles,  et  fere  paralytici,  prop- 
ter  innumera  horum  organum  partiumque  vicinarum 
mala,  quibus  senectus  obnoxia  est  (dccxv).  Magna 
autem  de  his  rebus  hominum  difTerentia :  decantan- 
tur  enim  exempla  senum,  in  castris  Veneris  strenuis- 
sime  merentium,  postquam  centum  annos  comple- 
verant ;  neque  sane  dubium,  aut  adeo  rarum,  octo- 
genarium  patrem  fieri. 

dcclxiv.  Deficit  aliquando  maribus  generandi  fa- 
cultas,  et  nulla  cupido  est,  neque  unquam  arrigit  in- 
guen,  neque  semen  emittitur,  propter  vitia  fere  ig- 
nota  organorum,  puta  pravam  ab  ipsa  natura  deriva- 
tam  fabricam,  vel  defectum  sensus  vel  secretionis. 
Saepius  vero  talis  impotentia  oritur  ab  aliis  partium 

genitalium  morbis,  lue  venerea,  vel  laesa  fabrica  a 
contusione  aut  vulnere :  haud  raro  oriri  visa  est  a 
nimia  venere,  praesertim  solitaria,  scilicet,  cui  nullus 
modus  est. 

dcclxv.  Verisimile  est,  viros  aliquando  steriles 
esse  a  vitio  seminis,  quamvis  nulla  organorum  vitia 
appareant,  et  ipsi  ad  Venerem  probe  valeant ;  multa- 
que  exempla  ostendemnt,  non  omnem  virum  cum 
omni  fcemina  fcecundum  esse,  quamvis  uterque  cum 
aliis  satis  foret  foecundus. 

dcclxvi.  Nonnunquam  inguen  pertinaciter  et 
cum  dolore  arrigit,  vel  citra  cupidinem,  vel  cum  in- 
gente  et  inexplebili  libidine.  Rarum  vitii  genus, 
cui  nomina  Tentigo,  Priapismus,  Satyriasis  dantur. 
Oritur  fere  a  gravi  irritatione  ipsius  membri,  vel  par- 
tium  vicinarum,  vesicse  prassertim,  vel  acribus  medi- 
camentis,  veluti  cantharidibus,  sumptis,  stimulatse,  vel 
multa  et  acriore  urina  distentae :  hinc  levior  tentigo 
expergiscentibus,  alioquin  sanissimis,  neque  libidino- 
sis,  familiaris :  hinc  quoque  inguen  ssepe  riget  in- 
fantibus  puerisque  impuberibus,  quamvis  nondum 
ita  evolvatur  ejus  fabrica,  ut  tumeat  et  arrigat,  sicut 
viris  solet. 

dcclxvii.  Eadem  fere  eetate  qua  pueri  pubescunt, 
pueliae  solent  nubiles  fieri :  genitalia  organa  evolvun- 
tur,  et  ad  propria  munera  valent ;  pubes  venit,  mam- 
mas  efflorescunt,  nova  venustas  ori,  nova  elegantia 
universas  formas  accedunt.  Valetudo  quoque,  si- 
quando  antea  infirmior  fuisset,  saspe  et  subito  in  me- 
liorem  vertitur,  non  secus  ac  adolescentibus  alterius 
sexus  accidit.  Multum  vero  abest  ut  tanta  universi 
corporis  mutatio  fceminis  accidat,  quanta  in  viris  ob- 
servetur.  Neque  enim  vox  mutatur,  neque  barba 
vcnit,  neque  eadem  vis  et  robur  aut  corpori  aut  ani- 

mo  contingunt :  et  nunc  demum  differentia  sexuum, 
quod  ad  corporis  constitutionem,  in  infantibus  fere 
nulla,  in  pueris  atque  puellis  obscura  neque  semper 
observanda,  manifeste  se  prodit. 

dcclxviii.  Gravissima  autem  in  intimis  puellse 
visceribus  mutatio  absolvitur,  qua  uterus,  prius  in- 
utile  organum,  pauxillum  sanguinis  singulis  mensi- 
bus  effundat,  et  idoneus  evadat  ad  prolem  suscipien- 
dam,  et  gestandam,  et  alendam,  donec  suo  tempore 
in  auras  lucemque  prodeat. 

dcclxix.  Multum  disputatum  est  inter  medicos, 
quo  pacto  menses  evenirent,  et  quo  consilio  rerum 
magna  Parens  solis  fceminis  adeo  iniquam  ut  videtur 
legem  tulisset.  Nondum  enim  constat,  num  aliis  quo- 
que  animalibus  menses  contingant;  si  ullis,  certe 
paucissimis,  iisque  tantum  quse  generi  humano  si- 
millima  sunt. 

dcclxx.  Nemo  sanus  conatus  fuerit  rationem  red- 
dere,  cur  talis  fceminis,  iisque  solis,  fabrica  data 
fuerit,  qualis  hujusmodi  fluxum  efficiat:  neque  me- 
dici  est  istiusmodi  arcana  perscrutari.  Sat  erit  si 
quasnam  ista  fabrica  sit,  explicaverit,  et  ostenderit 
quomodo  mensium  fluxus  fiat,  quibus  usibus  inser- 
viat,  quibus  causis  vitietur,  qua  ratione  vitiatus  no- 
ceat,  et  quibus  remediis  ejus  vitia  corrigantur.  Plu- 
rima  autem  desiderantur  adhuc,  ut  talis  fluxus  men- 
strui  ratio  reddatur. 

dcclxxi.  Quum,  corpore  indies  crescente,  partes 
quEedam  justam  fere  adeptse  sint  molem,  et  figuram, 
et  firmitatem,  sanguinis  cursum  quodammodo  diri- 
gere  videntur  alias  partes  versus,  laxiores,  et  nondum 
evolutas,  sed  per  suam  fabricam  aptas,  ut  juvantibus 
propriis  corporis  viribus  vitalibus  (xlvii)  certa  tan- 
dem  ratione  crescant  et  evolvantur.    Verisimile  quo- 

que  est  ovaria  ipsa,  hoc  modo  evoluta,  ad  suumque 
tandem  munus  valentia,  humores  quosdam  foecundos 
secernere,  qui  demum  per  suum  stimulum  uterum, 
partesque  vicinas,  plurimum  afficiant,  sanguinemque 
imprimis  in  ipsarum  arterias  invitent  (cccclxxv). 

dcclxxii.  Fceminis  vero,  prae  viris,  arteriag  omnes 
capaces  et  laxas,  cum  venis  comparatas,  observantur : 
aorta  descendens  imprimis,  ejusque  rami  prassertim. 
qui  ad  uterum  tendunt,  pra?  cseteris  capaces  et  laxi 
sunt.  Porro,  rami  arteriarum  uteri,  ampli,  flexuosi, 
serpentini,  ad  congerendum  sanguinem  aptissimi 
videntur  :  congesto  vero  sanguine  turgidi,  in  uterum 
multis  osculis  hiant,  sanguinemque  in  eum  fundunt, 
per  vaginam  brevi  elapsurum. 

dcclxxiii.  Probabile  igitur  est,  fceminas,  pras  viris, 
ad  sanguinis  plenitudinem  proclives  esse  ;  quod  sane 
plurima  confirmant,  preesertim,  quum,  lentius  cres- 
cente  corpore,  humor  nutriens  qui  paratur  non  omnis 
nutrimento  ejus  impenditur;  probabile  quoque  est, 
nimiam  sanguinis  copiam  in  arteriis  praacipue  con- 
geri,  et  imprimis  in  ramis  laxioribus,  qui  facillime 
distenduntur,  ideoque  in  vasis  uteri.  Hasc  vero 
distenta  et  irritata  ad  novos  et  validiores  motus  in- 
citantur,  humoremque,  primo  tenuem  vix  coloratum, 
per  oscula  in  uterurn  hiantia  jam  nonnihil  patefacta 
exprimunt,  postea  vero  rubrum  sanguinem  fundunt. 

dcclxxiv.  Quamvis  hsec  omnia  quodammodo 
obscura  et  incerta  videantur;  tamen  haud  parurn 
confirmantur  observatione  multorum  signorum  quaa 
erumpentes  menses  praacedunt  et  comitantur.  Cu- 
jusmodi  sunt  fluxus  humoris  albidi  e  vaeina,  incertis 
mtervallis,  sa?pe  longis,  recurrens,  per  annum  unum 
alterumve  ante  plenam  pubertatem ;  lassitudo  inso- 
lita,  dolor  lumborum  et  capitis,  vertigo,  nausea,  mam- 

marum  tumor  et  aliquando  dolor,  per  intervalla  re- 
crudescentia,  donec  tandem  sanguis  sincerus  pro- 
rumpat ;  quod  simul  fit,  haec  maia  evanescunt,  redi- 
tura  vero,  quamvis  incerto  tempore.  Sic  puellis 
nondum  plene  puberibus  menses  saepe  longis  et  in- 
certis  intervallis  redeunt :  paulatim  vero  ad  inter- 
vallum  menstruum  reducendi,  praecedentibus  fere 
signis  jam  recensitis,  nunc  levioribus  nunc  graviori- 
bus. 

dcclxxv.  Ratio  intervalli  adeo  aequalis  nulla 
hactenus  reddita  est :  habent  tamen  sua  tempora 
plerasque  res,  quibus  incipiunt  et  absolvuntur :  vis 
consuetudinis  (cccxvn)  nonnihil  hic  facere  videtur. 
Neque  tamen  intervallum  adeo  sequale  fceminis  est, 
quin  multis,  alioquin  sanissimis,  per  breviora  aut 
longiora  spatia,  menses  redeant.  Rarissima  sunt  ex- 
empla  mulierum  bene  valentium,  quas  nullos  menses 
habent,  et  rariora  adhuc,  sine  mensibus,  fcecunditatis  : 
puellaa  quaedam  vero  prius  matres  factae  sunt,  quam 
menses  erupissent :  postea  vero  more  solito  profluxari. 

dcclxxvi.  Labentibus  vero  annis,  nostris  in  re- 
gionibus  vix  ante  quadragesimum,  et  fere  ante  quin- 
quagesimum  aetatis  annum,  menses  desinunt,  et  cum 
iis  fcecunditas.  Quo  citius  incipiunt,  eo  fere  matu- 
rius  desinunt.  Neque  subito  plerumque  reprimun- 
tur :  aliquando  insolitis  intervallis,  sive  brevioribus 
sive  longioribus  justo,  redeunt,  et  ingente  copia ; 
cum  gravibus  saspe  uteri  partiumque  vicinarum  et 
conspirantium  morbis,  fluore  albo  imprimis,  neque 
mediocri  valetudinis  discrimine.  Harum  rerum  ratio 
videtur  esse  totius  corporis,  arteriarum  praesertim, 
firmitas  et  rigiditas,  indies  crescentes,  et  vim  vena- 
rum  tandem  superantes.  Hinc  ultima  arteriarum 
plenitudo  in  parte  laxissima :  paulatim  tardior,  sed 

inordinata,  et  tandem  nulla.  Nonnunquam,  quam- 
vis  rarissime,  menses  simul  et  fcecunditas  ultra  quin- 
quagesimum  annum  manent.  Plerumque  vero,  si 
vetula  menses  habet,  morbosum  est. 

dcclxxvii.  Menses  igitur,  ut  videtur,  mulieribus 
contingunt  hac  potissimum  ratione,  quod  universam> 
corporis  fabricationem,  ad  plenitudinem  seu  sangui- 
nis  abundantiam  comparandam,  aptam  habent,  et 
idoneum  organurn  in  promptu  est,  per  quod  sanguis 
excernatur.  Viri  caeteraque  animalia  haud  ita  facile 
sanguine  nimis  pleni  fiunt,  neque  si  ita  facti  fuerint 
simile  organum  habent.  Deficiunt  vetulis,  quia  fa- 
brica  uteri  haud  parum  mutatur,  prassertim  firmitas 
ejus  arteriarum.  Porro,  dum  mulier  uterum  gerit, 
menses  nullos  fere  habet,  quia  pars  uteri  unde  pro- 
fluere  solent  a  placenta  occupatur  :  neque  per  plures 
menses,  dum  infantem  alit  mulier,  fluunt  menses, 
nimirum  quia  ad  aliam  partem,  cui  mirus  cum  utero 
consensus  est,  sanguis  divertitur. 

dcclxxviii.  Menses  parum  vel  nihil  ad  cupidinem 
conducunt.  Auctus,  astate  pubere,  genitalia  organa 
versus  sanguinis  fluxus,  humoresque,  ut  creditur, 
nonnulli  (dcxxxiv),  assidue  secreti,  non  possunt  non 
stimulare  et  calefacere.  Fceminae  autem  quam  viri, 
et  omnium  fere  animalium  fceminae  quam  mares,  mi- 
nore  impetu  in  Venerem  feruntur  ;  neque  hi  sane  in 
quibusdam  animalium  generibus,  sine  vi  quadam 
suas  fceminas  subigunt.  Nihil  vero  ad  fcecundita- 
tem  facit  major  minorve  cupido  rerum  venerearum. 
Fcemina?  aliquando  calidioris  constitutionis  steriles 
observantur ;  dum  frigidissimas  sa?pe,  quibus  Veneris 
gaudia  fere  nulla,  mira  fcecunditate  sunt.  EflVasnata 
yero  et  inexplebilis  libido,  in  fceminis  non  secus  ac 
in  viris,  morbus  demum  est,  aliquando  vere  corpo- 

reus,  forsan  a  vitiis  genitalium  organorum,  irritatione, 
nimio  sanguinis  fluxu,  nimia  humorum  foecundorum 
secretione,  inductus ;  ssepius  vero  a  laasa  et  corrupta 
imaginatione  originem  ducens. 

dcclxxix.  In  foecunda  Venere  probabile  est,  non 
modo  clitoridem  casterasque  partes  exteriores  geni- 
talium  organorum  foeminarum,  sed  intimas  quoque, 
tubas  imprimis  Fallopianas,  influente  sanguine  tur- 
gere  et  erigi ;  hasque  tubas  ad  ovaria  admoveri,  ea- 
demque  suis  fimbriis  amplecti,  semenque  masculinum 
ad  ea  deferre,  ovumque  vel  separatum  ex  ovario, 
postquam  semine  masculino  fcecundatum  fuerit,  vel 
forsitan  rupti  tantum  ovi  humorem,  cum  semine 
mixtum,  in  uterum  deducere. 

dcclxxx.  Ha^c  vero  num  ita  fiunt,  vel  quo  de- 
mum  tempore,  parum  adhuc  constat :  scilicet,  quia 
observandi  occasiones  in  hominibus  rarse  admodum 
sunt,  multaque  vetant  adhibere  fidem  plurimis,  quas 
varii  auctores  protulerunt,  observationibus.  Quan- 
tum  vero  ex  inspectionibus  animalium,  a  peritissimis 
medicis  institutis,  vel  denique  paucarum  mulierum, 
quarum  cadavera  brevi  post  conceptum  tempore  in- 
spiciendi  facultas  fuerit,  colligi  possit,  neque  fcetus, 
neque  ovum,  ante  viginti  dies  post  conceptum,  de- 
tegi  possunt :  humor  tantum  tenax,  glutinosus,  pel- 
lucidus  in  utero  aut  tubis  conspicitur ;  qui  tamen 
primordia  novi  animalis  continet,  quamvis  oculi, 
etiam  armati  optimis  vitris,  aciem  fugientia.  Quani- 
primumvero  tantum  firmitatis  et  coloris  adepta?  sunt 
partes  crudi  foetus,  ut  possint  distingui,  tum  ovum 
observatur  ex  molli  et  tenui  membrana  constans,  et 
aquulam  pellucidam  continens,  in  qua  novum  ani- 
mal,  incurvum,  per  funem  umbilici  a  placcnta  et 
membrana  ovi  pendulum,  deforme,  ingente  pro  rata 

parte  capite,  parvo  corpore,  nullis  adhuc  artubus  in- 
structum,  natat,mollissimum  hactenuset  fere  fluidum. 

dcclxxxi.  Semen  masculinum  ad  ovaria  fcemi- 
narum,  per  tubas  Fallopianas  quodammodo  pene- 
trare,  aliquid  ad  generationem  necessarium  ex  ova- 
riis  derivari,  et  per  easdem  tubas  descendere  ad  ute- 
rum,  docent  sterilitas  a  conclusis  tubis,  corpora  lutea 
ut  vocantur  in  ovariis  semper  post  conceptum,  nun- 
quam  ante,  reperta,  fcetusque  demum,  vel  in  ovariis, 
vel  in  tubis  hasrentes,  vel  ruptis  tubis  in  abdomen 
delapsi. 

dcclxxxii.  Primordia  novi  animalis  ex  utroque 
parente  pariter  derivari,  suadet  similitudo  parentum, 
vel  alterius  tantum,  vel  utriusque  mixta,  in  liberis 
reviviscens :  ita  tamen  ut  liberorum,  qui  mixtam  si- 
militudinem  habent,  alii  ad  patrem,  alii  magis  ad  ma- 
trem,  inclinent ;  et  constitutio  singularis  patris  vel 
pura  renascatur  in  filio,  vel  mixta  et  correcta,  et  sic 
proclivitas  ad  multos  morbos  suscipiendos  a  parenti- 
bus  in  prolem  transeat,  aliquando  nihil  imminuta, 
immo  forsan  gravior  facta,  ssepe  vero  mitior  et  levior, 
et  paulatim  delenda,  si  tanta  hominum  generationi 
impenderetur  cura,  quanta  equis,  et  juvencis,  et  catu- 
lis  propagandis  datur.  Maxima  quas  in  genere  hu- 
mano  observatur  varietas,  scilicet  inter  J^thiopes  et 
Europaeos,  post  aliquot  generationes,  quatuor  ut  fer- 
tur,  deletur  penitus,  et  evanescit,  nec  unquam  re- 
nascitur,  si  mixta  proles  cum  altero  tantum  genere 
nuptias  habuerit.  Plurimse  autem  varietates,  multo 
minus  notabiles,  Tem^eramenta  ut  dicuntur,  statura 
et  forma  corporis,  lineamenta  vultus,  color  oris,  ca- 
pillorum,  oculorum,  in  gente  humana  miscentur  facil- 
lime,  et  saspe  diu  latent :  sed  vigent  usque  in  stirpe  ; 
nunquam  penitus  delenda?.    Summo  enim  neque 

obscuro  consilio,  multas  fortasse  post  generationes, 
identidem  prodeunt  minutaa  illae  hominum  varietatcs, 
non  minus  purae  quam  ante  triginta  secula  extite- 
rant :  alioquin  singuli  homines  a  se  invicem  vix  aut 
ne  vix  quidem  secerni  possent  et  internosci. 

dcclxxxiii.  Parum  vero~profecerunt  hactenus  qui 
conati  sunt  rationem  reddere  variarum  partium  quas 
uterque  parens  ad  generationem  conferret.  Nec  me- 
lius  intelligitur  quaenam  virtus  seminis  masculini, 
quisnam  minutissimorum  quae  ibi  scatent  animalium 
usus,  aut  quid  ex  ovario  aut  corpore  luteo  depro- 
matur.  Non  dubium  vero  est,  fabricam  quandam, 
utcunque  imperfectam,  novi  animalis,  ab  ipso  con- 
ceptu  subesse,  quamvis  nostris  non  obviam  sensibus : 
nimirum,  quia  simul  conspici  potest,  foetus  cerebrum 
habet,  et  cor  et  aortam,  et  actionem  cordis,  et  motum 
sanguinis,  quamvis  nondum  rubri,  et  ideo  actionem 
cerebri  (ccclix)  ;  neque  facile  quisquam  contende- 
rit  nihil  istiusmodi  adfuisse  pridie  quam  tota  fabrica 
nostris  oculis  visibilis  facta  esset. 

dcclxxxiv.  Variae  autem  partes  quae  ad  vitairi 
omnino  necessariae  sunt,  unde  veniant,  et  quando  et 
quo  ordine  perficiantur,  nemo  est  qui  dixerit,  aut 
quomodo  talis  conditio  rudi  indigestaeque,  ut  videtur, 
massae  detur,  qualis  eandem  idoneam  fecerit,  ut  cer- 
to  modo  distendatur,  et  crescat  tandem  in  pulcher- 
rimam  formam. 

dcclxxxv.  Juvabit  tamen  novisse  talem,  a  prin- 
cipiis  vitae,  subesse  fabricam,  certo  tempore  et  ordine 
evolvendam,  et  magnam  et  constantem  vim  qua? 
distendat,  et  compagem  fcetus  mollissimam,  et  ideo 
ad  extensionem  aptissimam  (lxxxi,  lxxxiv). 

dcclxxxvi.  Vis  distendens  est  actio  cordis  et  ar- 
teriarum  humores  quaquaversum  per  totum  corpus 

culum  propellens  :  hsec  vis,  ut  videtur,  a  primo  qui 
conspicitur  cordis  ventriculo  incipiens,  aortain  evol- 
vit,  extenditque,  primo  in  simplicem  tubum,  paula- 
tim  in  ramulos  dividendum,  qui  venas  sibi  respon- 
dentes  inveniant,  vel  aperiant,  vel  evolvant. 

dcclxxxvii.  Heec  vis,  prima,  ut  videtur,  corporis 
fabricatione,  varia  proportione  in  alia  atque  alia  or- 
gana  dirigitur,  et  hasc  igitur  certo  ordine  crescunt, 
et  sane  admodum  inaequaliter.  Sic  caput  grande  ef- 
ficitur,  et  thymus  et  jecur  ingentia  magnam  thoracis 
partem  occupantia,  cum  pulmo  adhuc  exiguus  est, 
et  artus  nulli  apparent.  Hi  vero  suo  ordine  veniunt, 
et  prius  superiores  pullulant. 

dcclxxxviii.  Totus  homunculus,  quum  primo 
conspici  potest,  vix  formica  major,  et  granum  unum 
alterumve  pendens,  natat  in  ovo,  quod  facile  duas 
tresve  aquse  uncias  contineat :  quo  plus  vero  crescit 
ovum,  eo  minus  pro  rata  parte  aquas  in  eo  est,  et 
fcetus  qui  habitat  major  :  donec  tandem,  sub  finem 
graviditatis,  ingens  ovum  fere  impleat,  parca  relicta 
aqua,  ipse  tum  sesquipedalis,  et  circiter  octo  libras 
pendens. 

dcclxxxix.  A  primis  diebus  funis  ex  umbilico 
prodit,  ex  binis  arteriis  constans,  quibus  unica  vena 
respondet,  et  placenta?n  format,  quse  intima  ovi 
membrana  tecta  concavam  partem,  externa  convex- 
am,  ovo  et  utero  plerumque  prope  partem  superio- 
rem  utriusque  adnectitur,  et  commeatum  inter  ma- 
trem  fcetumque  efficit,  sanguinem  nimirum  ab  altera 
ad  alterum  ducens  reducensque. 

dccxc.  Nondum  profecto  constat  apud  medicos, 
quo  modo  hic  commeatus  absolvatur,  sive  per  vasa 
sanguinem  vehentia  continua,  iter  a  matre  ad  fcetum 
vsit,  sive  sanguis  ex  utriusque  vasis  effundatur  in  ca- 

veniulas,  per  vasa  hiantia  denuo  resorbendus.  Lis 
ipsa,  experiendo  non  argumentando  dirimenda,  pa- 
rum  ad  usum  medicum  pertinet.  Oportet  tamen 
meminisse,  auetum  sanguinis  in  vasis  uteri  impetum 
placentam  saspe  separare,  et  ideo  abortum  inducere, 
et  hanc  quocunque  modo  separatam,  sive  partu  natu- 
rali,  sive  abortu,  sive  magnavi  funi  umbilici  admota, 
veluti  ab  imperita  obstetrice  post  partum,  aliquem 
semper  sanguinis  fluxum,  nonnunquam  ingentem  et 
lethalem,  efficere. 

dccxci.  Singularis  sanguinis  in  fcetu  cursus,  ab 
eo  qui  in  adulto  observatur  longe  diversus,  nimirum 
per  foramen  ovale,  et  ductum  arteriosum  inter  arteri- 
am  pulmonalem  et  aortam,  et  arterias  umbilicales  et 
placentam,  et  venam  umbilicalem  et  ductum  venosum, 
jam  descriptus  est  (ccccxvn) ;  neque  igitur  hic  fu- 
sius  repetendus. 

dccxcii.  Parum  constat  de  origine  variarum  quse 
ovum  formant  tunicarum,  sive  ex  liquoribus  fcecun- 
dis  utriusque  sexus  formentur,  non  secus  ac  ipse 
fcetus,  sive  ab  utero  deriventur.  Exterior  saltem 
membrana  chorii,  decidua  dicta,  ab  utero  videtur  esse, 
nimirum  quaa  in  utero  adfuisse  fertur,  quum  fcetus 
ovumque  in  tuba  Fallopiana  hsereret. 

dccxciii.  Uterus  ipse,  dum  mulier  gravida  est,  mi- 
rum  in  modum  crescit,  quinquagies  fere  capacior 
factus  quam  in  virgine  fuerat.  Neque  ideo  tenuior 
fit :  vasa  scilicet  sanguinem  vehentia  evolvuntur,  et 
plurimum  sanguinem  continent,  et  tela  forsan  reticu- 
lata,  quas  fibras  musculosas  nectit,  crescit  quoque. 

dccxciv.  Nonnulke  mulieres,  ut  fertur,  statim  ut 
conceperint,  id  norunt,  certo  sensu,  qualis  a  sterili 
venere  abfuit,  et  horrore  aliquo  illico  ingruente,  et 
nausea,  postridie  fortasse,  vel  saltem  paucis  diebus, 

accedente.    Plerisque  mulieribus,  dum  uterum  ge 
nmt,  os  ejus  clauditur,  et  menses  nulli  sunt,  et  hoc 
potis'simum  signo  norunt  se  concepisse.    Neque  ta- 
men  adeo  rarum  est,  gravidam  primis  mensibus  soli- 
tum  fluxum  habere. 

dccxcv.  Multa?  a  conceptu  ad  partum  usque  a 
stomacho  laborant,  et  importunissima  nausea,  et  vo- 
mitu,  praesertim  horis  matutinis,  vexantur:  pauca? 
quidem  ab  his  malis  omnino  immunes  sunt,  ita  ut 
vix  morbosa  habeantur.  Abnormis  cibi  potusque 
appetitus,  qualis  Malacia  (dcxv)  vocatur,  nonnun- 
quam  gravidis  accidit.  Hujusmodi  mala  a  consensu 
inter  stomachum  et  uterum  oriuntur,  neque  ab  hujus 
organi  mole  reliqua  viscera  comprimente :  quippe 
quia  prius  incipiunt  saepe,  quam  uterus  tumeat,  et 
aliquando  desinunt,  vel  sublevantur,  ultimis  mensi- 
bus  graviditatis,  cum  uterus  amplissimus  est. 

dccxcvi.  Alia  quoque  haud  pauca  a  graviditate 
aliquando  oriuntur  incommoda ;  pedum  praesertim 
et  crurum  tumor,  hccmorrhois,  et  quaedam  urinse  vitia 
(dccxliii,  dccxliv)  ;  quarum  rerum  ratio  haud  ob- 
scura  est.  Nonniilla?  vero  mulieres,  dum  plenas  sunt, 
optima  et  firmissima  valetudine  fruuntur  :  ita  ut  his 
graviditas  multorum  ssepe  morborum  remedium  fiat. 

dccxcvii.  Finis  graviditatis  nono  mense  est :  ra- 
rissime  ultra  decem  menses  uterum  gerit  mulier. 
Partus  sex  mensium  rarissime  superstites  observan- 
tur :  septem  vero  et  octo  mensium  ssepe,  et  quo  pro- 
pius  ad  justum  tempus  ventum  fuit,  eo  infans  vali- 
dior,  et  in  meliore  spe. 

dccxcviii.  Justo  demum  tempore,  quum  fcetus 
tandem  adeptus  est  debitam  molem  et  vigorem,  et 
Hquor  amnii  pro  rata  parte  multo  parcior  factus  est 
(dcclxxxviii),  uterusque  igitur,  pondere  et  motii  in- 

fantis  magis  stimulatur,  dolores  puerperii  adoriuntur, 
juvante  saepe,  ut  videtur,  molimine  naturali  ad  menses 
producendos. 

dccxcix.  Isti  dolores  paulatim  frequentius  recru- 
descentes  uterum  ipsum,  et  qui  cum  eo  consentiunt 
respirationis  musculos,  ad  validam  contractionem 
excitant,  quaa  tandem  os  uteri  patefaciat,  membra- 
nasque  ovi  per  hoc  in  vaginam  propellat :  ibi  vel  vi 
contractionis,  vel  arte  externa,  ruptaa  vel  laceratae, 
liquorem  amnii  cum  pauxillo  sanguinis  effundunt, 
qui  partes,  per  quas  fcetus  exire  debet,  laxet  atque 
emolliat. 

dccc.  Tum  dolores  paulisper  fere  mitescunt,  brevi 
autem  vehementiores  redituri,  tandemque  cum  im- 
mani  cruciatu,  et  totius  corporis  tremore,  aliquando 
etiam  convulsione,  forsan  lethali  nonnunquam,  infan- 
tem  precipitem  expulsuri :  quam  primum  vero  caput 
ejus  exiverit,  reliquum  corpus  facile  sequitur. 

dccci.  Brevi  post  partum,  placenta  ab  utero  se 
paratur,  et  cum  reliquis  ovi  partibus  expellitur,  non 
sine  magna  plerumque  sanguinis  jactura,  qualis  saepe 
periculo  non  caruerit,  praesertim  si  vis  aliqua  ad  se 
parandam  pktcentam  admota  fuerit.  Plerumque  vero 
sanguinis  fluxus  brevi  compescitur,  vel  temperatur 
saltem,  subita  et  validissima  uteri  contractione :  ita 
ut  fluxus,  qui  lochia  vocatur,  brevi  parcior  et  palli- 
dior,  et  tandem  serosus  omnino  evadat.  Idem  serius 
ocyus  reprimitur  penitus,  secundum  puerperae  con- 
stitutionem,  et  vitae  rationem:  nonnullis  die  uno 
vel  altero,  nonnullis  vero  vix  intra  mensem  ;  recurrit 
quoque  interdum,  quum  primo  puerpera  ad  solita 
munera  redit. 

dcccii.  Corpus,  doloribus,  et  nixu,  et  sanguinis 
jactura,  exhaustum  et  debilitatum,  non  illico  vircs 

recuperat,  et  partim  propter  infirmitatem,  partim 
propter  auctam  mobilitatem  et  sensum,  levibus  saepe 
causis  multum  et  male  afficitur.  Neque  sane  absurda 
omnis  quae  puerperis  datur  cura :  multum  vero 
erraverunt,  qui  omnem  puerperam  pro  morbosa  ha- 
bentes,  eas  nimia  solicitudine  custodire  voluerunt,  et 
non  modo  a  gravi  irritatione,  aut  frigore  defendere, 
sed  perpetuo  calore  fovere,  vel  fortasse  remedia  ad- 
hibere  ad  sudorem  excitandum :  scilicet,  quia  talis 
tractandi  ratio  ipsa  periculo  non  caret,  et  corpus  magis 
magisque  debilitat,  et  ad  morbos  suscipiendos  aptius 
redclit. 

dccciii.  Incerto  post  partum  tempore,  sanguis, 
uteri  contractione  ab  eo  pulsus,  mammas  versus  ma- 
jore  copia  fertur,  quae  tument  brevi,  et  lac  incipiunt 
secernere.  Aliquando  tantus  sanguinis  ad  mammas 
fluxus  accidit,  ut  ipsae  multum  turgeant,  et  nonnun- 
quam  inflammentur  et  suppurentur,  et  sic  vel  lactis 
secretio  impediatur,  vel  lac  jam  secretum  exsugi  ne- 
queat  prae  dolore,  et  tumore  mammae  papillam  fere 
obruente.  Aliquando  etiam  mulieres,  alioquin  sanae, 
nullum  lac  habent :  quod  tamen  multo  rarius  vitium 
est,  quam  vulgo  dictum  est.  Plerumque,  si  infans 
paucis  post  partum  horis  mammae  admovetur,  ut 
ipsa  Natura  faciendum  esse  docet,  neque  lac  deficit, 
neque  nimis  subito  venit,  neque  vehemens  tumor, 
neque  inflammatio  mammarum,  neque  febris,  acci- 
dunt,  et  sanguinis  ab  utero  fluxus  eo  citius  reprimi- 
tur. 

dccciv.  Lac,  quale  primum  post  partum  secerni- 
tur,  tenue  est,  et  parum  nutriens,  et,  ut  vulgo  fertur, 
infantem  deorsum  purgat  magis  quam  aliud  lac; 
quod  tamen  minus  certum  est ;  paulatim  vero  cras- 
suis  fit  et  magis  nutriens.    Si  mulier  suum  infantem 

alit,  menses  plerumque  non  redeunt  per  majorem 
partem  anni,  vel  fortasse  per  annum  integrum  ;  ne- 
que  hoc  tempore  nutrix  facile  gravida  fit,  quamvis  a 
Venere  non  abstinuerit;  sin  minus,  menses  redire 
solent  menstruo  fere  post  partum  spatio. 

dcccv.  Si  nutrix  infantem  nutrire  pergit,  lac 
manebit  forsitan  per  plures  annos.  Si  vero  infans 
a  mamma  depulsus  fuerit,  sccretio  lactis  brevi  repri- 
metur.  Observatur  lac,  instantibus  mensibus,  infan- 
tem  plerumque  male  afficere,  quamvis  dum  fluunt, 
eidem  saepe  non  noceat. 

dcccvi.  Quaedam  mulieres  infantem  alendo  exhau- 
riuntur,  et  male  se  habent.  Pleraeque  vero  optima 
hoc  tempore  sanitate  fruuntur :  cibum  pra&ter  soli- 
tum  appetunt,  et  bene  concoquunt,  et  bene  dormi- 
unt,  et  boni  coloris  sunt,  et  saepe  pinguescunt.  Ne- 
que  profecto  rarum  est,  plures  morbos,  prassertim 
quales  a  distributione  sanguinis  abnormi  (cccclxxiv, 
cccclxxviii)  originem  ducunt,  arceri,  vel  depelli, 
donec  mulier  uterum  gerat,  vel  postea  infantem  alat. 

dcccvii.  Postremo,  observatu  dignum  est,  quam- 
vis  periculum  in  puerperio  haud  exiguum  fuerit,  fce- 
cundas  quam  steriles,  easque  quse  prima  juventute 
nupserant,  et  fcecundissimse  fuerant,  quam  eas  quae 
serius  matres  factae  erant,  diutius  et  sanius  vivere. 
Verisimile  est,  nonnullos  quibus  amabilis  sexus  plec- 
titur  morbos,  qui  non  modo  ipsa  genitalia  organa 
afficiunt,  sed  totam  valetudinem  saspe  labefactant, 
vel  induci  virginitate,  vel  multum  ingravescere ; 
scilicet,  ad  quam  non  natae  sunt  fcemina? :  neque  in- 
credibile  est,  eosdem  saepe  morbos,  haud  obscura  ra- 
tione,  connubio  sanatum  iri. 

dcccviii.  Cuncta  demum  munera  muliebri  sexui 

propria  ssepe  vitiantur,  non  sine  gravi  incommodo, 
et  magno  valetudinis  periculo. 

dcccix.  Vitium  plane  est,  si  menses  solita  a?tate 
.non  profluxerint:  astas  qua  puell^e  menses  habere 
incipiunt  variat  multum,  salva  adhuc  sanitate  ;  scili- 
cet,  qui  maturius  fere  accidunt  in  regionibus  calidis, 
puellisque  bene  pastis,  et  luxuriosis,  et  desidibus,  iis- 
que  quae  subito  crescunt,  et  justam  corporis  formam 
cito  adipiscuntur ;  tardius  vero,  etiam  citra  morbum, 
in  regionibus  frigidis,  et  puellis  debilibus,  lente  cres- 
centibus,  victu  tenui  vitam  tolerantibus,  et  valido 
labori  assuetis. 

dcccx.  Plerumque  vero,  si  menses  justo  tempore 
non  prorumpunt,  valetudo  multum  afficitur.  Vigor 
omnis  perit,  singulas  fere  corporis  functiones  plus 
minusve  impediuntur,  appetentia  cibi  deficit  aut 
vitiatur,  concoctio  ejus  corrumpitur,  totum  corpus 
solvitur,  flaccescit,  pallet,  marcescit,  sanguis  ipse 
tenuis  et  pallidus  evadit,  et  sic  plurimis  morbis  via 
sternitur.  Talis  mensium  defectus  Emansio  apud 
medicos  dicitur.  Lenta  valetudo  ex  ea  oriunda 
Chlorosis  vocatur. 

dcccxi.  Saspe  vero,  postquam  menses  diu,  ut  de- 
cet,  justis  intervallis  profluxerint,  vel  solito  tempore, 
citra  graviditatem,  non  redeunt,  vel  jam  fluentes  su- 
bito  reprimuntur.  Hoc  mali  genus  Amenorrhaza 
vocatur,  seu  Suppressio  Mensium. 

dcccxii.  PJurima  hinc  mala  ;  varia  autem  secun- 
dum  constitutionem  asgree,  multasque  res  externas 
concurrentes :  plenitudo  primo  vasomm  sanguinem 
vehentium  uteri,  postea  universi  corporis,  distributio 
sanguinis  abnormis,  et  auctus  ejus  impetus,  febris, 
congcstiones  sanguinis  in  variis  partibus,  sanguinis 
fluxus  a  naribus,  pulmonibus,  ventriculo,  anp,  in 

quibusdam  ut  fertur  exemplis,  ab  omni  fere  corporis 
parte :  dolor  lumborum,  capitis,  pectoris,  ventriculi, 
vertigo,  nimia  mobilitas,  hysteria  aliquando,  tandcm 
debilitas  generalis,  omnesque  functiones  impeditae, 
et  valetudo  ab  omni  parte  labefacta. 

dcccxiii.  Variae  sunt  causae  mensium  vel  suppres- 
sorum,  vel  nunquam  profluentium,  eo  magis  atten- 
tione  dignae,  quod  ex  earum  natura  bene  perspecta, 
morbi  sanatio  et  fluxus  revocatio  potissimum  pendent. 

dcccxiv.  Deficiunt  aliquando  fortasse  menses,  sed 
rarissime,  propter  pravam  uteri  fabricam,  qua  minus 
valeat  ad  sanguinem  congerendum  et  efFundendum ; 
interdum  etiam,  quamvis  haud  multo  frequentius, 
sanguis  in  uterum  effusus  ibi  reprimitur,  via  scilicet 
ex  utero  praeter  naturam  impedita. 

dcccxv.  Saepius  vero,  salva  omnino  organorum 
fabrica,  menses  solita  aetate  non  prorumpunt,  ob 
defectum  istius  conditionis  ovariorwn,  unde  secretio 
liumorum  fcecundorum  qui  utero  stimulo  videntur 
esse  (dcclxxi)  pendet ;  vel  propter  corpus  non  bene 
nutritum,  aut  gravi  labore  aut  valetudine  exhaustum, 
vel  denique  quacunque  causa  valde  debilitatum,  ita 
ut  vel  nulla  sanguinis  abundantia  fieri  possit,  vel  si- 
qua  facta  fuerit,  vis  nulla  adsit  quae  sahguinem  ad 
uterum  invitet,  vel  per  ejus  vasa  propellat.  Ex  iis- 
dem  causis,  menses  saepe  supprimuntur  foeminis,  quae 
antea  eos  naturali  modo  habuissent. 

dcccxvi.  Saepe  etiam  impediuntur  jam  instantes 
menses,  vel  subito  sistuntur,  dum  fluunt,  variis  causis, 
quales  vel  istiusmodi  debilitatem,  vel  contractionem, 
aut  spasmum  utero  ejusque  arteriis  inducere,  vel  san- 
guinem  alio  divertere  possint :  cujusmodi  sunt  vehe- 
mentes  animi  affectus,  sive  excitantes  sive  deprimen- 
tes,  frigus,  praesertim  pedibus  admotum,  magnae  exi- 

nanitiones,  medicamenta  fortiora,  varii  demum  morbi. 
Menses  quoque  eo  facilius  impediuntur  instantes, 
vel  reprimuntur  fluentes,  causis  quse  viderentur  le- 
vissima?,  suppressique  eo  magis  nocent,  quod  insolita, 
dum  instant  vel  fluunt,  universi  corporis  mobilitas 
viget. 

dcccxvii.  Hincratio  in  promptu  erit,  cur  plurima, 
et  admodum  diversa  remedia,  aut  inducant  aut  revo- 
cent  menses,  aut  mala  sublevent  ex  eorum  suppres- 
sione  provenientia  ;  nimirum,  qua?  corpus  impleant, 
depleant,  roborent,  laxent,  stimulent,  sopiant,  san- 
guinemve  uterum  versus  dirigant :  qualia  sunt  victus 
lautior,  sanguinis  detractio,  stimulantia  medicamenta, 
veluti  helleborus  niger,  aut  gummi  calida,  aura  elec- 
trica,  exercitatio,  balneum,  fomenta,  opium,  &c.  ne- 
que  mirum  erit  omnia,  etiam  laudatissima  remedia, 
spem  medici  saspe  fallere ;  neque  sane  credibile,  re- 
medium  quodvis,  vel  casu  vel  ratione  unquam  re- 
pertum  iri,  quod  semper  utile  fuerit,  morbumque 
sanaverit,  qui  tot  tamque  varias  agnoscat  causas,  cor- 
porique  tot  tamque  diversis  modis  noceat. 

dcccxviii.  Porro,  menses  baud  raro  vel  nimia  co- 
pia  profluunt,  vel  nimis  frequenter  redeunt :  alte- 
rumque  cum  altero  vitio  saspe  jungitur;  nimirum. 
quia  utrumque  similes  fere  causas  agnoscit. 

dcccxix.  Causae  talis  vitii  frequentissimee  sunt, 
nimia  sanguinis  abundantia,  auctusque  impetus,  pras- 
sertim  uterum  versus  directus,  vel  stimulantibus  huic 
partibusque  vicinis  admotis,  vel  spasmo  seu  con- 
tractione  aliqua  aliis  et  remotis  partibus  inductis 
(cccclxxv,  cccclxxvi);  impeditus  sanguinis  ex 
utero  per  venas  reditus,  propter  varias  obstructiones  ; 
laxitas  et  debilitas  uteri  ejusque  arteriarum  a  crebra 

graviditate  aut  frequente  abortu ;  vel  demum  varia 
uteri  vitia,  ulcus,  erosio,  carcinoma. 

dcccxx.  Ratio  igitur  in  aprico  erit,  cur  multiplex 
vitium,  varia,  et  quae  videantur  contraria,  medica- 
menta  aliquando  postulet;  veluti  sanguinis  detrac- 
tionem,  tenuem  diastam,  laxantia,  roborantia,  refrige- 
rantia,  anodyna,  &c. 

dcccxxi.  Tale  profluvium  corpus  exhaurit,  solidas 
partes  laxat,  fluidas  attenuat,  uterum  debilitat,^^- 
orem  album  inducit,  mulieres  vel  steriles  reddit,  vel 
ad  abortum  proclives,  et  demum  omnes  functiones 
impedit,  universam  valetudinem  labefactat,  raro  subi- 
to  lethale,  aliquando  vero  insanabilium  fere  morbo- 
rum  origo  et  causa. 

dcccxxii.  Huic  quodammodo  afline  videtur  aliud 
vitium,  sexui  muliebri  familiare  et  molestissimum, 
quod  Fluor  Albus  vocatur :  fluxus  scilicet  humoris 
albidi  e  vagina. 

dcccxxiii.  Mensium  profluvium  hoc  vitium  saspe 
comitatur,  eosque  tum  fere  praacedit  et  consequitur  ; 
nimirum,  quum  arterias,  foraminaque  in  uterum  hi- 
antia,  nondum  ita  dilatantur,  ut  crassum  et  rubrum 
sanguinem  transmittere  possint ;  pars  ejus  tenuior 
sola  transit,  et  spissata  nonnihil  per  remoram,  aliter- 
que  fortasse  mutata,  et  cum  muco  mixta,  e  vagina 
elabitur ;  parique  ratione,  postquam  eadem  vasa  et 
foramina  aliquantum  constricta  cruorem  cohibent, 
tenuis  adhuc  et  albidi  humoris  fluxus  paulisper  su- 
perest.  Ingravescens  vero  malum  constans  fit,  to- 
tumque  mensium  intervallum  occupat. 

dcccxxiv.  Hoc  malum  non  secus  ac  mensium  pro- 
fluvium  uterum  debilitat,  corpus  exhaurit,  mulierem 
ssepe  sterilem  facit,  et  universam  valetudinem  labe- 
factat.  Frequentissime  a  profluvio  mensium,  uterum 

debilitante,  totum  corpus  laxante,  sanguinem  atte- 
nuante,  originem  ducit ;  ex  iisdem  fere  causis  oritur 
(dcccxix),  similibusque  ssepe  remediis  reprimitur. 
Haud  raro  tamen  oritur  a  suppressis  vel  deficientibus 
mensibus.  Mulieres,  quas  tali  morbo  laborant,  haud 
ita  facile  ac  sanae  gravidae  fiunt,  vel,  si  conceperint, 
crudus  fcetus  saspe  brevi  efliuit.  Quod  si  prospere 
uterum  gesserit  talis  mulier,  morbus  quo  prius  labo- 
raverat  fere  reprimitur,  fortasse  nunquam  rediturus ; 
prsesertim  si  post  partum  idonea  vitse  ratio  fuerit. 

dcccxxv.  Vitium  demum  est,  si  menses,  quamvis 
neque  suppressi  neque  nimis  copiose  profluentes, 
asgre  tamen  et  cum  dolore  uteri,  lumborum,  capitis, 
gravique  totius  corporis  perturbatione,  solitis  et  na- 
turalibus  intervallis  erumpunt.  Multaa  fcemina?, 
quaa  nulla  vel  levia  admodum  hujusmodi,  primis  pu- 
beribus  annis,  expertae  erant  incommoda,  florente  ad- 
huc  setate,  ipsaaque  vegetas,  et  alioquin  sanae,  hoc 
modo  fere  asgrotant,  quoties  menses  debent  fluere. 
Incommodum  vel  a  crescente  solidarum  partium 
firmitate,  vel  a  nimia  arteriarum  et  foraminum  uteri 
contractione  oriundum,  remediis  laxantibus  et  ano- 
dynis  optime  sublevatur  :  neque  temere  ad  calefacien- 
tia,  stimulantia,  aut  cardiaca  remedia,  qualia  mu- 
liercula?  amant  prascipere,  confugiendum  est ;  quam- 
vis  istiusmodi  profecto  remedia,  incitato  nimirum 
sanguinis  motu,  renixum  illum  a  firmitate  uteri 
ejusque  arteriarum  contractione  ortum  superare, 
mensesque  promovere,  possint. 

dcccxxvi.  Vitium  quoque  est,  si  mulier,  aetate 
qua  debet  esse  fcecunda,  sterilis  est.  Hoc  aliquando 
fit  propter  pravam  uteri,  aut  tubarum,  aut  ovario- 
rum,  fabricam,  qualis,  in  nonnullis  quamvis  admo- 
dum  raris  exemplis,  inspectione  cadaverum  detecta 

fuerit ;  neque  sivisset  semen  masculinum  ad  ovaria 
penetrare,  vel  muliebre  quicquid  fuerit  ad  genera- 
tionem  necessarium  cum  eo  misceri,  vel  justum  cum 
ntero  commeatum  habere;  puta,  uterum  obstruc- 
tum,  aut  schirrosum,  vel  tubas  conclusas,  vel  ovaria, 
hydropica  facta,  &c. 

dcccxxvii.  Saepius  vero  a  vitiis  mensium,  sup- 
pressione,  profluvio,  flaorc  albo,  mulieres  steriles 
fiunt ;  scilicet  quae  eas  vel  non  sinunt  concipere,  vel 
fcetum  adhuc  fluidum  ejiciunt,  vel  justum  et  natu- 
rale  nutrimentum  ejus  per  placentam  et  vasa  umbi- 
lici  impediunt. 

dcccxxviii.  Humores  ipsi,  quotquot  fceminae  ad 
generationem  conferre  debent,  corrumpi  possunt, 
non  secus  ac  semen  virile  (dcclxv)  et  parum  fce- 
cundi  fieri.  Venus  quoque  nimis  culta  fceminas 
solet  steriles  facere. 

dcccxxix.  Fcecunditas  pendet  multum  a  prima  et 
congenita  corporis  constitutione ;  quippe  quae  mira 
et  fere  constans  in  quibusdam  familiis  observetur, 
dum  stirpes  quaedam  antiquae  unicum  per  plures  ge- 
nerationes  filium  tulerint. 

dcccxxx.  Ignavia  et  luxus  omnis  homines  vel 
steriles  paulatim  reddunt,  vel  prolem  producunt  de- 
bilem  atque  morbosam,  qualis  infantiam  aegre  supe- 
raverit,  et  raro  virilem  aetatem  attigerit.  Sic  rustici 
fere  omnes  fcecundi  sanae  et  vegetae  prolis ;  urbani 
vero,  saepe  vel  steriles,  vel  miserandae  progeniei  pa- 
rentes.  Solum  quidem  rus  ferax  hominum,  quos  non 
sibi  soli  educat,  sed  urbibus  quoque,  quae  aliterbrevi 
inanes  forent  :  rara  enim  exempla  familiarum  artifi- 
cum  quae  per  quatuor  generationes  floruerunt.  Quin 
et  nobilissimae  et  antiquissimae  gentes  optimatum  et 
principum  indies  minuuntur,  et  pereunt;  ita  ut  nul- 

la  brevi  nobilitas  superesset,  nisi  cum  plebd  nuptiae 
fierent,  et  novi  homiries  ad  summos  honores  evecti, 
antiquis  familiis  adscriberentur ;  quamvis  non  du- 
bium  sit,  longe  alium  ac  nuptiae  demonstrarent  pa- 
trem,  nobilem  stirpem,  vitiis  et  morbis,  animi  et  cor- 
poris,  viginti  atavorum,  onustam,  multum  saepe 
emendasse,  et  aliquando  renovasse  perituram. 

cccxxxi.  Quamvis  utriusque  parentis  constitutio, 
luxu  et  ignavia  corrupta,  ad  hanc  degenerationem 
aut  sterilitatem  conferre  possit ;  tamen  satis  constat, 
maximum  saape  vitium  et  causam  sterilitatis  in  fce- 
minis  esse,  scilicet,  quae  tali  vitae  genere  solvuntur, 
et  debilitantur  multum,  et  sanguine  nimis  plenae  nV 
unt ;  et  menses  ideo  copiosiores  habent,  q.uam  rusti- 
cae  et  robustae  mulieres  habere  solent,  et  saepe  fluore 
albo,  saepe  profluvio,  saepe  suppressione  mensium,  la- 
borant. 

dcccxxxii.  Abortus  vocatur  crudi  fcetus  expulsio ; 
vitium  sane  frequentissimum ;  saepius  tertio  mense 
accidens ;  aliquoties  repetitum  facile  in  consuetudi- 
nem  transiens,  difficillirne  rumpendam  :  eo  fere  peri- 
culosius  quo  propius  ad  justum  tempus  ventum 
fuerit. 

dcccxxxiii.  Easdem  fere  agnoscit  causas  ac  men- 
sium  profluvium,  cujus  saepe  pars  est  et  effectus; 
plerumque,  si  a  vitio  interno  oritur,  tempore  men- 
sium  accidens,  et,  ut  videtur,  a  solito  naturae  moli- 
mine  ad  eos  producendos  originem  ducens.  Quic- 
quid  praeterea  commeatum  inter  matrem  et  fcetum 
(dcclxxxix,  dccxc)  rumpit,  vel  uterum  stimulat, 
debilitat,  vel  ullo  modo  laedit,  vel  genus  nervosum 
convellit,  vel  corpus  calefacit,  abortum  inducere  po- 
test :  auctus  scilicet  sanguinis  impetus,  praesertim  in 
uteri  vasis ;  febris  vehemens,  quae  sane  raro  gravidis 

accidit,  neque  fere  sine  abortus  periculo,  vel  vitai  ip. 
sius  discrimine  ;  exercitatio  valida,  defatigatio,  nixus 
ingens,  vis  externa  corpori,  prassertim  ventri,  illata, 
Venus  immodica,  irritatio  partium  vicinarum,  veluti 
a  fortibus  medicamentis ;  graves  animi  affectus,  sive 
excitantes  sive  deprimentes,  ingens  debilitas,  vel  ge- 
neralis,  vel  uteri  tantum,  vel  syncope  demum,  veluti 
ab  enormibus  exinanitionibus  ;  et  vitia  denique  non- 
nulla  fcetus  ipsius,  mole  vel  figura  monstrosi,  ejusque 
minus  idoneus  in  utero  situs,  vel  morbi  qui  circui- 
tum  sanguinis  per  placentam  languere  faciunt,  vel 
mors  denique,  quse  omnem  humorum  per  placentam 
motum  sistit,  commerciumque  cum  matre  rumpit. 

dcccxxxiv.  Ratio  igitur  haud  obscura  erit  ab  in- 
stante  malo  prascavendi,  sanguinis  detractione,  de- 
cumbendo,  quiete  animi  et  corporis,  anodynis  reme- 
diis,  frigore  variis  modis  admoto,  aliisque  remediis, 
prout  res  postulaverint,  adhibitis.  Neque  semper 
aut  mulier  abortum  facit,  aut  infans  perit,  quamvis- 
aqua?  nonnihil,  vel  sanguinis  etiam,  effluxerit,  nimi- 
rum  quia  placenta,  si  separata  aliquantum  fuerit, 
cum  utero  rursus  concrescere  potest,  et  liquor  amnii 
iterum  suppleri. 

dcccxxxv.  Quurii  vero  jam  ad  justum  tempus 
ventum  sit,  partus  sa^pe  difncilis,  et  laboriosus,  aut 
periculosus,  fit,  propter  plurimas  causas,  quas  specia- 
tim  perpendere,  et  idonea  singularum  auxilia  exco- 
gitare,  obstetricis  est.  Sat  erit  hic  memorasse,  par- 
tum  naturalem  et  felicissimum,  neque  dolore  neque 
periculo  quodam  penitus  carere  :  periculum  vero  et 
dolorem  pariter  fere  majora  esse,  puellis  junioribus, 
fceminisque  annosis  primiparis,  nimirum,  quia  illis, 
nondum  justa  est  magnitudo,  aut  conformatio,  aut 
robur,  partium  quas  in  puerperio  patiuntur ;  et  his 

contra  nimia  omnium  rigiditas  transitum  foetus  diffi- 
ciliorem  reddit ;  maximum  vero  periculum  instare, 
si  prava  vel  uteri  vel  ossium  pelvis  fabrica  fuerit,  ita 
ut  ha3C  partum  transmittere  nequeant,  nec  illejustam 
vim  edere,  neque  eam  sine  lacerationis  periculo  tole- 
rare.  Mulieres  quoque  delicata?,  debiles,  valde  mo- 
biles,  doloris  impatientes,  morbis  exhaustas,  quam 
sanas  et  validas,  majore  periculo  versantur.  Porro, 
varia  fcetus,  placentce,  funisque  vitia,  partum  saepe 
difficilem  reddunt,  aliquando  prorsus  impediunt ;  ve- 
luti  deformitas  fcetus,  ingens  caput,  situs  monstrosus  ; 
placenta  insolita?  parti  uteri  concrescens,  funis  nimis 
longa,  praiter  naturam  circa  fcetum  contorta,  &e. 
Hujusmodi  vitiorum  plurima  simul  concurrere  pos- 
sunt,  variasque  igitur  et  inexpectatas  pariendi  diffi- 
cultates  efficere. 

dcccxxxvi.  Denique,  lochia  post  partum  saspe  aut 
nimia  copia  fluunt,  aut  subito  supprimuntur :  utri- 
usque  vitii  ratio  et  damnum  facile  intelligentnr,  ex 
dictis  (dcccxi),  prassertim  si  animum  ad  hoc  atten- 
damus,  nimirum,  corpus,  doloribus  puerperii  et  san- 
guinis  jactura  exhaustum  et  debilitatum,  valde  mo- 
bile  et  irritabile  fieri ;  uterumque  ipsum,  delicatissi- 
mum  organum,  multum  irritatum,  ad  inflammatio- 
nem  proclivem  reddi :  quo  fit  ut  levissimaB  causaa  pu- 
erperas  saepe  male  afficiant,  febremque  vehementem, 
aut  inflammationem  uteri  ad  vicina  viscera  aliquando 
serpturam,  et  in  gangreenam  facile  desituram,  ac- 
cendant.  Vitiorum  lactis  post  partum  secernendi, 
maxime  frequentium,  ratio  jam  (dccciii)  reddita, 
est. 

dcccxxxvii.  Observandum  est,  quo  plus  pariendi 
et  lactandi  negotium  Natiiras  committitur,  eo  fero 

utrumque  felicius  succedere ;  quod  peritissimi  qm 
obstetricis  munus  susceperunt  medici  nunc  demum 
agnoscunt,  et  qui  soli  opem  fere  norunt,  parum  arti, 
plurimum  Naturae,  confidunt ;  nisi  in  raris  exemplis 
jam  (dcccxxxv)  receusitis. 

Cap.  XXII. — De  coiyoris  nutrimento,  incremento, 
statu,  imminutione,  et  morte ;  morbisque  qui  va- 
rias  &tates  comitari  et  affligcre  solent. 


DCCCXXXVIII.  n  aliud  Naturae  arcanum,  ipsa  ge- 
neratione  vix  minus  mirabile,  neque  eo  melius  intel- 
lectum  quod  magis  aperte  perficitur.  Infans  nimi- 
rum,  parvus,  debilis,  animi  pariter  ac  corporis  impo- 
tens,  paulatim  crescit,  et  pulcherrimam  et  perfectam 
formam  adipiscitur,  omnium  tandem  animi  corporis- 
que  facultatum  compos  factus  (xiv). 

dcccxxxix.  Aliquamdiu  corpus  humanum  viget, 
forma,  sanitate,  viribus  perfectissimum ;  labentibus 
vero  annis,  lenta  ruina  delabitur  (xn) ;  flos  ille  juven- 
tse  perit,  et  vis  animi,  et  vigor  corporis.  Robustissi- 
mum  quemque  invida  astas  minuit,  immedicabili 
morbo,  qui  omnes  mortales  eodem  cogit.  Et  pro- 
fecto,  tantis  tamque  continuis  malis  senectus  premi- 
tur,  ut  mors  ipsa,  tot  aerumnarum  finis,  optata,  si  sa- 
perent  homines,  omnibus  veniret. 

dcccxl.  Philosophi  et  medici  conati  sunt  ratio- 
uem  reddere  harum  rerum,  et  explicare  quomodo  cor- 
pus  suum  nutrimentum  accipiat,  cur  certo  tempore 

crescat,  cur  crescere  tandem  desinat,  et  demum  suo 
tempore  decrescat.  Quamvis  multum  hic  subsit  ob- 
scuri  et  incerti  adhuc,  tamen  oportet  novisse,  quid 
de  gravissimo  argumento  propositum  fuerit,  quid 
stabilitum,  quid  fictum  :  prseterea,  plurimi  morbi  ab 
sdtate  pendent,  scilicet  qui  a  mutationibus  quas  cor- 
pus  variis  aetatibus  subit  oriuntur ;  horum  igitur  na- 
turam  et  causas  medicum  decet  intelligere  (xxu,  li). 

dcccxli.  Certissimis  et  simplicissimis  experimen- 
tis  constat,  omnes  corporis  partes,  solidas  pariter  ac 
fluidas,  variis  functionibus  vivi  hominis  assidue  dis- 
sipari  et  deteri.  Neque  dubium  est  alimenta  qua.> 
sumimus  hanc  jacturam  reparare.  Hsec  vero  primo 
in  ore  et  ventriculo,  et  intestinis,  confecta,  et  soluta, 
et  concocta  (dcxv,  dcxvi),  postea  forsitan  in  pulmo- 
ne  amplius  mutata  (dlxvi),  in  sanguinem  demum 
vertuntur  (ccccxciv,  dv),  cujus  gluten  {fibrina,  sci- 
licet,  albumen,  et  gelatina),  ut  videtur,  solidis  parti- 
bus  nutrimento  est. 

dcccxlii.  Facile  intelligitur  humores  corporis  tali 
subsidio  reparari  posse :  multo  vero  obscurior  ratio 
qua  solidse  partes  reficiantur. 

dcccxliii.  Sunt  qui  credunt,  neque  profecto  parvi 
nominis  auctores,  particulas  solidarum  partium,  vaso- 
rum,  fibrarum,  ossium,  teke  reticulatae,  variis  vitse 
muneribus  detritas,  scrobes  seu  fossulas  relinquere ; 
hasque  fossulas,  puta  in  intima  superficie  vasis  cujus- 
dam  sanguinem  vehentis,  humore  glutinoso  qui  prae- 
terfluit  impleri,  crassam  ejusdem  humoris  partem  at- 
trahere  sibi,  tenuem  demittere,  juvante  et  exprimen- 
te  perpetuo  quo  omnes  partes  agitantur  motu  et  com- 
pressione ;  si  fossula  non  penitus  impleta  esset,  mi- 
norem  quaa  tunc  superesset  scrobem,  pari  ratione, 
plus  glutinis  sibi  attrahere  et  detinere ;  si  vero  plus 

justo  hoc  modo  glutinis  receptum  esset,  ita  ut  frus- 
tum  vel  minimum  excresceret  et  emineret  in  medi- 
um  vas,  lioc  brevi  prseterfluente  rivo  deteri,  donec 
superficies  interna  ut  antea  levis  et  aequalis  facta 
esset.  Crediderunt  porro  hi  auctores  partes  vasorum 
externas,  et  telam  reticulatam,  et  fibras  nervorum  et 
musculorum,  et  ossa  demum  simili  fere  modo  nutriri, 
vel  per  vasa  minuta  giuten  et  terram  vehentia  et  ap- 
ponentia,  vel  per  exhalatum  humorem  glutinosum 
(ccccxxxvn)  qui  omnia  cava  corporis  irrorat :  tan- 
demque,  expressa,  et  exhalata,  et  resumpta,  tenuiore 
parte  humoris  nutrientis,  solidam  demum  relinqui 
materiam,  tantam  et  talem,  qualis  detrita  fuerat. 

dcccxliv.  Hujusmodi  nutrimenti  exemplum  et 
demonstrationem  crediderunt  se  conspexisse,  in  con- 
cretione  vulneris,  veluti  parva?  arteria?,  quse  sua  spon- 
te  coalescit,  et  fere  hac  ratione,  quod  brevi  obtura- 
tur  glutine  effuso  et  concrescente  in  massam  quas 
sanguinis  fluxum  compescat,  arteriamque  ipsam  re- 
sarciat,  ita  ut  post  paucas  horas,  humores  iterum  per 
eam  more  solito  fluant,  ne  guttula  quidem  elabente  ; 
quicquid  nimirum  massse  glutinosEe  in  arteriam  emi- 
neret,  humorum  rivus  secum  rapuit ;  quod  superesset 
motus  compressit  in  firmam  substantiam,  humorem- 
que  expressum  vasa  resorbentia  hausiverunt.  Massa 
vero  glutinosa  quas  circa  sauciam  arteriam  formatur, 
haud  ita  subito  abraditur ;  quamvis  hasc  quoque  pau- 
latim  fere  minuitur  et  evanescit,  praesertim  si  vulnus 
leve  fuisset:  aliquando  tamen,  imprimis  a  graviore 
vulnere,  fabrica  vasorum  aliarumque  partium  qua 
vulnerata  fuerant,  ita  laaditur,  ut  nunquam  bene 
resarciatur,  et  cicatrix  major  minorve,  fortasse  nun- 
quam  penitus  delenda,  immo  ingravescens  interdum, 
relinquatur. 

dcccxlv.  Verum  enimvero  multum  abest,  ut  haee 
et  hujusmodi  commenta  nutrimentum  corporis  bene 
explanent.  Quamvis  non  dubium  sit,  humorem  nu- 
trientem  per  arterias  ad  omnes  corporis  partes  deferri, 
et  varios  earum  et  musculorum  motus,  ipsas  arterias 
partesque  vicinas,  et  sane  omnes  partes,  usque  com- 
primere ;  tamen  non  bene  intelligitur  quomodo  ma- 
teria  adeo  diversa,  ex  diversis  quodammodo  elemen- 
tis  constans,  diversam  prorsus  fabricam  et  qualitates 
habens,  variis  partibus,  dentibus,  ossibus,  nervis, 
musculis,  cartilaginibus,  ligamentis,  telae  reticulata?> 
&c.  apponatur. 

dcccxlvi.  Plurima  enim  ossibus  inest  terra,  cujus 
parum  omnino  in  aliis  partibus  reperitur.  Neque 
ossa  fere  tantum  comprimuntur  ac  partes  qusedam 
molles,  veluti  arterias.  Quin  et  a  vitio,  raro  pro- 
fecto,  sed  interdum  observato,  parum  istius  terrag  in 
ossibus  deponitur,  quaeideo  molliuntur;  et  interdum 
contra,  substantia  ossea  in  alienis  partibus,  musculis, 
visceribus,  &c.  deponitur,  ita  ut  miser  ita  affectus,  si 
vixisset,  forsitan  totus  os  factus  esset. 

dcccxlvii.  Praeterea,  minuta  et  delicatissima  orga- 
norum,  puta  musculorum  nervorumve,  fabrica,  inter 
nutriendum  conservatur,  ita  ut  singulis  suse  constent 
dotes  vitales,  quod  vix  fieret,  tali  artificio  quale  auc- 
tores  finxerint ;  nimirum,  quod  massam  rudem  et  in- 
digestam  sufficeret  in  locum  pulcherrimse  fabric&e  de- 
tritee  et  dilabentis. 

dcccxlviii.  Crediderunt  alii  summi  viri  nutrimen- 
tum  per  nervos,  non  per  arterias,  fieri;  glutenque 
sanguinis  in  cerebro  secretum,  attenuatum,  ab  omm 
sale  qui  corrumperet  purgatissimum,  per  nervos  quo- 
dammodo  percolari,  adque  varias  partes  deferri,  ju- 
vante  et  propellente  fluido  quodam  subtilissimo, 

mobilissimo,  praestantissimo,  quod  in  nervis  inesse 
opinati  sunt.  Simili  fere  modo  herbas  nutriri  multi 
opinantur,  quamvis  sane  nondum  de  his  bene  constet, 
multaque  potius  ostendant  eas  longe  diversa  ratione 
suum  nutrimentum  accipere.  Neque  profecto  hacte- 
nus  constitit,  cerebrum  ullum  secernere  humorem, 
aut  fluidum  ullum  in  nervis  inesse,  aut  tenue  et  pu- 
rum  gluten  per  eos  percolari ;  nam  neque  tument 
ligati.  neque  secti  ullum  humorem  fundunt ;  neque 
subtilissimam  auram,  qualem  inesse  iis  nuper  et  olim 
opinio  fuit,  talem  humorem,  aqua  saltem  crassiorem, 
propellere  posse;  neque  .demum  nutrimentum  per 
nervos  fieri ;  nam  ovum,  et  placenta,  et  funis  umbi- 
lici,  sine  nervis  nutriuntur  et  crescunt,  et  fcetus  sine 
capite  nati  sunt  satis  bene  aliti,  et  in  animalibus  fri- 
gidi  sanguinis,  vitse  multo  quam  homo  tenacioribus, 
artus,  puta  crus  et  femur,  bene  alitur,  neque  marces- 
cit,  secto  magno  qui  eum  adit  nervo.  Neque  de- 
mum  melius  intelligitur  quo  pacto  per  nervos,  po- 
tius  quam  per  arterias,  sua  singulis  organis  materia 
(dcccxlv)  sua  singulis  fabrica  daretur. 

dcccxlix.  Utcunque  hasc  se  res  habuerit,  scire 
semper  juvabit,  nutrimentum  multum  affici,  et  vel 
promoveri  vel  impediri,  non  modo  statu  et  actione 
arteriarum  nervorumque,  sed  plurimis  aliis  rebus  de 
quibus  melius  constat.  Obstructo  vel  imminuto 
sanguinis  per  arteriam  motu,  artus  quem  hasc  adibat, 
friget,  torpet,  et  simul  marcescit,  donec  motus  san- 
guinis  vel  per  solitas  vias  restituatur,  vel  per  novas, 
forsan  per  ramos  communicantes,  quas  brevi  sibi 
lcgit :  aliquando  tamen  artus,  post  talem  obstructio- 
nem,  nunquam  ut  antea  torosus  fit.  Plurimo  quoque 
detracto  sanguine,  totum  corpus  marcescit. 

dcccl.  Sa^pe  quoque  a  paralysi,  vel  generali  vel 

partis  cujuslibet,  partes  affectas  marcescunt;  quod 
signum  semper  malum  est,  morbumque  vel  prorsus 
insanabilem,  vel  sanatu  difficillimum,  irldicat.  Talis 
artus  paralytici  tabes  fieri  potest,  vel  propter  vim 
arteriarum  simul  cum  vi  musculorum  pereuntem  aut 
labefactam,  quod  aliquando  accidit ;  vel  propter 
perpetuam  artus  quietem,  quse  citra  paralysin,  vel 
vitium  motus  sanguinis,  vel  sane  morbum  ullum, 
partes  omnes,  praBsertim  musculosas,  marcescere  facit, 
non  secus  ac  justus  usus  eas  torosas  reddit ;  vel,  deni- 
que,  propter  vim  ipsam  quaa  jacturam  solidarum  par- 
tium  novis  appositis  particulis  reparat,  deficientem 
et  corruptam,  si  hasc  in  nervis  sita  est.  Marcescunt 
quoque  partes  quasdam,  fortasse  nunquam  pristinam 
recuperaturae  molem  aut  vigorem,  a  magna  sanguinis 
jactura,  aut  gravi  vulnere,  aut  ulcere  eas  diu  infes- 
tante. 

dcccli.  Nutrimentum  pendet  multum  a  quanti- 
tate,  nec  minus  a  qualitate  ciborum  quos  sumimus, 
nimirum  quorum  eadem  moles  et  pondus  plus  minus 
materiei  nutrientis  continent.  Multum  quoque  pen- 
det  a  concoctione  bona  vel  imperfecta  cibi  qui  sump- 
tus  fuerit. 

dccclii.  Ut  homo  qui  secunda  fruitur  valetudine 
fere  bene  nutritur,  dummodo  sat  habuerit  cibi  ido- 
nei :  sic  qui  adversa  valetudine  laborant  plerumque 
male  nutriuntur,  et  saepe  et  subito  marcescunt :  sci- 
licet,  quia  dum  asgrotat  quisquam  cibum  raro  bene 
appetit,  rarius  adhuc  bene  concoquit,  et  saape  insolito 
dispendio  exhauritur,  dissipatis  nimirum  ultra  mo- 
dum  fluidis  corporis  partibus,  et  solidis  multum  de- 
tritis  vehementiore  cui  subjiciuntur  motu  ;  quod  in 
febribus  omnibus  imprimis  notabile  est.  Neque  pro- 
fecto  absurda  videtur  opinio,  plurimos  morbos,  pra> 

sertim  quos  auctus  sanguinis  impetus  comitatur,  ipsi 
nutrimento  obstare,  impedita  novarum  particularum 
appositione. 

dcccliii.  Non  dubium  est  maximam  partem  quod 
amittunt  asgroti  ponderis  adipem  esse  (ci,  et  seqq.), 
qui  facillime  consumitur,  et  brevi  saspe  reparatur. 
Qiuedam  vero  exempla  ostenderunt,  omnes  partes, 
solidas  pariter  ac  fluidas,  interdum  consumi ;  deteri 
nimirum  et  dissipari  citius  quam  novas  particuke 
apponerentur. 

dcccliv.  Certa  setate  accurate  nutrimur  sine  in- 
cremento  aut  imminutione :  quotidiana  scilicet  jac- 
tura  quotidiano  nutrimento  reparatur.  Prima  autem 
zetate,  multum  et  subito  crescimus  :  provectiore  non 
crescimus,  sed  pinguescimus ;  ultima  decrescimus 
iterum  et  contrahimur,  ipsaque  corporum  nostrorum 
ossa  diminui  videntur. 

dccclv.  Neque  profecto  adeo  difHcilis  aut  obscura 
harum  rerum  ratio,  ac  nutrimenti  ipsius  explicatio. 
Existente  enim  vi  seu  facultate  quse  novam  materi- 
am  corpori  apponat,  vetustamque  deterat  et  ejiciat, 
a  statu  corporis  variis  setatibus  quodammodo  intelligi 
potest,  hoc  aliquamdiu  auctum  iri,  certo  vero  tempore 
desiturum  crescere,  tandemque  incepturum  decres- 
cere,  et  indies  minutum  iri,  donec  vita  ipsa,  impedi- 
tis  prorsus  functionibus,  deficiat. 

dccclvi.  Prima  scilicet  astate  (neque  aliter  res  se 
habet  dum  in  utero  latet  homunculus),  corpus  mol- 
lissimum  est  et  aptum  extendi,  et  magna  vis  adest, 
fere  a  centro  corporis  incipiens,  qufe  totum  disten- 
dat ;  cor  scilicet  multo  grandius  pro  rata  parte  quam 
in  adulto  viro,  multo  magis  irritabile,  multoque  fre- 
quentius  micans.    Vasa  quoque  quEe  sanguinem  ve- 

hunt  adsunt  numerosiora,  molliora,  magisque  irrita- 
bilia,  quain  provecta  aatate. 

dccclvii.  Hac  vi  omnes  arteriae,  et  quotquot  cum 
iis  connectuntur  partes,  totum  scilicet  corpus,  cen- 
ties  et  quinquagies  millies  quotidie  aliquantum  dis- 
tenduntur,  neque  tanta  solidis  partibus  corporis  ad- 
Imc  mollis  et  teneri  vis  resiliendi  est,  ut  pristinum 
situm  et  molem  statim  recuperent :  nova  autem  dum 
distenduntur  apposita  materia,  non  modo  extendun- 
tur,  sed  crescunt  usque,  perpetuaque  compressione 
induratae,  firmiores  et  validiores  fiunt,  et  renituntur 
magis,  aegrius  in  posterum  extendendae ;  praesertim 
quum  vis  ipsa  quae  distendit  non  aeque  augeatur : 
praeterea,  ista  vis  majori  moli  impensa,  quamvis  fir- 
mitas  ejus  eadem  fuisset,  eo  minus  valet,  quod  fric- 
tio  omnis,  et  renixus  a  pondere  partium  quae  debent 
moveri,  augeantur  simul  cum  mole  corporis. 

dccclviii.  Sic  corpus  aliquamdiu  crescit,  sed  in- 
dies  fere  lentius.  ISovem  mensibus  quos  in  utero 
transit  homunculus,  staturam  pedis  cum  semisse  ac- 
quirit;  trium  annorum  spatio,  quadruplo  scilicet  is- 
tius  temporis,  infans  alium  pedem  cum  semisse  adi- 
piscitur;  quindecim  autem  vel  viginti  annis  mox 
sequentibus,  si  tamdiu  creverit,  juvenis  plenam  sta- 
turam  jam  adeptus  vix  ultra  sex  pedes  habet. 

dccclix.  Neque  tamen  omnes  partes  crescunt 
pariter ;  quaedam  in  fcetu  mature  formatae,  et  mag- 
nam,  quum  ex  latebris  suis  prodit  infans,  molem  jam 
adeptae,  aut  lentius  in  posterum  crescunt,  aut  plane 
minuuntur ;  dum  aliae  bene  multae,  thorax  nimirum, 
et  pulmones,  et  artus,  pr  sertim  inferiores,  multum, 
et  subito,  et  plus  quam  aliae  partes,  crescunt. 

dccclx.  Sic  variae  trunci  corporis  et  artuum  pro- 
portiones  variis  aetatibus  contingunt ;  quod  pictores 


CAP.  XXII,      MEDICIN^E  TIIEORETICjE. 


265 


et  sculptores  bene  norunt,  ita  ut  colossus  centum  pe- 
des  altus  infantem  trimestrem  expresserit ;  et  imago 
dimidium  pollicem  longa  virum  adultum  et  proce- 
rum  reprsesentaverit. 

dccclxi.  Caput  imprimis,  in  crudo  fcetu  tertia  vel 
fortasse  dimidia  pars  totius  homunculi,  in  infante 
quinta  vel  sexta  pars,  in  puero  septima,  in  viro  per- 
fectissima?  formae,  vix  nona  pars  totius  longitudinis 
erit.  Quo  citius  vero  pars  quaevis  per  primam  cor- 
poris  fabricationem  evolvitur,  et  crescit  in  justam 
molem  et  formam,  eo  maturius  tantam  firmitatem  et 
vim  resiliendi  adipiscitur,  ut  amplius  distendi  recuset, 
et  sanguinis  cursum  igitur  dirigat  alias  partes  versus 
minus  renitentes,  et  aptiores  distendi.  Hinc  (aliqua 
saltem  ex  parte)  pubertas  utriusque  sexus,  et  mirum 
aliquando  et  subitum  incrementum,  imprimis  artu- 
um,  eodem  tempore  quo  partes  superiores,  et  caput 
prassertim,  fere  desinant  crescere. 

Dccclxii.  Porro,  corpus  non  statim  quoquoversum 
crescit.  Justam  et  plenam  staturam  juvenis  forsan 
adipiscitur  decimo  octavo  vel  vigesimo  astatis  anno, 
sed  gracilis  adhuc,  et  forma  adulto  viro  dissimilis,  et 
viribus  impar.  Paulatim  vero  aliud  incrementum, 
et  aliam  adipiscitur  formam,  et  quadratus  fit  et  to- 
rosus,  et  thoracem  ampliorem,  humeros  latiores,  ossa 
grandiora,  juncturasque  artuum  validiores  habet. 

dccclxiii.  Verisimile  est  singulas  corporis  partes 
primo  in  longitudinem  crescere,  quia  vis  distendens 
secundum  axes  vasorum  agit  maxime,  donec  hsec 
multum  distenta,  et  firmiora  facta,  magis  magisque 
indies  renitantur,  neque  amplius  se  patiantur  disten- 
di.  Tum  vero  eadem  vis  distendens  quoquoversum 
diffunditur  per  ramos  e  magnis  truncis  prodeuntes, 

qui  ideo  extenduntur  ipsi,  partesque  quibuscum  con- 
nectuntur  extendunt  simul. 

dccclxiv.  Plurimae  aliae  res  prima  aetate  concur- 
runt,  quae  incrementum  corporis  multum  promovent. 
Abundantia  quaedam  sanguinis  subesse  videtur,  mi- 
nime  profecto  morbosa,  quae  vasa  sanguinem  vehen- 
tia  probe  impleat  atque  distendat,  praesertim  arterias, 
quoniam  hac  aetate  venae  multo  majorevi  quam  arte- 
riae  pollent  (ccccliv)  ;  quin  et  haec  sanguinis  abun- 
dantia  non  modo  vasa  distendit,  sed  plus  quoque  nu- 
trimenti  suggerit,  quam  ad  corpus  sine  incremento 
reparandum  necessarium  fuerit :  neque  dubium  est 
plerosque  infantes  plenissimos  fore,  nisi  vel  huic  usui 
impenderetur  sanguinis  abundantia  quam  habent, 
vel  plurimum  ipsi  semet  exercerent ;  quippe  qui 
multo  plus  pro  rata  parte  quam  adulti  homines  cibi 
sumant,  et  optime  fere  concoquant,  et  multum  dor- 
miant,  et  laxi,  et  ideo  ad  plenitudinem  proclives,  ex- 
istant. 

dccclxv.  Et  profecto,  quamvis  ista  plenitudo, 
dum  crescunt  pueri,  minime  noceat,  dummodo  non 
ingens  fuerit,  quamprimum  desinunt  crescere,  mani- 
festissimis  signis  saepe  se  prodit,  nec  raro,  si  debilio- 
ris  constitutionis  adolescens  fuerit,  gravissimos  mor- 
bos  inducit. 

dccclxvi.  Finem  incremento  imponunt  aucta  mo- 
les,  auctaque  rigiditas  universi  corporis,  et  imprimis 
arteriarum  perpetua  actione  et  compressione  riges- 
centium,  et  firmitas  ossium,  et,  ut  clari  quidam  auc- 
tores  opmantur,  ingens  renixus  cartilaginum  fines 
corum  tegentium,  jam  multum  crescentibus  ossibus 
compressarum,  neque  ulteriorem  compressionem  to- 
lerantium. 

dccclxvii.  Justo  demum  inter  vim  distendentem 

et  renixum,  interque  arterias  et  venas,  asquilibrio 
stabilito,  corpus  aliquamdiu  neque  crescit  amplius 
neque  minuitur.  Postea  vero  aliud  minus  verum  nu- 
trimentum  acquirit,  plurimo  scilicet  secreto  et  col- 
lecto  adipe  sub  cute,  et  in  abdomine,  et  inter  mus- 
culos,  cujus  ratio  suo  loco  jam  reddita  est  (ci,  et 
seqq.) 

dccclxviii.  Paulatim  vero  corpus  marcescit  ite- 
rum,  non  modo  resumpto  adipe,  sed  omnibus  fere  par- 
tibus  male  nutritis.  Rigescunt  indies  nimirum  om- 
nes  partes  solidas,  et  maxime  arterise,  et  hse  quoque 
arctiores  fiunt,  et  plurimas  minores  penitus  conclu- 
duntur,  et  renixus  ubique  corporis  major  est,  et  san- 
guinis  motus  languidior,  et  aliquatenus  impeditus,  et 
cor  et  arterise,  minus  irritabilia  facta,  lentius  et  debi- 
lius  quoque  micant,  et  plus  asquo  sanguinis  in  ve- 
nis  congeritur,  minus  in  arteriis,  et  plurima?  func- 
tiones  impediuntur,  et  vires  omnes  deficiunt,  et  tota 
machina  ab  omni  parte  dilabitur. 

dccclxix.  Non  est  igitur  dubitandum,  quin  vita 
ipsa  citius  vel  serius  mortis  causa  foret.  Pauci  vero 
hac  naturali  et  inevitabili  morte  senili  absumuntur  : 
innumeri  enim  qui  vita*  semitam  obsident  morbi, 
maximam  gentis  humame  partem  semper  rapuerunt, 
ita  ut  vix  decimus  quisque  septuaginta,  vix  millesi- 
mus  quisque  nonaginta  annos  compleverit ;  et  ex  iis 
qui  senium  attigerint,  longe  maxima  pars  non  mera 
senectute,  sed  variis,  quibus  Eetas  illa  opportuna  fac- 
ta  est,  rnorbis  absumpti  fuerunt. 

dccclxx.  Languente  tandem  propter  rigiditatem 
omnium  partium  solidarum,  et  torporem  et  debilita- 
tem  virium  moventium,  sanguinis  motu,  cordeque 
non  amplius  ad  proprium  munus  valente,  sanguinis 
motus  in  partibus  corporis  extremis  primo  perit,  in 

pectore,  et  trunco,  et  capite  adhuc  superstes.  Idem 
in  pulmone  jam  deficiens,  anhelationem  quandam,  et 
respirationem  laboriosam  inducit  (dc),  ad  promo- 
vendum  sanguinis  transitum  per  pulmonem.  Hoc 
tandem  conatu  parum  valente,  viribusque  penitus 
exhaustis,  ultimae  inspirationi,  expiratio  longa,  plena, 
sua  sponte  succedit ;  omnibusque  functionibus  ad 
vitam  necessariis  simul  cessantibus,  haec  facile  et 
sine  convulsione  cum  morte  commutatur. 

dccclxxi.  Varia  autem,  praster  hanc  senilem  et 
naturalem,  quse  omnium  fere  rarissima  habenda  est 
(dccclxix),  existunt  mortis  genera ;  variee  nimi- 
rum,  et  prope  innumerae  causse  sunt,  quae  machinam 
adeo  delicatam  atque  compositam,  totque  functioni- 
bus  conservatam  ac  corpus  humanum,  corrumpere 
possint,  et  tandem  ad  finem  perducere ;  prassertim 
quum  variae  ejus  partes  variasque  functiones  ita  con- 
junguntur,  ut  alise  ab  aliis  plane  sustineantur ;  et 
igitur  siquid  cuivis  earum  acciderit  mali,  non  ejus 
solum,  sed  totius  fortasse  machinee  vires  simul  colla- 
bantur. 

dccclxxii.  Omnes  vero  istiusmodi  causas  enume- 
rare,  neque  res  ipsa  postulat,  neque  operis  hujus  pro- 
positum  sinit.  Sat  fuerit  monuisse  eas  numero- 
sissimas  esse,  et  ab  omni  parte  instare ;  plerumque 
tamen  (fortasse  semper,  nisi  propter  summam  mortis 
celeritatem  observandi  locus  plane  desit),  qualiscun- 
que  fuerit  origo  seu  causa  remotior  mali,  aliquam 
functionum  vitalium,  actionem  nempe  cerebri  nervo- 
rumque,  aut  sanguinis  circuitum,  aut  respirationem, 
prius  impediri  aut  laedi,  aut  aliquo  demum  modo 
praeter  solitum  africi,  quam  vita  penitus  extinguatur. 
Quoniam  vero,  ut  jam  expositum  est,  arctissimus 
has  inter  functiones  intercedit  nexus  (ccccxi,  et  seqq.) 

lsesa  una  alterave  earum,  omnes  plerumque  simul 
laborant. 

dccclxxiii.  Perspicuum  quoque  est  ex  signis  illa- 
rum  functionum  deficientium,  aut  impeditarum,  aut 
variis  modis  male  se  habentium,  medicum  in  pleris- 
que  morbis  periculum  ajgrotanti  instans  prasscire 
posse,  et  vel  mortem,  si  spes  nulla  superest,  praedi- 
cere,  vel  si  lassio  neque  natura  neque  magnitudine 
prorsus  insanabilis  fuerit,  tum  idoneis  adhibitis  reme- 
diis  miserum  quasi  ex  mortuis  revocare. 

dccclxxiv.  Medicum  igitur  et  decet  et  oportet 
signa  appropinquantis  mortis  novisse  :  quas  quidem 
licet  in  variis  morbis  haud  parum  varient,  et  non 
modo  singula  accidentia,  sed  plurima  simul  juncta, 
saepe  incerta  sint,  tamen  plerumque  in  iisdem  morbis 
et  satis  constantia  observantur,  et  satis  superque  cer- 
ta ;  praesertim  si  non  modo  ad  signa  manifesta,  sed 
simul  ad  naturam  et  causam  morbi,  et  conditionem 
aagri,  medicus  animum  attenderit. 

dccclxxv.   Imprimis  igitur,    ingens  debilitas 
(ccclxxx),  tum  subita  tum  usque  augescens,  ita  ut 
asger  neque  se  movere,  neque  sustinere  ut  solebat  in 
lecto,  neque  demum  loqui,  neque  cibum  sumere  aut 
•  devorare  possit,  cadente  scilicet  maxilla,  et  vi  pro* 
:  pria  gulaa  pereunte tremores,  aut  contractiones,  aut 
<  convulsiones  musculorum  aut  artuum  ;  defectus  vel 
(  amissio  sensus  cujusvis,  sive  externi  sive  interni, 
'  prassertim  visus  vel  tactus ;  stupor,  torpor,  delirium 
grave,  in  plerisque  morbis,  acutis  pariter  atque  ve- 
tustis,  mala  signa  sunt. 

dccclxxvi.  Porro,  pulsus  arteriarum  multum  vi- 
tiati,  sive  valde  celeres  sive  tardi  facti  fuerint,  sive 
praater  modum  validi,  sive  demum,  admodum  debiles, 
et  obscuri,  et  vix  sentiendi,  aut  abnormes  et  inter- 

mittentes,  cum  vultu  pallido  et  collapso,  oculorum 
splendore  extincto,  artubus  frigentibus,  sudore  frigu 
do  et  tenace,  spuma  circa  os,  et  gravi  anxietate,  ple- 
rumque  summum  periculum,  saepe  instantem  mor- 
tem  ostendunt. 

dccclxxvii.  Respiratio  quoque  imperfecta,  diffici- 
lis,  laboriosa,  et  strepens  facta,  ubi  prius  organa  re- 
spirationis  non  laboraverant,  pessimum  est. 

dccclxxviii.  Seepe  etiam  in  longis  morbis,  non- 
nunquam  vero  in  acutis,  magna  corporis  macies, 
aspectus  cadaverosus,  et  facies  illa  Hippocratica  dicta, 
et  in  utroque  genere  morborum,  fcetor  insolitus,  et 
tandem  putredo  generalis,  aliquamdiu  ante  mortem 
observantur. 

dccclxxix.  Hasc  quidem  et  hujusmodi  signa  in 
variis  morbis  accidunt,  eorumque  magnitudinem  at- 
que  periculum  probe  declarant.  Plurima  vero  alia, 
et  longe  diversa,  in  aliis  atque  aliis  morborum  gene- 
ribus,  secundum  horum  naturam,  partesque  corporis 
quibus  maxime  incumbunt,  se  ostendunt,  eorumque 
periculum,  interdum  fortasse  insanabilem  naturam, 
ab  ipso  initio  commonstrant. 

dccclxxx.  Ipsa  autem  signa  (dccclxxiv)  quaa 
maxime  infausta,  et  plerumque  lethalia  habentur, 
periculo  saspe  carent,  scilicet  cum  a  causis  levibus  aut 
fugacibus,  vel  saltem  faeile  medicabilibus,  oriuntur ; 
veluti  in  hysteria,  asthmate,  scorbuto,  febribus  qui- 
busdam  intermittentibus,  nmltisque  aliis  morbis. 

dccclxxxi.  Causa  mortis,  saltem  plena  et  proxima 
ejus  causa,  debet  esse  semper  eadem,  nimirum  quas 
consistit  in  amissione  illius  ignoti  status  gencris  ncr- 
vosi,  qui  vitam  quatenus  corporea  est,  efficere  vide- 
tur.  Quoniam  vero  status  ille  adhuc  prorsus  igno- 
tus  est,  plenam  et  proximam  mortis  causam,  quas 

nihil  aliud  est  quam  ejus  extinctio,  pariter  ignotam 
esse  plane  oportet. 

dccclxxxii.  Quin  et  causas  mortis  remotiores, 
quales  nimirum  ignotum  istum  statum  generis  ner- 
vosi  inducunt,  in  longe  plerisque  exemplis  vix  me- 
lius  intelliguntur ;  neque  sane  inspectione  cadave- 
rum  detegi  possunt.     Saepe  enim,  ut  videtur,  vis 
generis  nervosi  deficit,  cum  fabricaejus,  quatenus  aut 
scalpello  aut  sensibus  nostris  explorandi  facultas  data 
sit,  sana  et  integra  manet.  Hujusmodi  exempla  quo- 
tidie  observantur,  in  corporibus  eorum  qui  febribus 
quibusdam,  aut  multis  similibus  morbis,  aut  paralysi, 
aut  convulsionibus,  aut  gangraena,  aut  variis  venenis, 
vel  in  ventriculum,  vel  in  pulmones,  vel  in  sangui- 
nem  receptis,  aut  fulmine,  aut  gravibus  animi  af- 
fectibus,  aut  subita  morte,  aut  demum  interdum  vi 
externa  vel  capiti  vel  ventriculo  illata,  extincti  fue- 
rint. 

dccclxxxiii.  Haud  raro  tamen  laesiones  insignes, 
vel  ipsius  cerebri,  vel  alicujus  saltem  partis  generis 
nervosi,  in  cadaveribus  deteguntur,  quae  vulgo,  quam- 
vis  parum  accurate,  pro  plena  et  prdxima  causa  mor- 
tis  habentur;  veluti  si  cervix  aut  calvaria  fracta? 
fuerint,  aut  cerebrum  compressum,  aliterve  hesum, 
sive  a  depressa  aliqua  parte  calvariaa,  sive  a  tumori- 
bus  intra  caput,  sive  a  sanguine,  aut  sero,  aut  pure, 
aut  aqua  in  eodem  efFusis,  sive  tantum  a  vasis  san- 
guine  plus  cequo  turgentibus,  ut  in  epilepsia,  apo- 
plexia,,  paralysi,  hydrope,  febribus  quibusdam,  non- 
nunquam  accidit. 

dccclxxxiv.  Sa^pe  quoque  impedimenta  aliarum 
functionum  vitalium,  et  interdum  etiam  insignes 
laesiones  fabrica?  partium  quse  iis  inserviunt,  detegun^ 
tur,  et  merito  pro  causa,  quamvis,  ut  jam  expositum 

est,  non  proxima  causa,  mortis  habentur ;  veluti  cor 
vel  vas  aliquod  magnum  ruptum,  vel  erosum,  vel  ob- 
structum,  vel  pulmones  inflammati,  vel  sanguine, 
aut  sero,  aut  muco,  aut  pure,  aut  aqua  impleti,  vel 
tumoribus  vicinarum  partium,  aut  plurima  aqua  in 
pectore  collecta,  impediti ;  et  similia. 

dccclxxxv.  Ssepe  tamen  nulla,  aut  generis  ner- 
vosi,  aut  partium  quse  sanguinis  circuitui  aut  respira- 
tioni  inserviunt,  detegi  potest  laasio,  sed  tantum 
vitium  aliquod  organorum  functionum  naturalium, 
vel  demum,  labes  quasdam,  aut  sua  natura  generalis, 
aut  partem  aliquam  corporis  primo  inficiens,  quamvis 
paulatim  totum  corpus  corrumpens;  unde  quasdam 
functiones  ad  vitam  necessarias  (viii,  ix)  impedita?, 
valetudo  ab  omni  parte  labefacta,  infirmitas  indies 
augescens,  et  tandem  mors  inevitabilis. 

dccclxxxvi.  Hecc  ultima  linea  rerum  provida  Na- 
tura  curavit,  ut  sua  formidine  non  careret:  neque 
obscurum  consilium  cur  ita  mortalia  pectora  efflnxe- 
rit,  ut  repugnanter  omnino  hanc  vitam,  utcunque 
gravem  et  aerumnosam,  cum  alia  et  ignota  commu- 
temus.  Multum  vero  erraverunt  mortales,  et  male 
sibi  consuluerunt,  qui  terrorem  mortis  intendere, 
sibimet  persuadentes  gravissimam  illam  semper  se- 
cum  angorem  ferre,  nec  sine  summo  cruciatu  cui- 
quam  unquam  esse  moriendum.  Quod  profecto  eo 
magis  verisimile  hominibus  visum  est,  quod  immanes 
dolores  aliquando  necant,  et  moribundi  saspe  agitan- 
tur  multum,  et  anhelant,  et  gemunt,  et  convellun- 
tur,  non  secus  ac  miseri  gravibus  doloribus  cruciati. 

dcccxxxlvii.  Nihilominus  vero  et  ratio  et  obser- 
vatio  satis  demonstrarunt,  nullum  unquam  esse  mo- 
riendi  sensum,  causasque  qua?  vitam  extinguant  tales 
sa?pe  esse,  quales  neque  dolorem  neque  sensum  ullum 

dare  possint,  corporisque  demum  conditionem,  diu 
plerumque  antequam  animam  exhalaverit  moribun* 
dus,  istiusmodi  esse,  qua?  et  dolorem  et  omnem  sen- 
sum  pariter  auferat. 

dccclxxxviii.  Illis  imprimis  qui  morte  senili,  quas 
sola  naturalis  dici  potest,  absumuntur,  placida  mors 
est :  scilicet  qui  nulla  adhibita  vi  quse  e  vivis  rape- 
ret,  tamen  vivere  desinunt,  ut  matura  poma  ex  ar- 
boribus  sponte  cadunt.  Quin  et  tantus  in  his  stupor 
adesse  solet,  ut  longe  prius  sensus  omnis  sopitus  et 
extinctus  fuisse  videatur  quam  vita.  Neque  profec- 
to  in  iis  aut  causa  ulla  doloris  adesse  videtur,  aut 
ulla  observantur  inter  moriendum  doloris  indicia. 

dccclxxxix.  Porro,  eadem  fere  ratio  est  eorum 
lethi  quos  magis  viridi  aetate  varii  morbi  rapiunt.  Hi 
morbi,  puta  febres,  similesque,  sine  dubio  donec  vires 
vitse  et  sensus  integri  supersunt,  sat  superque  doloris 
et  molestise  facessunt :  sed  quum  jam  ad  extrema 
ventum  est,  fractis  viribus,  et  deleto  fere  omni  sen- 
su,  neque  causa  doloris  vehemens  esse  potest,  neque 
si  fuerit,  propter  corporis  conditionem,  dolorem  ul- 
lum  excitare. 

dcccxc.  Causa  vero  mortis  ssepe  talis  est,  qualis 
non  modo  non  creet  dolorem,  sed  sensum  omnem 
plane  sopiat  adimatque.  Sic  multi  sunt  morbi  som- 
niculosi,  in  quibus  segri  nunquam  de  dolore,  vix  qui- 
dem  de  molestia,  conqueruntur.  Syncope  quoque 
saepe  morti  continuata  est,  neque  in  alterutra  aut 
dolor,  aut  sensus  ullus,  adesse  videtur.  Moriuntur 
quoque  interdum  non  rupto  somno,  qui  sani  prorsus 
et  vegeti  obdormiverant. 

dcccxci.  Quin  et  in  iis  exemplis  in  quibus  mors 
violentissima  est,  sive  intus  sive  extrinsecus  ejus 

causa  fuerit,  summa  mortis  celeritas  omnem  morien- 
di  sensum  plane  aufert. 

dcccxcii.  Satis  perspicuum  est,  multos  morbos, 
aliasque  mortis  causas,  insignem  dolorem,  et  moles- 
tiam,  et  anxietatem  facessere;  veluti  si  magna  vis 
parti  sentienti  illata  fuerit,  aut  inflammatio  oborta, 
vel  denique,  si  actiones  aliquas  ad  vitam  necessarise 
impedita?  fuerint,  quod  a  mera  debilitate  saepe  fit. 
Neque  profecto  est  negandum,  multos  hoc  modo 
mortem  sibimet  instantem  scivisse,  et  igitur  amicis 
et  astantibus  in  ipso  fere  mortis  articulo  comiter  va- 
ledixisse.  Semper  vero  memoria  tenendum  est,  ta- 
lem  molestum  sensum  inter  vivendum,  non  inter  mo- 
riendum,  adesse,  eundemque  fere  prius  desinere  et 
extingui  quam  animam  moribundus  efflet.  Ad  sum- 
mam  igitur,  ut  videtur,  morimur,  non  secus  ac  ani- 
mo  linquimur,  aut  convulsionibus  corripimur,  sine 
dolore,  aut  sane  sensu  ullo,  quamvis  eo  saspe  perdu- 
cant  varice  causae  quas  plurimum  cruciare  possint. 

dcccxciii.  Kidiculum  forsitan  primo  aspectu  vi- 
debitur,  ad  testimonium  tali  de  re  provocare;  sed 
multa  extiterunt  exempla  hominum  in  vitam  redu- 
cum  postquam  tam  pene  exanimes  fuissent,  plurimis 
et  admodum  diversis  mortis  generibus,  ut  neque  ulla 
xitse  indicia  exhiberent,  neque  credibile  esset  sensum 
ullum  superstitem  fuisse.  Talibus  vero  hominibus 
nulla  solet  esse  memoria  gravis  doloris  aut  molestias 
sensus,  ne  quidem  cum  vehementissimis  convulsioni- 
bus  agitati  fuissent.  Minime  igitur  absurda  videtur 
pulchra  clari  et  elegantis  auctoris  sententia,  initii 
et  finis  vivendi  eandem  quod  ad  sensum  rationem 
esse,  neque  cum  altero  voluptatem  quantum  recor- 
damur,  neque  cum  altero  dolorem  quantum  novi- 
mus,  aut  conjicere  possumus,  necessario  conjungi. 

dcccxciv.  Efflata  anima,  cadaver  friget  totum,  ri- 
get,  putrescit,  et  brevi  in  pristina  elementa  solvitur. 

dcccxcv.  Homo,  utcunque  de  brevitate  vita?  con- 
queri  soleat,  cum  aliis  animalibus  comparatus,  lon- 
gamis  habendus  est.  Quamvis  plurimum  hic  pen- 
deat  a  prima  atque  congenita  corporis  fabrica  et  con- 
stitutione,  nondum  plene  intellectis,  multum  quoque 
conferre  potest  mollior  totius  corporis  compago,  tar- 
dius  rigescens,  diu  crescens,  et  sero  ad  justam  for- 
mam  perducta. 

dcccxcvi.  Verisimile  est,  molliores  et  laxiores  ho- 
mines,  modo  sani  fuerint,  quam  firmiores  et  validio- 
res  diutius  vivere,  et  tardius  senescere ;  cujus  rei 
plurima  exempla  exstitere.  Plurimis  vero  aliis  ad- 
huc  opus  erit,  priusquam  hanc  sententiam  stabilire  li- 
ceat.  Satis  autem  constat,  vetulas,  si  modo  setatem 
qua  menses  solent  desinere  feliciter  superaverint,  di- 
utius  et  sanius  vivere  quam  senes,  et  mentis  viribus 
minus  imminutis  frui :  probabile  enim  videtur,  desi- 
piendse  et  mortis  senilis  eandem  fere  rationem  esse 
(cccin). 

dcccxcvii.  Satis  superque  etiam  constat,  durum 
et  perpetuum  laborem,  quali  magna  pars  hominum 
sibi  suisque  victum  quasrunt,  quamvis  a  multis  mor- 
bis  tueatur,  senectutem  festinare,  et  ideo  mortem 
prajmaturam  inducere.  Optimates  enim  et  divites, 
quamvis  luxu  et  ignavia  debilitati,  et  multis  ssepe 
morbis  fracti,  tamen  tardius  senescunt,  et  igitur  diu- 
tius  vivunt,  quam  inopes  artifices  atque  agricola?, 
quibus  res  angustse  domi  temperantiam  et  laborem 
satis  persuaserant. 

dcccxcviii.  Vitae  hominis  spatium,  post  diluvium 
Noachiy  idem  fere  videtur  fuisse  ubique  terrarurn  or- 

bis.  Rarissima  hominum  exempla  qui  centum  an- 
nos  compleverint :  et  vix  unum  alterumve  exem- 
plum  humana  potest  memoria  recordari  vitse  ad  cen- 
tum  et  quinquaginta  annos  protractas. 

dcccxcix.  Nonnulli  diuturnitatis  vitse  praerogati- 
vam  ab  ipsa  natura,  et  prima  et  congenita  corporis 
fabricatione,  habent;  scilicet  quse  sagpe  haereditaria 
est,  et  in  quibusdam  familiis  fere  constans.  Alii,  na- 
tura  debiles  et  morbosi,  vel  intemperantia,  et  vita? 
genere  parum  idoneo,  fracti,  perpetua  cura,  et  solici- 
tudine,  et  temperantia,  saspe  novam  et  meliorem  con- 
stitutionem  corporis  sibimet  compararunt,  et  vitam 
ultra  solitos  limites  interdum  protraxerunt :  cujus 
rei  eximium  Cornaro  exemplum  et  documentum 
exstat. 

dcccc.  Mens  quoque  lasta,  et  bene  recta,  et  mo- 
dicis  et  gratis  affectibus  leniter  excitata,  neque  stu- 
diis  intensioribus,  neque  gravibus  curis,  neque  mise- 
ris  tumultibus,  lacerata,  ad  vitse  diuturnitatem  haud 
parum  conferre  videtur. 

dcccci.  Quamvis  non  sit  credibile  remedium  un- 
quam  repertum  iri  quod  juventutem  prfeteritam  re- 
vocaverit,  tamen  satis  verisimile  videtur,  quEedam 
remedia  senectuti  moram  afferre  posse,  ejusque  mala 
sublevare,  et  vitam  suaviorem  reddere,  et  nonnihil 
forsan  protrahere ;  victum  scilicet  satis  nutrientem 
et  concoctu  facilem,  exercitationem  modicam,  ali- 
quantum  potus  generosi,  et  remedia  nonnulla  qua? 
laxant  corpus,  aera  imprimis  calidum,  et  balneum 
aliquando.  Hujusmodi  victus  et  vitaa  genus  corpus 
nutrit,  et  non  onerat,  genus  nervosum  grate  excitat 
alitque,  sanguinis  motum  jam  languentem  juvat,  se- 
cretiones  promovet,  et  omnes  solidas  partes  molliores, 
ct  mobiliores,  et  magis  sentientes,  reddit. 

Dccccn.  Statura  quoque  hominum,  non  secus  ac 
vitse  diuturnitas,  eadem  fere  videtur  semper  et  ubi- 
que  fuisse,  nisi  in  regionibus  nonnullis  frigidissimis, 
cmas  aliud  et  brevius  genus  hominum  habitat.  Pa- 
rum  adhuc  constat  de  Gigantibus  Patagonice ;  non 
dubium  vero  est,  quosdam  solitam  hominum  magni- 
tudinem  tantum  excedere,  ut  non  immerito  Gigan- 
tes  appellentur ;  hi  vero  raro  bene  formati  observan- 
tur,  et  saape  debiles,  et  hebetes,  et  ad  varias  corporis 
exercitationes  et  labores  parum  apti.  Quin  et  ex 
principiis  mathematicis  demonstrari  potest,  Gigan- 
tem,  qui  solitam  hominum  staturam  multum  excede- 
ret,  dummodo  ex  eadem  factus  esset  materia  ac  alii 
homines,  penitus  inhabilem  fore,  propriumque  corpus 
segre  tracturum. 

dcccciii.  Nani  quoque  aliquando  spectantur,  qui 
vix  dimidiam,  vel  sane  tertiam  partem,  justa3  magni- 
tudinis  attigerint.  Hi  autem  deformes  fere  sunt, 
gibbosi  saspe,  aut  ingente  capite  instructi,  raro  fce- 
cundi,  nunquam  gentem  nanorum  daturi.  Morbus 
aliquis  plerumque  causa  fuisse  videtur,  cur  tales  nani 
vel  non  crescerent  more  solito,  vel  forsitan  decres- 
cerent,  postquam  aliquantum  crevissent. 

dcccciv.  Variat  tamen  nonnihil  statura  apud  di- 
versas  gentes,  et  magis  adhuc  in  singulis  hominibus  ; 
ita  ut  differentia  pedis  et  amplius  interbene  formatos 
homines  observetur  :  neque  sane  vis  et  robur  corpo- 
ris  a  magnitudine  ejus  multum  pendent.  Proceritas 
in  quibusdam  familiis  fere  perpetua  observatur ;  saepe 
igitur  pendere  oportet  a  prima  et  hasreditaria  corpo- 
ris  fabrica  et  constitutione.  Viri  in  universum  quam 
fceminae  haud  parum  proceriores  sunt,  et  longe  di- 
versam  formam  habent.  Castera  animalia  paucis  ge- 
nerationibus  crescunt  vel  minuuntur  multum,  prout 

cibus  abundaverit  vel  defecerit.  Homo  quoque  non- 
nihil  hujusmodi  experitur,  quamvis  haud  tantum  ac 
belluae. 

dccccv.  Primo  fortasse  aspectu  absurda  videbitur 
opinio,  mutationes  istas,  quas  variis  aetatibus  corpus 
subit,  morborum  causas  esse,  prassertim  quum  anima- 
lia  fere  omnia,  et  multi  etiam  homines,  sani  omni 
tempore  vivant,  et  alia  sanitas  infanti,  non  secus  ac 
alia  facies,  alia  viro,  aiia  seni,  esse  debeat. 

dccccvi.  Verum  enimvero  non  eo  minus  certum 
est,  plurimos  morbos  eerta  tantum  vitae  tempora  in- 
festare  (li),  eosque  a  statu  corporis,  tum  nonnihil  a 
perfectissima  sanitate  deflectentis,  et  ad  quosdam 
morbos  proclivis  facti,  pendere  :  ita  ut,  dum  anni  la- 
buntur,  et  corpus  alia  atque  alia  ratione  mutatur, 
proclivitate  ad  quosdam  morbos  correcta  vel  penitus 
deleta,  aut  sane  vivatur,  aut  novi  accedant,  et  priori- 
bus  contrarii,  morbi. 

dccccvii.  Difficillimum  foret  indicare  res  omnes 
quaa  variis  vitas  temporibus  corpus  tot  diversis  mor- 
bis  opportunum  reddant.  Sat  fuerit  memorasse,  istas 
mutationes,  morbosque  igitur  qui  ex  iis  profluunt, 
ad  certa  capita  non  inepte  referri :  scilicet  ad  statum 
universse  compagis  (lxxv,  xciv)  partiuin  solidarum, 
mollioris,  aut  firmioris  justo,  ad  statum  generis  ner- 
vosi  (cix,  et  seqq.)  nimis,  vel  nimis  parum  sentientis 
aut  mobilis,  debilis  aut  validi  (ccclxx,  et  seqq.) 
ad  statum  circuitus  sanguinis,  liberi  aut  impediti, 
languidi  aut  vehementis,  aequabilis  aut  abnormis 
(ccccxliii,  et  seqq.)  ad  statum  secretionum  et  ex- 
cretionum,  copiosarum,  vel  deficientium  et  impedi- 
tarum  (dccvii,  et  seqq.)  et  denique  ad  statum  qua- 
rundam  partium  quas  certo  tempore  evolvuntur,  et 
agunt  aliquamdiu,  et  tandem  desinuntagere(DCCLVii, 

et  seqq.).  Nonnihil  quoque  ad  varios  singularum 
«tatum  morbos  conferre  videtur  conditio  humorum, 
qui  multum  variant  copia,  crassitudine,  acrimonia 

(dxii,  et  seqq). 

dccccviii.  Sic  infantes,  quibus  omnes  solida?  par- 
tes  mollissima?  et  debiles  sunt,  et  genus  nervosum 
valde  irritabile,  et  liberrima  sanguinis  distributio,  et 
secretiones  et  excretiones  copiosissimse,  saspe  defor- 
mes  flunt,  ssepe  hernia  varii  generis,  aut  prolapsu,  et 
strumis,  et  rachitide,  plectuntur,  et  saspe  convulsioni-  , 
bus,  aut  febriculis  a  levissimis  causis  afficiuntur.  Iidem 
vero,  gravi  febre,  aut  valida  inflammatione,  aut  san- 
guinis  profluviis,  aut  phthisi,  aut  paralysi,  aut  poda- 
gra,  aut  rheumatismo,  aut  hydrope,  nisi  capitis,  qui 
saspe  vel  a  strumosa  corporis  constitutione  vel  a  nimio 
sanguinis  caput  versus  fluxu  pendet,  raro  laborant. 

dccccix.  Infantes  quoque  sanguinis  jacturam  male 
ferunt,  tenuiorum  humorum  bene ;  male  etiam  ine- 
diam  tolerant ;  marcescunt  subito  dum  aggrotant,  sed 
cito  convalescunt,  et  pinguescunt  iterum.  Medica- 
mentis  plerisque,  vel  levissimis,  facile  afficiuntur,  so- 
piuntur,  excitantur,  purgantur.  Mirus  autem  tene- 
ris  eorum  corporibus  contra  morbos  renixus,  ita  ut 
saepe  prseter  omnem  spem  convalescant,  vitas  quam 
adulti  homines  multo  tenaciores. 

dccccx.  Adolescentes,  aut  juvenes,  aut  viri,  fir- 
miores  et  validiores  quam  infantes,  et  minus  irrita- 
biles,  a  morbis  infantilibus  plerumque  immunes  facti, 
aliis  ssepe  opportuni  fiunt.  Scilicet  quum  desinunt 
crescere,  sanguine  nimis  pleni  fiunt,  qui  fere  in  arte- 
riis  (ccccxliv,  ccccxlv)  pro  rata  parte  magis  quam 
in  venis  congeritur,  et  saspe  e  partibus  quaa  amplius 
distendi  recusant  (dccclxi)  sponte  erumpit,  et  primo 
e  naribus,  postea  e  pulmone,  non  sine  magno  saepe 

pbthiseos  periculo.  Juvenes  quoque,  partim  ob  hanc 
nimiam  sanguinis  abundantiam,  partem  ob  auctum 
universi  corporis  vigorem,  gravissimis  febribus  et  in- 
flammationibus  obnoxii  fiunt.  Puellae  praeterea,  sin- 
gularem  constitutionis  mobilitatem,  prius  vix  obser- 
vandam,  et  fortasse  a  statu  genitalium  organorum 
quodammodo  pendentem,  acquirunt,  qua  ad  hysteri- 
am  proclives  fiunt. 

dccccxi.  Virili  aetati  optima  plerumque  et  firmis- 
sima  valetudo  contingit :  nimirum  quum  omnes  cor- 
poris  partes  justam  proportionem,  etformam,  etvigo- 
rem,  jam  adeptae  sint,  neque  nimia  vel  universae 
compaginis  vel  quarundam  prae  aliis  partibus  rigidi- 
tas  accesserit,  neque  vis  nervosa  deficiat,  neque  motus 
humorum  languescat ;  et  sic  viri  a  morbis  infantiaa 
aut  juventutis  fere  immunes,  senii  morbis  nondum 
facti  sint  obnoxii. 

dccccxii.  Status  autem  corporis  humani,  strictius 
sic  dictus,  nullus  profecto  existit ;  quamprimum  enim 
suam  perfectionem  attigerit,  statim,  quamvis  ssepe 
lentc,  dilabitur,  et  sane  per  easdem  causas,  quae  id 
prius  ad  suam  perfectionem  perduxerant  (xn,  xix). 

dccccxiii.  Rigescentibus  primo  partibus  quae 
maxime  comprimuntur,  arterise  brevi  nimis  durse 
et  validae  fiunt,  et  coarctantur  paulatim,  et  vim  et 
firmitatem  venarum  tandem  sequant  vel  superant 
(ccccxliv,  ccccxlv),  quo  fit  ut  plus  justo  sanguinis 
in  venis  congeratur,  praasertim  in  iis  partibus  in  qui- 
bus  languidius  movetur,  et  quarum  venag  valvis  ca- 
rent,  et  parum  auxilii  habent  a  motu  musculorum. 
Sic  in  abdomine  (ccccxx)  et  in  capite  (ccccxxi),  pro- 
vecta  aetate,  plurimus  sanguis  seepe  congeritur,  unde 
hoemorrhois,  et  viscerum  obstructiones,  et  hydrops 
tdiquando,  et  paralysis,  et  apoplexia. 

dccccxiv.  Hujusmodi  mala,  a  statu  venarum  et 
arteriarum  pendentia,  eo  frequentius  aecidunt,  quod 
multi  senes  sanguine  plus  justo  pleni  fiunt,  scilicet 
qui  ssepe  bene  valent,  et  bene  concoquunt,  et  epulis 
lautioribus  indulgent,  et  corpora  parum  exercent,  et 
parcam  per  cutem  exhalationem  habent ;  nimirum 
cujus  plurima  vasa  et  foramina  fere  concluduntur. 

dccccxv.  Citra  vero  nimiam  sanguinis  abundan- 
tiam,  ejusve  congestiones  aut  distributiones  abnormes, 
deficiente  vi  nervosa,  et  languente  sanguinis  motu, 
paralysi,  et  hydropi  varii  generis,  et  obstructionibus, 
et  carcinomati  (dccli,  et  seqq.)  senes  obnoxii  fiunt : 
ob  easdem  quoque  causas,  visus  obtunditur,  auditus 
hebescit,  et  omnes  demum  sensus  fatiscunt. 

dccccxvi.  Porro,  innumeris  vitiis  plerique  senes  plec- 
tuntur  organorum  qui  uringe  inserviunt  (dccxxxvii, 
et  seqq.)  diu  forsan  sine  gravi  periculo  aut  incom- 
modo  :  iidem  vero  morbi  indies  ingravescentes,  et  fere 
immedicabiles,  suo  tandem  periculo  non  carebunt. 

dccccxvii.  Aliis  demum  morbis  senes  magis  quam 
juvenes  opportuni  sunt,  veluti  podagrae,  calculo,  &c. 
quorum  ratio  magis  obscura  est:  quippe  qui  non 
senibus  proprii  sint,  qui  multum  pendeant  a  prima 
et  congenita  corporis  fabricatione,  et  qui  saepe  jun- 
gantur  cum  aliis  morbis,  praesertim  ventriculi. 

dccccxviii.  Denique,  satis  verisimile  est  vitium 
quodvis  diu  latens,  neque  fortasse  suspectum  (xlix), 
tum  demum  se  manifeste  proditurum,  quum,  viribus 
omnibus  deficientibus,  omnes  functiones  impedian- 
tur,  et  malum  in  partes  jam  debiles  et  morbosas  pra?- 
cipue  incumbat  (ccclxiii).  Haec  videtur  esse  ratio 
cur  multi  morbi  haereditarii,  prima  fetate,  vel  etiam 
consistente,  raro  observanda?,  senectute  demum  erum. 
pant. 


CONSPECTUS 


CAP,  XXIII. 


Cap.  XXIII. — De  constitutionum  varietatibus. 


dccccxix.  oanitas  non  omnibus  prorsus  eadem 
est ;  sua  enim  singulis  hominibus  constitutio  constat, 
non  secus  ac  sua  facies,  aut  forma  corporis.  Hujus- 
modi  varietates  medici  atteritionem  jure  sibi  vindi- 
cant,  quippe  quaa  tantaa  et  tales  saape  observentur  in- 
ter  homines  ejusdem  aetatis,  et  regionis,  eodem  cibo 
et  vitas  genere  utentes,  ut  alii  aliis  plectantur  morbis, 
et  quod  aliis  prOsit,  aliis  valde  noceat,  neque  sane 
eadem  remedia,  aut  diasta,  aut  vitae  genus,  omnibus 
conveniant.  Res  igitur  haud  levis  momenti  erit  uni- 
uscujusque  aagroti  constitutionem  corporis  penitus 
novisse. 

dccccxx.  Hujusmodi  vero  notitiam  sola  experi- 
entia  docet;  qusedam  vero  differentia?,  quales  fre- 
quentius  occurrunt,  ab  antiquissimis  etiam  tempori- 
bus  observatas  sunt,  et  certis  nominibus  insignita?. 
Ha>  varietates  temperamenta  dicuntur  (tanquam  a 
mixtura,  et  quasi  temperatione,  variorum  qua;  in  hu- 
mano  corpore  insunt  elementorum,  originem  duce- 
rent) ;  eorumque  quatuor  primaria  temperamenta 

vulo-o  numerantur ;  sanguineum,  scilicet,  melaneho- 
licum,  cholericum,  et  phlegmaticum.  De  ratione  no- 
minum  parum  constat ;  nec  multum  refert  quo  vo- 
cabulo  utamur  ad  rem  quamlibet  exprimendam, 
dummodo  id  vocabuium  bene  definiatur;  et  nefas 
certe  tbret  nomina  mutare,  quae  omnibus  in  ore  sunt, 
et  bene  intellecta. 

dccccxxi.  Plurimum  revera  hallucinati  sunt  me- 
dici  omni  tempore,  qui  temperamentorum  varietatum 
conati  sunt  rationem  reddere  ;  et  unumquodque  re- 
tulerunt  ad  certum  humorem  vel  elementum  plus 
justo  in  corpore  abundans,  veluti  aquam,  sanguinem, 
bilem,  atram  bilem,  gluten,  terram.  Neque  soli  ve- 
teres  observarunt  bene,  et  descripserunt  fideliter, 
quamvis  male  de  iisdem  rebus  ratiocinati  sint.  Erit 
quoddam  saltem,  descriptiones  et  observationes  istas 
novisse,  quatenus  ad  usum  medicum  spectent,  ut- 
cunque  obscura  ratio  earum  videatur. 

dccccxxii.  Temperamentum  sanguineum  dignosci- 
tur  constitutione  corporis  pleniore,  coiupagine  mol- 
liore,  cute  delicata,  tenui,  molli,  calida,  venis  magnis, 
conspicuis,  caeruleis,  eximio  vultus  colore,  capillis 
saepe  rufis  aut  flavis,  aliquando  nonnihil  fuscis.  Ho- 
mines  tali  constitutione  pragditi,  praeter  solitum  sen- 
tientes  et  irritabiles  observantur,  et  pulsus  habent  so- 
lito  frequentiores,  et  sanguinis  motum  liberrimum, 
et  secretiones  et  excretiones  fere  copiosas,  raro  ob- 
structas,  et  animum  plerumque  laetum  et  hilarem, 
aliquando  levem  ;  nam  animi  non  secus  ac  corporis 
variet.ates  a  temperamento  saepe  pendent. 

dccccxxiii.  Hoc  temperamcntum,  prae  aliis,  san- 
guinis  nimiae  abundantiaa  et  vehementi  motui,  febri- 
bus,  morbisque  inflammationem  habentibus,  rheuma- 
tismo,  anginae,  &c.  et  morbis  nervosi  generis,  hyste- 

rice  imprimis,  obnoxium  est.  Huic  igitur  tcmpe- 
rantia  in  victu  et  potu,  et  exercitatio  crebra  conve- 
niunt,  et  aliquando  exinanitiones,  quas  bene  tolerare 
solet. 

dccccxxiv.  Temperamentum  melancholicum  huic 
fere  contrarium  videtur,  compagine  firmiore,  saape 
macra ;   cute  crassa,  fusca,  hirsuta ;  magnis  venis, 
crinibus,  et  superciliis,  et  oculis  nigris ;  atro  vultus 
colore,  notatum.    Hoc  temperamento  praediti  pulsus 
fere  habent  tardos,  et  sanguinis  motum  languidio- 
rem,  sanguinem  ipsum,  ut  fertur,  crassiorem,  solito, 
et  secretiones  et  excretiones  parcas,  aliquando  defici- 
entes,  genusque  nervosum  parum  sentiens  aut  mobile, 
et  animum  gravem,  saepe  tristem,  meditabundum, 
haud  facile  commovendum,  quo  semel  commotus  est 
afTectus  tenacissimum,  in  negotiis  indefessum,  in 
studiis  acutissimum,  in  amore  ferventissimum,  fide- 
lissimum,  ad  poesin  saspe  aptum,  in  melancholiam 
et  insaniam  aliquando  proclivem  (ccxcn,  et  seqq.). 
Iidem  patiuntur  multum  a  vita  otiosa  et  sedentaria, 
et  stimulantibus  et  calefacientibus  remediis :  saepe 
male  concoquunt,  et  a  ventriculo  laborant,  et  hypo- 
chondriasi  obnoxii  sunt,  quas  in  aliis  constitutionibus 
rarius  observatur.     Dicuntur  prae  aliis  hominibus 
obstructionibus  viscerum  abdominis  obnoxii  esse. 

dccccxxv.  Medium  fere  haec  inter  locum  occupat 
cholericum  temperamentum  :  nimirum,  quod  denota- 
tur  corpore  molliore,  mobiliore,  cute  minus  fusca  et 
hirsuta,  colore  vultus  magis  vivido,  pulsu  frequen- 
tiore  et  validiore,  secretionibus  liberioribus,  et  animo 
irritabiliore,  et,  ut  fertur,  ad  iram  praesertim  magi^ 
proclivi,  quam  in  melancholico  temperamento  obser- 
vantur. 

dccccxxvi.  Phlegmaticum  temperamentum  insig- 
nitur,  laxa  et  debili  corporis  compage,  ssepe  cum  obe- 
sitate,  vultu  pallido,  cute  levi  sine  pilis,  capillis  albis, 
pulsu  tardo,  debili,  vasis  sanguinem  vehentibus  par- 
vis,  humoribus,  ut  fertur,  aquosis  magis  et  blandio- 
ribus  solito,  eorumque  motu  languido,  concoctione, 
secretione,  excretione,  tardis,  interdum  impeditis, 
animo  hebete,  torpido,  aliquando  somniculoso,  haud 
facile  commovendo,  ad  metum  et  avaritiam  maxime 
proclivi.  Tali  constitutione  prseditis,  exercitatio,  et 
stimulantia  remedia  aliquando  conveniunt;  neque 
multum  nocet  interdum  caluisse  mero. 

dccccxxvii.  Primaria  et  pura  hasc  temperamenta 
variis  modis  et  proportionibus  saepe  miscentur :  ve- 
luti  sanguineum  cum  phlegmatico  aut  melancholico  ; 
cujusmodi  conjunctiones  quotidie  spectamus. 

dccccxxviii.  Aliud  demum  temperamentum  non- 
nulli  describunt,  quod  nervosum  vocant ;  nec  imme- 
rito  (secundum  hujus  vocabuli  sensum  nunc  apud 
medicos  et  sane  Aodgus  quoque  receptum),  quippe 
cui  insignis  generis  nervosi  debilitas  et  mobilitas  con- 
tingant.  Talis  generis  nervosi  conditio  in  omnibus 
temperamentis,  facilius  vero  in  sanguineo,  vel  puro 
vel  cum  phlegmatico  mixto,  effici  potest,  vitse  genere 
scilicet  otioso  et  sedentario,  nimia  sanguinis  abun- 
dantia,  calore,  aliisque  causis  jam  (ccclxx,  et  seqq.) 
recensitis  :  hinc  apud  divites,  et  ignavos,  et  luxuri- 
osos,  frequentissima :  veteribus  fere  ignota,  saltem 
multo  rarius  inter  eos  observata,  recentibus  jam  fere 
per  centum  annos  satis  superque  cognita. 

dccccxxix.  Hoc  temperamentum,  multis  morbis 
generis  nervosi,  veluti  hysteriw,  dyspepsias,  &c.  op- 
portunum  est :  exinanitiones  fere  omnes,  prsesertim 
jacturam  sanguinis,  et  medicamenta  pleraque  for- 

tiora,  male  fert ;  et  roborantia  remedia  ssepe  postu- 
lat. 

dccccxxx.  Alia  fere  viris,  alia  foeminis,  consti- 
tutio  datur.  Hae  nimirum  plus  habent  sanguinei, 
vel  aliquando  pklegmatici  temperamenti ;  scilicet 
qua*  molliores,  et  delicatiores,  et  debiliores  sunt 
quam  viri ;  et  animos  pariter  ac  corpora  mobiliora 
habent,  et  humores  blandiores ;  et  magis  opportunse 
sunt  morbis  nervosi  generis,  minus  vero  morbis  qui 
inflammationem  habent.  Pari  igitur  ratione  fcemina? 
a  viris  diffemnt  quod  ad  corporis  constitutionem, 
quamvis  haud  tantum,  ac  infans  differt  ab  adulto 
(dccccviii,  et  seqq.). 

dccccxxxi.  Neque  variis  setatibus  idem  cuiquam 
temperamentum  constat.  Omnia  enim  mutantur 
tempore,  aliudque  interdum  fere  in  aliud  transit. 
Sic  prima  astate  sanguineum  purissimum  observatur; 
idem  vero  media  astate  ad  cholericum,  ultima  ad 
melancholicum,  appropinquat ;  et  melancholicum 
contra,  prima  astate  sanguineum  fere  participat. 

dccccxxxii.  Pra?terea,  a  natura  cceli  sub  quo  vivi- 
mus,  victusque  et  vitae  genere  quo  utimur,  corpus 
haud  parum  afficitur,  hominesque  sic  aliis  morbis  ob- 
noxii  fiunt,  ab  aliis  immunes  vivunt. 

dccccxxxiii.  Quamvis  nulla  fortasse  regio  fuerit 
generi  humano  prorsus  inhabitabilis,  tamen  verisi- 
mile  est  quasdam  reliquis  praestare,  hominesque  p*ro- 
ducere  animo  et  corpore  perfectissimos.  Temperatse, 
mediae  inter  nimium  calorem  et  frigus,  hanc  videntur 
excellentiam  habere.  Plurima  autem  vetant  gen- 
tium  varietates  solis  cceli  effectibus  tribuere  ;  quippe 
qua3  multum  afficiantur  ab  aliis  causis,  tum  naturali- 
bus  tum  moralibus.  Varjetates  autem  gentium  haud 
exiguae  a  ccelo  manifestissime  pendent. 

dccccxxxiv.  Sic  in  calidis  regionibus  corpus  sol- 
vitur  et  debilitatur,  genus  nervosum  valde  mobile  fit, 
motus  sanguinis  liberrimus  est,  et  secretiones  copio- 
s£e,  praBsertim  exhalatio  per  cutem,  humoresque  fere 
tenuiores,  et,  ut  apud  omnes  fere  medicos  receptum 
est,  in  putredinem  magis  proclives,  quam  in  regioni- 
bus  temperatis  aut  frigidis.  Incolas  igitur  calidarum 
regionum  plerumque  (nam  hasc  res  minime  constans 
est)  ignavi,  imbelles,  ad  omnes  labores  inhabiles  ob- 
servantur,  voluptatibus  plerumque  dediti,  praesertim 
Veneri;  in  omnes  animi  affectus  proni,  vividr,  sed 
leves,  parum  vis  animi  habentes;  victu  tenui,  ex 
frugibus  conflato  maxime  utuntur,  neque  fere  abu- 
tuntur  liquoribus  generosis,  quippe  quibus  parum 
egent. 

dccccxxxv.  Morbis  nervosi  generis,  morbisque 
putridis  et  biliosis,  maxime  febribus  intermittenti- 
bus,  opportuni  sunt ;  inflammationibus  rarius  affici- 
untur  :  ideoque,  dum  aagrotant,  remediis  quse  putre- 
dinem  et  bilem  corrigant  multum  egent,  et  exinani- 
tiones,  sanguinis  imprimis  detractionem,  aegre  tole- 
rant. 

dccccxxxvi.  Frigidarum  contra  regionum  incolas 
eorpora  habent  firmiora  et  validiora,  genus  nervosum 
minus  irritabile,  humores  crassiores,  eorumque  mo- 
tum  languidiorem,  et  parcam  per  cutem  exhalatio- 
nem ;  et  saape  obesi  fiunt :  victu  multum  utuntur 
validissimo,  ex  carnibus  prassertim  constante,  et 
vino,  aliisque  liquoribus  generosis.  Robustiores 
quam  calidarum  regionum  incolse  observantur,  et 
animosiores,  et  ad  omnes  labores  et  militiam  magis 
apti,  minore  hilaritate,  majore  autem  vi  animi  prse- 
diti ;  minus  etiam  mulierosi,  sed  non  eo  minus  fce- 
cundi. 


28$ 


CONSPECTUS 


CAP.  XXIII. 


dccccxxxvii.  Febribus  continuis,  et  inflammatio- 
nibus,  obnoxii  sunt;  haud  tantum  morbis  nervosi 
gcneris,  nisi  malo  vitas  genere  vim  nativam  fregerint, 
neque  putridis  neque  biliosis  morbis.  Dum  asgro- 
tant,  validioribus  fere  medicamentis  egent,  et  san- 
guinis  jacturam  plerumque  bene  tolerant. 

dccccxxxviii.  Similes  porro  varietates,  quamvis 
haud  tantaa,  diversis  anni  tempestatibus  observantur ; 
quo  fit  ut  alii  aliis  temporibus  grassentur  morbi,  iis- 
demque  fere  morbis  alia  vere,  alia  autumno,  medendi 
ratio  conveniat. 

dccccxxxix.  A  victus  genere,  varietates  non  leves 
oriuntur.  Sic  qui  victu  ex  carnibus  pro  maxima  cibi 
parte  utuntur,  et  epulis  lautioribus  et  liquoribus  ge- 
nerosis  indulgent,  robuStiores  fere  sunt  aqua?  potori- 
bus,  iisque  qui  frugibus  solis  vescuntur ;  sed  saepe 
minus  sani,  ad  nimiam  sanguinis  abundantiam,  et 
inflammationes,  et  putredinem,  procliviores. 

dccccxl.  Vitse  genus,  prsesertim  quod  ad  exercita- 
tionem  aut  ignaviam,  multum  facit,  hominesque  ab 
aliis  morbis  incoluiries  prasstat,  ad  alios  proclives  red- 
dit.  Sic  exercitatio,  modo  non  nimia  fuerit,  corpus 
roborat,  concoctioni  opitulatur,  secretiones  et  excre- 
tiones  promovet,  sanguinis  motum  intendit,  neque 
sinit  plus  justo  sanguinis  congeri;  ideoque  multos 
morbos  vel  arcet,  vel  jam  inductos  atque  urgentes 
depellit. 

dccccxli.  Ignavia  vero  corpus  solvit,  debilitat, 
mobile  reddit,  motuin  sanguinis  languidum  facit,  se- 
cretiones  et  excretiones  fere  minuit,  et  plenitudinem 
et  obesitatem  effieit ;  et  igitur  plurimis  morbis,  hij- 
sterice,  dyspepsice,  podagra?,  sanguinis  profluviis,  a- 
poplexice,  paralysi,  obstructionibus,  hydropi,  viam 
sternit. 

dccccxlii.  Exercitatio  autem  vehemens,  quam- 
vis  corpus  sa?pe  firmet,  et  roboret,  et  excitet,  non^ 
nullis  tamen  morbis  opportunius  facit ;  partim  for- 
tasse  ob  majorem  densitatem  aut  acrimoniam  humo^ 
rum,  magis  vero  propter  insigrtem  solidarum  partium 
vim  et  robur,  auctumque  ideo  humorum  impetum  ; 
quo  fit  ut  febres  quaedam,  et  inflammationes,  facilius 
et  vehementius  incumbant.  Durus  vero  et  perpetuus 
labor,  alia  prorsus  ratione,  corpus  exhaurit,  debilitat, 
indurat,  et  ideo  senectutem  preematuram  (dcccxcvii) 
inducit. 

dccccxliii.  Regimen  quoque  mentis  ad  sanitatem 
non  minus  quam  ad  vitag  diuturnitatem  (dcccc) 
conducit.  Vehementes  animi  affectus,  sive  excitan- 
tes  sive  deprimentes,  et  graves  curas,  varia  ratione 
(cccxlv,  cccxlvi)  officiunt  valetudini :  studia  quo- 
que  nimis  intensa,  neque  ut  decet  intermissa,  et  ani- 
mo  et  corpori  nocent :  generi  nervoso  imprimis,  et 
ventriculo,  et  capiti.  Damnum  autem  quod  a  stu- 
diis  vulgo  oriri  existimatur,  melius  plerumque  tri- 
buitur  vita3  generi  parum  idoneo,  quod  multi  litera- 
rum  cupidi  degere  solent,  scilicet  qui  corporis  exer- 
citationem  fere  negligunt :  neque  sane  obscura  ratio 
qua  vita  sedentaria  (dccccxli)  nocet. 

dccccxliv.  Caeterum,  quamvis  multi  in  armis, 
imulti  in  negotiis,  multique  demum  in  otio,  et  luxu, 
et  voluptatibus,  consenuerint,  sanique  omni  tem- 
pore  vixerint,  tamen  plurimorum  philosophorum  ex- 
smpla  demonstrant,  vitam  quietam,  temperatam, 
i2ontemplativam,  ad  sanitatem,  et  ideo  ad  vita?  diu- 
turnitatem,  maxime  conducere,  quippe  qua?  haud 
>  paucis  careat  periculis  et  morborum  causis,  quibus 
rita  actuosa  obnoxia  est. 

bccccxlv.  Postremo,  memoria  semper  tenere  opor* 

tet,  hominem  adeo  versatilem  existere,  ut  ad  omnes 
ccelos,  utcunque  diversos,  et  ad  vitae  genera  maxime 
contraria,  unus  omnium  animalium  se  accommodet, 
et  sane  ad  omnia  videatur  esse  natus.  Pari  fere  ra- 
tione,  ad  diversissima  cibi  genera  se  accommodat,  et 
demum  gravissimis  morborum  causis,  rebusque  quaa 
non  immerito  venena  habentur,  assuescit,  ita  ut  non 
modo  parum  ex  iis  detrimenti  capiat,  sed  iisdem  saepe, 
sive  sanus,  sive  aegrotans,  sive  convalescens,  aegre, 
nec  sine  periculo,  carere  possit. 

PARS  ALTERA, 

IN  QUA  DE  THERAPEIA  AGITUR. 


Cap.  XXIV.— Be  medendi  ratione ;  de  remediorum 
natura ;  de  consiliis  medendi,  ad  morbos  sanandos9 
mitigandos,  aut  pr&cavendos. 


dccccxlvi.  JLnnumera,  qua?  vel  provida  Natura 
suggesserit  vel  humana  industria  comparaverit,  re- 
media,  quamvis  admodum  inter  se  diversa,  tum  quod 
ad  caeteras  et  magis  manifestas  dotes,  tum  maxime 
quod  ad  vires  suas  medicinales,  tamen  haud  inepte 
ad  pauca  genera  referri  possunt,  secundum  effectus 
generales  atque  manifestos,  viresque  simplicissimas 
(lxxi,  lxxiv)  quibus  in  corpore  humano  pollent. 

dccccxlvii.  Nullus  enim  aut  modus  aut  ordo,  aut 
vera  et  utilis  medicamentorum  facultatum  scientia 
foret,  si  remedia  nominata  atque  ordinata  essent,  ut 
olim  apud  medicos  solebant,  et  adhuc  apud  populum 
solent  nominari,  secundum  eorum  vires  et  facultates 
occultas,  eorumque  usus  in  variis  morbis  compositis 
sanandis,  aut  demum  secundum  varia  organa  corpo- 
ris,  quibus  maxime  prodesse,  et  quasi  dicata  esse, 
videbantur.  Medicos  tandem  taedet  et  pudet,  diu- 
tius  garrire  de  remediis  specificis,  et  alexipharmacis, 
et  febrifugis,  et  cephalicis,  et  ophthalmicis,  et  car- 
cliacis,  et  stomachicis,  et  restorativis,  aut  de  anti- 
phthisicis,  aut  anti-hydropicis,  aut  anti-paralyticis, 
nisi  eorum  naturam  et  modum  quo  prosint,  quo- 
dammodo  ostendere  et  explanare  possint. 

dccccxlviii.  Neque  profecto  sat  medico  est  scire 
quaedam  remedia  adversus  quosdam  morbos  prodesse 
solere,  nisi  simul  intelligat  qua  ratione  id  boni  effici- 
ant,  et  cuinam  simplicissimorum  morborum,  qui  ma- 
nifestum  atque  compositum  morbum  faciunt,  potissi- 
mum  occurrant :  sin  minus,  eorum  etiam  remediorum 
quae  optima  sunt  usus  et  administrationis  incertus, 
neque  diversis  aegris,  aliter  atque  aliter  se  habentibus, 
sua  remedia  accommodare  poterit,  neque  idonea  seli- 
gere,  neque  in  uno  quovis  aegro  quae  maxime  idonea 
sunt  tuto  et  efficaciter  dare.  Nam  in  administrandis 
remediis  memoria  semper  tenere  oportet,  non  nominis 
morbi  solum,  neque  sane  generalis  ejus  naturae,  ra- 
tionem  esse  habendam,  sed  multas  vel  minutissimas 
sa?pe  res  esse  respiciendas,  tum  quae  ad  morbi  origi- 
nem  et  causas,  et  indiciorum  varietatem  et  conjunc- 
tionem,  tum  quae  ad  a?gri  statum,  et  vires,  et  pecu- 
Iiarem  fortasse  corporis  constitutionem,  attinent. 

dccccxlix.  Pra?terea,  si  remedia  ordinata  essent 

vel  secundum  partes  corporis  quibus  opem  ferrent, 
vel  secundum  morbos  compositos  quos  viderentur 
sanare,  perspicuum  est,  confusionem  nunquam  expe- 
diendam  in  materia  medica  esse  orituram,  multaque 
remedia  sub  variis  et  diversissimis  generibus  com- 
prehensum  iri;  quoniam,  secundum  varios  morbos 
qui  corpus  infestent,  variasque  horum  causas,  et 
«grotantium  status  et  constitutiones,  eadem  res  nunc 
capiti  nunc  ventri  prodesse  potest ;  interdum  adver- 
sus  febrem,  interdum  adversus  paralysin,  interdum 
adversus  hydropem  valere ;  modo  lippitudinem,  mo- 
do  podagram,  modo  alvi  fluxum,  lenire  vel  sanare. 

dccccl.  Igitur  remedia  nominari  et  ordinari  de- 
bent,  ex  effectibus  eorum  constantissimis  et  simpli- 
cissimis.  Hinc  porro  sequitur,  quo  melius  perspectae 
et  intellectse  fuerint  medicamentorum  facultates,  et 
quo  perfectior  et  accuratior  fuerit  scientia  et  ars  me- 
dica,  eo  simpliciorem  factum  iri  materiam  medicam, 
eoque  pauciora  nomina  seu  genera  remediorum  nie- 
dicos  in  ore  esse  habituros.  Quamvis  enim  hsec 
medicinaB  pars  nuper  adeo  exculta  sit,  et,  rejectis 
multis  medicamentorum  generibus,  majorum  igno- 
rantia?  et  credulitatis  praeclaris  monumentis,  in  for- 
mam  perspicuam  et  elegantem  redacta,  tamen  non 
dubium  est,  quibusdam  remediorum  generibus  quae 
medicis  adhuc  in  ore  sunt,  eam  facile  et  sine  damno 
esse  carituram  ;  nimirum  si  nomina  quaa  facultatibus 
remediorum  danda  essent,  tantum  ab  efFectibus  illo- 
rum  simplicissimis  fuissent  derivata. 

dccccli.  Singula  porro  remedia,  quae  sub  unoquo- 
que  nomine  vel  titulo  generali  comprehenduntur, 
quatenus  a  se  invicem  difFerant,  simili  modo  ordi- 
nari  et  distingui  possunt ;  sive  tantum  magnitudine, 
et  quasi  gradibus,  ejusdem  effectus  generalis  discre- 

pent,  sive,  prceter  generalem  etcommunem  effectum, 
qmedam  ex  iis  alias  possideant  et  sibi  proprias  vires. 

dcccclii.  Remedium  vero  est  omne  auxilium, 
quod  mutationem  salutarem  in  corpore  humano  effi- 
cere  potest. 

dccccliii.  Talia  auxilia  ad  tria  capita  generalia 
referri  solent ;  chirurgiam  scilicet,  medicamenta,  et 
vitas  genus,  seu  regimen,  ut  vocatur ;  sub  quo  com- 
prehenduntur  non  modo  victus,  variarumque  corpo- 
ris,  quatenus  a  nobis  regantur,  functionum  regimen, 
sed  animi  quoque  administratio. 

dccccliv.  Remediorum  virium,  et  modi  quo  cor- 
pori  humano  prosunt,  scientia,  Thcrapeia  generalis 
vocari  solet. 

dcccclv.  Explanatis  jam  quatenus  facultas  fuerit 
sani  corporis  muneribus,  morborumque  simpliciorum 
indiciis  et  causis,  proximum  est  ostendere,  secundum 
instituta  medicinae  rationalis  (lxxii),  qua  ratione  re- 
media  sunt  ita  accommodanda  morbis,  ut,  causis 
eorum  correctis  vel  sublatis,  tegrotantes  iterum  in- 
tegra  fruantur  valetudine. 

dcccclvi.  Medicinae  vero  rationalis  principiis  im- 
butus,  perspecto  probe  aegri  statu,  tum  quod  ad- 
morbi  signa,  tum  simul  quod  ad  res  non  morbosas, 
judicat  quid  sibi  faciendum  ;  quid  nimirum  in  segro 
corpore  mutandum,  ut  sublata  vel  totius  morbi  vel 
partis  aut  signi  ejus  cujusvis  causa,  vel  in  integrum 
sanetur  morbus,  vel  mitior  saltem,  et  tutior,  et  to- 
lerabilior  fiat. 

dcccclvii.  Tale  judicium  vocatur  consilium  me- 
dcndi,  seu  indicatio  curatoria  :  res  ipsa,  qualiscunque 
sit,  in  aagro,  quag  istud  judicium  medico  suggerit, 
vocatur  indicans :  mutatio  vero  quam  medicus  ne- 
cessariam  factu  credit,  indicatum  dicitur:  mutatio 

ista  demum  efficitur,  et  medendi  eonsilium  absolvitur, 
ope  remediorum. 

dcccclviii.  Plurimum  profecto  inter  medicos  dis- 
putatum  est,  unde  sumenda  essent  consilia  medendi. 
Si  medicina  prorsus  perfecta  esset,  omniumque  mor- 
borum  causse  proximae  cognitae,  secundum  notionem 
illam  vulgo  apud  medicos  receptam  (xlvi,  xlvii)  de 
causa  proxima  morbi,  et  remedia  ad  quamlibet  mu- 
tationem  efficiendam  idonea  cognita  et  in  promptu 
essent,  tum  perspicuum  foret,  a  proxima  causa,  post- 
habita  remotiorum  consideratione,  in  omni  morbo 
consilia  medendi  sumenda  esse,  adque  eam  fere  solam 
respiciendum ;  quippe,  qua  sublata,  tota  simul  tol- 
leretur  signorum  morbosorum  caterva.  Tantum  ve- 
ro  abest  ut  ars  salutifera  talem  hactenus  attigent 
perfectionem,  ut  raro  ad  causam  morbi  proximam 
remedia  accommodandi  facultas  sit,  neque  alias  res, 
tum  causas  remotiores,  tum  quoque  signa  praesentia 
morborum,  negligere  liceat. 

dcccclix.  Sunt  tamen  quatuor  res  quibus  maxime 
nititur  medicina  rationalis,  et  unde,  omnium  medi- 
corum  consensu,  consilia  medendi  recte  deduci  pos- 
sunt :  causas  imprimis  remotissimae,  quae  corpus  tan- 
tum  morbo  opportunum  reddunt ;  causae  remotae  ex- 
citantes,  quae  corpori  sic  opportuno  existenti  admotae, 
morbum  inducunt  ;  causa  proxima,  ubicunque  haec 
detegi  et  definiri  potest,  concursu  priorum  effecta, 
ipsaque  morbum  efficiens  ;  et  demum  singula  morbi 
signa  vel  indicia,  variaaque  aegrotantis  conditiones, 
vel  praesentia,  vel  praeterita,  vel  etiam  futura,  si- 
quando  signis  quibusdam  praesentibus,  fortasse  satis 
levibus,  de  aliis  et  gravioribus  mox  venturis  quo- 
dammodo  monemur. 

dcccclx.  Nonnulli  autem,  neque  profecto  parvi 

nominis  auctores,  contendunt,  consilia  medendi  saau 
sumenda  esse  ab  experientia  rerum  juvaiitium  et  laa- 
dentium,  et  a  viribus  seu  conatibus  Naturae  ipsius  in 
aliis  exemplis  cum  similibus  morbis  confiictantis 
(lxv  et  seqq.) ;  et  interdum  etiam  a  variis  appeten- 
tiis  aut  desideriis  insolitis  aegris  contingentibus,  qui- 
bus,  tanquam  instinctu  quodam,  perducuntur  et  in- 
vitantur  ad  res  salutares,  et  divertuntur  a  perniciosis 
(dcxlvi). 

dcccclxi.  Alii  vero  negant  consilia  medendi  ab 
liis  rebus  recte  deduci,  talemque  medendi  rationem 
nomen  medicinae  rationalis  mereri.  Vocabulum 
certe  non  meruit  ut  de  eo  disputetur ;  neque  de  re 
ipsa  ulla  existere  potest  controversia ;  nemo  enim 
sanus  negaverit,  boni  et  sapientis  esse  medici,  siqui- 
dem  rationalis  vocari  nequeat,  ad  Naturae  conatus,  et 
aegri  desideria,  et  experientiam  rerum  quae  juvant 
vel  laedunt,  omni  attentione  respicere,  et  ab  iis  saepe 
doceri,  et  in  arte  sua  exercenda  dirigi. 

dcccclxil  Saepe  revera  disputarunt  medici,  qui- 
bus  in  exemplis  Naturae  conatus  adjuvandi  promo- 
vendique  essent,  quibus  sopiendi  et  compescendi. 
Neque  sane  de  tali  re  praecepta  ulla  certa  et  fixa  dari 
possunt ;  quippe  quia  curatio  omnis  accommodari 
debet  singulari  uniuscujusque  aegri  conditioni.  Me- 
dici  igitur  erit,  in  singulis  morborum  exemplis,  quid 
maxime  profuturum  sit  aegro  judicare,  et  Naturaa 
conatus,  si  tuti  et  utiles  visi  sint,  secundare ;  sin  mi- 
nus,  ipsos  pro  morbis,  vel  saltem  pro  signis  morbo- 
rum,  habere,  arte  sua  vel  temperandis  vel  penitus 
sistendis. 

dcccclxiii.  Pari  ratione,  sagax  medicus  de  uti- 
litate  aut  periculo  variorum  appetituum  in  morbis 
accedentium  judicabit,  et  quando  et  quousque  iis  in- 


CA1\  XXIV.      MEDICINJE  THEOItETIC^E. 


297 


dulgere  conveniat.  Et  de  singulis  hujusmodi  cona- 
tuum  seu  instinctuum,  non  secus  ac  de  remediis  arte 
comparatis,  caute  et  sedulo  considerabit,  quid  mor- 
bus  postulet,  quid  segri  conditio  sinat,  quid  praa  om- 
nibus  vires  ejus  ferant,  quidque  demum  ferre  re- 
cusent. 

dcccclxiv.  Quin  et  omnes  boni  medici  ad  ea  re- 
media  semper  confugient  (sive  modus  quo  prosunt 
intellectus  fuerit  necne),  quge  certa  experientia  pro- 
desse  comprobaverit ;  et  ab  iis  abstinebunt,  qua? 
eadem  experientia,  nocere,  aut  nil  prodesse,  ostende- 
rit.  Tantum  enim  prodest  scientia  medica,  quan- 
tum  ad  bona  remedia  bonamque  curationem  perdu- 
cat;  neque  profecto  aut  leges  philosopliandi,  aut 
quidem  sensus  communis,  sinunt  fldem  adhibere  ulli 
ratiocinationi,  utcunque  speciosse,  cui  experientia  ad- 
versatur. 

dcccclxv.  Quoniam  plurimae  saspe  et  admodum 
diversEe  in  eodem  asgro  simul  existere  possunt  mor- 
bosee  conditiones,  variaque  morborum  signa  eodem 
tempore  urgere,  quorum  nonnulla  quam  ipse  prima- 
rius  morbus  plus  molestiae  facessant,  forsan  etiam 
plus  periculi  afferant ;  satis  perspicuum  est,  multa 
simul  medendi  consilia  (dcccclvi,  et  seqq.)  interdum 
esse  oritura,  quibus  vel  omnibus  eodem  tempore,  vel 
aliis  post  alia,  prout  res  postulaverit,  vel  ipsi  facultas 
fuerit,  medicus  satisfacere  debet. 

dcccclxvi.  Variaa  aliquando  res  in  eodem  segro 
simul  observataa,  idem  remedium  requirere  possunt, 
vel,  ut  auctores  loqui  amant,  idem  indicare.  Saspe 
autem  res  adeo  diversaa  observantur,  ut  remedia  non 
modo  differentia,  sed  prorsus  contraria,  et  sibimet 
invicem  opposita,  postulent.    Hinc  qua?  vocantur 

co-indicantia  et  contra-indicantia,  de  quibus  tantum 
disseruerunt  medici. 

dcccclxvii.  Priora  nullam  afferunt  difficultatem  : 
posteriora  saspe  maximam,  vixque,  aut  ne  vix  qui- 
dem,  semper  expediendam.  Datur  autem  (quo  sim- 
plicius  esse  nequit  aut  certius  praeceptum)  plana  illa 
et  utilissima  regula,  majori  necessitati,  quasque  ma- 
gis  urget,  satisfacere  primo,  posthabita  minoris  cura ; 
summoto  enim,  vel  sublevato  tantum,  graviore  peri- 
culo,  tempus  datur  ad  leviora  mala  respiciendi ;  vel 
haec  forsitan,  solis  Naturas  viribus,  ad  suum  opus 
jam  propter  levamen  melius  valentis,  brevi  quoque 
submovebuntur.  Juvat  tamen  monuisse,  plerasque 
istiusmodi  difficultatum  quae  medicos  tantum  sohtse 
fuerant  morari,  imaginarias  esse;  scilicet  qua?  a  solis 
morbi  signis  observatis,  nulla  illorum  causarum  ra- 
tione  habita,  oriebantur. 

dcccclxviii.  Nemini  vero  latere  potest  qui  ad 
morborum  causas  et  signa  animum  attenderit,  plu- 
rima  et  admodum  diversa  mala  ab  eadem  causa, 
puta  morbo  vel  vitio  quovis  simplicissimo  in  corpore 
haerente,  suam  originem  trahere.  Neque  sane  aut 
negandum  est  hoc  aut  ridendum,  tanquam  diversi 
vel  contrarii  effectus  eidem  eausse  imputarentur ; 
prasterquam  enim  quod  corporis  conditio  admodum 
variat,  et  vix  unquam  in  diversis  hominibus,  ne  qui- 
dem  in  iisdem,  diversis  temporibus,  prorsus  eadem 
est ;  et  sic  varii  ab  eadem  causa  affectus  profluunt ; 
unusquisque  fere  istorum  affectuum  seu  indiciorum 
morbidorum  pro  alia  causa  morbida  haberi  potest, 
unde,  veluti  a  novo  radice,  novi  morbi,  nova  vitia, 
nova  morborum  indicia,  continuata  serie  pullulant. 

dcccclxix.  Igitur  in  tali  statu  bene  perspicuum 
est,  a  contemplatione  uniuscujusque  signi  morbicom- 

positi,  novum  medendi  consilium  esse  oriturum ;  tot- 
que  ideo  remediis  fere  opus  futurum  ad  morbum 
quemlibet  sanandum,  quot  in  singulis  aegris  praater 
naturam  res  observatse  essent :  et  pari  ratione,  non 
modo  innumera  fere  medicamenta  eodem  tempore, 
vel  brevissimis  intervallis,  ab  aegris  esse  devoranda, 
sed  haec  quoque  diversissimae  naturae,  fortasse  etiam 
penitus  contrariae  ;  ita  ut  siquid  singula  valerent  re- 
media  sibimet  adeo  adversantia,  suos  mutuo  effectus 
turbare  et  impedire  oporteret,  non  sine  gravi  aegro- 
tantium  incommodo,  vel  forsitan  periculo. 

dccclxx.  Quin  et  ratio  pariter  docet,  et  multa 
experientia  demonstravit,  parum  plerumque  in  cura- 
tione  morborum  profici  ab  iis  qui  talem  curandi  rati- 
onem  instituerint ;  nimirum  qui,  neglecta  origine  et 
causa  mali,  in  singulis  sublevandis  morborum  signis 
toti  semet  occupaverint.  Saepe  enim  nullis  aut  tolli 
aut  sublevari  potest  remediis  molestissimum  morbi 
signum,  nisi  prius  sublata  fuerit  ejus  morbi  causa. 
Vel  si  forte  fortuna  remediis  quibusdam  validissimis 
suspensa  fuerit  ejus  molestia,  deleto  scilicet  vel 
superato  ejus  sensu,  tamenmultum  abest  ut  cum  hac 
molestia  periculum  quoque  morbi  submoveatur. 

dcccclxxi.  Plerumque  sane,  mitigatis  quibusdam 
vel  omnibus  morbi  signis,  totus  simul  sublevatur 
morbus,  et  non  solum  mitior,  sed  tutior  quoque,  et 
sanatu  facilior  evadit ;  fortasse  etiam  Naturae  viribus 
interdum  sanatur  penitus  :  quod  tamen  non  constans 
esse,  plurima  experientia  comprobatum  est.  Nec 
major  aut  frequentior  fere  in  arte  medica  reperitur 
difficultas,  quam  ut  sciat  clinicus  quando  et  quous- 
que  mitiganda  sint  molestiora  morbi  signa,  postha- 
bita  generali  curatione  mali,  quae  sublatis  ipsius  cau- 
sis  absolvi  debet. 

dcccclxxii.  Facile  igitur  ex  jam  dictis  intelligetur 
differentia  inter  indicationcs  curatorias  et  indicatio- 
nes  palliativas  auctorum  medicorum  ;  quarum  haj 
in  mitigandis,  illas  in  sanandis  morbis,  locum  habent. 
Ratio  quoque  in  aprico  erit,  qua  utriusque  generis, 
praesertim  posterioris,  medendi  consilia,  alteri  pro- 
posito  interdum  inservire  queant.  Quin  et  exempla 
nimis  frequenter  occurrunt,  in  quibus  perfectae  sana- 
tioni  non  est  locus,  sive  sua  natura  morbus  insanabilis 
existit,  sive  tantum  imperfecta  medicinse  conditio 
idonea  et  efficacia  adversus  eum  remedia  non  sug- 
gerit.  Et  profecto  in  omnibus  morbis,  quum  jam 
ad  extrema  ventum  est,  et  instantis  mortis  indicia 
spem  nullam  sanationis  relinquunt,  aliquid  adhuc 
solerti  medico  faciendum  superest :  erit  enim  quod- 
dam,  in  tali  miserrimo  et  desperato  statu,  lenire  mala 
qua?  summovere  nequeat,  et  ivfavccria*  saltem  moribun- 
do  moliri,  siquidem  vitam  ejus  neque  conservare  pos- 
sit,  neque  amplius  producere. 

dcccclxxiii.  Aliud  denique  neque  leve  neque  in- 
utile  opus  medici  suscipere  voluerunt,  et  arte  sua 
non  modo  morbos  jam  praesentes  sanare,  si  sanabiles 
existerent,  vel  lenire  saltem,  si  spes  nulla  sanationis 
data  esset,  sed.  sanitatem  quoque  tueri,  morbosque 
ita  arcere,  ut  quicunque  eorum  instituta  rite  servas- 
sent,  nunquam  aegri  forent,  sed  sani  semper  viventes 
extremam  vitaa  humanaj  metam  facile  attingerent. 
Multa  sane,  et  quaedam  bona,  de  his  rebus  pra^cepta 
a  medicis  daid  solent,  quorum  notitia  in  multis  oc- 
casionibus  egregio  usu  non  carebit,  quamvis  multura 
absit  ut  omnia  bona  sint,  vel  ut  ipsum  de  sanitate 
tuenda  propositum  sit  adeo  facile  ac  sibimet  persua- 
serint.  Neque  profecto  multum  profecerunt  hacte- 
nus,  qui  ad  normam  medicam  vivendi  rationem  sem- 

per  accommodare  tentaverint;  et  minus  adhuc  qui 
ope  remediorum  prosperam  valetudinem  flrmare  et 
conservare  conati  sint. 

dcccclxxiv.  Omnis  autem  tuendaa  sanitatis  cura, 
omnisque  morborum  arcendorum  spes  et  fiducia, 
hoc  solo  cardine  versantur,  nempe,  ut  a  causis  mor- 
borum  remotis,  cum  ab  iis  quae  proclivitatem  faciunt, 
tum  quoque  ab  iis  quae  in  corpore  sic  proclivi  facto 
morbum  quemlibet  excitent,  quantum  fieri  possit, 
praecaveatur,  et  hae  omni  cura  evitentur,  illae  cor- 
rigantur ;  nam  nisi  utrisque  concurrentibus  (xlii) 
nullus  fieri  potest  morbus.  Saepe  vero  vel  ab  altero 
vel  ab  utroque  genere  causarum  morbosarum  homi- 
nes  defendere  aut  liberare  possumus,  et  sic  vel  infir- 
missimos  et  maxime  valetudinarios  nonnunquam  diu 
praestare  incolumes.  Interdum  mala  ad  quosdam 
morbos  proclivitas  in  constitutione  inhaerens,  nullis 
potest  aut  tolli  aut  corrigi  modis  :  in  hoc  statu,  evi- 
tando  noxas  externas  res  peragetur.  lnterdum  vero 
ab  alia  magis  parte  difiicultas  premit :  scilicet  cum 
istae  noxae,  propter  suam  frequentiam  atque  constan- 
tiam,  et  vitae  genus  parum  idoneum  quod  multi  de- 
gere  coguntur,  vix  possunt  penitus  evitari :  tum  ad 
proclivitatem  ipsam  corrigendam  et  minuendam  vel, 
si  facultas  fuerit,  prorsus  eradicandam,  summa  ope 
niti  oportet.  Neque  obscura  ratio,  qua  eadem  re- 
media,  eodemque  consilio  data,  quae  adversus  morbos 
jam  formatos  prodesse  solent,  huic  quoque  proposito 
inservire  queant.  Talis  enim  proclivitas  ad  morbum 
pro  leviore  quasi  morbo  (xliii)  haberi  potest,  a  quo 
magnitudine  tantum,  non  genere  differt,  iisdemque 
igitur  modis  atque  remediis  ac  gravior  morbus  sub- 
movebitur. 

Cap.  XXV. — De  diceta  cegrotantium. 


dcccclxxv.  ArgumentUm,  idque  profecto  haucf 
levis  momenti,  prius  sese  considerandum  offert,  quam 
ad  varia  medicamentorum  genera  enumeranda,  eorum- 
que  vires  et  administrationem  explanandas,  progredi 
fas  sit ;  qualis  nempe  diasta  aegris  conveniat,  et  qua 
ratione  ha?c,  prout  res  postulaverint  varianda  sit,  di- 
versisque  morbis,  quibus  homines  plectuntur,  accom- 
modanda. 

dcccclxxvi.  Quantum  in  hac  re  fiducise  olim 
posuissent  medici,  nemo  potest  ignorare  qui  veterum 
libros  vel  semel  inspexerit.  Tanta  enim  cura  et 
diligentia  hanc  medicina?  partem  excoluere,  ut  bene 
perspicuum  sit,  plerosque  eorum  diasta?  multo  magis 
quam  remediis  fuisse  confisos.  Quin  et  secta  medj- 
corum  apud  veteres  aliquamdiu  floruit,  quibus  per- 
suasum  erat  omnes  morbos  iisdem  rebus  esse  sanan- 
dos  quibus  sani  quotidie  utimur,  sed  tantum  pro 
mutata  corporis  conditione  mutatis,  variisque  mor- 

borum  causis  atque  naturis  rite  accommodatis.  Pro- 
be  etiam  noverant,  ex  gymnasiis,  et  athletis  in  iis 
educatis,  quanta  vi  in  corpore  humano  polleret  diaeta, 
et  tota  vivendi  ratio.  Hinc  factum  est,  ut  de  singu- 
lis  fere  morbis  sanandis,  et  de  prospera  valetudine 
tuenda,  innumera  et  quae  videantur  accuratissima, 
pra?cepta  ab  antiquis  acceperimus,  quorum  nonnulla 
bona  atque  idonea  sunt,  scilicet  quee  ipsi  vel  multa 
experientia  vel  sana  ratiocinatione  didicerant ;  longe 
vero  plura  futilia,  inepta,  et  pene  absurda  reperiun- 
tur,  nimirum  quae  praejudicia  a  longa  consuetudine, 
aut  experientia  vaga,  et  parum  accurata,  et  male  in- 
tellecta,  aut  prorsus  imaginaria,  aut  demum  falsae 
opiniones  de  natura  et  causis  morborum,  et  de  effec- 
tibus  variorum  generum  diaetae,  iis  suggesserant. 

dcccclxxvii.  Hujusmodi  veterum  commentis, 
post  multa  secula  vix,  aut  ne  vix  quidem,  deletis, 
novi  accesserunt  et  vix  minus  graves  errores,  ex 
opinionibus  chemico-medicorum  superioris  seculi  ple- 
rumque  derivati,  etvariis  quae  tuncetnuperius  receptae 
sunt  de  causis  morborum  conjecturis,  pro  more  me- 
dicorum,  accommodati.  Sic,  dum  medici,  credebant 
unumquemque  fere  morbum  in  corrupta  aliqua  hu- 
morum  conditione  maxime  consistere,  omnia  fere  de 
diaeta  aegrotantium  praecepta  hoc  prsesertim  cardine 
versabantur,  ut  cibi  potusque  assumerentur,  contra- 
riae  naturae  isti  humorum  conditioni  quam  morbum 
facere  credebant,  quamque  per  mixturam  et  vim 
chemicam  alimentorum  correctum  iri  sperabant. 

dcccclxxviii.  Quantum  vero  cunque  his  de  rebus 
aut  veteres  aut  recentes  scriptores  medici  erraverint, 
tamen  nemo  qui  naturam  corporis  humani  morbo- 
rumque  quibus  obnoxium  est  vel  minimum  intellex- 
erit,  unquam  dubitaverit  ingens  ssepe  et  certissimum 

adversae  valetudinis  praesidium,  interdum  fortassc 
solum  auxilium,  in  idonea  dioeta  esse  positum.  Im- 
primis,  quia,  ut  jam  (lv,  dcxlii,  dcccxliv,  et  seqq.) 
dictum  est,  multi  et  quidem  graves  morbi  a  natura 
diaeta*  qua  homines  utuntur  plane  suam  originem 
ducunt,  sive  haec,  vel  qualitate,  vel  quantitate,  vel 
demum  utraque,  minus  idonea  fuerit  assumpta;  et 
in  hoc  statu,  ut  malus  effectus  tollatur,  prius  tol- 
lenda  est  ejus  causa;  tum  porro,  quia  multa  alimen- 
torum  genera  in  aliis  atque  aliis  morbis  aut  pernici- 
osa  fiunt  aut  salutaria,  quamvis  morbus  ab  alia  pror- 
sus  causa  ortus  sit,  prout  ipsa  alimenta  sua  natura 
vel  faveant  vel  adversentur  isti  morbosae  corporis 
conditioni  in  qua  malum  maxime  consistit,  sive  hoc 
in  humoribus  sive  in  partibus  solidis  insederit :  tum 
denique,  quia  in  omni  fere  morbo,  acuto  pariter  at- 
que  vetusto,  ipsa  alimenta,  quae  sua  natura  optima 
sunt,  et  sano  homini  saluberrirna,  saepe  minus  idonea 
fiunt,  non  magis  propter  generalem  infirmitatem 
corporis,  quam  propter  debilitatem  specialem  orga- 
norum  et  virium  quae  cibi  concoctioni,  et  partium  quse 
superfluentes  et  noxiae  in  corpore  factEe  sunt  expul- 
sioni,  inserviunt;  ita  ut  quicquid  fere  alimenti  as- 
sumptum  fuerit  segnius  et  tardius  concoquatur,  vel 
forsan  nunquam  in  idoneum  nutrimentum  converta- 
tur,  et  sic  corpus  non  modo  non  reficiat,  sed  multum 
gravet,  ventriculumque  imprimis  et  intestina  ita 
opprimat,  ut  aegrius  in  posterum  sua  fungantur  of- 
ficia :  rebus  vero  sic  se  habentibus,  non  mirum  erit, 
si  primis  morbi  indiciis  haud  parum  auctis  nova  in- 
super  et  graviora  accedant  mala;  neque  profecto 
dubium  est,  alimenta  notissima  atque  tutissima,  et 
quse  in  usu  quotidiano  sunt,  aegrotantibus  intempes- 

tive  concessa,  pessimos  ssepe  habuisse  effectus,  neque 
semper  morte  caruisse. 

dcccclxxix.  Igitur  bene  perspicuum  erit,  curam 
atque  attentionem  haud  leves  dandas  esse  dia-ta?  ae- 
grotantium  ;  et  multa  peritia  saepe  opus  esse,  ut 
sciat  medicus  qualia  alimenta  et  quo  tempore  singu- 
lis  a>gris  sint  permittenda.  Quoniam  vero  neque 
limites  neque  propositum  hujus  operis  aut  sinunt 
aut  postulant,  ut  de  cura  singulorum  morborum 
agatur,  sat  fuerit  in  hoc  loco  consilia  et  prascepta 
qusedam  quam  maxime  generalia  tradidisse,  de  diffita 
qua3  in  duobus  morborum  generibus,  acutis  scilicet 
atque  vetustis,  conveniat.  Ha?c  bina  morborum  ge- 
nera,  quum  adeo  diversa  et  fere  contraria  existunt, 
omnesque  morbos  quodammodo  comprehendunt, 
doctrinam  generalem  de  diastae  administratione  satis 
illustrabunt,  quam  unusquisque  singulis  morbis  (per- 
spectis  prius  specialibus  eorum  naturis)  facile  noverit 
accommodare. 

dcccclxxx.  In  plerisque  morbis  acutis,  febribus 
scilicet,  aliisque  affectionibus  ejusdem  naturse,  talis 
fere  existit  appetituum  naturalium  status,  ut  asgri 
cibum  non  modo  non  appetant,  sed  multum  fastidi- 
ant,  saspe  etiam  nullis  argumentis  aut  precibus 
inducantur,  ut  hanc  repugnantiam  ita  vincant, 
ut  vel  unam  bucceam  cibi,  quamvis  delicatissimi, 
sumant. 

dcccclxxxi.  In  hoc  igitur  statu,  absurdum  certe 
foret  multum  cibum  cujusvis  generis  gegrotanti  prse- 
scribere  ;  praesertim  quum  et  ratio  docet,  et  plurima 
experientia  comprobavit,  cibum,  quem,  repugnante 
natura,  et  deficiente  appetitu,  aut  sani  aut  segri, 
febricitantes  imprimis,  sumpserint,  segre  concoqui, 
et  corpus  parum  nutrire  aut  reficere,  et  nihil  pro- 

desse,  et  saepe  multum  nocere,  gravatis  scilicet  et 
irritatis  ventriculo  et  intestinis  plurima  materia  cor- 
rupta,  et  acri,  et  putrida;  nam  parum  omnino  in 
talibus  morbis  nutrimenti  ex  iis  resorbetur  in  sangui- 
nem  ut  decet  deferendi,  et  ideo  multo  plus  stercoris 
quam  in  sanis  ex  eadem  cibi  quantitate  in  intestinis 
congeritur,  ejusque  multum  corrupti ;  praesertim  si 
alvus,  ut  fere  accidit,  diu  astricta  fuerit ;  unde  saepe 
calor  auctus,  propter  nimium  stimulum  corpori  jam 
praeter  naturam  calenti  admotum,  et  infirmitas  auges- 
cens,  et  anxietas  ingravescens,  et  dolor  capitis,  et 
sitis,  et  nausea,  et  vomitus,  et  tormina,  et  haud  raro 
ingens  alvi  fluxus  difficillime  sistendus;  quse  omnia 
et  molestissima  aegro  sunt,  eumque  miserrime  agi- 
tant,  et  revera  sua  natura  perniciosa  sunt,  et  quse- 
dam  ex  iis  valde  periculosa. 

dcccclxxxii.  Cibus  igitur  acutis  morbis  decum- 
bentibus  quam  parcissime  dandus  est:  et  potius 
concedendus  petentibus  quam  imperandus  repug- 
nantibus ;  quoniam  hac  de  re  plus  fere  periculi  est 
in  excessu  quam  in  defectu ;  natura  enim  in  talibus 
morbis  tenuissimo  victu  contenta  est,  et  validiore 
facile  opprimitur,  et  ssepe  nihil  fere  praster  potum 
idoneum  requirit.  Non  tamen  idcirco  cibus  febri- 
citantibus,  vel  ab  ipso  morbi  initio,  omnino  dene- 
gandus  est,  prsesertim  si  aeger  quicquam  appetit; 
sed  magis  adhuc  quum  mahim  jam  inveteravit,  ali- 
quantum  idonei  cibi  convenit ;  tunc  enim  et  vires 
multum  collabuntur,  et  corpus  mirum  in  modum 
marcescit,  et  saspe  humores,  ut  videtur,  multum  pu- 
trescunt.  Cibo  igitur  in  hoc  statu  plane  opus  fuerit, 
qui,  dummodo  ut  decet  concoctus  sit,  optimum  re- 
medium  fiet,  et  corpus  simul  reficiet  aletque,  et  vires 
sustinebit,  et  putridam  corruptionem  humorum,  si- 
qua  fuerit,  quam  optime  corriget. 

dcccclxxxiii.  Quod  qualitatem  vero  cibi  acutis 
morbis  decumbentibus  permittendi  attinet,  Natura 
ipsa  usque  monet,  eum  ex  frugibus  et  oleribus,  non 
ex  carnibus,  esse  desumendum.  Rarissime  observan- 
iur  exempla  febricitantium,  qui  carnes,  cibosque  ex 
iis  confectos,  quamvis  delicatissimos,  aut  appetunt, 
aut  sine  fastidio  contemplantur ;  iidem  vero  asgri, 
poma,  aut  legumina,  aut  demum  panem  communem, 
avidissime  interdum  devorabunt. 

dcccclxxxiv.  Quin  et  ratio  docet,  fruges  in  tali- 
bus  morbis  pro  alimento  carnibus  longe  prasstare : 
imprimis  quia  hse,  si  modo  recte  concoquuntur,  ple- 
rumque  minus  nutriunt,  et  nisi  concoquuntur,  per- 
spicuum  est  nocituras  esse ;  tum  quoque  quia  cor- 
pus  nimis  excitant  et  calefaciunt,  et  sitim  inducunt 
vel  augent,  et  febrem  saape  intendunt ;  tum  porro, 
quia  ipsa?  facile  et  sponte  putrescunt,  et  forsitan  hu- 
mores  corporis,  ad  istum  statum  jam  nimis  vergentes, 
velocius  in  putredinem  rapiunt ;  et  demum,  quia  di£ 
ficilius  et  tardius  in  ventriculo  solvuntur  et  conco- 
quuntur  quam  fruges,  et  ideo  diutius  in  eo  commo- 
rantur.  Fruges  vero  facile  solutas,  et  brevi  concoctse, 
statim  ex  ventriculo  in  intestina  transeunt,  et  alvum 
laxam  faciunt,  et  corpus  modice  alunt,  sed  non  one- 
rant,  neque  saginant ;  idem  refrigerant  potius  quam 
calefaciunt,  et  sitim  sedant,  et  febrem  temperant, 
et  putredini  fortiter  occurrunt. 

dcccclxxxv.  Omnes  igitur,  vel  saltem  pleraaque 
fruges  quaa  in  communi  usu  sunt,  poma  matura,  ra- 
dices  esculentas,  olera,  legumina,  et  far  omne,  horde- 
um,  avena,  triticum,  oryza,  &c.  et  glutinosa  quasdam 
alimenta  ex  plantis  derivata,  veluti  gluten  radicis  or- 
chis,  aut  sago,  ut  vocatur,  variis  modis  cocta  et  prse- 

parata  acutis  morbis  laborantibus  tuto  possunt  con- 
cedi.  Neque  res  levis  momenti  est,  tot  prodigam 
Naturam  suggerere  alimenta  idonea,  eaque  tam  facile 
variari  posse,  quoniam  aegri  fere  semper  omne  cibi 
genus,  utcunque  idoneum  et  primo  gratum  fuisset, 
cui  aliquamdiu  assueverint,  fastidiunt,  et  alium  ci- 
bum,  vel  eundem  aliter  coctum,  magis  appetunt. 

dcccclxxxvi.  Ex  cibis  (dcccclxxxv)  enumeratis, 
poma  atque  olera  tenuissimum  alimentum  praebent ; 
legumina  atque  radices  (praesertim  quae  farinam  ha- 
bent,  veluti  battata)  paulo  validius,  far  vero  omnium 
frugum  longe  validissimum,  triticum  imprimis  atque 
oryza,  quae  multo  magis  nutrire  dicuntur  quam  hor- 
deum  vel  avena.  Ex  omnibus  vero  nullum  fortasse 
cibi  genus  sua  natura  melius  est,  aut  aegrotantibus 
accommodatius,  quambonus  panis  fermentatus,  quip- 
pe  quo  nihil  fere  solutu  et  concoctu  facilius  sit,  aut 
magis  nutriens,  aut  plerisque  aegrotantibus  jucundius. 
Panis  itaque  fermentatus,  aut  mollis,  sed  non  nimis 
recens,  aut  cum  aqua  coctus,  et  in  massam  tenuem 
et  mollissimam  redactus,  quae  panado  dicta  est,  aut 
demum  tostus,  siquando  aeger  sicciorem  aliquem 
cibum  appetit,  quod  saepe  accidit,  monente  nimirum 
ipsa  Natura  fluidum  prorsus  cibum  non  convenire 
(dcxx),  idoneo  febricitantibus  alimento  erit. 

dcccclxxxvii.  Hordeum  vero,  prae  omnibus  aliis 
cibi  generibus,  ab  antiquissimis  etiam  temporibus  in 
morbis  acutis  praescriptum  fuit  atque  laudatum,  mul- 
taque  de  eo  rite  coquendo,  et  variis  modis  praeparan- 
do,  tradita  sunt  praecepta  ab  ipso  medicinae  patre. 
Sic  ptisana  Variae  crassitudinis,  vel  aqua  hordeacea,  ut 
nunc  vocari  solet,  pro  cibo  pariter  atque  potu  in 
febribus  a  medicis  praescribitur.  Quin  et  hordeum 
ipsum  probe  coctum  et  mollitum,  aut  purum,  aut 

cum  uvis  passis,  aut  pauxillo  sacchari,  aut  vini,  mix- 
tum,  bonum  et  tutum  in  acutis  morbis  alimentum 
est. 

dcccclxxxviii.  Ex  avena  quoque  aliqui  compa- 
rantur  cibi,  febricitantibus  satis  idonei.  Pulmentum 
ipsum  avenaceum  haud  malus  cibus  est ;  frequentius 
vero  datur  tenuissimum  pulmentum,  seu  decoctum 
avenaceum,  quod  potus  simul  atque  cibus  esse  potest. 
Nostrates  quoque,  praasertim  rustici,  optimum  et 
febricitantibus  accommodatissimum  cibum  ex  fur- 
fure  avenaceo  praeparare  norunt,  cui  multam  aquam 
calidam  affundunt,  et  agitant  ut  probe  misceantur : 
deinde  post  aliquot  dies,  subsidente  furfure,  liquorem 
qui  supernatat  jam  spissescentem  et  acescentem 
effundunt,  et  coquunt  donec  coeat  in  pulmentum, 
vel  potius  gluten  tenue,  concoctu  facillimum,  et 
leniter  acidum. 

dcccclxxxix.  Radices  esculentse,  et  legumina,  et 
olera,  febricitantibus  rarius  dantur ;  nec  quicquam 
peculiaris  commodi  habere  videntur :  praeterea,  quse- 
dam  ex  iis  difficilius  concoquuntur,  et  ideo  corrum- 
puntur,  et  nimis  diu  retinentur  in  ventriculo  aut 
intestinis.  Nihil  vero  obstat,  quo  minus,  petente 
aegro,  aut  deficiente  magis  idoneo  cibo,  febricitanti 
pleraque  eorum  concedantur. 

dccccxc.  Poma  vero  mitia,  et  omnes  fructus 
maturi,  in  acutis  morbis  nunc  aegris  libere  plerum- 
que  permittuntur,  nisi  aliquid  praeter  solitum,  veluti 
ventriculi  affectio  vehemens,  aut  gravior  alvi  fluxus, 
usum  eorum  prohibeat :  neque  tamen  semper  etiam 
in  hoc  statu  nocent,  quoniam  alvi  fluxus,  et  aliae 
ventris  affectiones  in  febribus,  saepe  a  putredine,  non 
ab  acore,  oriri  videntur ;  et  tum  verisimile  est  po- 

morum  omne  genus  profuturum  potius  quam  noci- 
turum  esse. 

dccccxci.  Neque  demum  carnes  ipsaa,  cibique  ex 
iis  conflati,  febricitantibus  semper  sunt  deneganda, 
imprimis  sub  finem  longarum  febrium,  cum  sa?pe 
mera  debilitas  plus  quam  vera  febris  signa  urget,  et 
plus  periculi  minitatur;  tum  forsan  alimento  quod 
aeger  concoquere  possit  validissimo  et  maxime  nutri- 
ente  opus  erit,  ad  alendas  corporis  vires. 

dccccxcii.  Quin  et  a^gri  in  hoc  statu  nonnun- 
quam  tales  cibos  ultro  appetunt,  et  avide  sumunt,  et 
postea  melius  se  habent ;  et  plurima  et  valde  mira 
decantantur  exempla  asgrotantium,  qui,  postquam 
omnia  remediorum  auxilia  frustra  tentata  fuissent,  et 
diaeta  tenuis,  quae  fere  imperatur,  potius  nocuisse  vi- 
sa  esset,  ope  multae  carnis  avide  assumptse,  vel  potius 
devoratae,  a  morbo  quo  conflictabant  penitus  fuerint 
liberati. 

dccccxciii.  Hujusmodi  vero  exemplis  non  nimis 
fidendum  est ;  praeterquam  enim  quod  talia  in  re  me- 
dica  miracula  suspicione  quadam  raro  careant,  satis 
probabile  est,  istiusmodi  morbos  acutos,  qui  solo  car- 
nium  usu  sublati  esse  videbantur,  alia  prorsus  ra- 
tione,  sive  solis  naturaa  viribus,  sive  auxiiio  remedio- 
rum  fuisse  sanatos,  nequetantum  carnium  appetitum 
prius  accidisse  quam  malum  jam  levatum  esset,  et 
gegri  redeuntis  sanitatis  vires  atque  beneficia  experiri 
inciperent ;  ita  ut  talis  voracitas  signum  potius  et  ef- 
fectus  quam  causa  sublevatae  aut  decedentis  febris 
liaberi  debuisset.  Certe  nemo  sanus  talibus  historiis, 
utcunque  veree  fuerint,  ita  confidet,  ut  prandium  ex 
carnibus  pro  remedio  praescribat  febricitanti,  jam  for- 
sitan  nauseanti,  omnemque  vel  delicatissimum  cibtun 
prorsus  fastidienti. 

dccccxciv.  Carnes  igitur,  cibique  ex  iis  parati, 
febricitantibus  semper  caute  atque  parce,  et  tum 
maxime  permittenda  sunt,  cum  neque  febris  vehe- 
mens,  neque  calor  magnus,  neque  sitis  immodica, 
neque  signa  multae  putredinis,  adsunt,  sed  ingens 
debilitas,  a  longo  morbo,  et  diuturna  inedia,  valde 
urgent,  et  aegri  ipsi  carnes  appetunt ;  quod  profecto 
raro  accidet  nisi  profuturae  sint :  vel  si  forte,  propter 
delirium,  aut  taedium  tantum  diaetae  vulgo  praescrip- 
tae,  carnes  flagitaverint,  quum  hae,  propter  naturam 
morbi  et  statum  corporis,  minus  idoneae  sunt,  tum 
ipsas  quas  adeo  cupiverant  quamprimum  gustave- 
rint,  statim  fere  fastidiunt,  neque  tantum  plerumque 
earuin  sumunt  quantum  corpori  multum  possit  no- 
cere. 

dccccxcv.  Quod  formam  vero  attinet  qua  tales 
cibi  febricitantibus  concedi  debeant,  id  maxime  ob- 
servandum  est,  ut  ita  coquantur  et  praeparentur,  ut 
concoctu  sint  quam  facillimi,  et  ventriculum  quam 
minime  onerent,  et  corpus  quam  minime  excitent 
aut  calefaciant ;  quocirca  rarius  purae  et  solidae  car- 
nes,  sive  assae  sive  elixae,  in  acutis  morbis  permittun- 
tur  aegris,  nimirum  ad  quas  solvendas  et  concoquendas 
ventriculus  et  intestina,  ob  infirmitatem,  minus  va- 
lent ;  et  decocta  vel  juscula  tenuia  ex  carnibus,  vel 
juscula  gelata,  quibus  paululum  vini,  et  sacchari,  et 
succi  citrei,  adjici  solet,  saepius  praescribuntur.  Haec 
profecto  satis  idonea  sunt,  et  quantum  opus  fuerit 
alunt,  fortasse  etiam  plus  quam  solidae  carnes  in 
statu  adeo  debili,  et  facile  plerumque  concoquuntur, 
neque  calefaciunt  corpus,  neque  sitim  augent,  neque 
putredini  favent,  sed  potius  obsistunt,  et  aegris  saepe 
gratissima  sunt. 

dccccxcvi.  Cavendum  autem,  ne  aut  nimis  fortia 

aut  nimia  copia  dentur  juscula  ex  carnibus  parata, 
ne  plus  aequo  alendo,  corpus  gravcnt,  vel  proprio 
stimulo  calefaciant.  Praeterea,  talia  juscula,  impri- 
mis  fortiora,  nonnunquam  aegrius  digeruntur  quam 
solida?  carnes  modica  quantitate  assumptae,  et  magis 
nutriunt,  et  ideo  plus  calefaciunt.  Ventriculus  quo- 
que  interdum  tenuem  fluidumque  cibum  male  con- 
coquit,  tum  propter  fastidium  talis  cibi,  quod  saepe 
accidit  (dcxx),  tum  propter  defectum  soliti  stimuli, 
quem  crassior  vel  solidior  cibus  ventriculo  solet  im- 
pertire.  Quapropter  et  licet  et  oportet  nonnunquam, 
cum  propter  statum  corporis  cibus  ex  carnibus  ido- 
neus  videtur,  solidas  carnes  asgris,  quamvis  adhuc 
febricitantibus,  permittere  (quas  interdum  melius 
quam  juscula  tenuia  concoquuntur),  vel  saltem  cum 
jusculis  tenuibus  panem  tostum  dare,  ut  aliquid  soli- 
di  in  ventriculo  sit ;  interdum  etiam  stimulantia  seu 
condimenta  quaedam,  veluti  cyathus  meri,  aut  pau- 
lulum  salis  communis  (quamvis  sua  natura  parum 
idonei),  necessaria  fiunt,  quippe  sine  quibus  segri  ci- 
bum  aut  nolint  sumere,  aut,  si  sumpserint,  nequeant 
concoquere. 

dccccxcvii.  Medium  denique  locum  inter  carnes 
et  fruges  tenet  lac,  cibique  nonnulli  ex  lacte  parati. 
Lac  autem  et  satis  nutriens  est,  et  parum  stimuli 
habet,  et  natura  acescens,  non  modo  non  putrescit 
ipsum,  sed  corporis  putredini  obstat :  igitur  febrici- 
tantibus  pro  cibo  et  potu  simul  concedi  potest,  aut 
purum  (modo  non  nimia  copia  detur),  aut,  quod  me- 
lius  est,  quia  purum  lac  et  nimis  alit,  et  ventriculo 
valde  debili  oneri  esse  potest,  multa  aqua  dilutum, 
aut  extracto  suo  oleo,  seu  butyro,  tenuius  et  magis 
acescens  factum  ;  aut  demum,  quod  optimum  est, 
pro  lacte  ipso,  serum  ejus,  sublata  et  rejecta  parte 

coa<mlata,  maxime  convenit,  scilicet  quod  aliquantum 
alit,  et  multum  reficit,  et  sitim  temperat,  et  corpus 
refrio-erat,  et  putredinem  arcet,  et  alvum  leniter 
solvit. 

dccccxcviii.  Quod  potum  vero  attinet,  tenuissi- 
mus  fere  debet  esse  in  morbis  acutis,  et  subacidus, 
et  frigidus  (nisi  in  nonnullis  raris  exemplis,  in  qui- 
bus,  propter  affectionem  quandam  singularem  aut 
ventriculi  ipsius  aut  alius  cujusvis  organi,  frigus  to- 
lerari  nequeat),  et  qualis  asgris  ipsis  haud  insuavis 
sit ;  quapropter  nunquam  medicatus  esse  debet,  sicut 
olim  mos  erat,  et  etiam  nunc  est  apud  multas  gentes. 
Quicquid  medicamenti  asgris  conveniat,  detur  iis  ut 
medicamentum,  et  modo  et  forma  quam  minimum 
insuavibus  :  procul  vero  absint  infusiones  et  decocta 
medicamentorum  pro  potu  communi  usurpanda, 
quippe  quae  sitim  plerumque  non  modo  non  sedant, 
sed  multum  augent,  et  anxietatem  intendunt,  et  nau- 
seam  et  vomitum  aliquando  movent,  et  vires  fran- 
gunt,  et  alvi  fluxum  interdum  inducunt ;  nimirum 
aut  propter  fastidium  quod  creant,  segros  a  bibendo 
terrent,  quum  potus  apprime  necessarius  esset,  aut 
si,  imperante  medico,  copiose  bibantur,  tum  ventri- 
culo  jam  fastidiente  et  nauseante  non  concoquuntur, 
neque  per  vasa  resorbentia  lactea  ex  intestinis  hau- 
riuntur,  in  sanguinem  deferenda ;  sed  ha?c  et  ventri- 
culum  distendunt  retenta,  vel  calore  et  humore  suo 
laxant,  et  solvunt,  et  infirmant,  eorumque  ideo  mu- 
nera  impediunt,  et  generalem  debilitatem  mirum  in 
modum  augent. 

dccccxcix.  Potus  vero  tenues,  qualibus  sani  ad 
corpus  quivis  modo  calens  reficiendum  et  sitim  re- 
stinguendam  utuntur,  febricitantibus  quoque,  et  sine 
periculo,  et  cum  omni  commodo  quod  a  medicata 

potione  expectari  potuisset,  permittuntur  ;  aqua  sci- 
licet  pura  et  gelida,  vel  quae  super  panem  tostum 
infusa  est,  vel  cui  paululum  vini  aut  succi  citrei 
mistum  est,  vel  cerevisia  nostra  tenuis,  vel  liquor  ille 
quem  Mussi  coquunt,  et  Quas  vocant,  omnia  bona 
sunt  contra  calorem,  sitim,  putredinem,  alvi  duri- 
tiem,  debilitatem,  cunctaque  demum  febris  peculiaria 
indicia  ;  nisi  forte  siquando,  propter  acorem  in  ven- 
triculo,  aut  alvi  fluxum  vehementem,  acida  et  aces- 
centia,  qualia  sunt  vinum  mixtum,  et  cerevisia,  et 
omnes  liquores  fermentati,  minus  conveniunt.  Tum 
aliis  jam  dictis  potionibus,  aut  decocto  avenaceo,  aut 
hordeaceo,  quse  nonnulli  asgri  amant  magis  et  ultro 
petunt,  uti  oportet.  Observandum  quoque  est,  po- 
tus  tenues  fermentatos,  vel  vini  paululum  cum  aqua 
mistum,  vel  demum  nonnunquam  cyathum  meri, 
asgris  gratiora  esse,  et  sitim  melius  et*  certius  restin- 
guere,  quam  ullus  potus  aquosus ;  nimirum,  quae  pu- 
tredini  fortiter  occurrunt,  et  vires  reficiunt ;  neque 
vinum  semper  calefacere  corpus,  sed  nonnunquam 
plane  refrigerare ;  neque,  demum,  potus  acescentes 
alvi  fluxum  semper  augere,  sed  eundem  haud  raro 
reprimere  (dccccxc). 

m.  Denique  potus  febricitantium  plurimum  va- 
riari,  et,  aut  ipsis  petentibus,  aut  tantum  quem  pri- 
mo  habuerant  nauseantibus,  mutari  debet,  ut  ad  li- 
bere  bibendum  quodammodo  invitentur,  suavitate 
potus,  et  recreatione  quam  ex  eo  sentiunt ;  neque 
imperentur  bibere  ad  arbitrium  medici,  ne  nimis 
sumere  cogantur  (quod  gravi  incommodo,  vel  inter- 
dum  periculo,  non  carebit),  nisi  propter  delirium, 
aut  stuporem,  neque  sentire,  neque  petere  quicquam 
possint ;  tum  quidem  de  bibendo  eos  monere  decet 
(ccxiu,  dcxlviii). 

Mi.  Heec  prsesertim  de  cibo  potuque  asgrotantium 
in  morbis  acutis  observanda.  Quod  vetustos  vero 
attinet,  quique  febre  vel  prorsus  carent,  vel  ex  alio 
atque  primario  malo  febriculam  quandam  oriundam 
habent,  hi  saape  aliam  longe  curam  postulant,  quam- 
vis  sane  multa  de  diasta  monita  utrique  morborum 
generi  communia  existent,  neque  hic  igitur  repe- 
tenda. 

mii.  Imprimis  igitur  insigne  eos  inter  discrimen 
intercedit,  quod  dum  in  acutis  cibi  appetitus  adeo 
deficit,  ut  metus  aliquando  sit,  ne  segri,  quibus  mor- 
bus  pepercisset,  inedia  absumantur ;  in  quibusdam 
vetustis  contra,  appetitus  adeo  valet,  ut  periculum 
saspe  haud  leve  a  nimia  corporis  plenitudine  sit ;  sci- 
licet  quum  propter  naturam  morbi  ventriculus  aut 
non  laborat,  aut  quum  ita  afficitur  ut  appetitus  mi- 
nus  infirmetur  quam  potestas  concoquendi  cibum,  et 
sic  inutili  et  nocituro  onere  gravatur ;  aut  demum, 
cum  appetitus  pariter  atque  concoctio  ciborum  bene 
se  habent,  et  sic,  instigante  praesertim  prava  luxus 
consuetudine,  tantum  alimenti  sumitur  et  concoqui- 
tur  a  debili  et  morbido  homine,  quantum  sanissimo 
et  validissimo  cuiquam,  plurimaque  corporis  exercita- 
tione  utenti,  plus  quam  suffecisset ;  dum  ille,  prop- 
ter  morbum,  atque  infirmitatem,  tali  vitaa  genere, 
corporisque  imprimis  exercitatione,  uti  nequit,  qua- 
lis  sola  tantum  cibi  onus  exhalasse  potuit,  aut  con- 
stitutionem  ab  ejus  noxa  defendisse.  In  tali  igitur 
statu  et  vivendi  modo,  nil  mirum  si  primus  morbus 
ingravescat,  aut  novi  et  graviores  morbi  accedant. 

miii.  In  multis  morbis  vetustis,  veluti  in  sangui- 
nis  nimia  abundantia,  aut  sanguinis  profluviis,  phthi- 
si,  paralysi,  podagra,  alvi  fluxu,  hydrope,  hystcria, 
clyspepsia,  insania,carcinomate,melancholia,  epilepsia, 

strumis,  scorbuto,  &c.  curatio  vel  omnis,  vel  magna 
ex  parte,  diastas  committitur ;  et  innumera,  et  valde 
peculiaria,  quas  medici  de  ea  asgrotantibus  dare  so- 
lent  prascepta,  ad  varias  res,  tum  morbi  naturam  et 
originem,  tum  quoque  segri  statum,  spectare  opor- 
tet. 

miv.  Oportet  imprimis  cibus  natura  et  copia  talis 
sit,  qualis  et  aptus  sit  alendo  et  reficiendo  corpori, 
et  simul  non  nimis  nutrimenti  prsebeat,  at  concoctu 
facilis  sit,  et  nulla  morbi  indicia  augeat,  nec  nova 
mala  inducat,  sed  morbosse  corporis  conditioni,  quan- 
tum  fieri  possit,  adversetur,  et  quasi  remedio  sit. 
Neque  profecto  levis  momenti  est,  ut  diaeta  prasscripta 
asgris  ipsis  non  nimis  ingrata  sit ;  sin  minus  metuen- 
dum  erit,  ne  medici  de  ea  praacepta  aut  prorsus  ne- 
gligantur,  aut  parum  accurate  observentur ;  pauci 
enim  tantam  vim  atque  constantiam  animi  habent, 
ut  in  his  rebus  quamdiu  opus  fuerit  sibi  imperent, 
morbique  sanationem  tam  dura  lege  accipiant. 

mv.  Quod  copiam  cibi  attinet,  vix  aut  ne  vix  qui- 
dem  definiri  potest ;  prasterquam  enim  quod  copia 
quee  necessaria  prorsus  fuerit  variat  quam  maxime 
in  diversis  hominibus,  aut  in  iisdem,  diversis  tem- 
poribus,  multo  difficilius  est  in  quantitate  quam  in 
qualitate  escas  sibimet  temperare.  Multi  a  volupta- 
tibus  splendidaa  mensse,  quas  nocituras  sciunt,  lu- 
bentes  abstinuerint,  qui  tamen  famem  quotidie  im- 
portunam  aagrius  toleraverint ;  quapropter,  nisi  peri- 
culum  aliquid  gravius  urgeat  et  instet,  aut  ipsi  aegri 
incommodum  suse  voracitatis  jam  experti  sint,  vix 
opus  erit  quantitatem  alimenti  praescribere ;  tum 
quidem  diseta  parcissima  et  tenuissima  necessaria 
esse  potest,  forsan  etiam  inedia  ipsa  per  aliquod  tem- 
pus  haud  inutilis. 

mvi.  Quoniam  vero  adeo  difficile  atque  ingratum 
est  quantitatem  cibi  pragscribere,  medici  saspe  co- 
nantur  qualitatem  ejus  ita  determinare,  ut  aeger,  dum 
appetitui  suo  indulget,  tantumque  cibi  assumit  quan- 
tum  huic  satisfaciat,  neque  nimis  alimenti  accipiat, 
nec  quicquam  edat  quod  ventriculus  concoquere  ne- 
queat :  et  sic  neque  hunc  oneret,  neque  totum  cor- 
pus  plus  aequo  impleat. 

mvii.  Carnes  vero,  cibique  ex  iis  parati,  multo 
plus  nutriunt  quam  fruges  aut  lac,  et  ideo  saspe  pro- 
hibentur,  dum  haec  fere  ad  libitum  permittuntur 
asgris.  Hoc  praaceptum  in  plerisque  forsitan  exem- 
plis  sat  fuerit  ad  determinandam  nutrimenti  copiam, 
ita  saltem  ut  corpus  non  nimis  impleatur.  Saape 
autem  cavere  oportet,  ne  victus  ex  lacte  et  frugibus, 
veluti  pane  communi,  propter  quantitatem  assump^ 
tam  nimis  plenus  fiat.  Quod  si  librae  duae  boni  pa- 
nis  fermentati,  cum  tribus  libris  lactis  vaccini  in  die, 
sat  erit  ad  alendum  hominem  sanum  et  validum,  et 
multum  se  exercentem,  perspicuum  est,  dimidiam, 
vel  fortasse  tertiam  partem  istius  quantitatis,  nimi- 
am  futuram  pro  aggro,  debili,  ignavo,  et  lecto  quasi 
affixo :  tamen  tantum  et  amplius  saspe  assumitur  ab 
aagris,  qui  credunt  se  victu  tenuissimo  uti. 

mviii.  Multum  quoque  nocuit  prseceptum  illud 
commune  atque  plausibile,  quamvis  revera  ineptum 
prorsus,  et  saspe  periculosum,  de  victu  valetudinario- 
rum ;  nempe,  ut  saspe  in  die  edant,  et  parum  assu- 
mant  uno  quovis  tempore;  prae  metu  scilicet  ne 
ventriculus  nimio  onere  simul  accepto  opprimatur. 
Sed  dum  ab  hoc  praecavetur,  in  aliud  vitium  curri- 
tur ;  nam  multi  hoc  modo,  quamvis  aegri  et  debiles, 
plus  nutrimenti  spatio  unius  diei  devorabunt,  quam 
sani  sumere  solebant :  sic  etiam  ventriculus  multum 

infirmabitur,  nunquam  fcre  ut  debet  evacuatus  ;  nam 
nihil  magis  ad  ejus  vires  conservandas,  aut  reficien- 
das  si  defecerint,  confert,  quam  tempestiva  exina- 
nitio,  et  interdum  etiam  inedia  aliqua,  per  spatium 
saltem  solito  longius  (dcxvii,  dcxix). 

mix.  Non  minimum  certe  commodum  diaatse  ex 
lacte  et  frugibus  comparatge  in  hoc  consistit,  quod 
cibi  forma  satis  simplice  et  naturali  fere  sumuntur, 
neque  condimentis  corrupti  neque  arte  coqui  mutati, 
ut  ad  ingluviem  invitent.    Pari  ratione  carnes  eeque 
ac  fruges,  quum,  propter  naturam  mali  aut  statum 
aegri,  in  longis  morbis  permittuntur,  quam  simplicis- 
sime  coctae,  assse  scilicet,  vel  elixae,  esse  debent :  ca-  1 
vendumque  a  condimentis,  cavendumque  a  varietate 
alimentorum,  quae  ambo  famem  quandam  aliter  non  j 
esurienti  conciliant,  et  sic  ad  voracitatem  invitant  : 
(dcxxxviii). 

mx.  Non  tamen  sat  est  cibum  segris  vetustis  mor- 
bis  laborantibus  concessum  eos  satis  nutrire,  neque 
nimium  alimenti  praebere ;  oportet  quoque  concoctu 
facilis  sit,  neque  ventriculum  gravet,  aut  male  affi- 
ciat;  res  sane  eo  majoris  momenti,  quod  nonnulli 
morbi  vetusti  a  morboso  ventriculi  statu  plane  ori- 
untur,  multique  alii  cum  ventriculi  affectionibus 
arctissimo  nexu  conjunguntur,  ita  ut  maxima  eorum 
sanationis  spes  in  restitutis  ventriculi  viribus  posita 
sit.  Difficillimum  vero  est  prascepta  ulla  certa  aut 
fixa  dare  de  re  adeo  incerta  ut  facilitas  concoctionis 
alimentorum,  quaeque  a  tot  variis  rebus  pendet,  im- 
primis  autem  a  constitutione  a?gri,  et  statu  prassente 
ventriculi,  et  natura  morbi,  et  vi  consuetudinis,  et 
vitse  genere  quam  ille  degit,  ejusque  interdum  fas- 
tidio  et  repugnantia,  vel  cupiditate  aut  amore,  quo- 

rundam  ciborum.  Multi  enim  et  optimi  cibi,  sua 
natura  neque  faciles  neque  difficiles  concoctu,  dici 
possunt ;  sed  tantum  prout  ventriculus  se  habuerit, 
aut  bene  digeruntur  in  eo  aut  corrumpuntur. 

mxi.  Tuto  vero  dici  potest,  omnes  cibos,  carnes 
pariter  ac  fruges,  crudos  quam  coctos  difficiliores  esse 
concoctu  (dcxxxviii). 

mxii.  Carnes  quoque  plurimum  assa?  vel  elixee, 
quam  modice  tantum  aut  leviter  coctse,  duriores  sunt 
concoctu ;  nisi  haa  fastidium  moveant,  quod  concoc- 
tionem  omnis  cibi  impedit. 

mxiii.  Omnia  oleosa,  adeps,  butyrum,  olea,  fere 
semper  aegrius  concoquuntur  quam  alii  cibi ;  pra?- 
sertim  usta  vel  fricta ;  quapropter  ab  segris  semper 
evitanda  sunt,  vel  saltem  parcissime  utenda,  sive  pro 
cibo,  sive  pro  condimento  ad  alios  cibos,  quorum 
concoctionem,  aliter  bonam  et  facilem  futuram,  ali- 
quando  corrumpunt.  Hsec  ratio  est  cur  carnes  saepe 
segris  hac  tantum  lege  permittantur,  ut  cum  nullo 
alio  condimento  quam  proprio  succo  aut  jure  istas 
comedant.  Ob  eandem  quoque  causam  aegri  semper 
monendi  sunt,  ne  cum  frugibus,  veluti  oleribus  aut 
radicibus  esculentis,  multum  butyrum  vel  oleum 
sumant,  sicut  mos  est  apud  multas  gentes. 

mxiv.  Carnes  salitae,  vel  fumo  vel  aromatis  condi- 
tae,  vel  sicca?,  et  durse,  et  tenaces,  difficillime  conco- 
quuntur,  et  ideo  aegris  fere  semper  prohibenda?  sunt, 
nisi  forte  siquando  vehementi  cupiditati  obtemperare 
oporteat,  vel,  propter  infirmitatem  ventriculi,  cibo 
praeter  solitum  acri  et  gustui  grato  opus  sit,  qui  eum, 
sui  numeris  aliter  impotentem,  stimulet,  et  ad  justam 
actionem  incitet. 

mxv.  Inter  carnes  terrestrium  animalium  qua* 
mensis  imponi  solent,  haud  magnum  discrimen  ex- 

istit.  Carnes  juniorum  quam  adultorum,  carnesque 
avium  quam  quadrupedum,  contra  vulgarem  notio- 
nem,  nonnihil  difficiliores  videntur  esse  concoctu. 
Ferae,  quam  cicures,  magis  salutares  et  faciliores  con- 
coctu  habentur,  scilicet  qua3  minus  quam  hae  sagi- 
nantur,  et  sanius  et  magis  naturaliter  vivunt.  Car- 
nes  vero  avium  quarundam  aquatilium,  veluti  ana- 
tum,  anserum,  et  similium,  validiorem  et  fere  gravio- 
rem  cibum  quam  carnes  aliorum  alitum  praebent. 

mxvi.  Majus  autem  discrimen  intercedit  inter 
carnes  piscium.  Omnes  sane  plurimum  nutrimenti 
suggerunt ;  quaedam  vero,  si  modo  simpliciter  coctae 
fuerint,  facillime  digeruntur,  aliae  contra  difficillime ; 
omnes  vero  frictae,  aut  cum  multo  oleo  vel  butyro 
assumptse,  aegerrime  concoquuntur.  Pisces  imprimis 
maritimi,  quorum  carnes  albae  sunt,  cibum  praebent 
bonum  et  levem.  Idem  dici  potest  de  ostreis,  can- 
ceribus,  astacis,  cseterisque  fere  conchyliis.  Pisces 
vero  quorum  carnes  subrubrae  sunt,  cum  fluviatiles, 
tum  quoque  maritimi,  veluti  salmo,  halec,  scomber, 
&c.  nutrimentum  validissimum  praebent,  sed  difficiles 
plerumque  concoctu  existunt,  partim  fortasse  propter 
naturam  carnium,  partim  quoque  propter  plurimum 
oleum  quod  habent. 

mxvii.  Lac  ipsum  vaccinum,  quamvis  plerumque 
optimus  atque  levissimus  cibus,  nonnunquam  aegre 
concoquitur,  ventriculumque  multum  gravat ;  scilicet 
postquam  semel.coactum  est  (dcxxxiv),  haud  facile 
iterum  solvitur,  propter  duritiem  et  tenacitatem  quam 
adipiscitur.  In  hoc  statu,  lac  natura  tenuius,  veluti 
asininum,  melius  respondebit,  vel  etiam  lac  vaccinum 
aqua  dilutum  et  saccharo  commistum.  Flos  lactis, 
cujus  magna  pars  merum  oleum  est,  fere  semper 
difficilis  concoctu  reperitur:   pressum  vero  lac  ex 

omnibus  fere  quibus  vulgo  utimur  cibis  difficillime 
concoquitur,  praesertim  tostum,  cum  propter  insig- 
nem  tenacitatem,  tum  quoque  propter  oleum  suum 
ustum  et  frictum.  Vetustior  quidem  caseus,  et  jam 
psene  corruptus,  a  multis  concoctu  satis  facilis  repe- 
ritur ;  quin  et  multi  putant,  eum  non  modo  ipsum 
facile  concoqui,  sed  aliorum  quoque  alimentorum 
concoctionem  promovere,  prassertim  quag  naturaliter 
ad  acorem  vergunt.  Hoc  autem,  ut  videtur,  benefi- 
cium,  potius  tribuendum  est  stimulo  quem  infirmiori 
ventriculo  impertit,  quam  putrida?  ejus  naturse,  quae 
ut  vulgo  creditur  acori  adeo  adversatur. 

mxviii.  Far  omne  priusquam  fermentatum  fuerit, 
concoctu  difficile  est,  et  ideo  validioribus  tantum 
ventriculis  accommodatum  ;  probe  autem  fermenta- 
tum  facillime  concoquitur,  ita  ut  vel  delicatissimis 
aggrotis  conveniat.  Pari  ratione  radices  esculentae, 
veluti  battata,  quae  multam  farinam  habent,  aegro- 
tantibus  parum  accommodatas  sunt.  Quin  et  ob 
eandem  causam  legumina  multa,  veluti  pisa,  fabae, 
et  similia,  quse  dum  tenera  et  viridia  adhuc  sunt 
adeo  facile  concoquuntur,  ut  plerisque  aagrotis  tuto 
permittantur,  quamprimum  maturescunt,  et  farracea 
fiunt,  difficiliora  concoctu  evadunt. 

mxix.  Pleraeque  radices  esculenta?,  atque  olera, 
veluti  rapum,  aut  pastinaca,  aut  brassica,  aut  spinacea, 
quo  ipsa  teneriora  sunt,  eo  facilius  fere  ab  infirmo 
ventriculo  concoquuntur.  Neque  tantum  ad  genus 
herbae  quam  ad  teneritudinem  ejus  spectare  oportet ; 
brassica  enim  communis  pro  cibo  assumpta,  robustis- 
simis  interdum  oneri  est,  dum  cauliflorem  aut  brocoli, 
infirmissimi  saspe  impune  edunt,  et  beneconcoquunt. 

mxx.  Poma  mitia  plerumque  admodum  salutaria 
sunt,  et  a  multis  morbis  aliquando  defendunt,  et 

quosdam  preesentes  summovent,  et  brevi  solvuntur 
et  facile  concoquuntur  in  ventriculo,  modo  neque 
nimia  copia  devorata  fuerint,  neque  tempore  minus 
idoneo.  Tutissima  sunt  vel  pro  jentaculo  vel  pro 
ccena  assumpta,  vel  aliquamdiu  ante  vel  aliquamdiu 
post  prandium  :  nam  statim  a  prandio,  pleno  scilicet 
ventriculo,  vel  forsitan  nimis  jam  onerato,  si  fuerint 
assumpta,  perspicuum  est  haud  parum  esse  nocitura. 
Quod  si  ventriculus  valde  infirmus  est,  et  acori 
imprimis  obhoxius,  tum  pomaf  quamvis  maturissima, 
aut  omnino  deneganda  sunt  a3gro,  aut  caute  et  parce 
admodum  concedenda. 

mxxi.  Plurimi  £egri,  diaetas  ex  carnibus  pro  maxi- 
maparte  diu  assueti,  frugibus,  siquando  has  propter  va- 
rias  causas  magis  apta?  credita?  sunt,  atque  prsescripta?, 
difficillime  assuescunt,  neque  has  sine  fastidio  sumere, 
aut  sumptas  sine  magno  tumultu  in  ventriculo  con- 
coquere,  possunt.  Tamen  prudentia  atque  perseve- 
rantia,  subducta  vel  minuta  paulatim  carnium  quan- 
titate,  auctaque  pro  rata  parte  frugum  copia,  omnes 
fere  homines  eo  perduci  queunt,  ut  has  et  satis  appe- 
tant,  et  sine  incommodo  assumant,  et  vel  solis  frugi- 
bus  (si  opus  fuerit),  vel  iis  saltem  pro  maxima  cibi 
parte  vescantur,  idque  non  modo  sine  periculo  aut 
incommodo,  sed  cum  magno  beneficio. 

mxxii.  Ex  iis  rebus  quibus  pro  jentaculo  uti  sole- 
mus,  thea,  cqffea,  cacao,  hsec  sola  aliquid  nutrimenti 
suggerit ;  priores  enim  duas  res  nihil  nutriunt,  nisi 
ope  lactis  et  sacchari  qua?  cum  iis  commiscentur. 
Prseterea  vi  quadam  sedante  et  solvente  in  ventriculo 
pollent,  pra-sertim  quum  calida?  bibuntur,  et  ideo 
parum  salutares  fiunt ;  quapropter  omnibus  fere 
zegris  vetustis  morbis  laborantibus  prohibendaB-  sunt, 
vel  parcissime  permittenda?.    Cacao  vero,  multum 

olei  et  quasi  farinas  continens,  valde  nutriens  est ; 
potusque  ex  eo  confectus,  dummodo  bene  coctus  sit, 
et  non  nimis  crassus  factus,  et  fabaa  in  pollen  tenuis- 
simum  tritse  fuissent,  neque  cum  aromat.is  mixtae,  a 
multis  hominibus  bene  concoquitur,  et  iis  igitur  satis 

aptus  cibus  est. 

mxxiii.  Ova  demum  recentia  atque  sorbilia,  et 
multum  nutrimenti  praebent,  et  concoctu  faciiia  sunt, 
et  ideo  bonus  et  salutaris  cibus  plerumque  fiunt,  et 
saspe  cum  insigni  beneficio  in  locum  aliarum  rerum 
pro  jentaculo  aut  ccena  sufficiuntur. 

mxxiv.  Delectus  denique  cibi  haud  levis  momenti 
in  morbis  vetustis  fieri  debet,  ratione  habita  naturte 
morbi,  cui  cibus  ita  accommodari  debet,  ut  ei  quam 
maxime  adversetur,  et  morbosum  corporis  statum 
aliquatenus  corrigat :  sic,  in  morbis  hydropicis,  sicca 
et  solida  dieeta  ex  carnibus  assis  et  similibus  rebus ; 
in  morbis  putridis  vero  diaeta  tenuis  ex  frugibus, 
pomis,  &c.  maxime  idonea  erit.  Sed  de  his  rebus 
fusius  postea  agendum  erit,  sub  variis  titulis  remedio- 
rum  quae  adversus  singulos  morbosos  corporis  status 
valent. 

mxxv.  Potui  quoque  aegrotantium  in  longis  mor- 
bis  cura  non  levis  danda  est,  scilicet  qui  vel  solum 
ventriculum  vel  totum  corpus  pari  ratione  ac  cibus 
afficere  potest.  Potus  omnis,  origine,  et  natura 
etiam  pro  maxima  parte,  aqua  est ;  quae  quidem  pura, 
sive  fontana  sive  fluviatilis,  nihil  male  in  se  habet,  et 
omnibus  asgris  et  omnibus  ventriculis,  utcunque  deli- 
catis  atque  infirrnis  (nisi  prava  consuetudine  aliquid 
meraci  necessarium  factum  fuerit),  apta  et  accom- 
modata  est.  Sunt  profecto  rnultas  aquae  quae  alia 
atque  alia  ratione  corpori  nocere  possnnt ;  sunt  quo- 

x  2 


CONSPECTUS 


CAP.  XXV. 


que  multae  medicinales  aquse  in  variis  morbis  salu- 
berrimae.    Sed  de  his  non  hic  est  locus  agendi. 

mxxvi.  Pura  autem  aqua  fontana,  praesertim  recens 
et  frigida,  optimus,  et  saluberrimus,  et  fere  gratissi- 
mus  sitientibus,  sive  sanis  sive  aegris,  potus  est ;  ni- 
mirum  qui  sitim  restinguit,  corpus  refrigerat,  acria 
diluit  et  sic  obtundit,  urinam,  et  saepe  sudorem, 
movet,  noxia  expellit,  putredini  obstat,  concoctioni 
opitulatur,  et  demum  ventriculum  roborat. 

mxxvii.  Sunt  tamen,  quamvis  paucissimi,  quibus 
frigida,  propter  insignem  vel  totius  corporis  vel 
ventriculi  tantum  infirmitatem,  suo  frigore  nocere 
videtur.  His  interdum  eadem  aqua,  vel  levissime 
tepefacta,  vel  cocta  et  iterum  frigescens,  et  sic  quasi 
mollita,  satis  conveniet. 

mxxviii.  Homines  vero  semper  et  ubique  in  li- 
quoribus  quibusdam  fermentatis  et  inebriantibus  si- 
bimet  comparandis  solertes  fuere;  et  tenuioribus 
saltem  hujusmodi  liquorum  pro  potu  communi,  si- 
cut  meracioribus,  luxuriae  causa  saepe  utuntur ;  ita 
ut  multi  per  plures  annos,  aquam,  quae  sola  fere  na- 
turalis  potus  dici  queat,  ne  semel  quidem  gustave- 
rint.  Quin  et  multi  iis  ita  assuescunt,  ut  potu  quo- 
dam  meraco  sine  gravi  incommodo  carere  nequeant. 

mxxix.  Ex  iis  liquoribus,  vina  et  cerevisiae  vario- 
rum  generum  maxime  in  usu  sunt,  et  sanis  homini- 
bus  fere  tuta,  et  multis  aegris  salutaria,  modo  sua 
natura  bona  fuerint  (satis  scilicet  fermentata,  neque 
adhuc  ad  acorem  nimis  vergentia),  neque  nimia  co- 
pia  assumpta. 

mxxx.  Incommodo  vero  quodam,  vel  aliquando 
periculo  aliquo,  in  multis  longis  morbis  non  carent. 
Corpus  imprimis  nutriunt,  quod  aqua  non  facit, 
idque  forsan  cum  tali  subsidio  minime  opus  est,  et 


325 


sic  nocent.  Praeterea,  excitant  et  calefaciunt  cor- 
pus,  forsitan  jam  nimis  calens.  Et  denique,  natura 
sua  acescentia,  ventriculo  jam  inflrmo  saspe  nocent, 
acorem  in  eo  gignunt,  concoctionem  alimentorum,  et 
nutrimentum,  et  refectionem  corporis,  impediunt,  et 
hoc  ideo  brevi  infirmant. 

mxxxi.  Quasdam  ex  iis  propter  tenuitatem  ad 
acorem  valde  proclivia  existentia,  quasdam  contra 
natura  magis  meraca,  excitando  primo,  postea  infir- 
mando  stomachum  et  totum  corpus,  asgrotis  maxime 
nocent.  Si  parce  bibendum  est,  meraciora  Hispanias 
et  Lusitaniaa  vina  optima  sunt  et  maxime  salutaria  ; 
sin  largius,  puriora  et  saniora  Galliaa  vina  tutiora 
sunt  et  aagris  et  sanis.  Ex  cerevisiis  vero,  Londi- 
nensis  illa  fortis  atque  amara,  quae  Porter  vocatur, 
saluberrima  est,  et  asgrotantibus,  iis  prsesertim  qui  a 
stomacho  laborant,  accommodatissima,  et  fere  sola 
permittenda. 

mxxxii.  Prseter  vero  omnes  liquores  fermentatos, 
meracissimi  illi  latices,  qui  spiritus  destillati  vocan- 
tur,  apud  multos  in  usu  quotidiano  sunt,  aut  meri, 
aut  cum  aqua  et  aliis  rebus  commisti.  Hi  sane  in- 
commodis  quibusdam  vinorum  plane  carent ;  neque 
enim  corpus  nutriunt,  neque  acescunt  in  ventriculo, 
sed  potius  acorem  in  eo  impediunt :  commoda  quo- 
que  haud  exigua  plane  possident;  ventriculum  et 
totum  corpus  excitant,  et  sic  concoctionem  alimen- 
torum,  aliter  difficillimam  futuram,  saspe  promovent. 
Nihilominus  vero  plurima  et  pessima  incommoda 
nunquam  non  habent,  et  merito  omnium  rerum  quas 
hactenus  luxuria  humana  excogitaverit  perniciosissi- 
mi  habentur.  Nimis  excitando  ssepe  nocent ;  saspius 
adhuc  et  magis  infirmando :  generi  nervoso  impri- 
mis  inimici  sunt,  et  ventriculo,  et  jecori ;  unde  infir- 

mitas  generalis,  et  dirns  et  insanabilis  hydrops,  vel 
ab  hac,  vel  ab  obstructionibus  viscerum,  quas  liquo- 
res  isti  gignere  solent.  Rarissime  igitur  aegrotantibus 
pennittendi  sunt  spiritus  isti  destillati,  utcunque  di- 
luti,  nam  vi  consuetudinis,  quamvis  primo  parum 
grati,  paulatitn  suaviores  fiunt,  et  meraciores  bibun- 
tur.  Mitescunt  aliquantum  et  obtunduntur  in  potu 
nostro  Punch,  non  modo  multa  aqua  diluti,  sed  cum 
saccharo  simul  et  succo  pomorum  quorundam  com- 
misti.  Sed  tum  nihil  peculiaris  commodi  habent; 
nam  liquor  ille,  sicut  vinum,  sed  magis  adhuc,  in 
ventriculo  acescit,  et  toti  corpori  magis  nocet. 

mxxxiii.  Superest  et  una  alia  res,  quas  et  cibo  et 
potu,  cum  sanis  tum  maxime  asgris,  sive  acutis  sive 
vetustis  morbis  laborantibus,  magis  necessaria  est,  et 
saspe  omnibus  medicamentis  et  medicina  ipsa  pree- 
stantior ;  aer  nimirum  purus  et  bonus,  quo  nihil  ad 
vitam  retinendam,  et  sanitatem  conservandam,  magis 
necessarium  est,  nec  quicquam  ad  multos  morbos 
sanandos  utilius ;  scilicet  sine  quo  medicamenta  alio- 
quin  optima  et  efficacissima  parum  omnino  valent, 
et  morbi,  natura  leves  et  facile"  sanabiles,  maligni 
prorsus  et  saspe  insanabiles  fiunt. 

mxxxiv.  Aer  enim  purus  venenatam  illam  me- 
phitim  quam  sanissimi  etiam  homines,  et  multo 
magis  aegri,  a  pulmone  et  cute  usque  exhalant,  au- 
fert,  et  per  auras  diffundit,  donec  tandem,  deposita 
vi  sua  pestifera,  et  ipsis  et  aliis  innoxia  fiat.  Purus 
prasterea  aer  corpus  reficit  atque  refrigerat,  vires  for- 
tasse  multum  labefactas  confirmat,  cibi  appetitum  et 
concoctionem  juvat,  et  putredine  fortiter  occurrit, 
pragsertim  frigidulus.  In  acutis  morbis  apprime  ne- 
cessarius  fit,  propter  rationes  satis  manifestas ;  pra?- 
sertim  in  febribus  a  contagio  ortis.   In  omnibus  is- 

tiusmodi  morbis,  aer  purus,  et  quam  saspissime  reno- 
vatus,  salutaris  et  necessarius  est.  In  multis,  aer  ali- 
quantum  frigidior  quam  sanis  aut  gratus  aut  tutus 
esset,  et  saluberrimus,  et  ipsis  aegris  jucundissimus 
existit.  Non  omnes  vero  morbi  acuti  adeo  frigidum 
aera  tolerant ;  praesertim  qui  a  frigore  collecto  ori- 
untur,  vel  in  quibus  pulmones  multum  afficiuntur, 
cujuscunque  fuerint  originis.  In  omnibus  vero  mor- 
bis  aer  calidus,  et  impurus,  et  morbosis  effluviis  cor- 
ruptus,  et  stagnans,  neque  ut  decet  mutatus,  haud 
pamm  nocet. 

jixxxv.  Neque  mediocris  in  morbis  vetustis  est 
vis,  neque  mediccris  utilitas,  idonei  aeris,  qui  pro- 
fecto  in  quibusdam  morbis  sola  spes  atque  praesidium 
est.  Ille  autem  semper  debet  esse  purus,  quod  nullo 
modo  obtineri  potest  nisi  subinde  renoyetur.  Pie- 
rumque  siccus  aer  saluberrimus  est ;  nimirum  qui 
corpus  maxime  roborat  et  excitat,  et  exbalationem 
per  cutem  promovet,  et  cibi  appetitum  conciliat,  et 
concoctioni  favet,  et  respirationi  fere  accommoda- 
tissimus  est.  Fertur  tamen,  quosdam  a  pulmone 
laborantes,  in  aere  crasso  et  humidiore,  quam  in  puro, 
et  sicco,  et  sereno  aere,  melius  se  habere.  Interdum 
calidior  aer,  interdum  frigidulus,  magis  prodest  in 
morbis  longis,  prout  hi  vel  a  frigore,  et  torpore,  et 
repressa  per  cutem  excretione,  vel  a  calore  et  nimia 
laxitate  et  mobilitate  corporis  profluxerint.  Ccelum 
denique  temperatum,  serenum,  modice  calidum,  et 
pras  omnibus  aaquale,  saltem  non  subitis  tempestatis 
mutationibus  obnoxium,  in  omnibus  fere  morbis  sa- 
luberrimum  est,  et  in  nonnullis,  in  quibus  remedia 
parum  valent,  veluti  in  phthisi,  praestantissimum  re- 
medium. 

mxxxvi.  Vires  autem  aeris,  cum  in  inducendis 
tum  quoque  in  levandis  aut  summovendis  morbis, 
tum  denique  iti  eorpore  aut  roborando  aut  infirman- 
do,  nondum  satis  intelliguntur.  Argumenta  vero 
et  observationes  etiam  haud  pauca  non  desunt,  quae 
ostendant,  aera  in  his  rebus  plurimum  valere,  pluri- 
mumque  praesidii  in  eo  esse  positum,  si  modo  admi- 
nistratio  ejus  esset  plenius  intellecta. 

Cap.  XXVI.— De  remediis  astringentibus. 


mxxxvii.  (^uoniam,  ut  suo  loco  jam  dictum  est 
(lxxx,  et  seqq.),  partes  solidse  humani  corporis,  vel 
per  totam  compaginem  vel  ih  parte  tantum  singulari, 
sive  natura,  sive  prava  consuetudine  et  vivendi  ra- 
tione,  sive  variis  causis  morbosis,  sive  demum  vi 
morborum  quorundam,  praecedentium,  saepe  relaxan- 
tur  ultra  modum,  et  debiles  et  flaccidae  fiunt,  ad  vita? 
munera  parum  valentes ;  remediis  quibusdam  plane 
opus  est,  quas  talem  debilitatem  et  laxitatem  corri- 
gant,  partesque  nostras  solidas  ad  pristinam  et  sanam 
firmitatem  reducant.  Hujusmodi  remedia,  Astrin- 
gentia  apud  medicos  vocantur. 

mxxxviii.  Talem  vim  partes  solidas  animalium 
corporum  densandi,  et  firmandi,  et  roborandi,  res 
quasdam  possidere  multa  docent,  et  praesertim  ars 
illa  communis  et  bene  nota  corii  cortice  querno  aliis- 
que  similibus  rebus  depsendi  et  praeparandi,  donec 
insignem  duritiem  et  firmitatem  acquirat. 

mxxxix.  Plurimas  quoque  res  simili  quodammodo 
\  i  in  corpore  vivo  pollere,  et  ratio  docuit,  et  expe- 

rientia  satis  demonstravit.  Modus  vero  quo  hunc 
effectum  prasstant,  parum  hactenus  intellectus  est; 
sive,  ut  quidam  opinantur,  novas  particulas  inter 
pristinas  interponendo,  qua?  has  fortius  annectant, 
totamque  ideo  compagem  firmiorem  reddant ;  sive, 
ut  aliis  magis  placet,  parum  vel  nihil  nova?  materia? 
adjecto,  vincula  tantum  adhassionis  priorum  parti- 
cularum  constringendo,  quai  sic  ad  propiorem  con- 
tactum  perducta?,  materiam  duriorem  reddant.  Praa- 
stat  certe  de  re  adeo  obscura  atque  incerta  nihil 
conjectare,  quam  variis  opinionibus,  ipsisque  parum 
accuratis,  neque  ad  rem  bene  explanandam  idoneis, 
neque  usui  medico  accommodatis,  nosmet  irretire. 
Tamen  satis  certum  est,  materiam  solidam  anima- 
lium  corporum,  interdum  ductis  tantum  particulis 
ex  quibus  constat  in  arctiorem  contactum,  citra 
ullam  vel  minimam  compositionis  mutationem,  et 
interdum  etiam  dissipatis  particulis  humidioribus 
quaa  eam  mollem  fecissent,  firmiorem  reddi.  Medi- 
camenta  vero  astringentia,  num  simili  quovis  modo, 
an  alia  prorsus  ratione,  suum  effectum  preestent,  pa- 
rum  constat;  nec  multum  refert,  dummodo  effectus 
ipse  certus  sit,  eorumque  natura  et  administratio  sa- 

tis  perspecta. 

mxl.  Multa  sane,  et  quidem  diversissimaa  natura? 
medicamenta,  inter  astringentia  merito  recensentur. 
Omnia  vero  medicamenta  quag  hac  facuitate  pollent, 
vel  ex  frugibus,  vel  ex  fossilibus  corporibus  sunt 
derivata. 

mxli.  Innumeris  fere  in  frugibus,  inque  variis 
earum  partibus,  inest  vis  astringens ;  veluti  in  radi- 
cibus,  corticibus,  lignis,  foliis,  floribus,  fructibus, 
et  demum  in  succis  propriis  spissatis ;  quorum  omni- 
um  exempla  esse  possunt,  cortex  quercus  roboris, 

radix  polygoni  bistortce,  radix  tormentillce  erectcc,  lig- 
num  hcematoxyli  canipechiani,  folium  arbuti  uvaz 
ursi,  petala  rosas  Gallicas,  punica?  granati  flos  plenus, 
fructus  pyri  mali,  hino,  &c.  Maxima  autem  vis  as- 
tringens  in  corticibus  frugum  fere  reperitur  :  quin  et 
in  radicibus  astringentibus,  et  in  fructibus  quibus- 
dam  similem  vim  habentibus,  veluti  in  punicce  gra- 
nati  fructu,  maxima  vis  in  cortice  eorum  plane  in- 
sidet. 

mxlu.  Balsama  quoque,  ut  vocantur,  succi  scilicet 
frugum  quarundam  resinosi,  inter  astringentia  medi- 
camenta  annumerantur,  et  in  quibusdam  morbis  pro 
astringentibus  remediis  praBScribuntur,  neque  inu- 
tiliter ;  quamvis  veram  et  puram  vim  astringentem 
plane  non  habeant,  multaque  ostendant,  ea  longe  alia 
ratione  in  istis  morbis  prodesse. 

mxliii.  Vis  demum  astringens  haud  exigua  inest 
iu  succis  quarundam  frugum,  cum  in  iis  qui  natura 
acidi  sunt,  veluti  succus  citri  medicae,  tum  quoque 
in  iis  qLii  natura  dulces  et  blandi  existentes,  tantum 
postquam  fermentati  fuerint,  acorem  et  vim  astrin- 
gentem  adipiscunUir.  Sic  multa  vina,  prassertim 
rubra,  quamvis  recentia,  et  sua  natura  optima,  vim 
quandam  astringentem  habent;  omnia  vero,  vina, 
omnesque  liquores  fermentati,  cerevisia,  &c.  jam  acida 
facta,  haud  parum  astringentia  existunt. 

mxliv.  Observatu  dignum  est,  plerasque  fruges 
quibus  radices  amarse  sunt,  cortices  plus  minus  as- 
tringentes  habere.  Prasterea,  omnes  fere  fruges 
amarae  nonnihil  facultatis  astringentis  possidere  vi- 
dentur,  et  revera  pro  astringentibus  remediis  a  me- 
dicis  saepe  prsescribuntur.  Vis  demum  astringens, 
siqua  herbas  cuiquam  inest,  facile  detegitur,  non  mo- 
do  sapore  illo  aspero  atque  ingrato  qui  omnibus 

substantiis  astringentibus  communis  et  constans  est, 
sed  facilius  et  certius  adhuc,  nigro  colore,  qui  statim 
fere  effici  solet,  ut  herba  ipsa,  vel  infusio  tantum 
ejus,  commista  fuerit  cum  sulphate  ferri  in  aqua  so- 
luto. 

mxlv.  Omnia  medicamenta  astringentia  quae  ex 
frugibus  desumuntur  adeo  mitia  et  tuta  sunt,  ut 
facile,  et  sine  periculo,  vel  largius  vel  parcius,  se- 
cundum  ipsorum  facultates,  ab  aegris  devorari  possint, 
eorumque  usus  diu  continuari. 

mxlvi.  Ex  fossilibus  quoque  rebus  plurima  deri- 
vantur  medicamenta  astringentia.  Hegc  vero  sunt 
vel  terras,  vel  metalla,  vel  demum  sales,  sive  puri, 
sive  terrei,  sive  metallici. 

mxlvii.  Ex  terris  puris,  quamvis  multae  olim  pro 
astringentibus  remediis  usurpatae  fuerint,  et  a  non- 
riullis  haud  parum  laudatae,  tamen  adhuc  valde  dubi- 
um  est  num  ullaa  earum  talem  vim  habeant.  Boli, 
ut  vocari  solebant,  non  sunt  astringentes,  nisi  forte 
propter  mixturam  quandam  aliarum  rerum.  Calx 
vero  aliquid  istiusmodi  vis  possidere  videtur,  quocun- 
que  demum  modo  explicanda  sit ;  quoniam  non  mo- 
do  in  vivo  corpore  effectum  aliquem  astringentem 
praestat,  veluti  in  fliioi~e  albo,  in  quo  morbo  aqua  cal- 
cis  prodesse  visa  est  (cujus  fortasse  rei  alia  prorsus 
ratio  reddi  possit),  verum  etiam  ad  depsendum  et  in- 
durandum  corium  apprime  utilis  est ;  nisi  hoc  quo- 
que  ad  effectum  ejus  in  cortice  querno  totum  referre 
placeat. 

mxlviii.  Ex  metallis  quatuor,  cuprum  scilicet, 
plumbum,  zincum,  et  ferrum,  pro  astringentibus  re- 
mediis  usurpan^ir  ;  quorum  priora  duo  adeo  pericu- 
losa  et  fere  venenata  existunt,  ut  nunquam  ab  aegris 
devorari  debeant,  nisi  minutissima  quantitate,  et 

maxima  prudentia  et  circumspectione.  Ferrum  vero, 
et  copia  haud  exigua,  et  cum  insigni  beneflcio,  sa?pe 
devorari  potest,  vel  in  particulas  minutas  limando 
tritum,  vel  ad  formam  carbonatis  variis  modis  re- 
dactum.  Zinzi  oooidwm  quoque  aliquando  satis 
large  assumptum  est ;  cujus  vires  et  usus,  utcun- 
que  laudatum  fuerit,  adhuc  parum  certi  viden- 
tur. 

mxlix.  Ex  salibus  demum,  nonnulli  magna  vi 
astringente  pollent.  Sales  imprimis  acidi,  puri,  ad 
unum  omnes  talem  vim  habent,  ut  ex  effectibus  eo- 
rum  manifestissimis,  cum  in  vivo  corpore,  tum  quo- 
que  in  corio  praeparando,  satis  constat.  Non  omnes 
vero  sales  acidi  vim  hanc  ajque  fortem  habent.  Aci~ 
dum  sulphuricum  omnium  fortissimum  est,  quod  ad 
vim  astringentem,  cum  in  medicina,  tum  quoque  in 
aliis  artibus.  Proximum  fortasse  huic  locum  tenet 
acidum  muriaticum ;  deinde  nitrosum ;  quse  ambo, 
pura  saltem,  raro  usurpantur.  Acetum  demum,  aut 
succi  frugum  acidi,  aut  vina  subacida  (mxliii),  simi- 
lem  vim,  sed  debiliorem  adhuc,  habent.  Hasc  vero 
multo  magis  et  multo  facilius  in  nostris  corporibus 
subiguntur  et  permutantur  quam  illa ;  pristina  dum 
fermentantur  (dlxvi,  dcxxviii),  fere  deposita,  nova- 
que  induta  natura  ;  ita  ut  brevi  neque  acida  amplius 
neque  forsitan  astringentia  existant.  Fossilia  autem 
acida,  propriam  naturam,  ut  videtur,  diutius  servant, 
et  corpori  igitur  pro  astringentibus  remediis  magis 
et  certius  prosunt. 

ml.  Ex  salibus  terreis,  alumince  sidjihas  longe 
optimum  remedium  astringens  videtur,  et  fere  solum 
nunc  in  usu  est ;  validissimum  profecto  remedium, 
et  simul  minime  periculosum  aut  nocens,  satis  libere 
adhiberi  potest,  vel  forma  sicca  et  solida,  vel  in  ido- 

neo  liquore  solutum.  Vim  suam  astringentem  alu- 
mince  sulphas  haberevidetur,  maxima  saltem  ex  parte, 
ab  acido  mlphurico  quod  continet. 

MLi.  Ex  salibus  vero  metallicis,  ii  fere  soli  qui  cx 
cupro,  aut  zinco,  aut  plumbo,  aut  demum  ferro,  for- 
mantur,  pro  astringentibus  remediis  usurpari  solent ; 
eorumque  igitur  facultates  ex  jam  dictis  (mxlviii) 
facile  intelligentur. 

mlii.  Ferri  sulphas  validissimum,  et  simul  satis 
tutum  et  idoneum  medicamentum  astringens  est ; 
sed  partim  ob  saporem  suum  ingratum,  partim  ob 
stimulum  quem  ventriculo  dare  solet,  interdum  ad 
nauseam  usque  et  vomitum,  non  tanta  copia  ac  purus 
carbonas  ferri  (mxlviii)  devorari  potest :  minore 
vero  copia  assumptus,  eosdem  salutares  effectus  in 
corpore  habet.  Verisimile  quoque  est  ferrum  ipsum, 
forma  carbonatis  devoratum,  universo  corpori  tum 
maxime  prodesse,  cum  ab  acido  humore  in  ventriculo 
et  intestinis  solutum  fuerit,  et  in  salem  quendam, 
sulphati  ferri  haud  dissimilem,  versum ;  qui  per  vasa 
resorbentia  lactea  haustus,  et  in  sanguinem  delatus, 
cum  eo  totam  corporis  compaginem  pervadat. 

mliii.  Sulphas  zinci  multo  validius  medicamen- 
tum  astringens  existit,  sed  ad  devorandum  minime 
idoneum,  propter  vehementem  et  subitum  vomitum, 
quem  statim  fere  ut  in  ventriculum  receptus  fuerit 
excitat.  Partibus  autem  externis  pro  astringente 
admotus,  eximium  omnino  remedium  est.  Idem 
verum  est  de  acetite  zinci. 

MLiv.  Acetis  plumbi,  aliaque  quotquot  ex  plumbo 
praeparantur  medicamenta  astringentia,  quamvis  bona 
et  valida  remedia,  gravius  adhuc  incommodum  in  se 
habent :  nam  copia  vel  minima  in  corpus  recepta,  ei 
fere  veneno  sunt,  et  largius  sumpta,  certissimo  exitio. 

Quapropter,  etiam  cum  partibus  externis  admoven- 
tur,  prudentia  aliqua  in  eorum  usu  non  inutilis  erit. 

mlv.  Quod  sales  demum  ex  cupro  paratos  attinet, 
princeps  ex  iis  sulphas  cupri  et  periculosissimum 
est,  propter  naturam  suam  venenatam,  et  adhibitu 
difficillimum,  propter  insignem  qua  pollet  acrimoni- 
am,  ita  ut  ne  quidem  partibus  externis  facile  admo- 
veri,  multo  minus  in  ventriculum  tuto  recipi,  pro 
remedio  astringente  queat.  Cupri  quidem  ammonia- 
retum  ex  hoc  prasparatum  multo  mitius  remedium 
est,  sed  non  adeo  ut  large  devorari  possit,  propter 
nauseam  et  vomitum  quem  solet  excitare ;  et  parca 
copia  assumptum  parum  efficax  videtur. 

mlvi.  Ex  iisdem  porro  metallis  tincturce  qusedam 
parantur,  ex  ferro  imprimis,  ope  acidi  muriatici,  et 
ex  plumbo,  ope  acidi  acetosi,  et  alcoholis ;  quarum 
pleraeque  easdem  vires  eademque  incommoda  habent 
ac  metalla  ipsa,  aut  sales  metallici,  (mxlviii,  et  seqq.) 
unde  parantur.  Tinctura  muriatis  ferri  sane,  et 
satis  efficax  remedium  est,  et  ventriculo  gratius  aut 
tolerabilius  quam  aut  ipsum  ferrum  aut  sal  ejus ; 
fortasse  etiam  magis  idoneum  ut  in  sanguinem  reci- 
piatur,  per  totum  corpus  deferendum.  Tinctura  sa- 
turnina  (ut  olim  vocari  solebat)  raro  et  parce  sorbenda 
datur,  propter  venenatam  plumbi  naturam  (mlfP). 
In  hujusmodi  tincturis,  et  medicamentum  quod  sol- 
vitur,  et  liquor  ipse  qui  id  solvit,  prodesse  possunt. 

mlvii.  Praeter  vero  omnia  medicamenta,  aut  in 
corpus  recipienda,  aut  eidem  extrinsecus  admovenda, 
sunt  et  alia  remedia  (dcccclii,  dccccliii)  qua?  sa?pe 
pro  astringentibus  cum  insigni  beneficio  prsescribun- 
tur,  interdum  etiam  medicamentis  jam  recensitis 
multum  preestant ;  ut  ex  causis  quas  corpora  nostra 
laxant  (lxxxii,  et  seqq.)  et  nimis  flaccida  reddunt, 

bene  intellectis,  satis  perspicuum  erit.  Sic,  ut  cibus 
tenuis  et  aquosus,  potus  nimis  largus,  vitae  genus  ig- 
navum  et  sedentarium,  et  nimius  aut  nimis  constans 
calor  corpori  admotus,  variis  modis  omnes  solidas  ejus 
partes  solvunt  et  laxant,  facile  constabit,  contrarium 
vitas  et  victus  genus,  et  plurimam  corporis  exercita- 
tionem,  et  cibum  siccum  et  nutrientem,  et  potum 
parcum,  et  frigus  demum  cum  prudentia  admotum, 
ista  mala  correctura  esse,  et  justam  et  naturalem 
firmitatem  aagrotantium  corporibus  efficacissime  con- 
cjliatura.  Neque  rei  quam  ratio  adeo  plane  docuit 
adversatur  experientia,  sed  eandem  sine  dubio  com- 
probat  atque  confirmat.  De  hujusmodi  vero  reme- 
diis  fusius  postea  dicendum  erit,  quum  de  roboranti- 
bus  sermo  erit ;  quoniam  non  modo  partes  nostrorum 
corporum,  quaa,  distinctionis  causa,  mortuae  vocantur 
(lxxvi,  et  seqq.),  afficiunt,  verum  etiam  in  solidis 
vivw  (cix,  et  seqq.)  magna  vi  pollent,  eorumque  vi- 
gorem,  simul  cum  firmitate  aliarum  partium,  pluri- 
mum  augent. 

mlviii.  Effectus  primus  et  simplicissimus  reme- 
diorum  astringentium  est,  partes  solidas  nostrorum 
corporum  firmare,  densare,  indurare;  idque  satis 
certe  et  efficaciter  in  iis  partibus  quibus  proxime  ad- 
moventur,  sed  multo  minus  efficaciter  in  aliis  et  re- 
motis  partibus,  aut  demum  in  universo  corpore,  si- 
quando  hoc  praater  naturam  totum  solutum  fuerit ; 
quamvis  admodum  verisimile  sit,  multa  eorum  in 
sanguinem  parum  mutata,  pristinisque  viribus  adhuc 
pollentia  recipi,  et  ideo  totum  corpus  pervadere,  et 
effectum  in  eo  quam  maxime  generalem  habere. 

mlix.  Neque  sane  aut  solcB  fibra?  simplicissima?, 
aut  minuta  tantum  solidarum  partium  elementa, 
qualiacunque  ha?c  fuerint  (xcv),  sed  tela  quoque  re- 

ticulata,  et  organa  omnia  ex  iis  formata,  ab  astrin- 
gentibus  remediis  afficiuntur.  Vasa  imprimis  qua? 
sanguinem  vehunt,  cum  arterise  tum  quoque  venae, 
vires  eorum  probe  experiuntur,  et  multum,  et  ssepe 
subito,  constringuntur :  quin  et  solida  viva  (cix) 
pariter  ab  iis  afficiuntur,  et  propter  nexum  insignem 
qui  inter  dotes  eorum  proprias  (sensum  scilicet  et 
mobilitatem),  et  dotes  mechanicas,  quas  cum  aliis  soli- 
dis  partibus  communes  habent  (ccclxxiii,ccclxxix) 
intercedit,  dum  hae  mutantur,  et  major  firmitas  atque 
rigiditas  omnibus  corporis  partibus  accedit,  sensus 
atque  mobilitas  pro  rata  fere  parte  minuuntur,  et 
torpor  quidam  inducitur. 

mlx.  Hinc  facillime  intelligetur  remediorum  as- 
tringentium  usus  in  omnibus  fere  morbis  in  quibus 
Iprsescribi  solent ;  et  simul  perspicuum  erit,  ea  in 
multis  egregie  esse  profutura. 

I  mlxi.  Imprimis  igitur,  in  laxitate  partium  solida- 
rum,  sive  universee  corporis  compaginis,  sive  in  loco 
tantum  singulari,  necessaria  fiunt,  aut  parti  maxime 
affectae  proxime  admota,  veluti  oculis  post  inflam- 
mationem,  aut  faucibus  et  gutturi  post  anginam; 
aut  in  ventriculum  recepta,  aut  toti  corpori  admota, 
veluti  in  hydropicis,  vel  jam  ex  hoc  aut  aliis  morbis 
convalescentibus,  vel  in  iis  quorum  corpora  malum 
vitae  genus  aliaeque  causae  nimis  laxarunt  atque  sol- 
verunt. 

mlxii.  Praeterea,  ex  effectibus  quos  in  vasis  san- 
!  guinem  vehentibus  (mlix)  habent,  plurimum  saepe 
i  prosunt  in  compescendis  sanguinis  profluviis,  cum 
!  sponte  accidentibus,  tum  quoque  vi  externa  aut  arte 
f  inductis.  Pari  insuper  ratione,  profluvia  quaedam 
3  alia,  veluti  Jluorem  album,  cui  mulieres  adeo  obnoxiae 
]  sunt  (dccccxxii,  et  seqq.)  aut  fluxum  istum  muco- 

sum  ex  urethra  qui  diu  saepe  post  sanatam  gonor- 
rhceam  virulentam  manere  solet  molestissimus  et 
pertinacissimus,  optime  reprimunt,  nimirum  qui, 
magna  saltem  ex  parte,  pendent  a  laxitate  et  infir- 
mitate  vasorum. 

mlxiii.  Porro,  utilissima  saepe  reperiuntur  in  co- 
hibendis  secretionibus  aut  excretionibus  quibusdam 
prseter  modum  auctis,  veluti  sudore  aut  urina,  quo- 
rum  excessus  saepe  vel  oritur,  vel  saltem  augetur,  aut  ] 
generali  corporis  infirmitate,  aut  peculiari  relaxatione  j 
partium,  et  prassertim  vasorum,  quas  iis  maxime  in-  j 
serviunt. 

mlxiv.  Denique,  in  alvi  fluxu,  cujus  mali  tot  j 
tamque  varia  existunt  genera  (dclxii,  et  seqq.),  I 
molestissima  ssepe,  et  periculosissima,  et  sanatu  ali- 
quando  difficillima,  astringentia  remedia  haud  raro  j 
plurimum  prosunt,  morbumque  vel  prorsus  depel-  j 
lunt,  vel  saltem  minuunt  et  temperant,  etiam  ubi,  I 
propter  causam  ejus  sua  natura  immedicabilem,  per-  I 
fectas  sanationis  neque  spes  neque  locus  existit.  Pari  j 
ratione,  in  provectiore  statu  dysenteria^  (dclxviii),  1 
purgatis  jam  ut  decet  intestinis,  sed  manente  adhuc  I 
importunissimo  alvi  fluxu,  perutilia  fiunt ;  partim  ob 
confirmatas  aliquantum  omnes  solidas  partes  intes-  I 
tinorum,  vi  morbi  haud  parum  solutas ;  partim  ob 
minuta  vasa  atque  foramma  in  intestina  hiantia,  suos-  \ 
que  humores  nimis  large  fundentia,  constricta  atque  ] 
coarctata ;  partim  demum  ob  minutam  aut  sublatam 
morbosam  illam  mobilitatem  viscerum  (ccclxxi,  et 
seqq.),  qua?  vel  causa  et  origo  morbi  extitisset,  vel.  j 
morbo  diu  perstante  et  recrudescente  inducta  fuisset 
(dclxiii). 

mlxv.  Postremo,  quamvis  remedia  astringentia 
partes  solidas  quas  mortuas  vocamus,  primo,  et  proxi- 

me,  et  maxime,  afficiant,  tamen  et  solida  viva  ali- 
quando  multum  afficiunt,  eorumque  vigorem  augent, 
mobilitatem  vero  minuunt  (ccclxxi,  ccclxxviii), 
et  in  humoribus  etiam  vi  haud  exigua  pollent,  et  pu- 
tredinem  vel  arcent,  vel  aliquando  jam  prassentem 
corrigunt.  Quapropter,  et  in  nimia  mobilitate  gene- 
ris  nervosi,  et  in  ejus  debilitate,  et  in  putredine,  aut 
generali  (dxxxv,  et  seqq.),  aut  partis  cujusvis  sin- 
gularis,  ssepe  utilissima  flunt.  De  hujusmodi  vero 
astringentium  remediorum  effectibus  postea  fusius 
agendum  erit. 

Cap.  XXVII. — De  remediis  emollientibus. 


mlxvi.  \x.uoniam  duplice  modo  vitiari  possunt 
partes  solidae  humani  corporis,  et  vel  nimis  durae  et 
rigidae,  vel  nimis  molles  et  flaccidae,  fieri  (lxxxi)  re- 
mediis  emollientibus  pariter  ac  astringentibus  opus 
est,  ut  illae,  praster  naturam  rigidae  et  durae  factae,  ad 
justam,  et  sanitatis  legibus  consentaneam,  mollitiem 
iterum  reducantur. 

mlxvii.  Ites  quasdam  tali  vi  in  materia  illa  ex  qua 
corpora  animalium  constant  (lxxvi,  et  seqq.),  jam 
mortua,  et  a  corpore  separata,  pollere,  notissimum 
est.  Nonnulla  etiam  remedia  in  corpore  vivo  eun- 
dem  effectum  habere,  multa  et  certissima  experimen- 
ta  et  observationes  satis  demonstrarunt. 

mlxviii.  Minor  vero  horum  medicaminum  copia, 
minor  saltem  eorum  varietas,  quam  astringentium,  a 
Natura  suppeditata  est.  Haud  pauca  sane  remedia 
quae  pro  emollientibus  usurpantur  atque  laudantur, 
ex  variis  frugibus  atque  animalibus  desumuntur : 
omnia  vero  ad  duo  genera  facile  referuntur ;  oleosa 
scilicet,  et  mucosa,  seu  mucilaginosa,  ut  solent  vocari. 

mlxix.  Talem  mucum,  mollem,  et  aliquantum  te- 
nacem,  varias  fruges  ubertim  suggerunt ;  idem  in  va- 
riis  earum  partibus,  veluti  in  radicibus,  et  foliis,  et 
seminibus  inest :  cujus  rei  exempla  esse  possunt,  li- 
lium  candidum,  allium  cepa,  althaja  officinalis,  malva 
sylvestris,  linum  usitatissimum,  &c. 

mlxx.  Olea  vero  blanda  et  mollia,  plurima  anima- 
lia,  pariter  ac  fruges,  magna  copia  suggerunt.  Qttam- 
vis  multa  olim  credulitas,  et  fere  superstitio,  apud 
populum,  et  etiam  apud  medicos,  invaluisset,  de  sin- 
gularibus  et  miris  viribus  et  excellentiis  oleorum  seu 
adipum  variorum  animalium  ;  nunc  satis  constat, 
facultates  vel  prorsus  easdem,  vel  parum  diversas,  in 
omnibus  inesse. 

mlxxi.  Proximum  vero  animalium  adipi  locum 
tenet  butyrum,  oleum  scilicet,  quod  lac  satis  magna 
copia  prasbet.  Lac  quoque  ipsum,  cum  ob  aquosam 
suam  naturam,  tum  etiam  ob  oleum  quod  continet, 
remedium  emolliens  jure  habetur. 

mlxxii.  Naturas  demum  haud  multum  ab  his 
alienae  videntur  esse  olea  frugum  mitia  et  crassa, 
qualia  per  pressuram  ex  quibusdam  fructibus  aut 
seminibus  copiose  derivantur;  veluti  ex  olivis  aut 
amygdalis,  &c. ;  et  hsec  igitur  inter  remedia  emol- 
lientia  merito  recensentur. 

mlxxiil  Omnium  vero  hujus  generis  remedio- 
rum  longe  validissimum  atque  certissimum  est  pura 
aqua,  prassertim  calida ;  innumera  enim  decocta,  et 
fomenta,  et  infusiones,  quae  tam  sa?pe  praescribuntur, 
tantumque  propter  vires  suas  emollientes  laudantur, 
nihil  aliud  fere  sunt,  neque  alias  vires  habent,  quam 
pura  aqua  calida.    Et  profecto,  multa  experimenta 

de  industria  instituta  ad  hanc  rem  investigandam 
satis  ostenderunt,  pleraque  ex  oleis,  et  succis,  aliis- 
que  rebus  quae  vulgo  adeo  pro  viribus  suis  emollien- 
tibus  laudari  solent,  multo  minorem  vim  possidere 
quam  aqua  ipsa.  Non  tamen  idcirco  concludere 
asquum  est,  substantias  illas  oleosas  et  mucosas,  qui- 
bus  uti  solemus,  nihil  prodesse.  Certissimum  enim 
est,  eas  solidas  partes  animalium  corporum  mollio- 
res  et  magis  flexiles  reddere,  scilicet  ob  has  quo- 
dammodo  humectatas,  vel  fortasse  oleo  illitas,  quod 
motum  particularum  in  se  mutuo  faciliorem  reddit, 
minuta  nimirum,  vel  fere  sublata,  frictione  illa  quae 
motum  impediebat.  Praeterea,  pura  calida,  et  etiam 
plurimi  liquores  aquosi,  sive  calidi  sive  frigidi  ad- 
moti  fuerint,  per  vaporationem  brevi  dissipantur, 
partesque  ideo  externas  quas  fovebant  et  emolliebant 
aridas  et  rigescentes  relinquunt.  Oleosa  vero  et  mu- 
cosa  medicamina  ab  hoc  incommodo  fere  immunia 
sunt ;  saltem  multo  tardius  dissipantur.  Merito 
igitur  cum  omnibus  fomentis,  ad  emolliendas  partes 
nostrorum  corporum  externas,  miscentur. 

mlxxiv.  Quod  rationem  vero  attinet,  qua  vel 
pura  aqua  vel  plurimi  aquosi  liquores  prosunt  in  e- 
molliendis  partibus  solidis  humani  corporis  quae  ni- 
mis  rigidae  factae  sint,  explanatu  minime  difficilis  est. 
Hae  enim,  ut  suo  loco  jam  expositum  est  (lxxxii), 
aut  duriores  aut  molliores  fiunt,  secundum  copiam 
variorum  elementorum  quae  iis  insunt ;  et  rigescunt 
ob  defectum,  et  molliuntur  propter  abundantiam, 
humidae  materiae,  in  earum  compositione.  Aqua 
vero,  aut  aquosi  liquores,  corpori  admoti,  aut  in 
id  recepti,  omnes  ejus  partes  pervadunt,  vel  per  mi- 
nuta  vasa  hausti  atque  delati,  vel  per  foramina  in- 

visibilia  penetrantes,  seque  cum  siccioribus  quibus 
occurrant  particulis  conjungentes. 

mlxxv.  Praater  vero  medicamenta  emollientia, 
aut  devoranda,  aut  corpori  variis  modis  pro  fomentis, 
&c.  admovenda,  sunt  et  alia  remedia,  quae  simili  vi, 
eaque  haud  exigua,  in  corpore  humano  pollent. 

mlxxvi.  Calor  imprimis,  prassertim  cum  humore 
junctus,  partes  solidas  nostrorum  corporum  mirum 
in  modum  solvit  atque  emollit.  Calor  profecto 
siccus,  similem,  quamvis  haud  tantam,  vim  habet. 
Praeterea,  corpora  nostra  natura  haud  parum  hu- 
mida  existunt,  et  ideo  facilius  et  magis  a  calore 
afficiuntur.  Partes  quidem  corporis  internae,  calo- 
rem  suum  proprium  et  naturalem  parum  mutatum 
fere  solent  servare :  partes  vero  externae  calore 
plurimum  affici  possunt,  et  molliri,  et  flexiles  red- 
di,  quamvis  antea  valde  rigidae  factae  essent.  Quod 
si  calor  insolitus  parti  internae  admotus  fuerit,  ve- 
luti  ventriculo  aut  pulmoni,  quorum  in  utrumque 
res  calidae  quaedam  satis  facile  et  tuto  recipi  pos- 
sunt,  hae  quoque  partes  similem  effectum,  aliquan- 
do  salutarem,  aliquando  valde  perniciosum,  experi- 
untur. 

mlxxvii.  Porro,  quoniam  partes  solidae  nostro- 
rum  corporum  natura  molles,  magna  et  insolita 
distentione  valde  rigescunt  (xc),  et  relaxatione  ite- 
rum  flaccescunt  et  molliuntur,  perspicuum  est,  hanc 
aliquando  pro  remedio  emolliente  utilem  futuram. 
De  hujus  vero  remedii  viribus  atque  effectibus,  alibi 
locus  erit  dicendi. 

mlxxviii.  Crebra  et  valida  corporis  exercitatio, 
ut  suo  jam  loco  (lxxxviii,  lxxxix)  dictum  est,  vel 
totum  corpus,  vel  partes  tantum  ejus  quae  maxime 
exercentur,  efficacissime  flrmat,  ssepe  etiam  nimis 

rigida  facit,  cum  ob  dissipatas  ultra  modum  humidas 
partes,  tum  ob  solidas  particulas  plus  aequo  compres- 
sas  atque  densatas ;  et  modo  igitur  noxae,  modo  re- 
medio,  corpori  est.  Longa  vero  requies,  et  ignavia, 
contraria  prorsus  ratione,  corpora  nostra  solvunt  at- 
que  emolliunt.  Sed  multa  vetant  ut  hse  pro  reme- 
diis  ssepe  praescribantur. 

MLxxix.  Postremo,  quoniam  rigiditas  aliqua  lon- 
ga  requie  saepe  inducitur  (xcn),  ratio  ipsa  docet, 
motum  et  exercitationem,  quatenus  facultas  fuerit, 
partibus  sic  rigescentibus,  idoneo  aliquando  reme- 
dio  emollienti  fore ;  quin  et  partes  jam  aliquantum 
rigidae  factae,  qualiscunque  fuerit  prima  ejus  mali 
causa,  eo  facilius  rigidiores  fiunt,  quod  ad  solitos 
motus  parum  valentes,  fere  quiescere  coguntur. 
Quapropter,  in  omni  fere  morbosa  rigiditate,  cum 
partium  quae  alias  movent  (cxi,  ccciv,  et  seqq.),  tum 
partium  quae  ab  aliis  moventur,  veluti  artuum,  et 
omnium  juncturarum,  ad  motum  crebrum,  sed  le- 
vem,  et  facile  tolerabilem,  et  postea,  cum  aliqua- 
tenus  jam  superata  est  rigiditas,  ad  vehementiorem 
exercitationem,  tanquam  certissimum  auxilium  atque 
praesidium,  properandum  est.  Vel  si  forte  talis 
exercitatio  prorsus  impossibilis  fuerit,  motusque  le- 
vissimus  non  sine  magno  dolore  perficiendus,  tum 
ad  frictionem  crebram  et  validam,  quae  fere  exerci- 
tationis  munere  fungatur,  confugere  oportet.  Haec 
quoque  facilior  et  efficacior  saepe  fit,  si  partes  quibus 
adhibenda  est,  oleo,  aut  oleosis  quibusdam  remediis 
(mlxx,  et  seqq.),  prius  inunctae  fuerint. 

mlxxx.  Quod  effectus  vero  attinet  remediorum 
emollientium  in  corpore  humano,  simplicissimi  sunt, 
et  facillimi  intellectu.  Partes  scilicet  solidae,  ab 
eorum  usu  molliores,  minus  resilientes  aut  reni- 

tentes,  magis  vero  flexiles  fiunt;  et  ideo  quasdam 
partes,  antea  a?gre  movendee,  postea  multo  facilius 
moventur. 

mlxxxi.  Hi  autem  effectus  prius  et  magis  mani- 
feste  in  partibus  quibus  remedia  proxime  admoven- 
tur,  puta  in  artu  quodam,  aut  per  totam  cutem, 
quam  in  remotis  partibus,  aut  in  universo  corpore, 
observantur.  Partim  vero,  propter  consensum  seu 
nexum  istum  generalem  (ccclvi)  quo  omnes  corpo- 
ris  partes  conjunguntur,  partim  propter  qusedam  ex 
remediis  emollientibus  in  corpus  recepta,  et  per  to- 
tam  compaginem  delata,  remotissimas  aliquando  ejus 
partes,  vel  forsan  omnes,  similiter  quodammodo  affi- 
ciuntur.  Quod  profecto  eo  minus  mirum  videbitur, 
et  facilius  intelligetur,  siquis  secum  reputaverit,  non 
modo  simplicissima  et  minutissima  solidarum  partium 
elementa  atque  particulas  molliri  et  solvi,  sed  organa 
omnia,  et  imprimis  vasa,  ex  iis  formata,  eundem  ef- 
fectum  participare.  Neque  obscura  ratio,  qua,  mol- 
lita  atque  laxata  aliqua  parte  vasorum  quas  sanguinem 
vehunt,  omnia  brevi  laxentur,  sublata  nimirum,  vel 
minuta  saltem,  distentione  illa  (xc,  cccxxi,  et  seqq), 
qua  firmitas  eorum,  et  sane  omnes  fere  vires,  magna 
ex  parte  nitebantur. 

mlxxxii.  Porro,  ob  arctissimum  illum  nexum  qui 
inter  dotes  mechanicas  et  vires  vitales  generis  nervosi 
intercedit,  fieri  non  potest,  quin,  dum  omnes  partes 
solidse  totius  compaginis  ope  remediorum  emolliun- 
tur  et  laxantur,  facultates  generis  nervosi  peculiares 
simul  afficiantur  et  perturbentur.  Prasterea,  quo- 
niam,  ut  modo  dictum  est  (mlxxxi),  vasa  sanguinem 
vehentia  plurimum  afficiuntur  et  laxantur  actione 
remediorum  emollientium,  perspicuum  est,  ex  hac 
mutatione  totum  genus  nervosum  magis  adhuc  et 

citius  affectum  iri ;  nam  motus  sanguinis  et  vires 
nervorum  et  musculorum  tam  arcto  vinculo  copu- 
lantur  (ccccxi),  ut  saepe,  dicto  citius,  affectio  alterius 
functiones  alterius  valde  afficiat.  Igitur  non  difficile 
explanatu  erit,  quo  pacto  ab  actione  horum  remedio- 
rum  relaxatio  omnium  musculorum,  et  infirmitas 
aliqua  generalis,  et  mobilitas  aucta,  et  alii  ejusdem 
generis  effectus,  inducantur. 

mlxxxiii.  Ex  his  variis  effectibus  remediorum 
emollientium  facile  patebit,  plurima  eorum,  in  aliis 
atque  aliis  morborum  generibus,  variis  modis,  esse 
profutura;  scilicet  quae  non  modo  primo  suo  et  pri- 
mario  effectu  in  partibus  solidis  simplicissimis  pro- 
desse  possunt,  verum  etiam  magis  adhuc  viribus  suis 
in  mutando  statu  vel  partium  quae  sanguinem  mo- 
vent,  vel  generis  nervosi,  aut  in  parte  aliqua  prai 
caateris,  aut  per  totum  corpus. 

mlxxxiv.  Imprimis  igitur  in  rigiditate  morbosa 
generali,  remediis  emollientibus  plane  opus  est,  prop- 
ter  effectum  eorum  primarium  et  simplicissimum. 
Talis  profecto  nostrorum  corporum  conditio  rarum 
vitium  est ;  nisi  in  senibus,  quibus  omnes  partes 
solidae  nimis  rigidse  fieri  solent,  propter  varias  causas 
jam  expositas  (lxxxii,  et  seqq.  dccclxviii)  ;  unde 
ipsi  haud  parum  saape  patiuntur  incommodi,  deficien- 
tibus  viribus,  hebescentibus  sensibus,  motuque  omni 
difficiliore  facto.  Quamvis  hujusmodi  rigiditatis 
nulla  existant  remedia,  tamen  in  hoc  ipso  statu,  cer- 
tissimum  est  remedia  qusedam  emollientia  levamen 
(dcccclxxii),  aliquando  haud  exiguum,  attulisse,  vi- 
tamque  ideo  jam  fere  deficientem  quasi  renovasse,  et 
saepe  per  plures  menses,  interdum  etiam  per  aliquot 
annos,  protraxisse.    Sic  Eestas  calidior  post  longam 

t  duram  hyemem  accedens,  aut  migratio  in  regio- 
nem  fervidiore  sole  calentem,  aut  frequens  usus  bal- 
nei  calidi,  aut  vestitus  tantum  plenior  et  calidior,  et 
diseta  tenuis,  et  exercitatio  modica,  et  frictio  cutis 
crebra,  senibus  haud  raro  utilissima  fuerunt. 

mlxxxv.  Frequentius  vero,  rigiditas,  quarundam 
tantum  partium,  veluti  unius  artus,  vel  unius  junc- 
turas,  observatur.  Ad  hanc  autem  minuendam  aut 
tollendam  emollientibus  remediis  opus  est,  sed  par- 
tibus  affectis  maxime  adhibendis.  In  hoc  igitur 
statu,  varia  fomenta  calida  ex  oleosis  et  mucosis 
rebus,  et  balneum,  et  aqua  calida  in  partem  rigidam 
ex  alto  cadens,  et  frictio  crebra  et  valida  cum  oleo, 
et  exercitatio  modica,  sed  frequens,  &c.  optima  re- 
media  sunt. 

mlxxxvi.  Porro,  cum  partes  quasdam  multum 
tensae,  rigidae  facta?  sunt,  veluti  arterias  in  inflam- 
matione  partis  cujusvis,  emollientia  bona  sunt  loco 
inflammato  pro  fomentis  adrnota,  easque  laxant,  par- 
tesque  vicinas  solvunt  et  molliunt,  et  inflammatio- 
nem  temperant,  et  effusioni  humorum  qui  debent 
effundi,  et  benignae  suppurationi,  favent.  Pari  fere 
ratione,  post  inflammationem  peractam,  ulcusque 
factum,  ad  hujus  sanationem  plurimum  saepe  con- 
ducunt;  praesertim  si  labia  ulceris  callent,  et  vasa 
humorem  fundentia  durescunt,  et  humor  parcus  et 
acer,  et  suppuratio  maligna  fiunt. 

mlxxxvii.  Simili  quoque  modo,  in  inflammatione 
magis  generali,  et  in  febribus  varii  generis,  emollien- 
tia  remedia  prosunt ;  cum  ob  arterias,  simul  cum  re- 
liquis  solidis  partibus  corporis,  laxatas,  et  impetum 
sanguinis  sic  temperatum,  tum  maxime  ob  cutem 
solutam,  ejusque  minuta  foramina  laxata  et  pate- 
facta;  unde  facilis  et  libera  per  eam  exhalatio,  vel 


318 


CONSPECTUS 


CAP.  XXVII. 


forsitan  sudor,  quae  aegri  molestiam  plurimum  solent 
levare,  febremque  ipsam  haud  raro  penitus  solvere. 

mlxxxviii.  Alias  porro  secretiones  aut  exeretio- 
nes,  vel  nimia  firmitate,  vel  saltem  nimis  rigida  con- 
tractione,  vasorum  aliarumque  partium  quse  iis  in- 
serviunt,  deficientes  aut  impeditas,  remedia  emolli- 
entia  seepe  expediunt  et  promovent,  et  sic,  verbi 
gratia,  urinam  vel  salivam  aliquando  movent.  In 
alvo  autem  solvenda,  si  hasc  praeter  naturam  astricta 
fuerit,  plurimum  valent ;  interdum  per  os  assumpta, 
quod  rarius  tentatur,  et  vix  nisi  alia  simul  remedia 
ad  alvum  movendam  data  fuerint ;  maxime  autem 
pro  lotionibus  per  anum  infusa. 

mlxxxix.  Denique,  ex  efFectibus  suis  in  genere 
nervoso,  quaecunque  horum  ratio  fuerit  (mlxxxii), 
interdum  utilia  fiunt :  veluti  in  nimio  et  morboso 
vigore,  vel  generali,  qualis  in  insania  aliquando  ob- 
servatur,  vel  partiumquarundam  prae  aliis(cccLXxvi), 
qualis  in  diathesi  phlogistica,  aut  febre  vehemente, 
aut  inflammatione,  accidit ;  aut  in  nimia  generis 
nervosi  excitatione,  somnum  repudiante  (ccc),  soli- 
tisque  remediis  vix,  et  ne  vix  quidem,  sopienda,  qua- 
lis  mente  captis  saepe  contingit.  In  his  igitur  et  si- 
milibus  exemplis,  remedia  emollientia,  laxato  et  so- 
luto  corpore,  genus  nervosum  infirmabunt,  vigorem- 
que  ejus  morbosum  minuent,  et  somnum  diu  vigi- 
lanti  conciliabunt.  De  his  vero  et  hujusmodi  emol- 
lientium  remediorum  effectibus,  sub  alio  capite, 
postea  plenius  erit  agendum. 

Cap.  XXVIII. — De  remediis  roborantibus. 


mxc.  Proximum  iis  remediis,  qii£e  universas  soli- 
das  partes  humani  corporis  afficiunt,  locum  tenent  illa 
quse  partes  solidas  vitales,  cerebrum  scilicet,  et  ner- 
vos,  et  musculos,  afficiunt,  earumque  vires  aut  defici- 
entes  excitant  atque  intendunt,  aut  nimias  minuunt 
et  reprimunt. 

mxci.  Utcunque  vero  obscurse  et  incomprehen- 
sibiles  sint  harum  partium  facultates  (cxvn,  et  seqq.) 
atque  actiones,  vitia  saltem  earum  neque  pauca  ne- 
que  levia  (ccclxx,  et  seqq.)  satis  manifesta  sunt, 
quamvis  profecto  nondum  bene  intellecta.  Hsec 
quoque  vitia  remedia  valida  et  efficacia  eo  magis 
postulant,  quod  et  ipsa  frequentissima  sint,  et  innu- 
merorum  fere  et  gravissimorum  quorundam  morbo- 
rum  origo  et  pars  ;  quoniam  in  omnibus  quotquot 
corpus  humanum  fungitur  officiis,  nervi  et  muscu- 
li  primas  sibi  partes  vindicant.  His  igitur  kesis,, 
et  alia  atque  alia  ratione  male  se  habentibus,  perspi- 
cuum  est,  functiones  corporis,  vel  quasdam,  vel  om~ 

nes,  prout  vitium  plus  minus  generale  fuerit,  neces- 
sario  impeditum  iri. 

mxcii.  Ex  vitiis  autem  gcneris  ncrvosi,  quomm 
naturas,  et  effectus,  et  noxae,  et  remedia,  quodammo- 
do  intelliguntur,  quatuor  primaria  evidentissima  et 
frequentissima  existunt ;  defectus  scilicet  vigoris, 
sive  debilitas  ;  excessus  ejusdem,  seu  nimius  vigor : 
defectus  mobilitatis  et  sensus,  seu  torpor  et  stupor ; 
et  demum,  excessus  sensus  mobilitatisque,  sive  mo- 
bilitas  morbosa.  De  horum  malorum  naturis,  et 
causis,  et  noxis,  jam  suo  loco  (ccclxx,  et  seqq.)  dic- 
tum  ;  de  singulorum  remediis  nunc  ordine  dicendum 
est. 

mxciii.  Remedia  imprimis  quas  adversus  debilita- 
tem  valent,  roborantia  non  inepte  vocantur;  saepe 
autem  apud  medicos  tonica  appellantur,  quasi  omnis 
eorum  actio  et  virtus  consisteret  in  augenda  ten- 
sione,  seu  tono  (ut  multi  vocant),  fibrarum  musculo- 
sarum  (cccxxi,  et  seqq.).  Vires  musculorum  pende- 
re  multum  a  tensione  fibrarum  ex  quibus  constant, 
et  hac  minuta  vel  sublata,  minui  vel  tolli;  eadem 
vero  aucta,  intra  certos  limites  (cccxxin,  cccxxiv) 
augeri,  certissimum  est :  quaedam  etiam  ex  remediis 
roborantibus,  tensionem  fibrarum  musculosarum,  vel 
in  parte  qualibet,  vel  in  universo  corpore,  augere, 
admodum  verisimile  est.  Omnia  vero  eodem  modo 
prodesse  minime  probabile  videtur;  quod  profecto 
de  nonnullis  vix  credibile  est.  Praestat  igitur,  sem- 
perque  praestabit,  ubi  fieri  potest,  vocabulum  evitare 
quod  aliquid  conjecturce  in  se  continet,  quae  minus 
cautos  in  errorem  duceret,  nomenque  in  hoc,  sicut  in 
aliis  exemplis,  remediis  imponere,  ex  effectibus  eo- 
rum  certis  et  manifestis. 

mxciv.  Primum  inter  roborantia  locum  remedia 

astringentia  (mxxxvii,  et  seqq.)  merito  sibi  vindi- 
cant.  Omnia  enim  medicamenta  aliaque  remedia 
qu£e  corpora  nostra  flrmant,  eorumque  carnes  quo- 
dammodo  indurant,  vires  fibrarum  musculosarum 
intendere,  et  sic  debilitati  occurrere  possunt. 

mxcv.  Primo  statim  aspectu,  inutile  videbitur, 
distinctionem  ullam  facere  astringentia  inter  et  ro- 
borantia  remedia,  diversaque  iis  nomina  dare,  diver- 
sasque  vires,  diversaque  loca  in  Conspectu  Medicina? 
Theoreticce  iis  assignare ;  prassertim  quum  pleraque 
remedia  quas  alteri  proposito  inserviunt,  alteri  quo- 
que  haud  male  accommodata  existunt. 

mxcvi.  Verum  enimvero  differentia  satis  certa, 
neque  profecto  exigua,  inter  illa  videtur  intercedere. 
Vires  enim  musculorum  deficiunt,  et  magna  aliquan- 
do  debilitas  urget,  cum  nulla  praster  solitum  carnium 
mollities  adest,  neque  ideo  astringentibus  remediis 
opus  est;  immo  etiam  cum  nimia  potius  rigiditas 
universae  compaginis  adest,  ingens  debilitas  accidere 
potest.  Praaterea,  quamvis  omnia  astringentia  re- 
media  roborantia  interdum  fieri  possint,  non  omnia 
pariter  roborantia  vim  astringentem  habent ;  quin  et 
qusedam  ex  iis  sunt,  quse  partes  solidas  mortuas  nul- 
lo  modo  afficiunt.  Neque  demum  in  ipsis  verissimis 
remediis  astringentibus,  \is  roborans  pro  rata  parte 
cum  altera  viget,  sed  saepe  magna  observatur  cum 
haec  exigua  est,  et  contra,  parva  interdum,  saltem  mi- 
nime  notabilis,  reperitur,  cum  vis  astringens  maxima 
existit.  Minime  ergo  absurda  est  distinctio  illa  me- 
dicorum  inter  roborantia  et  astringentia  remedia. 

mxcvii.  Vis  roborans,  quam  pleraque  medicamen- 
ta  astringentia  habent,  facile  intelligetur,  ex  nexu 
illo  insigni  qui  dotes  mechanicas  interet  dotes  vitales 
solidarum  partium  liumani  corporis  intercedit,  et  de 

quo  jam  sat  superque  dictum  est.  Nam  si  mollitics 
nimia  debilitatem  facit,  manifestum  et  certum  est, 
medicamenta  quaj  illam  corrigant,  huic  simul  opem 
esse  latura. 

mxcviii.  Ex  medicamentis  autem  vere  astringen- 
tibus,  quaedam  prae  caeteris  insigni  vi  roborante  in 
fibris  musculosis,  vel  fortasse  in  toto  genere  nervoso, 
pollere  videntur.  Sic  cortex  Cinchonce  offici?ialis, 
quamvis  non  validissimum  astringens  remedium,  in» 
ter  efficacissima  roborantium  merito  habetur,  et 
siqua  scriptis  medicis  fides,  multo  magis  roborat 
corpus  quam  medicamenta  astringentia  haud  parum 
fortiora.  ldem  quoque  de  ferro,  variisque  medica- 
minibus  ex  eo  praeparatis  (mxlviii,  mlii,  mlv), 
verum  est,  quae  saepe  pro  roborantibus  remediis  usur- 
pata  egregie  prosunt,  quamvis  etiam  copia  tam  exigua 
devorata,  ut  vix  credibile  sit  per  mixturam  aut  ap- 
positionem  particularum  ex  quibus  constant,  solidas 
partes  humani  corporis  densari  et  firmari,  ut  ab  as- 
tringentibus  remediis  solent.  Observandum  tamen 
est,  parum  adhuc  inter  medicos  constare  num  mera 
hac  vi  roborante,  num  alia  prorsus  et  minus  intel- 
lecta  ratione,  cortex  ille  Cinchonce  qfficinalis,  per 
multos  jam  annos  adeo  laudatus,  inque  tot  morbis 
praescriptus,  tam  salutares  efFectus  edat.  Et  facile  pa- 
tebit,  quocunque  modo  remedium  illud  morbosae  cui- 
quam  corporis  conditioni  occurrat,  vim  aliquam  ro- 
borantem  simul  esse  habiturum  ;  quoniam  omnes  fere 
morbi,  utcunque  natura,  et  origine,  et  efFectibus,  inter 
se  diversi,  hoc  saltem  commune  et  constans  habent, 
ut  corpus,  vel  totum,  vel  partes  ejus  quasdam  pra? 
reliquis,  plus  minus  infirmant. 

mxcix.  Cuncta  demum  fere  amara,  praesertim  qua? 
ex  frugibus  derivantur,  quorum  vis  astringens  exigua 

seepe,  et  extra  corpus  fere  nulla  videtur,  vim  aliquam 
roborantem  possidere  videntur,  et  hoc  consilio,  mul- 
tum,  et  sa?pe  nimis,  usurpantur.  Multa  enim  ex  iis, 
forsitan  omnia,  large  assumpta,  corpori  nocent,  ne~ 
que  suspicione  vis  alicujus  venenataa  omnino  carent. 
Nonnullis  saltem  animalibus  plane  veneno  sunt. 
Actio  eorum  in  corpore  vivo,  et  modus  quo  flbras 
musculosas,  praeterquam  vi  sua  astringente,  roborant, 
parum  intellecta  sunt. 

mc.  Vina  quaedam,  praesertim  rubra  et  astringen- 
tia  (mxliii),  inter  optima  et  efficacissima  remedia 
roborantia  jure  habentur;  et  profecto  omnia  bona 
vina,  aliique  liquores  validi,  sive  astringentia  existent 
sive  non,  vim  aliquam  roborantem  plane  habent; 
quae  forsan  stimulo  eorum  maxima  ex  parte  tribuen- 
da  est. 

mci.  Alia  enim  stimulantia  remedia  varii  generis 
pro  roborantibus  saepe  praascribuntur,  et  nonnunquam 
egregie  prosunt ;  neque  obscura  ratio,  qua  remedium 
quodvis  stimulans,  excitato  universo  genere  nervoso, 
fibras  musculosas  ad  validiorem  contractionem  cieat, 
et  sic  totum  corpus  quodammodo  roboret. 

mcii.  Quaadam  vero  ex  remediis  inter  astringen- 
tia  jam  enumerata,  multo  majore  vi  roborante  pol- 
lent  quam  uila  medicamenta  astringentia,  aut  sane 
ulla  medicamenta  quae  aegris  devoranda  dantur.  Cu- 
jusmodi  exempla  sunt,  idonea  corporis  exercitatio, 
frigus  rite  adhibitum,  apta  diaeta,  et  demum,  non- 
nulli  animi  affectus. 

mciii.  Quod  idoneam  corporis  exercitationem  at- 
tinet,  pro  remedio  roborante  omni  laude  major  est, 
cum  ad  tuendam  sanitatem,  si  hasc  natura  bona  est, 
tum  ad  renciendas  aut  renovandas  vires,  si  hae,  vel 
morbo,  vel  pravo  vitse  genere,  vel  aliis  fortasse  minus 

manifestis  causis,  fracta?  et  exhaustaa  fuerint,  tum 
quoque  ad  sanandos  plurimos  morbos  qui  a  debili- 
tate,  vel  generali  vel  speciali,  suam  originem  ducunt, 
vel  quorum  saltem  debilitas  pars  magna  est. 

mciv.  Plurimis  quoque  et  admodum  variis  modis 
prodesse  videtur,  et  effectum  suum  roborantem  prae- 
stare ;  et  imprimis  ut  astringens  remedium  nonnihil 
valet,  flrmatis  scilicet  atque  densatis  partibus  mus- 
culosis,  unde  hae  auctum  vigorem  adipiscuntur.  Ma- 
gis  vero  proficere  videtur  corporis  exercitatio,  robore 
illo  quod  omnes  musculi,  justa  et  crebra,  et  modica 
actione  acquirunt  (cccxxxviii),  et  auxilio  quod  san- 
guinis  motui  (ccccxxvn,  ccccxxvm),  et  quotquot 
ex  eo  pendent  functionibus,  impertit,  et  stimulo  illo 
saluberrimo  quem  cerebro,  et  nervis,  et  musculis  dat, 
et  bono  appetitu  quem  solet  etiam  infirmissimis  con- 
ciliare,  et  sana  alimentorum  concoctione  quam  efficit, 
et  idoneo  corporis  nutrimento,  cui  multum  favet, 
et  libera  per  cutem  exhalatione  quam  adeo  promo- 
vet,  et  omnibus  fere  secretionibus  et  excretionibus 
expeditis  atque  promotis,  et  animo  demum  ipso, 
forti,  et  a?quo,  et  hilari,  facto.  Neque  obscura  ratio, 
qua,  dum  istis  functionibus  aut  singulis  aut  uni- 
versis  adeo  efficaciter  opitulatur,  reliquas  simul  juvet, 
totumque  ideo  corpus  roboret.  Neque  dubium  est, 
utcunque  obscurum  videatur,  omnes  partes  musculo- 
sas  vigorem  quem  aliquse  earum  sibimet  nactae  sint, 
quodammodo  participare,  et  sic,  dum  quidam  mus- 
culi  voluntarii  motus,  idonea  exercitatione,  multo 
validiores  fiunt  quam  antea  fuissent,  reliquos,  quam- 
vis  parum  exercitos,  simul  cum  iis  roborari.  Neque 
demum  dubium  est,  exercitationem  corporis,  et  pro- 
speram  ejus  valetudinem  quam  efficit,  animo  pro- 
desse,  et  firmitatem,  et  vim,  et  hilaritatem,  huic  coiv 

ciliare  ;  et  vicissim  animum  laetum  et  hilarem  multis 
corporis  functionibus  plurimum  favere,  adque  ejus 
generalem  vigorem  tantum  tamque  manifeste  con- 
ducere,  ut  optimo  jure  egregium  remedium  roborans 
habeatur. 

mcv.  lnter  varia  autem  exercitationum  genera, 
optima  fere  sunt  (dummodo  corpus  ad  ea  valeat)  quaa 
maxime  generalia  sunt,  et  in  quibus  plurimi  musculi 
exercentur.  Sic  omnium  exercitationum,  ambulatio 
et  maxime  naturalis  est,  et  sanis  saluberrima,  et,  in 
quibusdam  morbis,  asgrotantibus  etiam  haud  male 
accommodata.  Plerisque  vero  asgris  minus  convenit, 
cum  propter  suam  vehementiam,  quae  vires  musculo- 
rum  cito  exhaurit  corpusque  infirmat,  tum  quoque 
propter  impetum  sanguinis,  crebra  et  valida  tot  mus- 
culorum  contractione  (ccccxxvm),  nimis  auctum ; 
unde  incommodum,  et  ssepe  periculum  non  leve,  oriri 
potest  in  variis  morbis,  veluti  in  plerisque  sanguinis 
profluviis,  et  in  omnibus  malis  in  quibus  pulmones 
laborant,  aut  respiratio,  quacunque  de  causa,  (dxci, 
et  seqq.),  impeditur.  Per  ambulationem  enim,  simi- 
lesve  exercitationes,  plus  brevi  sanguinis  in  pulmones 
congeritur  quam  hi,  sic  impediti,  transmittere  queant ; 
unde  cito  anhelatio,  palpitatio,  suffocatio,  &c. 

mcvi.  Ob  easdem  causas  (mcv)  omnes  vehemen- 
tiores  corporis  exercitationes,  veluti  gladiatoria,  aut 
cursus,  aut  saltatio  violenta,  et  similia,  utcunque 
sanis  et  validis  conveniant,  aegrotis  raro  praescriben- 
da  sunt,  et  vix  quidem  permittenda,  et  nunquam 
sine  maxima  prudentia  et  circumspectione,  ut  aegri 
iis  paulatim  assuescant ;  qua  sane  cura,  infirmissimi 
aliquando  athleticam  vim  et  robur  sibimet  compa- 
rarunt,  et  ad  exercitationes  facile  valuerunt,  quales 

primo  ne  quidem  tentare  ausi  essent,  quaeque,  si  ten- 
taverant,  primo  fere  conatu  eos  oppressissent. 

mcvii.  Hoc  vehementiorum  corporis  exercitatio- 
num  incommodo  bene  perspecto,  medici  solent  mi- 
tiores  aagrotis  suadere,  et  saepe  pro  exercitatione  ges- 
tationem  praescribere ;  quas  inter  hoc  interest,  quod 
hsec  alienis  atque  externis,  illa  vero  propriis  atque  in- 
ternis  corporis  viribus,  perficitur.  Facile  igitur  pate- 
bit,  quantum  idonea  gestatio  exercitationi  actuosse 
saepe  praestet,  in  iis  praesertim  exemplis,  in  quibus 
maxima  infirmitas  actionem  musculorum  difficilem 
aut  nimis  laboriosam  reddidit,  vel  in  quibus  infirmi- 
tas  pulmonum,  aut  respiratio  impedita  et  imperfecta, 
velociorem  sanguinis  motum  periculosnm  fecit. 

mcviii.  Differentia  vero  exercitationem  inter  et 
gestationem  non  ita  intelligenda  est,  quasi  in  hac 
nulla  prorsus  fieret  musculorum  nostrorum  actio.  In 
omnibus  enim  qusedam  musculorum  actio  fit,  et  plane 
necessaria  est,  sed  levis  omnino,  si  cum  illa  compa- 
retur  quae  in  vera  exercitatione  perficitur,  et  minus 
laboriosa,  et  qualis  igitur  diutius  possit  continuari 
citra  lassitudinem  vel  defatigationem. 

mcix.  Ut  inter  exercitationes  ambulatio,  sic  inter 
gestationes  equitatio,  caeteris  omnibus  longe  prsestat ; 
actio  enim  musculorum  haud  exigua  in  ea  requiritur, 
sed  adeo  levis,  et  ita  variata,  ut  etiam  valde  infirmis, 
iisque  qui  plane  ambulare  non  possent,  tolerabilis,  et 
grata,  et  valde  salutaris  fiat.  Neque  minima  equita- 
tionis  excellentia  est,  quod  cursum  sanguinis  leniter 
omnino  expedit,  neque  pulsus  nimis  festinat,  neque 
tantum  sanguinis  in  pulmones  conjiciat  quantum  eos 
opprimere  possit,  aut  respirationem  laboriosam  aut 
difficilem  facere.  Est  quoddam  etiam,  inter  equitan- 
dum,  non  corpus  modo  leniter  exerceri,  sed  mcntem 

etiam  aliquantum,  neque  injucunde,  occupari ;  tan- 
tum  enim  animi  attentionis  regendo  aut  compescen- 
do  equi  cursui  requiritur,  quantum  et  eam  leniter 
excitet,  et  a  solitis  curis,  aut  studiis,  aut  cogitationi- 
bus,  sa?pe  haud  parum  nocentibus,  forsitan  clam  ho- 
mine  ipso,  subducat. 

mcx.  iEgro  vero,  neque  ad  ullam  exercitationem, 
neque  ad  hanc  optimam  gestationem  valenti,  mitiora 
prasscribenda  sunt  gestationis  genera,  et  maxime 
gestatio  in  curru,  cujus  effectus  et  usus  ex  jam  dictis 
de  equitatione  facile  intelligentur,  quasque  revera 
saepe  quam  optime  profuit.  Hujusmodi  gestatio 
commodum  non  leve  habet,  nempe  ut  per  eam  asgro- 
tantes  valde  infirmi  aliquid  exercitationis  tentare  pos- 
sint,  et  etiam  itinera  satis  longa,  quamvis  maligno 
caslo,  tuto  et  facile  emetiri. 

mcxi.  Navigatio  insuper,  tanquam  levissima  gesta- 
tionis  species,  et  inflrmissimis  zegris  optime  accom- 
modata,  a  multis  medicis,  iisque  haud  parvi  nommis, 
plurimum  laudata  est :  neque  dubium  est,  hanc  ali- 
qua  demum  ratione,  utcunque  obscura,  nonnullis 
a?grotantibus  jam  pene  desperatis  mirabiliter  profuisse. 
Insigne  hujus  gestationis  commodum  et  excellentia 
est,  quod  infirmissimos  quosque  non  opprimat,  et 
quod  per  multos  dies,  vel  per  totos  menses,  si  opus 
fuerit,  diu  noctuque  continuari  possit.  Nausea  ipsa 
quam  movere  solet,  a  quibusdam  egregie  interdum 
profuisse  dicta  est ;  quin  et  multis  persuasum  est, 
aera  maritimum,  qui  inter  navigandum  trahitur,  suis 
usibus  non  carere. 

mcxii.  In  omnibus  demum  exercitationibus  et  ges- 
tationibus  quas  pro  roborantibus  remediis  prasscribere 
cupimus,  hoc  pras  omnibus  usque  observandum  est, 
ut  aegrotantium  viribus  ita  accommcdentur,  cum 

quod  ad  vehementiam,  sive  naturam,  tum  quod  ad 
tempus,  seu  continuationem,  earuin  attinet,  ut  neque 
multum  sudorem  eliciant,  neque  magnam  defatiga- 
tionem  relinquant.  Quantum  enim  cunque  idonea 
exercitatio  corpori  prosit,  et  musculos  roboret,  cer- 
tissimum  est,  nimiam  haud  parum  nocere  etiam  sa- 
nissimis  et  robustissimis,  sed  multo  magis  segris  atque 
infirmis  ;  quorum  corpora  exhaurit,  viresque  mirum 
in  modum  convellit,  interdum  etiam  novos  et  gra- 
ves  morbos  inducit.  Signum  plerumque  satis  cer- 
tum  erit  valetudinarios  semet  quantum  iis  profutu- 
rum  sit  exercuisse,  cum  lassitudo  aliqua  obrepit,  et 
corpus  calescit,  et  frons  sudore  madet,  et  sudor  levis 
per  totam  cutem  profluere  incipit.  Sistere  autem 
oportet,  et  paulisper  quiescere,  citra  copiosum  sudo- 
rem  aut  defatigationem,  quae  musculos,  et  sane  totum 
corpus,  adeo  debilitat  (cccxl).  Hsec  prsecepta  inci- 
pientibus  maxime  observanda  sunt ;  nam  festinando 
lente,  homines,  utcunque  infirmi  et  valetudinarii, 
saspe  eo  usque  pervenire  possunt,  ut  ad  vehementis- 
simas  exercitationes  probe  valeant,  et  in  palaestra,  et 
sub  sole  fervido,  se  exerceant  et  sudent,  nec  quic- 
quam  mali  a  tanto  labore  sentiant ;  quod  tamen  non 
omnibus  esse  tentandum,  satis  perspicuum  est. 

mcxiii.  Denique  omnis  exercitatio  atque  gestatio, 
sub  pleno  Jove,  et  in  aere  puro,  et  sicco,  et  frigidulo, 
fieri  debet.  Bonus  enim  aer  (mxxxiii,  et  seqq.)  ipse 
inter  efficacissima  roborantia  remedia  jure  habetur. 
Siccus  quoque  et  frigidulus  aer  corporis  vires  auget 
atque  conservat,  et  sudorem  inter  exercendum  re- 
primit  Nihil  vero  obstat,  quo  minus,  secundum 
a?grotantis  vires  et  constitutionem,  et  morbi  quo 
tentatur  naturam,  exercitatio  sub  sole  quamvis  fer- 

vido,  et  multo  cum  sudore,  aut  permittatur  aut  etiam 
imperetur. 

mcxiv.  Postremo,  cum  neque  exercitationi  locus 
est  neque  gestationi,  tum  ad  frictionem  confugien- 
dum  est,  quas  aut  sicca,  nimirum  strigili,  aut  panno 
laneo,  aut  manu  calida,  aut  demum  cum  oleis,  aut 
vaporibus  medicatis  (ad  satisfaciendum  aegrotantium 
animis),  remedium  roborans  haud  contemnendum 
fiet.  Viribus  musculorum  opitulari  videtur ;  et  certe 
sanguinis  cursum  juvat  (ccccxxvn,  ccccxxvm),  et 
actionem  vasorum  resorbentium  multum  promovet 
(ccccxxxvin),  et  exhalationi  per  cutem  favet,  et 
generalem  ideo  vigorem  corpori  conciliat. 

mcxv.  Frigus  quoque  inter  prasstantissima  remedia 
roborantia  optimo  jure  recensetur,  quippe  cujus  effec- 
tus  satis  certi  et  manifesti  sunt,  quamvis  ratio  eorum 
admodum  obscura  sit. 

mcxvi.  Imprimis,  ut  videtur,  tanquam  astringens 
remedium  nonnihil  proficit;  sed  magis  adhuc  ex 
effectibus  suis  in  genere  nervoso.  Parum  certe  con- 
veniret,  argumentum  inire  de  re  adeo  obscura  atque 
difficili,  ut  actio  caloris  aut  frigoris  est,  et  modus 
quo  tot  miros  et  graves  effectus  in  corpore  humano 
prsestent.  Neque  profecto  istiusmodi  arcana  tantum 
ad  usum  medicum  spectant,  quantum  scientia  rei 
factas  et  veras  de  ipsis  mutationibus  quas  in  corpore 
humano  efficiunt. 

mcxvii.  Hoc  autem  certum  atque  idoneum  calorem 
in  se  habet,  quem  plerumque  parum  mutatum  con- 
servat,  quamvis  temperies  aeris  externi  ambientis 
quod  ad  calorem  aut  frigus  admodum  varia  fuerit 
(dlxxiii).  Sunt  tamen  certi  fines  quos  ultra  neque 
calorem  neque  frigus  facile  aut  sine  damno  toleremus, 
neque  ita  quin  corpora  nostra  praeter  solitum  vel  ca- 

leant  vel  frigescant.  Erit  igitur  gradus  seu  punc- 
tum  quoddam  caloris  externi,  internae  nostras  caloris 
gigncndi  (dlxxii)  facultati  ita  respondens  et  accom- 
modatuin,  ut  illo  existente,  haac  ad  caloris  corporis 
jacturam  reparandam  quam  accuratissime  sufBciat, 
neque  hoc  ideo  aut  calidius  aut  frigidius  fiat  Per- 
spicuum  quoque  est,  gradum  istum  non  ita  certum 
aut  fixum  fore,  quin  variet  aliquantum  secundum 
hominis  vestitum,  aut  exercitationem  qua  utitur ; 
nam  hasc  facultatem  gignendi  caloris  plane  intendit 
et  auget,  et  ille,  licet  nullam  gignat  calorem,  tamen 
illum  qui  genitus  est  conservat  et  retinet,  neque 
eum  per  aera,  tam  facile  ut  aliter  fieret,  dissipari  si- 
nit.  Porro,  verisimile  est  consuetudinem,  cujus  in 
aliis  rebus  tanta  vis  est,  in  hac  etiam  nonnihil  valere ; 
hominesque  sic  variis  caloris  gradibus  ita  assuescere, 
et  quasi  accommodari,  ut  alii  alios  facile  tolerent,  qui 
minus  assuetos  aut  nimis  calefacerent  aut  refrigera- 
rent. 

mcxviii.  Quicunque  vero  gradus  ille  caloris  fuerit 
qui  hominibus  leviter  vestitis  et  quiescentibus  ita 
accommodatus  est,  ut  suus  corpori  calor  constet, 
augmentum  vel  imminutio  ejus  hoc  variis  et  fere 
contrariis  modis  afficit.  Major  enim  calor  sensum 
et  mobilitatem  auget,  sed  vigorem  simul  minuit 
(ccclxxi,  et  seqq.) ;  ita  ut  tandem  exercitatio  omnis, 
vel  lenissima,  difficilis  et  laboriosa  fiat,  et  labores 
graves  (quamvis  sub  frigido  Jove  tolerandi)  fere  im- 
possibiles,  vel  si  tentati  fuerint,  in  summam  debilita- 
tem,  et  animi  defectionem,  vel  forsan  subitam  mor- 
tem,  desituri.  Neque  tanta  infirmitas  musculis  vo- 
luntarii  motus  solis  incumbit,  sed  omnes  fibras  mus- 
culosas  plane  pervadit.  Frigus  vero,  hoc  est  caler 
minor,  corpori  admotum,  intra  certos,  eosque  satis 

arctos  limites,  contrarium  effectum  habet :  nimirum 
quod  sensum  et  mobilitatem  aliquatenus  minuit,  et 
simul  vigorem  auget,  et  musculos  roborat,  et  exerci- 
tationem  omnem  faeilem  reddit,  et  labores  tolerabiles. 
Neque  hoc  in  magnis  tantum  voluntarii  motus  mus- 
culis  fit,  sed  in  omnibus  quodammodo  accidit. 

mcxix.  Hinc  facile  intelligetur,  frigus  satis  modi- 
cum,  puta  frigidulum  aera,  remedium  roborans  haud 
levis  momenti  interdum  fore,  in  variis  morbis,  cum 
vetustis  tum  acutis,  pra?sertim  in  iis  ubi  morbosa 
debilitas  (quod  minime  rarum  est)  a  nimio  calore 
oriri  vel  ingravescere  visa  est. 

mcxx.  Neque  solus  aer  frigidulus,  aut  universas 
cuti  admotus,  aut  in  pulmones  per  spiritum  receptus, 
talem  vim  roborantem  habet,  et  hoc  consilio  a  medi- 
cis  praescribitur ;  aqua  etiam  frigida  simili  facultate, 
sed  ssepe  haud  parum  validiore,  pollet,  et  merito  in 
magno  usu  et  gestimatione  est. 

mcxxi.  Aqua  imprimis  frigida  pro  potu  hausta, 
vel  potio  quaslibet  tenuis  et  frigidula  in  ventriculum 
recepta,  vi  sua  roborante  et  refrigerante  simul  pro- 
desse  potest ;  et  revera  liaud  raro  profuit  in  variis 
morbis,  cum  acutis  tum  vetustis.  Verisimile  etiam 
videtur,  vires  et  usum  frigoris  hoc  modo  adhibiti, 
nondum  satis  cognita  et  explorata  esse. 

mcxxii.  Seepius  vero,  et  majore  cum  beneficio, 
usus  balnei  frigidi  pro  roborante  remedio  praBscriptus 
est  ;  ejusque  saluberrimi  effectus  in  plurimis  morbis 
tam  bene  jam  sunt  noti,  ut  nemo  medicorum  de  iis 
dubitare  possit. 

mcxxiii.  Frigus  autem  per  aquam  corpori  admo- 
tum,  aut  in  ventriculum  receptum,  eo  majore  vi  pol- 
let  quam  aer  aeque  frigidus,  quod  per  materiam  tanto 
densiorem  calor  corporis  multo  promptius  aufertur, 

et  omnes  igitur  effectus  frigoris,  tam  boni  quam  ma- 
li,  citius  et  fortius  inducuntur.  Quapropter  id  sem- 
per  omni  cura  cavendum  est,  quandocunque  lavatio 
frigida  utenda  est,  ne  frigus  vel  nimium  sit,  vel  aeger 
in  eo  nimis  diu  maneat ;  sin  minus,  pro  robore,  infir- 
mitatem  sibi  comparabit  (mcxviii);  nam  frigus,  ut 
nimia  experientia,  et  sanorum  et  aegrotantium,  jam 
probe  compertum  est,  si  valde  intensum  fuerit,  vel 
diu  continuatum,  quamvis  haud  adeo  intensum,  cor- 
pus  mirum  in  modum  debilitat,  et  saepe  tremores,  et 
aliquando  paralysin,  et  nonnunquam  demum  mortem, 
inducit.  Pari  ratione,  idem  sedulo  observandum  est 
de  potione  frigida  ;  nonnunquam  enim  debilitare,  et 
sic  haud  parum  nocere,  visa  est  (mxxvii)  ;  neque  pro- 
fecto  defuerunt  exempla  hominum,  qui,  quamvis 
sani,  et  quidem  robusti,  brevissimo  tempore  post 
haustam  multam  frigidam  subito  exanimes  corrue- 
rint. 

mcxxiv.  Nullum  vero  frigoris  punctum  gradusve 
definiri  potest,  quod  omnibus  aegris  aptum  sit  qui 
lavatione  in  aqua  frigida  uti  debent;  nimirum  quod 
multum  variat  in  diversis  hominibus,  et  in  iisdem, 
diversis  temporibus  ;  quodque  pendet  a  constitutione 
corporis,  et  natura  morbi,  et  statu  prsesente,  et  de- 
mum  a  consuetudine  singulorum  aegrotantium. 

mcxxv.  Scire  tamen  juvat,  id  frigus  non  nimium 
esse,  neque  nimis  diu  continuatum,  quod  brevissimus 
tantum  artuum  tremor,  et  brevi  rubor,  et  postea 
calor,  et  humor,  aut  mollities  saltem,  cutis,  et  vigor 
musculorum,  et  bonus  cibi  appetitus,  bonaque  con- 
coctio,  et  animi  hilaritas,  excipiunt ;  contra,  nimium 
esse  frigus,  vel  saltem  nimis  diu  adhibitum,  quod 
magnus  et  diuturnus  membrorum  tremor,  et  vultus 
et  cutis  pallor,  et  frigus,  et  siccitas,  et  artuum  im- 

becillitas,  et  spiritus  demissi,  et  ventriculus  male  affec- 
tiiSj  veluti  nausea  aut  appetitus  defectu,  consequun- 
tur. 

mcxxvi.  Saspe  etiam  cum  aegri  balneum  frigidum 
solita?  temperiei,  puta  graduum  quinquaginta,  prop- 
ter  hasc  incommoda  (mcxxv),  primo  cum  tentant 
tolerare  nequeunt,  si  aliquantum  calidse  cum  frigida 
aqua  balnei  commistum  fuerit,  id  tum  bene  tolera- 
bunt,  et  consuetudine  (mcxvii)  vel  paucorum  die- 
rum,  subducta  paulatim  calidae  copia,  eo  usque  per- 
venient,  ut  balneo  quam  frigidissimo,  non  modo  sine 
incommodo  aut  perieulo,  sed  cum  insigni  beneficio, 
utantur. 

mcxxvii.  Verisimile  est  balneum  frigidum  pro  ro- 
borante  remedio  prodesse,  aliqua  saltem  ex  parte,  per 
stimulum  illum  vehementem  quem  subitus  descensus 
in  piscinam  gelidam  universo  corpori  dat,  quique  et 
genus  nervosum  probe  excitat,  et  vasa  quas  sangui- 
nem  vehunt,  et  una  cum  iis  cor  ipsum,  ad  validum 
motum  incitat ;  unde  expeditior  sanguinis  motus,  et 
excretio  per  cutem  liberior,  et  quotquot  ex  his  bene- 
ficia  accipiuntur  (mciv). 

mcxxviii.  Quod  si  ita  res  se  habet,  tum  satis  per- 
spicuum  erit,  lavationem  frigidam  iis  maxime  profu- 
turam  esse  qui  parum  diu  in  aqua  manent,  neque  in 
ea  natant,  sed  vel  semel  tantum  sese  in  eam  prascipi- 
tes  dant,  vel  iterum  iterumque,  prout  vires  tulerint, 
id  repetunt ;  nam  sic  quicquid  boni  a  stimulo  tanti 
frigoris  sperari  possit  obtinebitur,  neque  vis  ejus 
sedans  atque  infirmans  (mcxxiii)  corpori  nocere 
poterit. 

mcxxix.  Quod  victum  vero  attinet,  haud  verbis 
opus  est,  ut  probe  constet,  idoneum  cibum,  tempes- 
tive  assumptum,  et  bene  concoctum,  eorpus  huma- 

num  pra?  omnibus  aliis  rebus  roborare.  A  natura 
enim  ita  fabricata  et  constituta  sunt  corpora  nostra, 
ut  propriis  actionibus,  cum  voluntariis,  tum  quoque 
invitis,  quaeque  ad  vitam  ipsam  retinendam  prorsus 
necessariae  sunt,  brevi  exhauriantur  et  infirmentur ; 
neque  aliud  fere  tantae  debilitatis  remedium  a  natura 
suggeritur,  quam  bonus  et  nutriens  cibus  ;  ncque 
alio  fere  opus  est.  Saepe  etiam  quum  corpus,  aut 
longa  inedia,  aut  gravibus  laboribus,  aut  vehemen- 
tioribus  morbis,  sive  acutis  sive  vetustis,  aut  mag- 
nis  exinanitionibus,  praeter  modum  exhaustum  fue- 
rit,  adque  summam  et  periculosissimam  debilitatem 
redactum,  brevissimo  post  tempore,  ope  tantum 
idonei  cibi,  quam  plenissime  convalescit :  et  in  tali 
statu,  alia  remedia,  saltem  omnia  medicamenta  ro- 
borantia,  utcunque  bona  et  efficacia,  parum  omnino 
proficere  potuissent.  Prasterea,  experientia  athleta- 
rum  satis  compertum  est,  homines  certo  victus  ge- 
nere  robur  praeter  naturam  ingens,  et  vix  credibile, 
et  quasi  morbosum,  sibimet  posse  comparare ;  quod 
non  verisimile  est  validissima  quaeque  medicamenta 
roborantia  unquam  fuisse  effectura,  quamvis  vivendi 
ratio  quod  ad  omnes  alias  res  prorsus  eadem  fuisset. 
Iste  autem  corporis  vigor  et  robur  quem  athletae  ac- 
quirunt,  adeo  pendet  ab  ejus  plenitudine  et  tempes- 
tivo  alimenti  subsidio,  ut  si  hoc  strenuissimo  cui- 
quam  pugili  per  duos  tresve  dies  fuerit  negatum, 
solutis  lacertis,  viribusque  subductis,  membra  sua 
aegre  trahens,  non  modo  non  ad  palaestram,  sed  ne 
quidem  ad  levissimam  corporis  exercitationem,  neque 
ad  communia  vitae  officia,  valebit.  Qualis  autem 
victus  aegris  exhaustis  atque  debilitatis  pro  roborante 
remedio  sit  praescribendus,  ex  jam  (dcccclxxv,  et 
seqq.)  dictis  perspicuum  erit ;  praesertim  si  memoria 

tenemus,  id  genus  victus  corpus  maxime  roborare, 
quod  simul  partes  ejus  solidas,  musculosque  impri- 
mis,  optime  nutrit  et  firmat,  et  vasa  sanguinem  ve- 
hentia  bono  et  denso  cruore  implet. 

mcxxx.  Pari  fere  ratione  ac  bonus  victus,  satis 
large  assumptus,  et  bene  concoctus,  ad  corporis  vigo- 
rem  et  robur  conducit,  alias  quaedam  ejus  functiones 
variis  modis  ad  eundem  effectum  conducere  possunt ; 
nimirum  quarum  nullag  non  ad  sanitatem,  et  ideo 
ad  vifforem,  vel  necessaria?  vel  saltein  utiles  existant, 
nullaeque  fere  lsedi  aut  impedire  possint,  quin  brevi 
vires  corporis  plus  minus  collabantur.  Hic  autem 
sat  fuerit  unam  ex  iis  (siquidem  functio  vocari  possit) 
memorare,  quse  proxime  post  subsidium  idonei  ali- 
menti  ad  robur  corporis  maxime  necessaria  est,  forsan 
etiam  vix  minus  necessaria  quam  nutrimentum  ip- 
sum,  quaeque  si  fuerit  impedita,  vires  musculorum 
mirum  in  modum  attenuat ;  somnum  scilicet,  vigilise 
justa  per  intervalla  succedentem.  Inter  vigiliam 
enim,  quamvis  parum  actuosa  vita  fuerit,  vires  satis 
subito  exhauriuntur,  ut  sanissimi  et  robustissimi  in 
se  ipsis  probe  possunt  experiri ;  segrotis  vero,  et  jam 
imbecillis,  longa  vigilia  ita  nocet,  et  corpora  ita  debi- 
litat,  ut  nihil  magis ;  eosdemque  ssepe  somnus,  prse- 
ter  omnem  spem  et  fidem,  nisi  minime  rara  res  esset, 
reficit  roboratque.  Keputandum  quoque  est,  vires, 
forsan  antea  labefactas,  per  somntim  renovari,  et  iri 
sanis  quasi  integrari ;  et  etiam  magnum  illud  dispen- 
dium  quod  longa  vigilia  effecisset  non  accidere,  som- 
numque  igitur  in  morbis  duplice  ratione  prodesse, 
et  conservando  quod  virium  superesset,  et  reparando 
quod  defuerat  atque  decesserat.  Quapropter  eo  mi- 
nus  mirum  erit,  varia  remedia  quse  somnum  in  variis 
morbis  alia  atque  alia  ratione  invitant  atque  conci- 

liant,  ad  corporis  robur  quodammodo,  vel  egregie 
fortasse,  conducere,  quamvis  proximus  et  gcneralis 
eorum  efFectus  sit,  id  haud  parum  infirmare ;  qualia 
sunt,  remedia  quasdam  emollientia  et  laxantia,  non- 
nullag  exinanitiones,  et  demum  medicamenta  aliqua 
quae  vocantur  narcotica,  veluti  opium,  et  similia. 

mcxxxi.  Denique,  ex  animi  affectibus  (cccxlv) 
nonnulli  tanta  vi  roborante  pollent,  ut  merito  inter 
prasstantissima  hujus  generis  remedia  recenseantur  : 
et  maxime  quidem  dolendum  est,  eorum  regimen  et 
administrationem  tam  parum  in  manibus  nostris  esse, 
ut  raro  quum  tali  auxilio  maxime  opus  esset,  animi 
affectus  qui  convenirent,  pro  remediis  ad  arbitrium 
nostrum  excitare  aut  adhibere  possimus. 

mgxxxii.  Omnes  animi  affectus  excitantes  vim 
quandam  roborantem  plane  possident,  et  quidam  eo- 
rum  vim  insolitam  et  vix  credibilem  hominibus  valde 
inflrmis  et  vere  paralyticis  subito  aliquando  dederunt. 
Bene  quoque  notum  est,  multos  istiusmodi  affec- 
tuum,  vires  omnium  musculorum,  cum  voluntarii 
tum  quoque  inviti  motus,  prompte  et  efficacissime 
reficere  atque  augere. 

mcxxxiii.  Vehementiores  autem  affectuum  vere 
excitantium,  veluti  ira  gravis,  aut  gaudium  subitum 
et  effraenatum,  quamvis  insignem  vim  musculis  nos- 
tris  statim  concilient,  tamen  corpus  non  bene  robo- 
rant ;  quoniam  hsec  vis  adeo  subito  inducta,  brevi 
solet  disperire,  succedente  sagpe  mira  debilitate  atque 
languore,  quae  corpori  multo  plus  noceant  quam  vigor 
adeo  fugax  compensare  potuisset.  Igitur,  nisi  in 
quibusdam  et  sane  rarissimis  exemplis  summae  et 
diuturnae  debilitatis  nullis  aliis  remediis  summoven- 
dse,  neque  decet  neque  licet  remedium  adeo  ambi- 
guum  experiri ;  utcunque  decantentur  exempla,  ubi 

gravissimis,  et  qui  fere  insanabiles  haberentur  morbis, 
vehementes  et  subiti  animi  affectus  remedio  fuissent. 

mcxxxiv.  Leviores  vero  istius  generis  affectus, 
o-audium  scilicet  non  nimis  subitum  aut  vehemens, 
et  spes,  et  hilaritas,  optimos  semper  effectus  praes- 
tant,  in  reficiendis  viribus,  cunctisque  ideo  corporis 
functionibus  rite  promovendis  juvandisque ;  neque 
ullam  post  se  relinquunt  debilitatem,  neque  ullo 
modo  corpori  nocent.  Quoniam  vero  rarissime  penes 
medicum  est,  hilaritatem  mcerenti,  aut  spem  infelici, 
aut  gaudium  tristi  et  misero  conciliare,  oportet  ad  ea 
niti  qua?  proxima  sunt,  magisque  in  potestate  nostra 
posita ;  et  aerumnis  et  mcestitiis  aegrotantium,  quan- 
tum  in  nobis  facultas  sit,  opem  et  solatium  prsebere ; 
eosque,  verbi  gratia,  de  sua  salute  desperantes,  fir- 
mare  atque  erigere,  et  hortari  ut  sint  bono  animo, 
neque  tam  tristia  de  se  augurentur.  Eara  enim 
exempla  aegrotantium  quibus  non  prodest  tali  spe  et 
fiducia,  utcunque  vana,  erigi,  et  magnitudinem  et 
periculum  morbi  quo  laborant  nescire ;  et  rariora 
adhuc  exempla  aegrotantium,  quibus  non  plurimum 
nocet  periculum  omne  quo  versantur  novisse.  Ne- 
que  profecto  aut  dubium  aut  rarum  est,  aegrotantes 
ex  variis  et  gravissimis  aliquando  morbis  convalescere 
tali  ignorantia,  et  spe,  et  fiducia ;  nullis  scilicet  ad- 
hibitis,  nullis  saltem  juvantibus  medicamentis  aliisve 
remediis  :  neque  sane  alia  ratio  est  multarum  sana- 
tionum  quae  vulgo  multum  jactantur,  et  fere  pro 
rniraculis  habentur,  et  remediis  quibusdam  tribuun- 
tur  secretis  atque  ignotis  ;  haec  autem  quamprimum 
deteguntur  pristinas  excellentias  haud  raro  amittunt, 
et  saepe  inutilia,  interdum  etiam  nocentia  reperiun- 
tur  5  ita  ut  minime  credibile  sit  ea  unquam  aegrotan- 

tibus  profuisse,  quantumvis  ipsorum  spes  et  fiducia 
profuisset. 

mcxxxv.  Animi  vero  la?titia  atque  hilaritas,  et 
magis  adhuc  spes  aut  gaudium,  aagrotantibus  non 
semper  sunt  aut  concilianda  aut  conservanda.  Proxi- 
ma  autem  animi  laetitiag  est  idonea  ejus  occupatio 
et  exercitatio,  quse  multo  magis  a  nobis  pendet,  qua?- 
que  et  similes  bonos  efTectus  in  corpore  praestat,  et 
revera  animum  ipsum  plerumque  laetum  et  hilarem 
reddit.    Talis  igitur  animi  pariter  et  corporis  exerci- 
tatio,  qualis  non  nimia  fuerit,  neque  alterutrius  vires 
attenuaverit,  plurimis  aegris  atque  infirmis,  praeser- 
tim  qui  morbis  nervosi  generis,  veluti  dyspepsia, 
hysteria,  hypochondriasi,  melancholia,  &c.  laborant, 
prae  omnibus  persuadenda  est.    Non  enim  sat  est 
corpus  ut  decet  exerceri,  si  mens  suis  curis,  et  aerum- 
nis,  et  solicitudinibus,  anxia  et  fixa  inhaeret.  Qui- 
cunque  enim  sibi  suaeque  valetudini  plus  aequo  ani- 
mum  attendit,  ille  aliquid  mali  in  se  aut  inveniet, 
aut  finget,  aut  revera  tandem  faciet.  Quapropter, 
multis  segrotis  aliquid  negotii  aut  occupationis  quod 
animum  detineat  necessarium  est,  non  modo  cum 
corpora  aut  nequeunt  aiit  nolunt  exercere,  verum 
etiam  apprime  utile  cum  semet  maxime  exercent, 
veluti  ambulando,  equitando,  &c.    Non  verbis  opus 
est,  ut  quisque  qui  naturam  humanam  vel  minime 
intellexerit,  probe  perspiciat,  exercitationem  quam- 
libet,  puta  ambulationem  quotidianam,  aut  longum 
iter,  longe  aliter  homini  esse  profuturam,  quem  ve- 
natus  amor,  aut  herbarum  studium,  ducit  per  campos, 
et  montes,  et  sylvas,  et  littora,  indefessum  a  mane 
ad  vesperem  usque,  et  quem  pulchra  natura:  facies, 
et  mirabilis  ordo,  delectat  atque  exhilarat,  ac  tristi 
et  misero  aesfrotanti,  cui  nihil  aliud  ante  oculos  aut 

in  animo  versatur,  quam  morbus  quo  laborat,  et 
periculum  et  mors  quae  credit  sibi  instare. 

mcxxxvi.  Cum  vero,  propter  summam  inflrmita- 
tem,  aliasque  causas,  exercitationi  corporis  locus  plane 
nullus  est,  tum  eo  magis  ad  idoneam  animi  occupa- 
tionem  attendere  oportet,  quae  fere  alterius  vice  fungi 
possit.  Saspe  enim  cum  medicamenta  sua  natura 
optima  parum  vel  nihil  valent  in  reficiendis  jam  labe- 
factis  viribus,  lectio  jucunda,  vel  forsitan  studia  non 
adeo  levia,  aut  spectacula,  aut  ludi,  aut  convivia 
keta,  eximia  remedia  fiunt.  Hujusmodi  autemoccu- 
pationibus  solis  confidere  parum  convenit,  quippe 
quia  hae  citius  fere  delectare  desinunt  quam  negotia 
magis  seria,  et  animum  quoque  minus  fortiter  deti- 
nent.  Quin  et  in  iis  etiam  exemplis,  quae  quidem 
minime  rara  sunt,  ubi  curae  graviores,  et  negotia  non 
satis  intermissa  aut  variata,  animum  pariter  ac  corpus 
infirmaverint,  quamvis  aegrum  tanto  oneri  subducere 
oporteat,  merum  otium  haud  idoneum  est,  et  magis 
prodest  varia  negotia,  gratiora,  et  leviora,  in  locum 
priorum  quae  nocuissent,  sufricere. 

mcxxxvii.  Ex  jam  dictis  de  viribus  roborantibus 
exercitationis  omnis,  cum  corporis  tum  animi,  et 
affectuum  grate  excitantium,  facillime  intelligetur 
quanta  pars  beneficii  quod  multi  aegri  a  variis  aquis 
medicinalibus,  aut  aere  quorundam  locorum,  aut 
longo  itinere,  aut  lavatione  maritima,  se  accepisse 
credant,  tribuenda  sit  exercitationi  corporis,  aut 
occupationi  et  delectationi  animi  a  tot  novis  et 
gratis  rebus,  et  conviviis  fere  perpetuis,  quae  maxime 
tristes  et  melancholicos  quasi  a  se  ipsis  surripiant. 
Multae  enim  ex  laudatissimis  etiam  aquis  medicinali- 
bus,  parum  medicamenti  cuiusvis  in  se  continent;  et 
medieamenta  qua?  in  jaliis  insunt  longe  majore  copia 

quam  per  aquas  ipsas  tuto  dari  possunt ;  sed  revera 
frustra  plerumque  aegrotis  dantur. 

mcxxxviii.  Postremo,  quamvis  debilitas  aliquando 
adeo  purum  et  simplex  vitium  sit,  ut  nullum  aliud 
prius  aut  simplicius  vitium,  unde  illa  penderet,  in 
corpore  adfuisse  videatur,  et  sic  roborantia  remedia 
inter  simplicissima  jure  recenseantur ;  tamen  revera 
frequentius  multo  non  primum  aut  primarium  vitium 
existit,  sed  ab  alio,  et  priore,  et  fortasse  simpliciore 
quodam  vitio  pendet.  Hinc  tot  fere  debilitatis  me- 
dicamina,  seu  roborantia  remedia,  quot  morbi  sim- 
pliciores  aliaeque  causa?  illam  efFecerint.  Quod  pro- 
fecto  adeo  verum  est,  ut  non  modo  remedia  astrin- 
gentia,  et  nutrientia,  et  stimulantia,  et  exercitatio 
corporis,  et  frigus,  et  animi  afFectus  excitantes,  debi- 
litati  occurrant ;  sed  interdum  etiam  remedia  quse- 
dam  quorum  communis  et  quasi  naturalis  efFectus 
^st,  corpus  plurimum  infirmare.  Sic,  cum  propter 
nimiam  sanguinis  abundantiam,  aut  febrem  vehe- 
mentem,  totum  corpus  languet  et  debilitatur,  male 
bmnino,  ad  integrandas  ejus  vires,  medicus  victum 
nutrientem,  et  vinum,  et  corticem  cinchonce  qfficinalis 
tentaret,  scilicet  quaa  omnia  debilitatem  augerent. 
In  tali  statu,  victus  tenuissimus,  et  requies,  et  san- 
guinis  detractio,  et  alias  exinanitiones,  debilitati  re- 
medio  forent. 

mcxxxix.  Ad  summam  igitur,  ut  videtur,  idone- 
um  corpori  humano  vigorem  et  robur  Natura  ipsa, 
per  varia  quibus  illud  fungitur  officia,  dat  conservat- 
que.  Homines  autem,  Natura?  vestigia  quam  arc- 
tissime  persequendo,  veluti  ope  plurimi  et  valde  nu- 
trientis  cibi,  et  crebrae  et  valida?  exercitationis,  vires 
suas  haud  parum  augere  possunt ;  quod  tamen  pa- 
rum  ad  usum  medicum  pertinet ;  nam  vires  sic  prae- 

ter  naturam  intensae  vix  non  morbosse  sunt,  et  talis 
corporis  conditio  ad  multos  morbos  viam  stemit. 
Quod  si  vires  deficiunt,  tum  aliquando  per  facultates 
parum  intellectas  quorundam  remediorum  istud  vi- 
tiutn  corrigere  possumus  ;  saepius  vero  ad  varias  cau- 
sas  remotiores  talis  vitii  respicere  oportet,  iisque, 
quantum  in  nobis  facultas  sit,  per  idonea  remedia, 
singulisque  rite  accommodata,  obviam  ire. 

Cap.  XXIX. — De  remediis  infirmantibus. 


mcxl.  -LVemedia  infirmantia  dicuntur  illa,  qua? 
vires  fibrarum  musculosarum  minuunt,  earumque 
ideo  actionem  minus  validam  efficiunt.  Multas  res 
tali  vi  in  corpore  humano  pollere,  satis  certum  et 
manifestum  est ;  hasque  inter  remedia  enumerare,  et 
ssepe  pro  remediis  adhibere,  haud  adeo  inutile  aut  ab- 
surdum  est  ac  primo  aspectu  videbitur;  nimirum 
quia  vigor  ipse,  ut  jam  (cccclxxv,  et  seqq.)  exposi- 
tum  est,  nimius,  et  igitur  morbidus,  interdum  etiam 
valde  periculosus,  esse  potest.  Remediis  igitur  ali- 
quando  opus  erit,  qualia  istud  vitium  corrigere  pos- 
sint,  fibrasque  musculosas,  jam  nimia  vi  pollentes, 
quodammodo  debilitare,  et  sic  ad  statum  sanum  et 
naturalem  reducere. 

MGXLI.  Hujusmodi  remedia  a  nonnullis  vocantur 
atonica  quasi  non  aliter  prodessent  quam  minuendo 
tensionem,  seu  tonum,  fibrarum  moventium.  Hoc 
autem  nomen,  utpote  opinionem,  eamque  parum 
certam,  in  se  continens,  propter  rationes  jam  dictas 

(mxciii),  potius  evitandum  videtur,  nomenque  his 
remediis  imponendum  ex  efFectu  eorum  generali,  et 
certo,  et  manifesto.  Quamvis  enim  pleraque,  et  qui- 
dem  efficacissima,  remediorum  infirmantium,  talem 
effectum  plane  habeant,  tamen  alia,  neque  pauca 
eorum,  aliis,  et  sane  longe  diversis  modis  effectum 
suum  prsestare  videntur. 

mcxlii.  Nimius  autem  et  morbidus  vigor,  vel  mag- 
nis  musculis  voluntarii  motus,  vel  minutis  tantum 
fibris  partium  quas  voluntatis  imperium  non  agnos- 
cunt,  accidere  potest. 

mcxliii.  Quod  illos  attinet,  nimius  eorum  vigor, 
quamvis  revera  morbosus,  parum  nocet,  neque  sane 
aut  periculi  aut  incommodi  multum  in  se  habet,  ne- 
que  fere  remediis  eget ;  medicorumque  igitur  atten- 
tionem  et  curam  tantum  sibi  vindicat,  quantum 
aliud,  et  gravius,  et  minus  intellectum  vitium  genus 
nervosum  infestans  probe  commonstret,  veluti  in 
phrenitide,  aut  insania,  quorum  morborum  aliquan- 
do  pars  et  indicium,  sed  minime  causa,  existit. 

mcxliv.  Quod  nimis  validam  vero  contractionem 
attinet  fibrarum  musculosarum  inviti  motus,  puta 
cordis  et  arteriarum,  et  frequentius  multo  et  majoris 
momenti  vitium  est ;  scilicet  quag  non  modo  multo- 
rum  morborum  pars  et  indicium,  sed  quorundam 
etiam  causa  existit,  ipsaque  suo,  et  quidem  gravi  in- 
commodo  et  periculo  non  caret,  et  remediis  igitur 
validis  et  efficacibus  ssepe  eget. 

mcxlv.  Quoniam  autem  excessus  vigoris  sive  con- 
tractio  nimis  vehemens  in  utroque  genere  musculo- 
rum  a  variis  causis  oriri  potest,  veluti  a  nimia  fibra- 
rum  tensione,  forsitan  etiam  et  nimia  firmitate^  aut  a 
stimulo  solito  validiore,  aut  novis  stimulis  et  irrita- 
tionibus  corpori  admotis,  aut  demum  a  statu  cerebri 

nervorumque  pcne  vel  penitus  ignoto  (nisi  per  suos 
efFectus),  qualis  furentibus  aliquando  contingit,  per- 
spicuum  est,  plurima  et  admodum  diversa  medica- 
menta,  aliaque  remedia,  vim  infirmantem  esse  habi- 
tura.  Imprimis  igitur,  omnia  remedia  emollientia, 
fomenta,  balneum,  calor,  requies,  &c.  de  quibus  satis 
jam  dictum  est,  infirmantia  quoquefiunt,  etactionem 
fibrarum  moventium  fere  semper  debiliorem  reddunt, 
qualescunque  causas  eam  praeter  naturam  intenderint, 
ob  nexum  illum  insignem  inter  dotes  mechanicas  vi- 
resque  vitales  musculorum. 

mcxlvi.  Porro,  remedia  qua?  vocantur  narcotica, 
opium  scilicet,  et  similia,  actionem  fibrarum  muscu- 
losarum  saepe  temperant  et  reprimunt,  minuendo 
sensum  et  mobilitatem  corporis,  idque  sic  a  vi  mul- 
tarum  irritationum  quasi  tuendo,  quae  aliter  vehe- 
mentem  musculorum,  vel  omnium,  vel  quorundam 
saltem,  actionem  efFecissent.  Pari  quoque  ratione, 
evitando,  vel  minuendo,  si  prorsus  evitari  nequeant, 
plerasque  vel  omnes  irritationes  quae  corpus  excita- 
rent,  haud  parum  saepe  proficitur  iri  debilitanda  mul- 
torum  musculorum  actione,  siquando  ha)c  nimis  va- 
lida  facta  fuerit.  De  hac  vero  administratione,  et 
etiam  de  narcoticis  remediis,  et  eorum  variis  effecti- 
bus,  postea  locus  erit  fusius  dicendi. 

mcxlvii.  Omnium  vero  remediorum  infirmantium 
longe  efficacissima,  et  communi  usui  accommodatis- 
sima,  sunt  variae  exinanitiones,  preesertim  copiosse, 
aut  sagpe  repetitas ;  sanguinis  imprimis  detractio,  aut 
valida  alvi  purgatio,  aut  frequens  vomitio,  aut  mag- 
nus  sudor,  fortasse  etiam  ingens  urina?  vel  salivaj 
excretio. 

mcxlviii.  De  variis  autem  effectibus  uniuscujus- 
que  generis  exinanitionis,  postea  nominatim  agere 


MEDICINJE  THEOItETIOSG. 


375 


oportebit.  Hic  igitur  sat  fuerit  indicasse,  varias 
exinanitiones  corpus  plurimum  infirmare,  non  modo 
detracto  multo  humore  ex  vasis  quae  sanguinem  ve- 
hunt,  horumque  sic  tensione  simul  et  vigore,  cum 
ipsorum,  tum  quoque  aliorum  musculorum,  sublatis, 
vel  saltem  minutis,  verum  etiam  nonnullas  earum 
alia  prorsus  ratione  genus  nervosum  statim  afficere, 
et  plurimum  saepe  debilitare  ;  nimirum  in  quibus  non 
mera  arte  externa  humor  aliquis  detrahitur,  sed  ve- 
hemente  aut  abnormi  actione  partium  quarundam  in- 
ternarum  e  corpore  expellitur.  Talis  autem  actio 
abnormis,  vel  saltem  vehemens,  veluti  intestinorum, 
aut  ventriculi,  aut  vasorum  quae  sanguinem  movent 
et  sudorem  fundunt,  arte  excitata,  fibras  musculosas 
istarum  partium  mirum  in  modum  infirmat;  et, 
partim  ob  consensum  generalem  quo  omnes  corporis 
partes  conjunguntur,  partim  ob  functiones  quasdam 
segnius  exinde  procedentes,  aut  plane  impeditas,  to- 
tum  corpus  talem  infirmitatem  brevi  participat. 

mcxlix.  Pro  infirmante  quoque  remedio  saape  et 
cum  insigni  beneficio  praescribitur  diaeta  prajter  so- 
litum  tenuis  et  parca,  et  interdum,  cum  res  urget, 
inedia  absoluta.  Neque  profecto  obscura  ratio  est, 
qua,  per  talem  diastam  aut  inediam,  omnes  corporis 
musculi,  cum  voluntarii  tum  pariter  inviti  motus 
brevi  infirmentur,  exhaustis  nimirum  et  dissipatis 
magna  ex  parte  humoribus,  qui  plenitudinem,  et 
tensionem,  et  vigorem,  vasis  sanguinem  vehentibus, 
et  sane  omnibus  musculis,  dabant,  labefactis  ideo 
viribus  cerebri  ipsius  nervorumque,  quaa  a  tensione 
et  actione  arteriarum  et  motu  sanguinis  multum 
pendent,  musculisque  fortasse  ipsis  ob  defectum  nu- 
trimenti  haud  parum  debilitatis. 

mcl.  Frigus  etiam,  quod  nuper  inter  roborantia 

remedia,  neque  sane  immerito,  reeensitum  fuit,  pro 
inflrmante  aliquando  usurpari  potest,  et  revera  haud 
parum  saepe  profuit :  nimirum  si  satis  intensum  fue- 
rit,  et  diu  adhibitum.  Effectus  vero  frigoris  in- 
firmans  pendere  videtur  partim  a  vi  ejus  sedante, 
(de  qua  fusius  postea  dicendum  erit),  unde  sensus 
et  mobilitas  ita  minuuntur,  ut  plurimi  stimuli,  qui 
corpus  aliter  multum  afficerent,  vehementissimamque 
musculorum  actionem  excitarent  (mcxlv),  niliil  fere 
valeant ;  partim  quoque  ab  alia  ejus  actione  in  cere- 
bro,  et  nervis,  et  musculis,  unde,  in  sanissimis  etiam 
et  robustissimis,  brevi  debilitas  insignis  (mcxxiii),  et 
tremor  et  paralysis. 

mcli.  Hujusmodi  remedia  inflrmantia  (mcxlv,  et 
seqq.),  in  variis  morbis  in  quibus  nimis  valida  fibra- 
rum  musculosarum  contractio  accidit,  veluti  in  in- 
sania,  aut  febribus  violentis,  aut  inflammationibus, 
tuto,  et  facile,  et  cum  magno  beneficio,  adhiberi 
possunt.  In  his  quidem  morbis  primae  origini  mali 
fortiter  occurrunt,  et  igitur  vel  sola,  vel  saltem 
efficacissima  ejus  remedia  fiunt.  Et  in  ipsa  insania, 
quamvis  vigor  morbosus  qui  adest,  effectus  morbi 
et  minime  causa  ejus  sit,  tamen  observatu  dignum 
est,  eadem  remedia  ssepe  haud  parum  prodesse :  ita 
ut  satis  verisimile  sit,  ea  (quamvis  ratione  admodum 
obscura)  ignoto  isti  cerebri  nervorumque  statui  oc- 
currere,  unde  tantus  vigor,  pariter  ac  caetera  morbi 
indicia,  penderet. 

mclii.  Supersunt  tamen  quaedam  res,  quse  tanta 
vi  infirmante  in  corpore  humano  pollent,  ut  aliquan- 
do  pro  remediis  utiliter  adhiberi  possint ;  magna  sci- 
licet  corporis  exercitatio,  sive  labor  gravis  et  diutur- 
nus,  et  animi  afFectus  deprimentes. 

mcliii.  Quod  ingentem  et  diu  continuatam  cor- 

poris  exercitationem  attinet,  effectus  ejus  in  infir- 
mandis  omnibus  corporis  musculis  satis  notus  et  cer- 
tus  est :  multa  autem  vetant  tale  remedium  in  febri- 
bus  violentis,  aut  inflammationibus,  et  similibus  mor- 
bis  tentare ;  in  insania  vero  aliquando  tentatum  est, 
et,  ut  fertur,  haud  raro  egregie  profuit. 

mcliv.  Deprimentes  autem  animi  afFectus  (quam- 
vis  vires  eorum  inflrmantes  neque  dubias  neque 
exiguas  sint)  difficillime  pro  remediis  adhibentur,  et 
profecto  rarissime,  si  unquam,  licet  remedium  adeo 
anceps  tentare.  Certe  eegrotis  acutis  morbis  decum- 
bentibus  nunquam  convenire  possunt.  Sunt  tamen 
qui  credunt  mente  captis  aliquando  multum  prodesse 
mcerorem  illum,  quem  longa  solitudo,  et  dura  coer- 
citio,  forsan  in  cellnla  obscura,  inducere  solent,  et 
metum  quem  custodum  cura,  vel  interdum  saevitia, 
et  vincula,  et  verbera  incutiunt.  Hasc  res  vero  non 
adeo  certa  est  quin  adhuc  suspicari  liceat,  talia  ex- 
perimenta,  talesque  animi  affectus,  etiam  maxime 
furiosis  multo  magis  nocuisse  quam  profuisse.  Non 
temere  igitur  ad  remedium  adeo  anceps  eonfugerc 
licet. 

Cap.  XXX. — De  remediis  stimulantibus. 


Mclv.  JLVemedia  stimulantia  vocaiitur  illa,  qua? 
vel  sensum  in  partibus  sentientibus,  vel  motum  in 
partibus  musculosis  excitant.  Pleraque  sane  reme- 
dia  stimulantia,  sed  non  omnia,  utrumque  pari- 
ter  effectum  prsestant ;  conjunctissimse  enim  sunt, 
quamvis  naturas  diversas,  ist^e  binas  dotes  nervo- 
rum  musculorumque,  ita  ut  quod  in  illis  sensum 
excitat,  hos  quoque  ad  contractionem  cieat.  Quin  et 
sensus  ipse  vehemens,  qualiscunque  fuerit  ejus  causa, 
vim  aliquam  stimulantem  saape  habet,  partesque  mus- 
culosas  ad  novos  et  validos  motus  incitat.  Non  ta- 
men  idcirco  temere  concludendum  est,  nullum  in 
partibus  musculosis  motum  per  stimulantia  remedia 
excitari  posse,  nisi  hssc  prius  sensum  aliquem  effe- 
cerint. 

mclvi.  Plurima  medicamenta,  aliaque  remedia, 
talem  stimulandi  facultatem  possidere,  satis  certum 
et  manifestum  est ;  nec  minus  notum  est,  alia  reme- 
dia,  et  alia  medicamenta,  contrarium  prorsus  efFec- 

tum  praestare,  et  non  modo  non  stimulare  corpus, 
sensumve  motumve  efficere,  sed  sensum  omnem  ob- 
tundere  atque  sopire,  motumque  reprimere,  corpus- 
que  demum  ita  afficere,  ut  segnius  in  posterum(  dum 
illorum  effectus  durat)  veris  stimulantibus  remediis 
excitetur. 

mclvii.  Quamvis  vero  ha2  res  adeo  certae  sint  ut 
nihil  magis,  tamen  ratio  earum  valde  obscura  et  dif- 
ficilis  est.  Imprimis,  quia  multa  medicamenta,  alise- 
que  res,  naturse  si  non  prorsus  ejusdem  saltem  simil- 
limse,  contrarios  penitus  effectus  habent ;  dum  alia 
bene  multa,  quamvis  diversissimaa  naturae,  eosdem 
vel  simillimos  saltem  effectus  prasstant.  Maxima 
autem  difficultas  atque  obscuritas  hujus  rei  in  hoc 
consistit,  quod  magnitudo  effectus  talium  remedio- 
rum  minime  respondet  magnitudini  causse ;  ita  ut 
hanc  intendendo  non  semper  effectum  pro  rata  parte 
augere  possimus.  Tam  longe  aliter  enim  res  se  ha- 
bet,  ut  saepe  primus  et  quasi  naturalis  remedii  vcl 
stimulantis  vel  sedantis  effectus,  si  hoc  multum  in- 
tendimus,  brevi  desinat,  et  tandem  veluti  in  contra- 
rium  transeat ;  quin  et  secundum  varias  corporis,  et 
praesertim  generis  nervosi  conditiones,  qua?  plurima? 
et  admodum  diversa?  existunt,  cum  in  diversis  ho- 
minibus,  tum  quoque  in  iisdem  variis  temporibus, 
actio  horum  remediorum  saspe  aut  impeditur,  aut 
mirum  in  modum  turbatur ;  ita  ut  effectus  ab  iis 
haud  raro  observentur  a  solitis,  et  qua?  ideo  eredun- 
tur  naturales  et  proprii,  omnino  diversi. 

mclviii.  Hinc  iis  qui  verbis  pugnare  amant  egre- 
gia  occasio  disputandi,  et,  ut  vocant,  philosophandi, 
plurimasque,  et  subtilissimas,  et  ab  omni  usu  medico 
alienissimas  doctrinas  eedificandi,  de  viribus  et  ac- 
tione  remediorum  stimulantium  et  sedantium,  quo- 

rum  effectum  primum  et  naturalem,  simplicissimum 
et  constantissimum  semper  esse  contendunt,  variasque 
quas  revera  in  corpore  humano  ab  eorum  usu  specta- 
mus  mutationes,  oriri,  non  a  diversis  remediorum  in 
eo  effectibus,  sed  ab  ejus  actione  in  se,  sive  renixu, 
ut  quidam  vocant,  per  vires  suas  insitas  et  salutares, 
de  quibus  jamdudum  satis  dictum  fuit  (lxv,  lxx, 

CCCLXIV,  CCCLXIX). 

mclix.  Sic  nonnulli  sibimet  persuadent,  nulluni 
existere,  aut  posse  existere,  remedium  per  se  vere 
stimulans,  quale  scilicet  corpori  admotum,  statim,  et 
prima  sua  actione,  sensum  motumque  excitet ;  om- 
niaque  potius  remedia  quas  corpus  stimulare  viden- 
tur,  id  efficere  per  vim  suam  sedantem,  quae  corpori 
noceret  idque  debilitaret,  hocque  demum  viribus 
suis  salutaribus  contra  talem  debilitatem  reniti,  ean- 
demque  brevi  superare,  contrariumque  aliquando 
statum  inducere.  Dum  alii  simili  fere  et  vix  minore 
ratione  (siquidem  ratio  vocari  possit  talis  *»y6p*w«) 
contendunt,  multa  ex  remediis  quas  vulgo  sedantia 
habentur,  natura  sua  primaque  in  corpore  actione 
stimulantia  esse,  et  tantum  per  excessum  vis  et  ef- 
fectus  stimulantis,  vel  per  virn  quandam  minus  ad- 
liuc  intellectam,  sedantia  fieri. 

mclx.  Parum  certe  conveniret  de  talibus  commen- 
tis  disputare,  scilicet  qua?  non  modo  nihil  ad  usum 
medicum  pertineant,  nec  unquam,  quamvis  verissima 
fuerint,  conferre  possint,  sed  ne  quidem  nodum  istum 
qui  multos  adeo  solet  morari  ullo  modo  solvant. 
Nam  nisi  contenderint  aliquid  voluntariee  vis  istis 
salutaribus  corporis  viribus  inesse  (quod  nemo  sanus 
crediderit),  nihil  omnino  proficitur ;  eadem  enim  dif- 
ficultas  redit,  semperque  redibit,  quamdiu  effectus 
adeo  diversi  ab  iisdem  remediis  observantur.  Nil 

efert  sive  unus  tantum  sive  mille  gradus  interce- 
dant  inter  remedium  corpori  admotum  et  effectum 
qultimum  et  manifestum  qui  in  eo  spectatur ;  quo« 
jrum  scilicet  graduum,  quotquot  fuerint,  unusquisque 
aeffectus  ejus  qui  antecedifet  causa  ejus  qui  consequi- 
tur  habendus  est,  ita  ut  pari  ratione  ac  nexus  inter 
\primum  et  proximum  certus  et  constans  esse  debet, 
iomnium  continuatio  et  quasi  catena  fixa  et  immuta- 
>,bilis  foret.    Prasterea,  neque  per  haec  neque  per  alia 
cicommenta  hactenus  prolata,  ulla  aut  explicatio  red- 
jj ditur,  aut  sana  conjectura  proponitur,  de  modo  quo 
iremedia  de  quibus  agitur  corpus  afficiant,  qualiscun- 
sque  prima  eorum  actio  fuerit.    Neque  profecto  hanc 
iprimam,  et  obscuram,  et  vix  detegendam  remedio- 
crum  actionem,  siqua  fuerit,  medici  interest  novisse 
(scilicet  quse  adeo  levis  et  fugax  est,  ut  neque  pro- 
desse  multum  neque  nocere  possit),  sed  effectum  ul- 
timum,  et  validum,  et  manifestum,  et  durabilem 
I  scire,  in  quo  vis  et  usus  eorum  plane  consistunt,  et 
i  rationem  intelligere  hunc  utilem  effectum  seu  salu- 
)  tarem  in  corpore  mutationem  inducendi.  Quamvis 
I  vero  talia  de  his  et  multis  aliis  remediis  commenta 
nullius  medici,  neque  profecto  ullius  sani  attentio- 
nem  mereantur,  tamen  et  decet  et  oportet  a  philoso- 
phia  adeo  vana  et  fallace,  scientiam  nostram  pessime 
corrumpente,  nihil  utilis  in  se  continente,  neque  ad 
ullam  utilitatem  tendente,  sed  medicorum,  et  prte- 
i  sertim  tironum,  animos  ab  aliis  et  seriis  rebus  avo- 
cante,  quales  et  potuissent  et  meruissent  intelligi, 
omni  cura  et  diligentia  cavere.  Nequis  igitur  temere 
confidat  effatis  illis  de  Natura?  ordine  et  philosophan- 
di  legibus  quibus  nonnulli  se  credentes  philosophos 
semet  circummunire  tentant ;  nimirum  quorum  alia 
vaga  et  futilia,  vel  etiam  prorsus  falsa  existunt,  alia 

fortasse  quodam  sensu  vera  et  utilia,  sed  neque  adeo 
generalia  ac  quidam  sibi  persuadent,  neque  adeo 
certa  et  fixa  ut  adversante  etiam  experientia  pro 
veris  sumenda  sint. 

mclxi,  Minime  enim  licet  medico,  aut  in  experi- 
entiam  aut  sanam  ratiocinationem  incumbenti,  hu- 
jusmodi  effatis,  quse  multis  semper  in  ore  sunt,  et  ab 
iis  pro  veris  fixis  et  immutabilibus  habentur,  semet 
impedire :  "  Eandem  causam  eundem  semper  prae- 
"  stare  effectum  ;"  "  eosdem  vel  similes  effectus,  ab 
"  iisdem  vel  similibus  causis  semper  oriri ;"  "  mag- 
"  nitudinem  effectus  semper  pro  rata  parte  respon- 
"  dere  magnitudini  causae,"  &c.  Ex  his  enim  effatis, 
posteriora  duo  manifestissime  falsa  et  futilia  sunt,  et 
primum  adeo  vagum  et  generale,  ut  quamvis  sano 
sensu  verissimum  sit,  tamen  temere  receptum  ad 
gravissimos  errores  perducat.  Non  enim  verum  est 
eandem  causam  eundem  semper  habere  effectum; 
nam  hic  multum  pendet  a  conditione  rei  quae  causa 
quavis  affici  debet,  et  etiam  multarum  rerum  quse  pri- 
mo  aspectu  nihil  fere  ad  effectum  manifestum  conferre 
visae  essent.  Has  vero  varias  conditiones,  saepe 
neque  intelligere,  neque  praevidere,  neque  praesentes 
scire,  possumus.  Verisimile  est  (siquidem  certum 
dici  nequit),  et  omnis  scientiae  naturae  principium  et 
fundamentum,  Naturae  cursum  et  ordinem  constan- 
tem  et  immutabilem  esse,  eandemque  igitur  causam 
eundem  semper  praestare  effectum,  dummodo  et  ipsa 
prorsus  eadem  sit,  aliaeque  res  similiter  omnino  se 
habeant;  sin  minus,  et  in  medicina  pariter  et  in 
omnibus  aliis  rebus,  diversissimi  aliquando  effectus 
ab  eadem  manifesta  causa  observantur;  quod  pro- 
fecto  nil  mirum,  cum  haec  non  plena  sit  causa,  sed 
pars  tantum  causae,  mutationis  quae  consequitur. 
Certissimum  quoque  est,  eosdem  vel  simillimos  sal- 

tem,  effectus,  saspe  a  causis  valde  diversis,  nonnun- 
quam  plane  contrariis,  oriri ;  tantumque  abesse  ut 
effectus  semper  pro  rata  parte  respondeat  magnitu- 
dini  causae,  ut  saepe  a  majore  causa  effectus  minor, 
interdum  novus,  nonnunquam  demum  solito  contra- 
rius,  fiat. 

mclxii.  Missis  igitur  hujusmodi  ambagibus,  de  re 
adeo  obscura  atque  inutili  ac  modus  est  quo  remedia 
stimulantia  corpus  excitent,  magis  e  re  nostra  erit  ad 
effectus  quos  manifeste  praestant  animos  attendere. 

mclxiii.  Principio  igitur  observandum  est,  multas 
res,  cum  medicamenta  tum  quoque  et  alia  remedia, 
vi  tam  manifeste  stimulante  pollere,  ut  vel  sano  et 
integro  corpori,  vel  musculo  cuivis  jam  separato,  sed 
vitam  et  vim  suam  contrahendi  adhuc  retinenti,  ad- 
mota,  contractionem  aliquam  in  partibus  quas  con- 
tingunt  statim  excitent.  Quin  et  eadem  remedia 
nervo  qui  musculum  quemvis  adit  admota,  hunc  ad 
motum  cient  (cxn,  et  seqq.) ;  et  nonnulla  eorum  ne- 
que  musculo  neque  nervo  ejus  admota,  sed  tantum 
in  cerebro  agentia,  plerosque,  vel  omnes  forsan,  cor- 
poris  musculos  similiter  afficiunt.  Hujusmodi  res, 
ex  prima  sua,  ut  videtur,  actione,  remedia  vere  sti- 
mulantia  non  immerito  haberi  possunt  ;  quamvis 
etiam  majore  quam  par  esset  copia  data,  aut  corpori 
praeter  solitum  quodammodo  se  habenti  admota,  con- 
trariam  vim  possidere  videantur,  motusque  sensus- 
que  reprimere  atque  sopire. 

mclxiv.  Aliae  vero  res,  quarum  natura  et  commu- 
nis  effectus  est  vel  sensum  sopire  motumque  repri- 
mere,  vel  quse  saltem  musculo  cuivis  admota?,  blanda?, 
et  omni  stimulo  et  acrimonia  vacua?,  videntur,  tamen 
haud  raro  (utcunque  obscura  ratio  talis  rei  videatur) 
motus  novos  et  satis  vividos  excitant. 

mclxv.  Alias  demum  rcs  ancipitis  et  quasi  mixtae 
naturae  sunt,  et  duplicem  vim  in  se  habent,  stimu- 
lantem  scilicet  et  sedantem ;  unde  varii  aliquando, 
et  miri,  et  vix  non  contrarii  effectus,  alii  aliis  vel 
statim  vel  brevissimo  post  intervallo  succedentes. 

Mclxvi.  Remediorum  autem  vere  stimulantium 
(mclxiii)  effectus  hujusmodi  fere  sunt:  sensus  ali- 
quis,  nunc  levior  nunc  acrior,  secundum  vim  reme- 
dii  admoti  tempusque  per  quod  admovetur,  in  parte 
quam  stimulus  contingit,  haecque  pars,  partesque 
saepe  vicinae,  vel  fortasse  omnes  corporis  partes  ma- 
gis  quam  antea  fuerant  sentientes  factae ;  et  motus 
aliquis  fibrarum  musculosarum,  cum  majorum,  quae 
forsitan  afficiantur  stimulo  quovis  iis  aut  partibus 
vicinis  admoto,  tum  quoque  minutissimarum,  veluti 
in  arteriis,  aut  organis  secernentibus,  quae  necessario 
afficiuntur,  ubicunque  remedium  stimulans  fuerit 
admotum ;  unde  auctus  partem  stimulatam  versus 
sanguinis  impetus,  majorque  hujus  ad  illam,  et  mi- 
nor  igitur  ad  alias  delata  copia,  et  rubor,  et  calor,  et 
saepe  tumor  et  dolor,  et  aliquando  vera  inflammatio 
partis  stimulatae,  et  nonnunquam  secretio  vel  excre- 
tio  per  eam  plurimum  aucta  vel  perturbata.  Neque 
profecto  solae  partes  quibus  remedia  stimulantia  ad- 
hibentur  partesque  iis  vicinae  ita  afficiuntur :  partes 
saepe  valde  remotae,  sed  per  consensum  cum  prioribus 
conjunctse,  ad  vehementes  motus  incitantur,  et  in- 
terdum  etiam  totum  corpus,  per  consensum  illum 
generalem  de  quo  suo  jam  loco  (ccclvi,  ccclvii) 
dictum  est,  partium  quarundam  affectionem  brevi 
participat,  et  manifestissime  excitatur ;  et  omnes  ideo 
corporis  partes,  tum  quae  ipsae  stimulatae  fuerint,  tum 
quoque  reliquae,  novam  saepe  alacritatem,  et  sane  vi- 

gorem  et  mobilitatem,  et  mens  ipsa  haud  raro  no- 
vam  et  insignem  hilaritatem  adipiscuntur. 

mclxvii.  Non  omnia  vero  remedia  stimulantia 
«eque  idonea  sunt  ad  stimulum  istiusmodi  generalem 
per  partem  aliquam  universo  corpori  impertiendum  : 
neque  sane  omnes  corporis  partes  tantum  cum  tota 
compagine  consensum  et  quasi  commercium  habent, 
ut  quasvis  earum  affectio  cum  reliquis  brevi  et  facile 
communicetur. 

mclxviii.  Stimulantium  igitur  remediorum  alia 
magis,  alia  minus  diffusilia  dici  possunt;  aliorum 
quoque  effectus  magis  durabiles,  aliorum  magis  fu- 
gaces  reperiuntur :  omnibus  autem  hoc  vitium  est, 
quod  effectus  eorum  excitans  plerumque  nimis  fugax 
sit,  et,  quod  pejus  est,  saepe  in  contrarium  effectum 
desinat ;  ita  ut  gratissimam  illam  alacritatem,  et  mo- 
bilitatem,  et  vigorem  corporis,  et  suavissimam  animi 
hilaritatem,  quse  certa  remedia  stimulantia  efficere 
solent,  insignis  languor,  et  debilitas,  et  hebetudo,  et 
mcestitia,  brevi  excipiant. 

mclxix.  Hinc  facillime  intelligetur  cur  tot  reme- 
dia  vere  stimulantia  luxuriae  causa  vulgo  usurpen- 
tur ;  qua  ratione  et  grata,  et  nonnunquam  homini- 
bus,  quamvis  sanis,  non  inutilia  flant ;  quo  pacto  per 
multum  usum  aut  longam  consuetudinem  nocentia 
simul  et  necessaria  assuetis  fiant ;  quanta  solertia  a 
tali  consuetudine  et  incommodo  pracavendum  sit, 
qnantaque  cura  et  prudentia  opus  sit  ut  talis  prava 
consuetudo  jam  inveterata  tuto  abrumpatur. 

mclxx.  Quod  varias  corporis  partes  attinet  quarum 
affectiones  a  remediis  stimulantibus  promptius  vei 
segnius  cum  reliquis  communicantur,  nulla  fere  pars 
sentfens  et  mobilis  multum  affici  potest  quin  indc 

totum  genus  nervosum,  et  ideo  totum  corpus,  quo- 
dammodo  afficiatur,  eandemque  conditionem  partici- 
pet.  Quo  magis  vero  sentiens  et  mobilis  pars  qua?- 
libet  fuerit,  eo  promptius  et  ipsa  hujusmodi  remediis 
afficietur  et  reliquum  corpus  afficiet.  Sic  multa  re- 
media,  aut  naribus,  aut  cuti  (quibus  plurimi  nervi  et 
acutissimus  sensus  sunt),  aut  musculis  ipsis,  aut  vasis 
quas  sanguinem  vehunt,  aut  organis  quibusdam  secer- 
nentibus  admota,  non  modo  has  partes  stimulant,  sed 
totum  simul  corpus  excitant.  Nulla  autem  pars  cor- 
poris  consensu  magis  prompto  aut  generali  cum  toto 
genere  nervoso,  et  ideo  cum  toto  corpore  pollet,  nec 
ulla  igitur  magis  idonea  existit  cui  plurima  remedia 
stimulantia,  quse  totum  corpus  afficere  cupimus,  ad- 
moveantur,  quam  ventriculus,  cum  ob  plurimos  qui- 
bus  instruitur  nervos,  tum  ob  insignem  suam  mobi- 
litatem,  tum  quoque  ob  consensum  illum  egregium 
quem  cum  cerebro  habere  videtur.  Interdum  quo- 
que  cum  propter  devorandi  difficultatem  aliasque 
causas,  idonea  remedia  vix  in  ventriculum  recipi  aut 
in  eo  retineri  possent,  eadem  remedia  per  anum  in 
intestina  infundere  optime  profuit :  scilicet  quia  his 
non  secus  ac  ventriculo  plurimi  sunt  nervi,  et  insig- 
nis  mobilitas,  et  egregius  cum  universo  genere  ncr~ 
voso  consensus. 

mclxxi.  Saape  etiam,  ut  fertur,  egregie  profuit 
stimulantia  remedia  neque  partibus  male  affectis  ad- 
movere,  neque  ita  adhibere  ut  totum  corpus  fere  pa- 
riter  afficerent,  sed  eadem  prope  originem  nervorum 
partium  laborantium  admovere,  veluti  cervici  et  inter 
scapulas  cum  brachia  male  se  habent,  aut  lumbis  et 
ossi  sacro  cum  crura  vel  vesica  afficiuntur.  Inter> 
dum  quoque,  ut  clarus  auctor  testatur,  cum  vitiura 

quarundam  partium  a  malo  aliarum  et  remotarum 
quasi  per  consensum  aliquem  oritur,  veluti  brachio- 
rum  et  crurum  a  collca  Pictonum,  oportet  remedia 
stimulantia  partibus  primo  affectis,  vel  quam  proxime, 
adhibere,  quse  tum  omnem  suum  usum  prsestabunt, 
quamvis  partibus  ipsis  jam  laborantibus  adhibita, 
parum  omnino  valuissent. 

mclxxii.  Ex  variis  remediorum  stimulantium  in 
corpore  humano  effectibusjam  (mclxvi)  recensitis, 
perspicuum  est,  ea  in  plurimis  et  quidem  satis  diver- 
sis  morborum  generibus  interdum  esse  profutura, 
variisque  ideo  consiliis  a  medicis  ssepe  prsescriptum 
iri. 

mclxxiii.  Imprimis  igitur  ad  excitandas  partes 
quasdam  natura  sentientes  sed  morbo  torpentes,  vel 
ad  integrandum  et  quasi  acuendum  universi  corporis 
sensum  siquando  hic  praster  naturam  defecerit,  ve- 
luti  in  Ancesthesia  generali,  aut  stupore  membri  cu- 
jusvis  (clxxiii,  clxxiv),  aut  in  caecitate  illa  quae  a 
minuto  vel  amisso  nervi  sensu,  non  a  vitiis  humo- 
rum  oculi,  oritur,  et  quae  Amaurosis  (cclvi)  vocatur, 
sa?pe  usurpantur,  et  haud  raro  utilissima  fiunt.  Sci- 
licet  nervis  aliquando  sentiendi  facultas  plane  deficit, 
fabrica  eorum  adhuc  integra  atque  intacta,  propter 
causas  valde  obscuras  vel  penitus  ignotas,  quae  ta- 
men  non  adeo  fixse  aut  valida?  sunt,  quin,  ope  idonei 
stimuli  finibus  nervorum  tenuissimis  admoti,  ipsas 
vel  prorsus  submoveantur,  vel  sensus  saltem  iis  ner- 
vis  redeat.  Maxime  vero  dolendum  est  hoc  non 
perpetuum  esse,  sensumque  saepe  vel  deficere  vel 
penitus  deleri  causis  adeo  validis  et  fixis,  veluti  com- 
pressione  aliqua,  aut  la?sa  fabrica  cerebri  nervorum- 
que,  ut  neque  dum  has  causas  adsunt  per  haec  aut 
ulla  remedia  sensus  in  partibus  affectis  ut  decet  re- 

novetur,  neque  ipsa*  per  stimulantia  remedia  nervis 
admota  tollantur. 

mclxxiv.  Porro,  ad  renovandam  aut  reficiendam 
movendi  facultatem  fibrarum  musculosarum,  quae 
saspe  deficit,  cum  in  iis  musculis  qui  voluntatis  im- 
perio  subjiciuntur,  tum  quoque  in  iis  partibus  quee 
hujus  imperium  non  agnoscunt,  veluti  in  paralysi, 
aut  generali  aut  quarundam  tantum  partium,  stimu- 
lantia  remedia  cum  prudentia  adhibita,  et  satis  diu 
continuata,  saepe  multum  prosunt,  et  aliquando  mor- 
bum  penitus  tollunt.  Hoc  autem  non  constans  aut 
perpetuum  esse  satis  superque  notum  est :  quod  pro- 
fectp  nil  mirum,  quum  paralysis,  non  secus  ac  de- 
fectus  sensus,  tam  seepe  oritur  a  causis  vel  prorsus 
fixis  et  immedicabilibus,  vel  quae  saltem  per  stimu- 
lantia  remedia  nullo  modo  tolli  possunt. 

mclxxv.  Citra  vero  paralysin  vel  generalem  vel 
specialem,  actiones  multarum  partium  (quag  omnes 
forsitan  magna  saltem  ex  parte  per  motum  muscu- 
lorum  fiunt)  languent  aut  plane  deficiunt,  non  sine 
magno  incommodo  aut  periculo.  Tale  vitium  haud 
raro  oritur  vel  a  torpore  aliquo  partis  ipsius,  vel  a 
defectu  soliti  et  naturalis  stimuli,  ideoque  per  reme- 
dia  stimulantia  optime  et  efiicacissime  corrigitur, 
nimirum  quse  per  suum  effectum  generalem  totum 
corpus  aliquantum  excitant,  et  mobilitatem  aliquam 
partibus  etiam  maxime  torpentibus  conciliant,  et  his 
partibus  admota  naturalis  stimuli,  quacunque  de  cau- 
sa  deficientis,  vice  funguntur. 

mclxxvi.  Hoc  modo  omnes  fere  secretiones  et 
excretiones  aut  deficientes  promovere  e$,  restituere, 
aut  ad  libitum  excitare  et  augere  possumus,  per  sti- 
mulantia  remedia  rite  adhibita.  Pari  etiam  ratione 
idonea  remedia  stimulantia  certis  partibus  admota 

novos  et  minime  naturales,  sed  saspe  necessarios  et  sa- 
luberrimos  motus  in  iis  efficiunt.  Hoc  fundamento 
nititur  administratio  multorum  remediorum  evacu- 
antium,  veluti  qu£e  vomitum,  aut  alvum,  aut  urinam, 
aut  sudorem,  aut  salivam,  &c.  movent,  quod  tamen 
hic  indicasse  sat  fuerit,  quippe  de  quibus  nominatim 
postea  agendum  sit. 

mclxxvii.  Pari  quoque  ratione  hujusmodi  reme- 
dia  haud  raro  prasscribuntur  et  egregie  prosunt  ad 
mutandum  et  quasi  dirigendum  sanguinis  cursum, 
siquando  hic  praeter  naturam  partes  quasdam  versus 
auctus  fuerit ;  quod  minime  rarum  aut  leve  vitium 
est.  Excitata  autem  per  vim  remediorum  stimulan- 
tium  actione  arteriarum  partis  cujusvis,  plus  sangui- 
nis  ad  eam  necessario  derivatur,  et  minus  igitur  pro 
rata  parte  ad  alias  defertur;  unde  sa^pe  multarum 
affectionum  levamen  subitum,  et  quidem  pragter  om- 
nem  spem  et  fidem,  nisi  adeo  manifestum  esset,  mag- 
num  atque  durabile. 

mclxxviii.  Quin  et  remedia  stimulantia  ssepe  uti- 
lissima  reperiuntur,  interdum  omnino  necessaria,  in 
magna  debilitate  partium  musculosarum,  prassertim 
quarum  actiones  a  voluntate  nostra  non  pendent, 
sed  ad  vitam  et  sanitatem  conservandam  omnino 
necessaria  sunt,  veluti  cordis,  et  arteriarum,  et  ven- 
triculi.  Sunt  quidem  remedia  stimulantia  quse  vires 
cordis  et  arteriarum  adeo  potenter  excitant,  et  refi- 
ciunt,  et  augent,  ut  non  immerito  aliud  et  peculiare 
nomen,  omnium  fere  medicorum  consensu,  sibimet 
nacta  sint,  et  cardiaca  vocentur.  Multa  quoque  me- 
dicamenta  stimulantia  ad  excitandas  aut  augendas 
(si  forte  defecerint)  ventriculi  vires  et  actionem  vul- 
go  prasscribuntur,  et  sagpe  cum  insigni  et  durabili 
beneficio.   Htec  ideo  a  multis  stomachica  vocantur. 

Hujusmodi  stimulantia  remedia,  cardiaca  scilicet,  et 
stomachica,  et  quidem  multa  alia,  roborantia  quoque 
fiunt  (mc,  mci)  ;  neque  mirum  erit  cuiquam,  effectus 
eorum  in  augendis  muscuiorum  viribus  aliquando 
satis  esse  durabiles,  si  modo  secum  perpenderit  quam 
arctus  inter  varias  corporis  functiones  intercedat 
nexus,  et  quam  mirum  in  modum  omnes  ad  gene- 
ralem  vigorem  sustinendum  conducant,  et  quam 
prompte  beneficium  quod  partes  quaedam  ab  idoneis 
remediis  stimulantibus  acceperint  cum  reliquis  com- 
municetur. 

mclxxix.  Tanta  etiam  vis  est  remediorum  quo- 
rundam  stimulantium,  tantusque  inter  varias  partes 
et  varias  functiones  corporis  nexus  atque  consensus, 
ut  vita  jam  pene  extincta  per  ea  denuo  integretur : 
neque  dubium  est,  multos  tam  prope  exanimes  ut  si- 
bi  relicti  nunquam  revixissent,  ope  idoneorum  reme- 
diorum  stimulantis  generis,  veluti  ab  ipso  sepulchro 
fuisse  ereptos,  et  ad  vitam  reductos,  et  plures  adhuc 
simile  beneficium  esse  accepturos,  si  modo  remedia 
satis  prompte  et  perseveranter  fuerint  adhibita. 

mclxxx.  Ex  effectibus  remediorum  stimulantium 
in  excitanda  vel  augenda  arteriarum  actione,  ssepe 
prasscribuntur,  neque  inepte,  ad  solvendas  obstruc- 
tiones  quales  haud  raro  in  variis  partibus  corporis, 
et  prassertim  in  organis  secernentibus  (dccli),  acci- 
dunt,  et  vel  impedita  partis  affectas  functione  toti 
corpori  nocent,  vel  in  alios  et  graviores  morbos  de- 
sinunt.  Dolendum  magis  est  quam  mirandum,  op- 
tima  et  efncacissima  horum  remediorum  (quamvis 
nonnunquam  mirabiliter  prosint)  adversus  tales  ob- 
structiones  non  semper  valere. 

MCLXXXI.  Quaedam  ex  iis  olim  credita  fuerunt 
multum  prodesse  in  attenuandis  variis  corporis  hu- 

moribus  praater  naturam  spissescentibus,  et  ideo  aegre 
movendis.  Tale  autem  vitium,  praasertim  in  san- 
ouine,  multo  rarius  est  quam  auctores  medici  sibi- 
met  persuadebant.  Et  quamvis  certum  sit  remedia 
stimulantia  haud  parum  prodesse  in  multis  morbis 
qui  ab  isto  vitio  pendere  credebantur,  tamen  alia  et 
magis  verisimilis  ratio  tanti  beneficii  reddi  potest. 
Non  dubium  vero  est  humores  quosdam  secretos 
praeter  naturam  aliquando  spissescere,  et  hoc  vitium 
per  hujusmodi  remedia  interdum  corrigi ;  cujus  qui- 
dem  rei  ratio  minime  obscura  est. 

mclxxxii.  Nonnulla  demum  ex  iis,  partim,  ut 
videtur,  ob  vim  suam  stimulantem,  partim,  et  magis 
fortasse,  propter  alias  vires  medicinales  quas  una 
cum  illa  possident,  utilissima  sunt  ad  corrigendam 
aut  prascavendam  corporis  putredinem  (dxxxv), 
dxxxviii)  cum  generalem,  tum  partium  quarundam 
pra?  aliis ;  quamvis  pleraque  eorum  calefaciendo  cor- 
pus  putredini  plane  faveant,  eandemque,  ut  videtur, 
saape  inducant  vel  augeant. 

mclxxxiii.  Denique,  multa  remedia  manifestissi- 
me  stimulantia  saape  haud  parum  valent  adversus 
motus  illos  abnormes  qui  spasmi  dicuntur,  quos  in- 
terdum  instantes  arcent,  interdum  praesentes  sol- 
vunt,  et  ideo  non  immerito  inter  remedia  antispas- 
modica  recensentur,  quamvis  hagc  ad  contrarium  ge- 
nus,  sedantiuin  nimirum,  revera  pertineant.  Hoc 
efficere  videntur  partim  vi  sua  roborante,  quee  corpus 
minus  mobile  reddat,  partim  validiore  stimulo  corpo- 
jri  dato,  qui  sensum  vel  actionem  prioris  superet  ejus- 
que  effectum  impediat,  partim  forsitan  mutato  san- 
guinis  cursu,  et  simul  cum  hoc  vis  nervorum  fluxu, 
qui  per  actionem  stimuli  a  partibus  prius  laboranti- 
bus  ad  alias  deriventur. 

mclxxxiv.  Postremo,  cx  effectibus  suis  in  mente 
ipsa,  quam  adeo  reficiunt  atque  exhilarant,  remedia 
quasdam  stimulantia,  praesertim  quae  vocantur  car- 
diaca,  interdum  idonea  fiunt,  cum  animus  hebes,  et 
languidus,  et  tristis,  ct  spiritus  demissi  facti  fuerint, 
vi  morbi,  et  citra  justam  quamlibet  causam  moralem. 
Maxima  autem  prudentia  et  cura  hic  opus  est ;  talis 
enim  bonus  atque  exhilarans  effectus,  utcunque  cer- 
tus,  fugax  omnino  est,  et  saepe  haud  parum  nocivus, 
animumque  hebetiorem  et  tristiorem,  corpusque  lan- 
guidius  quam  antea  relinquit.  Neque  frequentior 
aut  certior  existit  causa  talis  animi  corporisque  con- 
ditionis  morbidas,  quam  abusus  ipsarum  rerum  quae 
prudenter  usurpatas  eidem  quodammodo  remedio 
fieri  solent. 

mclxxxv.  Remediorum  quas  tot  tantisque  usibus 
inservire  debent  copia  ingens  est  et  varietas  magna : 
omnia  vero  stimulantia  remedia  hic  nominatim  re- 
censere  omnino  supervacaneum  foret ;  sat  erit  prae- 
cipua  eorum  genera  enumerasse. 

mclxxxvi.  Imprimis  igitur,  quod  medicamenta 
stimulantia  attinet,  diversissima  eorum  genera  exis- 
tunt,  ex  animalibus,  et  frugibus,  et  fossilibus  rebus, 
derivata. 

mclxxxvii.  Diversissimas  quoque  vires  variis  me- 
dicamentis  stimulantibus  contingunt ;  ita  ut  dum 
alia  tanta  acrimonia  in  corpore  pollent,  ut  vel  mini- 
ma  quantitate  in  id  recepta  violentissimos  effectus 
praestent,  neque  profecto  periculo  aliquo  unquam 
penitus  careant,  alia  adeo  tuta  et  mitia  sint,  ut  deli- 
catissimis  etiam  sine  periculo  dari  possint,  nec  quic- 
quam  aut  boni  aut  mali  efiiciant  nisi  magna  copia  as- 
sumpta  fuerint. 

MCLXXXViii.  Res  fere  omnes  quae  gustui  acres  et 

quasi  pungentes  videntur,  multseque  etiam  res  quee 
acrimoniam  vel  nullam  vel  admodum  exiguam  atque 
obscuram  habent,  aliis  atque  aliis  musculis  stimulo 
sunt ;  nam  multum  abest  ut  omnes  stimuli  omnes  pa- 
riter  musculos  afficiant  (cccxviii). 

mclxxxix.  Hinc  facile  intelligetur,  plerosque  vel 
omnes  forsitan  sales,  puros,  neutros,  terreos,  et  me- 
tallicos,  aliquid  vis  stimulantis  in  se  habere,  si  modo 
rite  fuerint  adhibiti :  cujusmodi  exempla  esse  pos- 
sunt,  Soda,  Ammonia,  Acidum  Sulphuricum  et  Mu- 
riaticum,  Murias  Sodce,  Sulphas  Sodce,  Carbonas 
Ammonice,  Sulphas  Potassce,  Murias  hydrargyri, 
vel  oxidum  hydrargyri  rubrum  per  acidum  nitri- 
cum,  vel  sub-sulphas  hydrargyri  jtavus,  tartris  an- 
timonii,  sulphas  zinci,  aut  sulphas  cupri,  sulphas 
ferri,  sulphas  magnesice,  sulphas  alumince,  &c.  Ne- 
que  hee  res  minus  vere  stimulantia  remedia  sunt. 
quod  multee  ex  iis  (secundum  ipsarum  usum  et  ad- 
ministrationem,  variasque  corporis  aut  singularum 
ejus  partium  conditiones)  contrarium  aliquando  ef- 
fectum  praestent,  et  quidem  optima  sedantia  reme- 
dia  fiant. 

mcxc.  Fruges  quoque  quae  vocantur  acrcs,  vim 
stimulantem  habent  satis  manifestam.  Harum  vero 
plurima  sunt  genera,  seu  familia?,  ut  dicuntur :  sili- 
quosce  imprimis,  vel  cruciformes,  ut  a  variis  auctori- 
bus  nominatae  sunt;  cujus  exempla  esse  possunt. 
sinapis  alba,  cochlearia  armoracia,  cochlearia  qffici- 
nalis,  sisymbrium  nasturtium,  &c. ;  scilla  maritima 
quoque,  et  omne  genus  allii,  allium  porrum,  allium 
cepa,  allium  sativum,  &c. ;  umbelliferoc  etiam,  carum 
carui,  angelica  archangelica,  anethum  graveolens? 
&c  multseque  alise  herbae  acres  quaa  a?gre  ad  certam 
quamvis  familiam  seu  commune  genus  referri  possint, 


394 


CONSPECTUS 


CAP.  XXX. 


veluti  ranunculus  sceleratus,  urticadioica,  arum  macu- 
latum,  asarum  Europaeum,  colchicum  autumnale,  ni- 
cotiana  tabacum,  digitalis  purpurca,  callicocca  ipeca- 
cuanha,  convolvulus  jalapa,  rheum  palmatum,  rham- 
nus  catharticus,  helleborus  niger,  daphne  mezerium, 
et  similia  fere  innumera,  quas  vel  universo  corpori  vel 
quibusdam  saltem  ejus  partibus  pras  ceeteris  stimulo 
sunt.  Variis  quoque  harum  herbarum  partibus,  ve- 
luti  radicibus,  aut  foliis,  aut  seminibus,  constat  vis 
stimulans,  neque  in  aliis  ejusdem  herbse  partibus  pa- 
riter  reperitur. 

mcxci.  Aromaticae  quoque  fruges,  numerosissima 
quidem  familia,  ad  unam  omnes  vim  aliquam  sti- 
mulantem  habent,  et  quaedam  ex  iis  validissima  et 
simul  gratissima  remedia  stimulantia  fiunt :  cujus- 
modi  cxempla  esse  possunt,  piper  omne,  nigrum,  al- 
bum,  longum,  myrtus  pimenta,  laurus  cinnamomum, 
canella  alba,  laurus  cassia,  caryophyllus  aromaticus, 
myristica  moschata,  macis,  cortex  wintera:  aromaticce, 
amomum  zingiber,  &c. ;  quibus  adjungere  oportet, 
herbas  quasdam  aromaticas  mitiores,  quales  frigidio- 
res  nostrse  regiones  ubertim  ferunt,  verbi  causa,  men- 
tham  viridem,  mentham  piperitam,  mentham  pule- 
gium,  thymum  serpyllum,  juniperum  sabinam,  la- 
vendulam  spicam,  rosmarinum  officinalem,  et  similia. 
Vis  autem  stimulans  quaa  omnibus  herbis  aromaticis 
contingit,  quamvis  in  variis  earum  partibus  detega- 
tur,  fere  tota  pendet  ex  oleo  illarum  proprio,  seu 
essentiali,  ut  vocatur,  quale  per  vim  ignis  elici  po- 
test ;  et  igitur  ubicunque  hoc  maxime  abundat,  ibi 
potissimum  reperitur. 

MCXCII.  Aquse  igitur  istorum  medicamentorum 
destillatoe,  sive  tenues  sive  spirituosx,  ut  vocantur, 
veluti  mentha?  piperita?,  aut  Jauri  cinnamomi,  aut 

myristicce.  moschatce,  iisdem  viribus  in  corpore  hu- 
mano  pollent  ac  medicamenta  ipsa  unde  derivantur, 
sed  saepe  haud  parum  gratiores  sunt,  et  ad  usum 
medicum  melius  accommodatae  ;  scilicet  quae  copiam 
non  exiguam  olei  aromatici  in  se  solutam  contineant, 
in  quo  vis  stimulans  (mcxci)  maxime  inest,  quam- 
vis  hoc  oleum  plurima  aqua  vel  alio  humore  dilutum, 
utcunque  sua  natura  acre,  adeo  mitescat,  ut  facile  et 
tuto  hauriri  possit. 

mcxciii.  Olea  demum  aromatica  ipsa  sincera,  per 
vim  caloris  educta,  validissima  stimulantia  remedia 
fiunt,  sed  plerumque  adeo  calida  et  acria  ut  parum 
aegrotis  conveniant. 

mcxciv.  Naturae  non  multum  ab  his  alienae  sunt 
medicamenta  illa  quae  vocantur  balsama  vel  resinae  ; 
veluti  resina  liquida  pini  balsameae,  resina  liquida 
Copaiferce  omcinalis,  Myroxyli  peruiferi  balsamum, 
Toluiferce  balsami  balsamum,  terebinthinae  varia?, 
&c. 

mcxcv.  Post  haec  memorari  debent  medicamenta 
plurima  stimulantia,  quae  vulgo  gummi-resinae  vo- 
cantur,  succi  scilicet  quarundam  frugum  proprii  spis- 
sati,  quos  illas  vel  sponte  fundunt,  vel  largius  prse- 
bent  si  idoneo  tempore  punctas  vel  incisse  fuerint : 
cujusmodi  exempla  sunt,  ferula  assa  fcetida,  gummi 
ammoniacum,  gummi-resina  bubonis  galbani,  gum- 
mi-resina  sagapeni,  gummi-resina  stalagmitidis  cam- 
bogioidis,  gummi-resina  aloes  perfoliatee,  &c.  qua?  ad 
stimulandum  vel  totum  corpus,  vel  partes  quasdam 
pra3  coeteris,  saspe  praBscribuntur. 

mcxcvi.  Omnes  demum  herba?  amara?,  quamvis 
caeteroquin  satis  mites,  aliquid  stimuli  in  se  habent, 
quantum  scilicet  sat  fuerit  ad  partes  quasdam  cor- 
poris  delicatiores  et  mobiliores  afficiendas,  vel  forsan 

ad  novas  et  insolitas  actiones  excitandas.  Sic  folia 
Centaurece  benedictae,  et  flores  anthemidis  nobilis, 
et  radix  gentianae  luteae,  vel  leves  tantum  illorum  in- 
fusiones  largius  vel  parcius  haustae,  ventriculum  vel 
ad  validiorem  actionem  stimulant,  vel  etiam  vomi- 
tum  movent.  Proxime  quoque  post  hujusmodi 
amara  medicamenta  recenseri  debet  fel,  nimirum 
quod  et  parem  amaritiem  et  similem  vim  stimulan- 
tem  habere  videtur,  quamvis  hoc  ex  animalibus,  illa 
ex  frugibus  deriventur.  Fel  aatem  raro  pro  medica- 
mento  praescribitur. 

mcxcvii.  Omne  denique  genus  vini,  sive  ex  uvis, 
sive  ex  pomis,  sive  ex^aliis  fructibus  paratum,  et 
cerevisia  omnis,  et  omnis  liquor  fer mentatus,  et 
magis  adhuc  meraciores  illi  latices,  spiritus  destillati 
dicti,  qui  ex  talibus  liquoribus  per  ignem  eliciuntur, 
corpori  stimulo  sunt  certissimo,  et  gratissimo,  et 
saepe  saluberrimo,  et  satis  durabili.  Hoc  in  omni 
fere  debilitate  atque  languore,  sive  a  nimio  labore, 
sive  a  magna  exinanitione,  sive  a  gravi  animi  affectu, 
sivc  a  longa  inedia,  sive  a  longo  morbo,  sive  a  gravi 
febre  malignioris  generis,  satis  perspicuum  est :  et 
istiusmodi  jam  remedia  (ubicunque  stimulo  interno 
et  generali  opus  est)  a  medicis  multo  largius  prae- 
scribuntur  quam  olim  fieri  solebat,  et  quidem  cum 
insigni  aegrotantium  commodo. 

mcxcviii.  Ex  animalibus  (mclxxxvi)  paucissima 
derivantur  stimulantia  medicamenta.  Meloe  vesica- 
torius  sane  insigni  vi  stimulante  pollet :  sed  propter 
nimiam  suam  acrimoniam,  raro,  et  parce,  et  caute 
omnino  devorandus  prasscribitur :  cuti  autem  extrin- 
secus  admotus  forma  emplastri  vel  unguenti,  omni 
fere  periculo  caret,  et  hoc  modo  quotidie  praescribi- 
tur,  et  partim  suo  stimulo,  partim  aliis  effectibus, 

qui  tamen  ex  hoc  primario  manifeste  pendent,  in 
variis  morbis  egregie  prodest.  Millepedae  quoque 
(quse  olim  in  tanta  asstimatione  erant)  huc  forsitan 
referri  debent;  illarum  enim  vires  medicinales,  si 
qute  iis  competant,  stimulantis  generis  esse  videntur ; 
ha?  autem  neque  adeo  certae  neque  tantae  sunt,  ut 
medicorum,  quibus  tot  alia  et  efficaciora  ejusdem 
generis  medicamenta  suppetant,  attentionem  mere- 
antur. 

mcxcix.  Praster  vero  omnia  medicamenta  stimu- 
lantia,  sunt  et  alia  quasdam  remedia  quae  corpus  satis 
efficaciter  stimulare  solent,  et  hoc  consilio  in  non- 
nullis  morbis  adhiberi. 

mcc.  Hsec  inter  imprimis  memorari  debet  subtilis- 
sima  illa  atque  mobilissima  aura  quas  per  aliquot 
jam  annos  philosophis  et  medicis  tam  bene  nota  est 
sub  nomine  fluidi  elcctrici,  quaeque  multa  corpora 
mirabiliter  pervadit,  et  vel  rapidissimo  suo  motu,  vel 
alia  minusque  intellecta  ratione,  variis  modis  afficit. 
Animalia  autem  corpora  non  modo  velocissime  per- 
vadit,  sed  simul  validissime  stimulat,  sensumque  in 
partibus  sentientibus,  motumque  in  partibus  mus- 
culosis,  excitat,  adeo  subito  et  certe  ut  nihil  magis. 
Immo  musculo  cuivis  e  corpore  jam  execto,  sed  vim 
suam  adhuc  retinenti,  ubi  nullus  ideo  fleri  potest 
sensus,  admota,  hunc,  quamvis  jam  torpentem,  neque 
alii  cuiquam  stimulo  parentem,  illico  ad  contractio- 
nem  ciet.  Quin  et  tanta  est  vis  stimulans  hujus 
auras,  ut  integro  et  quidem  valido  corpori  nimis 
large  admota,  vitam  ipsam  statim  extinguat.  Hanc 
perniciem  alii  ad  solam  vim  stimulantem  plus  sequo 
intensam,  alii  ad  subitam  illam  atque  ingentem  debi- 
litatem  quse  nimio  stimulo  succedere  solet,  referen- 
dam  esse  censent.    Constat  enim  per  inspectionem 

cadaverum  hoc  modo  extinctorum,  nullam  seepe 
posse  detegi  hesionem  manifestam  qualis  mortis  causa 
haberi  potuisset.  Parcius  vero  et  cautius  admota 
minime  periculosa  est,  et  vel  totum  corpus,  vel  par- 
tes  quibus  potissimum  adhibetur,  validissime  stimu- 
lat ;  et  sic  in  paralysi,  in  amaurosi,  in  suppressione 
mensium,  felicissimo  cum  successu  saspe  usurpatur ; 
minutas  enim  fibras  arteriarum,  non  secus  ac  majores 
corporis  et  artuum  musculos,  ad  motum  ciet,  et  sic 
impetum  sanguinis  expedit  atque  intendit. 

mcci.  Duplice  fere  modo  corpori  adhiberi  solet 
praestantissimum  hoc  remedium  ;  per  scintillas,  nimi- 
rum,  vel  per  ictus  ;  quos  inter  parum  omnino  inter- 
est,  prseterquam  quod  illae  mitiores  et  tolerabiliores 
sint,  hi  vero  graviores,  ideoque  delicatis  et  imbecillis 
minus  accommodati,  neque,  propter  dolorem  sum- 
mamque  molestiam  quam  creant,  quotidie  repetendi 
quamdiu  opus  fuerit  ad  morbos  quosdam  sanandos  in 
quibus  prodesse  videantur.    Observandum  enim  est, 
hoc  remedium,  utcunque  validum,  parum  saepe  pro- 
desse,  nisi  large  adhibitum  fuerit,  diuque  continua- 
tum  ;  et  male  igitur  clinicos  quosdam  de  eo  con- 
queri  tanquam  parum  efficace,  cum  satis  leviter  per- 
que  paucos  tantum  dies  id  tentassent.    Non  defuere 
enim  exempla  asgrotantium  qui  hoc  solo  remedio  pe- 
nitus  convaluerint,  quamvis  post  aliquot  menses  et 
liberrimum  remedii  usum  parum  boni  ab  eo  accepis- 
sent.    Administratio  talis  remedii  per  numerum  at- 
que  mensuram  vix  definiri  aut  regi  potest ;  tamen 
scire  juvat,  ictus  satis  fortes  ad  trecentos  et  amplius 
in  horas  quadrante,  vel  scintillas  plurimas,  fere  innu- 
meras,  non  modo  sine  damno,  sed  cum  insigni  bene- 
ficio,  per  longum  tempus  quotidie  fuisse  adhibita. 
Hoc  vero  non  ita  intelligendum  est  quasi  remedium 

adeo  validum  semper  conveniret,  vel  semper  periculo 
careret,  in  iis  etiam  morbis  qui  aliquid  stimuli  maxi- 
me  postulare  videantur,  veluti  in  apopleocia,  aut  pa- 
ralysi,  &c. ;  saepe  enim  nocuit,  semperque  igitur  cuni 
prudentia  adhiberi  debet,  vel  interdum  omnino  pro- 
hiberi,  quum  multum  febris,  aut  ingens  sanguinis 
abundantia,  aut  distributio,  aut  congestio  ejus  abnor- 
mis,  aut  demum  summa  debilitas,  adsunt,  ne  vel  pri- 
ora  mala  augeat,  vel  nova,  forsitan  graviora,  efficiat. 

mccii.  Idem  fere  monendum  est  de  calore,  qui 
omnium  fere  qui  hactenus  cogniti  fuerint  stimulorum 
et  maxime  generalis  et  emcacissimus  esse  videtur ; 
scilicet  qui  non  modo  musculos  animalis  jam  vegeti 
et  mobilis  ad  contractionem  ciet,  sed  languentia,  et 
torpida,  et  pene  exanimia,  ad  motum  et  vitam  exci- 
tat ;  qui  multis  animalibus  alter  vitas  fons  est,  ovum- 
que,  aiiter  nunquam  victurum,  ad  vitam  brevi  per- 
ducit ;  qui  omnibus  animalibus  necessarius  est  ad 
varias  excitandas  propriisque  muneribus  aptandas 
partes,  praesertim  cerebrum,  quique  ex  eo  pendent 
nervos  atque  musculos ;  qui  denique  tantum  in  cor- 
pus  humanum  imperium  habet,  ut  auctus,  sensum  et 
mobilitatem  mirum  in  modum  augeat,  minutus,  mi- 
nuat,  ad  torporem  usque  et  paralysin. 

mcciii.  Nil  mirum  igitur  calorem  interdum  pro 
stimulante  remedio  in  quibusdam  morbis  fuisse  adhi- 
bitum,  et  aliquando  multum  profuisse.  Levis  enim 
praeter  solitum  calor  levi  stimulo  est,  qualis  sa?pe  et 
tutus  et  utilis  corpori  esse  potest ;  major  calor  vali- 
diorem  prsebet  stimulum,  et  generi  nervoso,  et  parti- 
bus  quae  sanguinem  movent,  et  ideo  universo  cor- 
pori;  ingens  demum  calor,  qualis  inter  urendam 
partem  quamlibet  adhibetur,  vehementem  et  intole- 
rabilem  stimulum  dat,  non  parti  modo  quae  uritur, 

sed  reliquo  etiam  corpori.  Hujusmodi  vero  stimulus 
(quamvis  suis  interdum  usibus  non  careat)  non  ver- 
bis  opus  est  ut  probe  constet  quam  parum  accom- 
modatus  sit  communi  medicorum  usui.  Quin  et 
calor  multo  lenior,  qualis  non  modo  sine  dolore,  sed 
sine  magna  molestia  toierari  possit,  vel  qui  forsan 
multus  asgrotis  jucundus  foret,  gravia  quaedam  in- 
commoda  in  se  habet,  neque  ideo  semper  pro  stimu- 
lante  remedio  adhiberi  debet ;  imprimis  quia  ex  ef- 
fectibus  suis  in  universo  genere  nervoso  generalem 
mobilitatem  plus  aequo  auget :  tum  quia  impetum 
sanguinis  nimis  intendit,  quod  saepe  valde  periculo- 
sum  erit ;  tum  porro  quia  cutem,  et  sane  totum  cor- 
pus  multum  laxat  et  solvit,  et  sic  debilitando  saspe 
plus  nocet  quam  stimulando  compensare  possit ;  tum 
denique  quia  putredini  humorum  multum  favet,  qua 
nihil  fere  existit  corpori  perniciosius. 

mcciv.  Proxime  post  calorem  frigus  enumerare 
oportet,  scilicet  quod,  secundum  rationem  qua  ad- 
hibetur,  corpori  interdum  validissimo  stimulo  est, 
quamvis  aliter  adhibitum  efficacissimum  sedans  re- 
medium  fiat,  ut  suo  loco  plenius  explicandum  erit. 

mccv.  Frigus  igitur  corpori  tantum  stimulo  est, 
cum  satis  intensum  est,  et  subito  et  per  breve  spa- 
tium  adhibitum,  veluti  siquis  in  aquam  frigidam 
descenderit  (quod  genus  remedii  satis  diu  continua- 
tum  nonnullos  paralyticos  sanasse  fertur),  vel  si  fri- 
gida  aqua  hausta  fuerit  instante  animi  defoctione, 
qua?  tum  istud  malum  sa?pe  arcet,  vel  si  vultus  tan- 
tum  hominis  cui  animus  jam  defecisset,  aqua  gelida 
sparsus  fuerit,  quod  saepe  vires  motusque  corporis  re- 
novat.  Subitum  igitur  frigus  non  immerito  inter 
stimulantia  remedia  recensetur,  partim  fortasse  prop- 
ter  vehementem  sensum  quem  efficit  (nam  omnis  sen- 

us  vehementior  corpori  stimulo  est),  partim  quoque 
ropter  vim  suam  propriam  qua  musculos  etiam  sine 
ensu  afficit,  veluti  si  cordi  animalis  frigidi  sanguinis 
corpore  jam  execto  subito  admotum  fuerit.  Diu- 
urnum  vero  frigus,  quamvis  non  nimis  intensum, 
emedium  roborans  sit  baud  contemnendum,  tamen 
inime  stimulat  corpus,  sed  potius  sedat,  sensumque 
inuit,  motusque  omnes  reprimit. 
mccvi.  Corporis  quoque  exercitatio,  ratione  haud 
bscura,  stimulnm  ei  impertit  satis  validum,  et  in 
uibusdam  morbis  utilissimum,  aliisque  omnibus 
quotquot  cogniti  fuerint  stimulis  plane  anteponen- 
dum.  Hoc  imprimis  verum  est  siquando  motus 
anguinis  variis  de  causis  praster  naturam  languet 
(cccclxix),  et  functiones  quasdam  ab  illo  penden- 
tes,  secretio  praesertim  atque  excretio  per  cutem 
(dccxxix),  et  interdum  per  renes,  simul  deficiunt. 
Neque  profecto  defuere  exempla,  ubi  postquam  istud 
vitium  eo  usque  processisset,  ut  hydrops  (cccclxxii) 
plane  instaret,  vel  jam  ingravesceret,  omnisque  igitur 
valetudo  in  summo  versaretur  discrimine,  per  stimu- 
lum  idoneas  et  crebrae  exercitationis,  sanguinis  motu 
rite  expedito  (ccccxxvn,  ccccxxviii,  ccccxxix), 
hydrops  fugatus  fuerit,  et  aegri  penitus  convaluerint. 
Hinc  etiam,  magna  saltem  ex  parte,  pendet  benefi- 
cium  istud  insigne,  et  (siquid  de  viribus  remediorum 
certum  dici  potest)  certum  atque  constans,  quod 
multi  aegri  morbis  vetustis  laborantes  a  justa  corporis 
exercitatione  accipiunt  (mciii  et  seqq.). 

mccvii.  Haec  autem  non  modo  incitato  sanguinis 
motu  vel  totum  corpus  vel  partes  et  functiones  quas- 
dam  prae  reliquis  stimulat,  verum  insuper  per  effec- 
tum  suum  in  genere  nervoso,  minus  quidem  intel- 
lectum,  sed  non  minus  certum,  totum  corpus  exci- 

tat ;  et  sic  in  nonnullis  morbis  ab  aliis  plane  causis 
quam  languidiore  sanguinis  motu  pendentibus,  ve- 
luti  in  torpore,  aut  paralysi  plus  minusve  perfecta, 
aliquando  plurimum  prodest.  Ipsorum  forsitan  mus- 
culorum  contractio  corpori  stimulo  est ;  et  vis  illa 
ignota  seu  conatus  (cccxxvn)  qui  musculos  volun- 
tarii  motus  ad  actionem  ciet,  id  manifestius  stimulat. 
Nam  omnis  sensus  multique  animi  affectus  (mccix, 
mccx)  omnisque  demum  voluntatis  actio,  corpus  ali- 
quantum  excitant,  eo  magis  et  certius,  quo  ipsa  gra- 
viora  fuerint. 

mccviii.  Stimulus  hic,  quem  corporis  exercitatio 
dare  solet,  quamvis  ssepe  saluberrimus  fiat,  haud  raro 
tamen  magno  incommodo  atque  periculo  non  vacat ; 
neque  ideo  omnibus  pariter  asgrotis  convenit  quibus 
stimulo  aliquo  opus  est ;  scilicet,  quia  interdum  dum 
corpus  multum  excitat,  vires  simul  ejus  mirum  in 
modum  exhaurit,  hominemque  quasi  opprimit,  quod 
imprimis  notabile  est  in  valde  imbecillis :  nam  sem- 
per  memoria  tenendum  est,  corporis  exercitationem 
eo  graviorem  fieri  stimulum,  eoque  plus  incommodi 
atque  periculi  afferre,  quo  seger,  sive  natura  sive  vi 
morbi,  debilior  factus  fuerit.  Quod  sane  minime 
mirum  est,  cum  (prseter  effectum  suum  debilitantem 
(cccxl)  in  genere  nervoso)  motum  sanguinis  adeo 
festinat,  et  sic  novum  auctumque  laborem,  ad  quem 
parum  valent,  viribus  sanguinem  moventibus  impo- 
nit.  Quapropter  caute  omnino  debilibus  atque  ex- 
haustis  pro  stimulante  remedio  praescribenda  est. 
H&ec  autem  de  bonis  atque  malis  exercitationis  effec- 
tibus  hic  quam  levissime  memorasse  sat  erit ;  quo- 
niam  fusius  jam  alio  sub  capite  (xxvm)  de  iis  dic- 
tum  est. 

mccix.  Quod  sensum  vero  attinet,  omnis  plane 

sensus  aliquid  stimuli  in  se  habet,  qualis,  si  modo 
satis  validus  fuerit,  somnum  vel  arcere  (cccxcvi), 
vel  jam  prassentem  rutnpere  possit,  vel  varias  demum 
corporis  partes  ad  motum  aliquem  ciere.    Varii  au- 
tem  sensus  corpus  plus  minusve  excitant  secundum 
ipsorum  vehementiam,  quge  a  prascedente  aut  prse- 
sente  statu  corporis,  et  consuetudine  (cxliii),  mul- 
tisque  aliis  rebus  pendet.     Sic,  dum  multi  sensus 
corpus  vix  aut  ne  vix  quidem  ita  excitant  ut  som- 
num  arceant,  graviores  sensus,  vel  dolor  (clxxviii) 
magnus,  non  modo  excitant  corpus,  sed  idem  pluri- 
mum  perturbant  atque  convellunt.    Quin  et  sensus 
quidam  sua  natura  minime  vehementes,  et  qui  sanum 
hominem  parum  afficerent,  veluti  lucis,  strepitus, 
caloris  modici,  secundum  varias  conditiones  corporis, 
veluti  in  febricitantibus,  aut  hystericis,  aut  puerperis, 
aut  valde  mobilibus,  idem  multum  stimulare  possunt. 
In  hujusmodi  quidem  exemplis  plane  nocent ;  in 
aliis  vero,  ubi  sopor  aliquis  vel  torpor  urget,  haud 
parum  prosunt. 

mccx.  Animi  autem  affectibus,  non  sane  omni- 
bus  pariter,  sed  iis  qui,  distinctionis  causa,  excitantes 
(cccxlv)  vocantur,  quales  sunt,  ira,  gaudium,  spes, 
hilaritas,  &c.  vis  stimulans  major  et  certior  constat, 
quas,  ut  suo  jam  loco  (cccxlvi)  dictum  est,  propter 
vehementiam  suam  corpori  aliquando  nocet,  saspe 
vero  per  generalem  atque  gratissimum  suum  stimu* 
lum  mirabiliter  prodest.  Natura  non  multum  ab  his 
alienaevidetur  esse  animi  exercitatio,  modica  scilicet, 
variisque  constitutionibus  atque  ingeniis  rite  accom- 
modata.  Sed  de  his  non  opus  est  hic  fusius  disse- 
rere,  cum  praecepta  maxime  generalia  et  necessaria 
huc  pertinentia  alio  jam  loco  (mcxxxi)  tradita  sunt. 

c  c  2 


404  CONSPECTUS 


CAP.  XXXT. 


» 


Cap.  XXXI. — De  remediis  sedantibus. 


mccxi.  XVEMEDIA  sedantia  dicuntur  illa  quae  sen- 
sum  obtundunt  motumque  reprimunt. 

mccxii.  Plurima  medicamenta  aliaque  remedia, 
naturas  non  modo  diversas  sed  plane  contrarias,  alia 
atque  alia  ratione  hujusmodi  vi  in  corpore  humano 
pollere,  manifestum  et  certum  est ;  quamvis  difficil- 
limum  sit  explanatu  quo  pacto  multa  eorum  corpus 
ita  afficiant ;  prassertim  cum  alia  et  quidem  similli- 
ma  medicamenta,  vel  eadem  alio  tempore  et  aliter 
adhibita  (mclvii),  corpori  plane  stimulo  sunt. 

mccxiii.  Sedantia  remedia,  non  secus  ac  stimulan- 
tia,  partes  corporis  quibus  proxime  admoventur  pri- 
mo  et  maxime  afficiunt ;  saspe  autem,  si  rite  adhi- 
bita  fuerint,  aliae  et  satis  remota;  partes,  et  demum 
totum  corpus,  eundem  effectum  quodammodo  parti- 
cipant. 

mccxiv.  Hujusmodi  remediis  in  variis  morbis, 
cum  generalibus  tum  quoque  partium  quarundam, 
variis  de  causis  saspe  opus  est.    Non  omnia  vero  sc- 

dantia  remedia  in  omnibus  morbis  qui  tali  auxilio 
egent,  pariter  idonea  sunt ;  scilicet  qua?  non  modo 
magnitudine  et  quasi  gradibus  communis  effectus 
differunt,  sed  multum  quoque  variant  aliis  effectibus 
quos  in  corpore  humano  prastent. 

mccxv.  Innumera  fere  et  diversissima  remedia 
variis  in  morbis,  secundum  horum  causas  et  corporis 
conditionem,  sensum  motumque  minuere  atque  sopire 
possunt,  et  sic  quodam  sensu  sedantia  remedia  fieri. 
Omnis  nimirum  motus  (neque  aliter  res  se  habet  de 
sensu)  a  variis  rebus  pendet;  cerebri  imprimis,  et 
nervorum,  et  fibrarum  musculosarum  certa  quadam 
conditione,  qua  apta  fiunt  ut  quibusdam  causis,  puta 
variis  stimulis,  certa  ratione  afBciantur;  et  natura 
et  vehementia  stimuli  qui  admovetur.  Motus  igitur 
qui  excitantur  aliquatenus  respondebunt  pro  rata 
parte  his  variis  causis  simul  sumptis.  Sic  pulsus  ar- 
teriarum  saspe  aut  nimis  validi  aut  nimis  frequentes 
fiunt,  propter  causas  valde  diversas  ;  veluti  mmiam 
arteriarum  tensionem,  aut  nimiam,  fortasse  genera- 
lem,  mobilitatem,  aut  magnam  debilitatem,  aut  ve- 
hementem  stimulum  universo  corpori  admotum, 
puta  per  calorem  magnum  vel  remedia  calefacientia. 
Igitur  perspicuum  est,  interdum  omnia  remedia  re- 
laxantia,  veluti  exinanitiones  varias,  aut  emollientia 
medicamenta,  interdum  vero  astringentia  et  robo- 
rantia,  nunc  exercitationem,  nunc  quietem,  nunc 
calorem,  nunc  frigus,  nunc  opium,  nunc  aromata  vel 
vinum,  in  tali  statu  vim  sedantem  esse  habitura. 
Quod  si  conditio  cerebri,  et  nervorum,  et  fibrarum 
moventium  quibus  arteria?  instruuntur,  ne  minimum 
quidem  mutata  fuerit,  varise  stimuli  ipsius  conditio- 
nes,  veluti  nimia  sanguinis  abundantia,  aut  nimia 
acrimonia,  aut  nimius  impetus,  puta  ab  exercitatione 

vehemente,  pulsus  aut  nimis  validos  aut  nimis  celeres 
facere  possunt;  tum  vero,  sanguinis  detractio,  et 
remedia  diluentia,  et  demulcentia,  et  antiseptica,  &c. 
sedantein  effectum  prsestabunt.  Pari  quoque  ratione, 
multi  dolores,  multique  motus  abnormes,  febris,  alvi 
fluxus,  vomitus,  convulsio,  inflammatio,  a  diversissi- 
mis  sa?pe  causis  oriuntur,  et  diversissimis  aliquando 
remediis  compescuntur ;  quse  tamen  omnia,  si  ulti- 
mum  tantum  eorum  effectum  spectamus,  sedantia 
dici  possunt. 

mccxvi.  Missis  vero  omnibus  quae  per  alium  et 
magis  proprium  et  simpliciorem  effectum,  vim  se- 
dantem  possidere  videantur,  de  iis  tantum  hic  agen- 
dum  erit,  quse  prima  et  simplicissima  sua  in  corpore 
humano  actione  (sive  hasc  perspecta  et  explorata  fu- 
erit  necne)  sensum  motumque  jam  prassentes  so- 
piunt  et  reprimunt,  et  corpus  in  posterum  (dum 
ipsorum  effectus  durat)  minus  sentiens  et  mobile 
reddunt. 

mccxvii.  Medicamentorum  autem  quee  hoc  faciunt 
copia  haud  parca  existit :  optima  vero  et  eflicacissi- 
ma  eorum  ad  duo  genera  facile  referri  possunt ;  nar- 
cotica  nimirum,  et  refrigerantia ;  quae  quidem  non 
magnitudine  modo,  sed  natura  etiam  suarum  virium 
haud  parum  differunt. 

mccxviii.  Narcotica  imprimis  (cujusmodi  exem- 
pla  esse  possunt  opium,  hyosciamus  niger,  conhuii 
maculatum,  &c.)  refrigerantibus  multo  validiora  et 
cei  tiora  sunt,  verum,  ut  creditum  est,  in  multis  mor- 
bis,  variis  de  causis,  minus  idonea. 

mccxix.  Effectus  narcotici  remedii,  et  praesertim 
opii,  quod  omnium  forsan  optimum  est  et  longe  usi- 
tatissimum,  si  modica  quantitate  sumptum  fuerit,  hi 
fere  sunt :  placida  quaedam  animi  pariter  et  corporis 

quies  atque  tranquillitas,  hebetudo  aliqua  omnium 
sensuum  cum  externorum  tum  internorum,  stupor 
demum  et  sopor  naturali  somno  simillimus ;  pulsus 
simul  arteriarum  plerumque  tardiores  et  pleniores 
fiunt,  et  spiritus  lentior,  et  calor  minor,  et  alvus 
astricta,  et  ventriculus  infirmior,  et  cibi  appetitus 
parvus,  aliquando  non  sine  nausea,  et  omnes  fere 
secretiones  et  excretiones  multum  imminutas,  praeter 
sudorem,  qui  (soluta  cutis  compage,  partim  per  con- 
sensum  ejus  cum  ventriculo,  partim  per  tranquillita- 
tem  et  quietum  somnum  quem  opium  solet  concili- 
are)  nonnihil  augeri  videtur ;  unde  alvus  tardior,  et 
reliquae  secretiones  et  excretiones  minutae.  Inter- 
dum  vero,  etiam  in  sanis,  vel  leviter  aegrotantibus, 
sed  frequentius  multo  in  iis  qui  magno  dolore  aut 
gravi  febre  laborant,  praesertim  si  nimis  parva  quan- 
titas  opii  devorata  fuerit,  pro  quieto  somno  dira  fit 
quies  cum  horrificis  somniis,  vel  fortasse  delirium 
non  leve  citra  ullum  soporem.  Hi  quidem  effectus 
a  modica  aut  parva  quantitate  opii  observantur ;  a 
majore  autem,  vel  nimia,  ingens  seepe  oritur  nausea, 
et  tandem  vomitus,  et  nisi  hoc  modo  medicamentum 
ejicitur,  brevi  altus  somnus,  fere  inexcitabilis,  et  in 
convulsiones  et  mortem  cito  desiturus. 

mccxx.  Alii  quoque  interdum  in  quibusdam  ho- 
minibus  ab  opio  observantur  effectus,  secundum  va- 
rias  ipsorum  constitutiones  variasque  corporum  con- 
ditiones  cum  medicamentum  istud  adhibetur. 

mccxxi.  Seepe  etiam  nocere  videtur  propter  me- 
tum  aBgrotantium  et  repugnantiam  qua  illud  su- 
munt,  nimirum  quod  valde  noxium  et  periculosum 
credant;  quocirca  et  licet  et  oportet  nonnunquam 
asgros  hac  de  re  decipere,  et  remedium  non  modo 

tutum  et  efficax,  sed  saluberrimum,  forsitan  etiam  pc- 
nitus  necessarium,  clam  ipsis  adhibere. 

mcxxii.  Haud  raro  etiam  a?gris  plurimum  nocuit, 
et  pro  somno  quieto  et  salutari,  qualis  vires  eorum 
reficcre  potuisset,  somnum  male  sanum  et  imperfec- 
tum,  horridisque  somniis  terrificum,  vel  demum  ci- 
tra  ullum  soporem,  delirium  (ccxcvn)  non  leve  effe- 
cit,  in  ipsis  asgrotis  qui  tali  remedio  maxime  egere 
visi  esscnt,  cum  nimis  parce  adhibitum  fuisset :  ne- 
que  dubinm  est,  utcunque  periculosus  videatur  usus 
talis  medicamenti  vix  non  venenati,  segros  plus  fere 
incommodi  et  damni  percepisse  a  nimis  parva  quam 
a  nimia  ejus  quantitate.  Medici  igitur  est,  medica- 
mentum  adeo  validum  et  saspe  perniciosum  caute  et 
prudenter  adhibere,  et  in  illis  tantum  morbis  ad  id 
confugere  qui  aliquid  istiusmodi  plane  requirunt; 
ubi  vero  talis  necessitas  urget,  oportet  remedium  li- 
bere  et  cum  fiducia  prasscribere  ;  tunc  enim  non  spe- 
rare  modo  potest,  sed  fere  polliceri,  se  effectum  il- 
lum  salutarem  quem  cupit  per  suum  medicamentum 
esse  prasstiturum.  Quod  si  timide  et  nimis  parce 
datum  fuerit,  longe  alium  effectum  habebit,  et  iisdem 
jegrotis  haud  parum  nocebit,  quibus  largius  datum 
multum  profuisset. 

mccxxiii.  Alii  autem  ab  aliis  remediis  vere  nar- 
cot.icis,  veluti  hyosciamo  nigro,  conio  maculato,  so- 
lano  dulcamara,  saepe  oriuntur  effectus ;  magna  im- 
primis  vertigo,  et  dolor,  et  gravitas  capitis  et  oculo- 
rum,  et  sensus  interdum  angustiae  in  gutture,  &c- 
Imo  sunt  ex  iis,  quas,  utcunque  sedantia  sint,  intes- 
tina  quodammodo  stimulant,  et  sic,  non  sane  omni- 
bus  asgris  pariter,  sed  multis  quibus  adhibentur,  al- 
vum  satis  efficaciter  solvunt.  Quapropter  verisimile 
videtur,  quaedam  ex  iis  gravibus  nonnullis  opii  in- 


CAP.  XXXI.      MEDICIN^E  THEOItETICiE. 


409 


commodis  esse  caritura  (scilicet  quod  alvum  adeo  so- 
let  astrictam  reddere,  et  sic  ventriculo,  et  capiti,  et 
quidem  toti  corpori  plurimum  nocere),  et  igitur  cum 
magno  beneficio,  in  variis  morbis,  saltem  in  multis 
Eegris,  in  locum  ejus  suffectum  iri. 

mccxxiv.  Aliud  genus  medicamentorum  sedan- 
tium,  refrigerantia  nimirum,  longe  aliter  ac  narcotica 
corpus  afficit ;  et  quamvis  effectus  eorum  neque  in- 
certi  neque  obscuri  sint,  tamen  multum  abest  ut  tan- 
ta  vi  ac  narcotica  medicamenta  in  corpore  humano 
polleant. 

mccxxv.  Non  est  dubitandum  quin  refrigerantia 
medicamenta,  aliorum  instar  sedantium,  genus  ner- 
vosum  primo  afficiant :  vix  autem,  ac  ne  vix  quidem, 
per  primam  et  naturalem  suam  actionem,  aut  sensum 
multum  obtundunt  aut  soporem  inducunt  (mcxix)  ; 
quamvis  nonnunquam  occurrendo  variis  causis  mor- 
bosis,  quee  vel  sensum  nimium  vel  dolorem  faciebant, 
vel  qua?  somnum  impediebant,  utrumque  istorum 
effectuum  praestare  videantur. 

mccxxvi.  Dicuntur  prascipue  partes  qua?  sangui- 
nem  movent  afficere,  ejusque  motum  temperare,  et 
sic  (quoniam  tam  arctus  inter  motum  sanguinis  et 
calorem  corporis  intercedit  nexus)  hoc  frigidius  red- 
dere ;  unde  nomen  suum  habent.  Sitim  quoque  re- 
stinguunt,  et  putredini  aliquantum  obstant ;  scilicet 
quze  ambse  multum  pendeant  ab  impetu  sanguinis  et 
calore  corporis. 

mccxxvii.  Observandum  est  et  dolendum,  plera- 
que  medicamentorum  refrigerantium,  fortasse  omnia, 
multo  minus  efficacia  existere  quam  auctores  medici 
crediderunt;  neque  ideo  iis  solis  fidendum  esse,  ut- 
cunque  laudatis,  cum  magnus  sanguinis  impetus  aut 
ingens  corporis  calor  urget. 

mccxxviii.  Efficacissima  autem  medicamenta  re- 
frigerantis  generis  sunt  sales  quidam,  tum  acidi  tum 
neutri ;  nam  omnes  sales  alcalini,  et  preesertim  am- 
monia,  contrarium  prorsus  efFectum  habent,  et  cor- 
pus  plane  stimulant  et  calefaciunt. 

mccxxix.  Neque  huic  sententia?  objiciendum  est, 
omnes  fere  sales,  acidos  et  neutros  pariter  atque 
alcalinos,  vim  stimulantem  (mclxxxix)  habere ;  do- 
cet  enim  experientia  certissima,  multos  sales  vario- 
rum  generum,  qui  largius  sumpti  ventriculum,  et 
intestina,  et  varia  organa  secernentia  et  excernentia 
stimulare  solent,  parcius  sumptos  partes  illas  parum 
afficere,  et  vim  sedantem  et  refrigerantem  (mccxxvi), 
plane  habere.  Imo  saspe  perspicuum  est,  nonnullos 
eorum  tanta  copia  sumptos  ut  partes  quasdam,  velu- 
ti  intestina  aut  renes,  satis  acriter  stimulent,  reliquum 
corpus  eodem  tempore  longe  aliter  afficere,  et  non 
modo  non  stimulare  alias  partes,  sed  earum  actiones 
reprimere  atque  compescere,  et  sic,  verbi  gratia,  mo- 
tum  sanguinis  temperare,  et  ideo  totum  corpus  fri- 
gidius  reddere. 

mccxxx.  Ex  acidis  vero  salibus  (quamvis  omnes 
forsan  vim  aliquam  refrigerantem  possideant),  acida 
fossilia  validissima  sunt.  Ex  his  quoque  acidum  suU 
phuricum  longe  optimum  est,  et  fere  solum  jam  nunc 
a  medicis  adhibetur.  Plurima  aqua  dilutum,  et  me- 
lius  et  facilius  adhuc  si  aliquid  gummi  aut  sacchari 
admistum  fuerit,  quod  medicamentum  adeo  acre  in- 
volvat  atque  obtundat,  tuto  et  libere  dari  potest,  et 
ssepe  cum  insigni  beneficio  datum  est.  Potui  quoque 
communi  asgrotantium,  ad  gratum  usque  acorem  ad- 
mistum,  haud  raro  egregie  profuit.  Observandum 
autem  est,  hoc  medicamentum  non  modo  insigni  vi 
sedante  et  refrigerante  pollere,  sed  astringente  quo- 

que,  et  roborante,  et  antiseptica ;  neque  ideo  omne 
quod  ab  eo  percipitur  beneficium  solis  effectibus  ejus 
refrigerantibus  esse  tribuendum. 

mccxxxi.  Hic  quoque  memorari  debet  sal  ille 
acidus  singularis,  qui  vocatur,  quasi  **t  eg^»»  sal 
sedativus.  Salem  hunc  pro  sedante  et  refrigerante 
remedio  nonnihil  valere,  minime  dubium  et  minime 
mirum  est ;  nondum  vero  constitit  eum,  utcunque  a 
nonnullis  laudatum,  aliquid  peculiaris  commodi  in  se 
habere,  aut  aliis  acidis,  sive  fossilibus  sive  vegetabili- 
bus,  aut  nonnullis  salibus  neutris,  esse  anteponen- 
dum. 

mccxxxii.  Varia  autem  acida  vegetabilia,  quam- 
vis  multum  debiliora  et  mitiora  quam  acidum  sul- 
phuricum,  vim  tamen  refrigerantem  non  exiguam 
plane  possident,  et  hoc  consilio  frequenter  et  libere 
prasscribuntur,  et  utilissima  reperiuntur,  et  plerisque 
segris  quibus  tali  auxilio  opus  est,  tuta  et  grata 
remedia. 

mccxxxiii.  Cum  puris  quoque  acidis  vegetabili- 
bus,  tum  nativis,  tum  quas  tantum  postquam  fermen- 
tata  fuerint  suum  acorem  adipiscuntur,  recenseri  de- 
bent  multi  fructus  esculenti,  qui  scilicet,  quamvis 
maturissimi,  aliquid  semper  acoris  una  cum  grata 
dulcedine  retineant.  Hujusmodi  enim  fructus  pree- 
stantissima  medicamenta  refrigerantia  flunt,  et  prop- 
ter  naturam  suam  mitem,  et  saporis  suavitatem,  mag- 
na  copia,  non  modo  non  repugnanter,  sed  saepe  avi- 
dissime  ab  asgris  devorantur,  et  sic  efEcaciores  ali- 
quando  sunt  pro  cibo  simul  et  remedio  adhibiti  quam 
medicamenta  haud  parum  fortiora,  quas,  ob  acrimo- 
niam  suam,  et  saporem  insuavem,  vel  nauseam  aut 
vomitum  quem  solent  excitare,  ad  paucas  tantum 

guttulas,  vel  parcam  omnino  quantitatem,  adhibere 
oportet. 

mccxxxiv.  Proxime  post  tales  fructus  annumerari 
possunt  omnes  fere  fruges  esculenta*  (dcccclxxxiv, 
et  seqq.),  cibique  varii  ex  iis  parati,  quibus  pro  ali- 
mentis  vulgo  utimur.  Hujusmodi  enim  alimenta, 
quamvis  recentia  nulla  habeant  acorem,  tamen  inter 
concoquendum  in  ventriculo  et  intestinis  quodam- 
modo  acescunt  (dcxxviii),  et  partim  hoc  acore  quem 
sibimet  nacta  sint,  partim  natura  sua  miti  et  blanda, 
corpus,  vel  sine  cibo  ullo,  vel  usu  carnium  ciborum- 
que  ex  iis  paratorum,  haud  parum  caliturum,  satis 
efficaciter  refrigerant.  Sed  de  variis  ciborum  gene- 
ribus,  eorumque  in  corpore  humano  effectibus,  alio 
jam  loco  (cap.  xxv.)  satis  dictum  est. 

mccxxxv.  Post  hafc  recenseri  possunt  semina  qua- 
rundam  frugum,  veluti  melonis,  cucumeris,  cucur- 
bitae,  portulacae,  lactucas,  cichorii,  &c.  quae  olim 
insignem  vim  refrigerandi  habere  credita  erant,  unde 
vocabantur  semina  frigida.  Siquid  vis  refrigerantis 
habent,  quod  parum  hactenus  constitit,  nam  certe 
minime  efficacia  sunt,  neque  medici  jam  iis  multum 
confidunt,  eadem  ejus  ratio  erit,  ac  similis  vis,  quas 
in  tot  frugibus  inque  tot  tenuibus  alimentis  aut  poti- 
bus  ab  iis  derivatis  (mccxxxiii,  mccxxiv)  reperitur. 

mccxxxvi.  Quod  sales  vero  neutros  (mccxxviii) 
attinet,  quidam  tantum  ex  iis  vim  refrigerantem  pos- 
sident ;  multi  enim,  veluti  sal  communis,  vix  ac  ne 
vix  quidem  ita  adhiberi  possunt,  quin  corpus  plane 
stimulent  et  calefaciant,  et  sitim  adaugeant,  et  putre- 
dini  faveant.  Alii  vero,  veluti,  nitras  potassce,  vim 
sedantem  et  refrigerantem  plane  habent.  Ratio  tam 
insienis  differentias  inter  varios  sales  ncutros,  nulla 
hactenus  reddita  est. 

mccxxxvii.  Ex  iis vero  salibus  neutrisqmvim refri- 
gerandi  habent,  nitras  potassce  fortasse  optimum  est 
et  validissimum  medicamentum,  et  saepe  et  cum  insig 
ni  beneficio  adhibetur.  Alii  vero  sales  neutri  eodem 
consilio  haud  raro  usurpantur;  praasertim  qui  ex 
alcali  et  acido  acetoso,  vel  ex  hoc  et  ammonia,  con- 
stant,  veluti  acetis  potassce,  vel  mixtura  illa  quae 
aqua  acetitis  ammoniaz  vocatur.  Sales  omnes  neutri 
qui  ex  acido  sulphurico  vel  acetoso  et  variis  salibus 
alcalinis  formantur,  majorem  et  certiorem  vim  refri- 
gerantem  habere  videntur,  quam  illi  qui  ex  acido 
muriatico  cum  iisdem  salibus  alcalinis  flunt ;  quam- 
vis  nonnullis  persuasum  sit  unum  ex  his,  nempe  mu- 
riatem  ammoniw,  tali  vi  pollere,  et  in  febribus  qui- 
busdam,  praesertim  intermittentibus,  plurimum  va- 
lere,  imprimis  ubi  propter  magnum  calorem,  et  in- 
gentem  sanguinis  impetum,  solita  et  efficacissima  re- 
media  roborantia  et  stimulantia  vel  inutilia  vel  per- 
niciosa  visa  essent. 

mccxxxviii.  Super-tartris  potassce  quoque,  ut- 
pote  quod  salibus  neutris  admodum  affine  est,  liic 
recenseri  debet.  Vi  sua  sedante  et  refrigerante,  qua 
haud  exigua  pollet,  in  febribus,  aliisque  morbis  ubi 
tali  auxilio  opus  erat,  saepe  multum  profuit :  solet 
etiam  magis  adhuc  prodesse,  alvum  atque  urinam 
movendo.  Quin  et  tartris  potassce,  non  secus  ac 
alii  sales  neutri  jam  (mccxxxvii)  enumerati,  bonum 
refrigerans  medicamentum  est. 

mccxxxix.  Medicorum  experientia  satis  jam  com- 
probatum  est,  quosdam  ex  salibus  neutris  tum  maxi- 
me  pro  sedantibus  medicamentis  prodesse,  prassertim 
in  compescendo  vomitu,  forsitan  etiam  in  refrige- 
rando  corpore,  cum  inter  effervescendum  sumuntur. 
Hoc  beneficium,  ut  videtur,  magna  saltem  ex  parto. 

pendet  ab  acido  carbonico  inter  effervescendum  ab 
alcalino  sale  extricato ;  et  facile  et  tuto  obtineri  po- 
test  vel  hausta  mixtura  statim  ut  sales  oppositi  infu- 
si  fuerint  et  effervescere  incipiant,  vel  altero  prius 
sale  puro  sumpto,  et  statim  postea  altero  hausto,  ita 
ut  in  ventriculo  solo  effervescant. 

mccxl.  Proxime  fortasse  post  medicamenta  refri- 
gerantia  enumerari  debent  multa  medicamenta  valde 
odora,  vel  plane  fcetida,  qua?  nuper  et  olim  in  variis 
morbis  pro  sedantibus  remediis  multum  fuerunt  lau- 
data,  et  credita  prassertim  plurimum  valere  adversus 
motus  illos  abnormes  fibrarum  musculosarum  qui 
spasmi,  (ccclxxxiii,  ccclxxxvii)  vocantur;  unde, 
communi  fere  medicorum  consensu,  Antispasmodica 
dicta  sunt. 

mccxli.  Hujusmodi  exempla  esse  possunt,  casto- 
reum,  moschus,  zibethum,  oleum  animale,  carbonas 
ammonice,  ex  animalibus  derivata ;  et  varia  petrolea 
vel  bitumina,  ambragrisea,  succinum,  ejusque  sal  et 
oleum,  ex  fossilibus  rebus  desumpta;  et  plurima? 
fruges  medicamentaque  ex  iis  parata,  veluti  paeonia, 
atriplex  fcetida,  valeriana  officinalis,  ferula  assa  fceti- 
da,  bubon  galbanum,  laurus  camphora,  fuligo,  azther 
sulphuricus,  et  similia  fere  innumera. 

mccxlii.  De  his  vero  et  similibus  medicamentis 
odoris  vel  fcetidis  observandum  est,  haud  pauca  ex 
efficacissimis  eorum  manifesta  vi  stimulante  pollere, 
et  merito  igitur  inter  stimulantia  remedia  jam  esse 
recensita  (mclxxxviii,  mcxcvii).  Et  satis  verisimile 
videtur  ea  per  hanc  vim  potius  quam  per  ullum  effec- 
tum  vere  sedantem  adversus  spasmos  prodesse ;  cujus 
rei  ratio  alibi  (mclxxxiii)  jam  reddita  est. 

mcxliii.  Illa  autem  quae  mere  odora  vel  foetida 
sunt,  nec  quicquam  stimuli  in  se  habent,  quamvis 

minime  negandum  sit  nonnulla  eorum  mirabiliter 
interdum  prodesse,  non  modo  adversus  spasmos,  sed 
alias  quoque  affectiones  morbosas  quae  sedantia 
remedia  postulant,  veluti  delirium,  pervigilium,  &c. 
tamen  fatendum  est  plerumque  parum  efficacia,  et, 
quod  pejus  est,  parum  certa  remedia  existere. 

mccxliv.  Quod  actionem  vero  eorum  attinet, 
ubi  revera  pro  sedantibus  vel  antispasmodicis  reme- 
diis  prodesse  observantur,  illa  explanatu  difficilli- 
ma  est ;  nam  nullum  fere  effectum  simplicem,  et  ma- 
nifestum,  atque  constantem  (dccccxxxvi*  dccccxl), 
in  corpore  sano  praestare  solent.  Nonnihil  ad  ef- 
fectus  eorum  salutares  conferre  potest  odor  ipse 
quem  habent,  scilicet  qui  non  modo  cerebrum  et 
quae  inde  pendent  partes  atque  functiones  plurimum 
afficiat,  sed  imaginationem  quoque  vehementissime 
feriat,  cujus  imperium  in  genus  nervosum  tantum 
tamque  manifestum  est,  ut  minime  mirum  sit  illius 
affectiones  adversus  multos  hujus  morbos  plurimum 
valere.  Et  profecto  donec  morbosae  generis  nervosi 
conditiones,  plurimaeque  earum  causae,  pene  vel  pe- 
nitus  ignotae  sunt,  vix  ac  ne  vix  quidem  expectan- 
dum  est,  omnium  per  quae  iis  occurrendum  sit  re- 
mediorum  actionem  intellectum  iri.  Quod  si  talis 
de  actione  istorum  medicamentorum  ignorantia  mul- 
tum  dolenda  sit,  certe  multo  magis  erit  dolendum, 
tanquam  pejus  medicorum  opprobrium,  vix  melius 
apud  eos  de  effectibus  et  usibus  quam  de  ratione 
illorum  hactenus  constare. 

mccxlv.  Hic  quoque  recensenda  sunt  (siquidem 
ullum  in  rationali  Therapeia  locum  occupare  mere- 
antur)  varia  medicamenta,  neque  vi  stimulante,  ne- 
que  sedante,  neque  odore,  neque  gustu,  neque  ul- 
la  demum  qualitate  manifesta  insignia,  quae  tamcn 

pro  antispasmodicis  scepe  fuerunt  adhibita  et  mul- 
tum  laudata ;  veluti  sidpliuretum  liydrargyri  ra- 
brum,  cum  nativa  tum  factitia,  lichen  cinereus  terres- 
tris,  viscus  quernus,  oxidum  zinci  (nisi  hi  aliquid 
facultatis  astringentis  et  roborantis  possidere  existi- 
mentur  (mxli,  mxlviii),  et  sic  aliquando  adversus 
spasmos  (mlxv)  valere),  multaque  alia  similia,  et 
nonnulla  prorsus  absurda  atque  ridicula,  quae  majo- 
rum  superstitio  aut  ignorantia,  aut  recentiorum  auc- 
torum  errores  invexerunt,  quasque  medicorum  pari- 
ter  atque  populi  credulitas  diu  retinuit. 

mccxlvi.  Quamvis  certissimum  sit  talia  medica- 
menta  sua  natura  nihil  valere,  tamen  non  defuere 
exempla,  neque  pauca  neque  dubia  (siqua  scriptori- 
bus  medicis  fides),  ubi  plurimum  valuisse  visa  sint : 
cujus  rei  ratio  haec  forsan  est;  quod  multi  morbi 
spasmorum  generis  saape  sua  sponte  desinunt,  fortasse 
nunquam,  vel  saltem  post  longa  intervalla,  redituri ; 
ita  ut  quicquid  medicamenti  proxime  ante  decessum 
morbi  fuisset  devoratum,  ab  aegro,  ejusque  amicis, 
forsitan  etiam  a  medico  minus  cauto  atque  sagace, 
pro  remedio  ejus  haberetur.  Prasterea,  multa  isto- 
rum  medicamentorum  una  cum  aliis  et  efficacioribus 
remediis,  veluti  astringentibus,  aut  roborantibus,  aut 
variis  exinanitionibus,  saepe  fuerunt  adhibita,  et  per 
errorem  a?grotis  satis  naturalem,  sed  medicis  minime 
decorum,  et  sane  vix  condonandum,  pro  bonis  ef- 
fectibus  laudata,  quibus  nihil  omnino  contulissent. 
Multa  demum  ex  iis  qui  ne  minimum  quidem  in 
corpora  segrotantium  valere  potuissent,  in  animos 
eorum  plurimum  sa?pe  valuerunt ;  et  quantum  ani- 
mi  in  corpus  imperium  sit,  cum  in  faciendis  tum 
quoque  in  tollendis  morbis,  non  hic  est  locus  di- 
cendi.    Multos  certe  sola  fides  sua  penitus  sanavit. 

Denique,  haud  pauci  morbi  spasmorum  generis  ab 
|  imaginatione  magna  ex  parte  pendent :  neque  pro. 
fecto  rarum  est  morbos  prorsus  imaginarios  spectare 
atque  tractare,  quibus  igitur  remedia  vel  prorsus 
imaginaria,  vel  qua?  saltem  imaginationem  maxime 
afficiunt,  quam  optime  conveniant ;  ratio  enim  vetat 
in  tali  statu  ad  validiora  remedia  confugere,  scilicet 
qua?  malum  magis  serium,  quod  non  invenirent,  fa- 
cere  possunt. 

mccxlvii.  Proxime  post  varia  medicamenta  se- 
dantia,  recensenda  sunt  et  alia  remediaquae  eidem 
consilio  inservire  possunt. 

mccxlviii.  Haec  inter  imprimis  enumerandum 
est  frigus,  quo  nihil  certe  majore  aut  certiore  vi 
sedante  in  corpore  humano  pollet;  scilicet  quod, 
dummodo  rite  admotum  sit,  et  sentiendi  facultatem 
manifestissime  obtundit  (cxliii,  clxxiv),  motusque 
omnes  reprimit,  et  mobilitatem  minuit  (ccclxxix),  et 
soporem  vel  somnum  altissimum,  et  brevi  mortiferum 
(cccxcvi),  inducit. 

mccxlix.  Quoniam  vero  tot  jam,  variis  in  locis, 
de  frigore  ejusque  in  corpore  humano  effectibus  pro- 
lata  sunt,  hic  sat  fuerit  memorasse,  vires  ejus  sedan- 
tes  tum  maxime  apparere,  cum  diu  atque  constanter 
admovetur ;  nam  si  satis  intensum  est,  et  subito  per- 
que  breve  spatium  adhibitum,  satis  acriter  stimulare 
i(mccv)  solet.  Diutius  vero  atque  constantius  admo- 
tum,  omni  stimulo,  et  nisi  nimis  intensum  fuerit, 
omni  periculo  atque  incommodo,  caret,  et  saluberri- 
mum  ssepe  flt  et  efficacissimum  remedium  sedans, 
;multisque  morbis  variis  de  causis  accommodatissi- 
I  mum. 

mccl.  Calor  quoque,  de  cujus  variis  effectibus  et 
in  corpore  humano  viribus  (mccii)  stimulantibus 

tot  jam  tradita  sunt,  inter  sedantia  remedia  non 
immerito  recenseri  potest,  utpote  qui  haud  raro  mo- 
tus  minuere,  atque  abnormes  reprimere,  et  dolores 
sopire,  et  sentiendi  facultatem  hebetare,  et  soporem 
demum  inducere,  (cccxcvi)  observetur. 

mccli.  Hujusmodi  vero  caloris  effectus  non  pri- 
mse  atque  simplici  ejus  in  corpore  actioni  (quae  sane 
longe  alia  et  pene  contraria  esse  videtur),  neque  ex— 
cessui  virium  ejus  stimulantium  (mclix),  sunt  tri-i 
buendi;   manifestissime  enim  pendent  a  vi  ejus  e-. 
molliente  et  relaxante,  qua  solutis  imprimis  cute 
partibusque  externis,  omnes  fere  corporis  partes,  et 
praasertim  fibrae  musculosae,  cum  grandium  lacerto-- 
rum,  tum  quoque  cordis  et  arteriarum,  aliquantum 
solvuntur  et  debilitantur ;  unde  minor  impetus  san-  • 
guinis  per  totum  corpus,  ideoque  per  cerebrum,  et 
vis  cerebri  nervorumque  multum  imminuta,  inter-- 
dum  ad  summam  debilitatem,  vel  fortasse  ad  animi 
defectionem.     Hinc  facillime  intelligetur,  calorem: 
pro  sedante  remedio  tum  maxime  esse  profuturum, . 
cum  ita  regitur  ut  hunc  emollientem  et  solventem  ef- 
fectum  quam  certissime  praestet;  veluti  si  unacuma-- 
liis  remediis  emollientibus  (mlxviii,  mlxxiii)  adhi-- 
betur,  qualia  sunt  aqua  tepida,  vel  vapores  aquae  ca- 
lidse,  vel  varia  fomenta,  quaa  in  plurimis  morbis  ubi 
«edante  remedio  plane  opus  erat,  veluti  in  febribus 
vel  cum  vel  sine  delirio,  et  inflammationibus,  et  in- 
sania,  et  convulsionibus  nonnullis,  saepe  utilissima 
fuerunt  reperta. 

mcclii.  Porro,  nonnulli  animi  affectus,  quales 
scilicet  deprimentes  a  medicis  dicti  sunt,  veluti  moe- 
ror,  metus,  anxietas  aut  sollicitudo  gravis,  vi  sedan- 
te  tam  manifesta  tamque  insigni  pollent,  ut  minime 
dubitandum  sit  eos  quoque  pro  sedantibus,  non  se- 

cus  ac  alterum  genus  (mccx)  pro  excitantibus  re- 
mediis  interdum  esse  profuturos,  si  modo  regimen 
et  administratio  eorum  magis  penes  medicos  essent. 
Neque  profecto  defuere  exempla  haud  pauca,  ubi 
tales  animi  affectus,  sive  casu  sive  consilio  excitati, 
in  variis  morbis  saluberrimum  effectum  sedantem 
praestiterint ;  veluti  in  febribus  intermittentibus,  in 
insania,  in  morbo  comitiali,  et  in  morbo  hysterico, 
&c.  Fertur  etiam  nonnullos  morbos  a  nimia  gene- 
ris  nervosi  mobilitate  pendentes,  ideoque  aliquid 
remedii  sedantis  requirentes,  inter  aestus  belli  civilis 
rarius  accidere,  vel  si  prius  incubuissent,  tum  fere 
cessare  et  quasi  tolli,  cum  civium  animi  gravibus 
curis  et  sollicitudinibus  sive  publicis  sive  privatis 
occupati  et  lacerati  essent ;  et  magis  certum  est, 
nonnullos  talibus  morbis  laborantes,  sub  gravissimis 
aerumnis  domesticis,  quales  forsitan  validiores  homi- 
nes  oppressissent,  interdum  praeter  omnem  spem  con- 
valuisse. 

mccliii.  Non  tamen  dissimulandum  est  pleraque 
hujusmodi  exemplorum  dubio  et  suspicione  quadam 
non  penitus  carere  ;  scilicet  ne  gravi  illi  animi  affec- 
tui  qui  manifeste  adest  beneficium  istud  tribuamus, 
quod  a  contrario  prorsus  affectu,  magis  obscuro,  sed 
non  minus  praesente,  derivetur,  Spes  enim  melio- 
rum,  quae  pectora  infelicium  raro  deserit,  et  saepe  in 
rebus  adversis  maxime  viget,  et  perpetua  occupatio 
animi  magnis  seu  publicis  seu  privatis  rebus  intenti, 
et  conamina,  quamvis  parum  fausta,  fortis  animi 
cum  rebus  adversis  conflictantis,  longe  alia  et  ma- 
gis  certa  ratione  in  multis  morbis  prodesse  possunt. 

mccliv.  Superest  et  una  alia  res,  quae  inter  reme- 
dia  sedantia  plurimum  valet,  et  in  multis  morbis, 
Cum  magno  solicitudine  et  cura,  et  sa?pe  cum  insig- 

ni  asgrotantium  beneficio,  a  medicis  adhibetur;  illa 
nimirum  administratio,  seu  regimen  qua  cavetur  ab 
omni  stimulo  atque  irritatione  quse  aegrum  male  ex- 
citaret  aut  calefaceret. 

mcclv.  Multiplex  profecto  haec  et  minime  facilis 
administratio  ;  quippe  quia  sani  etiam,  et  magis  ad- 
huc  segroti,  innumeris  fere  irritationibus  semper  ob- 
jicimur,  quarum  multae  nullo  sunt  studio  aut  curavel 
evitandae  vel  tollendae.  Memoria  quoque  semper  te- 
nere  oportet,  minutissimas  saepe  harum  rerum  non 
impune  negligi,  quoniam  multa  irritamenta  quae  sa- 
no  homini  ne  minimum  quidem  nocuissent,  vel  quse 
corpus  rite  excitando  ad  sanitatem  potius  conducere 
viderentur,  debili  et  aegroto  plurimum  aliquando  no- 
eebunt.  Eo  enim  gravior  a  plerisque  stimulis  fit  ir- 
ritatio  corporis,  quo  hoc  debilius  jam  et  irritabi- 
lius  factum  fuerit  (mccix)  ;  quod  imprimis  notabile 
est  in  plerisque  morbis  acutis,  cum  puris  febribus, 
tum  quoque  aliis  quorum  febris  pars  magna  est,  ve- 
luti  in  variis  inflammationibus,  aut  eruptionibus  su- 
per  cutem,  aut  sanguinis  profluviis,  &c.  in  quibus 
scilicet  morbis  corpus  multum  infirmatur,  et  vi  mali 
praeter  solitum  irritatur  et  alias  igitur  irritationes, 
utcunque  leves,  aegerrime  tolerat. 

mcclvi.  Regimen  itaque  illud  quo  conamur  irri- 
tationes  omnes,  quantum  fieri  possit,  amovere,  in 
febribus  aliisque  morbis  acutis  maxime  necessarium 
est,  et  non  inepte  apud  medicos  regimen  AntipMo- 
gisticum  vocatur. 

mcclvii.  M  ultas  et  valde  diversas  res  complecti- 
tur,  quae  tamen  sub  certis  capitibus,  quo  facilior  et 
promptior  fiat  earum  recordatio,  ordinari  possunt. 

mcclviii.  Omnis  imprimis  corporis  exercitatio. 
interdum  etiam  actio  vel  levissima  musculorum  vo- 

luntarii  motus,  orani  cura  sunt  evitandae ;  quoniam, 
ut  jam  expositum  est  (mccvi),  stimulus  non  levis 
universo  corpori,  et  praesertim  partibus  quaa  sangui- 
nem  movent,  inde  oritur,  non  modo  propter  ex- 
peditum  sanguinis  per  venas  reditum  (ccccxxv, 
ccccxxviii),  sed  simul  propter  conamen  illud  vix 
definiendum  quo  musculi  voluntarii  motus  ad  actio- 
nem  cientur.    Quapropter  non  sat  est  acutis  morbis 
ffigrotantes  ab  omnibus  laboribus  solitisque  corporis 
exercitationibus  abstinere  ;  oportet  omnino  quiescant, 
et  in  lectos  se  recipiant,  scilicet  quia  decumbentibus 
actio  musculorum  quam  minima  est ;  sedentibus 
enim,  et  magis  adhuc  stantibus,  actio  haud  exigua 
musculorum  semper  fit,  et  prorsus  necessaria  est, 
qualis  nimirum  sanissimos  etiam  et  validissimos  serius 
ocyus  fatigaret  atque  opprimeret,  et  febrieitantibus 
plerumque  multum  noceret. 

Mcclix.  lrritationes  quoque  a  variis  sensibus  cum 
externis  tum  internis  oriundas  sedulo  evitare,  vel  si 
penitus  evitari  nequeunt,  tunc  quantum  fieri  possit 
minuere  oportet.  Abstinendum  igitur  a  studio,  aut 
negotiis,  aut  multa  cogitatione,  aut  colloquiis  (qua? 
sane  duplice  modo  nocent,  et  actione  mentis  et  ac- 
tione  musculorum  qui  vocem  et  loquelam  faciunt),  et 
omnibus  rebus  quaa  animum  multum  afflcere  possint. 
Cavendum  a  luce  nimis  vivida,  aut  magno  strepitu, 
aut  multo  calore,  (qui,  sive  ab  aere,  sive  a  nimio 
onere  stragulorum,  sive  a  culcita  plumea  nimis  molli 
oriatur,  plurimum  et  variis  modis  solet  nocere),  et  in 
quibusdam  morbis  a  inulto  frigore  (quod  saepe  vel 
universo  corpori  vel  partibus  ejus  quibusdam  stimulo 
esse  potest),  et  ab  omni  demum  molestia,  veluti  a 
situ  corporis  minus  opportuno,  aut  lectulo  inaequali, 


422 


CONSPECTUS 


CAP.  XXXI. 


aut  duriore,  aut  male  strato,  qua?  sensum  tactus  affi- 
ceret. 

mcclx.  Cavendum  quoque  ab  irritatione  illa  (quee 
certe  haud  exigua  est)  quam  aer  minus  purus,  vel 
respiratione  vel  exbalatione  per  cutem  impedita,  et 
vestimenta  et  stragula  sordida,  retenta  et  corpori 
denuo  admota  materia  illa  corrupta  et  noxia  quse 
jam  expulsa  est,  efficere  solcnt.  Quapropter  aer 
pums,  et  subinde  renovatus,  et  plerumque  frigidulus, 
utilissima  res  est ;  utpote  qui  non  modo  ipse  egregiis 
usibus  (mxxxiii,  mxxxiv)  inservit,  sed  gravem  simul 
et  perniciosissimam  irritationem  tollit ;  oportet  quo- 
que,  simili  de  causa,  vestimenta  asgri,  et  stragula, 
cum  lintea,  tum  lanea,  et  culeitam  ipsam  plumeam 
lecti,  ssepe  mutare. 

mcclxi.  Cavendum  quoque  a  variis  irritationibus 
qu£e  a  functionibus,  et  magis  adhuc  a  vitiis  ventri- 
culi  et  intestinorum  oriuntur;  concoctio  enim  ali- 
menti,  quamvis  sanissima,  corpus  aliquantum  exci- 
tat,  et  pulsus  arteriarum  nonnihil  festinat ;  prava 
autem  concoctio,  qualis  fere  accidit  in  morbis  acutis 
(dcxliii),  multo  magis  stimulat,  distento  nimirum, 
et  irritato,  et  gravato  ventriculo,  onere  corrupto  et 
acri,  quod  anxietatem,  et  vertiginem,  et  dolorem 
capitis,  et  nauseam,  et  vomitum,  et  tormina,  et  alvi 
fluxum  inducere  possit.  Ventriculi  igitur  ratio  sem- 
per  habenda  est,  cibusque  eligendus  parcus,  refrige- 
rans,  tenuissimus,  concoctu  facillimus  ;  de  quo  plene 
jam  dictum  est  (dcccclxxxiii  et  seqq.).  Quod  si 
nihilominus  ventriculus  male  se  habuerit,  et  alimen- 
tis,  utcunque  tenuibus,  gravatus  fuerit,  tum  ejus  af- 
fectionibus  statim  occurrendum  est,  per  medicamenta 
diluentia,  demulcentia,  antiseptica,  vomitoria,  cScc. 

mcclxii.  Oportet  etiarn  medicum  ad  molestissi- 


CAP.  XXXI.       MEDICINiE  THEOItETIOE.  423 

mam  illam  sitim  (dcxlix)  quas  plerosque  morbos 
acutos  comitari  solet  attendere,  scilicet  quae  gravissi- 
mam  irritationem  efficit,  illamque  vel  idoneis  reme- 
diis  tollere,  vel  si  hoc  fieri  nequit,  saltem  multo  potu 
diluente,  subacido,  et  grato,  ad  libitum  aegris  con- 
cesso,  sedare  atque  restinguere. 

mcclxiii.  Ad  alvi  quoque  statum  sedulo  respicere 
oportet,  quse  in  plerisque  morbis  acutis  prseter  natu- 
ram  tarda,  saepe  etiam  mirabiliter  astricta  est ;  unde 
perpetua  et  perniciosissima  irritatio,  qua?  pulsus  arte- 
riarum  multum  festinat,  corpus  calefacit,  delirium 
aliquando  inducit  vel  auget,  et  putredini  (partim  ob 
imnc  morbosum  calorem,  partim  ob  retentam  in  in- 
testinis  materiam  corruptam  et  acrem  quae  debuisset 
excerni)  multum  favet.  Alvus  igitur  vel  idonea  diaeta 
aut  lenioribus  medicamentis  solvenda  est,  vel  lotioni- 
bus  emollientibus  frequenter  ducenda. 

mcclxiv.  Neque  demum  urinae  status  in  morbis 
acutis  negligendus  est,  quae  interdum  parce,  et  cum 
dolore  et  molestia  redditur,  et  haud  raro  prorsus  sup- 
primitur ;  unde  brevi  magna  irritatio,  et  sane  sum- 
nium  periculum,  propter  rationes  jam  (dccxl)  expo- 
sitas.  His  vero  incommodis  quam  primum  occur- 
rendum  est  medicamentis  diluentibus,  aut  leniter 
diureticis,  aut  fomentis,  aut  lotionibus  in  intestina 
infusis  ;  vel  si  haec  minus  ad  vota  cesserint,  tum  edu- 
cenda  est  urina  fistula  in  vesicam  immissa. 

mcclxv.  Aliae  denique  haud  raro  in  corpore  exis- 
tunt  morbosae  irritationes,  sed  variae,  secundum  na- 
turam  variorum  morborum  qui  forte  adsint :  quales 
sunt  varise  humorum  acrimonias  (dxxx,  et  seqq.)  et 
praesertim,  ut  vulgo  receptum  est,  putrida ;  quibus 
igitur,  per  remedia  diluentia,  et  demukentia,  et  an- 
tiseptica,  obviam  ire  oportet. 

mcclxvi.  Postremo,  utcunque  in  plerisque  morbis 
acutis  necessaria  sit  regimen  hoc  antiphloglsticum, 
scire  oportet,  in  nonnullis  exemplis  ab  eo  aliquantum 
esse  decedendum :  scilicet  cum  gravior  irritatio  (quod 
certe  interdum  plane  observatum,  et  medicorum  at- 
tentione  non  indignum  est)  a  remedio  quam  a  morbo 
oriri  visa  est,  Sic  verbi  gratia,  quamvis  in  lecto 
decumbere  febricitantibus  plerumque  conveniat,  et 
gratum  sit,  et  saepe  omnino  necessarium,  aliquando 
tamen  deliranti  baud  parum  prodest,  surgere,  et  si- 
tum  erectum  paulisper  experiri ;  praesertim  cum  auc- 
tus  sanguinis  caput  versus  impetus  delirium  indux- 
erit  vel  auxerit ;  et  certe  plurimum  ssepe  nocuit,  et 
gravissimum  aliquando  delirium  effecit,  febricitan- 
tem,  aut  leviter  delirantem,  in  lectulo  per  vim  con- 
tinere.  Pari  ratione,  irritationes  illee  plerumque  haud 
parum  nocivae  quse  a  visu,  atque  auditu,  atque  col- 
loquiis  oriuntur,  interdum  non  prorsus  sunt  arcendae ; 
scilicet  quae  delirium,  gravissimum  futurum  si  aager 
in  tenebris,  et  silentio,  et  solitudine  teneretur,  mi- 
nuere  (ccxcviii),  vel  omnino  depellere  possint.  Ne- 
que  profecto  desunt  exempla,  ubi  febricitantibus,  vel 
etiam  phthisicis  lenta  febre  tabescentibus,  diaetam 
validiorem  ex  carnibus  cum  pauxillo  vini  permittere 
oporteat ;  quamvis  notissimum  sit  talem  diaatam, 
propter  stimulum  suum,  omnibus  febricitantibus,  et 
praesertim  phthisicis,  plerumque  nocere :  cujus  forsan 
rei  haec  erit  ratio ;  quod  propter  debilitatem  suam 
segrotantes  (mccix,  mcclv)  valde  lseduntur  a  multis 
aliis  irritationibus  quae  tolli  nequeunt,  quamvis  diaeta 
tenuissima  omnique  fere  stimulo  vacua  fuerit ;  per 
validiorem  autem  diaetam,  corporumque  conditioni 
rite  accommodatam,  refectis  suis  viribus,  asgri  et  hu- 

facilius  tolerant. 

mcclxvii.  Varia  medicamenta  aliaque  remedia 
sedantia  (mccxv,  et  seqq.),  non  secus  ac  stimulantia 
(mclxxii,  et  seqq.),  variis  usibus  sive  propositis  in 
corpore  humano  inservire  possunt,  inque  plurimis 
et  admodum  diversis  morborum  generibus  alia  atque 
alia  ratione  multum  prodesse.  Quoniam  vero  omnes 
eorum  effectus  omnesque  morbos  in  quibus  utilia  re- 
perta  sint  nominatim  recensere  fere  impossibile  foret, 
hic  sat  fuerit  praecipuas  affectiones  morbosas,  in  qui- 
bus  adhiberi  solent,  enumerare,  unde  usus  et  effectus 
eorum  in  aliis  et  similibus  affectionibus  facile  intelli- 
gentur. 

mcclxviii.  Imprimis  igitur,  ex  effectibus  suis  in 
cerebro,  et  nervis,  et  musculis,  seu  genere  nervoso, 
ut  a  medicis  vocatur,  ubicunque  hoc  prseter  naturam 
excitatum  fuerit,  veluti  in  insania,  aut  longo  tantum 
pervigilio,  utilia  vel  necessaria  fiunt.  In  hujusmodi 
vero  malis,  praster  narcotica  et  refrigerantia  medica- 
menta,  multas  aliaa  res  bona  sedantia  remedia  fiunt ; 
variaa  praesertim  exinanitiones,  omnia  fere  emollien- 
tia  et  infirmantia  remedia,  et  frigus,  vel  universo  cor- 
pori  vel  capiti  maxime  admotum ;  neque  profecto 
calor  rite  adhibitus  suis  usibus  caret. 

mcclxix.  Ratione  non  multum  aliena,  ubicunque 
gravis  irritatio  adest,  prassertim  dolor  fere  omnigenus, 
aut  tussis  frequens  et  vehemens,  aut  tenesmus,  aut 
stranguria,  sedantibus  remediis  opus  est,  ad  toilen- 
dam,  vel  potius  ad  impediendam,  irritationem  illam 
corpori  alioquin  multum  nocituram  ;  hujus  vero  sen- 
su  et  mobilitate  per  vim  idonei  sedantis  remedii  mi- 
nutis  et  hebetatis,  stimulus  qui  fuit  admotus  effectu 
suo  magiia  ex  parte,  vel  penitus,  si  remedium  satis 

validum  fuerit  adhibitum,  carebit.  In  hujusmodi 
malis  narcotica  medicamenta  optima  remedia  sunt,  et 
sa?pe  adeo  necessaria  reperiuntur,  ut  multi  et  magni 
nominis  medici  non  dubitaverint  profiteri,  se  artem 
suam  aut  nolle  aut  nequire  exercere,  si  talibus  reme- 
diis  privarentur.  Optimi  nimirum  et  peritissimi 
medici  satis  superque  norunt,  non  semper  penes  eos 
esse,  sublatis  illorum  causis,  mala  quag  maxime  ur- 
gent  statim  et  penitus  tollere  ;  neque  levis  momenti 
est,  asgrum  cruciatibus  forsitan  brevi  mortiferis  futu- 
ris,  et  morte  ipsa  terribilioribus,  per  idonea  remedia 
surripere.  Ha?c  vero  non  ita  intelligenda  sunt,  quasi 
in  omni  graviore  corporis  irritatione,  neglecta  natura 
et  causa  ejus,  ad  narcotica,  vel  anodyna,  ut  vocantur, 
medicamenta  protinus  confugiendum  esset.  Docet 
enim  ratio,  quod  et  multa  experientia  satis  compro- 
bavit,  ad  causam  mali,  ubicunque  heec  detegi  possit, 
respiciendum  esse,  quo  facilius,  et  certius,  et  tutius, 
malum  ipsum  aut  corrigatur  aut  eradicetur.  Et  pro- 
fecto  haud  paucaa  ex  gravissimis  irritationibus  quibus 
corpus  in  variis  morbis  obnoxium  est,  saluberrima?, 
et  quidem  necessarias  sunt  ad  tollendam  pejorem  per- 
niciem.  Medici  igitur  erit,  istas  tantum  irritationes 
aut  compescere  aut  temperare,  quae  vel  inutiles,  vel 
perniciosae,  vel  nimiae  visas  sint ;  et  cum  fieri  potest, 
hoc  tentare  per  remedia  quse  causas  earum  summo- 
vere  vel  minuere  queant ;  cum  autem  hae  vel  ignota? 
vel  immedicabiles  fuerint,  tum  anodynis  medicamen- 
tis  uti  licebit. 

mcclxx.  De  his  vero  medicamentis  scire  oportet, 
quo  gravior  irritatio  fuerit,  eo  fere  ipsa  minus  valere, 
nisi  magna  quantitate  ab  aagris  devorata  fuerint ;  ita 
ut  interdum  ad  summovendum  dolorem  unius  den- 
tis,  et  somnum  aegro  conciliandum,  decupla  fere 

quantitas  opii  qua?  sanum  hominem  sopivisset  neces- 
saria  fuerit. 

mcclxxi.  Oportet  quoque  scire,  opium  et  similia 
medicamenta  saspius  repetita,  longo  usu  et  consuetu- 
dine  vires  suas  magna  ex  parte  amittere,  nec  quic- 
quam  fere  prodesse  nisi  ingente  copia  sumantur,  cor- 
pusque  iis  ita  assuescere  ut  incredibilem  eorum  vim, 
qualis  non  assueto  veneno  fuisset,  facile  atque  impune 
ferat,  et  post  hujusmodi  consuetudinem  aliquamdiu 
stabilitam,  solito  medicamento  asgre  (dccccxlv)  ne- 
que  impune  carere,  ita  ut  lente  et  caute  admodum 
idem  detrahere  oporteat. 

mcclxxii.  Aliud  denique,  idque  non  leve  incom- 
modum  opium  in  se  habet,  nempe,  quod  ventriculo 
saspe  valde  ingratum  sit,  et  nauseam  vel  vomitum 
moveat,  et,  quod  pejus  est,  ventriculum  fere  semper 
(mccxix)  aliquantum  infirmet,  et  intestina  torpida, 
et  alvum  ideo  valde  astrictam  reddat.  His  igitur  in- 
commodis  sedulo  occurrere  oportet,  vel  medicamento 
aliquo  grato  stimulante  cum  opio  juncto,  vel  si  nullo 
modo  ventriculus  id  tolerare  potest,  opio  per  clys- 
terem  in  intestina  immisso  ;  vel  diasta  tenui,  subaci- 
da,  qualis  alvum  leniter  solvere  possit,  vel  levi  alvi 
purgatione,  vel  demum  (quae  melior  est  et  usitatior), 
frequente  et  modica  alvi  ductione  per  idoneas  lotio- 
nes  emollientes. 

mcclxxiii.  In  nimia  quoque  aut  abnormi  actione 
fibrarum  musculosarum,  qualis  spasmus  vocatur,  se- 
dantia  remedia,  propter  effectus  suos  in  gencre  ner- 
voso,  utilia  fiunt :  in  hoc  statu  adhibita,  antispasmo- 
dica  (mccxl)  dicuntur. 

mcclxxiv.  Multa  sane,  ut  jam  expositum  est, 
medicamenta  (mccxlii)  aliaque  remedia  adversus 
spasmos  interdum  prosunt ;  et  quidem  non  sedantia 

modo,  sed  stimulantia  saepe,  et  roborantia,  et  variau 
exinanitiones,  et  remedia  liaud  raro  quorum  efFectus 
in  corpore  humano  alioquin  valde  obseuri  atque  in- 
certi  sunt. 

mcclxxv.  De  variis  autem  remediis  antispasmodi- 
cis  hase  fere  observanda  sunt ;  beneficium  maxime 
certum  atque  durabile  obtineri  ab  iis  quae  causa?  mali 
fortiter  occurrunt ;  qualia  sunt  roborantia,  et  idonea 
diaita,  et  nonnunquam  quaedam  exinanitiones ;  quam- 
vis  remedia  mere  sedantia,  veluti  narcotica,  vel  sti- 
mulantia  etiam,  quasdam  spasmorum  genera  aliquan- 
do  penitus  summoveant. 

mcclxxvi.  Narcotica  vero  remedia,  et  stimulan- 
tia  quoque,  ad  perfectam  et  durabiiem  sanationem 
multorum  spasmorum  haud  parum  confcrunt,  sisten- 
do,  et  quasi  abrumpendo  pravam  illam  consuetudi- 
nem  qua  omnes  fere  spasmi  mirum  in  modum 
(ccclxxxvi)  inveterascunt,  ita  ut  qui  natura  et  ori- 
gine  levissimi  fuerant,  saspe  repetiti  gravissimi  fianr, 
et  vix  non  immedicabiles. 

mcclxxvii.  Cum  remedia  antispasmodica,  sedan- 
tia  pariter  ac  stimulantia,  hoc  consilio  sunt  adhiben- 
da,  oportet  instante  jam  malo,  vel  brevissimo  inter- 
vallo  ante  ejus  accessum  (siquando  reditus  mali  pree- 
nosci  possit),  sumantur ;  sic  enim,  ut  multa  expe- 
rientia  satis  docuit,  maxime  prosunt.  Quod  si  eadem 
medicamenta  diu  ante  morbi  accessum  data  fuerint, 
perque  longum  tempus  continuata,  tantum  abest  ut 
morbum  certius  et  facilius  depellant.  ut  eundem  sag- 
pe,  infirmato  et  debiliore  faeto  corpore,  haud  parum 
augeant,  ut  multi  satis  superque  sunt  experti. 

mcclxxviii.  Roborantia  vero,  quae  certe  efficacis- 
sima  remedia  antispasmodica  reperiuntur,  longe  ali- 
ter  sunt  adhibenda,  per  longum  nempe  tempus  con- 

tinuanda,  et  per  intervalla  tantum  morbi  sumenda  ; 
qtioniam  urgente  morbo  nihil  valent,  et  contraria 
prorsus  remedia,  veluti  emollientia,  et  infirmantia,  et 
imprimis  exinanitiones,  tunc  saepe  prosunt.  Neque 
dubiuin  est,  utcunque  mirum  videatur,  remedia  qua? 
adversus  praesentes  aut  instantes  spasmos  maxime  va- 
lent,  adversus  futuros  sed  remotiores  non  pariter  pro- 
desse ;  quaaque  futuris  optime  occurrunt,  praesentes 
minime  solvere  :  cujus  rei  ratio  ex  notitia  variarum 
causarum  quas  spasmos  (ccclxxxix,  cccxc)  inducunt 
petenda  est. 

mcclxxix.  Ad  reliqua  vero  medicamenta  quod 
attinet  quaa  antispasmodicorwn  nomen  sibimet  nacta 
sint,  quamvis  neque  sedante,  neque  stimulante,  ne- 
que  roborante  facultate  in  corpore  pollere  videantur, 
fatendum  est  eorum  administrationem,  non  secus  ac 
vires,  parum  adhuc  intelligi.  Fertur  nonnulla  ex 
iis,  veluti  moschum,  castoreum,  protinus  ut  sumpta 
fuerint,  spasmos  jam  praasentes,  vel  plane  instantes, 
arcere  atque  depellere ;  dum  alia,  veluti  valeriana 
officinalis,  oxidum  zinci,  parum  prosunt,  nisi  diu  per 
intervalla  morbi  usurpata  fuerint ;  et  nonnulla  mul- 
tum  jactata,  veluti  lichen,  quae  hydrophobiam  arcere 
ferebantur,  fatentibus  ipsis  auctoribus  qui  ea  maxime 
laudabant,  adversus  morbum  illum  jam  formatum 
nihil  valuerunt.  Horum  igitur  medicamentorum 
administrationem,  hactenus  valde  obscuram  atque 
incertam,  oportet  plenior  experientia  doceat. 

mcclxxx.  Ex  effectibus  porro  remediorum  sedan- 
tium  in  temperando  sanguinis  motu,  saspe  utilia  fiunt 
ubicunque  nimius  ejus  impetus  acciderit ;  variaque 
eorum  genera  hoc  consilio  a  medicis  adhiberi  solent ; 
praasertim  quse  vocantur  refrigerantia  (mccxxiv, 
mccxxxix)  :  narcoticorum  vero  usus  in  tali  statu 

adeo  periculosus  diu  creditus  est,  ut  plerique  medici 
parce,  et  caute,  et  timide  iis  usi  sint.  Sed  quamvis 
minime  dubium  sit  talia  medicamenta  in  febribus 
vehementibus,  et  inflammationibus,  multisque  simi- 
libus  morbis,  segrotis  saepe  plurimum  nocere ;  tamen 
observandum  est,  ea  potius  ab  opinionibus  mere  con- 
jecturalibus,  et  quidem  prorsus  falsis,  de  eorum  ac- 
tione,  quam  ab  experientia  eorum  noxee  in  istis  mor- 
bis  fuisse  prohibita,  et  multorum  et  celebrium  medi* 
corum  experientiam  satis  demonstrasse,  ea  in  variis 
febribus,  cum  intermittentibus,  tum  continuis,  et 
multisinflammationibus,  etsanguinis  profluviis,  aliis- 
que  morbis  qui  auctum  sanguinis  impetum  habent» 
plurimum  ssepe  prodesse,  et  non  modo  dolores,  va- 
riasque  molestias,  quales  ab  his  morbis  raro  absunt, 
lenire  aut  tollere,  et  somnum  aegroto  alioquin  non 
dormituro  conciliare,  sed  ipsum  sanguinis  impetum 
plane  minuere  et  temperare,  totumque  ideo  morbum 
vel  prorsus  tollere,  vel  saltem  mitiorem  et  sanatu 
faciliorem  reddere. 

mcclxxxi.  Nemo  quidem  sanus  negaverit  eorum 
administrationem  in  hujusmodi  morbis  multam  pru- 
dentiam  et  circumspectionem  requirere,  propter  ra- 
tiones  satis  manifestas ;  et  unusquisque  facile  intel- 
lexerit,  ea  non  omni  pariter  morbi  tempore  aegrotis 
esse  profutura,  sed  secundum  varias  corporis  condi- 
tiones,  et  naturam  et  gradum  signorum  qua?  adsunt, 
in  eodem  morbo  nunc  prohibenda  esse  asgro,  nunc 
imperanda.  Longe  enim  alitev  corpus  se  habet  sub 
accessum,  quam  sub  decessum,  acuti  morbi,  et  longe 
alia  remedia  postulat  et  tolerat, 

mcclxxxii.  Alii  demum  usui  sedantia  remedia  ii> 
serviunt,  variasque  exinanitiones  morbosas,  aut  ni- 
mias,  veluti  alvi  fluxum,  aut  urinee  profluvium,  in- 


CAP.  XXXI.       MEDICINJE  THEORETICiE. 


431 


terdum  etiam  multa  sanguinis  profluvia,  optime  mi- 
nuunt  vel  reprimunt. 

mcclxxxiii.  Quidem  ex  his  morbis  a  nimia  et 
iibnormi  actione  fibrarum  musculosarum  partium, 
unde  profluvium  fit,  ex  toto  pendent ;  alii  partim  ex 
hac,  partim  ex  nimio  et  generali  sanguinis  impetu, 
ejusque  distributione  abnormi,  oriuntur.  Ratio  igitur 
minime  obscura  erit  qua  varia  remediorum  sedan- 
tium  genera,  refrigerantia  imprimis,  et  narcotica,  et 
regimen  antiphlogisticum,  iis  occurrere  possint.  Sse- 
pe  autem,  praster  illa  quse  strictius  sedantia  vocantur, 
alia  remedia,  veluti  astringentia,  aut  roborantia,  in 
his  morbis  necessaria  fiunt  ad  perfectam  et  durabilem 
eorum  sanationem  ;  de  quorum  ao^ministratione  va- 
riisque  effectibus  salutaribus  alibi  jam  dictum  est. 

Cai\  XXXII. — JDe  remediis  quce  corrigunt  varia 
humorum  vitia;  spissantibus  nimirum,  attenuan- 
tibus,  demulcentibus,  antacidis,  antalkalinis,  anli- 
septicis. 


mcclxxxiv.  IqtuAMvis  pleraque  commentorum  de 
sanguinis  aliorumque  humorum  corporis  humani  vi- 
tiis,  quae  antiquioribus  medicis,  Galenicis  pariter  at- 
que  Chemicis  et  Mathematicis,  diu  in  ore  fuerant,  jam 
pene  obsoleverint,  utpote  quse  parum  certa  et  parum 
utilia  visa  sint ;  non  ideo  concludendum  est  humo- 
rum  vitia  aut  prorsus  nulla  existere,  aut  adeo  rara 
atque  levia  ut  neque  remediis  egeant,  neque  sani 
medici  attentionem  mereantur.  Suis  enim,  neque 
paucis,  neque  levibus,  neque  dubiis,  humores  nostri 
obnoxii  sunt  vitiis,  sanitati,  et  haud  raro  vita?  ipsi 
infestissimis  ;  quamvis  multum  absit  ut  omnes  morbi 
ex  hoc  fonte  deriventur  quos  medicis  olim  huc  referri 
placuit.  De  natura,  et  causis,  et  signis,  et  efFectibus 
vitiorum  quas  medici  humoribus  nostris  interdum 
inesse  crediderunt,  suo  jam  loco  (dxxiv,  dxliv)  die- 

tum  est.  Superest  jam  nunc,  ut  remediorum  ratio 
reddatur  quaa  adversus  unumquodque  illorum  valere 
solent. 

mcclxxxv.  Quum  morbosa  humorum,  et  praeser- 
tim  sanguinis,  tenuitas  (dxxiv,  dxxvii)  inter  pra- 
cipua  illorum  vitia  merito  sit  enumerata,  remediis 
plane  opus  erit  quae  istud  vitium  corrigere  possint,  et 
i  justam  et  naturalem  crassitudinem  humoribus  nostris 
literum  conciliare.  Hujusmodi  igitur  remedia  non 
inepte  Spissantia  dicuntur. 

mcclxxxvi.  Medicamentorum  vero  quaa  tali  vi  in 
|Corpore  humano  polleant  copia  haud  parca  existit, 
jneque  actio  eorum  explanatu  difficilis  est. 

mcclxxxvii.  Omnes  imprimis  boni  cibi  quibus 
ivulgo  utimur,  praasertim  qui  maxime  nutrientes  et 
isolidi  sunt,  veluti  carnes  variae,  aUmentaque  nonnulla 
3X  iis  parata,  dummodo  appetitus  atque  concoctio 
i  xma  fuerint,  corpus  rite  alendo,  venas  bono  et  denso 
.liruore  implent,  et  sic  optima  remedia  spissantia  fiunt. 
•Nfec  verbis  opus  est  ut  unicuique  bene  perspicuum 
>it,  quantum  diasta  sicca  et  solida,  tenui  et  aquosae, 
niamvis  adhuc  satis  nutrienti,  praastet,  cum  humores 
;  ^orporis  spissare  cupimus.    Far  igitur  fere  omne,  quo 
irariaa  gentes  maxime  vescuntur,  non  minus  quam 
r;arnes,  hic  recenseri  potest. 

mcclxxxviii.  Prseter  vero  illas  res  quaa  cibi  no- 
mine  assumi  solent,  multse  alias,  quarum  par  fere 
ratio  videtur,  inter  spissantia  remedia  a  nonnullis 
ecensentur ;  veluti  gluten  istud  ichthyoeolla  dictum, 
tjummi  varia  frugum,  cerasorum,  astragali  tragra- 
lanthae,  Mimosce  Niloticce,  multa?que  herbaB  quse 
i  liquid  mucilaginis  continent,  veluti  althsea  officina- 
jis,  tussilago  farfara,  linum  usitatissimum,  orchis 
imascula ;  quibus  adjici  possunf;  olea  mitia  frugum, 

veluti  olivarum,  aut  amygdalarum  ;  quse  scilicet  res 
ad  unam  omnes  aliquid  nutrimenti  blandi  et  crassi 
prasbent,  quod  humores  prseter  naturam  tenues  spis- 
set,  et  acrimoniam,  siqua  iis  insit,  aliquantum  ob- 
tundat  atque  corrigat. 

mcclxxxix.  Aliud  vero  et  prorsus  diversum  me- 
dicamentorum  genus  inter  spissantia  recensetur,  quod 
longe  alia  ratione  ac  jam  enumerata  videtur  prodesse ; 
multa  nimirum  medicamenta  astringentia,  vel  robo- 
rantia,  vel  etiam  stimulantia:  cujusmodi  exempla 
esse  possunt,  succus  spissatus  Mi??iosce  Catechu,  grana 
quercus  coccifera?,  resina  pterocarpi  draconis,  rosa 
Gallica,  alcohol,  et  demum  acida  fossilia,  sulphuri- 
cum,  nitrosum,  atque  muriaticum. 

mccxc.  Quicunque  secum  reputaverit  quam  arctus 
inter  varia  humani  corporis  munera,  interque  statum 
fluidarum  et  solidarum  partium  (dxxvi),  intercedat 
nexus,  facile  intellexerit  hujusmodi  remedia  in  spis- 
sandis  humoribus  multum  esse  profutura,  cum  vitia* 
quasdam  solidarum  partium,  et  ideo  variarum  func- 
tionum,  corrigant,  quse  vel  sinerent  humores  nimis 
attenuari,  vel  saltem  causa  essent  cur  hi  minus  facile 
ad  sanum  statum  redirent.  Quamvis  enim  nonnulla 
ex  iis  sanguinem  humanum  spissandi,  et  revera  coa- 
gulandi,  potestatem  habeant,  minime  credibile  est 
ea  unquam  in  vivo  corpore  hoc  efficere ;  roborando 
vero  corpus,  et  promovendo  concoctionem  cibi,  etj 
prEeparationem  sanguinis,  et  varias  excretiones,  in 
corrijrenda  morbosa  humorum  tenuitate  hatid  parum 
valebunt. 

mccxci.  Neque  obscurior  neque  multum  ab  hac 
aliena  est  ratio  remediorum  quorundam  quae  in  spis- 
sandis  humoribus  nostris  vix  minus  prosint  quam 
medicamenta  jam  enumerata;  qualia  sunt,  crebra 

eorporis  exercitatio,  copiosus  sudor  arte  excitatus,  et 
omne  quidem  auxilium  quod  tenues  excretiones  ad- 
augeat,  dum  simul  parce  bibendo,  vel  a  potu  om- 
nino  abstinendo,  et  cibi  solidissimo  vescendo,  cave- 
tur  ne  plus  aequo  humoris  tenuis  in  venas  eegri  reci- 
piatur. 

mccxcii.  Contrarium  sanguinis  aliorumque  humo- 
rum  vitium,  nimia  scilicet  spissitas,  cui  tot  tantaque 
mala  medicis  placuit  imputare,  quamvis  revera  raris- 
sime  accidere  videatur  (dxxviii,  dxxix),  sua  quoque 
remedia  habet,  quae  recte  dicuntur  attenuantia  vel 
resolventia ;  quaeque  multi  et  magni  nominis  aucto- 
res  testantur  in  variis  saepe  morbis  egregie  profuisse ; 
ita  ut  minime  dubium  sit,  opiniones  satis  futiles  at- 
que  ineptas  de  causis  quorundam  morborum,  medi- 
cos  in  hoc,  ut  in  aliis  exemplis  haud  raro  accidit,  ad 
bona  remedia  perduxisse.  Hujus  vero  rei  ratio  pe- 
tenda  est  ex  notitia  naturse  illorum  remediorum,  va- 
riorumque  efFectuum  quos  revera  in  corpore  humano 
praestent ;  unde  facile  constabit,  ea  variis  modis  in 
variis  morbis,  praeter  spissitatem  humorum,  multum 
esse  profutura. 

mccxciii.  Diluentia  imprimis  medicamenta,  aqua 
scilicet,  et  omnes  potus  tenues,  quorum  aqua  longe 
maxima  pars  est,  humores  nostros,  praeter  naturam 
spissescentes,  efficacissime  attenuant,  modo  largius 
hausta  fuerint,  et  per  vasa  lactea  in  sanguinem  de- 
lata.  Non  aliter  enim  quam  talibus  liquoribus  mo- 
dica  copia  haustis,  a  spissitate  illa  quag  sanissimo 
cuique  per  solita  munera  vitse  brevi  (vi)  accideret, 
usque  prascavetur. 

mccxciv.  Medici  autem  crediderunt  morbosae  hu- 
morum  spissitati  saspe  esse  occurrendum,  non  modo 
hujusmodi  liquoribus  tenuibus,  qui  crassiores  illorum 

partes  diluerent,  vel  etiam  aliquatenus  solverent,  ve- 
rum  insuper  aliis  assumptis  medicamentis,  quae  vim 
solventem  aquae  augerent,  vel  quas  ipsa  vim  aliquam 
solventem  possiderent. 

mccxcv.  Quamvis  vero  minime  negandum  sit 
qusedam  ex  medicamentis  attenuantibus  vulgo  lau- 
datis,  veluti  sales  alcalinos,  aut  sapones  varios,  miram 
et  plane  morbosam  humorum  tenuitatem  aliquando 
effecisse ;  non  tamen  idcirco  credendum  est  novam 
istam  tenuitatem  tali  vi  solventi  esse  tribuendam,  et 
multo  minus  omnia  alia  attenuantia  medicamenta 
simili  vi  pollere ;  prassertim  quum  alia  et  magis  veri- 
similis  ratio,  cum  istius  tenuitatis,  tum  quoque  effec- 
tuum  aliorum  ejusdem  generis  remediorum,  satis  in 
promptu  sit. 

mccxcvi.  Sales  enim  alcalini  putredinem  illam  ad 
quam  nostri  humores  natura  satis  proni  sunt  (dxxxv) 
multum  adaugent :  idem  fere  dici  potest  de  sapone, 
qui  in  ventriculo  humano,  ubi  acor  aliquis  raro  deest, 
vix  potest  non  in  sua  elementa  resolvi.  Verisimile 
igitur  videtur,  insignem  illam  tenuitatem  humorum 
quam  hse  res  effecerunt,  viribus  eorum  septicis  esse 
imputandam.  Neque  dubitandum  est,  res  omnes 
quae  putredinem  augent,  tenuitatem  aliquam  hurao- 
rum  simul  esse  effecturas,  quamvis  variis  et  satis  ma- 
nifestis  de  causis  pro  remediis  parum  conveniant. 

mccxcvii.  Alii  vero  sales,  prsesertim  neutri,  veluti 
murias  ammonice,  sulphas  sodce,  suljphas  niagnesia*. 
boras  sodce,  nitras  potassce,  super  tartris  potassce, 
murias  sodce,  vel  saltem  aqua  marina,  &c.  dicuntur 
vi  quadam  attenuante  pollere,  et  hoc  consilio  a  non- 
nullis  medicis  praescribi  solent.  Vis  autem  ista  atte- 
nuans  quae  iis  inesse  fertur,  num  a  vi  aliqua  solvente, 
an  ab  aiio  prorsus  fonte  derivetur,  dubitari  potest ; 

nam  vix  credibile  est  a  sola  illa  vi  septica  quam  multi 
opinantur  omnibus  salibus  parce  adhibitis  contingere, 
salutares  eorum  vires  attenuantes  pendere. 

mccxcviii.  Omnes  prasterea  sales  isti  vim  aliquam 
stimulantem  habent  (mclxxxix),  multaque  alia  me- 
dicamenta  vere  stimulantia,  inter  resolventia  vulgo 
annumerantur;  veluti  scilla  maritima,  allium  sativum, 
aloe  perfoliata,  sinapis  alba,  daphne  mezerium,  hy- 
drargyrus,  sulphuretum  antimonii,  et  innumera 
fere  medicamenta  ex  his  parata.  Et  satis  verisimile 
videtur  haac,  pariter  atque  sales  illos  jam  (dccxcvii) 
enumeratos,  in  variis  morbis  qui  spissitudini  humo- 
rum  imputari  solebant,  per  solum  suum  stimulum, 
potius  quam  per  vires  septicas,  aut  solventes,  aut 
ullo  modo  attenuantes,  saspe  profuisse.  Stimulantia 
enim  medicamenta  motum  sanguinis  variis  de  causis 
praeter  naturam  languentem  incitare  atque  intendere 
poterunt,  et  simul  varias  .secretiones  et  excretiones, 
fortasse  deficientes,  et  vix  non  obstructas,  augere 
vel  restituere. 

mccxcix.  Hinc  porro  facillime  intelligetur,  omne 
genus  medicamentorum  attenuantium,  saltem  diluen- 
tia  et  stimulantia,  ssepe  utilissima  futura  in  variis 
morbis,  quamvis  nulla  adsit  morbosa  humorum  spis- 
situdo ;  veluti  in  febribus,  tum  puris,  tum  quaa  in- 
flammationes  aut  eruptiones  super  cutem  comitantur, 
aut  in  multis  obstructionibus,  morbisque  qui  ex  illis 
proveniunt ;  vel  demum,  quascunque  morbi  natura 
fuerit,  utilia  esse  possunt  ad  motum  sanguinis  expe- 
diendum,  et  varias  excretiones  promovendas.  Et 
multi  certe  existunt  morbi  praeter  humorum  spissi- 
tatem,  in  quibus  proderit  alimenta  et  quidem  san- 
guinem  ipsum  diiuere,  vel  vasa  blando  et  tenui  hu- 
more  probe  implere,  vei  corpus  refrigerare,  idemque 

relaxare,  vel  demum  urinam  vel  sudorem  movere ; 
quse  orrmia,  medicamenta  qua?  dicuntur  uttenuantia, 
prudenter  adhibita,  efficere  possunt. 

mccc.  Quoniam  medici  oliin  tantum  tribuerunt 
variis,  et  saepe  parum  intellectis  huuiurum  acrimoniis, 
medicamentis  quibusdam  multum  usi  sunt,  qualia 
idonea  crederent  ad  corrigendam,  vel  minuendam 
saltem  omnem  fere  acrimoniam,  partesque  nostrorum 
corporum  solidas  defendendasa  vi  et  iioxa  humorum 
praster  naturam  acrium.  Hujusinodi  medicamenta 
nomen  Demulcentium  sibimet  nacta  sunt :  deque  his 
observandum  est,  utcunque  futiles  fuerint  multse  me- 
dicorum  opiniones  de  morbosis  acrimoniis  quas  puta- 
bant  humoribus  nostris  inesse,  ea  interdum  utilissima 
fieri.  Minime  enim  negari  potest,  humores  corporis 
humani,  natura  aliquantum  acres  (dxxxii),  variis  de 
causis  interdum  majorem  atque  nocivam  adipisci 
acrimoniam,  et,  quod  eodem  fere  redit,  varias  partes 
per  quas  acres  humores  transire  debent,  interdum 
male  se  habere,  et  vel  suo  muco,  qui  eas  defenderet, 
privari,  vel  hunc  saltem  ita  vitiari  ut  pro  tutamine 
non  amplius  sufficiat. 

mccci.  In  hoc  igitur  statu  perspicuum  est,  omnes 
potus  tenues  et  blandos,  variasque  res  oleosas  et  mu- 
cosas,  opem  esse  latura.  Omnis  enim  acrimonia 
multum  diluta,  debilior,  et  tandem  iners  omnino  fit ; 
et  acerrimas  res,  admistis  blandioribus,  veluti  oleis. 
mitibus,  aut  variis  gummi,  ita  mitescunt,  ut  pristi- 
nam  suam  naturam  fere  deposuisse  videantur :  quin 
et  eaedem  mucosae  aut  oleosse  res,  partes  nostras  soli- 
das  oblinendo,  eas  a  viribus  acriorum  multum  defen- 
dent.  Et  profecto  demulcentia  generalia  de  quibus 
hic  agitur,  nihil  aliud  surit  quam  diluentia,  et  mu- 
oosa,  et  oleosa  medicamenta,  quorum  igitur  usus 

et  administratio  facile  intelligentur ;  et  simul  con- 
stabit,  ea  non  modo  in  generali  humorum  acrimonia, 
verum  etiam  in  morbosis  singularum  secretionum  aut 
excretionum  acrimoniis,  et  in  variis  demum  morbis 
ventriculi  et  intestinorum,  et  partium  quse  urinae  ex- 
cernendse,  vel  quae  spiritui  inserviunt,  plurimum  esse 
profutura. 

mcccii.  Sunt  tamen  acrimoniae  qusedam  speciales 
et  defmitae,  quarum  naturae  satis  cognitae  atque  per- 
spectae  sunt,  quaeque  ideo  specialia  remedia  requirunt 
et  habent. 

mcgciii.  Has  inter  acrimonia  acida  semper  annu- 
meratur,  quae,  quamvis  sanguini  humano,  et  quidem 
variis  humoribus  secretis  rarissime  accidat  (dxli), 
tamen  in  ventriculo  saltem  et  intestinis,  et  satis  fre- 
quenter  et  satis  manifeste  observatur,  et  multorum, 
neque  sane  levium,  morborum  origo  et  causa  existit. 
Remedia  vero  quae  iilam  vel  arcent,  vel  tollunt,  vel 
corrigunt,  Antacida  recte  vocantur. 

mccciv.  Primum  inter  antacida  medicamenta  lo- 
cnm  merito  occupant  sales  alcalini  et  terraa  absor- 
bentes,  cum  quae  vocantur  calcariae,  veluti  calx,  car- 
bonas  calcis,  testae  ovorum  variorumque  conchylio- 
rum,  tum  quoque  non  calcariae,  veluti  magnesia, 
terra  aluminosa,  ossaanimalium  calcinata;  quae  scili- 
cet  res,  ut  principia  chemica  docent,  et  quotidiana 
experientia  satis  demonstrat,  vim  specialem  et  certam 
habent,  acorem  omnem  absorbendi  et  corrigendi. 

mcccv.  Vires  autem  longe  diversae  singulis  illarum 
rerum  contingunt ;  sic  sales  alcalini,  terrae  calcariae, 
atque  magnesza,  validissima  medicamenta  reperiun- 
tur,  ita  ut  reliqua  fere  negligantur. 

mcccvi.  Ha3C  quoque(Mcccv)  haud  parum  interest, 
non  modo  quod  ad  vires  suas  antacidas,  verum  etiam 

quod  ad  alias  vires  quibus  in  corpore  humano  pollent. 
Sales  imprimis  alcalini,  ob  insignem  suum  stimulum, 
saepe  minus  commode  adhibentur,  quoniam  si  plus 
justo  eorum  assumitur,  vix  poterit  non  nocere.  Terrae 
vero  absorbentes,  utpote  satis  mites,  communi  usui 
multo  accommodatiores  existunt ;  neque  valde  nocere 
possunt,  quamvis  etiam  majore  copia  assumpta?  quam 
ad  acorem  morbosum  corrigendum  suffecisset.  Has 
quoque  multum  interest,  ita  ut  nunc  calx,  nunc  rur- 
sus  magnesia  magis  conveniat ;  haec  enim  alvum  (si 
modo  acoris  aliquid  adest)  satis  efficaciter  solvit; 
dum  illa  contra  eandem  prius  solutam  saepe  haud  pa- 
rum  flrmat.  Uterque  effectus  interdum  nimius  ob- 
servatur ;  ita  ut  prudentia  aliqua  opus  sit  in  his  terris 
administrandis. 

mcccvii.  Sales  quidam  neutri,  scilicet  quotquot 
ex  tartaro  pro  parte  acida  constant,  veluti  tartris 
potassa?,  et  boras  soda?,  inter  antacida  medicamenta 
a  nonnullis  sunt  recensiti,  quamvis  parum  apta  re- 
media  videantur.  Acor  quidem  ventriculi  partem 
eorum  alcalinam  prehendet,  et  ab  ea  corrigetur,  sed 
simul  novum,  quamvis  mitiorem  et  minus  nocivum 
acorem  ventriculus  ab  iis  accipiet,  qui  vix  utilis  esse 
poterit. 

mcccviii.  Sapo  autem,  qui  saspe  pro  antacido  me- 
dicamento  datus  est,  et  multum  laudatus,  pejus  in- 
commodum  in  se  habet,  scilicet  qui,  dum  acorem 
ventriculi  corrigit,  multum  oleum  crassum,  et  fortasse 
rancidum,  in  eo  relinquit.  Quapropter  ab  usu  ejus 
pro  medicamento  antacido  melius  abstinebitur. 

mcccix.  Post  haec  enumerari  debent  medicamenta 
qusedarn  gummosa  aut  mucosa,  qualia  ssepe  pro  anta- 
eidis  laudantur;  veluti  gummi  Mimosoe  Niloticce, 
aut  radix  glycyrrhizse  glabrae,  et  similia,  quae  quam- 

vis  acorem  non  bene  corrigant,  eundem  tamen  ali- 
quantum  obtundunt,  et  ventriculum  saltem,  et  infe- 
riorem  partem  gulas,  et  intestina,  ab  eo  quodammodo 
defendunt.  Horum  autem  vires  et  usus  ex  jam  dio 
tis  (mccci)  facile  intelligentur. 

mcccx.  Praeter  vero  has  res  qua?  strictius  antacidce 
vocari  possunt,  utpote  quae  acorem  jam  existentem 
statim  corrigant,  sunt  et  multa  alia  medicamenta 
quae  antacida  quodammodo  dici  queunt,  nimirum 
quae  acorem  in  ventriculo  nasci  impediunt.  Qualia 
sunt  multa  medicamenta  astringentia,  roborantia, 
stimulantia.  Sunt  qui  opinantur  nonnulla  ex  as- 
tringentibus  medicamentis,  scilicet  quae  ex  frugibus 
derivantur,  adversus  acorem  valere  per  vim  aliquam 
specialem  qua  acidam  materiam  sibimet  attrahunt, 
et  detinent,  et  corrigunt,  simili  fere  modo  ac  sales 
alcalini  facerent :  quod  tamen  minus  certum  est ;  et 
quoniam  certum  omnino  est  tot  alias  res,  quaa  ven- 
triculum  ipsum  vel  totum  corpus  roborant,  concoc- 
tionem  alimenti  promovendo,  acorem  arcere,  veri- 
similius  est  astringentia  illa  medicamenta  eodem 
modo  prodesse.  Sic  crebra  corporis  exercitatio,  lava- 
tio  frigida,  &c.  multos  a  morboso  et  molestissimo 
ventriculi  acore  penitus  liberarunt ;  multi  etiam  ope 
cyathi  meri,  aut  spiritus  destillati,  aut  pauxilli  salis 
communis,  aut  piperis  nigri,  &c.  cum  cibo,  vel  post 
prandium,  vel  ante  prandium  assumpti,  bene  se  faa* 
bent,  bene  concoquunt,  et  ab  acore  alioquin  molestis- 
simo  futuro  prorsus  defenduntur.  Immo  certum  est 
ipsum  acidum  sidphuricum,  prudenter  adhibitum, 
adversus  morbosum  ventriculi  acorem  saepe  haud  pa- 
rum  valuisse :  nonnulli  etiam  testantur  se  simile  be- 
neficium  ab  usu  succi  limonum  interdum  accepisse. 

Multis  quoque  varia  amara  medicamenta  plurimum 
profuerunt. 

mcccxi.  Hinc  medicis  quibusdam  persuasum  est, 
multa  istiusmodi  (mcccx)  medicamenta  non  tantum 
viribus  suis  astringentibus,  aut  roborantibus,  aut 
stimulantibus,  adversus  acorem  valere,  quam  sistendo 
vel  temperando  fermentationem  illam  ad  quam  ali- 
menta  nostra  adeo  proclivia  (dcxxviii,  dcxxix)  sunt, 
quasque  in  acorem  brevi  desineret.  Quamvis  vero 
non  sit  negandum  medicamenta  ista  magna  copia 
alimentis  nostris  admista  hoc  posse  efficere,  et  fel  hoc 
modo  in  corpore  utilissimum  esse,  et  acorem  (dcxxxii) 
corrigere,  et  fermentationem  compescere,  vix  credi- 
bile  est  copiam  tam  exiguam  eorum  ac  Eegri  assumere 
solent,  in  tanta  cibi  massa  aliquid  valere,  quamvis 
ventriculum  multum  roborare  aut  excitare,  aut  libe- 
ram  humorum  ejus  secretionem  promovere  possit. 

mcccxii.  Non  tamen  levis  momenti  est  ut  cibi  ab 
acore  vel  fermentatione  alienissimi  sumantur,  carnes, 
verbi  gratia,  alimentaque  ex  iis  parata,  prag  frugibus, 
et  pra^  omnibus,  alimenta  (cujuscunque  sint  generis) 
concoctu  quam  facillima.  Quo  difficilius  enim  et 
tardius  alimentum  quodvis  concoquitur,  eo  diutius 
in  ventriculo  retinetur,  hujusque  actionem  magis 
impedit,  et  sic,  quamvis  forsitan  sua  natura  minime 
acescens,  alia  alimenta  simul  assumpta  nimis  fer- 
mentari  facit  (dlxxx),  donec  hsec  tandem  prorsus 
acescant. 

mcccxiti.  Multum  quoque  prodest,  et  nunquam 
negligi  debet,  in  sanando  ventriculi  acore,  ut  materia 
omnis  corrupta  et  acida  quaa  in  eo  adsit,  per  idonea 
medicamenta,  vei  sursum  vel  deorsum  purgetur. 
Talis  enim  materia  in  ventriculo  relicta  pro  fermento 
est,  omniaque  alimenta,  alioquin  rite  concoquenda, 

in  acorem  trahit ;  prasterea  ventriculum  multum  in- 
firmat,  et  sic  quoque  acori  favet. 

mcccxiv.  Quamvis  primarius  antacidorum  reme- 
diorum  usus  sit  acorem  ubicunque  existentem  corri- 
gere,  tamen  aliis  quoque  usibus  interdum  inservire 
possunt.    Ratio  enim  docet,  et  experientia  ostendit, 
ea  variis  in  morbis  prodesse,  qui  vel  oriuntur  ab 
acore,  vel  cum  eo  conjunguntur :  cujus  rei  ratio  a 
natura  illorum  morborum  petenda  est.    Sic  in  variis 
morbis  infantum,  in  dyspepsia,  et  hysteria,  in  poda- 
i  gra,  et  in  calculo  vesica?,  vel  saltem  renum,  saspe 
i  utilissima  reperiuntur.     Quin  et  nonnulla  eorum, 
i  dum  acorem  corrigunt,  alvum  solvunt,  alia  urinam, 
i  alia  exhalationem  per  cutem,  vel  etiam  sudorem  ali- 
quantum  movent :  sed  de  hujusmodi  illorum  viribus 
non  hic  est  locus  agendi. 

mcccxv.  Quaedam  denique  ex  iis,  sales  imprimis 
alcalini,  et  terrae  absorbentes,  diu  et  large  adhibita, 
incommodo,  et  interdum  forsan  periculo  quodam  non 
carent,  nimirum  si  non  modo  morbosum  qui  adfuerit 
acorem  correxerint,  sed  omnem  acorem  absorpserint. 
Sic  enim  putredinem  aliquam,  non  modo  in  ventri- 
culo  et  intestinis,  sed  in  omnibus  humoribus,  et  uni- 
verso  corpore  inducere  possunt.  Acida  enim  ali- 
mentorum  natura,  intra  certos  limites,  suos  usus  ha- 
bet,  corpusqiu  imprimis  a  putredine  tuetur. 

mcccxvi.  Quoniam  alcalina  humorum  acrimonia 
medicis  tamdiu  in  ore  fuerat,  non  mirum  est  eos 
remedia  qutesivisse,  et  saspe  adhibuisse,  quibus  tali 
vitio  obviam  iretur.  Istiusmodi  remedia  Antalcalu 
na  dixerunt :  et  certum  est  multa  ex  remediis  quse 
huc  referebant,  et  ita  noniinabant,  quotidie  feliciter 
adhiberi,  quamvis,  ut  suo  jam  loco  (dxlii)  expositum 
est,  alcalina  acrimonia  in  vivo  homine  vix  unquanx 

observetur.  Eadem  scilicet  remedia  quae  adversus 
alcalinam  acrimoniam  valuissent,  siqua  in  corpore  ex- 
titisset,  adversus  putredinem,  vel  saltem  conditionem 
corporis  valde  morbosam  quae  vulgo  putredo  dicta 
est,  qua3  et  manifestum,  et  frequens,  et  gravissimum 
vitium  est,  et  alcalinoe  corruptioni  aliquantum  affine, 
non  minus  valent.  Remedia  vero  adversus  putre- 
dinem  adhibita  Antiseptica  vocantur. 

mcccxvii.  Horum  magna  copia  atque  varietas  est, 
neque  omnia  in  omnibus  exemplis  morbosse  putredi- 
nis  pariter  conveniunt;  quod  profecto  nil  mirum, 
cum  varia,  a  variisque  causis  provenientia  (dcxxxvii, 
dcxl),  existunt  putredinis  genera. 

mcc  xviii.  Cavendum  quoque  ab  errore  satisnatti- 
rali  de  medicamentis  antisepticis,  neque  ternere  cre- 
dendum  res  omnes,  qua?  extra  corpus,  et  magna  copia 
adhibitEe,  putredinem  arcent,  vel  corrigunt,  eosdem 
vel  similes  effectus  intra  corpus,  et  minuta  copia  ad- 
hibitas,  esse  prasstituras.  Quamvis  enim  pleraque  et 
optima  medicamentorum  quibus  pro  antisepticis  uti- 
mur,  et  intra  et  extra  corpus,  et  in  omni  genere  pu- 
tredinis,  et  qua  copia  cunque  adhibita  fuerint,  similes 
effectus  habeant ;  tamen  experientia  satis  demonstra- 
vit  hoc  de  omnibus  non  pariter  verum  esse. 

mcccxix.  Singula  vero  medicamenta  antiseptica 
quod  attinet,  diversissima  eorum  existunt  genera, 
quas  tam  variis  modis  prodesse  videntur,  ut  zegre  orn- 
nino  ordinentur. 

mcccxx.  Imprimis  igitur  observandum  est,  maxi- 
mum  saepe  morbosse  putredinis  subsidium  in  idonea 
dia?ta  esse  positum  ;  neque  profecto  verbis  opus  est 
ut  probe  perspicuum  sit,  res,  veluti  cibum  et  potum, 
quse  magna  copia  quotidie  et  sine  incommodo  su- 
mantur,  in  corrigendo  totius  massas  humorum  vitio 

Jmulto  magis  esse  profuturas,  quam  medicamenta 
I  etiam  validissima,  quaa  ob  hanc  ipsam  causam  non 
nisi  minutissima  quandtate,  fortasse  ad  pauca  tantum 
j  o-rana,  assumi  possint.    Et  quidem  omnes  boni  et 
Miutrientes  cibi,  carnes  pariter  atque  fruges,  adversus 
putredinem  haud  parum  valent,  ut  in  famelicis,  aut 
t scorbuticis,  aut  in  iis  qui  victu  tantum  nimis  parco 
tet  tenui  diu  usi  sint,  manifeste  observatum  est.  Pu- 
i  trescit  enim,  ut  videtur,  sua  sponte  corpus  quamvis 
i  sanissimum,  saltem  haud  parum  corrumpitur,  neque 
fere  aliud  neque  melius  existit  istiusmodi  corruptio- 
nis  remedium,  quam  bonus  cibus  atque  potus  qualem 
I  provida  Natura  ubique  suggerit.    Fruges  vero  multo 
plus  valent  in  corrigenda  putredine  quam  carnes, 
partim,  ut  videtur,  propter  acidum  carbonicum  quod 
nostris  humoribus  copiosissime  impertiant,  partim 
quoque  propter  naturam  suam  acescentem,  et  a  pu- 
tredine  alienissimam. 

mcccxxi.  Ob  easdem  causas,  fruges  recentes  et 
teneras,  et  succi  plenae,  veluti  poma,  radices,  olera, 
&c.  siccis  et  duris,  veluti  farribus,  multum  prasstant, 
quamvis  hasc  quoque  magis  quam  vulgo  creditum 
est  adversus  putredinem  valeant.  Distinctio  illa  in- 
ter  herbas  acescentes  et  alcalescentes  quae  medicis 
olim  in  ore  esse  solebat,  parum  certa  et  parum  utilis 
recentioribus  visa  est,  et  nunc  fere  negligitur.  Ex- 
perientia  enim  satis  demonstravit  ipsas  quae  olim 
maxime  alcalescentes  crederentur  fruges,  veluti  bras- 
sicam,  cepam,  porrum,  &c.  dum  fermentantur,  prius 
acescere  quam  in  putredinem  et  alcalinam  naturam 
abeant ;  ita  ut  vix  dubitandum  sit  illas  eadem  ra- 
tione  ac  aliae  fruges  adversus  putredinem  valere. 
Neque  sane  videntur  prse  aliis  frugibus  nomen  antu 
scorbuticorum  merere,  quoniam  multae  alias  fruges. 

prassertim  quae  maxime  acescentes  sunt,  adversus 
scorbutum  tantum  et  amplius  valent. 

mcccxxii.  Proxime  post  fruges  recentes  et  succi 
plenas,  veniunt  panis  recens  ferrnentatus,  et  pro  po- 
tu,  cerevisia  mustea,  vel  cerevisia  jam  cocta  et  fer- 
mentata,  et  vinum  omne,  quippe  quae  natura,  et 
principiis  seu  elementis  chcmicis,  et  viribus  quibus 
in  corpore  humano  pollent,  recentes  fruges  multum 
referunt. 

mcccxxiii.  Hic  quoque  non  immerito  recenseri 
potest  aciclum  carbonicum,  quale  a  liquoribus  inter 
fermentandum,  vel  a  creta  et  similibus  rebus  affuso 
acido  aliquo  forti,  magna  copia  expellitur.  Aer  hicce, 
quamvis  in  pulmonem  copiose  receptus,  certissimo 
exitio  foret,  tamen  aquee  admistus  in  ventriculum 
recipi,  aut  per  anum  in  intestina  infundi  potest,  non 
modo  sine  periculo  aut  incommodo,  sed  saspe  cum 
insigni  beneflcio.  Egregiis  viribus  antisepticis  extra 
corpus  pollet ;  ita  ut  non  modo  carnes  a  putredine 
defendisse,  sed  eandem  jam  inceptam,  et  quidem 
haud  parum  provectam,  correxisse,  resque  jam  putri- 
das  ad  firmitatem,  et  quasi  integritatem,  restituisse 
visus  sit.  Eundem  intra  corpus,  in  morbis  putridis, 
et  in  aegris  pene  desperatis,  multum  profuisse,  idonei 
auctores  testantur.  Observandum  est  acidum  carbo- 
nicum  aquse  immistum  non  modo  vim  chemicam  an- 
tiscpticam  habere,  sed  corpus  plane  refrigerare  et  ro- 
borare,  ut  ex  effectibus  aquarum  quarundam  medici- 
nalium  satis  manifestum  est,  et  satis  verisimile  est 
has  quoque  vires  in  variis  morbis,  qui  vulgo  putridi 
dicuntur,  non  inutiles  esse. 

mcccxxiv.  Post  hsec  enumerari  debent  varia  acida, 
cum  nativa,  veluti  succus  citri  medica?  aliorumque 
fructuum ;  tum  quoque  arte  facta,  veluti  acidum  acc- 

tosum;  tum  demum  fossilia,  et  prsesertim  acidum 
sulphuricum,  quod  omnium  forsitan  optimum  est. 
Observandum  est  omnia  acida  non  modo  per  mixtu- 
ram  chemicam  putredini  obesse,  sed  etiam  per  vires 
suas  astringentes  (mxlix)  et  refrigerantes  (mccxxx) 
in  multis  morbis  putridis  utilia  fieri ;  et  acida  vege- 
tabilia  fortasse  alio  adhuc  modo  opem  fere,  scilicet  si 
in  corpore  similiter  ac  fruges  recentes  fermentata 
fuerint. 

mcccxxv.  Sales  vero  alcalinos  quod  attinet,  et  qui- 
dem  omnes  alios  sales,  neutros,  terreos,  et  metallicos, 
quamvis  plerique  eorum,  vel  forsan  omnes,  extra  cor- 
pus  ita  adhiberi  possint,  cumque  variis  rebus  putres- 
centibus  ita  misceri,  ut  putredinem  earum  satis  effi- 
caciter  impediant,  parum  apta  remedia  videntur,  ut 
hoc  consilio  in  vivo  corpore  adhibeantur.  Imprimis 
quia  tantum  eorum  assumi  nequit,  quantum  per 
mixturam  chemicam  cum  tanta  mole  ac  corpus  hu- 
manum  est  id  prasstaret;  tum  quia  nonnulli  ex  effi- 
cacissimis  eorum,  parce  admisti,  videntur  potius  pu- 
tredinem  promovere ;  tum  demum  quia  multi  eorum 
corpus  nimis  excitant,  et  calefaciant,  et  sitim  inten- 
dunt ;  et  omnes  fortasse  sanguinem  aliosque  humores 
nimis  attenuant  et  nimis  acres  reddunt.  Certissimum 
est  non  modo  sales  alcalinos,  sed  muriatem  quoque 
sodce  (qui  in  carnibus  condiendis  adeo  efficax  reperi- 
tur)  vivum  corpus  a  putredine  minime  defendere,  et 
potius  hoc  vitium  gravius  et  infestius  reddere,  ita  ut 
nonnullis  medicis  persuasum  sit,  scorbutum  vix  aut 
ne  vix  quidem  accidere,  nisi  in  iis  qui  hoc  sale  usi 
essent. 

mcccxxvi.  Sunt  et  alia  quaedam  medicamenta, 
quaa  in  vivo  corpore  pro  a?itisepticis  parum  valent,  et 
raro  conveniunt,  quamvis  inter  ea  a  nonnullis  recen- 


44S 


CONSPECTUS 


cap.  xxxn. 


seantur,  et  revera  res  putrescentes  extra  corpus  a 
putredine  optime  defendant.  Hujusmodi  sunt  mul- 
ta  stimulantia,  aromata  praesertim  (mcxci),  et  alcoM, 
qua?  quidem  corpus  nimis  excitando  et  calefaciendo 
putredinem  sa?pe  augerent :  interdum  vero,  cum  pu- 
tredo  a  debilitate  oritur,  vel  eum  insigni  debilitate 
conjungitur,  veluti  in  febribus  nonnullis  putridis, 
haud  incredibile  est  ea  per  suum  stimulum  aliquan- 
tum  esse  profutura :  quin  et  vinum  ipsum,  similes- 
que  liquores,  eodem  fere  modo  nonnihil  prodesse  vi- 
dentur. 

mcccxxvii.  Astringentia  quoque  et  roborantia  re- 
media,  pro  antisepticis  saepe  multum  valent ;  cujus 
rei  cortex  Cinchonoe  qfficinalis  certissimum  exem- 
plum  extat.  Neque  dubium  est  hunc  per  vim  suam 
astringentem,  vel  potius  roborantem,  et  non  per  mix- 
turam  chemicam,  putredini  humorum  obesse.  Quam- 
vis  enim  rei  cuivis  putrescenti  large  admistus  eam 
quasi  condiret  et  conservaret,  minime  credibile  est 
copiam  ejus  adeo  exiguam  ac  asgri  solent  aut  possunt 
assumere,  in  vivo  et  integro  corpore  similiter  pro- 
desse :  Prseterea,  in  iis  fere  putredinis  generibus  quas 
a  statu  solidarum  partium  multum  pendent,  veluti 
febres  putrida?,  aut  gangraena,  utilissimus  reperitur, 
et  in  scorbuto,  qui  a  statu  humorum  magis  pendet, 
multo  minus  efficax  existit.  Verisimile  est  multa 
alia  medicamenta  ejusdem  generis,  et  imprimis  quae- 
dam  ex  amaris  (quas  nonnulli  medici  inter  antisep- 
tica  enumerare  solent),  similes  vires  possidere ;  sed 
de  his  per  experientiam  nondum  satis  constitit. 

mcccxxviii.  Sedantia  quoque  remedia  inter  anti- 
septica  interdum  sunt  enumerata:  neque  profecto 
immerito,  cum  non  modo  quasdam  ex  refrigerantibus, 
ut  jam  expositum  (mcccxxiv)  est,  adversus  putredi- 


I 

CAP.  XXXII.     MEDICIN^G  THEOItETICiE.  449 


nem  plane  valent,  sed  opium  etiam,  quod  ad  alterum 
genus  sedantium,  narcotica  scilieet,  pertinet,  in  pe- 
euliari  illa  gangraena  pedum  in  qua  omnia  alia  anti- 
septica  remedia  parum  prodessesolent,  miros  et  salu- 
berrimos  effectus  habuisse  visum  est.  Qua  ratione 
in  ista  gangraena  adeo  prosit  parum  constat ;  sed  ob- 
servandum  est  illam  fere  valde  dolentem  esse,  et 
opium  ad  leniendum  dolorem  adhibitum,  majus  et 
insperatum  beneficium  simul  prsestitisse ;  ita  ut  satis 
verisimile^sit  usum  ejus  in  isto  morbo  in  tollenda  aut 
minuenda  morbosa  quae  adest  irritatione  maxime 
consistere. 

mcccxxix.  Hactenus  de  usu  generali  et  interno 
medicamentorum  antisepticorum  dictum  est ;  scire 
tamen  oportet  saspe  non  inutile  esse  quasdam  ex  iis 
partibus  corporis  singularibus  variis  de  causis  putres- 
centibus  adhibere.  Sic  ulceribus  scorbuticis,  et  qui- 
dem  aliis  ulceribus  valde  putridis  et  foetidis,  haud 
parum  saape  prodest  fomenta  imponere  ex  frugibus 
recentibus  et  succi  plenis,  aliisque  rebus  acescentibus, 
multumque  acidum  carbonicum  continentibus,  scili- 
cet  quae  foetorem  ulcerum  brevi  corrigunt,  eorumque 
sanationem  multum  promovent,  simili  fere  ratione  ac 
putredini  corporis  generali  occurrunt.  Et  in  gangraa- 
ina  fere  omni,  medici  solent  partibus  affectis  adhibere 
medicamenta  quaedam  antiseptica,  praesertim  varia 
stimulantia,  veluti  spiritus  destillatos,  qui  videntur 
saspe  multum  prodesse.  Nondum  vero  constitit  num 
solis  suis  viribus  antisepticis  in  tali  statu  prosint,  an 
potius  (quod  multo  magis  verisimile  videtur)  per  vi- 
res  suas  stimulantes,  quaa  vel  actionem  jam  deficien- 
tem  vasorum  qua?  sanguinem  vehunt  renovet  atque 
mtendat,  vel  inflammationem  et  bonam  suppuratio- 
nem  ad  marginem  sanaa  carnis  efficiat,  qnae  partes 

jam  putridas  atque  corruptas  a  sanis  separet,  mor- 
bumque  ulterius  serpere  impediat. 

mcccxxx.  Prseter  vero  omnia  medicamenta  jam 
recensita,  sunt  et  alia  quagdam  remedia  quse  optimo 
jure  inter  antiseptica  enumerentur,  sciJicet  qua?  pu- 
tredini  adeo  fortiter  obstent,  ut  ssepe  ad  illam  arcen- 
dam  fere  sufficiant,  quamvis  nulla  adhibita  fuerint 
medicamenta,  et  medicamentorum  quae  data  fuerint 
effectus  et  actionem  multum  juvent  atque  promo- 
veant,  nec  unquam  in  praecavenda  aut  corrigenda 
putredine  negligi  debeant. 

mcccxxxi.  Frigus  imprimis  adversus  putredinem 
plurimum  valet,  prassertim  in  febribus  putridis  aliis- 
que  similibus  morbis,  in  quibus  tutum,  et  saluberri-  i 
mum,  et  fere  necessarium  remedium  est.    Satis  enim 
constitit,  tales  morbos  natura  atque  origine  leves,  et 
benignos,  et  minime  putridos,  calore  saape  mirum  in 
modum  ingravescere,  et  malignos  prorsus  et  putridos 
fieri ;  et  alios  contra,  jam  graves,  et  malignos,  et 
putridos,  idoneo  frigore  adhibito,  brevi  mitescere,  et 
pristina  fere  exuta,  novam  quasi  naturam  induere. 
Quoniam  vero  tot  jam  res  variis  in  locis  de  frigoris 
viribus  dictae  sunt,  hic  sat  fuerit  memorasse,  id  non 
modo  viribus  suis  chemicis  putredinem  arcere,  aut 
jam  inceptam  reprimere,  sed  viribus  suis  sedantibus 
et  roborantibus  corpori  plurimum  prodesse,  variaque 
hujus  vitia,  veluti  debilitatem,  aut  nimium  sanguinis 
impetum,  optime  corrigere,  quse  aliter  in  putredinem 
brevi  desinerent.    Quapropter  in  talibus  morbis  non 
modo  omnem  calorem  prteter  solitum  evitare  oportet, 
sed  frigus  quantum  aegri  tolerare  possint,  per  aera,  et 
potum,  et  omnes  demum  modos,  adhibere. 

mcccxxxii.  Munditia  quoque  in  arcenda  aut  cor- 
rigenda  putredine  incredibiliter  fere  prodest :  ita  ut 

idonea  hujus  ratione  habita,  multi  homines  pessimis 
morbis  putridis  alioquin  laboraturi,  sani  atque  inco- 
lumes  diu  vixerint.  Neque  minus  certum  est,  im- 
munditiam  plurimum  nocere,  gravissimosque  morbos 
putridos,  praesertim  febres,  inter  sanissimos  etiam  bre- 
vi  producere.  Quod  profecto  minime  mirum  est, 
cum  corpus,  ut  suo  jam  loco  expositum  est,  quamvis 
sanissimum,  non  aliter  se  sanum  purumqueconservat, 
quam  expellendo  particulas  quae  jam  corruptae  et 
noxiae  factae  sunt ;  bae  vero,  si  non  bene  expulsae 
fuerint,  aut  corpori  iterum  admotae,  vel  in  id  receptae, 
nequeunt  non  nocere.  Et  experientia  compertum  est, 
immunditiam  exhalationem  per  cutem  multum  im- 
pedire.  Quod  si  ita  res  se  habet  in  sanis,  facile  con- 
stabit  immunditiam  aegrotis,  quorum  corpora  jam 
aliquatenus  putrida  atque  corrupta  sint  multo  magis 
fore  perniciosam;  quod  sane  experientia  jam  satis 
superque  demonstravit.  Quapropter,  in  omnibus 
morbis  putridis,  et  praesertim  in  iis  qui  febrim  habent, 
ad  munditiam  omni  cura  attendendum  est ;  et  non 
modo  ad  corpora  et  vestimenta  aegrotantium  respi- 
ciendum,  sed  ad  eorum  lectulos  atque  cubicula,  et 
prae  omnibus  ad  aera  quem  spirant,  qui  purus,  opti- 
mum  remedium,  impurus,  pessimum  fere  venenum, 
reperietur.  Cavendumque  etiam  ne  quid  putrescen- 
tis,  quod  aera  eorum  corrumperet,  in  cubiculis  aegro- 
tantium  relinquatur.  Observandum  quoque  non  ae- 
grotantium  modo,  sed  medicorum  etiam  atque  adstan- 
i  tium,  plurimum  interesse  ut  munditiae  quam  maxime 
'  colantur ;  sic  enim  simul  occurritur  morbo,  et  prae- 
cavetur  ab  ejus  contagione. 

mcccxxxiii.  Prodest  quoque  haud  parum  et  in  ar- 
cenda  et  in  corrigenda  putredine,  functiones  illas  aliis 
modis  promovere,  per  quas  res  putrescentes  e  corpore 

natura  excerni  debent.  His  enim  languentibus  aut 
impeditis,  corpus  citius  et  magis  putrescit ;  rite  vero 
procedentibus,  idem  corruptioni  illi  alioquin  brevi 
accessurse,  diu  resistit.  Sic,  verbi  gratia,  crebra  cor- 
poris  exercitatio,  exbalationem  per  cutem  rite  pro- 
movendo,  homines  a  scorbuto,  quem  pravus  cibus 
aliagque  causae  effectura  essent,  aliquandiu  defendit, 
dum  idem  morbus  ignavos  brevi  prehendit.  Et  in 
scorbuto,  et  magis  adhuc  in  febribus  putridis,  multum 
prodest  excretionem  per  alvum  ita  promovere,  ut 
nulla  in  intestinis  corrupta  et  putrida  materia  ac- 
cumuletur;  scilicet  quae  non  modo  gravissima  ibi 
incommoda  efficere  posset,  sed  generalem  etiam  cor- 
poris  putredinem  multum  intendere. 

mcccxxxiv.  Postremo,  in  praecavenda  pariter  at- 
que  medenda  putredine,  ad  causas  ejus,  quse  sane 
variae  sunt,  sedulo  respicere  oportet,  singulisque, 
quantum  facultas  fuerit,  obviam  ire.  Sic  quum  illa 
saepe  a  debilitate  oritur,  vel  saltem  plurimum  ingra- 
vescit,  omnia  fere  remedia  roborantia  et  stimulantia, 
ea  etiam  quae  animum  ipsum  afficiunt  (mcxxxi, 
mcxxxv),  adversus  putredinem  utilia  reperiuntur. 
Cum  vero  haud  raro  aut  totum  corpus  aut  partes 
quaedam  singulares  putrescunt,  vel  a  nimio  sangui- 
nis  impetu,  nimioque  calore,  veluti  in  febribus,  vel 
a  nimia  actione  vasorum  quae  sanguinem  vehunt,  ut 
in  inflammatione  gangraenam  inducente,  in  tali  statu 
stimulantia-  et  roborantia  remedia  nocebunt,  dum 
contraria  prorsus  remedia,  veluti  infirmantia,  et  se-j 
dantia,  et  imprimis  refrigerantia,  putredinem  arce- 
bunt  et  minuent. 

Caf.  XXXIII. — De  remediis  evacuantibus 
generatim. 


mcccxxxv.  X  roxime  post  ista  remediorum  gene- 
ra  quse  corrigunt  varia  vel  solidarum  vel  fluidarum 
partium  vitia,  consideranda  sunt  et  illa  qua?  Evacu- 
antia  dicuntur,  scilicet  quse  exinanitiones  aliquas  prae- 
ter  solitum,  sive  per  vias  naturales,  sive  per  novas  et 
arte  factas,  efficiunt. 

mcccxxxvi.  Hujusmodi  remediorum  varietas  haud 
exigua  est,  et  cum  tot  tantisque  usibus  in  tractandis 
morbis  inserviunt,  corpusque  tam  vebementer  et  tot 
variis  modis  afficiunt,  de  unoquoque  eorum  nomi- 
natim  agere  oportebit.  Quoniam  vero  multa  pleris- 
que  eorum  vel  forsitan  omnibus  communia  sint,  non 
inopportunum  fore  videtur  monita  et  praeccpta  qua?- 
dam  generalia  de  eorum  natura,  et  actione,  et  usibus, 
pradicere,  priusquam  de  singulis  sermo  fiat. 

mcccxxxvii.  Imprimis  autem  observandum  est 
remediorum  evacuantium  usum  firmissimo  funda- 
mento  niti ;  variae  enim  insignes  atque  insolitse  exi- 

hanitiones,  veluti  vomitus,  aut  alvi  fluxus,  aut  inl 
gens  sudor,  aut  urina?,  aut  sanguinis  profluvium, 
saepe  sua  sponte  accidunt ;  et  haud  raro  cum  felicissi- 
mo  eventu ;  ita  ut  minime  dubium  sit  Naturam  per 
tales  exinanitiones  variis  morbis  quibuscum  prius 
conflictabat  se  quodammodo  liberasse.  Interdum 
etiam  natura,  interdum  casu,  vcluti  vulneribus,  aut 
ustionibus,  ulcera  in  variis  corporis  partibus  fiunt, 
quse  morbos  quosdam  olim  familiares  vel  arceant,  vel 
levant,  vel  tollant. 

mcccxxxviii.  Nil  mirum  igitur  medicos,  et  qui- 
dem  homines  maxime  rudes,  talibus  exemplis,  quasi 
ab  ipsa  Natura  edoctos,  tentasse  similes  in  similibus 
morbis  exinanitiones  arte  efficere,  cum  plurima  ido- 
nea  medicamenta  ubique  suppeterent,  quorum  vires 
et  facultates  casus  pene  quotidiani,  et  interdum  valde 
felices,  iis  ostendissent. 

mcccxxxix.  Talem  quoque  in  multis  morbis  me- 
dendi  rationem  arte  institutam  experientia  ssepe 
comprobaret,  et  ratio  amplius  adhuc  firmaret,  simul 
ac  illorum  naturse  et  causse  aliquatenus  exploratse 
et  cognitse  essent.  Ssepe  vero  medici  de  variarum 
exinanitionum  in  morbis  sanandis  usu  atque  effecti- 
bus  male  omnino  sunt  ratiocinati ;  nimirum  cum 
crederent  (ut  olim  apud  omnes  fere  medicos  opinio 
fuit,  et  adhuc  apud  vulgus  et  sane  multos  medicos 
est)  eas  non  aliter  prodesse  quam  detracta  aut  ex- 
pulsa  e  corpore  materia  aliqua  morbida  et  noxia, 
qualem  in  plerisque  morbis  adesse,  eosque  efficere, 
putabant. 

mcccxl  Quasdam  exinanitiones,  vomitionem  im- 
primis  et  alvi  purgationem,  materiam  morbidam  et 
noxiam,  siqua  in  ventriculo  et  intestinis  adsit,  sta- 
tim  expellere,  et  sic  in  multis  morbis  egregie  pro- 

desse,  certum  et  perspicuum  est ;  quamvis  ,hae  quo- 
que  aliis  neque  fortasse  minoris  momenti  usibus  in 
variis  morbis  inserviant.  De  his  quidem  facile  est ; 
de  aliis  vero  exinanitionibus,  veluti  per  urinam,  aut 
sudorem,  aut  sanguinis  detractionem,  &c.  intellectu' 
difficillimum,  et  sane  prorsus  incredibile,  eas,  relicta 
sana,  morbosam  tantum  humorum  partem  evacuare. 
Neque  ullum  alium  effectum  ab  earum  usu  in  humo- 
ribus  expectare  par  esset  quam  diminutionem  pleni- 
tudinis,  quse  diminutio  interdum  utilis,  interdum 
perniciosa  foret.  Non  tamen  idcirco  credendum  est, 
varias  exinanitiones  hac  sola  ratione  prodesse,  cum  et 
ratio  et  experientia  ostendant  eas  in  multis  morbis 
aliis,  et  sane  longe  diversis,  modis  utiles  fieri.  Quo- 
circa  oportet  animum  attenderead  varios  quos  revera 
in  corpore  humano  praestent  effectus,  quo  melius  in- 
telligantur  earum  usus  et  administratio. 

mcccxli.  Imprimis  igitur  varise  exinanitiones  di- 
minuta  humorum  circumeuntium  copia  in  plurimis 
moibis  utiles  sunt.  Nonnulli  enim  morbi  a  nimia 
humorum  abundantia  (dxiii,  dxv)  toti  pendent ;  et 
multorum  et  quidem  gravium  talis  plenitudo  pars  et 
magna  saltem  ex  parte  causa  quoque  existit.  Ssepe 
etiam  cum  id  vitium  adsit,  quamvis  minime  causa 
fuisset  morbi  qui  urgeat,  tamen  vires  Naturaa  con- 
servatrices  et  salutares  ita  impedit  et  opprimit,  ut 
ad  solvendum  morbum  non  valeant ;  et  in  hoc  statu 
perspicuum  est  morbum  per  idoneas  exinanitiones 
aut  prorsus  sanatum  iri,  aut  saltem  sublevatis  et  ex- 
peditis  salutiferis  illis  naturee  viribus,  leviorem  fac- 
tum  iri,  et  sanatu  faciliorem. 

mcccxlii.  Prosunt  quoque  varise  exinanitiones  in 
multis  morbis,  majore  sanguinis,  forsan  etiam  et  vis 
nervosce,  derivatione  facta  eas  partes  versus  unde 

excretiones  vel  detractiones  lmmorum  tiunt;  non 
modo  propter  solutas  et  patefactas  in  illis  partibus 
vias  quas  humores  legant,  sed  has  quoque  egregie 
simul  stimulatas,  adque  novam  et  validiorem  ac- 
tionem  excitatas,  quas  majorem  sanguinis  ad  illas 
partes  quantitatem  deferri  (cccclxxv,  cccclxxviii), 
minorem  ad  alias  efficiat:  plurimae  enim  exinani- 
tione  ope  stimulantium  remediorum  (mclxxvi, 
mclxxvii),  quaedam  vero  ope  emollientium  et  re- 
laxantium  (mlxxxviii),  fiunt ;  et  omnes  quidem, 
qua  ratione  cunque  fuerint  inceptae,  nequeunt  non 
vasa  per  qua3  humores  effunduntur  laxare  et  patefa- 
cere.  Hoc  modo  saspe  utiles  esse  possunt  ad  sum- 
movendos  vel  leniendos  multos  morbos  aliarum  par- 
tium,  sive  vicinarum,  sive  remotarum  ab  illis  unde 
exinanitio  fit ;  sic  morbosae  sanguinis  ad  partes  quas- 
dam  derivationes,  aut  in  iis  congestiones,  aut  spas- 
mi  forsitan  etiam,  et  obstructiones  interdum,  per 
idoneas  exinanitiones  a  partibus  remotis  solvuntur. 
Hoc  fundamento  nititur  doctrina  revulsionis,  quse 
medicis  diu  in  ore  fuit,  et  sane  nondum  omnis  ob- 
solevit ;  et  vis  antispasmodica  quoque  remediorum 
evacuantium,  magna  saltem  ex  parte,  eodem  refe- 
renda  est. 

mcccxliii.  Porro,  multae  exinanitiones  utilissimge 
reperiuntur  ad  tollendas  varias  affectiones  morbosas 
partium  unde  ipsas  fiunt,  quod  imprimis  notabile 
est  cum  sanguis  a  partibus  inflammatis  sive  scalpello, 
sive  scarificatione,  sive  cucurbitulis  cruentis,  detrac- 
tus  fuerit,  vel  cum  vesicatorium  iisdem  fuerit  impo- 
situm. 

mcccxliv.  Magnopere  etiam  prosunt  varia  reme- 
dia  evacuantia  in  removendis  impedimentis  (sive  ab 
obstructione  sive  a  torpore  natis),  qua?  actioni  organi 

cujusdam  secernentis  obstent,  et  secretionem  per  id 
nimis  parcam  reddant.  Hoc  beneficium  fere  totum 
tribuendum  est  stimulo  remedii  admoti,  qui  deriva- 
tionem  sanguinis  et  vis  nervosce  eam  partem  versus 
adaugeat  (cccclxxv)  ;  impedimento  vero,  quicquid 
demum  fuerit,  sic  semel  sublato,  secretio  postea  justa 
et  naturali  copia  perficietur.  Eximium  hujusmodi 
exemplum  in  hydropicis  saspe  videre  est,  quibus  uri- 
na  fere  parca  fit ;  eadem  vero  idoneis  medicamen- 
tis  semel  mota  ita  ut  copiosius  fluat,  pergit  haud 
raro  libere  fluere  diu  post  medicamenta  omissa. 

mcccxlv.  Seepe  etiam  prosunt  varise  exinanitiones, 
arte  concitataa,  suppressis  nimirum  vel  minutis  sal- 
tem  aliis  exinanitionibus  morbosis,  et  prius  valde 
molestis,  fortasse  etiam  vix  aliter  sistendis.  Hoc 
modo,  ad  firmandam  alvum  diu  et  pertinaciter  fiu- 
entem,  copiosus  sudor  saspe  utilis,  interdum  prorsus 
necevssarius  ;  et  alvi  purgatio,  ad  reprimendos  nimios 
sudores,  vel  ingentem  salivaa  fluxum,  aliquando  bo- 
num  remedium. 

mcccxlvi.  Utiles  quoque  fiunt  multa?  exinanitio- 
nes,  siquando  corpus,  suppressis  aliis  quibusvis  soli- 
tis,  sive  naturalibus,  sive  casu,  sive  arte  efFectis,  ali- 
quid  detrimenti  passum  est.  Sa?pe  etiam,  per  longam 
consuetudinem,  exinanitiones,  vel  sua  natura  atque 
origine  morbosa?,  vel  saltem  prseter  naturam  primo 
instituta?,  veluti  hcemorrhois,  aut  ulcera  vetusta,  aut 
alvi  fluxus,  aut  copiosus  sudor,  aut  frequens  sangui. 
nis  detractio,  purgationes  potius  salutares  quam  mor- 
bi  fiunt,  et  tandem  ad  sanitatem  adeo  necessarias,  ut 
cum  maximo  hujus  discrimine  supprimantur.  Ne- 
que  obscura  ratio,  qua,  novae  exinanitiones  arte  fac- 
te,  corpori,  a  veterum  suppressione  laboranti,  efBca- 
cissimc  opitulentur,  non  modo  obviam  eundo  nimigQ 

illi  humorum  abundantiae  quae  aliter  fieret,  vel  hanc 
tollendo  si  jam  facta  sit,  verum  insuper  praecavendo 
abnormes  atque  perniciosas  illas  humorum  distribu- 
tiones,  (forsitan  partes  versus  quae  eas  male  sustine- 
rent)  quae  in  tali  statu  semper  sunt  metuendae. 
Immo  non  desunt  qui  putant  corpus,  istiusmodi 
(mcccxxxix)  exinanitionibus  diu  assuetum,  per  eas 
multis  humoribus  noxiis  semet  purgare,  vi  quadam 
haud  facili  explanatu  ;  novisque  ideo,  illis  suppressis, 
opus  esse,  quibus  hi,  alioquin  plurimum  nocituri,  ut 
antea  expurgentur. 

mcccxlvii.  Multae  demum  exinanitiones,  urinae 
imprimis  magnus  fluxus,  aut  copiosus  sudor,  aut 
valida  alvi  purgatio,  fortasse  etiam  et  plena  vomitio, 
mirabiliter  saepe  prosunt  augendo  actionem  vasorum 
absorbentium  (ccccxxxvm,  ccccxxxix),  quae  hu- 
mores  ubique  corporis  exhalatos  vel  effusos  hauriunt, 
et  in  sanguinem  iterum  deferunt.  Hoc  interdum 
efficiunt,  aliqua  saltem  ex  parte,  per  suum  stimulum 
qui  vasa  illa,  pariter  ac  omnes  corporis  partes 
(mclxvi),  ad  novam  et  validiorum  actionem  cieat ; 
saepius  vero  et  magis,  detracto  vel  dissipato  plurimo 
humore  tenui  qui  in  venis  adfuerat :  unde  brevi  ne- 
cessitas  novi  talis  humoris  subsidii,  cui  necessitati 
Natura  quam  optime  satisfacit,  hauriendo  quantum 
opus  fuerit  ex  illo  penu  qui  maxime  in  promptu  est. 
Bene  enim  notum  est,  in  aliis  etiam,  neque  morbosis, 
exemplis,  quo  major  fuerit  necessitas  subsidii  humo- 
ris  tenuis  ad  diluendum  sanguinem,  eo  plus  talis 
humoris  a  ventriculo  per  vasa  absorbentia  lactea  hau- 
riri,  et  in  venas  recipi,  veluti  in  iis  qui  a  calore,  aut 
valida  corporis  exercitatione,  multum  et  diu  suda- 
verint :  homines  vero,  in  hoc  statu,  importunissimae 
siti,  quaefere  oritur,  parentes,  incredibilem  aliquando 

vim  aquaa,  aliusve  potus  tenuis,  brevissimo  tempore 
hauriunt,  neque  ab  ea  gravantur,  aut  stomachum 
distentum  sentiunt,  propterea  quod  adeo  subito  inde 
absorbetur,  ut  vix  sentiri  queat :  quam  longe  autem 
aliter  res  se  habeat  in  non  sudantibus  aut  non  sitien- 
tibus,  unusquisque  fere,  siquando  forte  nimis  biberit, 
in  proprio  corpore  plus  satis  expertus  est.  Hinc  fa- 
cile  intelligetur  administratio  et  usus  multorum  re- 
mediorum  evacuantium  in  sanandis  variis  morbis 
hydropicis,  in  quibus,  ut  bene  notum  est,  plerumque 
insigniter  prosunt. 

mcccxlviii.  Nonriulla?  denique  exinanitiones,  ra- 
tione  valde  obscura  vel  prorsus  ignota,  in  quibusdam 
morbis  utiles  fiunt;  quod  profecto  eo  minus  mirum 
est,  quod  naturae  et  causee  proximaa  multorum  mor- 
borum  nondum  exploratas  sint :  Sic,  verbi  gratia, 
multae  febres,  cum  intermittentes,  tum  continuse  va- 
riis  exinanitionibus,  sive  natura  accidentibus,  sive 
arte  factis,  quam  optime  solvuntur,  et  interdum  a- 
deo  subito  ut  vix  credibile  videretur,  nisi  frequens 
et  manifestum  esset.  Hanc  rem  diversi  auctores, 
diversis  modis,  magna  industria  torquere  solent,  ut 
ad  varias  de  natura  febrium  opiniones  quadret  quas 
ipsi  tuentur.  Prasstat  vero  argumentum  adeo  ob- 
scurum  atque  incertum  in  medio  relinquere,  quam 
ullam  opinionem  amplecti  nondum  penitus  explora- 
tam  et  stabilitam.  Verisimile  quidem  est  corpus 
febricitans  per  tales  exinanitiones  variis  modis  sub- 
levari,  viresque  ejus  conservatrices  et  salutares  mul- 
tum  juvari,  detracto  quod  nimium  esset  humorum, 
expulso  fortasse  quod  plurimum  noceret,  multisque 
functionibus,  prius  languentibus,  et  pene  obstructis, 
denuo  expeditis,  et  rite  in  posterum  procedentibus. 
Male  vero  expulsae  cuivis  materiee  morbosse,  qualem 

tot  in  omni  sevo  medici  pro  causa  febrium  habue- 
runt,  tribuitur  beneficium  istud  insigne  quod  ab  illis 
exinanitionibus  obtineri  solet ;  scilicet  quia  materia 
excreta  plerumque  neque  morbosa  apparet,  nec  quic- 
quam  morbosi  continere  videtur,  cum  maximo  auxi- 
lio  est ;  et  sa?pe  contra,  cum  valde  morbosa  est,  ne 
minimum  quidem  prodest,  et  potius  nocere  videtur. 
Utcunque  vero  hasc  se  res  habuerit,  sapientis  et 
solertis  est  medici,  experientia  freti,  hujusmodi  auxi- 
lia,  quamvis  parum  intellecta,  experiri  in  iis  morbis 
in  quibus  toties  et  tam  manifeste  profuerunt. 

mcccxlix.  Observandum  est  plurima  medicamen- 
ta  evacuantia,  non  modo  per  exinanitiones  quas  effi- 
ciunt,  sed  per  alias  etiam  quibus  pollent  vires,  corpus 
multum  afficere,  inque  variis  igitur  morbis  prodesse. 
Sic  multa  eorum  stimulantia  sunt,  et  quidem  vali- 
dissima  istius  generis  remedia ;  alia  vero  emollientia, 
aut  sedantia,  aut  refrigerantia,  aut  demulcentia. 
Hinc  facile  constabit,  non  omnia  medicamenta  quse 
ad  idem  genus  evacuantium,  veluti  vomitoria,  aut 
purgantia,  aut  urinam  vel  sudorem  moventia,  refe- 
runtur,  in  omni  morbo  ubi  talibus  exinanitionibus 
opus  est,  pariter  convenire ;  et  idoneam  igitur  eorum 
selectionem  esse  semper  utilem,  et  aliquando  prorsus 
necessariam  :  saspe  enim  eidem  aagro,  ex  duobus  me- 
dicamentis  purgantibus,  alterum  insigni  auxilio,  al- 
terum  fere  exitio,  foret. 

mcccl.  Ipsas  vero  exinanitiones  quod  attinet,  quas 
varia  medicamenta  evacuantia  faciunt,  de  omnibus, 
et  prsesertim  de  magnis  aut  diutumis,  certissimum 
est,  eas  vires  vitales  minuere  corpusque  plurimum 
infirmare,  eo  magis  et  certius  quo  ipsaa  copiosiores 
fuerint.  Quod  si  contrarium  aliquando  effectum  ha- 
bere  videantur,  id  sine  dubio  tribuendum  est  aliis 

earum  viribus,  quibus  variis  morbis,  aliisque  debilir 
tatis  causis  obviam  eant :  nam  omnes  fere  morbi 
utcunque  caetera  diversi,  hoc  commune  habent 
(ccclxxx),  quod  debilitatem  aliquam  efficiant ; 
cujusmodi  eximium  exemplum  esse  potest  nimia 
sanguinis  abundantia  (dxiv).  Nil  mirum  igitur,  re- 
media  quee  illam  adeo  efficaciter  minuant,  aliosque 
morbos  sublevent  vel  summoveant,  debilitati  cujus 
non  alia  esset  origo,  optime  occurrere,  quamvis  cor- 
pus  alioquin  multum  infirmatura. 

mcccli.  Hinc  porro  sequitur  exinanitiones,  prop- 
tereffectus  suos  debilitantes,  forsan  etiam  et  alios 
vix  minoris  momenti  qui  ab  iis  pendeant,  nisi  neces- 
sariae  fuerint,  fere  semper  perniciosas  fore,  ita  ut 
quod  olim  de  uno  genere  earum  Celsus  optime  mo- 
nuit,  de  omnibus  verissime  prasdicari  possit,  Non 
semper  cegris  prodesse,  semper  sanis  nocere.  Me- 
moria  igitur  semper  tenere  oportet,  remediis  adeo 
validis  non  temere  esse  ludendum.  Remedia,  qua- 
liacunque  fuerint,  ubi  nullis  opus  est,  adhibere,  prava 
est,  et  plerumque  perniciosa,  consuetudo  :  Multa  ve- 
ro  ex  medicamentis  jam  sub  variis  capitibus  enume- 
ratis,  adeo  mitia  et  pene  inertia  sunt,  ut  diu  saepe 
sine  magno  incommodo  aut  periculo,  vel  aegris  dari, 
vel  a  sanis  usurpari,  possint,  quamvis  etiam  minime 
necessaria  fuissent.  Exinanitiones  vero  gravius  et 
praesentius  periculum  secum  afferunt,  et  majorem  in 
administrando  prudentiam  requirunt ;  aegrotis  caute 
praescribendae,  et  sanis  semper  prohibendae :  scilicet 
quae  in  variis  morbis  intempestive  factae,  multis 
aegris  tantum  quasi  puncto  temporis  inferre  possint 
detrimentum,  quantum  neque  medicorum  peritia, 
neque  medicamentorum  vires,  postea  compensare  po~ 
tuerint ;  et  in  sanis  institutae  aliquid  semper  viribus 

salutaribus  corpori  insitis  detrahant,  hujusque  func- 
tiones  intendant,  impediant,  perturbent,  ipsumque, 
deficientibus  viribus  suis  conservatricibus,  innumeris 
morbis  opportunius  reddant.  Neque  minimum  ea- 
rum  incommodum  est,  quod  frequente  usu,  aut 
longa  consuetudine,  ipsa  vitia  ad  quae  praecavenda 
fuissent  praescriptae  haud  raro  inducant  vel  augeant, 
et  quod  saepe,  quamvis  revera  perniciosae,  quodam- 
modo  necessariae  fiant,  vel  ad  arcendam  pejorem 
perniciem  (mcccxlvi),  vel  ad  promovendas  func- 
tiones,  quae  tali  auxilio  diu  assuetae,  sine  eo  perfici 
nequeant. 

3ICCCLH.  Haac  quicunque  bene  consideraverit,  is 
facile  perspiciet  quam  gravis  et  perniciosus  illorum 
error  fuisset,  qui  credebant  non  alio  magis  modo 
sanitatem  esse  tuendam  morbosque  arcendos,  quam 
idoneis  exinanitionibus  certis  temporibus  factis. 
Talis  autem  apud  veteres  opinio  communis  et  passim 
recepta  fuit,  ita  ut  nonnullis  exinanitionibus,  vomi- 
tionibus  praesertim,  et  alvi  purgationibus,  multo  ma- 
gis  uterentur  pro  praesidiis  bonae  valetudinis  quam 
pro  remediis  nv  "borum.  Prae  omnibus  autem,  doc- 
trina  Stahliana,  quae  plerosque  morbos  nimiae  san- 
guinis  abundantiae  imputabat,  isti  opinioni  favebat. 
Non  mirum  igitur  errorem,  antiquitate  sua  quasi  con- 
secratum,et  magnorum  nominum  auctoritateornatum 
et  stabilitum,  apud  populum  in  multis  gentibus  ad- 
huc  valere,  et  nondum  sane  apud  medicos  quosdam 
penitus  obsolevisse.  Neque  profecto  negandum  est, 
talem  quarundam  exinanitionum  usum,  quamvis  ple- 
rumque  perniciosum,  interdum  non  inutilem  esse; 
scilicet  in  iis  qui  perpetuo  luxu  et  ignavia  vitam  de- 
gunt,  quippe  quorum  corpora  lauto  et  copioso  victu 
nimis  implentur,  nec  unquam  per  idoneam  exercita- 

tionem  rite  exinaniuntur ;  dura  partes  qusedam,  ven- 
triculus  prsecipue  et  intestina,  nimio  et  nocivo  onere 
gravataa  atque  oppressae,  et  vitas  genere  parum  ido- 
neo  amplius  debilitatas,  neque  onus  quod  acceperint 
concoquere,  neque  ut  debent  excernere  possint.  In 
hoc  igitur  statu  varias  exinanitiones,  sanis  inutiles 
atque  nocivae,  ratione  haud  obscura,  perutiles  vel  ne- 
cessariae  prorsus  fieri  possunt  hominibus  qui  vix  sani 
haberi  debeant ;  nimirum  qui,  si  nondum  aegrota- 
rent,  saltem  mox  essent  aegrotaturi.    Et  profecto  sa- 
tis  aequum  est,  et  minime  mirum,  eos  qui  adeo  con- 
tra  naturam  vivunt,  auxiliis  non  minus  praeter  natu- 
ram  saape  egere.  Qui  vero  secundum  naturam  vivunt, 
iis  vires  ejus  conservatriues  (nisi  causa  aliqua  gravior 
morbi  accesserit)  sanitatem  satis  tuebantur :  nullis, 
enim  remediis  sana  Natura  potest  egere  ;  Cujus  qui- 
dem  administratio  (si  verba  Ciceronis  mutuari  liceat) 
nihil  habet  in  se  quod  reprehendi  potest ;  ex  iis  enim 
naturis  qua?  erant,  quod  effici  potuit  optim.um,  effec- 
tum  est :  doceat  ergo  aliquis  potuisse  melius :  sed 
nemo  unquam  docebit :  et  siquis  corrigere  aliquid 
volet,  aut  deterius  faciet,  aut  id,  quodjieri  non  po- 
test,  desiderabit. 

mcccliii.  Exinanitiones  demum,  quamvis  tot  sa- 
lutares  effectus  (mcccxl,  mccclii)  in  corpore  pree- 
stent,  et  in  multis  morbis  non  utiles  modo,  sed  pror- 
sus  necessariae  sint,  tamen  non  semper  conveniunt, 
neque  sane  periculo  carent,  etiam  cum  variis  de 
causis  maxime  requiri  videantur  :  varia?  scilicet  sunt 
corporis  conditiones,  quibus  existentibus,  hoc  omne 
fere  genus  remediorum  evacuantium  male  tolerat. 
Hinc  sa?pe  magna  difficultas,  cum  vitium  aliquod 
gravius  hujusmodi  remedium  plane  et  vehementer 
requirit,  et  corpus  simul  hoc  tolerare  nequit.  De 

hujusmodi  vero  difficultatibus,  iisque  expediendis, 
alibi  (dccclxvii)  jam  satis  dictum  est.  Hic  igitur 
sat  fuerit  memorasse  qusenam  corporis  conditiones  ab 
usu  exinanitionum  alienissimae  sint.  Neque  omnes 
sane  ejus  conditiones  qiue  unicuique  exinanitioni  spe- 
cialiter  videntur  alienae  hic  sunt  enumerandae  (ni- 
mirum  quae  cum  de  singulis  earum  generibus  sermo 
fiet,  fusius  erunt  recensendae),  sed  illae  tantum  quae 
omnes  generatim  male  ferunt. 

mcccliv.  Has  inter  imprimis  recensere  oportet 
debilitatem ;  cujus  rei  ratio  satis  in  aprico  est ;  ne- 
que  profecto  mirum  remedia  quae  corpus  adeo  debi- 
litant  huic  jam  multum  debilitato  non  convenire. 
Notandum  quoque  debilitatem  adeo  multiplex  esse 
vitium,  et  a  tot  causis  et  in  tot  morbis  accidere,  ut 
ob  illam  solam  ab  exinanitionibus  saepissime  abstinen- 
dum  sit. 

mccclv.  Morbosa  quoque  proclivitas  ad  putredi- 
nem,  vel  putredo  jam  in  corpore  existens,  evacuantia 
remedia  minus  idonea  reddit.  Hujus  rei  ratio  ali- 
quanto  obscurior  videtur :  ipsa  autem  certa  est ;  et 
satis  constat  debilitatem  atque  putredinem  conjunc- 
tissima  esse  vitia,  ita  ut  alterum  alteri  semper  faveat, 
et  quasi  viam  sternat. 

mccclvi.  Magna  etiam  corporis  mobilitas  ab  exi- 
nanitionibus  fere  semper  aliena  est :  non  modo  prop- 
ter  nexum  illum  et  conjunctionem  vix  non  perpetu- 
am  mobilitatem  inter  et  debilitatem,  sed  quia  reme- 
dia  adeo  valida  corpora  delicata  atque  mobilia  saepe 
mirum  in  modum  perturbant  atque  convellunt. 

mccclvii.  Strumosa  demum  corporis  constitutio 
(sive  malum  istud  sese  aperte  prodiderit  necne)  inter 
conditiones  illas  quse  id  omnium  fere  exinanitionum 
minus  patiens  reddunt,  non  immerito  recensetur. 

Cujus  forsitan  rei  non  alia  ratio  est,  quarn  quod  stru- 
mosi  corpora  laxi  et  flaccidi  et  debiles  existunt,  et 
remedia  io-itur  valde  solventia  et  debilitantia  male 
tolerant. 

mccclviii.  Plurimae  denique  res,  pra;ter  signa 
praesentia  morbi,  in  variis  aegris  observandae,  saepe 
ostendunt  quasdam  exinanitiones  parum  idoneas  esse, 
'quasdam  magis  convenire,  et  caeteris  omnibus  facile 
esse  anteponendas.  Huc  pertinent  aetas,  et  magis 
adhuc  peculiaris  constitutio,  interdum  etiam  forma 
corporis,  segroti,  ccelum  sub  quo  vivit,  vitae  genus 
quod  degit,  et  demum  generalis  natura  morbi  qui 
adest. 

mccclix.  Sic  pueri  detractionem  tenuium  humo- 
rum  per  alvi  purgationem,  aut  epispastica  imposita, 
mirum  in  modum  tolerare  solent,  sanguinis  vero 
jacturam,  aegrius ;  adulti  autem  hanc  melius,  illam 
difricilius. 

mccclx.  Sunt  qui  talem  corporis  constitutionem 
habent,  qualis  ad  sudandum  vix  ullis  cogi  possit  re- 
mediis ;  sunt  contra  qui  facillirae  sudant,  et  per  su- 
dorem  a  multis  levioribus  morbis,  gravedinibus,  fe- 
briculis,  &c.  convalescere  solent.  Sunt,  ut  fertur, 
qui  vomere  nequeunt ;  et  multi  certe  nunquam  vo- 
mere  possunt  sine  magno  dolore  et  immani  nixu,  et 
fere  convulsione  generali ;  dum  alii  bene  multi  facil- 
lime,  et  fere  ad  arbitrium  suum,  et  sine  medicamento 
vomunt.  Nonnulli,  alioquin  sani  et  satis  validi, 
valde  minuta  sanguinis  jactura  animo  linquuntur ; 
dum  alii  incredibilem  vim  sanguinis  facile  et  sine  in- 
commodo  amittunt. 

mccclxi.  Sub  ccelo  fervido  qui  vivunt  sanguinis 
detractionem  aegre  tolerant ;  purgationes  melius : 

frigidarum  vero  regionum  maximas  fere  sanguinis 
detractiones  tolerant. 

mccclxii.  Qui  laboriose  et  duriter  vitam  degunt, 
sanguinis  jacturam  optime  ferunt ;  qui  ignavam,  et 
sedentariam,  et  mollem  vitam  agunt,  neque  illam, 
neque  sane  ullam  validam  exinanitionem  bene  tole- 
rant,  et  saape  dum  asgrotant  leniores  purgationes  fe- 
runt  atque  requirunt. 

mccclxiii.  Variis  morbis  tam  diversa  facies  pari- 
ter  ac  natura  est,  ut  aliae  aliis  primo  statim  aspectu 
exinanitiones  convenire  videantur.  Sic  in  vehemen- 
te  febre,  aut  valida  inflammatione,  toto  sanguine,  et 
quidem  toto  corpore,  fervente  et  aastuante,  ipsa  morbi 
facies  et  natura  usque  docet  sanguinem  esse  copiose 
detrahendum  ;  dum  in  hydrope,  vultus  pallidus,  cor- 
pusque  exsangue,  et  aquoso  humore  obrutum,  satis 
superque  monent  non  tali  opus  esse  auxilio,  sed  aliis, 
et  longe  diversis,  quaa  humores  aquosos  detrahant. 

mccclxiv.  Varias  exinanitiones  quibus  medici  so- 
lent  uti,  scriptores  distinguere  et  ordinare  voluerunt, 
vel  secundum  naturam  humoris  qui  effunditur,  sci- 
licet  prout  hic  crassus  fuerit  seu  tenuis,  et  sic  eas 
distinguunt  in  sanguineas  et  serosas ;  vel  secundum 
vias  per  quas  ille  effunditur,  nimirum  prout  hse  na- 
turales  fuerint,  seu  arte  factae  ;  et  sic  ad  unum  genus 
referunt  vomitoria,  cathartica,  et  urinam,  sudorem, 
salivam,  menses,  &c.  moventia,  et  ad  alterum  genus, 
omnem  sanguinis  detractionem,  et  exinanitionem 
tenuis  humoris  vel  puris,  per  epispastica,  vel  fonti- 
culos,  vel  cauteria,  &e. 

mccclxv.  Haec  quidem  scire  decet,  et  scitu  cer- 
te  minime  difficilia  sunt ;  sed  in  singulis  tractandis 
exinanitionibus,  non  alius  videtur  ordinis  usus,  quam 
ut  illa?  proxime  considerentur  qua3  plurimum  simili- 

tudinis  aut  convenientiae  inter  se  habent,  veluti  vo- 
mitio,  et  alvi  purgatio,  copiosa  sudoris  excretio  et 
magnus  urina?  fluxus,  &c.  quo  melius  intelligatur 
quid  unicuique  earum  proprium  sit,  quid  pluribus 
commune. 

Cap.  XXXIV. — JDe  remediis  vomitoriis. 


MCCCLXVI.       emedia  Vomitoria  vel  Emetica  di- 
cuntur  illa  quae  vomitum  movent.    Qualis  sit  actio 
vomendi,  qua  partium  machinatione  fiat,  quibus 
causis  frequentissime  excitetur,  et  qua  maxime  ra- 
tione  vel  prodesse  vel  nocere  soleat,  suo  jam  loco 
(dclxxiii,  dclxxviii)  expositum  est.  Superest 
tantum  nunc  ut  prascipua  recenseantur  medicamen- 
torum  genera  quae  ad  ciendum  vomitum  adhiberi 
solent,  et  ut  singulorum  vires  et  usus  explanentur ; 
et  ut  ordo  aliquis  sermonis  fiat,  non  inutile  erit  a 
lenissimis  incipere,  postea  ad  validiora,  deinde  ad 
violentissima  progredi.    Scire  enim  oportet  ventri- 
culum  adeo  delicatum  et  irritabilem  esse,  tantumque 
cum  aliis  partibus  consensum  habere,  ut  non  modo 
per  plurima  vehementiorum  stimulantium,  si  in  eum 
ingesta  fuerint,  sed  saepe  per  res  mitissimas,  omnique 
fere  stimulo  vacuas,  interdum  etiam  per  res  vere 
sedantes  et  quidem  narcoticas,  ad  vomitum  cieatur. 
Memoria  quoque  tenere  oportet  insignem  varios  inter 

homines  hac  de  re  differentiam  esse,  ita  u  iliis  facil- 
lime,  aliis  aegerrime  vomitus  moveatur;  et,  quod 
magis  mirum  est,  leniora  interdum  medicamenta  effi- 
cere  quod  per  validissima  frustra  fuisset  tentatum. 

mccclxvii.  Imprimis  igitur  observandum  est,  om- 
nem  potum,  utcunque  blandum,  et  mitem,  et  gra- 
tum,  ad  ciendum  vomitum  nonnihil  valere  ;  tantum 
saltem  ut  vomitum,  alioquin  difficillimum,  et  labo- 
riosum,  et  dolentem,  et  parcum,  vel  forsitan  nihil 
praBter  inanes  nixus,  futurum,  promptiorem,  facilio- 
rem,  et  copiosiorem,  reddat.  Quo  magis  bibitur, 
intra  certos  limites,  de  quibus  postea  (mccccii)  di» 
cendum  erit,  eo  citior  et  facilior  vomitus  ;  ita  ut  vix 
dubitari  possit,  distentionem  ventriculi  stimulum 
satis  validum  et  efficacem  flbris  ejus  musculosis  im- 
pertire.  Hanc  enim  omnibus  partibus  musculosis  effi- 
cacissimo  esse  stimulo,  alibi  (cccv,  et  seqq.)  jam  de- 
monstratum  est. 

mccclxviii.  Potus  vero  promptius  adhuc  vomi- 
tum  movet,  si  ipse  (quamvis  adhuc  mitissimus)  nau- 
seosus  fuerit.  Multse  nimirum  res,  quas  alioquin 
nullum  stimulum  habent,  gustui  ingratissimas  sunt, 
et  per  saporis  sui  insuavitatem,  ut  videtur,  ventri- 
culum  vehementer  afficiunt,  saspe  etiam  ad  nauseam 
usque  et  vomitum  (unde  nomen  habent),  quamvis  ne 
buccea  quidem  rei  ipsius  fuisset  devorata ;  magis 
vero  et  certius,  si  non  modo  gustatas  fuerint,  sed  in 
ventriculum  receptae.  .  Pura  aqua  tepida,  qua  nihil 
blandius  existit,  vel  tepida  cum  multo  saccharo  aut 
melle  commista,  vel  oleum  viride  et  mite,  multis  et 
praesertim  inassuetis  hoc  faciunt,  et  cibus  vel  potus 
corruptus  aut  gustui  ingratus,  et  longe  maxima  pars 
medicamentorum  quse  in  officina  pharmacopolae  re- 
periuntur.   Nonnulli  quidem  aliam  de  aqua  tepida 

nauseam  movente  rationem  reddere  volunt,  creden- 
tes  tepidam,  infirmando  fibras  ventriculi  musculosas, 
has  ad  motus  abnormes,  cujusmodi  vomitus  et  for- 
tasse  nausea  est,  proclives  reddere. 

mccclxix.  Multae  vero  res  simul  nauseosae  sunt, 
et  aliquid  stimuli  in  se  habent,  quae  ideo  ad  ciendum 
vel  promovendum  vomitum,  si  alio  quovis  medica- 
mento  excitatus  fuerit,  magis  idoneae  sunt.  Cujus- 
modi  sunt  infusiones  multae  amarae,  veluti  thece  viri- 
dis,  aut  florum  anthemidis  nobilis,  aut  foliorum  cen^- 
turece  benedictae,  &c. 

mccclxx.  Alia  quoque  et  haud  parum  fortiora 
medicamenta  stimulantia  ex  herbis  desumpta  pro 
vomitoriis  saape  adhibentur. 

mccclxxi.  Horum  certe  princeps  est  radix  cephae- 
lis  ipecacuanhce,  medicamentum  sane  valde  nauseo- 
sum,  sed  adeo  mite,  et  simul  adeo  efficax,  ut  com- 
muni  usui  accommodatissimum  videatur;  scilicet 
quod  parva  quantitate,  vel  aqua  aut  vino  infusum, 
inflrmissimi  fere,  quibus  vomitorium  medicamentum 
conveniat,  tuto  sumere  possunt ;  dum  validioribus 
aut  difficilius  vomentibus  ad  quadruplam  quantitatem 
et  amplius  dari  potest  sine  periculo  aut  incommodo. 
Neque  profecto  aliud  fere  incommodum  habere  solet, 
si  plus  satis  ejus  sumptum  fuerit,  quam  quod  vomi- 
tionem  citiorem,  sed  non  eo  graviorem,  efncit.  Tale 
medicamentum  vomitorium,  tutum  simul  et  efflcax, 
omnibusque  fere  aegris  accommodatum,  veteribus 
defuit ;  et  Sydenhamus  noster,  quo  neque  apud  vete- 
res  neque  recentes  sanior  aut  sagacior  extitit  medi- 
cus,  istum  defectum  satis  perspexit  et  doluit. 

mccclxxii.  Nonnullae  etiam  herbae  acres  ex  variis 
generibusjam  (mcxc)  recensitis  ad  ciendum  vomi- 
tum  utiles  sunt;  veluti  cochlearia  armoracia,  cujus 

radicis  infusio  hoc  consilio  interdum  sola  data  est, 
SEepius  vero  ad  promovendam  actionem  alius  medi- 
camenti ;  vel  sinapis,  cujus  pollen  aquse  admistum, 
et  in  ventriculum  ingestum,  efficax  reperitur  et  tu- 
tum  medicamentum,  et  paralyticis  prsesertim,  vel 
interdum  iis  qui  a  stomacho  laborant,  creditum  esse 
accommodatissimum,  si  forte  his,  quacunque  de 
causa,  vomitorio  opus  sit. 

mccclxxiii.  Radix  etiam  scillas  maritimae  (mcxc), 
utpote  quffi  et  valde  amara,  et  nauseosa,  et  simul 
acerrima  est,  pro  vomitorio  medicamento  saspe  data 
est,  sed  communi  usui  parum  apta  videtur ;  nam  ef- 
fectus  ejus  adeo  incerti  sunt,  ut  dum  parva  admo- 
dum  quantitas  huic  vomitiones  immanes  civerit,  de- 
cupla  fortasse  illi  ne  nauseam  quidam  moverit.  Ex- 
istimatur  a  multis  vim  specialem  habere  sputum  pro- 
movendi,  et  ideo  iis  aagris  maxime  convenire  quibus 
pulmones,  vel  multo  muco,  vel  aliis  rebus  quae  ex- 
creari  debent,  gravantur. 

mccclxxiv.  Alia3  quoque  bene  multaa  herbae  acres 
ad  movendum  vomitum  interdum  dataa  sunt,  et  a 
nonnullis  laudatae,  qualia  sunt  asarum  europaeum  vel 
erigerum,  &c.  quaa  tamen  nihil  peculiaris  commodi  . 
habere  videntur,  et  nunc  igitur  a  medicis  fere  negli- 
guntur. 

mccclxxv.  Multaa  demum  herbas  vere  narcoticce, 
medicamentaque  ex  iis  desumpta,  veluti  nicotiana 
tabacum,  digitalis  purpurea,  conium  maculatum,  et 
quidem  opium  ipsum  (mccxix)  aliquando,  vomitum 
satis  efficaciter  movent :  sed  multa  vetant  ut  hoc 
consilio  frequenter  adhibeantur,  quamvis  nonnulla? 
ex  iis,  nicotiana  tabacum  imprimis,  inter  vomitoria 
medicamenta  saepe  recenseri  soleat.  Haec  quidem, 
siquid  aliud,  vim  certam  et  specialem  habet  ventri- 

culum  afficiendi  et  vomitum  excitandi ;  scilicet  quas 
non  modo,  si  in  ventriculum  ingesta  fuerit,  horren- 
dam  nauseam,  et  vehementem  vomitum,  cum  imina- 
nibus  nixibus  atque  doloribus,  et  magna  anxietate, 
efficit,  sed  idem  fere  facit,  inassuetis  saltem,  si  in  ore 
tantum  mansa  fuerit,  vel  si  fumus  ejus  in  pulmonem 
receptus  fuerit,  vel  si  folia  pro  cataplasmate  super 
ventriculum  imposita,  vel  demum  si  decoctum  vel 
infusio  ejus  in  intestina  pro  clystere  fuerit  infusa. 
Hoc  sane  scire  oportet,  non  ut  tam  horrendum  medi- 
camentum  pro  vomitorio  prsescribatur,  sed  utabejus 
usu,  metu  tam  certae  et  crudelis  vomitionis,  abstinea- 
tur,  siquando  aliis  modis  profuturum  videretur,  ubi 
tamen  hujusmodi  vomitus  parum  conveniret. 

mccclxxvi.  Multi  sales  largius  assumpti  nauseam 
et  vomitum  cient :  pauci  vero  hoc  consilio  adhiberi 
aut  inter  vomitoria  recenseri  solent. 

mccclxxvii.  Murias  sodce  aquae  admistus,  vel 
potius  aqua  marina,  si  forte  hasc  prsesto  esset,  apud 
veteres  pro  leniore  medicamento  multum  in  usu  fuit, 
et  quidem  satis  idonea  videtur  ut  adhibeatur  cum 
usitatiora  medicamenta  (mccclxix)  non  sunt  in 
promptu. 

mccclxxviii.  Ammonia,  aqua  scilicet  carbonatis 
ammonice,  eodem  consilio  interdum,  neque  inepte, 
adhibetur,  praesertim  si  validiore  medicamento  vel 
non  est  opus,  vel  si  validius  datum  fuerit,  sed  prop- 
ter  varias  causas  non  bene  responderit,  cujus  ideo 
actionem  ammonia  juvare  et  promovere  possit. 

mccclxxix.  Ex  metallis,  aliquot  pro  vomitoriis 
saepe  praBscribuntur,  et  revera  bona  medicamenta 
fiunt ;  praasertim  in  formam  salium  per  idonea  acida 
redacta,  quo  facilius  in  aqua  solvantur,  et  in  minu- 
tissimas,  qualibus  saspe  opus  est,  quantitates  divi- 

dantur.  Non  omnia  vero  metalla  quae  vomitum 
cient  pro  remediis  conveniunt,  veluti  cuprum,  quod 
inter  vomitoria  recenseri  solet,  quamvis  nulla  pecu- 
liaria  commoda  habere  videatur,  et  propter  insignem 
suam  acrimoniam,  et  naturam  vix  non  venenatam, 
nunquam  dari  debeat,  nisi  res  valde  urgeat,  et  nul- 
lum  aliud  tutius  medicamentum  in  promptu  sit. 

mccclxxx.  Varia  quoque  medicamenta  ex  argen- 
to  vivo  parata  vomitum  cient ;  sed  unum  tantum 
eorum,  scilicet  sub-sulphas  hydrargyrijiavus,  inter 
vomitoriaenumeratur:  hoc  quoque  ob  insignem  suam 
acrimoniam,  et  violentissimos  effectus  quos  in  cor- 
pore  habere  solet,  raro  adhibetur,  neque  profecto 
communi  usui  omnino  accommodatum  est.  Narra- 
tur  in  nonnullis  morbis,  venereis  imprimis,  et  hydro- 
phobia,  mirabiliter  interdum  profuisse  ;  et  satis  veri- 
simile  est  id  praater  vomitum,  magnum  saspe  salivse 
fluxura  esse  moturum.  Sed  hsec  omnia  beneficia  a 
viribus  ejus  vomitoriis  minime  pendent. 

mccclxxxi.  Zincum  etiam  medicamentum  vomi- 
torium  pragbet  valde  efficax,  et  quamvis  generali 
usui  minus  idoneum,  propter  subitam  et  validam 
suam  actionem,  in  multis  exemplis  utilissimum,  sul- 
phas  scilicet  zinci,  quod  non  adeo  acre  aut  venena- 
tum  est  quin  satis  tuto  dari  possit,  et  simul  adeo 
validum  est,  ut  quasi  puncto  temporis  plenissimam 
vomitionem  cieat,  et  ideo  praa  omnibus  fere  hujus 
generis  remediis  conveniat,  si  quid  perniciosi  aut  ve- 
nenati  in  ventriculum  fuerit  ingestum,  vel  si  hunc, 
quacunque  de  causa,  subito  et  plene  exinanire  cupi- 
mus. 

mccclxxxii.  Ex  omnibus  vero  metallis,  forsail  e- 
tiam  et  ex  omnibus  aliis  rebus  antimonium  maximis 
viribus  ad  ciendum  vomitum  pollet,  multaque  medi- 

camenta  ex  eo  parata  in  usu  quotidiano  sunt,  quae 
existimantur,  in  multis  saltem  morbis,  omnibus  aliis 
vomitoriis  facile  praestare.  De  singulis  autem  medi- 
camentis  ex  antimonio  paratis  hic  verba  facere  mini- 
me  opus  est :  omnibus  enim  similes  facultates,  his 
,  tantum  mitiores,  illis  validiores,  constant. 

mccclxxxiii.  Ssepe  inter  medicos  controversia 
fuit,  hujusmodi  (mccclix,  mccclxxiv)  medicamen- 
ta,  num  vi  quadam  speciali  qua  in  ventriculo  polle- 
bant,  num  stimulo  suo  generali  qui  ventriculo  pri- 
mum  admotus  hunc  maxime  afficiebat,  vomitum  cie- 
rent.  Omnia  fere,  ut  ex  eorum  enumeratione  satis 
perspicuum  est,  medicamenta  vere  stimulantia  sunt, 
multaque  ex  iis  alias  corporis  partes  praeter  ventricu- 
lum  satis  efficaciter  stimulant;  quod  de  intestinis 
imprimis  verum  et  notabile  est,  ita  ut  omnia  validiora 
medicamenta  vomitoria  parva  quantitate  data,  qualis 
ventriculum  ad  abnormem  et  inversum  motum  qui 
ea  ejiceret  stimulare  non  posset,  si  per  ostium  ven- 
triculi  inferius  transierint,  et  intestinis  admota  fue- 
rint,  haec  quoque  multum  stimulent,  et  haud  raro 
vehementem  alvi  purgationem  efficiant.  Sic,  verbi 
gratia,  multa  medicamenta  ex  antiinonio  aut  hydrar- 
gyro  parata,  et  ipccacuanha,  quamvis  merito  inter 
vomitoria  recenseantur,  tamen  ita  adhiberi  possunt, 
ut  nullum  vomitum  moveant,  et  bona  cathartica 
fiant.  Horum  quoque  nonnulla,  et  etiam  alia,  veluti 
scilla,  si  minore  adhuc  copia  sumpta  fuerint,  quam 
vel  vomitum  vel  alvi  purgationem  cieri  possit,  alias 
sa?pe  partes  stimulant,  aliasque  sic  exinanitiones, 
veluti  urinae,  aut  sudoris,  aut  salivae,  efficiunt.  Saepe 
etiam  medicamentum  vomitorium  nimis  validum,  et 
vomitum  et  alvum  ciet :  et  pari  fere  ratione,  cathar- 
ticum  nimis  acre  vomitionem  una  cum  alvi  purga- 

tione  eflicit.  Quin  et  omnia  fere  cathartica,  si  nimia 
copia  data  fuerint,  vomitum  movere  solent,  ita  ut 
quodam  sensu  vomitoria  dici  possent.  Hinc  facile 
constabit,  vires  hujusmodi  medicamentorum  non  adeo 
esse  speciales  ac  quidam  medici  sibimet  persuaserint. 
Nihil  ad  rem  pertinet  qusedam  ex  vomitoriis  in  ve- 
nas  infusa  ventriculum  plane  afficere,  vomitumque 
ciere  :  constat  enim  per  experimenta,  haud  adeo  fe- 
licia  ut  repeti  mereantur,  multa  acria  medicamenta, 
vomitoria  pariter  atque  cathartica,  et  quidem  multas 
alias  res  quse  lenissima?  viderentur,  in  sanguinem  ita 
infusa,  totum  corpus  saepe  mirum  in  modum  convel- 
lere,  et  vomitionem  imprimis  et  alvi  fluxum  efficere. 
Non  tamen  idcirco  negandum  est  ullam  specialem 
convenientiam  inter  quasdam  medicamenta  vomito- 
ria  et  ventriculum  intercedere.  Perspicuum  enim 
et  certum  est,  ventriculum  variis  rebus  multo  magis 
et  multo  facilius  affici  quam  intestina ;  et  quasdam 
ex  medicamentis  quae  utraque  vehementissime  affi- 
ciunt,  veluti  tartritem  antimonii,  aut  ipecacuanham, 
alias  partes,  veluti  cutem,  aut  linguam,  aut  oculum, 
quae  certe  neque  sensu  neque  mobilitate  carent,  vix 
aut  ne  vix  quidem  stimulare.  Neque  demum  mi- 
rum  est  eadem  remedia  et  ventriculum  et  intestina 
multum  afficere,  et  sic  vomitoria  nunc  alvum  solvere, 
cathartica  nunc  vomitum  ciere,  cum  fabrica  iis  parti- 
bus  adeo  similis  est,  ipsasque  arctissimo  conjunguntur 
nexu,  non  modo  vicinias  et  communis  officii  (ccclvi), 
sed  acutissimi  sensus  et  consensus  egregii. 

mccclxxxiv.  PraBter  vero  ha?c  jam  recensita,  mul- 
taque  alia  similia  medicamenta,  sunt  et  alia  qusedam. 
remedia  qua-  vomitum  ciere  possint.  Sic  certi  mo- 
tus,  navigatio  imprimis,  vel  gestatio  in  curru,  vel 
rotatio  capitis  aut  universi  corporis,  quales  scilicet 

vertiginem  inassuetis  inducunt  (cclxvii,  cclxxi), 
nauseam  et  vomitum  saepe  movent ;  conjunctissimaj 
enim  sunt  istae  afFectiones,  ita  ut  vertigo  nauseam, 
nausea  vertiginem,  facillime  creet,  et  utraque  ideo 
iisdem  causis  saspe  inducatur.  Sunt  qui  credunt  na- 
vigationem,  frequente  vomitione,  et  nausea  fere  per- 
petua,  quam  in  non  assuetis  per  longum  tempus  saepe 
efficit,  in  quibusdam  morbis  egregie  prodesse.  Et 
profecto,  si  talem  medendi  rationem  experiri  con- 
venit,  non  alio  modo  tutius  quam  navigatione,  diu- 
turna  nausea  et  crebra  vomitio  excitari  potest :  raris- 
sima  enim  exempla  sunt  ubi  nausea  maritima,  quam- 
vis  ingratissima  et  vehemens,  corpori  multum  nocue- 
rit ;  nemo  vero  similem  et  asque  diuturnam  nauseam, 
per  medicamenta  excitatam,  aut  experiri  volet,  aut, 
si  voluerit,  tolerare  poterit. 

mccclxxxv.  Irritatio  quoque  faucium,  veluti  im- 
misso  digito  vel  penna,  propter  consensum  has  par- 
tes  inter  et  ventriculum  et  magnos  musculos  respi- 
rationis  qui  in  vomitu  (dclxxiii)  convelluntur,  nau- 
seam,  et  ad  vomendam  nixum,  saspe  etiam  plenam 
vomitionem,  efficit ;  hinc  saepe  utilis  ad  promoven- 
dam  actionem  medicamenti  in  difficulter  vomenti- 
bus ;  haud  raro  etiam  nullo  assumpto  medicamento 
sufficit  ad  vomitum  ciendum  in  iis  qui  facile  vo- 
munt,  si  modo  ventriculus  vel  plenior  (mccclxvii) 
fuerit,  vel  cibis  crudis  aut  corruptis  gravatus,  etnau- 
seabundus. 

mccclxxxvi.  Vomitoria  medicamenta  plurimos 
salutares  effectus  prasstant,  non  modo  in  ventriculo 
ipso,  partibusque  vicinis,  aut  conjunctis,  aut  conspi- 
rantibus,  verum  et  in  remotissimis  saspe,  et  quidem 
in  toto  corpore.  Horum  effectuum  alii  manifesti,  et 
simplices,  et  intellectu  facillimi  sunt ;  alii  satis  ob- 

scuri  et  explanatu  difficiles ;  omnes  autem  scire  o- 
portet  quamvis  ratio  qua  fiunt  vel  prorsus  lateat,  vel 
parum  accurate  intelligatur ;  nimirum  quia  hoc  plane 
fundamento  nititur  eorum  in  morbis  tractandis  ad- 
ministratio. 

mccclxxxvii.  Imprimis  igitur  perspicuum  est  ea 
ventriculum  efficaciter  et  subito  exinanire.  Hinc 
plane  utilia  esse  debent  siquid  venenati,  vel  insalu- 
bris  saltem,  in  eum  receptum  fuerit,  vel  si  ventricu- 
lus  ipse  cibi  corrupti  onere  gravatus  atque  oppressus 
fuerit,  quod  ssepe  accidit,  et  facile  dignoscitur,  vel  ex 
causis  prascedentibus  mali,  puta  crapula  aliqua,  aut 
cibo  minus  idoneo,  vel  ex  signis  multis  et  manifestis 
ventriculi  male  se  habentis,  qualia  sunt  defectus  cibi 
appetitus,  multa  sitis,  frequens  ructus,  sive  acidus 
sive  putridus,  nausea  aut  vomitus  naturalis,  inflatio 
et  dolor  ventriculi,  anxietas,  inquietudo,  vertigo,  gra- 
vitas  vel  dolor  capitis,  lingua  sordida,  pravus  sapor 
oris,  praesertim  mane,  &c.  quse  omnia  in  febre  pariter 
multisque  aliis  morbis  passim  observantur. 

mccclxxxviii.  Promovent  quoque  secretionem 
vel  fluxum  humorum  ventriculi  et  intestinorum*  par- 
tiumque  vicinarum  aut  conspirantium,  veluti  oris, 
cujus  saliva  sub  vomitionem  (dclxxiii)  copiosissime 
fluit,  vel  jecoris,  unde  seepe  inter  vomendum,  pras- 
sertim  si  vomitus  vehemens  et  diuturnus  est,  pluri- 
mum  fel  elicitur.  Hinc  igitur  utilia  in  defectu  isto- 
rum  humorum,  qualis  interdum  accidisse  videtur, 
unde  oris  siccitas,  tarda  et  prava  cibi  concoctio,  et 
alvi  duritia ;  vel  in  obstructo  felle,  quod  minime  ra- 
rum  vitium  est,  et  morbum  regium  facit.  In  hujus- 
modi  malis  prodesse  videntur,  partim  stimulo  suo 
ventriculo  admoto,  perque  consensum  cum  aliis  par- 
tibus  communieato,  partim  vehemente  agitatione  et 

inverso  motu  ventriculi  et  superioris  partis  intestini, 
partim  demum  ingente  pressura,  qua?,  inter  votnen- 
dum,  a  septo  transverso  musculisque  abdominis  va- 
lide  contractis,  omnibus  quae  in  abdomine  continen- 
tur  partibus  datur. 

mccclxxxix.  Pari  fere  ratione  in  aliis  obstruc- 
tionibus  viscerum  abdominis,  prseter  illas  quae  mor- 
bum  regium  faciunt,  vomitiones  dicuntur  interdum 
utiles  fieri,  scilicet  quse  motum  sanguinis  ibi  saspe 
languidum  variis  modis  haud  parum  expediunt,  par- 
tesque  affectas  probe  agitant  et  excitant.  Hinc  quo- 
que,  aliqua  saltem  ex  parte,  penclere  videtur  benefi- 
cium  istud  quod  multi  segri  dyspepsia  aut  hypochon- 
driasi  laborantes  ab  iis  acceperint.  De  usu  vomitio- 
num  ad  rumpendos  abscessus  in  gutture,  aut  pul- 
mone,  aut  ventriculo,  &c.  vix  opus  est  verba  facere ; 
non  quia  dubium  sit  eas  id  saspe  esse  effecturas,  aut 
incredibile  idem  cum  felice  eventu  interdum  fuisse 
effectum,  sed  quia  rarissima  sint  exempla  ubi  tali 
opus  est  auxilio,  et  rariora  adhuc,  in  quibus  remedium 
adeo  asperum  et  periculosum  experiri,  aut  convenit, 
aut  licet ;  nimirum  quod  non  modo  abscessum  qua 
non  oporteret  rumpere  posset,  sed  aegrum  forsitan, 
prsesertim  debiliorem,  statim  suffocare. 

mcccxc.  Vomitiones  autem  non  modo  per  abdo- 
men  sanguinis  motum  promovent  ejusque  viscera 
stimulant,  sed  totum  genus  nervosum  quodammodo 
excitant,  et  partim  hoc  stimulo,  partim  magnis  nixi- 
bus  et  agitationibus  quas  efficiunt,  pulsus  festinant, 
motumque  sanguinis  per  totum  corpus  accelerant, 
et  simul  asqualem  ejus  distributionem  sa?pe  efficiunt, 
congestiones  aut  distributiones  abnormes  tollunt, 
variasque  secretiones  et  excretiones,  prasertim  su- 
dorem  aut  exhalationem  per  cutem,  promovent,  ct 

actionem  vasorum  absorbentium  (mcccxlvii)  interi- 
dunt :  hinc  saepe  utiles  in  generali  languore  aut  tor- 
pore,  aut  paralysi,  aut  insania,  aut  obstructione  men- 
sium,  aut  cohibita  exhalatione  per  cutem,  aut  qui- 
busdam  sanguinis  profluviis,  aut  apoplexia,  aut  hy- 
drope  vario,  &c. 

mcccxci.  Magnopere  prosunt  in  omnibus  fere.fe- 
bribus,  praesertim  primis  diebus,  quamvis  nihil  ob- 
stet  quo  minus  omni  earum  tempore  postulante  aegro- 
tantis  conditione  praescribantur.  Tanta  vomitionum 
utilitas  in  talibus  morbis,  neque  stiir.ulo  quem  generi 
nervoso,  impertiunt,  neque  incitato  sanguinis  motui 
(jam  forsan  nimis  vehementi),  tribuenda  est,  neque 
sane  hactenus  bene  explorata  aut  intellecta  videtur. 
Sunt  quibus  persuasum  est  causam  proximam  febris 
in  spasmo  seu  contractione  valide  et  aegre  superanda 
vasorum  extremorum,  et  praesertim  cutis,  maxime 
consistere,  et  vomitiones  non  alio  fere  modo  in  isto 
statu  prodesse,  quam  solvendo  illam  contractionem, 
motumque  sanguinis  per  minuta  et  extrema  vasa 
denuo  expediendo.  Et  hoc  facere  existimantur  per 
consensum  aliquem  mirabilem  et  manifestum,  quam- 
vis  explanatu  difficillimum,  cutem  inter  et  ventricu- 
lum,  ita  ut  hujus  affectio  illius  statum  multum  mu- 
tet,  ipsamque  solvat  et  laxet,  et  exhalationem  per 
illam  expediat,  fortasse  etiam  sudorem  eliciat,  et  ac- 
tionem  vasorum  ejus  intendat,  majoremque  demum 
sanguinis  derivationem  eo  efficiat,  et  sic  liberam, 
aequalem,  naturalem,  et  lenem  sanguinis  motum  per 
totum  corpus  restituat. 

mcccxcii.  Utcunque  obscura  atque  incerta  magna 
hujusmodi  doctrinas  pars  videatur,  hoc  saltem  cer- 
tum  et  manifestum  est,  in  omni  fere  febre,  praesertim 
primis  diebus,  cutem  arescere,  ita  ut  vix  dubitari 

possit  exhalationem  per  eam  valde  reprimi,  eandem- 
que  postea,  decedente  febre,  iterum  humescere,  et 
mollem  fieri ;  et  vomitoria  medicamenta  tempestive 
adhibita  talem  cutis  statum  saepe  efficere,  cum  in- 
signi  et  subito  totius  morbi  levamine,  ita  ut  satis 
verisimile  sit  nauseam  et  vomitionem,  magna  saltem 
ex  parte,  tanti  beneficii  causam  fuisse. 

mcccxciii.  Multum  vero  abest  ut  hac  sola  ratione 
vomitoria  in  febribus  prosint,  eorumque  usus  opinio- 
nibus  de  causis  febrium  nitatur :  aliis  enim  neque 
dubiis  modis  saepe  utilissima  fiunt ;  ventriculum,  ra- 
rissime  non  male  affectum  (dclv),  gravi  et  valde 
nocivo  onere  liberant,  et  sic  naturalem  nauseam  et 
vomitum  summovent  (dclxxv),  et  anxietatem  (cxci) 
minuunt,  et  dolorem  capitis  (dclvii)  levant,  et 
vires,  alioquin  plurimum  exhauriendas,  conservant 
(ccclxxx),  et  somnum  aliquando  conciliant  (cccxcvi, 
cccci),  et  segrum  a  vehemente  et  perniciosissimo  alvi 
fluxu  (dclxiii),  qui  in  istiusmodi  morbis  saepe  acci- 
dit,  plerumque  tuentur. 

mcccxciv.  Observatu  dignum  est,  vomitoria  medi- 
camenta  adversus  febres  tam  mirabiliter  valere,  ut 
vehementissimas  etiam  interdum  quam  citissime  sol- 
vant,  et  nonnullas  pessimi  generis  instantes,  vel  jam 
ingruentes,  arceant  vel  depellant,  et  saepe  etiam  mul- 
tum  prosint,  quamvis  tam  exigua  quantitate  sumpta, 
ut  nauseam  tantum  citra  ullum  vomitum  moveant : 
hinc  satis  perspicuum  est,  ea  non  solum  exinanito 
ventriculo,  et  quas  inde  profluant  beneficiis  (mcccxci), 
sed  aliis  quoque  modis,  auxilio  esse. 

Mcccxcv.  Cavendum  autem  ab  errore  valde  peri- 
culoso  de  usu  vomitionum  in  tractandis  febribus,  in 
quem  multi  clinici  incidisse  videntur,  qui  eas  fere 
promiscue  in  omnibus  aegris  moverc  solent,  quasi 

semper  convenirent,  et  omni  periculo  et  incommodo 
carerent.  Rem  vero  longe  aliter  se  habere,  experi- 
entia  satis  superque  demonstravit ;  sua  enim  neque 
levia  incommoda  habent,  et  saspe  periculo  non  va- 
cant,  sive  initio  febris,  cum  nimia  sanguinis  abun- 
dantia,  et  ingens  impetus,  fortasse  caput  versus,  ad- 
sunt,  sive  sub  finem,  cum  vires  aagri  jam  fractae  et 
pene  exhaustse  sunt,  tentata?  fuerint,  sive  demum 
per  totum  morbi  decursum  nimis  frequenter  repeti- 
taa,  vires  ejus,  quibus  morbus  pepercisset,  plus  sequo 
attenuaverint.  Quapropter,  neque  in  violenta  febre 
prius  vomitorium  medicamentum  dareconvenit  quam 
sat  sanguinis  detractum  fuerit,  neque  in  summa  in- 
firmitate  tam  vehemens  remedium  experiri,  lieque 
idem  jam  frustra  tentatum  saepe  repetere,  nimirum 
quod  non  semper  febrim  discutere  poterit,  et  non 
poterit  non  corpus  multum  infirmare. 

mcccxcvi.  Prodest  etiam  vomitio  in  multis  affee- 
tionibus  ventriculi  et  intestinorum,  nausea,  vomitu, 
singultu,  alvi  fluxu,  dysenteria,  &c.  partim  expulsa 
materia  aliqua  acri  et  morbosa,  quae  morbum  vel  fa- 
ciebat  vel  saltem  intendebat,  partim  aequali  sanguinis 
et  vis  nervosce  fluxn,  et  libera  per  cutim  exhalatione 
quam  efficit,  et  interdum  fortasse  inverso  ventriculi 
et  superioris  partis  intestini  motu,  qui  nimium  et 
acceleratum  reliqui  intestini  motum  reprimere  saltem 
vel  forsitan  invertere  poterit. 

mcccxcvii.  Vomitiones  a  nonnullis  existimantur 
vi  aliqua  antispasmodica  pollere,  non  modo  in  omni' 
genere  febris,  et  in  morbis  intestinorum  verum  in- 
super  in  veris  convulsionibus  magnorum  musculorum 
trunci  corporis  aut  artuum.  His  fortasse  nonnun- 
quam  auxilio  esse  possunt,  vel  magno  suo  stimulo  et 
agitatione  corporis,  vel  nova  et  saniore  sanguinis  et 

vis  nervosce  distributione,  quam  efliciunt;  vel  si 
tales  convulsiones  a  vitiis  aut  irritationibus  ventriculi 
originem  ducerent  (quod  minime  rarum  est),  tum 
facile  constabit  quo  pacto  vomitiones  essent  profu- 
turse. 

mcccxcviii.  Frequens  vomitio  corpori  multum 
nocet :  ventriculum  imprimis  valde  intirmat,  con- 
coctionem  ideo  ciborum  corrumpit,  et  sic  quodam- 
modo  necessaria  fit :  vires  quoque  exhaurit,  et  ni- 
miam  sanguinis  in  capite  congestionem,  vel  ad  id 
forsitan  derivationem,  facit. 

mcccxcix.  Evitanda  est  (nisi  res  valde  urgeat) 
non  modo  in  valde  debilibus  aut  mobilibus  non  se- 
cus  ac  alise  exinanitiones,  sed  et  in  iis  qui  longum 
collum  et  guttur  angustius  habent  (nimirum  qui 
difficulter  vomere  solent),  et  in  magna  sanguinis  a- 
bundantia,  prsesertim  ubi  congestio  aliqua  ki  capite 
vel  auctus  hoc  versus  impetus  adest ;  vel  si  necessa- 
ria  videtur,  tum  sanguis  prius  mittendus  est :  et  in 
ventriculi  aut  intestinorum  inflammatione,  aut  do- 
lore  colico,  aut  demum  in  diuturna  et  pertinace  alvi 
duritia,  satis  manifestis  de  causis  vomitio  semper  pe- 
riculosa  est. 

mcccc.  Tutior  est  multo  quam  primo  aspectu 
videretur,  in  gravidis,  et  phthisicis,  iisque  qui  san- 
guinis  profluviis,  veluti  a  naribus,  aut  pulmonibus, 
aut  ventriculo,  aut  utero,  laborant ;  et  ssepe  in  gra- 
vissimo  dolore  capitis  et  tuta  et  necessaria,  nimirum 
'qui  haud  raro  a  statu  ventriculi  oritur. 

mcccci.  Facilius  vomitur  pleniore,  segrius  vacuo 
ventriculo ;  hinc  plerumque  vespere,  rarius  mane  ten- 
tatur ;  cum  vero  aliquid  boni  ab  agitatione  aut  stimu- 
lo  vomendi  expectamus,  non  alienum  erit  vacuo  fere 
ventriculo,  et  tempore  matutino,  vomitionem  ciere. 

mccccii.  Juvat,  etplerumque  oportet  (cum  ventri- 
culum  probe  exinanire  cupimus),  aliquantum  bibere 
ad  illum  implendum  vel  distendendum  (mccclxvii), 
quo  plenior,  et  facilior,  et  proinptior,  vomitus  fiat. 
Cavendum  autem  ne  plus  asquo  bibatur :  quoniam 
tunc  aliquando  nullus  fieri  potest  vomitus,  et  ingens 
oppressio,  et  anxietas,  et  dolor,  et  immanes  et  cru- 
deles  nixus,  et  sane  periculum  non  leve,  accidunt  a 
ventriculo  nimis  distento,  et  simul  fortasse  circa  sua 
ostia  constricto,  ita  ut  nihil  ejicere  possit.  Adulti 
fere  libram  unam  alteramve  idonei  potus  (mcccciii) 
tuto  et  non  inutiliter  bibunt  ad  promovendum  vomi- 
tum  :  raro  autem  tres  libras  vel  ultra  bibere  convenit, 
nisi  quod  prius  haustum  erat,  jam,  aliqua  saltem  ex 
parte,  rejectum  fuerit.  Infantes  fere  bibere  nolunt, 
neque  opus  est  ut  cogantur,  quoniam  plerumque  sine 
tali  auxilio  facillime  vomunt. 

mcccciii.  Prasstat  multo  ad  promovendam  vomi- 
tum  potus  adhibere  leniter  stimulantes,  veluti  infu- 
siones  florum  antliemidis  nobilis,  aut  centaurece  bene- 
dictas,  aut  cochlearia?  armoracias,  aut  aquam  cui 
pauxillum  pollinis  sinapis  vel  ammxmiae  admistum 
fuerit,  quam  puram  tepidam,  quoniam  plus  hujus, 
utpote  mitioris,  requiritur,  et  ventriculus,  et  majore 
et  diuturniore  distentione,  et  vi  solvente  aquaa  tepi- 
dae,  magis  infirmatur  et  laeditur. 

mcccciv.  Raro  necessarium  est  ulla  medicamenta 
dare  ad  resolvendam,  aut  attenuandam,  aut  mobilio- 
rem  reddendam  materiam  qua?  evomi  debet ;  quam- 
vis  sane  nonnunquam  ventriculus  materia  adeo  gluti- 
nosa  et  tenace  gravetur,  ut  communia  medicamenta 
parum  respondeant,  et  ideo  validioribus  plane  opus 
sit,  quibus,  multo  magis  quam  resolventibus,  confi- 
dendum  est. 

mccccv.  Praster  vero  istum  similesque  status  ma- 
teriae  quse  in  ventriculo  adest,  sunt  et  quaedam  ip- 
sius,  et  quidem  universi  corporis  conditiones,  quae 
efFectus  medicamentorum  hujusmodi  valde  incertos 
reddunt ;  quales  sunt  torpor,  sive  specialis  sive  gene- 
ralis,  et  ignota  ista  conditio  generis  nervosi  quas  in 
insania  occurrit. 

mccccvi.  Quamvis  haud  raro  vomitionem  aliquo- 
ties  repetere  conveniat,  cavendum  est  ne  quis  eam 
repetere  suscipiat  donec  nihil  amplius  morbosi  in 
vomitu  appareat ;  saspe  enim,  veluti  in  iis  qui  glutine 
aut  acore  ventriculi,  vel  febre  intermittente,  laborant, 
multa  materia  morbosa  reperietur,  quamvis  vomitus 
quotidie,  vel  saepius  in  die,  repetitus  fuerit.  Quin 
et  vomitus  nimis  frequens,  infirmato  scilicet  ventri- 
culo,  et  laBsa  alimenti  concoctione,  talem  morbosam 
materiam  saepe  gignere  videtur. 

mccccvii.  Prodest  saepe,  praesertim  in  valde  infir- 
mis,  iisque  qui  multum  agitati  fuerint,  post  vomitum, 
anodynum  dare,  quod  tantam  agitationem  componat, 
somnumque  conciliet,  viresque  reficiat.  Tale  etiam 
medicamentum  in  hoc  statu  datum,  sudori  multum 
favet,  quem  vomitus  solet  elicere. 

mccccviii.  emedia  Cathartica  dicuntur  illa  quae 
alvum  cient.  Horum  magna  varietas  in  usu  est,  ex 
diversissimis  rerum  generibus  derivata,  variisque 
asgrotantium  conditionibus  optime  accommodata. 
Quasdam  enim  adeo  mitia  sunt,  ut  infirmissimis  tan- 
tum  et  delicatissimis  conveniant,  neque  fere  validio- 
res  afficiant;  alia  vero  adeo  acria  et  vehementia, 
ut  robustissimis  etiam  caute  admodum  et  parce  dari 
debeant ;  alia  corpus  multum  excitant  et  calefaci- 
unt ;  alia  idem  plane  refrigerant,  motusque  abnor- 
mes  reprimunt ;  alia  igitur  in  vehemente  febre  aut 
gravi  inflammatione,  alia  in  paralysi  aut  hydrope, 
conveniunt ;  alia  quoque  in  putridis  morbis,  alia  in 
morboso  acore,  recte  dantur ;  alia  tarde,  alia  subito 
purgant ;  alia  alvum  astrictam  relinquunt,  alia  exis- 
timantur  eam  potius  solutam  relinquere ;  alia  cum 
magnis  doloribus  et  ventris  torminibus,  alia  facile 
et  fere  sine  dolore,  suo  funguntur  officio  ;  alia  cum 
magno  stimulo  et  irritatione,  parcam  et  sa?pe  incer- 

tam,  alia  cum  exigua  omnino  irritatione,  copiosissi- 
mam  alvi  purgationem,  efficiunt ;  alia  demum  supe- 
riorem  intestini  partem,  alia  vero  inferiorem,  maxime 
stimulant. 

mccccix.  Mitissima  hujusmodi  remedia  sunt,  sac- 
charum,  multaeque  res  quae  aliquid  sacchari  aut  sac- 
charo  similis  in  se  continent,  serum  lactis,  cerevisia 
mustea,  cerevisia  mitis,  multi  fractus  maturi  et  dul- 
ces,  mel,  manna;  multa  oleosa  blanda  et  mitia,  veluti 
oleum  oleae  Europaeae  aut  amygdalae  communis,  aut 
jus  pingue,  aut  oleum  ricini  communis  (cui  tamen 
multo  majores  vires  quam  meris  oleis  contingunt), 
sapo  quoque,  et  sulphur,  multseque  res  acidae  vel  a- 
cescentes,  fructus  subacidi,  fructus  conditus  tama- 
rindi  Indicae,  fruges  pleraeque  esculentee,  lac  ebuty- 
ratum,  super-tartris  potassce,  multi  sales  neutri, 
veluti  sulphas  soda?,  &c.  magnesia  (quse  forsitan 
prius  in  formam  salis  per  acorem,  qui  in  ventriculo 
saepe  adest,  reducitur,  quam  cathartica  fiat),  multae- 
que  aquas  medicinales,  ferratae,  sulphureae,  salsae, 
marina;  ita  ut  nonnulli  auctores  non  dubitaverint 
aquam  ipsam,  quamvis  puram  et  dulcem,  inter  leniora 
medicamenta  cathartica  recensere ;  et  demum  herbae 
quaedam,  veluti  rosa  pallida  aut  viola  odorata :  his 
tamen  vires  valde  exiguae  atque  incertae  contingunt. 

mccccx.  Validiora  sunt,  et  magis  calefacientia, 
(priora  enim  (mccccix)  refrigerantia  habentur),  sina- 
pis  alba,  rheum  palmatum,  cassia  senna,  radix  po- 
lygala?  senega?,  aloe  perfoliata,  guaiacum  qfficinale, 
convolvulus  jalapa,  terebinthina,  gummi  quaedam 
calida,  ammoniacum,  bubon  galbanum,  &c.  et,  ut 
nonnulli  volunt,  fel  spissatum,  aliaque  medicamenta 
amara ;  his  tamen  parum  fldendum  est.  Quaedam 
denique  medicamenta  inter  vomitoria  jam  enumerata, 


CAP.  XXXV.     MEDIClNiE  THEORETIC^E. 


487 


veluti  ipecacuanha  aut  tartris  antimonii,  hicquoque 
annumerari  possunt. 

mccccxi.  Acriora  adhuc  sunt,  rhamnus  catharti- 
cus,  helleborus  niger,  veratrum  album,  cucumis  co- 
locynthis,  convolvulus  scammonia,  momordica  elate- 
rium,  gummi-resina  Stalagmitidis  Cambogice,  et  si- 
milia  bene  multa,  quas  vix  opus  est  recensere.  Cum 
his  quoque  acribus  medicamentis  ex  herbis  desump- 
tis  annumerari  debent  nonnulla  ex  metallis,  argento 
vivo  prassertim,  et  stibio,  parata.  Ha?c  omnia, 
quamvis  admodum  exigua  quantitate  assumpta,  in- 
testina  fortiter  irritant,  alvumque  cient,  saepe  cum 
gravibus  torminibus,  nec  raro  cum  vehemente  vomi- 
tu  (mccclxxxiii)  ;  pulsus  quoque  ssepe  festinant,  et 
corpus  haud  parum  calefaciunt,  et  interdum  mirum 
in  modum  convellunt,  et  intestinis  imprimis,  parti- 
busque  vicinis,  nonnunquam  insigniter  nocent,  ita 
ut  multa  eorum  haud  immerito  jam  vel  raro  prescri- 
bantur,  vel  penitus  obsoleverint.  Nec  verbis  opus 
est,  ut  omnis  medicus  satis  perspiciat  quanta  in  iis 
adhibendis  prudentia  opus  sit,  siquando,  urgente  ne- 
cessitate  aliqua,  ad  talia  medicamenta  confugere  o- 
porteat. 

mccccxii.  Effectus  salutares  medicamentorum  ca- 
tharticorum  multiplices  sunt ;  et  ex  his  bene  perspec- 
tis  eorum  usus  in  variis  morbis  facile  intelligetur. 

mccccx.hi.  Imprimis  igitur  intestina,  et  quodam- 
modo  ventriculum  ipsum,  subito  et  efficaciter  exina- 
niunt ;  hinc  plane  utilia,  cum  hasc,  vel  nimio  onere 
gravata,  vel  acrioribus  rebus,  sive  putridis  sive  acidis 
alimentis,  sive  stercore  duro,  sive  corporibus  extra- 
neis,  sive  calculis  in  ipsis  formatis,  sive  vermibus  in 
ipsis  genitis,  laasa  et  irritata  fuerint;  cujusmodi  ali- 
quid  subesse  suspicari  licet  ab  alvi  duritia,  ventris 

torminibus  aut  inflatione,  frequente  desidendi  cupi- 
ditate,  prava  cibi  concoctione,  et  nonnunquam  in 
alvi  fluxu  (dclxiii),  et  certius  adhuc  in  dysenteria 
(dclxviii),  et  in  colica. 

Mccccxiv.  Alvi  autem  purgatio,  plena  saltem  ct 
valida  si  fuerit,  non  modo  res  omnes  qua?  in  intesti- 
nis  continerentur  expellit,  sed  per  stimulum  medi- 
camenti  iis  admoti,  et  motus  validi  qui  excitatur, 
omnium  humorum  qui  in  ea  funduntur  (quales  sunt 
mucus,  aliique  succi  ipsorum,  liquor  pancreatis,  et 
fel)  secretionem  et  fluxum  promovet  et  auget,  et 
simul  majorem  sanguinis  et  vis  nervosoe  derivationem 
abdomen  versus  eflicit,  motumque  sanguinis  per  om- 
nia  hujus  viscera  promovet,  et  multum  humorem 
tenuem  ex  sanguine  detrahit,  et  sic  exinanitio  gene- 
ralis  fit,  et  tensionem  vasorum  quae  sanguinem  ubi- 
que  corporis  vehunt,  minuit,  et  sanguinis  ideo  impe- 
tum  temperat,  et  alias  secretiones  et  exinanitiones 
minuit,  et  actionem  vasorum  absorbentium  excitat 
atque  intendit,  et  corpus  demum  multum  infirmat. 
Quod  si  acriora  et  calidiora  medicamenta  data  fue- 
rint,  non  modo  intestina,  sed  totum  corpus  satis 
valide  stimulare  possunt. 

mccccxv.  Hinc  facile  constabit,  alvi  purgationem 
in  innumeris  fere  morbis,  et  quidem  diversissimi 
generis,  egregie  esse  profuturam,  si  modo  rite  et 
prudenter  fuerit  adhibita ;  et  imprimis  in  variis  ob- 
structionibus  viscerum  abdominis,  in  morbo  regio,  in 
torpore  intestinorum,  et  quidem  in  torpore  generali, 
et  in  multis  morbis  remotarum  partium,  veluti  capi- 
tis,  paralysi,  apoplepcia,  morbo  comitiali,  insania, 
phrenitide,  dolore  capitis  (multiplice  quidem  malo, 
cujus  in  omni  fere  genere  alvus  liquidior  juvat) ;  in 
omni  etiam  morbo  in  quo  nimia  humorum  abundan* 

tia  nimiusque  impetus  aecidunt,  et  ubi  magna  et 
prompta  exinanitione  opus  est,  veluti  in  malis  quse 
a  suppressis  solitis  exinanitionibus  proveniunt,  et  in 
febribus  variis,  multisque  inflammationibus,  et  san- 
guinis  profluviis,  et  variola,  et  rubeola,  &c.  et  in 
hydrope  ad  educendam  aquam,  aucta  vasorum  ab- 
sorbentium  actione,  et  in  nimio  et  morboso  sudore, 
aut  urina?  aut  saliva*  fluxu,  ad  reprimendas  has  exi- 
nanitiones.  In  multis  quidem  hujusmodi  morborum 
alvi  purgatio  caute  tentanda  est,  nec  raro  potius  evi- 
tanda,  scilicet  qua?  neque  in  omni  exemplo,  neque 
omni  morbi  tempore,  satis  manifestis  de  causis,  pari- 
ter  conveniat. 

mccccxvi.  Maxime  solet  prodesse  corporibus  ple- 
nis,  crassis,  obesis,  iisque  qui  copioso  utuntur  victu 
et  parum  se  exercent,  aut  quibus  alvus  natura  liqui- 
dior,  veluti  infantibus,  quacunque  de  causa  astrictior 
facta  fuerit ;  vel  si  hujusmodi  asgris  minus  profuerit, 
saltem  parum  nocebit,  quippe  qui  talem  fere  exina- 
nitionem  bene  tolerant. 

mccccxvii.  Existimata  fuit  olim,  et  adhuc  apud 
multos  existimatur,  utilissima  esse,  et  vix  non  ne- 
cessaria,  primo  vere,  quo  scilicet  tempore  sanguinis 
nimia  abundantia,  siqua  adsit,  manifestissimis  signis 
semet  prodere  solet.  Sed  de  tali  medicamentorum 
usu  satis  jam  dictum  (mccclii)  est.  Rationi  autem 
pariter  atque  rei  factas  consentaneum  est,  leniorem 
alvi  purgationem  temporibus  et  regionibus  calidis 
quam  frigidis  magis  esse  necessariam. 

mccccxviii.  Diu  solenne  fuit  (neque  sane  aut  po- 
pulus  aut  omnes  medici  hactenus  istum  morem  pror- 
sus  abjecerunt),  post  multos  morbos  acutos  catharti- 
cum  medicamentum  dare,  et  idem  interdum  sa^pius 
repetere ;  quo  nihil  fere  inutilius  excogitari  potest, 

neque  in  plerisque  exernplis  perniciosius  corpori  jam 
plus  satis  purgato  et  valde  infirmato.  Quod  si  in- 
terdum,  decedente  morbo  acuto,  et  gravioribus  ejus 
signis  sublatis,  vel  saltem  sublevatis,  quredam  adhuc 
molesta  sunt,  et  tali  remedio  egent,  nihil  sane  obstat 
quo  minus  adhibeatur;  veluti  post  variolam,  aut 
rvheolam.  Hujusmodi  vero  necessitas  multo  rarior 
est  quam  vulgo  creditur,  et  longe  aliam  rationem 
habet. 

mccccxix.  Periculosa  est  alvi  purgatio  infirmis, 
mobilibus,  gracilibus  (ut  fertur),  phthisicis,  gravidis, 
puerperis,  fceminis  (ut  iis  sanctissime  persuasum 
est,  non  secus  ac  omnes  alise  exinanitiones)  quibus 
menses  vel  fluunt  vel  instant,  iisque  demum  qui  vel 
laborant  hoemorrhoide  vel  huic  saltem  morbo  obnoxii 
sunt,  praesertim  si  acrius  sumptum  fuerit  medicamen- 
tum,  veluti  aloe,  quse  solutu  tardissima  ad  anum  us- 
que  suam  deducit  acrimoniam :  et  caute  admodum 
tentanda  est,  etiam  per  medicamenta  lenissima,  in 
ventriculi  aut  intestinorum  inflammatione,  aut  in 
quavis  horum  teneritudine,  veluti  a  dysenteria,  aut 
alvi  fluxu  diuturniore. 

mccccxx.  Nimis  frequens  alvi  purgatio,  quamvis 
primo  necessaria,  multum  nocet,  cum  universo  cor- 
pori,  quod  valde  infirmat,  tum  maxime  intestinis 
ipsis,  quse  interdum  prseter  naturam  debilia,  et  tene- 
ra  et  irritabiiia  reddit,  saepius  vero  torpida  et  tarda ; 
unde  alvi  duritia,  et  necessitas  alvi  subinde  per  me- 
dicamenta  ciendas.  Sanguinem  quoque  ipsum,  non 
aliter  quam  frequens  illius  detractio,  tenuem  et  palli- 
dum  facere  solet. 

mccccxxi.  In  alvi  purgationibus  ratio  non  levis 
habenda  est  peculiaris  constitutionis  a?gri,  cum  quod 
ad  naturam  medicamentorum  attinet,  tum  quoque 

i  quod  ad  horum  quantitatem,  mixturam,  praeparatio- 
j  nem,  et  demum  tempus  quo  debent  assumi. 

mccccxxii.  Commode  sumuntur  cathartica  vel  hora 
j  somni,  vel  bene  mane,  prout  ipsa  promptius  vel  tar- 
dius  alvum  moveant. 

mccccxxiii.  Prodest  saepe  medicamentum  non 
omne  simul  exhaurire,  sed  divisis  portionibus,  per 
idonea  intervalla,  paulatim  sumere  ;  sic  enim  neque 
ventriculus  plus  aequo  gravatur,  neque  vomitus  ac- 
cidit,  neque  fere  plus  satis  sumitur,  neque  intestina 
nimis  irritantur,  et  alvi  purgatio  multo  facilior,  et 
quidem  certior  fit. 

mccccxxiv.  Medicamenta  quae  fluida  forma  hauri- 
untur,  scilicet  vel  prorsus  soluta,  vel  saltem  plurima 
aqua  diluta,  promptius,  facilius,  et  certius  purgare 
solent,  quam  quae  dura,  vel  solida  saltem,  devoran- 
tur. 

mccccxxv.  Quapropter  cum  solidiora  data  fuerint, 
praBsertim  si  simul  acriora  sunt,  diluendum  est  multo 
potu  tenui  et  leni,  decocto  avenaceo,  sero  lactis, 
jusculis  levibus,  et  similibus.  Hoc  modo  medica- 
mentum  vel  solvitur,  vel  bene  diffunditur  in  intesti- 
nis,  et  his  minus  nocet,  et  tormina  vel  nulla  vel  levia, 
et  dejectiones  copiosissimas  efficit.  Minime  vero 
diluendum  est  cum  aliquid  beneficii  a  stimulo  et  ir- 
ritatione  medicamentiexpectamus,  veluti  in  hydrope, 
in  quo  non  tantum  ad  purgandam  alvum,  quam  ad 
excitandum  corpus,  et  augendam  actionem  vasorum 
resorbentium,  cathartica  dari  solent. 

mccccxxvi.  In  gravi  et  diuturna  alvi  duritia,  non 
tantum  medicamentis  per  os  haustis  (quae  sane  peri- 
culo  suo  (mccccxix)  non  carent)  fidendum,  ut  alvi 
ductio  per  idoneas  lotiones  negligatur,  quae  nihil  pe- 

riculi  in  se  habet,  et  actionem  medicamentorum  tu- 
tiorem  et  faciliorem  reddit. 

mccccxxvii.  Cum  nausea  vel  vomitus  urget,  non 
modo  per  exiguas  portiones  medicamenta  cathartica 
dare  oportet,  sed  simul,  vel  brevi  antea,  aliquid  ano- 
dyni  tentare,  vel  (quod  fere  optime  respondere  solet) 
tale  medicamentum  per  clysterem  in  intestina  infun- 
dere,  ad  compescendum  ventriculi  tumultum,  ut 
catharticum,  alioquin  mox  rejiciendum,  in  eo  reti- 
neatur. 

mccccxxviii.  Saepe  etiam  prodest,  veluti  in  magno 
dolore,  aut  diuturna  vigilia,  anodynum  una  cum 
cathartico  dare,  scilicet  quod  hujus  actionem  non 
tantum  impedit,  quam  tardiorem  reddit. 

mccccxxix.  In  valde  debilibus  et  mobilibus,  juvat 
saepe  post  alvi  purgationem,  non  secus  ac  post  vomi- 
tum,  et  iisdem  de  causis,  anodynum  dare. 

mccccxxx.  Inter  alvi  purgationem  segri  frigore 
facillime  laeduntur,  non  magis  forsitan  propter  cor- 
pus  tunc  infirmatum,  et  solutum,  et  languens,  quam 
propter  cursum  humorum  praster  solitum  ab  extemis 
derivatum,  et  ad  internas  partes  versum  ;  neque  ideo 
inutile  est  frigus  tunc  temporis  diligenter  evitare. 

mccccxxxi.  Haud  parum  saspe  praastat  alvum  per 
lotiones  seu  clysteres  ducere,  quam  per  medicamenta 
ore  devoranda  purgare. 

mccccxxxii.  Alvi  ductio  enim  promptius,  et  cer- 
tius,  et  facilius,  et  mitius  reperitur  auxilium  quam 
alvi  purgatio,  et  ideo  valde  infirmis  et  irritabilibus 
magis  convenit,  praesertim  cum  alvum  non  tantum 
purgare,  quam  semel  solvere  cupimus,  quod  saspe  ne- 
cessarium  est  cum  copiosior  purgatio  perniciosissima 
foret.    Effectus  vero  medicamenti  per  os  sumpti  adeo 


CAP.  XXXV.     MEDICIN-ffi  THEOKETIC^. 


493 


(sunt  incerti,  ut  dum  huie  alvum  ne  minimum  quidem 
Imoverit,  illum  vehementissime  purgaverit. 
|  mccccxxxiii.  Lotiones  vero  per  anum  infusse, 
^plenius  intestinum  satis  efficaciter  exinaniunt,  partim 
Istimulo  suo  (si  acriores  fuerint),  qui  id  excitat,  ejus- 
jque  motum  accelerat,  et  secretionem  et  fluxum  hu- 
jmorum  qui  in  id  funduntur  promovet,  et  desidendi 
Qcupiditatem  inducit ;  partim  quoque  mollito  aut  di- 
*luto  stercore  duriore,  viisque  per  quas  excerni  debet 
jfotis,  et  madefactis,  et  quasi  inunctis,  quo  facilior 
)dejectio  fiat. 

mccccxxxiv.  Ad  hunc  finem  medici  adhibere  so- 
Jjlent  aquam  tepidam,  multaque  decocta  emollientia, 
let  mucosa  et  oleosa  medicamenta,  et  omnia  fere  ca- 
ithartica,  a  lenissimis  ad  acerrima,  prout  leni  aut  a- 
acriore  stimulo  opus  fuerit.  Fumus  Nicotiance  tabaci 
Ijcreditus  est  validissimum  stimulum  intestinis  imper- 
Itire,  sed  sua,  neque  sane  levia,  utjam  (mccclxxv) 
C|  expositum  est,  incommoda  habet.  Stimulus  plerum- 
aque  satis  efficax  et  omnino  tutus  dari  potest,  lenissi- 
amis  rebus  ea  quantitate  infusis  ut  plenius  intestinum 
paliquantum  distendant.  Tantum  quidem  aquas  per 
(idoneum  siphonem  interdum  infusum  est,  ut  hasc 
mon  modo  plenius  intestinum  impleret,  sed,  superato 

0  isto  renixu  qui  ab  imperfecta  valva  coli  oriri  posset, 

1  tenuius  intraret,  perque  id  ad  ventriculum  ascende- 
i  ret,  ex  eo  evomenda.    Sed  hoc,  satis  manifestis  de 

0  causis,  non  temere  est  tentandum.    Non  multum  ab 

>  hoc  alienum  fuit  vetus*  remedium,  aere  per  follem 
t  immisso  intestina  distendere. 

Mccccxxxv.  Prosunt  vero  lotiones  non  modo  exi- 

1  nanito  pleniore  intestino,  sed  hoc  quoque  partibusque 
I  vicinis  quasi  balneo  quodam  fotis  atque  solutis  et 

>  spasmo,  siquis  forte  adesset,  liberatis,  et  sanguinis 

motu  per  imum  ventrem  expedito.  Hinc  utiles  in  j 
doloribus  colicis,  et  calculosis,  et  in  stranguria,  &c. 
et  in  inflammationibus  aliisque  morbis  remotarurn 
partium,  veluti  capitis,  aut  pectoris,  et  quidem  in 
omnibus,  vel  plerisque  saltem,  morbis,  ubi  cathartica 
medicamenta  per  os  sumpta  prodesse  solent. 

mccccxxxvi.  Hic  quoque  observari  potest  multa 
medicamenta,  praeter  cathartica,  aliasque  res,  eosdem  i 
fere  in  corpore  effectus  praestare  si  in  intestina  ped 
anum  infusa  fuerint,  ac  solent  habere  per  os  devorata*j 
ita  ut  clysteres  medicati  merito  in  magno  usu  sint. 
Hoc  modo  enim  nutrientia,  diluentia,  refrigerantia, 
anodyna,   roborantia,  antiseptica,  stimulantia,  &c. 
commode  ssepe  dantur,  cum  aliter  dari  non  possent. 
Multi  enim  nervi,  sensusque  valde  acutus  inferiori 
non  secus  ac  superiori  intestini  parti  insunt,  neque 
desunt  vasa  absorbentia  et  lactea. 

mccccxxxvii.  Ante  clysterem  medicatum  seepe  ne- 
cesse  est  communem  prgemittere,  ad  exinaniendum 
plenius  intestinum,  quo  reddito,  alter  infundendus 
est.  Qui  vero  retinendi  sunt,  ad  paucas  tantum 
uncias  infundi  debent,  ne  distento  et  irritato  intestino 
(mccccxxxiv)  brevi  rejiciantur. 

mccccxxxviii.  Lotiones  plerumque  tepidae  infun- 
duntur,  ut  neque  calore,  neque  frigore  suo,  intestino 
noceant :  nihil  vero  obstat  quo  minus  (ubi  tali  opus 
est  auxilio)  frigidissimse  infundantur. 

mccccxxxix.  Nimis  frequens  lotionum  usus,  aut 
lotiones  nimis  acres,  pari  ratione  nocent  ac  nimis 
frequens  alvi  purgatio  (mccccxx)  aut  medicamenta 
nimis  acria  (mccccxi). 

mccccxl.  Medicamenta  cathartica  interdum  solida 
forma  in  anum  immittuntur,  et  hoc  modo  adhibita, 
.suppositoria.  vel  glandes  dicuntur.    Horum  effectua 

boni  pariter  atque  mali  ex  jam  dictis  (mccccxxxii, 
mccccxxxix)  facile  intelligentur.  Interdum  adversus 
vermiculos  illos  ascarides  dictos  qui  in  imo  intestino 
solent  nidulari,  interdum  ad  provocandam  hcemor- 
rhoidem,  ubi  haec  male  suppressa  fuerit,  vel  aliquid 
boni  ab  ipsa  reduce  expectatur,  haud  inutiliter  adhi- 
bita  sunt.  Non  minimum  vero  eorum  incommodum 
est,  acriora  praesertim  si  fuerint,  quod  fluxum  istum, 
non  omnibus  aut  utilem  aut  tutum,  intempestive 
nonnunquam  inducant. 

mccccxli.  Aliquando  observatum  est,  odores,  par- 
tesque  volatiles  medicamentorum  quorundam  cathar- 
ticorum,  nonnullis  delicatioribus  alvum  brevi  et  satis 
valide  solvere,  et  fertur  populos  quosdam  rudes  tali 
alvi  purgatione  vulgo  uti.  Medici  vero  huic  nequeunt 
confidere :  non  desunt  tamen  qui  testantur,  quaedam 
medicamenta  infantes  nonnunquam  bene  purgasse, 
cum  parvulorum  abdomina  iis  probe  illita  fuerant ; 
et  hoc  fortasse  interdum  usui  esse  poterit. 

mccccxlii.  Haud  parum  saepe  prodest  ad  solven- 
dam  alvum,  sive  medicamentum  antea  datum  tormi- 
na  tantum  citra  dejectionem  efFecerit,  sive  tormina  a 
statu  intestinorum  morboso  sponte  nata  sint,  abdo- 
men,  vel  forsitan  totum  corpus,  aqua  aliisque  rebus 
calidis  fovere.  Quod  profecto  minime  mirum  est, 
cum  calor  tantam  vim  habeat  corpora  nostra  relaxan- 
di,  spasmumque  resolvendi. 

mccccxliii.  Superest  et  alia  ratio  alvum  solvendi, 
qua?  quidem  minime  certa  est,  quamvis  haud  raro 
mirabiliter  responderit,  multosque  segros  pene  des- 
peratos  suo  morbo  liberaverit.  Hasc  autem  nihil 
aliud  est  quam  frigidam  partibus  inferioribus  subito 
aspergere.  Tantus  enim  inter  pedes  aliasque  partes 
inferiores  et  intestina  consensus  intercedit,  ut  non- 

nullis,  si  pavimento  tantum  frigido  aliquandiu  insti- 
terint,  vel  si  pedes  madefactos,  vel  quacunque  de 
causa  frigidos  habuerint,  alvus  statim  fere  fluat. 
Quod  si  frigus  subito  et  inopinato  pedibus  et  cruri- 
bus  admotum  fuerit,  efficacius  adhuc  alvum  ciet, 
cum  non  modo  consensus  per  nervos  externas  inter 
et  internas  partes,  sanguinisque  cursus  mutatus,  sed 
ingens  simul  et  generalis  stimulus  juvare  possit. 
Asperum  quidem  remedium  videtur,  neque  leviter 
tentandum,  sed  minime  periculosum,  neque  ideo 
negligendum  ubi  res  plane  urget,  et  usitatiora  parum 
valuerunt. 

Cap.  XXXVL— Zte  remediis  diureticis. 


mccccxliv.  emedia  Diuretica  dicuntur  illa  quse 
urinam  movent.  Plurima  quidem  medicamenta  a- 
liaque  remedia  tali  facultate  pollent,  ut  ex  innumeris 
j  fere  observationibus,  nec  paucis  experimentis  de  in- 
i  dustria  factis,  satis  constat ;  neque  dubium  est  mul- 
j  tos  a  gravissimis  aliquando  morbis  ope  remediorum 
Ihujusmodi  penitus  convaluisse.  Verissimum  tamen 
i  est,  et  maxime  dolendum,  eorum  effectus  adeo  esse 
5  incertos,  ut  nemo  medicus  polliceri  possit  se  a?gro 
j  cuiquam  per  ulla  medicamenta  urinam  esse  moturum; 
jsa?pe  enim  quae  jure  validissima  habentur,  urinam  ne 
fiminimum  quidem  movent. 

mccccxlv.  Quo  facilius  eorum  actio  intelligatur, 
«recordandum  est,  multum  tenuem  humorem,  et  om- 
i  nem  fere  salem  qui  alioquin  nimius  in  sanguine  ines- 
t  set,  multamque  materiam  corruptam  et  acrem  varii 
n  generis,  per  renes  excerni. 

mccccxlvi.  Hinc  non  segre  cogi  potest,  multum 
^potum  tenuem,  variosque  sales,  multaque  acria  me~ 

dicamenta  in  corpus  recepta,  urinam  esse  citura.  Et 
profecto  omnia  efficaciora  medicamenta  diuretica 
sunt  vel  potus  diluentes,  vel  sales  aliqui,  vel  vuria 
acria,  qiue  cum  sanguine  ad  renes  delata  hos  stimu- 
lent,  et  ad  secretionem  solito  copiosiorem  excitent. 
Sunt  quidem  qui  opinantur,  stimulum  idoneum  aliis 
et  satis  remotis  partibus,  veluti  intestinis  aut  cuti 
admotum,  cum  renibus  ita  posse  communicari  ut 
urinam  moveat ;  et  aliquid  hujusmodi  interdum  ac- 
cidere  satis  manifestum  est. 

mccccxlvii.  Actio  quoque  salium,  et  omnium  a- 
crium  medicamentorum,  valde  promovetur  bibendo 
multum  potum  diluentem  :  hoc  autem  in  quibusdam 
morbis  non  semper  convenit,  et  minus  adhuc  saepe 
convenit  diluentia  sola  dare  ad  provocandam  urinam ; 
quamvis  enim  haec  aliquando  plus  augeant  urinam 
quam  portione  potus  qui  haustus  fuerat,  et  sic  vere 
diuretica  fiant,  id  minime  perpetuum  est,  et  nisi  fit 
nihil  fere  proficitur,  neque  sane  tantum  potus  incom- 
modo  aut  interdum  periculo  aliquo  carebit. 

mccccxlviii.  Observandum  est  actionem  omnium 
diureticorum,  diluentium  pariter,  et  salium,  et  alio- 
rum  acrium,  pendere  multum  a  statu  corporis  quod 
ad  calorem  vel  frigus,  exercitationem  vel  quietem ; 
omnis  enim  calor,  et  vehemens  exercitatio,  exhala- 
tionem  per  cutem  et  sudorem  insigniter  promovent 
et  augent,  et  urinam  pro  rata  parte  cohibent ;  frigus 
vero,  et  lenior  exercitatio  in  aere  frigido,  contrarium 
prorsus  effectum  habent ;  quo  fit  ut  omnia  fere  diu- 
retica  medicamenta  ita  adhiberi  possint,  ut  pro  urina 
sudorem  eliciant ;  omniaque  fere  ad  sudorem  elicien- 
dum  prascribi  solita,  urinam  aliquando  moveant. 

mccccxlix.  Singula  vero  medicamenta  diuretica 
quod  attinet,  adeo  numerosa  sunt  ut  aigre  recensean- 

tur;  quapropter  sat  fuerit  praecipua  eorum  genera 
enumerasse.  Haec  inter  imprimis  (mccccxlvi)  venit 
aqua  pura,  et  omnis  fere  potus,  quamvis  mitissimus, 
veluti  serum  lactis,  multae  infusiones  herbarum  alia- 
rumque  frugum,  multaeque  aquae  medicinales  sua 
natura  minime  acres.  Potus  vero  qui  aliquid  aeri- 
moniae  in  se  habent  prioribus  plane  efficaciores  sunt ; 
quales  sunt  cerevisia  tenuis  et  acris,  et  omnis  sane 
cerevisia  vetustior  et  jam  ad  acorem  vergens,  et  mul- 
ta  vina  aspera,  veluti  Rhenanum,  et  potus  noster 
pnnck,  et  similia. 

mccccl.  Salium  omne  genus  ad  ciendam  urinam 
nonnihil  valet ;  ex  acidis  vero,  vegetabile,  veluti  a- 
cidum  acetosum,  aut  succus  citri  medicae,  maxime 
in  usu  est,  et  fossilia  raro  praecipiuntur,  quamvis  non 
dubium  sit  unum  saltem  ex  iis,  nitrosum  scilicet,  si- 
mili  vi  pollere :  acidum  quoque  succinicum  a  non- 
nullis  multum  laudatum  est ;  et  super-tartris  potas- 
sm  non  immerito  frequentissime  adhibetur.  Ex  al- 
calinis,  potassa  et  soda  pro  diureticis  saepius  prae- 
scribuntur,  et  praesertim  soda,  cujus  vires  haud  exi- 
guae  creditae  sunt,  sed  parum  certae  reperiuntur ; 
ammonia,  utpote  quod  corpus  nimis  excitet,  et  sudo- 
rem  elicere  soleat,  ad  movendam  urinam  raro  datur. 
Ex  neutris  demum  salibus,  quamvis  omnes  nonnihil 
valeant,  acetis  potassoe  et  nitras  potassa?  fortasse  op- 
tima  sunt ;  murias  ammonia;  vero,  et  sulphas  potas- 
sa?  cum  sulphure,  et  aqua  acetitis  ammonioe,  suos 
laudatores  habent.  Huc  quoque  referri  debent  aquae 
illae  medicinales  quae  aliquid  salis  neutrius  continent. 

mccccli.  Multae  herbae  acres  varii  generis  inter 
diuretica  recte  enumerantur  ;  veluti  sinapis  alba,  ra- 
phanus  rusticanus,  allium  sativum,  scilla  raaritima, 
daucus  carota,  spartium  scoparium,  polygala  senega, 

cissampelos  pareira,  colchicum  autumnale,  digitalu 
purpurea,  nicotiana  tabacum,  lactuca  virosa,  &c. 
Multa  quoque  olea  volatilia  herbarum,  vel  balsama, 
similem  vimhabent,  veluti  terebinthina,  oleum  juni- 
peri  communis,  &c.  Herbse  etiam  haud  paucaj  ama- 
rad,  et  quidem  vere  astringentes,  veluti  arbutus  uva 
ursi,  huc  a  nonnullis  relatas  sunt :  sed  de  harum  vi- 
ribus  parum  constat. 

mcccclii.  Stimulantia  quaadam  medicamenta  ex 
animalibus  derivata  millepedoo,  mcloe  vesicatorius, 
inter  diuretica  semper  recensentur;  et  certum  est 
meloen  hunc  omnes  fere  partes  quae  urinse  secretioni 
et  excretioni  inserviunt  acerrime  stimulare,  non  sine 
gravi  incommodo,  vel  etiam  periculo,  si  incautius 
adhibitus  fuerit.  Nihilominus  vero  plurimum  abest 
ut  urinam  efficaciter  moveat,  et  ideo  hoc  consilio 
raro  prascipitur. 

mccccliii.  Quamvis  multa  et  satis  acria  medica- 
menta  stimulantia  ex  metallis  deriventur,  quae  for- 
tasse  ita  adhiberi  possent  ut  urinam  cierent,  talia 
medicamenta  vix  inter  diuretica  enumerantur,  et 
pauca  eorum  ad  movendam  urinam  adhibentur.  Ar- 
gentum  vero  vivum  hic  recenseri  potest,  non  quod 
vim  ullam  specialem  habeat  renes  irritandi,  sed  quia 
stimulatis  vasis  lymphaticis  efficit  ut  plus  humoris 
tenuis  per  ea  resorbeatur,  et  in  sanguinem  veniat, 
cum  eo  ad  renes  deferendi.  Prasterea  toti  corpori, 
omnibusque  prassertim  partibus  secernentibus  stimulo 
est,  qui  ita  dirigi  queat,  ut  quasdam  prae  caeteris 
excitet.  Raro  quidem  et  parce,  ut  vulgo  solet  ad- 
hiberi,  urinam  movet;  cujus  rei  non  alia  videtur 
esse  ratio,  quam  quod  omnes  fere  qui  illo  utuntur 
praeter  solitum  calidi  servantur,  vel  saltem  a  frigore 
vel  levissimo  diligenter  defenduntur.    Quod  si  cor- 

pus  modico  frigori  objicitur,  vel  nullus  saltem  praster 
solitum  calor  adhibetur  inter  argentum  vivum  su- 
mendum,  tum  sagpe  urinam  insigniter  movet.  Hoc 
autem  certius  adhuc  facit,  si  non  solum  datum  fuerit, 
sed  una  cum  alio  medicamento,  veluti  scilla  maritima, 
aut  digitali  purpurea,  quod  id  quasi  ad  renes  dirigat 
Hujusmodi  compositio  et  conjunctio  medicamento- 
rum,  remedium  diureticum  omnium  fere  quae  hacte- 
nus  cognita  fuerint  efficacissimtim  praebet. 

mccccliv.  Postremo,  inter  remedia  diuretica  re- 
censere  oportet  oleum  commune  et  mite,  quod,  ut 
idoneus  auctor  testatur,  et  experientia  haud  parca 
ostendit,  ita  adhiberi  potest  ut  urinam  insigniter  mo- 
veat ;  nimirum,  si  abdomen  eo  inunctum  fuerit  et 
probe  fricatum.  Ratio  hujus  rei  satis  obscura  est : 
oleum  ipsum  nullum  stimulum,  fricatio,  exiguum 
omnino  corpori  dare  potest;  et  vix  credibile  est 
oleum  cuti  admotum  exhalationem  per  illam  ita  im- 
pedire  ut  urina  inde  copiosior  fiat.  Notum  est  fri- 
cationes,  prassertim  cum  oleo,  actionem  vasorum  re- 
sorbentium  plurimum  augere,  et  interdum  tumores 
insignes  artuum  hydropicorum  brevi  discutere,  et 
satis  probabile  videtur,  magnum  illum  urinas  fluxum 
qui  in  solis  fere  hydropicis  a  fricationibus  cum  oleo 
observatus  est,  magna  saltem  ex  parte,  fuisse  effec- 
tum  aquis  denuo  resumptis  et  ad  renes  delatis. 

mcccclv.  EfFectus  diureticorum  satis  simplices 
sunt,  et  intellectu  minime  difficiles  ;  varii  autem,  se- 
cundum  naturam  variorum  medicamentorum  quas 
data  fuerint ;  quorum  scilicet  alia  (ut  ex  eorum  enu- 
meratione  satis  perspicuum  est)  plane  calefacientia 
sunt,  alia  refrigerantia,  alia  urinas  acrimoniam  haud 
parum  augent,  alia  eandem  minuunt  atque  obtun- 

dunt ;  ita  ut  probe  constet,  non  omnia  in  omnikw 
morbis  pariter  idonea  futura. 

mcccclvi.  EfFectus  vero  maxime  generales  omnium 
hujusmodi  medicamentorum,  et  ipsius  exinanitionis 
quam  efficiunt,  hi  fere  sunt ;  impedimenta  vel  ob- 
structiones  qualiacunque  urinag  secretioni  et  excre- 
tioni  obessent,  summovent ;  renes,  et  meatus  et  ve- 
sicam  urinas,  aucta  hujus  quantitate,  probe  eluunt ; 
tenuiores  partes  sanguine  detrahunt,  ipsumque  ideo 
spissiorem  reddunt ;  et  quantitatem  humorum  cir- 
cumeuntium  minuunt,  eorumque  itaque  impetum 
temperant ;  et  majorem  eorum  ad  renes,  et  minorem 
igitur  ad  alias  partes  derivationem  faciunt ;  et  alias 
secretiones  et  excretiones,  veluti  per  cutem  aut  al- 
vum,  cohibent;  et  actionem  demum  vasorum  resor- 
bentium  promovent  atque  intendunt. 

mcccclvii.  Hinc  facile  intelligetur  diuretica  re- 
media  varii  generis  multum  saepe  esse  profutura  hy~ 
dropicis,  calculosis  (prsesertim  cum  calculi  adhuc 
valde  minuti  sunt  et  in  renibus  tantum  hasrent),  iis- 
que  qui  urinam  nimis  parcam,  ejusque  secretionem 
aut  excretionem  variis  de  causis  impeditam  aut  ob- 
structam  habent,  iisque  demum  quibus  sanguisnimis 
tenuis  et  aquosus  est.  Narrantur  quoque,  magis  for- 
san  ob  rei  verisimilitudinem  quam  ipsius  experien- 
tiam,  interdum  prodesse  in  nimiis  sudoribus,  aut  alvo 
nimis  cita,  aut  sanguinis  nimia  abundantia,  aut  ni- 
mio  impetu,  veluti  in  febre  vehemente,  aut  distribu- 
tione  abnormi,  multisque  morbis  partium  a  renibus 
remotarum,  veluti  capitis,  aut  pectoris,  qui  forsitan 
a  morbosa  sanguinis  in  iis  congestione,  aut  ad  eas 
derivatione,  quodammodo  penderent.  Dicuntur  quo- 
que  iis  aegris  optime  convenire,  qui,  propter  infirmi- 

tatem  aliasque  causas,  graviores  exinanitiones  non 
possint  tolerare,  et  tamen  aliquid  exinanitionis  re- 
quirant.  Ha?c  omnia  vero  minus  firma  sunt;  et 
quamvis  minime  dubium  sit  febres  aiiquando  et  in- 
flammationes,  fortasse  et  alios  quosdam  morbos  cum 
insolito  urinse  fluxu  solvi ;  tamen  minime  certum  est 
hunc  esse  causam  soluti  morbi,  cujus  saepe  effectus 
potius  esse  videtur,  et  minus  adhuc  constat  num  mag- 
nus  urina?  fluxus  arte  excitatus  similes  in  talibus 
morbis  salutares  effectus  unquam  przestiterit. 

mcccclviii.  Medicamenta  quaadam  inter  diuretica 
recensita,  veluti  diluentia  (scilicet  quas  urinam  si- 
mul  copiosiorem  et  mitiorem  faciunt),  haud  parum 
S£epe  prosunt  in  variis  irritationibus  aut  vitiis  via- 
rum  per  quas  urina  transit ;  veluti  a  calculo,  inflam- 
matione,  ulcere,  gonorrhoza  virulenta,  defectu  aut 
conditione  morbosa  muci  naturalis.  Hujusmodi  ve- 
ro  beneficium  viribus  eorum  demulcentibus  (mccci), 
potius  quam  diureticis  (mccccxlix),  plane  tribuen- 
dum  est. 

mcccclix.  Quamvis  diuretica  rarius  ita  dentur  ut 
corpori  multum  noceant,  tamen  satis  perspicuum  est 
prudentia  aliqua  in  eorum  administratione  opus  esse, 
scilicet  quorum  abusus  haud  parum  periculosus  esse 
poterit,  ut  nonnulli  plus  satis  experti  sunt,  sive  nimis 
acria  data  fuerint,  sive  nimis  frequenter  repetita. 
Sic  enim  totum  corpus  valde  infirmatur,  et  renes  im- 
primis  ita  lasduntur,  ut  vel  torpidi  facti  aegre  in  pos- 
terum  ad  suum  munus  valeant,  vel,  ut  nonnulli  pu- 
tant,  laxati  et  soluti,  nimium  humoris,  ejusque  a 
sana  urina  longe  diversi,  excernant ;  quod  mali  genus, 
diabetes  dictum  (dccxxxiv),  molestissimum  aliquan- 
do  reperitur,  et  sanatu  difficillimum.    Sed  de  hoc 


504 


CONSPECTUS 


CAP.  XXXVI. 


rnalo  diureticorum  effectu  nondum  per  certas  obser- 
vationes  constitit.  Prasterea,  irritatio  acriorum  medi- 
camentorum,  meatibus  urinae,  et  vesicse,  multum 
nocere  potest,  eorumque  mucum  abradere;  unde 
forsitan  stranguria  (dccxli,  dccxlii)  et  similia  mala, 
praesertim  in  senibus,  qui  natura  etiam  ad  istiusmodi 
mala  admotum  proclives  fiunt. 

Cap.  XXXVII.—- De  remediis  diaphoreticis  et 

sudorificis. 


mcccclx.  emedia  diaphoretica  apud  medicos 
dicuntur  illa  quas  exhalationem  per  cutem  promo- 
vent ;  sudorifica  vero  quae  sudorem  eliciunt.  Con- 
junctissima  autem  sunt  haac  bina  genera  remediorum, 
et  vix,  ac  ne  vix  quidem,  separanda  aut  distinguen- 
da ;  cum  eadem  auxilia,  secundum  eorum  adminis- 
trationem,  utrumque  effectum  praestare  possint ;  qui 
sane  specie  et  magnitudine  magis  quam  natura  di- 
versus  est. 

mcccclxi.  Illorum  vero  naturam  et  actionem 
quod  attinet,  imprimis  observandum  est,  adhuc  valde 
dubium  esse  num  ulla  existant  medicamenta  vi  ali- 
qua  speciali  pra?dita  cutem  stimulandi,  vasaque  ejus, 
quas  vel  tenuem  vaporem  exhalant,  vel  sudorem  fun- 
dunt,  ad  actionem  solito  validiorem  ciendi.  Neque 
profecto  stimulantia  generalia  in  corpus  recepta  ad 
cutem  natura  ita  diriguntur,  ut  hanc  praa  aliis  par- 
tibus  afficiant,  quod  de  nonnullis  ex  diurcticis 

(mccccxlvi)  et  renibus  satis  manifestum  et  certum 
est. 

mcccclxii.  Alia  igitur  et  haud  parum  diversa  ra- 
tione,  excretio  per  cutem  (quicum  exhalatio  per  pul- 
monem  comprehendi  debet,  utpote  vel  ejusdem,  vel 
simillima?  saltem  naturse)  per  varia  medicamenta 
promovetur,  quorum  usus  et  actio  ex  jam  (dccix, 
dccxxvi)  dictis  de  sudore  et  halitu  cutis  facile  in- 
telligentur.  Multus  enim  humor  per  cutem  usque 
transit  (prsesertim  si  hasc  calida  servatur),  eo  fere 
liberius  et  copiosius  quo  plus  in  sanguine  abundave- 
rit ;  sanguinis  quoque  motus  incitatior,  qualiscunque 
fere  ejus  causafuerit,  excretionem  per  cutem  promo- 
vere  solet,  nisi  aliquid  praeter  solitum  huic  obstiterit; 
quicquid  porro  cutem  solvit  et  laxat,  ejusque  fora- 
mina  patefacit,  sudori  multum  favet;  et  demum, 
propter  consensum  illum  notabilem  qui  cutem  inter 
et  alias  quasdam  partes,  ventriculum  imprimis,  in- 
tercedit,  certse  hujus  afFectiones,  veluti  nausea  aut 
vomitus,  exhalationem  promovent,  et  quidem  sudo- 
rem  saape  eliciunt,  partim  forsitan  aucta  vasorum 
ejus  actione,  partim  quoque  soluta  ejus  compage,  ita 
ut  humoribus  exhalandis  minus  resistat. 

mcccclxiii.  Quin  et  experientia  satis  ostendit, 
medicamenta,  qua?  maxima  et  certissima  vi  pollent 
in  hac  excretione  promovenda,  esse  vel  diluentia, 
vel  stimulantia,  vel  sedantia,  vel  emollientia,  vel  vo- 
mitoria,  vel  demum  varias  hujusmodi  medicamento- 
rum  compositiones  et  conjunctiones,  quales  sa?pe, 
variis  de  causis,  plus  solent  in  eliciendo  sudore  valere 
quam  ulla  medicamenta  simplicia. 

mcccclxiv.  Ex  diluentibus,  praeter  aquam,  om- 
nem  fere  potum  tenuem  adhibere  possumus  ad  pro- 
movendum  sudorem ;  veluti  serum  lactis,  decoctum 

avenaceum  aut  hordeaceum,  multaque  herbarum  de- 
cocta  et  infusiones. 

mcccclxv.  Potus  vero  tenues  et  simul  aliquantum 
stimulantes,  qualia  sunt  serum  vinosum,  potus  ille 
punck  dictus,  omnis  fere  liquor  fermentatus,  vel  cui 
pauxillum  medicamenti  cujusvis  stimulantis  admis- 
tum  fuerit,  magis  adhuc  quam  priora  (mcccclxiv) 
valere  solent. 

mcccclxvi.  Multi  sales,  non  modo  stimulantes 
qui  habentur,  sed  ipsi  etiam  qui  optima  refrigeran- 
tia  medicamenta  (mccxxviii)  sunt,  hic  quoque  enu- 
merari  debent ;  cujusmodi  sunt  acidum  vegetabile, 
veluti  acidum  acetosum,  succus  citri  medicag,  nitras 
potassce,  &c.  Effectus  vero  acidi  vegetabilis  in  su- 
!  dore  eliciendo  sunt  admodum  exigui  et  incerti ;  ejus- 
que  usus  plane  tribuendus  est  opinioni  parum  certa?, 
sed  olim  apud  medicos  receptaa,  de  vi  aliqua  san- 
guinem  solvendi  et  attenuandi,  quam  illi  imputare 
placuit ;  nunc  vero  et  opinio  ista  et  medicamentum 
simul  fere  obsoluerunt.  Nitras  potassce  vero  a  mul- 
tis  medicis,  et  aqua  acetitis  ammonim,  &c.  ab  omni- 
bus  fere  quotidie  prasscribuntur,  et  profecto  non- 
nihil  prodesse  videntur,  et  in  refrigerando  corpore, 
et  aliquando  in  promovendo  sudore.  Sed  his  etiam, 
et  similibus,  utcunque  sub  nomine  diaiphoreticorum 
refrigerantium  decantentur,  parum  fidendum  est, 
nisi  multo  largius  sumantur  quam  vulgo  solent. 

mcccclxvii.  Potassa  raro  ad  sudorem  eliciendum 
datur,  neque  omnino  idoneum  remedium  videtur ; 
ammonia  autem  frequenter,  et  olim  multo  frequen- 
tius.  Htec  autem,  solida  forma  si  fuerit  devorata, 
quamvis  corpus  multum  stimulet  et  calefaciat,  nul- 
lum  saape  elicit  sudorem,  nisi  multus  simul  haustus 

fuerit  potus  tenuis  ;  et  melius  fere  sumitur  jam  multa 
aqua  aliove  potu  idoneo  dilutum. 

mcccclxviii.  Ex  herbis,  omnes  fere  aromati 
mcxci),  aligeque  bene  multa?  acres,  veluti  dorstenia 
contrajerva,  guajacum  ojficinale,  polygala  senega, 
aristolochia  serpentaria,  laurus  sassafras,  &c.  ea- 
rumque  olea  volatilia,  et  laurus  camphora,  et  similia, 
in  eliciendo  sudore  utilia  reperiuntur,  prsesertim  si 
cum  multo  potu  tenui  fuerint  assumpta.  Sic  quoque 
smilaoc  sarsaparilla,  quamvis  natura  admodum  lenis, 
efficax  saepe  flt  medicamentum. 

mcccclxix.  Ex  metallis,  stibium  et  argentum  vi- 
vum  (quorum  inter  stimulantia  et  evacuantia  medi- 
camenta  seepius  jam  facta  est  mentio,  et  semel  atque 
iterum  posthac  erit  facienda)  ad  promovendam  exha- 
lationem  per  cutem  haud  raro  adhibentur ;  et  inter- 
dum  non  leniorem  tantum  exhalationem,  sed  copio» 
sissimum  sudorem  efficiunt.  Medicamenta  ex  stibio 
parata  hoc  saepe  faciunt,  quamvis  neque  vomitum 
neque  nauseam  moverint,  quapropter  sudor  quem  eli- 
ciunt  non  solis  eorum  viribus  (mcccclxii,  mcccclxiii, 
mcccclxxi)  vomitoriis  tribuendus  est.  Argentum 
quoque  vivum,  innumeris  et  quidem  diversissimis 
formis  in  corpus  receptum  (modo  quantitas  ejus  ido- 
nea  sit),  excretionem  per  cutem  plane  auget,  nisi 
aliquid  prseter  solitum  huic  obstiterit.  Fertur  tamen 
quasdam  medicamenta  ex  eo  parata,  veluti  muriatem 
hydrargyri,  pro  diaphoreticis,  aliis  multum  prae- 
stare,  quae  scilicet  alias  partes  magis  quam  cutem 
afficere  videntur. 

mcccclxx.  Ex  sedantibus  medicamentis,  non  mo- 
do  refrigerantia  quaedam  (mcccclxvi)  ad  eliciendum 
sudorem  ssepe  praecipiuntur,  quorum  sane  vires  anci- 
pites  (mclxv),  effectusque  neque  certi  neque  magni 

(mcccclxvi)  sunt,  sed  narcotica  etiam,  etpraesertim 
opium,  quod  pro  diaphoretico  aliquando  insigniter 
prodest,  partim  fortasse  (mccxix)  laxata  cute,  ejus- 
que  sic  foraminibus  patefactis,  partim  quoque  somno, 
vel  quiete  saltem  aegro  conciliata,  quae  sudori  mul- 
tum  favet,  et  cutem  solvit,  per  naturalem  corporis 
calorem,  et  exhalationem  perpetuam,  quae  tunc  circa 
id  quasi  accumulantur. 

mcccclxxi.  Vomitoria  medicamenta,  praesertim 
ex  stibio  parata,-  vi  haud  exigua  (sed  minime  certa 
aut  perpetua)  pollent  excretionem  per  cutem  promo- 
vendi,  quamvis  etiam  minore  quantitate  sumpta 
quam  quae  plenam  vomitionem  cieat.  De  hujus  rei 
ratione,  quae  quidem  valde  obscura  videtur,  alibi  jam 
dictum  est. 

mcccclxxii.  Sunt  quibus  persuasum  est  similem 
virtutem  in  catharticis  medicamentis  inesse,  et  non- 
nulli  non  dubitarunt  ea  generatim  inter  diaphoretica, 
recensere.  De  nonnullis  eorum,  veluti  guaiaco  offi- 
cinali,  aut  terebinthina,  aut  argento  vivo,  &c.  res 
satis  certa  est,  scilicet  quae  natura  valde  stimulantia 
et  calefacientia,  ita  possunt  adhiberi,  ut  alterutram 
exinanitionem  efEciant ;  neque  incredibile  est,  multa 
alia  ex  validioribus  catharticis  per  suum  stimulum 
duplicem  quasi  effectum,  dejectionem  nempe  et 
isudorem,  aliquando  esse  praestitura,  ut  sagax  olim 
clinicus  expertus  fuisse  videtur ;  quin  et  interdum 
sudorem  solum  efficere,  alvumque  ne  minimum  qui- 
dem  movere  possunt,  nimirum  si  vel  parcius  data 
fuerint,  vel  cum  aliis  quibusdam  remediis  conjuncta, 
vel  demum  si  corporis  ipsius  conditio  variaeque  res 
externse  sudori  favent,  et  alvi  purgationi  adversantur. 
Haec  etiam,  quibuscunque  remediis  fuerit  effecta, 
quamvis  primo  statim  aspectu  sudaturis  alienissima 

videretur,  interdum  non  inutilis  esse  potest,  laxato 
scilicet  toto  corpore,  ita  ut  facilior  sudori  per  fora- 
mina  cutis  transitus  concedatur.  Multum  vero  abest 
ut  cathartica  medicamenta,  qualiscunque  demum  il- 
lorum  actio  fuerit,  in  promovendo  sudore  ajque  pro- 
sint  ac  vomitoria  ;  et  profecto  hoc  consilio  rarissime 
adhibentur. 

mcccclxxiii.  Variae  medicamentorum  qua»  jam 
enumerata  sunt  conjunctiones,  in  eliciendo  sudore 
plus  solent  valere  quam  eadem  seorsum  adhibita; 
cujus  rei  ratio  aliquatenus  saltem  intelligetur,  si  re- 
cordamur  quot  diversis  modis  (mcccclxii)  exinanitio 
ista  promoveri  possit.  Effectus  vero  quorundam  ex 
hujusmodi  compositis  medicamentis,  multo  majores 
sunt  quam  a  viribus  simplicium  ex  quibus  constant, 
sagacissimi  medici  potuissent  sperare. 

mcccclxxiv.  Sic  vomitorium  medicamentum  cum 
opio  junctum,  sudorem  multo  efficacius  elicit  quam 
alterutrum  solum  faceret.  Et  medicamentum  om- 
nium  fere  quae  ad  movendum  sudorem  adhibentur 
efficacissimum,  constat  ex  opio  et  ipecacuanha,  qui- 
bus  quadruplum  salis  neutrius  adjectum  est.  Hoc 
modo  neque  somnus  a  satis  ampla  opii  portione,  ne- 
que  vomitus  ab  ipecacuanha  plerumque  efficitur ;  et 
ingens  fere  sudor  prorumpit.  Et  compositio  ipsa, 
quam  multi  medici  tanquam  absurdam  et  ridiculam 
olim  aspernabantur  et  repudiabant,  nunc  omnium 
consensu  utilissima  habetur.  Fertur  cathartica  si- 
militer  cum  opio  juncta,  in  eliciendo  sudore  haud  pa- 
rum  aliquando  prodesse. 

mcccclxxv.  Stimulantia  quoque  cum  opio  juncta 
sudorem  haud  male  eliciunt,  neque  alio  magis  reme- 
dio  quam  tali  compositione  per  multa  secula  medici 
usi  sunt,  ubi  illis  sudorem  provocare  videbatur.  Hu- 

jusraodi  sunt  Mithridaticum  antidotum,  et  theriaca 
% Andromachi,  et  alia  quaadam  ejusdem  generis  reme- 
dia ;  quse  quidem,  numero  rerum  ex  quibus  constant, 
ridicula  videntur,  et  non  immerito  medicinae  dedecus 
et  medicorum  opprobrium  habita  sunt ;  natura  vero 
eorum,  minime  sunt  absurda ;  quamvis  enim  multa? 
res  inutiles  et  parum  idoneae  in  iis  insint,  aromatica 
aliaque  stimulantia  medicamenta,  et  opium,  semper 
eminent,  et  junctis  viribus  bonum  remedium  efficiunt. 

mcccclxxvi.  Haud  parum  saepe  prodest,  veluti  in 
hydrope,  vires  argenti  vivi  cum  aliis  remediis  con- 
jungere  quae  ad  eliciendum  sudorem  praecipiuntur. 
Hoc  optime  flt  si  id  per  aliquot  dies  prius  datum 
fuerit  quam  alia  remedia  adhibeantur,  ut  corpus 
probe  pervadat,  et  os  aliquantulum  afficiat. 

mcccclxxvii.  Diluentia  demum  medicamenta  (si- 
quidem  medicamenta  vocari  debeant  tales  res)  cum 
ornnibus  fere  aliis  ad  promovendum  sudorem,  in  ple- 
risque  saltem  morbis,  recte  dantur,  prsesertim  cum 
sudor  jam  proruperit,  vel  aliquandiu  fortasse  mana- 
verit. 

mcccclxxviii.  Prseter  vero  haec  et  similia  bene 
multa  medicamenta,  sunt  et  alia  qusedam  auxilia  in 
sudore  eliciendo  efficacissima ;  qualia  sunt  varia  re- 
media  emollientia,  veluti  balneum  calidum,  fomenta, 
vapores  calidi  aquae  vel  alcoholis,  et  calor  denique, 
quocunque  fere  modo  adhibitus  fuerit.  Hsec  pro- 
fecto,  utpote  quse  summam  cutem  mirabiliter  re- 
laxant,  interdum  ad  copiosissimum  provocandum 
sudorem,  nullo  assumpto  medicamento,  sufficiunt. 
Saepe  etiam  necessaria  sunt,  vel  utilissima  duntaxat, 
antequam  medicamenta  ad  eliciendum  sudorem  de- 
vorentur ;  quorum  effectus,  alioquin  exiguos,  et  in- 
certos,  et  aliquando  perniciosos  futuros  (scilicet  si 

nullum  efficerent  sudorem,  corpusque  tantum  cale- 
facerent),  certiores  et  tutiores  reddunt.  Hoc  modo 
quoque,  sudor  a  parte  singulari,  veluti  artu  quovis, 
ubi  generalis  minus  conveniret,  facile  elicitur,  reli- 
quo  corpore  parum  sudante. 

mcccclxxix.  Observandum  tamen  est  calorem 
omnem,  sive  siccum,  sive  per  balneum,  aut  fotum, 
aut  vapores  admotum,  non  modo  cutem  relaxare, 
sed  stimulum  simul  validissimum  toti  corpori,  parti- 
busque  imprimis  qua?  sanguinem  movent,  impertire, 
ita  ut  duobus  plane  modis  sudorem  eliciat.  Idem 
quoque  monendum  est  de  usu  potus  calidi,  qui  sa?pe 
vel  solus,  vel  cum  aliis  medicamentis,  ad  movendum 
sudorem  adhibetur. 

mcccclxxx.  Idoneus  etiam  vestitus  ad  promoven- 
dam  exhalationem  per  cutem  et  eliciendum  sudorem 
haud  parum  confert ;  qualis  scilicet  et  corpus  a  fri- 
gore  satis  defendat,  et  humorem  cutis  bene  absorbeat, 
ut  nihil  madidi  aut  frigescentis  hanc  contingat.  Quo- 
circa  indusium  laneum,  pro  linteo,  remedium  seepe 
haud  contemnendum  reperitur.  Munditia  quoque 
vestimentorum,  ratione  non  multum  aliena,  utilissi- 
ma  res  est. 

mcccclxxxi.  Ccelum  quoque  calidius  petere,  egre- 
gium  omnino  auxilium  est ;  scilicet  quod  excretio- 
nem  per  cutem,  alioquin  parcam  futuram,  et  ssepe 
penitus  cohibendam,  per  totos  menses,  vel  per  annos 
integros,  si  opus  fuerit,  efficacissime  promovet. 

mcccclxxxii.  His  omnibus  quce  de  calore  aliisque 
remediis  emollientibus  tradita  sunt,  primo  saltem  as- 
pectu,  valde  dissentaneum  videbitur,  frigus  quoque 
inter  remedia  enumerare,  quae  vel  exhalationem  per 
cutem  promovere,  vel  sudorem  etiam  elicere  possint: 
res  tamen  non  eo  minus  vcra  est.    Talis  quidem  fri- 

goris  effectus  minime  perpetuus  est,  scilicet  qui  mul- 
tum  pendet  a  statu  corporis  cui  admovetur ;  robustis 
autem  et  validis,  qui  id  bene  tolerare  possunt,  egre- 
gio  saspe  remedio  est.  Sic,  multis,  haustus  aqua? 
frigidae  sudorem  aliquando  movet,  et  usus  balnei  fri- 
gidi  exhalationem  per  cutem  insigniter  promovet : 
nec  desunt  multse  observationes  quae  suadent,  et  ho- 
mines  nonnulli  qui  testantur  se  fuisse  expertos,  aera 
frigidum  (modo  siccus  fuerit)  corpori  libere  admotum 
similes  praastare  effectus,  juvante  praesertim  idonea 
corporis  exercitatione.  Hujusmodi  frigoris  effectus 
viribus  ejus  stimulantibus  (mccv)  forsitan  etiam  et 
roborantibus  (mcxv,  mcxxviii),  plane  sunt  tribuendi. 

mcccclxxxiii.  Idonea  corporis  exercitatio  inter 
prasstantissima  et  saluberrima  remedia  diaphoretica 
merito  recensetur ;  modica  enim,  exhalationem  per 
,cutem  optime  promovet ;  vehementior,  copiosum  fere 
sudorem  elicit,  ipsis  etiam  hominibus  qui  omnibus 
medicamentis  vulgo  usitatis  ad  sudandum  vix,  ac  ne 
vix  quidem,  cogi  possint.    Effectus  vero  talis  exerci- 
jtationis  in  promovendo  sudore,  plane  pendet  (maxi- 
ima  saltem  ex  parte)  ab  incitato  (ccccxxviii,  dccix) 
isanguinis  motu.    Sed  de  variis  exercitationis  viribus 
et  usibus  satis  jam  (mciii,  mcxiv,  mccvi,  mccviii) 
tdictum  est.     Crebra  quoque  frictio  exercitationis 
nvice  (ubi  huic  plane  non  est  locus)  aliquatenus  fungi 
ipotest. 

mcccclxxxiv.  Aura  electrica,  cujus  vires  stimu- 
i  lantes  jam  sunt  (mcc,  mcci)  memoratse,  exhalationem 
•iper  cutem  haud  parum  promovere  videtur ;  et  satis 
^verisimile  est  eam  hoc  modo  interdum  profuisse; 
sed  plerumque  ubi  hac  exinanitione  opus  est,  ad 
efBcaciora  remedia  confugere  oportet. 

mcccclxxxv.  Denique,  animi  affectus  excitantes 

insigni  vi  pollent  exhalationem  per  cutem  promo 
vendi,  et  minime  dubium  est,  eos  hoc  modo  interdum 
saluberrimos  effectus  prsestare. 

mcccclxxxvi.  Effectus  vero  quod  attinet  copiosi 
sudoris,  aut  exhalationis  per  cutem  liberioris,  ex  jam 
dictis  de  effectibus  aliarum  exinanitionum,  facile  in- 
telligentur.  Haec  nimirum  quantitatem  humorum 
circumeuntium  minuit,  tenuiores  illorum  partes  de- 
trahit,  impedimenta  quae  naturali  per  cutem  excre- 
tioni  obstabant  summovet,  humores  cutem  versus 
derivat,  aequalem  eorum  in  partibus  internis  distri- 
butionem  efficit,  spasmum  saepe  solvit,  impetum  hu- 
morum  temperat,  alias  exinanitiones  cohibet,  actio- 
nem  vasorum  absorbentium  promovet  et  auget,  cu- 
tem  mollit  atque  relaxat,  et  demum,  ut  medicis 
semper  persuasum  est,  nociva  quaedam,  per  cutem 
natura  excernenda,  promptius  et  efficacius  expellit. 

mcccclxxxvii.  Facile  igitur  constabit,  in  variis 
morbis  haud  parum  esse  profuturum,  exhalationem 
promovere,  sudoremque  elicere ;  et  in  iis  imprimis 
qui  a  suppressa  aut  deficiente  per  cutem  excretione 
proveniunt,  vel  in  quibus  haec  praeter  naturam  cohi- 
betur,  quod  plerumque  signis  haud  ambiguis  sciri 
potest,  rigore  imprimis,  vel  cutis  siccitate  et  duritia, 
sive  calida  fuerit  sive  frigida ;  et  praeterea  suspican- 
dum  est  a  cognita  causa  morbi  externa,  veluti  fri- 
gore  collecto.  Hujusmodi  exempla  esse  possunt, 
febres  varia?,  aliique  morbi  quorum  febris  pars  mag- 
na  est,  gravedo,  tussis,  rheumatismus,  et  multae  aliie 
inflammationes,  et  qusedam  sanguinis  profluvia,  et 
phthisis,  &c. 

mcccclxxxviii.  Utile  quoque  fit,  ubicunque  san- 
guinis  distributiones  abnormes  acciderint ;  et  hoc 
modo,  pariter  ac  priore  (mcccclxxxviO,  in  multis 

ex  jam  dictis  morbis,  aliisque  similibus,  prodesse  vi- 
detur. 

mcccclxxxix.  Prodest  etiam,  ratione  satis  mani- 
festa,  in  alvi  fluxu,  aut  magno  urina?  profluvio,  aut 
hydrope  varii  generis,  in  quo  haud  raro  inter  sudan- 
dum  aquaa  adeo  subito  et  copiose  resorbentur,  ut  non 
modo  ingens  et  diuturnus  sudor,  sed  magnus  simul 
urinse  fluxus  accidat,  quibus  dirus  ille  morbus  inter- 
dum  prorsus  depellitur. 

mccccxc.  Prodest  demum  in  multis  morbis  vetus- 
tis  quse  cutem  maxime  afficiunt,  veluti  lepra  varii 
generis,  aut  lue  venerea ;  in  quo  sane  morbo,  sive 
externas  sive  internas  partes  occupaverit,  exhalatio- 
nem  per  cutem  promovere,  vel  ssepe  etiam  copiosum 
elicere  sudorem,  eximium  remedium  est. 

mccccxci.  Diu  profecto  atque  acerrime  inter  me- 
dicos  disputatum  est  de  sudoribus  in  omni  genere 
febrium  eliciendis,  neque  hactenus  lis  adeo  composita 
est,  ut  apud  eos  stabilitum  sit,  quando,  et  quousque, 
et  quibus  remediis,  talis  medendi  ratio  in  febribus 
conveniat. 

mccccxcii.  Constat  vero  multas  febres  per  natu- 
ralem  sudorem  frequentissime  sublevari  vel  solvi; 
neque  dubium  est  multa  remedia  ad  sudores  elicien- 
dos  data,  veluti  diluentia,  refrigerantia,  vomitoria,  et 
prassertim  medicamenta  ex  stibio  parata  febricitanti- 
bus  saspe  egregie  prodesse,  morbumque  vel  prorsus 
depellere,  vel  mitiorem  saltem  et  tutiorem  reddere ; 
neque  demum  negandum  est,  sudores  interdum  pro- 
fuisse  per  medicamenta  validissima  et  maxime  cale- 
facientia,  et  multum  calorem,  extortos. 

mccccxciii.  Contra  autem,  non  minus  certum  est 
sudorem  etiam  naturalem  in  febre  prorumpentem, 
morbum  saape  neque  solvere  neque  levare,  et  aegro- 

k  k  2 


516 


CONSPECTUS  CAP.  XXXVII. 


tanti  aliquando  plurimum  nocere ;  ita  ut  ne  naturalis 
quidem  sudor  semper  promovendus  sit.  Sudor  vero 
arte  provocatus  multo  magis  anceps  auxilium  est,  iis 
prassertim  qui  difficilius  sudant ;  his  enim  non  modo 
validiora  medicamenta  ad  sudorem  eliciendum  data, 
sed  ipsa  etiam  qua?  lenissima  videantur,  veluti  potus 
tepidi,  haud  parum  ssepe  nocent,  laeso  nimirum  ven- 
triculo,  labefactis  viribus,  et  corpore  male  irritato  et 
calefacto. 

mccccxciv.  De  medicamentis  vero  valde  stimu- 
lantibus  et  calefacientibus,  et  calore  quo  modo  cun- 
que  adhibito,  satis  superque  certum  est,  ea  (quamvis 
nonnunquam  utilia  esse  (mccccxcii)  potuerint)  in 
febribus  plerumque  inutilia  esse,  et  saepe  perniciosis- 
sima  ;  scilicet  quae  non  semper  sudorem  elicere  pos- 
sint,  et  quamvis  elicuerint,  parum  forsan  juverint,  et 
simul  per  suum  stimulum  febrim  intendant,  et  vires 
aegri  consumant,  et  putredinem  augeant ;  in  diver- 
sissimis  febrium  generibus  fere  pariter,  quamvis  va- 
riis  de  causis,  nociva ;  praesertim  in  iis  quas  eruptio 
super  cutem  comitatur.  Triste  sane  est  mente  re- 
volvere,  quam  funesta  generi  humano  fuerit  talis 
medendi  ratio,  diu  stabilita  et  passim  adhibita.  Vix 
enim  dubitari  potest,  magnam  febricitantium  partem 
cui  morbus  pepercisset,  remediis  hujusmodi  turpissi- 
me  fuisse  trucidatam. 

mccccxcv.  Haec  exinanitio,  non  secus  ac  alise,  saepe 
nocet,  valde  debilibus  imprimis,  aut  mobilibus,  et 
sane  omnibus,  si  nimis  copiosa  aut  diuturna  fuerit, 
aut  frequentius  justo  repetita;  corpore  scilicet  mul- 
tum  exhausto  atque  soluto,  et  cute  praesertim  adeo 
relaxata  et  delicata  facta,  ut  ne  levissimum  quidem 
frigus  sine  damno  tolerare  possit.  Infantibus,  satis 
manifestis  de  causis,  parum  accommodata  est;  et 

puerperis,  quibus  diu  necessaria  fuit  credita,  non 
modo  inutilis,  sed  ssepe  valde  perniciosa. 

mccccxcvi.  Modica  et  diuturna  per  cutem  exhala- 
tio,  quaJis  facile,  vel  idoneis  medicamentis,  vel  corpo- 
ris  exercitatione,  vel  vestitu,  vel  cceli  mutatione,  effici 
potest,  in  multis  morbis,  veluti  lue  venerea-,  podagra, 
rheumatismo,  &c.  sagpe  magis  prodest  quam  sudor 
copiosissimus  sed  brevis,  validioribus  medicamentis 
provocatus ;  et  quidem  multos  sanavit,  quibus  hic 
nihil  profuisset ;  qui  sane  periculo  suo  non  semper 
caret,  et  interdum  perniciosissimus  foret,  veluti 
phthisicis,  cum  lenior  et  constans  per  cutem  excretio 
insigniter  prodesset. 

mccccxcvii.  Copiosissima  enim  fieri  potest,  et  uti- 
lissima  saepe,  per  cutem  excretio,  citra  ullum  sudo- 
rem ;  nec  desunt  argumenta  quse  suadeant,  plus  in- 
terdum  hoc  modo  intra  certum  tempus  exhalari,  quam 
cum  tota  cutis  sudore  madet.  Hic  nimirum  a  sola 
fere  cutis  relaxatione  haud  raro  pendet ;  exhalatio 
vero  a  corporis  vigore,  et  sanguinis  impetu,  et  actione 
vasorum  summas  cutis,  magis  exprimitur. 

mccccxcviii.  Inter  sudandum  multus  potus  diluens 
plerumque  utilis  est,  et  saspe  prorsus  neeessarius ; 
cavendum  autem  diligenter,  ne  nimia  ejus  quantitate 
ventriculus  gravetur. 

mccccxcix.  In  magno  et  diuturno  sudore,  prseser- 
tim  si  seger  valde  infirmus  est,  aliquid  medicamenti 
stimulantis,  veluti  liquoris  fermentati,  &c.  illi  per- 
mittendum  est,  et  saspe  etiam  praecipiendum,  cum  ad 
sustinendas  ejus  vires,  tum  quoque  ad  promovendum 
sudorem. 

md.  Sudaturus,  rejectis  omnibus  vestimentis  et 
stragulis  linteis,  laneis  solis  se  involvere  debet.  Quod 
si  tali  consilio  obtemperare  noluerit,  tum  inter  sudo- 

rem  lintea  subinde  mutare  debet,  et  recentia,  sicca  et 
calida  (mdiii)  induere. 

mdi.  Idoneis  fomentis,  &c.  conandum  est  ut  sudor 
ad  pedes  usque  probe  eliciatur  :  ineequales  enim  su- 
dores,  et  quarundam  tantum  partium,  raro  ullum 
morbum  solvunt. 

mdii.  Cavendum  a  nimio  calore,  sive  aeris,  sive 
vestitus,  sive  potus,  sive  medicamentorum  quas  inter 
sudandum  sumuntur ;  tali  enim  auxilio  raro  opus 
est,  neque  semper  tuto  adhibetur.  Sudores  enim 
per  calorem  extorti  raro  prosunt,  et  calor  in  multis 
morbis  insigniter  nocet. 

mdiii.  Cavendum  quoque  a  frigore,  non  inter  su- 
dandum  modo,  sed  aliquandiu  post  finitum  sudorem  ; 
scilicet  quod  tunc,  ratione  minime  obscura,  praeter 
solitum  periculosum  est,  ut  multi  qui  credebant  se 
per  bonum  sudorem  fuisse  sanatos,  miserrime  sunt 
experti. 

Cap.  XXXVIII.— De  remediis  errhinis,  et  sialogo- 
gis,  et  eocpectorantibus. 


mdiv.  J-NTER  evacuantia  remedia  recenseri  solent 
illa  quae  secretionem  et  excretionem  humorem  na- 
rium,  et  oris,  et  pulmonis  promovent ;  quibus  hu- 
moribus  hoc  commune  est,  quod  omnes  certo  intra 
corpus  usui  destinati,  neque  in  sanis  copiosius  secreti 
quam  suis  usibus  impenduntur,  in  isto  statu  nun- 
quam  excerni  debeant :  per  morbos  vero  ssepe  vel 
deficiunt,  vel  nimis  abundant,  vel  demum  vitiantur, 
et  simul  (cum  permagni  interesset  ut  libere  excerne- 
rentur)  difficilius  ejiciuntur.  Ad  talia  igitur  vitia 
corrigenda  remediis  interdum  opus  est,  quag  non  secus 
ac  reliqua  evacuantia,  aliis  quoque  usibus  (mcccxli, 
et  seqq.)  inservire  possint. 

mdv.  Errhina,  vel  apophlegmatizonta,  dicuntur 
remedia  illa,  quag  fluxum  muci  aiorumque  humorum 
e  naribus  promovent :  horum  quoque  pleraque,  vel 
fortasse  omnia,  inassuetis  saltem,  sternutationem  ex- 

citant ;  et  hoc  consilio  adhibita,  sternutamenta,  vel 
ptarmica  medicamenta  vocantur. 

jmdvi.  Fertur  varia  remedia  emollientia  naribus 
admota  talem  exinanitionem  efficere ;  sed  multo  fre- 
quentius  est  et  efficacius,  idonea  stimulantia,  nunc 
leniora,  nunc  acriora,  prout  res  postulaverit,  iis  ad- 
hibere.  Variis  quoque  formis,  veluti  aqua  diluta, 
aut  in  pulveres  redacta,  vel  demum  solida  et  integra, 
naribus  indi,  aut  in  eas  recipi,  possunt,  vel  etiam 
forma  vaporum  cum  spiritu  trahi. 

mdvii.  Saccharum,  varii  sales,  multasque  herbaa 
acres,  veluti  asarum  europasum,  betonica  officinalis, 
lavandula  spica,  origanum  marjorana,  mentha  pule- 
gium,  ruta  graveolens,  nicotiana  tabacums  hellebo- 
rus  niger,  euphorbia  officinarum,  &c.  inter  errhina 
ab  auctoribus  medicis  enumerantur.  Ex  his  vero, 
posteriora  duo,  propter  summam  suam  acrimoniam, 
raro  adhibentur,  et  profecto  non  temere  adhibenda 
sunt;  et  nicotiana  tabacum  omnium  hujus  generis 
remediorum  usitatissima  est,  magis  sane  luxuriae 
causa  quam  pro  remedio. 

mdviii.  Effectus  eorum,  ex  jam  dictis  de  evacu- 
antibus  remediis  generatim,  facillime  intelligentur. 
Exinanitio  quidem  ipsa  quam  efficiunt  nimis  exigua 
est,  quam  ut  generalem  massam  humorum  et  totum 
corpus  afficiat ;  sed  partes  vicinas  et  conjunctas  haud 
parum  afficere  potest. 

mdix.  Errhina  igitur,  nares  imprimis,  postea,  per 
consensum  illum  generalem  de  quo  saepius  jam  dic- 
tum  est,  totum  corpus  excitant ;  majorem  secretio- 
nem  et  fluxum  muci  narium,  aliorumque  qui  cum  eo 
excernuntur  humorum,  quales  sunt  lachryma?,  per 
suum  stimulum  efficiunt ;  distributionem  sanguinis 
aliquantum  mutant,  majore  nimirum  ejus  ad  nares, 

et  minore  igitur  ad  vicinas  partes,  derivatione  facta : 
et  demum,  excitata  sternutatione,  totum  corpus  qua- 
tiunt,  et  pene  convellunt. 

mdx.  Hinc  interdum  utilia,  prassertim  assuetis,  in 
defectu  aut  nimia  spissitate  muci  narium  (unde  ol- 
factus  vel  nullus  vel  depravatus,  et  alia  forsitan  et 
majoris  momenti  vitia,  veluti  oculorum  aut  totius 
capitis  morbi),  et  in  torpore,  sive  speciali  sive  gene- 
rali,  et  in  lethargo,  et  paralysi,  et  surditate,  et  amau- 
rosi,  et  lippitudine  varii  generis,  cum  sicca,  tum  hu- 
mida,  et  dolore  capitis,  et  quibusdam,  ut  fertur,  na- 
rium  morbis.  Narrantur  quoque  interdum  prodesse 
in  aliis,  et  quidem  remotiorum  partium  morbis,  ve- 
luti  gravedine,  phthisi,  inflammatione  pulmonis,  &c. 
Sed  de  eorum  usu  in  his  morbis  minus  constat.  Fer- 
tur  porro  sternutatio  ipsa  idoneis  remediis  excitata 
aliquando  profuisse  in  morbis  quibusdam  nervosi 
generis,  convulsionibus,  torpore,  paralysi,  &c.  In- 
gens  nimirum  et  subita  ista  corporis  agitatio,  et  fere 
convulsio  generalis,  abrupta  prava  consuetudine 
(ccclxxxvi),  et  superata  forsitan  irritatione  illa  un- 
de  alias  convulsiones  penderent,  his  quodammodo  re- 
medio  esse  potest,  partesque  antea  torpentes  et  pa- 
ralyticas  ad  sensum  motumque  denuo  ciere,  ut  ex 
artubus  paralyticis  nonnunquam  inter  sternutandum 
subsilientibus  manifestum  est. 

mdxi.  Errhina  vero  intempestive  adhibita  haud 
parum  nocent,  exinanitione  scilicet,  et  sanguinis  ca- 
put  versus  derivatione,  omnino  praster  naturam  fac- 
ta:  olfactum  quoque  obtundunt,  visum  aliquando 
lagdunt,  et  ventriculum  sa?pe  infirmant.  Sed  hoc, 
maxima  saltem  ex  parte,  viribus  narcoticis  medica- 
menti  vulgo  adhibiti  plane  tribuendum  est.  Utcun- 
que  vero  absurdus  et  perniciosus  bene  valentibus  sit 

primus  errhinorum  usus,  tali  consuetudini  aliquan- 
diu  stabilitae  (mcccli)  saepe  obtemperare  oportet. 

mdxh.  Sternutamenta  denique,  alia  et  minime 
obscura  ratione,  saepe  periculosa  sunt,  in  nimia  san- 
guinis  abundantia,  aut  in  capite  aut  pulmonibus 
congestione,  et  recente  et  vehemente  oculorum  in- 
flammatione,  et  in  ramicosis  :  neque  profecto  temere 
sunt  praecipienda  iis  qui  vel  hysteria  vel  morbo  co- 
mitiali  (mdx)  laborant. 

mdxiii.  Sialogoga  remedia  dicuntur  illa  quae  sa- 
livam  movent. 

mdxiv.  Hoc  autem  variis  modis  effici  potest; 
fluit  enim  saliva  copiosius  solito  si  os  idoneis  garga- 
rismatis  emollientibus  colluitur  atque  fovetur ;  fluit 
etiam  insigni  quantitate  inter  mandendum,  scilicet 
quia  actio  musculorum,  et  motus  maxillag  et  linguae, 
glandulas  quae  illam  secernunt,  et  meatus  qui  in  os 
deferunt,  probe  exprimunt  atque  emulgent,  quamvis 
res  ipsa  quae  manditur  mitissima  fuerit :  gargaris- 
mata  vero,  atque  niasticatoria  aliquantum  stimulan- 
tia  et  acria,  per  suum  stimulum  chemicum,  salivam 
multo  efficacius  movent.  Hinc  actio  multorum  sa- 
lium,  et  cerae,  resinae  pistachias  lentisci,  gummi-re- 
sinae  myrrhae,  aromatum,  nicotianaz  tabaci,  ejusque 
fumi,  &c.  in  cienda  saliva  facile  intelligetur. 

mdxv.  Quidam  animi  affectus,  et  soni  nonnulli 
acerrimi,  auribusque  ingratissimi,  magnum  salivae 
fluxum  saepe  efficiunt ;  sed  haec  nihil  ad  usum  medi- 
cum  pertinent. 

mdxvi.  Nausea  et  vomitus,  quo  modo  cunque  ex- 
citata,  etiam  sapores  nauseosi,  salivam  movent ;  hinc 
omniavomitoria  medicamentaadillam  ciendam  utilia. 
Sed  de  tali  eorum  usu  suo  jam  loco  (mccclxxxviii) 
dictum  est. 

mdxvii.  Ex  omnibus  vero  remediis,  argentum  vi- 
vum  maxima  et  certissima  vi  pollet  salivae  ciendse, 
et  solum  profecto  specialem  hujusmodi  vim  possidere 
videtur,  qua  via  cunque  in  corpus  receptum  fuerit, 
modo  quantitas  ejus  satis  ampla  sit,  ipsumque  idonea 
prasparatione  actuosum  redditum.  Efficacissimum 
enim  hoc  remedium  vires  suas  salutares  quodam- 
modo  ab  arte  accipit ;  natura  enim,  scilicet  dum  pu- 
rum  et  fluidum  est,  pene  iners  videtur,  et  ingente 
saspe  quantitate,  sine  incommodo,  aut  sane  ullo  effec- 
tu,  assumptum  est.  Per  trituram  vero  cum  oleosis 
aut  mucosis  rebus  extinctum,  aut  per  idonea  acida 
atque  alcalina,  aut  ignem,  in  formam  salis,  vel  oxidi, 
vel  vaporis,  redactum,  insignes,  et  fere  incredibiles 
vires  adipiscitur ;  ita  ut  minutissima  ejus  quantitas 
in  corpus  recepta,  nunc  saluberrimos  effectus  prsestet, 
nunc  gravissimas  noxas  efficiat.  Medici  atque  che- 
mici  per  aliquot  jam  secula  gnaviter  semet  occuparunt 
in  variis  excogitandis  hujus  remedii  praeparationibus, 
quarum  sexcentas  protulerunt ;  his  omnibus  vires  nec 
prorsus  easdem,  nec  tamen  multum  diversa?  constant : 
et  suas  singulas  laudes,  vel  saltem  suos  laudatores, 
habent.  De  minutis  vero  earum  differentiis,  variis- 
que  quibus  accommodatas  sint  usibus,  non  hic  est  locus 
dicendi.  Sat  fuerit  memorasse,  quamvis  omnes  sali- 
vam  moveant,  quasdam  tardius  quam  alias  os  affi- 
cere ;  et  sales  et  oocida  illius,  generatim  exhalationem 
(mcccclxix)  per  cutem  magis  promovere,  quam  me- 
dicamenta  quee  ex  eo  per  trituram  cum  sevo  aut 
melle  fiunt,  quaeque  salivam  promptius  fere  cient. 

mdxviii.  Varia  autem  remedia  sialogoga,  similes 
fere  effectus  ac  alia  evacuantia  prasstant.  Per  suum 
stimulum,  os,  et  linguam,  etpartes  vicinas,  et  aliqua- 
tenus  totum  corpus  excitant,  et  partim  hoc,  partim 

exinanitione  quam  efficiunt,  motum  sanguinis  in  iis 
partibus  promovent ;  impedimenta  vel  obstructiones 
qua3  naturali  oris  humorum  secretioni  obessent  surn- 
movent ;  et  distributionem  sanguinis  aliquantum  mu- 
tant,  majore  eo  derivatione  facta  ;  et  demum  fiuxus 
saliva?  etiam  modicus,  partes  vicinas  nonnihil  deplet, 
copiosior  vero,  et  diuturnior,  totum  corpus  exinanit. 

mdxix.  Hinc  sialogoga  remedia,  praesertim  quse 
ori  ipsi  admoventur,  inque  eo  manduntur,  aliquan- 
do  utilia  fiunt  in  defectu  aut  spissitate  humorum 
oris,  et  torpore  et  paralysi,  praesertim  lingua*  ip- 
sius ;  sed  non  negligenda,  imprimis  assuetis,  in  pa- 
ralysi  generali,  et  in  proclivitate  ad  apoplexiam,  aut 
lethargum ;  et  in  inflammatione  interdum,  aut  san- 
guinis  congestione,  aut  quibusdam  irritationibus  va- 
riarum  partium  oris,  faucium,  gutturis,  et  capitis,  ve- 
luti  dentis  aut  capitis  dolore,  et  hujus  hydrope,  et 
vertigine,  et  aurium  tinnitu,  et  surditate,  et  lippi- 
tudine,  et  caBcitate,  et  gravedine,  et  angina,  &c. 
Credita  sunt  utilia  saape  fuisse  ad  prsecavendam 
pestis  aliarumque  febrium  contagionem,  quam  multi 
putant  in  os  receptam  cum  saliva  devorari ;  nec  de- 
sunt,  prEesertim  nicotiance  tabaci  amatores,  qui  con- 
tendunt,  constantem  eorum  usum  haud  parum  pro- 
desse  multis  hominibus,  cum  torpidis,  tum  quoque 
valde  pituitosis. 

mdxx.  Nocent  vero  omnibus  sanis,  et  magis  ad- 
huc  quibus  ventriculus  infirmior  est ;  saliva  enim 
alimenti  concoctionem  multum  juvat. 

mdxxi.  De  saliva  per  argentum  vivum  cienda  ad 
luem  veneream  sanandam,  vix  opus  est  verba  facere ; 
satis  enim  constat  apud  medicos,  talem  in  isto  mor- 
bo  exinanitionem  nunquam  esse  utilem,  nunquam 
non  perniciosam ;  et  segros  optime  fere  et  certissi- 

me  sanari  (qusecunque  demum  remedii  actio  fuerit) 
quibus  argentum  vivum  ita  datur,  ut  neque  hanc, 
neque  sane  ullam  exinanitionem  manifestam  efficiat. 
Ingens  vero  saliva?  fluxus,  qualis  magna  solertia 
olim  effici  solebat,  et  cum  horrendis  aegrorum  cruci- 
atibus  diu  continuari,  corpori  gravissime  et  plurimis 
modis  nocet.  Non  tamen  inutile  est  argentum  vi- 
vum  ita  dare  ut  os  aliquantum  afficiat ;  sic  enim 
medicus  certo  sciet  remedium  aegri  corpus  perva- 
sisse,  et  plerumque  etiam  non  dubius  judicare  pote- 
rit  tantum  ejus  jam  esse  assumptum,  quantum  illi 
sit  profuturum,  donec  os  ad  statum  magis  sanum  re- 
diverit.  Maxime  profecto  dolendum  est,  quosdam 
tales  corporis  constitutiones  habere,  ut  vel  minima 
hujus  medicamenti  portio,  qualis  ad  morbum  istum 
sanandum  plane  non  sufficiat,  iis  salivam  copiosissi- 
me  moveat,  fortasse  cum  gravi  oris  inflammatione ; 
et  alios  ingentem  ejusdem  medicamenti  vim  aliquan- 
diu  tolerare,  ore  plane  intacto,  et  morbo  minime  sa- 
nato,  donec  tandem  ad  os  subito  et  vehementer  ruat, 
ibique  miserrime  sasviat.  Omne  quidem  hac  de  re 
tulerit  punctum,  qui  talem  argenti  vivi  praaparatio- 
nem  invenerit,  qualis  et  luem  veneream  penitus  era- 
dicet,  et  simul  neque  salivam  nioveat,  neque  os,  ne- 
que  ventricuium,  neque  intestina  laedat.  Interea 
vero  ea  prasparatio  eaque  administratio  remedii  opti- 
mas  habendas  sunt,  quae,  dum  morbum  tollunt,  illis 
partibus  minime  noceant. 

mdxxii.  Eocpectorantia  dicuntur  remedia  illa,  qua? 
exscreationem  a  pulmone  et  aspera  arteria  promo- 
vent. 

mdxxiii.  Talibus  profecto  remediis  saepe  opus  est, 
cum  partes  illse  adeo  frequenter  vel  tenui  et  acri 
muco  irritantur,  vel  nimia  muci  quantitate  pene  ob- 

ruuntur,  vel  demum  muco  nimis  spisso  et  tenace  gra- 
vantur,  qualis  difficillime  per  tussim  (dc,  et  seqq.) 
ejici  possit.  Alise  prseterea  res,  veluti  sanguis,  pus, 
aqua,  &c.  in  pulmone  accuinulatas  aut  efFusa?,  simi- 
liter  ac  nimis  copiosus  aut  morbosus  mucus,  sunt  ex- 
screandse ;  et  morbi  quidam  tali  exscreatione  optime 
solvuntur. 

mdxxiv.  Nil  mirum  igitur,  medicos  talia  remedia 
quasrentes,  multa  medicamenta  hoc  consilio  adhibu- 
isse.  Omnia  vero,  quibus  nomen  expectorantium 
imponere  placuit,  vel  admodum  exiguas,  vel,  quod 
pejus  est,  admodum  incertas  hujusmodi  vires  habent. 
Nondum  enim  constitit,  num  ullis  medicamentis  vis 
specialis  contingat  promovendi  secretionem  aut  ex- 
screationem  muci  a  pulmonibus ;  et  stimulantia  ge- 
neralia  in  corpus  recepta  pulmones  haud  multum 
afficere  solent ;  et  medicamenta  illa  quae  forma  va- 
porum  cum  spiritu  trahi  possunt,  neque  multum  pro- 
sunt,  neque  (satis  manifestis  de  causis)  communi  usui 
omnino  accommodata  sunt. 

mdxxv.  Ex  ampla  farragine  medicamentorum  qua* 
eocpectorantia  a  variis  auctoribus  dicta  sunt,  duo  ge- 
nera  maxime  eminent :  stimulantia  nimirum,  seu 
attenuantia  ;  et  emollientia,  seu  demidcentia,  seu  in- 
crassantia,  ut  promiscue  vocantur. 

mdxxvi.  Ex  stimulantibus,  efficacissima  fere  sunt 
scilla  maritima,  gummi-resina  ammoniacum,  ferula 
assa  foctida,  et  fortasse  nicotiana  tabacum,  vel  in  ore 
mansa,  vel  fumo  in  pulmonem  recepta ;  sed  multa 
alia  minoris  momenti  remedia,  veluti  arum  macula- 
tum,  hedera  terrestris,  erysimum  officinale,  iris  fio- 
rentina,  &c.  cum  his  enumerari  solent.  De  hujus- 
modi  medicamentorum  actione  nonnihil  inter  medi- 
cos  certatur;  alii  enim  credunt,  quicquid  beneficii 

ab  iis  accipiatur,  nauseae  (mdxxix),  vel  vomitioni 
forsitan,  quam  moveant,  totum  esse  tribuendum; 
dum  aliis  persuasissimum  est,  aliquid  stimuli  ab  iis 
derivatum,  et  cum  sanguine  ad  pulmones  delatum, 
partes  quae  mucum  secernunt  irritare,  et  hunc  ideo 
copiosiorem  et  tenuiorem  reddere.  Hoc  genus  ex- 
pectorantium  in  nimia  muci  pulmonis  spissitate  et 
tenacitate  maxime  prodest. 

mdxxvii.  Ad  alterum  genus  (mdxxv)  pertinent 
medicamenta  mitia,  oleosa,  gummosa,  mucosa;  qua- 
lia  sunt  oleum  oleae  Europasse,  oleum  amygdale  com- 
munis,  sebum  cetaceum,  vulgo  sperma  ceti  dictum, 
gummi  Mimosoe  Niloticce,  et  astragali  tragacanthce, 
saccharum,  Iinum  usitatissimum,  althaea  ofBcinalis, 
glycyrrhiza  glabra,  tussilago  farfara,  et  similia.  Ex 
his  autem,  oleosa,  utpote  quas  ventriculum  sa?pe  gra- 
vant,  plerumque  minus  idonea  sunt,  et  gummosa 
igitur,  aut  mucosa  medicamenta,  iis  fere  anteponenda. 
Hoc  genus  utilissimum  est,  ubi  mucus  nimis  tenuis 
et  acer,  tussis  valde  frequens  et  pene  inanis,  et  mag- 
na  irritatio  pulmonis  et  asperae  arteriae  adsunt.  De 
hujusmodi  quoque  medicamentorum  actione  lis  ali- 
qua  est ;  scilicet  quae  alii  in  sanguinem  recepta,  ad- 
que  pulmonem  delata,  alii  tantum  inter  devorandum 
(faucibus  nimirum  et  glottide  illitis,  et  sic  a  quibus- 
dam  irritationibus  defensis),  prodesse  opinantur.  Et 
boc  saltem  certum  est,  multa  eorum  tussim  adeo 
subito  sistere,  et  irritationem  prius  molestissimam 
tollere,  ut  minime  credibile  sit  vel  minutissimam  il- 
lorum  particulam  cum  sanguine  ad  partes  laborantes 
pervenisse ;  tussi  vero  sopita,  et,  quae  inde  penderet, 
pulmonis  agitatione  paulisper  composita,  mucus  qui 
in  pulmone  et  aspera  arteria  aderat,  quamvis  prius 
nimis  tenuis,  et  forsitan  acer,  per  remoram  spissescit 

atqtie  mitescit,  viribusque  interim  Eegri  aliquantum 
refectis,  prima  tussicula  postea  accidente,  facile  et 
copiose  ejicitur.  Praaterea,  morbosa  ista  muci  tenui- 
tas  et  acrimonia,  quamvis  interdum  accidere  videa- 
tur,  neque  adeo  certum  neque  adeo  frequens  vitium 
est,  neque  tanti  momenti,  ac  multi  medici  existima- 
verint ;  pleraque  enim  signa  atque  molestiae  quas  ab 
ea  provenire  existimata  sunt,  verisimilius  imputari 
possunt,  partim,  defectui  istius  muci,  qualis  sub  in- 
flammationem  mucosse  membrana?  accidere  solet; 
partim  quoque,  acriori  illi  sensui,  auctseque  stimuli 
cujusvis  impatientia?,  quse  omnibus  partibus  inflam- 
matis  accidunt ;  partim  demum,  gravissima?  irri- 
tationi  tussis  crebrse,  totum  pulmonem  quatientis,  et 
asperam  arteriam,  et  prasertim  glottidein,  irritantis, 
earumque  mucum  abradentis.  Horum  omnium  tan- 
ta  est  vis  et  noxa,  ut  aer  ipse,  quamvis  lenissimus, 
stimulo  tandem  sit,  neque  spiritus  quidem  sine  gravi 
irritatione  atque  dolore,  et  tussi  frequentissima,  pos- 
sit  reciprocari. 

mdxxviii.  Eadem  porro  ratio  est  somni  naturalis, 
qui  sane  exscreationem  aliquandiu  sistit,  eandem 
vero  postea  efncacissime  promovet ;  et  opii  quoque 
eodem  consilio  adhibiti,  ut  nunc  seepe  solet,  cum  in- 
signi  asgrotantium  beneficio. 

mdxxix.  Omnia  vomitoria  medicamenta,  sive  ple- 
nam  vomitionem,  sive  nauseam  tantum  civerint,  ex- 
screationem  a  pulmone  et  aspera  arteria  plane  promo- 
vent.  Hoc  non  soii  agitationi  vomendi  (quamvis  h&c 
sane  nonnihil  interdum  prodesse  possit)  tribuendum 
est ;  stimulus  forsan  medicamentij  veluti  scilla?  ma- 
ritima?,  ad  pulmonem  pervenit,  et  sic  juvat ;  et  nausea 
demum,  perconsensum  illum  egregium  ventriculum 
inter  et  multas  alias  partes,  vel  spasmum,  siquis  forte 

adsit,  minutissimorum  vasorum  secernentium  et  ex- 
halantiura  pulmonis  solvere  potest,  vel  vasa  ista  (ut 
de  vasis  summa?  cutis  multi  opinantur)  ad  validiorem 
actionem  excitare,  unde  mucus  copiosior  simul  et 
sanior,  ejusque  exscreatio  facilior. 

mdxxx.  Idem  fere  predicari  potest  de  sudore,  vel 
sponte  sua  profluente,  vel  idoneis  remediis  excitato ; 
qui  sane  interdum  eocpectorans  remednim  fit  haud 
contemnendum.  Forsitan  etiam  huc  referri  debet 
beneficium  istud,  non  leve  profecto,  quod  ab  idonea 
exercitatione,  et  imprimis  ab  equitatione,  percipitur 
cum  multum  a  pulmone  exscreandum  est 

mdxxxi.  Vapores  aquae  calidse  cum  spiritu  in  pul- 
monem  hausti,  hunc  fovent,  humectant,  molliunt, 
laxant,  spasmum,  siquis  adsit,  solvunt,  exhalationem 
et  muci  secretionem  promovent,  hunc  quoque  diluunt 
et  attenuant,  ejusque  sic  exscreationem  promptiorem 
et  faciliorem  reddunt,  et  demum  bonum  remedium 
eccpectorans  fiunt.  Vapores  acriores,  veluti  acidi  a- 
cetosi,  et  nicotianaz  tabaci  fumus,  interdum  adhiben- 
tur,  et  nonnullis  aagris  haud  male  convenire  possunt, 
sed  multis  inassuetis  pene  intolerabiles  sunt. 

mdxxxii.  Denique  epispctstica  remedia,  veluti  ve- 
sicatoria,  pectori,  aut  ateri,  aut  dorso  imposita,  ex- 
screationem  haud  raro  manifeste  promovent.  Haac 
quoque,  ut  postea  fusius  xponendum  erit  (Cap. 
xij),  per  consensum  illum  egregium  qui  externas 
inter  et  internas  partes  intercedit,  has  variis  modis 
afficiunt,  et  spasmum$o\\ ux\t,  et  inflammationem  tol- 
lunt,  et  magis  equalem  ideo  sanguinis  distributionem 
restituunt,  siquando  hasc  antea  abnormis  fuisset.  His, 
ut  videtur,  facultatibus,  potius  quam  stirnulo  ulli 
qtiem  pulmoni  impertiant,  vires  eorum  expectoranlc^ 
sunt  imputandas. 

Cap.  XXXIX. — De  remediis  emmcnagogis. 


mdxxxiii.  Jlvemeuia  emmenagoga,  vel  menagoga, 
apud  medicos  dicuntur  illa  quae  menses  movent. 

mdxxxiv.  Fluxus  iste,  fceminis,  per  magnam  vitee 
partem,  naturalis  et  necessarius,  duntaxat  salutaris, 
interdum  sub  pubertatem  non  ut  debet  prorumpit, 
et  sa^pe  postquam  aliquoties,  vel  diu,  fceminis  justis 
intervallis  rediverit,  deficit,  vel  prorsus  subsistit, 
quamvis  ipsse  neque  uterum  gerant,  neque  ubera 
infanti  prsebeant.  Hinc  plurimi  et  graves  morbi, 
nec  raro  (ut  suo  jam  loco  (Cap.  xxi)  expositum  est) 
valetudo  ab  omni  fere  parte  labefacta. 

mdxxxv.  Medici  vero,  docente  ipsa  Natura  per 
exempla  pene  quotidiana,  innumeros,  et  alioquin  in- 
sanabiles  morbos,  a  tali  mensium  defectu  oriundos, 
iisdem  denuo  fluentibus  sublevari  vel  solvi,  summa 
ssepe  ope  nituntur  ut  fluxum  istum  arte  sua  eliciant; 
multaque  imprimis  medicamenta  adhibere  solent, 
qualia  existimata  sunt  specialem  istiusmodi  vim  pos- 
sidere. 

mdxxxvi.  Quamvis  autem  plurima  et  diversissima 
medicamentorum  genera,  a  variis  neque  sane  parvi 
nominis  auctoribus,tanquamtgregia,et  quidem  certis- 
sima  in  mensibus  provocandis  auxilia,  nuper  et  olim 
miris  laudibus  fuerint  cumulata,  parum  adhuc  constat 
num  ulli  medicamento  specialis  ejusmodi  vis  contin- 
gat;  non  quod  dubium  sit  multa  medicamenta  id  saepe 
effecisse,  sed  quia  per  aliam  et  magis  generalem  ac- 
tionem,  salutarem  istum  effectum  praastitisse  videan- 
tur,  neque  vel  uterum  specialiter  afficere  aut  irritare, 
neque  menses  ciere,  per  facultatem  ullam  singularem, 
quali  argentum  vivum,  aut  scilla,  aut  aloe,  salivam, 
vel  urinam,  vel  alvum  movent.  Et  interim  satis  cer- 
tum  est,  pleraque  medicamentorum,  quas  mulierculse, 
et  quidem  multi  medici,  ad  provocandos  menses  dili- 
genter  adhibent,  vel  prorsus  inefficacia  esse,  vei  in 
illum  duntaxat  finem  minime  accommodata. 

mdxxxvii.  Non  tamen  dissimulandum  est,  quae- 
dam  medicamenta,  qiia?  nullas  alias  vires  ostendant, 
nec  ullas  alias  partes  afficiant,  uterum  insigniter  affi- 
cere,  mensesque  efficacissime  movere,  interdum  visa 
esse.  Clarus  enim  auctor,  omnique  fide  dignus,  tes- 
tatur,  se  talem  in  herba  haud  magni  nominis  in  me- 
dicina,  rubia,  scilicet,  tinctorum,  virtutem  deprehen- 
disse ;  cujus  radix  in  plurimis  casibus,  cum  novis  tum 
vetustis,  a  variisque  causis  provenientibus,  signaque 
diversissima  habentibus,  multisque  aliis  remediis  prius 
adhibitis  minime  cedentibus,  mirabiliter  profuisse, 
mensesque  praater  omnem  spem  provocasse,  visa  fuit. 
Quo  pacto  talis  herba,  alioquin  nullius  vis  aut  sti- 
muli,  uterum  irritet,  vel  ullo  rnodo  afficiat,  et  san- 
guinem  adeo  efficaciter  foras  propellat,  explanatu 
difficillimum  est :  hoc  autem  plenior  experientia?  do- 
ceat.    Interim,  magis  forsitan  dolendum  est  quam 

mirandum,  remedium  adeo  lene  et  tutum,  delicatis- 
simis  etiam  foeminis  facile  tolerabilem,  omnibusque 
morbi  casibus  pariter  accommodatum,  non  semper 
pari  cum  successu  adhiberi,  et  quidem  in  multis  jam 
a?gris  frustra  fuisse  tentatum. 

mdxxxviii.  Alia  vero  medicamenta  quod  attinet 
ad  provocandos  menses  adhiberi  solita;  quae  alias, 
et  magis  generales  et  manifestas  vires  possident,  qui- 
bus  in  suppressis  mensibus  opem  ferre  videantur ; 
quamvis  natura?  non  modo  diversa?,  sed  plane  con- 
trarias  (dcccxvii)  sint,  actio  et  administratio  eorum 
facile  intelligentur,  si  nobiscum  perpendimus  quam 
variaB  (dcccxv,  dcccxvi)  causas  menses  vel  sistere 
vel  arcere  soleant,  et  quot  quamque  diversa?  affec- 
tiones  morbosas  ab  illorum  defectu  in  variis  casibus 
proveniant.  Quicquid  enim  causam  mali  summovet, 
ipsi  quodammodo  remedio  erit ;  quicquid  prasterea 
mala  a  suppressis  mensibus  oriunda  sublevat  vel 
tollit,  vel  quibusdam  tantum  ex  iis  occurrit,  menses 
sospe  denuo  revocabit,  corpore  nimirum,  propter 
hujusmodi  levamen,  ad  solita  sua  munera  melius  in 
posterum  valente.  Non  secus  enim  ac  menses  rite 
fluentes  ad  prosperam  valetudinem,  prospera  vale- 
tudo  ad  istum  fluxum  maxime  conducit. 

mdxxxix.  Menses  vero  a  duabus  causis  generalibus 
frequentissime  deficiunt ;  scilicet  vel  a  defectu  vis 
quas  sanguinem  per  vasa  atque  foramina  uteri  pro- 
pellere  debuisset,  nihil  prater  solitum  exitui  ejus 
obstante  ;  vel  a  renixu  aut  impedimento  aliquo  pree- 
ter  naturam,  quale  neque  solitse  corporis  vires,  qua? 
sanguinem  propellerent,  neque  sane  multo  majores, 
quas  vel  natura  vel  ars  suscitaverit,  superare  queant. 
Sajpissime  vero  utrumque  vitium  simul  adest,  vel  ab 
initio  casus,  vel  si  hic  ab  alterutra,  et  prasertim  a 

posteriore,  primo  ineeperit,  tamen  ipse  mensium  de- 
fectus  alterum  haud  raro  efficiet,  unde  morbus  gra- 
vior,  diuturnior,  sanatu  difficilior. 

mdxl.  Si,  propter  pravam  uteri  vel  vaginae  fabri- 
cam,  sive  a  natura  derivatam,  sive  morbo  corruptam, 
sanguis  vel  in  illum  exprimi  vel  per  hanc  elabi  ne- 
queat,  cujusmodi  apud  idoneos  auctores  nonnulla, 
quamvis  rarissima,  extant  exempla,  perspicuum  est, 
tale  impedimentum  vel  sola  chirurgia  esse  summo- 
vendum,  vel  morbum  omnino  insanabilem  fore,  et 
omnia  duntaxat  medicamenta  ad  provocandos  menses 
frustra  adhibitum  iri. 

mdxli.  Quod  si  menses  (ut  seepe  solent),  propter 
impedimentum  multo  levius,  et  sublatu  facilius,  sub- 
stiterint,  veluti  nimis  arctam  vasorum  et  foraminum 
uteri  contractionem,  seu  spasmum,  frigore,  aut  gravi 
animi  affectu,  aut  febre,  &c.  inductum  ;  vel  si,  prop- 
ter  generalem  corporis  inflrmitatem,  sanguinisque 
imprimis  motum  nimis  languidum,  menses  defece- 
rint;  vel  si,  propter  abnormes  alias  partes  versus 
sanguinis  derivationes,  hic  minore  quam  par  esset 
impetu  et  quantitate  ad  uterum  fuerit  delatus  ;  vel 
si,  per  diuturnum  mensium  defectum,  vasa  atque 
foramina  uteri  paulatim  coarctata  et  pene  conclusa 
fuerint ;  vel  demum,  si,  nullo  dato  per  uterum  exitu 
sanguini  illi  qui  debuisset  effundi,  toto  corpore  mul- 
tum  turbatum  fuerit,  et  nimius  imprimis  sanguinis 
impetus,  ejusdemque  distributiones  morbosa?,  lumbo- 
rumque,  et  ventris,  et  capitis  dolores,  et  convulsiones 
hysterica^,  &c.  acciderint,  cunctaque  tandem  corporis 
munera  impedita  vel  lassa  fuerint ;  tum  plane  variis 
remediorum  generibus  erit  locus,  veluti  emollientibus, 
infirmantibus,  stimulantibus,  sedantibus,  anodynis, 
antispasmodicis,  variisque  demum  evacuantibus. 

Mdxlii.  In  mensium  defectu,  memoria  usque  te- 
nere  oportet,  non  semper  ullis  opus  esse  remediis  ad 
ipsos  elieiendos  aut  revocandos,  sive  solita  astate  non 
proruperint,  sive  postquam  aliquoties  profluxissent, 
praster  naturam  substiterint ;  praesertim  si  valetudo 
coetera  bona  fuerit.  In  tali  enim  statu,  natura  ipsa, 
menses,  si  antea  nulli  fuerant,  suo  empore,  arte  vix 
festinando,  proferre  solet,  eosdemque  aliquandiu  siib- 
sistentes  denuo  reducere.  Neque  alia  profecto  vide- 
tur  esse  ratio  virium  quas  nonnullis  imputare  placuit 
remediis  quibusdam  anilibus,  quee  revera  nullas  in 
mensibus  eliciendis  habent :  si  vero  per  tempus  satis 
longum  adhibita  fuerint,  corpore  interim  reliquis  suis 
mediocriter  functo  muneribus,  menses  fere  iterum 
prodibunt ;  laudesque  sic,  teinpori  et  naturae  solum 
debita?,  inutilissimo  forsitan  medicamento  facile  tri- 
buentur.  Hinc  quoque  cogi  potest,  quascunque  ad 
menses  provocandos  dentur  remedia,  idoneum  victus 
et  vitas  genus,  quale  scilicet  ad  generalem  corporis 
sanitatem,  variis  saepe  modis  laesam,  maxime  condu- 
cat,  nunquam  esse  negligendum. 

mdxliii.  Singula  vero  remedia  quod  attinet  ad 
eliciendos  menses  dari  solita,  tametsi  uniuscujusque 
actio  et  usus  haud  male  intelligantur,  tamen  asgre  in 
pulchrum  aut  accuratum  ordinem  reducuntur ;  prop- 
terea  quod  multa  et  efficacissima  eorum  non  uno  tan- 
tum  sed  variis  modis  prosint,  variosque  simul  neces- 
sarios  aut  salutares  duntaxat  effectus  sa?pe  praestent ; 
variis  ideo  consiliis,  inque  variis  casibus,  pariter  ad- 
hibenda. 

mdxliv.  Sic  idonea  corporis  exercitatio,  qute  om- 
nium  hujusmodi  remediorum  longe  optimum  est,  di- 
versisque  casibus  accommodatissimum,  sive  a  defectu 
virium  quse  sanguinem  propellere  debuissent,  sive  ab 

insolito  impedimento  atque  renixn,  iis  segre  superan- 
do,  menses  substiterint,  sive  utrumque  simul  vitium 
adsit,  totaque  demum  valetudo  labascat,  utilissima 
esse  poterit ;  corpore  scilicet  probe  excitato,  spasmo, 
si  quis  forte  adsit,  soluto,  motu  sanguinis  expedito, 
impetuque  ejus  intenso,  derivationibus  ejus  abnor- 
mibus  atque  morbosis  submotis,  et  asquali  et  naturali 
distributione  per  totum  corpus  effecta,  hujus  simul 
viribus  refectis,  cunctisque  demum  corporis  muneri- 
bus,  morbo  lassis  et  languentibus,  efficacissime  adju- 
tis  atque  promotis. 

mdxlv.  Proximum  forsan  huic,  inter  remedia  qua3 
menses  eliciunt,  locum  occupare  meretur  aura  elec- 
trica,  quse  etiam  toti  corpori  per  ictus  (mcci)  admo- 
ta,  sed  promptius  et  certius  adhuc  circa  lumbos,  et 
abdomen,  et  pubem,  adhibita,  menses  adeo  potenter 
movet,  ut  saspe  ipso  temporis  puncto  quo  adhibetur 
inopinantibus  prorumpant ;  et  hoc  stimuloejus  plane 
tribuendum  est. 

mdxlvi.  Excitantes  etiam  animi  affectus,  quo- 
rum  tantus  tamque  salutaris  ssepe  reperitur  stimulus 
(mccx),  haud  parum  sa?pe  valent  in  reducendis  men- 
sibus,  non  secus  ac  contrarium  genus  affectuum  eos- 
dem  saepe  cohibet. 

mdxlvii.  Plurima  quoque  medicamenta  stimulan- 
tia  ad  ciendos  menses  saspe  dantur,  et  haud  raro 
manifeste  prosunt ;  pleraque  etiam  et  optima  medi- 
camentorum  quibus  specialis  istiusmodi  vis  imputari 
solet,  nihil  aliud  sunc  quam  stimulantia  generalia ; 
neque  obscura  ratio,  qua,  stimulato  corpore,  motu- 
que  imprimis  sanguinis  incitato,  menses,  quacunque 
causarum  jam  (mdxxxix)  expositarum  suppressos, 
talia  medicamenta  sa?pe  propellant.  Ex  his  vero 
gummi  calida  seu  fcetida,  et  castoreum,  et  similia, 

optima  fere  sunt  et  efficacissima ;  non  desunt  tamen 
qui  varias  herbas  acres,  earumque  olea  volatilia  alias- 
que  pracparationes  multum  laudant ;  veluti  rutam 
graveolentem,  juniperuin  sabinam,  mentham  pule- 
gium,  helleborum  nigrum,  aliasque  bene  multas  mi- 
norum  et  magis  incertarum  virium ;  quales  suut 
aristolochia  serpentaria,  crocus  sativus,  marrubium 
vulgare,  matricaria  parthcnium,  &c.  Amplissimum 
profecto,  et  prorsus  mirum,  de  viribus  hellebori  nigri 
in  mensibus  eliciendis,  testimonium  accepimus  a  viro 
experientissimo  et  celeberrimo,  qui  summos  in  arte 
medica  honores  diu  occupavit.  Non  dubitavit  clarus 
hic  auctor  firmissime  asseverare,  tantum  in  ista  herba 
inesse  virtutem,  ut  vix  meminisset  eam,  cum  ad 
menses  eliciendos  data  esset,  spem  suam  unquam 
fefellisse;  seque  prasterea  notasse,  quotiescunque, 
propter  pravam  partium  conformationem,  vel  aliam 
quamcunque  causam,  frustra  adhibita  fuisset,  tum 
sanguinem  per  alias  vias  fuisse  propulsum  ;  unde  col- 
legit,  egregiam  et  singularem  prorsus  vim  sanguinem 
propellendi  remedio  suo  constare.  Sed  dormitabat 
certe  bonus  senex,  nunquam  aliter  tantum  de  tali 
medicamento,  inque  tali  morbo,  testimonium  daturus, 
honesti  scilicet  viri  et  sapientis  medici  gravitate  at- 
que  prudentia  pariter  indignum,  et  experientias  pene 
quotidianas  dissentaneum.  Quamvis  enim  herba 
adeo  laudata  bonum  aliquando  remedium  fiat,  et  san- 
guinem  forsitan,  per  uterum  minus  exeuntem,  per 
alias  vias  nonnunquam  foras  propulerit  (quod  sanede 
omni  acriore  medicamento  stimulante  eredibile  est) ; 
tantum  abest  ut  hoc  perpetuum  aut  certum  sit,  ut 
ne  decimae  cuique  aegras  quas  eam  hauserit  remedio 
fuevit,  neque  millesimae  cuique  alia  et  morbosa  san- 
guinis  profluvia  effecerit. 

mdxlviii.  Cum  stirnulantibus  quoque  remediis 
cmmenagogis  recenseri  debet  argentumvivum,  quippe 
eujus  non  alia  videtur  esse  vis  et  usus  in  eliciendis 
mensibus.  Olim  quidem  multis  medicis  persuasum 
fuit  menses  saapissime  supprimi  a  morboso  sanguinis 
lentore  seu  spissitate,  et  argentum  vivum  insigni  vi 
pollere  sanguinem  resolvendi  et  attenuandi :  nunc 
vero  ambas  hee  opiniones  pariter  obsoluerunt ;  reme- 
dium  autem  interdum  non  inutile  est,  praesertim  in 
diuturno  mensium  defectu. 

mdxlix.  Proxime  post  haec  veniunt  remedia  quae- 
dam  quae  menses  aliquando  movere  aut  reducere 
videntur,  per  vim  aliquam  mixtam  et  ancipitem,  ro- 
borantem  scilicet  simul  et  stimulantem,  qualis  in 
multis  herbis  amaris  (mxcix,  mcxcvi)  inesse  videtur. 
Huc  quoque  referri  possunt  quaedam  ex  medicamen- 
tis  jam  (mdxlvii)  recensitis :  nonnulli  vero  omnia 
amara  inter  emmenagoga  enumerare  volunt ;  sed  eo- 
rum  vires  neque  magnae  neque  certae  reperiuntur. 

mdl.  Ferrum  variis  modis  praeparatum,  et  aquae 
medicinales  ferratas,  quorum  vires  roborantes  certe 
haud  exiguaa  sunt,  in  eliciendis  mensibus  insigniter 
saape  prosunt.  Qua2  vero  hoc  consilio  fontes  medici- 
nales  ferratos  petunt,  alia  simul,  neque  fortasse  mi- 
noris  momenti,  auxilia  (mcxxxvii)  habere  solent. 

mdli.  Ex  roborantibus  vero  remediis,  balnenm 
frigidum  in  eliciendis  mensibus  longe  optimum  et 
efficacissimum  existit,  non  magis  forsitan  ob  vires 
suas  roborantes,  quam  saluberrimum  illum  stimulum 
quem  corpori  impertit.  Recordandum  est  heec  et 
similia  remedia  stimulantia  et  roborantia,  non  modo 
impetum  sanguinis  intendere,  verum  insuper,  sub- 
motis  abnormibus,  aBqualem  et  naturalem  ejus  dis- 
,tributionem  efficere,  ipsumque  spasmum,  quem  primo 

statim  aspectu  auctura  viderentur,  haud  raro  solvere 
atque  arcere. 

mdlii.  Variis  modis  medici  conati  sunt  stimulan- 
tia  medicamenta  ita  adhibere,  ut  uterum  quam  maxi- 
me  afficerent.  Hoc  consilio  emplastra  stimulantia 
ex  gummi  calidis,  &c.  abdomini  partibusque  vicinis 
interdum  imposuerunt.  Talis  autem  medicina  nunc 
pene,  vel  penitus,  obsoluit.  De  ictibus  vel  scintillis 
electricis  prope  uterum  adhibendis,  jam  (mdxlv)  dic- 
tum  est. 

mdliii.  Cathartica  acriora,  solutu  prassertim  diffi- 
cilia,  adqueimum  usque  intestinum  suam  acrimoniam 
deducentia,  non  illud  modo,  sed,  propter  vicinitatem 
partium  vasorumqueconjunctiones,uterum  quoquein- 
signiter  irritant,  etmenses  saspe  efficacissime  eliciunt ; 
neque  aliud  fere  medicamentum  quam  aloe  hoc  con- 
silio  frequentius  aut  felicius  adhibetur.  Hasc  quidem, 
et  sane  omnia  hujusmodi  medicamenta,  in  mensibus 
provocandis  adeo  sunt  efficacia,  ut  ipsos  saape  intem- 
pestive  eliciant,  mulieribus  scilicet  quae  uterum  ge- 
runt,  unde  ingens  profluvium,  et  abortus,  vel  forsan 
vitaa  ipsius  discrimen.  Lotiones  quoque  acriores  per 
anum  infusae,  eadem  ratione,  menses  aliquando  mo- 
vent. 

mdliv.  Sunt  quibus  visum  est  medicamenta  diu- 
retica  acriora,  et  prseSertim  meloen  vesicatorium,  eo- 
dem  consilio  prascipere ;  et  satis  verisimile  est  medi- 
camentum  quod  vesicam  adeo  vehementer  irritat, 
tantamque  eam  versus  sanguinis  derivationem  faciat, 
uterum  quoque  aliquantum  esse  affecturum,  menses- 
que  fortasse  citurum  :  sed  de  tali  diureticorum  usu 
hactenus  per  experientiam  minus  constitit. 

mdlv.  Nonnullidemum  non  dubitarunt  stimulan- 
tia  medicamenta,  pro  pessis,  naturalibus  condere,  vel 

fluida  forma  in  uterum  ipsum  infundere.  Talis  vero 
medicina  communi  usui  minime  accommodata  est, 
quippe  quam  honestae  fceminae,  ob  speciem  turpitudi- 
nis,  vix  admitterent.  Prasterea,  effectus  ejus  parum 
certi  simt,  viresque  valde  ancipites  ;  uterus  enim  na- 
tura  delicatissimus,  adque  obstructionem,  et  sane. 
schirrum,  admodum  proclivis,  non  temere  est  lrn- 
tandus. 

mdlvi.  Huc  tamen  referri  debet  aliud  remedium 
satis  tutum  et  naturale,  et  saspe  efficacissimum  ;  jus- 
tus  scilicet  Veneris  cultus.  Quantum  hoc  in  mensi- 
bus  evocandis  valeat  remedium,  plurima?  puellaa, 
donec  virgines  erant,  pallidas,  macras,  male  sanas, 
felice  conjugio,  nitidae,  vegetae,  roseae,  brevi  factae, 
non  ambigue  testantur. 

mdlvii.  Multa  quoque  remedia  antispasmodica, 
non  modo  stimulantia  (mclxxxiii),  aut  fcetida 
(mdxlvu),  quorum  vires  ancipites  sunt,  sed  plane 
sedantia,  et  quidem  narcotica,  veluti  opium,  conium 
maculatum,  hyosciamus  niger,  ad  evocandos  menses 
saape  data  sunt,  et  haud  raro  insigniter  profuerunt. 
Parum  sane  constat  de  singularibus  viribus  quas  non- 
nullis  conio  maculato  et  hyosciamo  nigro  imputare 
placuit ;  sed  non  dubitandum  est  haec  interdum,  simi- 
liter  ac  opium,  etsi  vix  magis,  esse  profutura.  Opium 
vero,  in  multis  casibus,  nienses  efficacissime  movet, 
et  ssepe  omnibus  aliis  medicamentis  plane  anteponen- 
dum  est ;  nimirum  cum  solita  naturas  molimina  fiunt, 
et  sanguis  non  modo  velocius  solito  movetur,  sed  ad 
uterum  simul  copiosius  derivatur,  quanivis,  propter 
contractionem  nimis  validam,  seu  spasmum  vasorum 
et  foraminum  uteri,  exire  nequeat :  et  talis  corporis 
conditio  haud  ambiguis  plerumque  signis  sciri  potest, 
pulsu  imprimis  frequente  et  valido,  auctoque  cu  5 

ealore,  et  gravibus  uteri  lumborumque  doloribus,  et 
nausea,  et  vomitu,  aliisque  signis  ventriculi  male  se 
habentis,  et  capitis  dolore  et  gravitate,  omnibusque 
demum  notis  sanguinis  ab  utero  quasi  pulsi,  inque 
alias  adeo  partes  derivati.  In  hoc  statu,  opium,  etiam 
per  os  sumptum,  spasmum  solvit,  vasa  atque  foramina 
uteri  laxat,  et  sic  sanguini  per  illum  exitum  saspe 
conciliat ;  sed  multo  fere  efficacius  reperitur,  in  ima 
intestina  per  ciysterem  infusum  ;  cujus  rei  ratio  mi- 
nime  obscura  est. 

mdlviii.  Eodem  fere  consilio,  et  stepe  haud  exiguo 
cum  successu,  in  similibus  casibus  prascipiuntur  re- 
media  quaedam  emollientia  et  infirmantia,  et  impri- 
mis  evacuantia.  Etiam  sanguinis  detractio  saepe  uti- 
lis,  interdum  prorsus  necessaria ;  praesertim  in  casu 
recente,  in  vetusto  enim  tali  rarius  opus  est  auxilio. 
Non  sane  expectandum  est  hanc  exinanitionem, 
quamvis  quadruplo  forsan  largiorem  naturali  quse 
defecerat,  mala  ab  ejus  defectu  provenientia  asque 
subito  et  efficaciter  esse  sublaturam.  Ubi  tamen 
multa  febris,  et  irritatio,  et  graves  dolores,  et  pulsus 
plenus,  frequens,  validus,  adsunt,  plerumque  utilis 
est ;  et  non  modo  ista  signa  morbosa  sublevat,  et 
noxis  quibuscunque  a  defectu  mensium  oriundis  ali- 
quatenus  occurrit,  sed  ipsos  quoque,  laxatis  omnibus 
vasis,  haud  raro  brevi  reducit. 

mdlix.  Vomitio  quoque  menses  aliquandiu  sup- 
pressos  saepe  evocat ;  partim  fortasse  stimulo  medi- 
camenti  quod  haustum  erat;  partim  agitatione  et 
ingentibus  nixibus  vomendi,  qua?  totum  corpus,  et 
abdomen  pisesertim,  quatiunt,  et  excitant,  ejusque 
viscera  probe  comprimunt,  et  multas  eorum  obstruc- 
tiones  tollunt,  et  sanguinis  motum  per  ea  expediunt ; 
partim  demum,  spasmo  soluto,  vasisque  per  totum 

corpus  laxatis,  ita  ut  libera  et  naturalis  denuo  fiat 
sanguinis  distributio.  Qualiscunque  vero  rei  ratio 
fuerit,  hoc  duntaxat  firmum  est,  menses  saspe,  intra 
paucas  horas  a  vomitione,  fceminis  redire  quibus  diu 
defecissent,  et  interdum  etiam  inter  vomendum  su- 
bito  prorumpere. 

mdlx.  Alvi  demum  purgatio  ad  eundem  finem  ali- 
quando  conducit,  non  modo  stimulo,  sive  generali, 
sive  speciali  (mdliii),  medicamenti  quod  adhibetur, 
sed  corpore  simul  soluto,  vasis  omnibus,  prsesertim 
in  abdomine,  laxatis,  obstructionibus  et  morbosis 
sanguims  in  eo  congestionibus  sublatis,  motuque 
sanguinis,  per  omnia  ejus  viscera,  partesque  vicinas, 
probe  expedito.  Hinc  etiam  per  leniora  medicamen» 
ta,  et  quae  dicuntur  refrigerantia,  efTecta,  interdum 
utilis,  in  iisdem  fere  casibus,  et  ratione  non  multum 
aliena,  ac  sanguinis  detractio  prodesse  solet. 

mdlxi.  Multa  denique  remedia,  prassertim  emol- 
lientia,  quas  sanguinem  deorsum  invitant,  uterumque 
versus  copiosius  derivant,  vel  reducunt,  vel  cogunt, 
ad  evocandos  menses  saspe  egregie  prosunt.  Ad 
hunc  finem,  crebra  et  valida  femorum  crurumque 
frictio,  et  calor  variis  modis  iis  partibus  admotus,  et 
balneum  imprimis  calidum,  et  fomenta,  et  lotiones, 
et  vapores  aquas  tepidas,  vel  artubus  inferioribus,  vel 
ipsis  naturalibus,  vel  partibus  vicinis,  saspe  adhiben- 
tur,  nec  raro,  satis  manifesta  ratione,  multum  pro- 
sunt.  Semper  quoque  utile  est,  in  omni  casu  men- 
sium  deficientium,  pedes  et  crura  calida  servare,  vel 
a  frigore  saltem,  et  humore,  diligenter  et  curiose  de- 
fendere  ;  nimirum  quia  nulla  fere  frequentior  existit 
hujusmodi  defectus  causa  quam  frigus  artubus  infe- 
rioribus  admotum. 

mdlxii.  Postremo,  insigniter  aliquando  profuit, 

idonea  imposita  ligatura,  quas  cochlea  ad  libitum 
constringeretur,  femorum  arterias  ita  comprimere, 
ut  sanguis  per  eas  minus  transiens,  inque  vasa  uteri 
copiosius  et  majore  impetu  derivatus,  haec  pateface- 
ret  et  permearet.  Hoc  genus  auxilii  (cui  sua  plane 
incommoda  sunt)  menses  saepe  quam  citissime  expri- 
mit,  juvantibus  praesertim  remediis  quibusdam  emol- 
lientibus  et  laxantibus  jam  (mdlxi)  recensitis. 

mdlxiii.  Cum  varia  remedia,  quae  ad  menses  eli- 
ciendos  praecipiuntur,  adeo  diversa  et  quidem  con- 
traria  sint,  medici  est,  diligentur  cavere  ne  quid 
eorum  intempestive  adhibeatur.  Absurdum  certe 
foret,  et  saepe  nocentissimum,  validiora  stimulantia 
praecipere  aegris,  jam  forsitan  febricitantibus,  dolori- 
bus  cruciatis,  et  variis  modis  satis  superque  irritatis  ; 
et  vix  minus  ineptum,  infirmantia,  et  sedantia,  et 
evacuantia  mulieribus  dare,  jam  longa  valetudine 
fractis  atque  exhaustis,  et  dudum  nimis  relaxatis. 
Ipsum  vitae  et  victus  regimen,  pro  diversis  morbi 
causis  et  temporibus,  corporisque  conditionibus,  va- 
riare  oportet.  Rari  quidem  casus  quibus  per  longum 
tempus  exercitatio  non  conveniat. 

mdlxiv.  Cavendum  de  his,  non  secus  ac  de  aliis 
evacuantibus  remediis,  iisdemque  de  causis,  ne  vali- 
diora  duntaxat  et  acriora  valde  infirmis  aut  mobili- 
bus  adhibeantur. 

mdlxv.  Cavendum  prae  omnibus  ne  gravidis  per 
incuriam  dentur ;  quod  temeritate  satis  frequente, 
sed  minime  decora,  haud  raro  factum  est.  Honestae 
etiam  matronae  hac  de  re  interdum  decipiuntur,  et 
medicos  ideo  in  turpem  et  periculosum  errorem  du- 
cunt :  innuptis  vero,  ex  plebe  saltem,  de  mensium 
defectu  conquerentibus,  propter  causas  satis  manifes- 
tas,  nunquam  temere  credendum  est. 

mdlxvi.  In  mensibus  per  medicinam  eliciendis, 
memoria  semper  tenere  oportet,  naturam  multo  ma- 
gis  quam  artem  valere,  illaque  repugnante,  aut  nil 
juvante,  hanc  parum  efficere  ;  et  pleraque  igitur  re- 
mediorum  jam  recensitorum,  stimulantium  pariter, 
et  anodynorum,  et  relaxantium,  &c.  tum  maxime, 
vel  solum  forsitan,  esse  adhibenda,  cum  naturae  mo- 
limina  ad  menses  producendos  flunt ;  namque  per 
vim  consuetudinis,  talia,  in  diuturno  etiam  mensium 
defectu,  per  intervalla,  saspe  aaqualia  et  menstrua, 
molimina  repetuntur.    Docuit  enim  experientia  am- 
plissima,  optima  quseque  remedia,  ubi  istiusmodi 
molimina  nulla  fierent,  non  modo  frustra  plerumque 
dari,  sed  postquam  hoc  modo  diu  intempestive  fue- 
rant  adhibita,  minus  etiam  valere  ipso  tempore,  quo, 
juvantibus  naturas  moliminibus,  maxime  profuissent, 
nisi  prius  vires  eorum  prava  administratione  perdita? 
essent  atque  consumptas.    Hoc  autem  de  omnibus 
non  seque  verum  est ;  et  prassertim  de  argento  vivo, 
et  corporis  exercitatione,  quaa  per  intervalla  etiam, 
vel  maxime,  sunt  adhibenda. 

Cap.  XL. — De  sanguinis  dctractione. 


mdlxvii.  JL  roxime  post  varias  exinanitiones  per 
foramina  naturalia  concitatas,  consideranda?  sunt  et 
illae  quse  per  vias  novas  et  arte  factas  perficiuntur. 
Harum  plane  princeps  est  sanguinis  detractio,  exi- 
mium  sane  remedium,  nimirum  quo  nullum  existit 
in  variis  et  quidem  gravissimis  morbis  potentius  aut 
praBsentius  auxilium  ;  neque  profecto  pauci  sunt 
morbi  in  quibus  saepe  unica  spes  et  perfugium  vide- 
tur.  Frequenter  vero  anceps  fit  et  periculosum  re- 
medium,  neque  ulla  fere  exinanitio  intempestive  fac- 
ta,  magis,  aut  certius,  aut  citius  nocere  solet,  majo- 
remque  in  adhibendo  prudentiam  et  circumspectio- 
nem  requirere. 

mdlxviii.  Sanguis  autem  variis  modis  in  variis 
morbis  detrahitur ;  vel  grandiore  scilicet  soluta  vena, 
vel  interdum  fortasse  arteria,  vulnere  adeo  amplo  ut 
plurimis  sanguis  per  idbrevi  effluat;  vel  hirudinibus 
cuti  admotis,  qua?  sanguinem  lentius  et  parcius  exsu- 
gant ;  aut  cuti  prius  caesas  et  scarificata?  cucurbitulis 

impositis,  quae  sanguinem,  alioquin  vix  profluxurum, 
per  multa  minuta  vulnera  educant ;  aut  demum  par- 
tibus  quibusdam  probe  scarificatis,  quibus  neque  cu- 
curbituke  neque  hirudines  possint  admoveri. 

mdlxix.  Prior  modus  (mdlxviii),  magna  fere,  et 
subita  duntaxat,  exinanitione  facta,  quamvis  forsitan 
partes  unde  sanguis  detractus  esset  primo  et  maxime 
exhauriat,  tamen  totum  corpus  similiter  et  brevi  af- 
ficit ;  et  propter  hunc  subitum  et  generalem  effectum, 
detractio  sanguinis  generalis  apud  medicos  non  inepte 
vocatur. 

mdlxx.  Alter  vero  modus  (mdlxviii)  sanguinis 
eliciendi,  distinctionis  causa,  specialis  vel  singularis 
ejus  detractio  vocatur.  Exinanitio  enim  hoc  modo 
effecta,  exigua  fere  est,  et  semper  lenta,  neque  re- 
motas  partes  aut  totum  corpus  mnltum  afficit ;  ni- 
mirum  quia  vasa  quantitati  humorum  quam  habent 
intra  certos  limites  facile  se  accommodant,  dummo- 
do  mutatio  (dxxiii)  lenta  fuerit ;  partem  vero  unde 
sanguis  elicitur,  partesque  etiam  vicinas  egregie  saepe 
afficit,  nec  raro  <in  variis  singularum  partium  vitiis 
multo  plus  valet  generali  sanguinis  detractione, 
quamvis  decuplo  fortasse  largiore ;  et,  quod  vix  mi- 
noris  momenti  est,  tuto  saepe  adhibetur,  et  igitur 
aliquoties  repeti  potest,  ubi  generali  sanguinis  de- 
tractioni,  corpore  scilicet  jam  valde  exhausto  et  in- 
firmato,  locus  plane  nullus  foret. 

mdlxxi.  Effectus  sanguinis  per  venas  modica 
quantitate  detracti,  hi  fere  sunt :  copiam  humorum 
circumeuntium  minuit,  vasa  itaque  quas  eos  conti- 
nebant  laxat,  horum  sic  (cccxxi,  cccxxm)  vires  at- 
tenuat,  et  igitur  impetum  sanguinis,  utpote  qui 
eorum  contractione  (ccccxxiv,  ccccxxv)  magna  ex 
parte  pendet,  temperat  cohibetque,  pulsus  debiliores 

et  tardiores  reddit,  vires  musculorum  infirmat,  cor- 
pusque  demum  totum  refrigerat,  et  simul  aliquantum 
relaxat. 

mdlxxii.  Quod  si  interdum  pulsus  post  sangui- 
nem  detractum  pleniores,  validiores,  frequentiores 
fiunt,  sanguinisque  impetus  plane  augetur,  et  corpus 
firmari,  et  vires  ejus  refici  et  expediri  videntur,  hoc 
non  dubie  tribuendum  erit  sublata  per  exinanitionem 
tanto  sanguinis  onere  et  mole,  quantum  et  arterias 
plus  £equo  (cccxxiv,  dxiv)  distenderet,  earumque 
vires  opprimeret,  et  totum  corpus  gravaret. 

mdlxxiii.  EfTectus  vero  naturales  et  communes 
hujus  exinanitionis  (mdlxviii)  in  sanis  pariter  et 
plerisque  aegris,  vel  inter  ipsum  sanguinem  detrahen- 
dum,  aut  brevi  post,  satis  manifeste  spectantur ;  ille 
nimirum,  cum  primo  solvitur  vena,  quasi  asstuans, 
et  magno  impetu  prosiliens,  paulatim  languidior 
effluit,  et  brevi  fere  stagnat,  neque  frictione  brachii, 
neque  contractione  (ccccxxvn)  ejus  musculorum  fa- 
cile  exprimendus,  nec  raro,  deficientibus  viribus  qua3 
propellerent,  prius  omnino  sistitur  quam  ad  idoneam 
quantitatem  missus  fuerit.  Saape  etiam  brevissimo 
post  tempore  a  sanguinis  detractione  impetus  ejus 
insigniter  minui  videtur,  quamvis  dum  ipse  effiueret 
nulla  fere  mutatio  observanda  esset.  Neque  profecto 
rarum  est,  sanguine  semel  neque  large  detracto,  nul- 
loque  alio  adhibito  remedio,  morbos  quosdam  a  nimio 
ejus  impetu  provenientes  brevi  et  penitus  tolli.  Et 
pari  fere  ratione,  multa  sanguinis  profluvia  suum 
quodammodo  secum  remedium  afferunt. 

mdlxxiv.  Magnas  vero  sanguinis  detractiones, 
graviores  et  fere  perniciosiores  effectus  habent ;  ^ar- 
teriis  enim  variisque  cordis  saccis  multum  et  subito 
relaxatis,  viribusque  eorum  sic  imminutis,  sanguinis 

impetus  adeo  deficit,  ut  ad  excitandum  suisque  mu- 
neribus  aptandum  cerebrum  non  amplius  sufficiat, 
unde  vertigo,  nausea,  vomitus,  animi  defectio,  et  non 
modo  cordis  arteriarumque  actio,  sed  omnis  motus 
atque  sensus  interruptus.  Qui  in  hunc  statum  per 
magnam  sanguinis  jacturam  deducti  sunt,  quamvis 
animi  defectio  brevis  fuisset,  et  sublatu  facilis,  pris- 
tinas  vires  Eegre  et  tarde  saspe  recuperant,  et  inter- 
dum  vix  unquam  penitus  convalescunt,  prsesertim  si 
morbo  antea  fracti  et  infirmati  essent.  Quin  et  ob 
hanc  generalem  infirmitatem,  sanguinisque  prseser- 
tim  motum  languentem,  plurima  corporis  munera 
haud  parum  impediuntur;  viresque  ejus  conserva- 
trices  imprimis,  quibus  multos  morbos  arcere,  vel 
cum  jam  praesentibus  conflictari  solet,  mirum  in  mo- 
dum  deficiunt.  Ipsius  denique  sanguinis  conditio  et 
temperatio  tali  exinanitione  haud  parum  afficitur, 
scilicet  qui  postea  tenuior  et  pallidior  saspe  fit,  par- 
tibus  ejus  crassis  tardius  (dxxiv),  tenuioribus  brevi 
refectis.  lncredibilis  vero  hac  de  re  inter  varios  ho- 
mines  differentia  (mccclx)  existit,  ita  ut  dum  alii 
aliquot  libras  sanguinis  facile  et  sine  incommodo 
amittant,  alii  paucarum  unciarum  jactura  vel  animo 
linquantur,  vel  plurimum  duntaxat  infirmentur.  In- 
signis  quoque  etiam  in  his  rebus  est  vis  consuetudi- 
nis ;  assueti  enim  tantam  facile  tolerant  exinanitio- 
nem,  quanta  inassuetis,  quamvis  plane  validioribus, 
haud  parum  noceret.  Neque  profecto  inter  singulos 
tantum  homines,  sed  aliquatenus  inter  totas  gentes, 
hujusmodi  differentia  intercedit.  Neque  medicina 
Gallica,  verbi  gratia,  Anglis  tuto  adhibenda  est, 
neque  Anglica  semper  Gallis  pracipienda,  qui  ob 
pravam  et  inveteratam  consuetudinem  sanguinem  in 
omnibus  fere  morbis  mittendi,  istam  scepe  exinani- 

tionem  et  tolerant  et  plane  requirunt,  cum  minus 
assuetis,  quamvis  similibus  morbis  laborantibus,  in- 
utilis  prorsus,  vel  admodum  pernieiosa  foret. 

mdlxxv.  Ingens  autem  et  subita  sanguinis  jactu- 
ra  omnibus  brevi  et  multum  nocet,  nec  raro  mortem 
affert.  Hasc  enim  non  modo  insignem  debilitatem, 
et  vertiginem,  et  nauseam,  aut  vomitum,  et  animi 
defectionem  (mdlxxiv),  sed  convulsiones  quoque 
generales,  et  plerumque  lethales,  inducit. 

mdlxxvi.  Frequens  demum  sanguinis  detractio 
sua  quoque  incommoda  et  pericula  habet,  et  profecto 
raro  non  nocet,  corpore  nimirum  infirmato  et  relaxa- 
to,  multis  ejus  muneribus  lsesis,  motu  sanguinis  pau- 
latim  languente,  variisque  ideo  secretionibus  et  ex- 
cretionibus,  pragsertim  per  cutem,  impeditis,  et  san- 
guine  ipso  tenui  et  pallido  facto ;  unde  varii  et  graves 
morbi,  et  imprimis  hydrops,  partim  ob  humores  ni- 
mis  attenuatos  eorumque  motum  languidum,  partim 
quoque  ob  partes  solidas  inflrmatas  atque  solutas. 
Saape  etiam  a  nimis  frequente  sanguinis  detractione 
corpus  admodum  obesum  fit,  cujus  rei  ratio  alibi 
(civ)  jam  reddita  est ;  et  quod  magis  mirum  videtur, 
sed  non  minus  verum  est,  frequens  istiusmodi  exi- 
nanitio,  homines  sanguine  nimis  plenos  reddit ;  cujus 
forsitan  rei  non  alia  est  ratio,  quam  quod  corpus 
laxatum  simul  (dxiii)  et  infirmatum  nimiam  humo- 
rum  abundantiam  facilius  accipit,  et  ad  ea  munera 
minus  valet,  quibus  a  tanto  tamque  nocivo  onere  se 
tueri  aut  liberare  debet. 

mdlxxvii.  Ex  variis  effectibus  sanguinis  detrac- 
tionis  jam  (mdlxxi,  mdlxxvi)  recensitis,  perspi- 
cuum  est,  eam  in  omni  sanguinis  abundantia  inter- 
dum  utilem  fore,  et  sane  non  modo  in  vera,  ut  vo- 
catur,  plethora,  verum  etiam  in  (dxxi)  spuria,  inque 

plethora  ad  spatium  (dxx),  vel  ad  vires  (dxxii),  et 
in  omni  morbo  qui  a  nimia  sanguinis  abundantia 
provenit,  vel  cujus  hsec  pars  est  (nimirum  ut  vires 
naturse  salutares,  tanto  impedimento  liberatas,  ad 
sua  munera  melius  valeant),  et  in  omni  sanguinis 
distributione  abnormi,  ejusquein  partibus  quibusdam 
congestionibus  morbosis,  et  nimio  impetu,  aut  nimia 
arteriarum  in  parte  aliqua  singulari  actione,  veluti  in 
(ccclxxvi)  inflammatione ;  et  in  nonnullis  impedi- 
mentis  quae  libero  sanguinis,  praBsertim  per  cor  atque 
pulmones,  motui  obstarent ;  veluti  variis  obstructio- 
nibus  aliisque  vitiis  magnorum  vasorum,  aut  cordis 
ipsius,  aut  spirandi  difficultate  (cujus  in  omni  fere 
genere  sanguinis  detractio  aliquid  levaminis  afFert, 
quamvis  non  semper,  variis  et  satis  manifestis  de 
causis,  idoneum  auxilium  sit),  et  saepe  in  magno  dolore 
aut  gravi  irritatione,  veluti  a  calculo  in  renibus  aut 
vesica,  aut  acrioribus  ventris  torminibus,  aut  ramice 
strangulato,  aut  partis  cujusvis  vulnere,  contusione, 
fractura,  luxatione,  &c.  cum  ad  leniendum  dolorem, 
et  irritationem  sic  minuendam,  tum  quoque  ad  re- 
laxandas  arterias,  et  venas,  et  sane  omnes  corporis 
partes,  quo  facilior  fiat  quorundam  malorum  sanatio, 
et  minus  inflammationis  aut  febris  periculum ;  et  de- 
mum  in  singulari  illa  cerebri  nervorumque  irritatione, 
vel  potius  conditione  ignota,  qualis  in  mente  captis 
accidere  videtur,  sine  ullis  aut  nimia*  sanguinis  abun- 
dantia?,  aut  inflammationis,  aut  febris  indiciis. 

mdlxxviii.  Nocet  vero  frequentissime  sanguinis 
detractio,  iisdem  de  causis,  sed  fere  magis  et  citius 
quam  alia?  exinanitiones,  flaccidis,  relaxatis,  infirmis, 
mobilibus,  iisque  qui  vel  longa  inedia,  vel  pravo  et 
parum  nutriente  cibo,  vel  gravibus  aut  diuturnis 
morbis,  vel  magnis  exinanitionibus  jam  fracti  et  ex- 

hausti  sunt,  iisque  praesertim  qui  morbis  putridis,  vel 
cum  vel  sine  febre,  laborant. 

mdlxxix.  Saspius  necessaria  vel  utilis  est  in  illo 
genere  morborum  qui  pyrexice  apud  nosohgos  dicun- 
tur,  rarius  in  neurosibus,  rarissime  in  cacheociis.  Sed 
nulla  istiusmodi  regula  certa  aut  perpetua  csse  po- 
test.  Et  profecto  in  multis  febribus  similibusque 
morbis,  sanguinem  mittere  neque  necessarium  neque 
tutum  est ;  et  in  multis  morbis  nervosi  generis  idem 
remedium  utilissimum  fit,  et  in  nonnuilis  etiam  mor- 
bis  ex  cacheociis,  variis  de  causis,  non  inutile. 

mdlxxx.  Cum  sanguinis  detractio  tot  varios  effec- 
tus  in  corpore  humano  prsestat  (mdlxxi,  mdlxxvi), 
quorum  alii  utilissimi,  dum  alii  eidem  segro  valde 
perniciosi  forent,  perspicuum  est,  etiam  in  morbis 
simplicioribus  qui  tale  auxilium  requirant,  prudentia 
aliqua  opus  esse  in  remedio  adeo  ancipite  adhibendo. 
In  morbis  vero  compositis  et  mixtis,  quales  plerum- 
que  tractamus,  major  adhuccircumspectio  requiritur, 
nimirum  cum  signa  quasdam  morbi  postulant,  dum 
alia  vetant  sanguinem  mitti ;  vel  cum  medicus  (quod 
vix  minoris  momenti  est,  et  multo  frequentius),  ex 
morbi  natura  et  solito  progressu,  bene  novit  signa 
prassentia,  sanguinisque  detractionem  postulantia, 
brevi  esse  desitura,  novaque,  prioribus  coritraria,  et 
ab  hac  exinanitione  alienissima,  cita  esse  adventura. 
Semper  quoque  memoria  tenendum  est,  tantam  saape 
quasi  puncto  temporis  ab  intempestiva  sanguinis  de- 
tractione  corpori  inferri  perniciem,  quantam  neque 
optimi  medici  peritia,  neque  omnia  medicinas  subsidia 
postea  compensare  potuerint.  Nam  ut  sanguis  semel 
missus  nunquam  in  venas  redit,  sic  neque  vires  cum 
illo  amissae  in  variis  morbis  unquam  refici  possunt. 

mdlxxxi.  Sic,  in  nimia  sanguinis  abundantia, 

quamvis  certissimis  signis  manifesta,  nisi  res  valde 
urgeat,  et  vehementior  aliquis  morbus  vel  jam  eru- 
perit,  vel  plane  duntaxat  instet,  veluti  febris,  aut 
sanguinis  profluvium,  aut  inflammatio,  aut  apoplcxia, 
aut  hysteria,  aut  morbus  comitialis,  parum  fere  con- 
venit  sanguinem  detrahere.  Tametsi  enim  tali  vitio 
certissimo  et  promptissimo  remedio  sit,  breve  fere  et 
quodammodo  anceps  reperitur  auxilium,  scilicet  quod 
corpus  adeo  relaxat  atque  infirmat,  et  excretiones 
adeo  cohibet,  ut  brevi  major  quam  antea  sanguinis 
abundantia,  et  (ob  corporis  conditionem)  fere  nocen- 
tior,  denuo  congeratur.  Quapropter,  ubicunque 
tempus  datur,  aliis  omnino  modis  (dxvi)  lentioribus 
profeeto,  sed  magis  certis  et  tutis,  nimiam  sanguinis 
abundantiam  tollere  atque  arcere  oportet. 

mdlxxxii.  Ratione  quoque  satis  simili,  in  morbo 
comitiali,  et  in  liysteria,  multo  rarius  convenit  san- 
guinem  mittere  quam  nonnulli  medici  sibimet  per- 
suaserint ;  quamvis  enim  minime  dubium  sit  nimiam 
sanguinis  abundantiam,  aliqua  saltem  ex  parte,  ara- 
bos  istos  morbos  saspe  efficere,  et  sanguinis  detractio- 
nem  huic  vitio  statim  fere  remedio  fore  ;  tamen  cor- 
pus  simul,  ob  infirmitatem  et  relaxationem  quam  san- 
guinis  jactura  eflicere  solet,  non  modo  ad  plenitudi*. 
nem  (mdlxxvi)  illam  proclivius,  sed  multo  etiam 
mobilius  fiet.  Neque  profecto  rarum  est  insignem 
corporis  mobilitatem,  et  demum  veram  liysteriam, 
magna  aut  repetita  sanguinis  detractione  induci. 

mdlxxxiii.  Quin  et  in  multis  morbis  ubi  nimius 
sanguinis  impetus  et  corporis  calor  a  nimis  vehe- 
mente  cordis  et  arteriarum  actione  fiunt,  non  semper 
convenit  sanguinem  mittere;  nimirum  quia  status 
iste  sflepe  cum  magna  infirmitate  conjungitur,  vel  in 
lianc  saltem  brevi  desinit,  veluti  in  febribus  varii 

gencris,  cum  intermittentibus,  tum  continuis  ;  inter- 
dum  etiam  idem  status  ad  putredincm  vergit,  veluti 
in  febribus  quibusdam,  aut  variola  confluente,  aut 
angina  maligna :  in  his  igitur  et  similibus  casibus, 
utcunque  urgentes  videantur,  sanguis  vel  cautissime 
detrahendus  est,  vel  omnino  non  mittendus,  quoniam 
talis  exinanitio,  quse  primis  morbi  diebus  minus  cauto 
medico  prorsus  necessaria  videretur,  postea,  per  suos 
effectus  inflrmantes,  non  modo  inutilis,  sed  nocentis- 
siraa  plerumque  foret. 

mdlxxxiv.  Quapropter,  cum  sanguinis  detractio 
adeo  anceps  auxilium  est,  in  iis  etiam  morbis  qui  pri- 
mo  aspectu  eam  maxime  requirere  videntur,  oportet, 
in  casibus  praesertim  dubiis,  multas  alias,  et  quidem 
minutissimas  interdum  res,  praeter  signa  manifestiora 
morbi,  diligenter  considerare  atque  perpendere,  quae 
commonere  possint  hanc  exinanitionem  vel  necessa- 
riam,  vel  utilem,  vel  tutam  saltem  futuram,  vel  plane 
inutilem  et  perniciosam. 

mdlxxxv.  Huc  pertinent  imprimis  variaa  corporis 
ipsius  conditiones,  aetas,  sexus,  constitutio,  vires,  con- 
suetudo ;  et  multaa  etiam  res  externaa,  ccelum,  anni 
tempus,  victus,  et  vitae  genus  ;  et  demum  morbi  ip- 
sius  natura,  atque  origo,  et  tempus,  et  remedia  jam 
adhibita,  et  molimina  virium  naturae  conservatricium 
et  salutarium,  &c. 

mdlxxxvi.  Sic  juvenes,  et  homines  constantis  32- 
tatis,  quam  infantes  aut  senes,  viri,  quam  fcemina?, 
firmi,  quam  molles  et  flaccidi,  graciles  fere,  quam 
obesi,  robusti,  quam  infirmi  et  delicati,  assueti,  quam 
inassueti,  actuosi,  quam  ignavi  et  desides,  copioso  et 
valido,  quam  parco  et  tenui  victu  vescentes,  frigida- 
rum,  quam  calidarum  regionum  incolas,  hanc  exina- 
nitionem  frequentius  requirunt  et  melius  tolerant. 

Eadem  hyeme  et  vere,  quam  asstate  atque  autumno, 
in  plerisque  morbis  magis  necessaria  est :  in  plurimis 
morbis,  veluti  febribus,  et  inflammationibus,  qui  a 
frigore  proveniunt,  tuta,  et  plerumque  utilis ;  in 
multis  qui  a  contagione  fiunt,  inutilis  et  perniciosa ; 
in  recente  casu,  sive  febre,  sive  inflammatione,  saspe 
utilis  vel  necessaria;  in  vetusto,  quamvis  ejusdem 
generis,  plerumque  nocens  et  periculosa ;  post  alias, 
et  prassertim  magnas  exinanitiones,  minus  fere  tole- 
rabilis  ;  et  ubicunque  salutares  excretiones  sponte  ac- 
ciderint,  plerumque  haud  parum  nociva. 

mdlxxxvii.  Oportet  praa  omnibus,  in  sanguine 
detrahendo,  pulsus  rationem  habere,  scilicet  quo 
nullum  fere  existit  certius  indicium,  unde  medicus 
judicare  possit  talem  exinanitionem  vel  utilem  vel 
tutam  duntaxat  fore.  Sic  plenus  et  validus  pulsus 
sanguinis  detractionem  (si  haac  vel  a  natura  et  causa, 
vel  aliis  signis  morbi  necessaria  visa  fuerit)  plerumque 
bene  tolerat ;  durus  vero,  et  simul  frequens  pulsus, 
talem  exinanitionem  non  modo  bene  tolerat,  sed  in 
plerisque  morbis  qui  febrem  habent,  plane  requirit. 
Pulsus  vero  debilis,  parvus,  intermittens,  utcunque 
frequens,  a  sanguinis  detractione  plerumque  alienis- 
simus  est,  et  profecto,  mera  pulsus  frequentia  (ccccl, 
cccclv)  hanc  exinanitionem  rarissime  postulat. 

mdlxxxviii.  Hasc  vero  non  adeo  sunt  firma  aut 
perpetua,  quin  interdum  sanguinem  etiam  largius  et 
saepius  mittere  oporteat,  quamvis  pulsus  parvus,  et 
debilis,  et  abnormis  sit ;  veluti  in  quibusdam  inflam- 
mationibus,  prasertim  viscerum  abdominis,  et  non- 
nunquam  pulmonis.  Et  in  morbis  quibusdam  capi- 
tis,  veluti  apopleocia,  aut  fracturis  caivaria?,  quamvis 
pulsus  mollissimus  fuerit,  et  minime  frequens,  vel  for- 
tasse  etiam  solito  tardior,  sanguis  nihilominus  audac- 

ter  et  large  detrahendus  est.  In  hujusmodi  scilicet 
casibus,  a  natura  morbi  parti  ad  vitam  necessariae 
incumbentis,  et  ad  exitum  infaustum  properantis, 
perspicuum  est  gravius  et  praesentius  periculum  ab 
eo  instare,  quam  a  magna  sanguinis  jactura,  et  a  de- 
bilitate,  aliisque  malis  quae  inde  provenire  solent. 

mdlxxxix.  Medici  porro  saepe  solent  judicare  de 
sanguinis  detractione  repetenda,  a  conditione  sangui- 
nis  jam  missi,  et  ab  effectibus  prioris  detractionis. 

mdxc.  Sic,  cum  sanguis  ruberrimus  et  crassus  est, 
et  magis  adhuc  si  tunica  alba  et  tenace  tegitur  (dviii), 
aeger  alteram  detractionem  sanguinis  tolerare  poterit, 
in  omni  fere  morbo  ubi  alia  signa  monent  tali  opus 
esse  remedio.  Multi  profecto  morbi,  in  quibus  tuni- 
ca  ista  apparet,  omnino  requirunt  ut  sanguis  largius 
mittatur ;  minime  vero  soli  huic  signo  semper  fiden- 
dum  est,  aut  conandum  sanguinem  iterum  iterum- 
que  mittere,  donec  illo  tegmine  penitus  careat ;  sci- 
licet  quod  saepe  admodum  periculosum  esset,  et 
haud  raro  prorsus  impossibile. 

mdxci.  Ubicunque  vero  sanguis  tenuis  et  pallidus 
est,  et  male  cogitur,  et  jam  coactus  lividus  apparet, 
et  facile  et  brevi  dilabitur,  et  fcetet,  et  putrescit,  de- 
tractio  ejus  minime  convenit. 

mdxcii.  Cum,  sanguine  semel,  vel  aliquoties  for- 
tasse,  detracto,  aeger  istam  exinanitionem  bene  tole- 
rat,  pulsusque  vel  plenior  et  validior  quam  antea  fir, 
vel  saltem  parum  infirmatur,  morbusque  aut  non 
sublevatur,  aut  postquam  mitior  factus  vel  pene  sub- 
latus  fuerit,  denuo  recrudescit,  tum  fere  audacter 
ad  idem  remedium  iterum  confugere  licebit. 

mdxciii.  Si  vero,  post  sanguinem  semel  vel  saepius 
jam  detractum,  vires  aegri  subito  et  multum  defi- 
ckmt,  pulsusque  debiliores  et  frequentiores,  vel  forsan 

abnormes,  fiunt,  suspicandum  erit  nimium  sanguinis 
per  venas  jam  esse  detractum.  Quod  si  morbus  ad- 
huc  urget,  et  tale  auxilium  desiderat,  sanguis  a  parte 
laborante  per  hirudines  vel  cucurbitulas  tuto  saepe 
detrahi  potest  (mdlxx),  quamvis  corpus  largiorem 
et  magis  subitam  sanguinis  detractionem  minime 
pati  potuisset.  Haec  vero  non  ita  intelligenda  sunt, 
quasi  ab  altera  sanguinis  detractione  semper  absti- 
nendum  esset,  si  aeger  priorem  male  tolerasset ;  multi 
enim  qui  prima,  et  fortasse  exigua  sanguinis  detrac- 
tione,  animo  linquuntur,  plures  postea,  et  multo 
largiores,  et  desiderabunt  et  optime  patientur. 

mdxciv.  In  casibus  dubiis,  quales  satis  frequenter 
occurrunt,  sanguis  caute  semper  et  parce  mittendus 
est ;  neque  profecto  absurdum  est  exiguam  ejus  de- 
tractionem  interdum  experiri,  quo  clarius  constet 
qusenam  sit  morbi  natura,  aut  quidnam  auxilii  ab 
hac  exinanitione  expectandum.  In  talibus  enim 
casibus,  vix  credibile  est  jacturam  paucarum  uncia- 
rum  sanguinis  quicquam  esse  nocituram,  et  ex  ejus 
efTectibus,  qui  saepe  manifestissimi  sunt,  et  a  statu 
ipsius  sanguinis,  medicus  scire  poterit  quid  a  largiore 
exinanitione  aut  sperandum  sit  aut  metuendum. 

mdxcv.  Ipsa  animi  defectio  quae  sanguinis  jactura 
saepe  inducitur,  in  variis  morbis,  veluti  febribus,  in- 
flammationibus,  sanguinis  profluviis,  doloribus,  irri- 
tationibus,  spasmis,  insania,  &c.  nonnunquam  pro- 
desse  videtur ;  nec  defuerunt  medici,  praesertim  apud 
veteres,  qui  ausi  sint  sanguinem  in  quibusdam  casi- 
bus  eo  usque  detrahere,  donec  aeger  animo  linquere- 
tur.  Hoc  autem  (quamvis  insigniter  aliquando  pro- 
desse  potuerit)  rarissime  tentandum  est ;  salutares 
enim  effectus  talis  animi  defectionis  minime  certi  aut 
perpetui  sunt ;  ipsaque  suo  incommodo,  et  sane  pe- 

riculo  interdum  non  caret;  et  praeterea  nunquam 
scire  possumus  quantum  sanguinis  sit  detrahendum, 
cum  dhTerentia  tam  insignis  bac  de  re  inter  varios 
homines  (mdlxxiv)  existit.  Alii  enim  prius  animo 
linquuntur  quam  sat  sanguinis  amiserint  ad  morbos 
quosdam  summovendos ;  alii  vix,  et  ne  vix  quidem 
animo  linquentur,  donec  tanta  sanguinis  jactura  fue- 
rit,  quanta  maximam  et  periculosissimam  infirmita- 
tem  inferat,  vel  in  quibusdam  morbis  brevi  lethalis 
fiat.  Animi  defectio  inter  sanguinem  mittendum 
minore  fere  hujus  jactura  induci  potest,  si  ex  majore 
vulnere,  et  segro  stante  detrahitur. 

mdxcvl  Saspius  vero  talem  animi  defectionem 
inter  sanguinem  mittendum,  utpote  inutilem  et  per- 
niciosam,  diligenter  praecavere  oportet,  in  iis  prse- 
sertim  qui  animo  facile  linqui  solent.  His  (si  omnino 
sanguis  mittendus  est)  decumbere  expedit ;  vulnus 
quoque  parvum  esse  debet,  et  vertigine  vel  nausea 
accedente,  sanguinis  fluxus  paulisper  sisti  potest,  vi- 
resque,  idoneis  adhibitis  medicamentis,  aliquantum 
refici. 

mdxcvii.  Diu  atque  acerrime  inter  medicos  dispu- 
tatum  est,  unde,  in  variis  morbis  singularum  par- 
tium,  sanguis  detrahendus  esset;  utrum  scilicet  a 
parte  laborante,  vel  huic  quam  proxima,  an  a  parte 
remotissima.  Multis  enim  medicis  sanctissime  per- 
suasum  erat,  insignem  sanguinis  eam  partem  versus 
ubi  vena  solvitur  derivationem,  et  parem  ideo  ejus 
a  remotis,  et  imprimis  ab  oppositis  partibus  revul- 
sionem  fieri.  Hujusmodi  autem  derivationem,  siqua 
revera  fit,  neque  tantam  neque  tam  perpetuam  esse 
ac  quidam  auctores  sibimet  persuaserant,  vel  ex  hoc 
luculenter  constare  potest,  quod  vena  soluta,  sanguis 
primo  magno  impetu  prosiliens,  saspe  vel  languide 

effluit,  vel  omnino  subsistit,  priusquam  aut  multum 
ejus  effluxerit,  aut  asgri  vires  manifeste  defecerint. 
Sed  controversiam  fere  de  lana  caprina,  et  jam  ob- 
soletam,  non  opus  est  fusius  tractare,  Scire  sat  est 
experientiam  abunde  jam  demonstrasse,  quod  et  ra- 
tio,  post  verum  sanguinis  motum  deprehensum,  vi- 
resque  qua?  illum  propellerent  exploratas,  docuisse 
debuit,  omnem  sanguinis  detractionem  tum  maxime 
prodesse,  cum  a  parte  laborante,  vel  huic  quam  proxi- 
ma  flt.  Hoc  quidem  in  magna  et  generali  sanguinis 
detractione  minoris  momenti  est ;  permagni  autem 
in  speciali,  per  hirudines,  aut  cucurbitulas ;  ita  ut  in 
plurimis  inflammationibus,  quse  nullam,  vel  levissi- 
mam  tantum  febrem  generalem  habent,  exigua  om- 
nino  sanguinis  detractio  a  parte  inflammata,  vel  huic 
quam  proxima,  morbum  vel  prorsus  solvat,  vel  insig- 
niter  sublevet,  cum  maximae  sanguinis  detractiones 
a  remotis  partibus  nihil  profuturae  essent.  Quin  et 
interdum  idem  modus  sanguinem  detrahendi  et  con- 
venit  et  sufficit  ad  quasdam  inflammationes  summo* 
vendas,  quamvis  etiam  aliquid  generalis  febris  adsit ; 
nimirum  quia  irritatio  ipsius  inflammationis  nonnihil 
febris  accendere  potest ;  illa  autem  submota  vel  sub- 
levata,  hasc  simul,  vel  paulo  post  desinit. 

mdxcviii.  Nonnulli  medici  sibimet  persuaserunt, 
haud  parum  in  multis  morbis  pra?stiturum,  sangui- 
nem  ex  arteriis  potius  quam  ex  venis  detrahere  ;  nec 
defuere  et  nuper  et  olim  qui  ausi  sint  varias  arterias 
hoc  consilio  incidere.  Nondum  vero  aut  ratione  aut 
experientia  demonstratum  est  magis  prodesse  ex  ar- 
teriis  quam  ex  venis  sanguinem  mittere ;  et  interim 
probe  constat,  arteriam  incidere  operosum  semper 
esse,  et  fortasse  periculosum,  cum  venam  incidere 
sit  expeditissimum  atque  facillimum,  et  (quod  opus 

ipsum  attinet)  omni  periculo  vacuum.  Pra>terea, 
detractio  sanguinis  per  arterias  admodum  incerta  est ; 
aliquando  enim  vix  satis  effluit,  interdum  nimis^ 
priusquam  sanguis  cohiberi  possit :  a?gri  quoque  de- 
tractionem  sanguinis  per  arterias  quam  per  venas, 
utpote  magis  subitam,  difficilius  fere  patiuntur,  et 
citius  animo  linquuntur,  et  tardius  convalescunt. 
Quapropter  nulla  arteria  incidi  debet,  prseterquam 
ramus  aliqui  temporalis,  ubi  opus  neque  periculosum 
neque  valde  operosum  est :  sed  ne  ha?c  quidem  arte- 
ria,  nisi  res  valde  urgeat,  incidenda  est.  In  graviore 
autem  morbo,  et  prassertim  capitis,  aut  oculorum, 
haud  absurdum  erit  tale  auxilium  experiri,  nimirum 
quod  insigniter  interdum  profuisse  visum  est. 

mdxcix.  Satis  verisimile  est,  egregie  esse  profutu- 
rum,  arteriam  partis  inflammatae,  vel  ramulos  etiam 
aliquos  majores  cum  ea  communicantes  atque  con- 
junctos,  si  facultas  esset,  incidere.  Neque  profecto 
dubium  est,  detractionem  sanguinis  per  cucurbitulas 
cruentas  eo  magis  valere  adversus  inflammationem 
partis  cujusvis  vicinae,  quod  minutae  arteriae,  pariter 
ac  venae,  instrumento  in  eo  opere  promiscue  secantur. 

mdc.  Innumera  fere  monita  atque  praecepta  de 
sanguinis  detractione  a  variis  auctoribus  data  sunt, 
et  passim  apud  vulgus,  et  sane  multos  medicos  re- 
cepta ;  quorum  multa  adeo  inepta  et  pene  ridicula 
sunt,  ut  neque  observari  neque  recenseri  mereantur ; 
alia,  quodammodo  bona  et  sana,  sed  nihilominus 
negligenda  ubicunque  gravior  aliqua  necessitas  ur- 
get ;  et  nisi  res  urget,  raro  aut  opus  est  aut  prodest 
sanguinem  mittere.  Sic,  quamvis  minime  conveniat 
pleno  ventriculo,  aut  instantibus  aut  praesentibus 
mensibus,  sanguinem  mittere ;  tamen  in  vehemcntc 
febre,  aut  visceris  inflammatione,  aut  morbo  capitis, 


CAP.  XL.         MEDIClNiE  THE0RETICJ2. 


559 


&c.  quicquid  incommodi  aut  periculi  a  tali  exinani- 
tione  accidere  possit  audacter  subire  oportet,  sci- 
licet  quia  gravior  multo  pernicies  ab  ipso  morbo  in- 
stat.  Menses  vero  quod  attinet,  satis  jam  comper- 
tum  est  eos  multo  minus,  et  multo  rarius,  quam  vul- 
go  creditur,  per  sanguinis  detractionem  turbari  vel 
sisti. 

CAr.  XLI. — De  remediis  epispasticis. 


MDCi.  v^U/Ecunque  remedia  vel  tenuem  humorem, 
vel  pus,  per  inflammationem  et  suppurationem  ex 
minutis  vasis  educunt,  Epispastica  generatim  dicun- 
tur:  speciatim  vero  hoc  nomen  datur  vesicatoriis, 
emplastris  scilicet  ex  meloc  vesicatorio  aliisve  acribus 
medicamentis  factis,  quas  cuti  imposita  inflammatio- 
nem  excitant,  et  cuticulam,  multo  interposito  tenui 
humore,  a  subjecta  cute  separant,  et  in  vesiculas 
elevant.  Sed  non  modo  tenuis  et  pellucidus  istius- 
modi  humor  per  recentem  inflammationem  quam 
meloe  vesicatorius  excitat  detrahi  potest,  verum  etiam 
pus  crassum  et  album  copiose  educi,  si  idoneum  un- 
guentum  vel  emplastrum  acrius  parti  jam  inflamma- 
tae  diu  et  frequenter  imponitur,  quod  inflammatio- 
nem  producat,  et  fere  ad  libitum  perpetuet.  V zsi- 
catorium  autem,  ut  vocatur,  perpetuum,  tantum  do- 
loris  et  molestias  facessere  solet,  ut  communi  usui 
minime  aptum  sit ;  et  magis  fere  prodest  nova  vesi- 
catoria  iterum  iterumque,  vel  eidem  loco,  si  hic  satis 


CAP.  XLI.        MEDIClNiE  THEORETICiE. 


561 


firmam  et  sanam  cutem  denuo  adeptus  est,  sin  minus, 
partibus  vicinis  imponere. 

mdcii.  Quod  si  necessarium  videtur  non  tenuem 
tantum  humorem,  sed  verum  pus  elicere,  hoc  non 
difficulter,  sed  tardius  aliquantum  effici  potest,  ulce- 
ribus  in  locis  idoneis  arte  factis,  quae  variis  artificiis 
ad  libitum  aperta,  et  inflammata,  et  purulenta  servari 
possint.  Talia  vero  ulcera  fiunt  vel  urendo,  vel  se- 
cando,  vel  perforando :  uritur  autem  pars  quaelibet 
vel  ferro  candente  (quod,  propter  causas  satis  mani- 
festas,  raro  tentatur),  vel  medicamento  caustico ;  se- 
catur  scalpello ;  et  vulnere  vel  ulcere  sic  facto  pisa, 
vel  globuli  lignei,  vel  duriora  quaedam,  et,  si  opus 
fuerit,  acri  medicamento  tincta,  conduntur,  quae  id 
irritent,  ejusque  sanationem  impediant ;  et  ulcus  hoc 
modo  factum,  et  apertum  servatum,  fonticulus  voca- 
tur ;  perforatur  vero  et  quasi  transuitur  cutis  duobus 
locis  non  nimis  distantibus  acu  lata  grandiore,  apta 
fistula  sive  vagina  tota  praeter  mucronem  inciusa,  et 
filum  crassum  et  molle  ex  gossipio  factum  ducente : 
protrusa  primo  acn,  deinde  subducta  fistula,  filum  in 
cute  relinquitur,  ejusque  capita  inter  se  deligantur, 
ipsumque  subinde  per  foramina  trahitur  atque  move- 
tur,  ut  ulcus  purulentum  fiat,  et  facilis  puri  exitus 
detur:  hujusmodi  remedium  setaceum  vocatur. 

mdciii.  lnter  vesicatoria  autem,  et  fonticulos  vel 
setacea,  haud  parum  interest,  quod  ad  varios  quos  in 
corpore  hmnano  praestent  effectus :  illa  enim  satis 
subito,  haec  tarde  omnino  humores  eliciunt ;  illa  igi- 
tur  in  acutis  et  urgentibus,  haec  in  vetustis  et  lentis 
morbis  magis  conveniunt :  illa  parvum  fere  exinani- 
tionem  efficiunt,  nisi  in  quibusdam  et  quidem  raris- 
simis  exemplis,  ubi,  propter  singularem  corporis  con- 
ditionem,  incredibilis  vis  humoris  tenuis  efHuit,  qualis 

corpus  insigniter  exhaurire  et  infirmare  nonnunquam 
visa  est ;  hasc,  utpote  quaa  pus  detrahunt,  quod  ex 
crassiore,  et  glutinoso,  et  maxime  nutriente  parte 
sanguinis  fieri  videtur,  corpus  multomagis  quam  pro 
mole  humoris  qui  elicitur  exhauriunt :  illa  igitur  pro 
evacuantibus  remediis  parum  prodesse  possunt ;  haec 
autem,  et  natura  et  diuturnitate  exinanitionis  quam 
eniciunt,  utilissima  saepe  fiunt :  illa  demum  magnum 
et  subitum  stimulum,  nunc  saluberrimum,  nunc  per- 
niciosissimum,  parti  cui  imponuntur,  partibusque  vi- 
cinis,  et  quodammodo  toti  corpori  impertiunt ;  hsec 
vero  stimulum  fere  exiguum  et  brevi  desiturum  dant, 
qualis  neque  prodesse  multum  neque  nocere  potu- 
erit :  omniaque,  partim  stimulo  (mclxvi)  suo,  par- 
tim  exinanitione  (mcccxlii)  ipsa,  sanguinis  cursum 
et  distributionem  aliquantum  mutant,  nimirum  qui 
ab  aliis  partibus,  praesertim  vicinis,  avertitur,  adque 
illam  unde  exinanitio  fit,  vel  cui  vesicatorium  impo- 
nitur,  copiosius  derivatur.  Hoc  modo  nimiam  et 
abnormem  arteriarum  partis  cujusvis  actionem  ssepe 
temperant  et  cohibent,  et  spasmum  solvunt,  non 
modo  arteriarum,  sed  et  aliarum  partium.  Quin  et 
experientia  amplissima  et  felicissima  satis  jam  de- 
monstravit,  epispastica  remedia  rite  et  tempestive 
adhibita,  non  modo  cutem  partesque  proxime  sub 
illa  jacentes,  sed  partes  et  viscera  quse  in  intimis 
corporis  penetralibus  conduntur  insigniter  afficere, 
diversisque  morbis  laborantibus  variis  modis  opem 
ferre. 

mdciv.  Per  hos  varios  effectus  (mdciii)  epispastica 
remedia  haud  parum  prosunt  in  prsecavendis  vel  sub- 
movendis  nimia  humorum  abundantia,  aut  deriva- 
tione  aut  congestione  abnormi,  variisque  morbis,  cum 
yetustis,  tum  acutis,  qui  a  talibus  vitiis  suam  originem 


CAP.  XLI.       MEDIClNiE  THEORETICiE. 


5m 


ducunt,  vel  cum  iis  conjunguntur ;  veluti  sanguinis 
quibusdam  profluviis,  et  phthisi,  et  apoplexia,  et 
paralysi,  sive  generali,  sive  partis  cujusvis  singularis, 
et  morbo  comitiali,  et  dolore  capitis,  et  vertigine,  et 
lippitudine,  et  caecitate,  et  hydrope  varii  generis, 
prsesertim  capitis,  vel  pectoris,  vel  testiculi,  et  in 
multiplice  spirandi  difficultate,  et  in  gravedine,  et 
tussi  vehemente,  exscreatione  difficili,  et  in  variis 
irritationibus,  vel  spasmis  fortasse,  viscerum  abdo- 
minis,  doloribus  colicis,  singultu,  vomitu,  &c.  et  prae 
omnibus,  in  variis  inflammationibus,  quarum  fere 
omnibus  vesicatoria  partibus  affectis  quam  proxime 
imposita  insigniter  opitulantur  :  quod  profecto  inter 
certissima  et  utilissima  hujus  seculi  reperta  non  im- 
merita  recenseri  potest ;  quamvis  enim  quaedam  re- 
media  epispastica  ab  antiquissimis  fere  temporibus 
cognita  fuerint,  et  a  nonnullis  medicis,  in  quibusdam 
inflammationibus,  veluti  lateris  dolore,  adhibita  atque 
laudata,  diu  antequam  emplastra  ex  meloe  vesicatorio 
in  usu  essent,  et  haec  quoque,  per  ducentos  fere  an- 
nos,  a  multis  medicis,  in  variis  morbis,  et  praesertim 
in  febribus,  frequenter  et  libere  fuissent  imposita, 
tamen  egregiae  illorum  vires,  et  adversus  inflamma- 
tiones  utilitas,  et  idonea  administratio,  nuper  tantum 
sunt  deprehensae.  In  leviore  inflammatione,  ubi  fe- 
bris  aut  nulla,  aut  lenissima  saltem,  adest,  super  par- 
tem  inflammatam  imposita,  nullo  omnino  detracto 
sanguine,  saepe  admorbum  submovendum  sufficiunt ; 
et  in  gravissimis  etiam,  ubi  vehemens  simul  febris 
urget,  sanguine  jam  semel,  atque  iterum  fortasse, 
misso,  utilissima  reperiuntur,  et  magnas  et  repetitas 
sanguinis  detractiones,  alioquin  solam  spem  atque 
perfugium,  minus  necessarias  reddunt,  et  majus  prae- 
terea  levamen  saepe  afferunt  quam  maximae  sanguinis 

detractiones,  et  simul  valde  infirmis  et  exhaustis  op- 
time  conveniunt,  qui  sanguinis  detractionem  nullo 
modo  tolerare  potuissent. 

mdcv.  Olim  apud  medicos  opinio  fuit  (siquidem 
de  tali  re  omnino  opinati  fuerint),  parum  interesse 
ubinam  corporis  vesicatoria  imponerentur ;  experi- 
entia  vero  jam  satis  demonstravit,  ea,  non  secus  ac 
sanguinis  detractionem  per  hirudines  aut  cucurbitu- 
las,  tum  maxime,  vel  solum  fortasse,  in  inflammatio- 
nibus  prodesse,  cum  super  partem  inflammatam,  vel 
huic  quam  proxime,  imponuntur.  Neque  sane  ver- 
bis  opus  est,  ut  unusquisque  probe  perspiciat  quan- 
tum  similitudinis  et  convenientiaB  sit  inter  hsec  bina 
remediorum  genera. 

mdcvi.  Non  tamen  dissimulandum  est,  vesicatoria 
saepe  per  suum  stimulum  totum  corpus  aliquantum 
excitare,  pulsusque  imprimis  festinare,.  quod  gravi 
inflammationi,  fortasse  cum  vehemente  febre,  omnino 
alienum  videtur ;  sublevata  vero  inflammatione  fe- 
brem  ipsam  brevi  minuunt :  hinc  autem  fit,  ut  omne 
eorum  beneficium  non  semper  prius  perspicuum  sit 
quam  ipsa  sublata  fuerint,  eorumque  irritatio  desierit ; 
et  ut  nonnunquam  primo  nocere  videantur,  quamvis 
post  aliquot  horas  utilissima  futura. 

mdcvii.  Constat  quoque  fonticulos  interdum,  vel 
setacea,  adversus  inflammationes  quasdam  vetustas 
et  inveteratas  haud  parum  valuisse.  Patet  quoque 
setaceum  pus  ex  abscessu  facillime  et  efficacissime 
esse  educturum,  si  modo  acus  vomicam  perforaverit, 
similiter  ac  aquam  ex  testiculo  hydropico  detrahat. 
Creditur  autem  pus  interdum  per  fonticulos,  vel  seta- 
cca,  ex  vomicis  profundis  atque  remotis  educi,  quas 
illa  neque  tetigissent,  neque  tangere  potuissent,  pure 
scilicet  ex  suis  abscessibus  resumpto,  adque  nova 

hasc  ulcera  delato,  vel  per  telam  reticulatam  eo  viam 
sibimet  aperiente. 

mdcviii.  A  tempore  Herculis  Saoconice  ad  nos- 
trum  usque,  multi  medici,  et  prassertim  Iatro-ma- 
thematici,  et  nusquam  magis  quam  in  Britannia  nos- 
tra,  iri  plerisque  febribus  vesicatoria  adhibuerunt, 
sibique  et  populo  persuaserunt  ea  adversus  febres 
insigniter  valere,  variisque  modis  tanti  beneficii  ra- 
tionem  reddere  conati  sunt ;  quod  alii,  detracta?  mor- 
bosas  humorum  parti  (mcccxxxix),  alii,  mera3  exi- 
nanitioni,  alii,  stimulo  quem  corpori  impertiunt,  alii, 
sanguini  antea  nimis  spisso,  per  meloen  vesicatorium 
in  illum  delatum  resoluto  et  attenuato,  alii  demum» 
soluto  spasmo  vasorum  summa*  cutis,  humoribusque 
ab  externis  partibus  antea  pulsis  ad  easdem  denuo 
revocatis,  tribuendum  esse  voluerunt. 

mdcix.  Prius  vero  quam  de  his  aut  similibus 
commentis  operas  pretium  sit  disputare,  oportet  cer- 
tiores  fieri  de  re  facta  cujus  rationem  reddere  cupi- 
mus ;  haec  enim  multo  magis  dubia  est  quam  vulgo 
creditur;  quamvis  enim  constet  inter  omnes,  vesica- 
toria,  sublevatis  quibusdam  morbi  signis  qua*  maxi- 
me  urgeant,  in  nonnullis  febribus  interdum  prodesse, 
multi  et  experientissimi  medici  negant  illa  pro  gene- 
rali  febris  remedio  quidquam  valere,  et  credunt  ea  po- 
tius  nocere,  quod  sane  in  multis  casibus  satis  super- 
que  certum  est. 

mdcx.  Existimata  sunt  prassertim  respondere  sub 
finem  febrium,  et  in  iis  casibus  ubi  magna  infirmitas, 
et  stupor  vel  sopor  aliquis  aderant.  Talis  autem  so- 
por  non  semper  (cccciv)  nocet,  aut  hujusmodi  reme- 
diis  eget ;  et  viribus  multum  fractis,  motuque  impri- 
mis  sanguinis  deficiente,  non  desunt  alia,  promptiora, 
et  efficaciora,  et  magis  grata,  et  magis  tuta,  remedia 

stimulantia,  externa  pariter  et  interna,  Sive  enim 
debilitas  illa  cum  putredine  conjuncta  fuerit,  sive 
cum  nimia  mobilitate,  et  tremoribus,  et  tendinum 
subsultibus,  vesicatoria  plane  adhiberi  non  debent. 

mdcxi.  Neque  hic  silentio  prseterire  fas  est  experi- 
menta  clari  auctoris,  infelicia  quidem  illa,  sed  non  eo 
minus  utilia,  quasque  ipse  honesto  et  liberali  animo 
palam  indicavit.  Hic  auctor  in  experimenta  de  fe- 
brium  remediis  incumbens,  asgros  aliquot,  posthabitis 
plerisque  aliis  auxiliis,  vesicatoriis  fere  solis  commisit ; 
febricitantium  vero  hoc  modo  tractatorum  major  pars 
periit ;  eorumque  qui  evaserant,  nemo  multum  boni 
ab  illo  remedio  percepit,  plerique  haud  parum  mali. 

mdcxii.  Ad  summam  igitur,  concludere  sequum 
esset,  medicinam  in  puris  febribus  tali  haud  segre 
carituram  esse  auxilio,  nisi  magnorum  quorundam 
nominum  auctoritas  isti  opinioni  adversaretur.  Li- 
tem  ideo  ulteriore  experientia  dirimendam  relinquere 
prasstabit,  quam  temere  et  festinanter  dijudicare.  In- 
terim  vero  juvat  novisse,  amantissimos  quosque  eo- 
rum  vesicatoria  nunc  multo  parcius  et  cautius  quam 
olim  febricitantibus  imponere. 

mdcxiii.  Administratio  et  incommoda  remedio- 
rum  epispasticorwn  quas  constantis  et  diuturnae  exi- 
nanitionis  causa  adhibentur,  ex  jam  dictis  de  evacu- 
antibus  remediis  generatim,  facile  intelligi  poterunt. 
Memoria  vero  usque  tenere  oportet,  haud  parum 
saspe  periculosum  esse,  prassertim  adultis  (nam  junio- 
ra  corpora  tali  mutationi  facilius  fere  se  accommo- 
dant),  fonticulos  vel  setacea  aliquandiu  fluentia  tan- 
dem  detrahere.  Talis  enim  exinanitio,  humorumque 
derivatio  singularis,  consuetudine  aliquot  mensium, 
vel  rortasse  annorum,  nonnullis  vix  minus  necessariaa 
fiunt  quam  naturales  corporis  excretiones,  quas  mi- 


CAP.  XLI.       MEDICIN^E  THEORETICJE. 


567 


nuere,  earumque  interdum  vice  quodammodo  fungi, 
videntur.    Quapropter  ab  isto  periculo,  idoneo  victus 
genere  et  vitse  proposito,  aliisque  nonnunquam  exi-- 
nanitionibus  (siquse  opus  sint),  sedulo  cavendum  est. 

mdcxiv.  Vesicatoria  autem  quod  attinet  pro  sti- 
mulantibus  remediis  adhibenda,  quamvis  multa  de 
aliis  istiusmodi  remediis  jam  (Cap.  xxx.)  dicta  ad 
li£ec  quoque  pertineant,  tamen  multa  adhuc  dicenda 
supersunt  de  eorum  administratione,  quse  hic  quam 
levissime  tetigisse  sufficiat. 

mdcxv.  Nonnullis,  ob  singularem  corporis  consti- 
tutionem,  pene  intolerabilia  sunt,  eosque  plurimum 
et  pessime  irritant  et  calefaciunt,  et  sitim,  et  mag- 
num  dolorem,  et  tremores,  et  demum  convulsiones 
excitant.  Plerumque  flaccidi,  pituitosi,  torpidi, 
quam  firmi,  sicci,  atque  mobiles,  infantes  quam  adul- 
ti,  fceminas  quatn  viri,  frigidarum  quam  calidarum 
regionum  incolae,  vesicatoria  melius  patiuntur. 

mdcxvi.  Ipsa  quam  excitant  inflammatio  suis  ali- 
quando  periculis  non  caret,  scilicet  quas  in  quibus- 
dam  casibus  facillime  in  gangraenam  desinit ;  veluti 
in  febribus  putridis,  et  hydrope  intercute,  et  sane 
nonnunquam  in  paralysi.  Artubus  vero  hydropicis, 
et  morbis  putridis  laborantibus,  vix  unquam  imponi 
debent;  et  artus  paralytici  quibus  imposita  sunt, 
frequenter  et  sedulo  sunt  explorandi. 

mdcxvii.  Non  minimum  certe  eorum  incommo- 
dum  est,  quod  stranguriam  saspe  molestissimam  tam 
frequenter  excitant.  Hsec  in  adultis  frequens,  in  in- 
fantibus  rarissima,  particulis  quibusdam  meloes  vesi- 
catorii  per  cutem  in  sariguinem  assumptis,  et  ad  renes 
et  vesicam  delatis,  plane  tribuenda  est,  et  minime 
(ut  quidam  volunt)  irritationi  ipsius  cutis  cum  illis 
partibus  communicata?.    Accidit  maxime  siquando 

pars  cui  vesicatorium  imponitur  antea  aliquo  modo 
cassa  fuerat,  veluti  cum  post  cucurbitulas  cruentas, 
aut  capiti  nuper  raso  et  novacula  aliquantum  lacera- 
to,  vesicatoria  imponuntur.  Fit  quoque  interdum 
stranguria,  cute  prius  sanissima,  propter  ea  nimis 
diu  super  illam  relicta,  ipsamque  pene  exulcerantia. 
Quapropter,  ubi  fieri  potest,  caput  pridie  radendum 
est  quam  vesicatorium  ei  imponatur,  et  cicatriculas, 
siquae  sint,  et  vulnera  scalpellorum  in  aliis  partibus 
quibus  cucurbitula?  cruentae  prius  admotse  erunt,  se- 
dulo  tegenda  sunt,  ut  a  meloe  vesicatorio  defendantur. 
Pra3  omnibus  vero  curandum  ut  tempestive  amovean- 
tur ;  plerumque  enim  maximus  eorum  usus  obtine- 
bitur,  si  modo  inflammationem  effecerint,  et  cuticu- 
lam  aliquantum  elevaverint ;  et  omnis  qua*  supra  est 
irritatio,  nocet.  Nequedemum  inutile  est  tenui  lin- 
teolo  emplastrum  ipsum  tegere.  Prodest  quoque  ad 
minuendam  stranguriam,  vel  ipsam  saepe  penitus  ar- 
cet,  vel  jam  praesentem  summovet,  potum  aliquem 
lenem  et  diluentem  bibere ;  neque  sane  valde  copiosa 
potione  plerumque  opus  est.  Sunt  quibus  persuasum 
est,  laurum  camphoram,  aut  emplastro  admistam,  aut 
exigua  omnino  quantitate  devoratam,  asgros  a  stran- 
guria  quam  meloe  vesicatorius  alioquin  effecturus 
esset  optime  defendere.  Cuticula  per  vesicatoria 
elevata  minime  detrahenda  est,  sed  relinquenda  do- 
nec  arescat  et  sponte  decidat,  nova  interim  subtus 
crescente ;  quo  minor  fiat  pruritus  molestia,  multis 
alioquin  pene  intolerabilis  futuri. 

mdcxviii.  Ab  hoc  incommodo  prorsus  immunia 
sunt  cataplasmata  ex  sinapi  alba  multisque  aliis  her- 
bis  acribus,  qua?  eosdem  fere  salutares  effectus  ac  ve- 
sicatoria  (praster  exinanitionem)  efficere  solent,  iis- 
que  in  multis  casibus  longe  prrestant,  utpote  qua* 

non  modo  stranguria  carent,  sed  multo  acrius  et 
multo  citius  stimulant,  et  saspius  repeti  possunt. 
Quin  et  hujusmodi  rubefacientia,  ut  vocantur,  facile 
ita  adhiberi  possunt  ut  cutem  exulcerent ;  et  vesica- 
toria  satis  commode  detrahi,  cute  tantum  inflamma- 
ta,  cuticula  autem  nondum  in  vesiculas  elevata. 

Cap.  XLII. — De  remediis  anthelminthicis. 


mdcxix.  v^onsideratis  jam  variis  remediorum  ge- 
neribus,  quas  diversa  vel  humorum  vel  solidarum 
partium  vitia  corrigunt,  quaeque  varias  exihanitiones 
efficiunt,  superest  nunc  ut  de  iis  sermo  fiat  quse  con- 
tra  vermes  in  intestinis  hospitantes,  calculosque  in 
viis  urinae  hasrentes  prosunt ;  hujusmodi  enim  auxilia 
ad  nullum  jam  recensitorum  genus  referri  queunt. 

mdcxx.  Remedia  quae  adversus  vermes  valent, 
anthelminthica  apud  medicos  vocantur.  Vermium 
autem  varia  genera  in  intestinis  solent  nidulari ;  te- 
retes  imprimis,  et  lati,  seu  tamioe,  et  ascarides,  et  de- 
mum  cucurbitini,  qui  tamen  pro  fragmentis,  et  qua- 
si  juncturis  lumbrici  lati,  rupti  et  dilabentis,  semper 
habendi  sunt.  Alia  quoque  interdum  in  illis  obser- 
vata  sunt  vermium  genera,  et  vermes  variorum  gene- 
rum  aliquando  in  aliis  corporis  partibus  praster  intes- 
tina  deprehensi  sunt. 

mdcxxi.  Lumbricorum  etiam  qui  intestina  fre- 
quentissime  occupant  origo,  et  in  corpus  introitus, 

parum  hactenus  intellecta  sunt ;  utpote  qui  non  modo 
in  infantibus  solo  lacte  materno  vescentibus,  et  in 
recens  natis,  et  demum  in  fcetibus  in  utero  materno 
adhuc  latentibus,  ut  fertur,  detecti  sunt,  verum  etiam 
diversi  sreneris  sunt  a  lumbricis  terrestribus,  et  vel 
nunquam,  vel  rarissime  duntaxat  reperiuntur,  nisi 
in  corporibus  aliorum  animantium. 

mdcxxii.  Multis  medicis  persuasum  est,  nimium, 
et  fortasse  morbosum  intestinorum  mucum,  iis  quo- 
dammodo  nido  esse,  eorumque  prassertim  ova  exci- 
pere  et  fovere  donec  vermiculi  prodeant :  hoc  autem 
minus  certum  est ;  quamvis  enim  pueri  quam  adulti 
vermibus  multo  frequentius  laborent,  minime  constat 
eorum  intestina  magis  esse  mucosa.  Mucus  etiam 
qui  a  verminosis  saape  per  alvum  excernitur,  effectus 
potius  quam  causa  mali  esse  potest,  intestinis  scilicet 
lassis  et  infirmatis,  et  ab  hospitibus  infestis  haud  pa- 
rum  irritatis  :  prasterea,  lumbrici  ipsi  admodum  mu- 
cosi  sunt,  et  mucus  qui  excernitur,  ab  ipsorum  for- 
tasse  corporibus  magna  ex  parte  derivatur. 

mdcxxtii.  Creditur  quoque  infantes,  et  sane  adul- 
tos  etiam,  infirmos,  male  sanos,  pravas  diastas,  et  aeri, 
et  vitce  generi  assuetos,  ob  defectum  idoneas  concoc- 
tionis,  et  languentem  intestinorum  motum,  lumbri- 
cos  saspius  habere  quam  sani  et  validi  habent,  bono 
cibo  et  aere,  et  multa  corporis  exercitatione  utentes  : 
quod  profecto  admodum  verisimile  est ;  sed  neque 
adeo  firmum,  neque  adeo  perpetuum,  quin  multi 
pueri,  quibus  tota  vita  nihil  praeter  longum  morbum 
erat,  a  vermibus  tamen  immunes  vixerint,  dum  alii, 
sani  et  robusti,  lumbricos  aliquoties  ex  inferioribus 
partibus  reddiderint. 

mdcxxiv.  Quamvis  multi  medici,  nuper  et  olim, 
ab  antiquissimis  etiam  temporibus,  huic  rei  operam 

dederint,  adhuc  valde  difficile  est,  fortasse  impossi* 
bile,  certo  judicare  num  lumbrici  in  intestinis  adsint, 
nisi  ipsorum  aliqui  vel  per  os  vel  per  alvum  redditi, 
fuerint.  Multa  animalia  talibus  hospitibus  rarissime, 
si  unquam,  carent,  neque  fere  ab  iis  quicquam  detri- 
menti  patiuntur :  multi  etiam  homines,  et  praesertim 
pueri,  quamvis  alioquin  sanissimi,  lumbricos  habent ; 
nec  facile  quis  dixerit  quota  pars  puerorum  iis  careat. 
Hinc  nonnulli  sibimet  persuaserunt,  lumbricos  saepe 
vix  morbosos  esse  habendos,  et  tantum  nocere,  cum, 
deficiente  idoneo  pabulo  propter  ipsorum  multitudi- 
nem,  aut  corpore  variis  modis  male  se  habente,  intes- 
tina  gravius  irritarent,  suumque  forsitan  domicilium 
roderent.  Sed  hoc,  quamvis  nonnunquam  acciderit, 
valde  rarum  est. 

mdcxxv.  Saepe  autem,  quamvis  neque  valde  riu» 
merosi,  neque  alimenti  inopes,  corpori  gravissime  no- 
cent.  Ex  innumeris  fere  signis  morbosis  qua?  ab  iis 
provenire  dicuntur,  sequentia  fere  sunt  frequentissi- 
ma,  et  maximi  momenti.  Ventriculus  et  intestina 
variis  modis  male  se  habent,  aegerque  vexatur  tormi- 
nibus,  nausea,  vomitu,  singultu,  doloribus,  inedia 
ingravescentibus,  ventris,  et  ventriculi,  et  laterum ; 
alvumque  habet  nunc  nimis  astrictam,  nunc  nimis 
solutam  et  mucosam,  et  sitim  et  cibi  appetitum  ad- 
modum  inasqualem,  interdum  fere  nullum,  interdum 
nimium,  et  urinam  variam,  interdum  albidam,  inter- 
dum  limpidam  ;  venter  quoque  haud  raro  tumet,  et 
seepe  murmurat,  reliquum  corpus  marcescit,  halitus 
oris  insigniter  fcetet,  saliva  praeter  solitum  fluit,  vul- 
tus  pallet,  et  aliquando  fere  livet,  et  quasi  virescit, 
praasertim  sub  oculis ;  interdum  vero  brevi  et  mor- 
boso  rubore  identidem  suffunditur ;  tussis  sicca  et 
molesta  sajpe  adest,  pukusque  admodum  varius  est, 

et  lenta  et  misera  febris  accedit;  stridor  dentium 
inter  somnum  saepe  observatur,  nec  raro  convulsiones 
magis  ^enerales,  et  demum  morbus  comitialis  fre- 
quens  et  vehemens,  et  ex  hoc  aliquando  fatuitas : 
vermes  denique  frequentissime  per  anum,  haud  raro 
vero  per  os,  redduntur  ;  nonnunquam  etiam,  sed  ra- 
rissime,  ante  mortem,  saspe  post,  intestina  ipsosque 
abdominis  parietes  perforant,  et  sic  sese  produnt. 

mdcxxvi.  Praeter  vero  haee  et  similia  signa  morbo- 
sa,  quorum  ratio  aliqua  haud  aegre  reddi  possit,  alia 
qusedam,  magis  ambigua,  et  explanatu  difficiliora,  a 
medicis  recenseri  solent;  qualia  sunt,  ampliflcatio 
oculi  pupillae,  tumor  aliquis  palpebrarum  inferiorum, 
pruritus  narium,  quas  infantes  usque  scalpere  dicun- 
tur,  et  nasi  albor,  ejusque  et  labii  superioris  tumor 
aliquis  insolitus  :  amplitudo  enim  pupillse  multunx 
variat ;  qua?  sane  pueris  fere  amplior  est  quam  adul- 
tis :  et  reliqua  signa  in  strumosis  plerumque  obser- 
vantur,  et  interdum  a  gravedine  oriuntur  :  et  omnes 
demum  infantes  nares  subinde  sibi  scalpunt. 

mdcxxvii.  Diligenter  autem  cavendum  est  ab  er- 
rore  apud  populum  passim  recepto,  et  sane  apud 
multos  medicos  minime  raro,  qui,  ubicunque  vermes 
deprehenduntur,  nihil  ulterius  respiciunt  aut  quas- 
runt,  non  dubii  quicquid  mali  in  corpore  adsit  iis 
solis  esse  tribuendum.  Non  desunt  tamen  multa 
argumenta  et  observationes,  qua?  ostendant,  etiam  in 
verminosis,  vermes  saape  esse  minimam,  interdum  for- 
tasse  nullam,  morbipartem  quiurget ;  nequealia  igi- 
tur  remedia  esse  negligenda,  ut  iis  expellendis  omnis 
medici  opera  detur.  Cum  iis  vero  medicis  vix  locus 
est  ratiocinationi,  qui  serio  profitentur,  se  omnem 
fere  morbum  insolitum,  etpraasertim  nervosi  generis, 
qui  in  junioribus  occurrit,  quique  natura  et  origine 

obscurus  est,  et  explanatu  difficilior,  lumbricis  impu- 
tare,  et  oinne  igitur  curandi  consilium  huc  dirigere. 

mdcxxviii.  Medicamentorurn  adversus  lumbricos 
valentium  varia  existunt  genera,  quae  variis  modis 
prodesse  videntur ;  scilicet  quae  vel  laedunt  et  lace- 
rant  tenera  eorum  corpora,  vel  iis  veneno  sunt,  vel 
ipsos  tantum  infirmant  aut  stupefaciunt,  vel  illis 
adeo  ingrata  sunt  ut  hospitio  suo  sponte  decedant, 
vel  demum  quae  vermes  neque  lassos,  neque  veneno 
necatos,  neque  infirmatos,  neque  stupefactos,  neque 
domicilii  sui  pertaesos,  quasi  vi  et  armis  foras  expel- 
lant.  Nonnulli  denique  prascipiunt  medicamenta 
dari,  quaa  nidos  lumbricorum  destruant  atque  ejici- 
ant.  Neque  sane  absurdum  aut  inutile  est  ad  ver- 
mes  arcendos  et  submovendos,  idonea  diaata,  et  vitae 
genere,  interdum  quoque  et  aliis  remediis,  generali 
corporis  sanitati,  variis  saspe  modis  labefactse,  diligen- 
ter  consulere. 

jmdcxxix.  Multa  autem  ex  his  nimis  subtilia  sunt, 
et  communi  usui  parum  accommodata ;  et,  quod  pe- 
jus  est,  et  magis  dolendum,  idonea  remedia,  quibus, 
secundum  talem  rationem  medendi,  opus  esset,  non 
adeo  sunt  in  promptu  ac  vulgo  creditur.  Parum 
enim  constat  quid  vermibus  gratum  futurum  sit, 
quidque  ingratum :  quidve  eos  infirmet,  aut  stupefa- 
ciat,  aut  necet,  (contraria  enim  experimenta  et  obser- 
vationes  de  his  rebus  extant ;  et  medicamenta  pluri- 
ma,  quae  vermibus  ex  corpore  vivis  expulsis  certissi- 
mo  exitio  sunt,  intra  corpus  vix  adhiberi  queunt, 
utpote  hominibus  pariter  ac  vermibus  perniciosa) ;  et 
minime  certum  est,  qualis  sit  nidus  lumbricorum, 
aut  quomodo  destruendus,  aut  qualis  diaeta  iis  gig- 
nendis  vel  opportuna  sit  vel  aliena. 

mdcxxx.  Ex  iis  medicamentis  quaa  per  suam  as- 

peritatem  vermes  Isedere  vel  lacerare  existimantur, 
laudatissima  sunt,  pulvis  stanni,  aut  stanni  aut  ferri 
scobs,  aut  pulvis  corallince  crassior ;  quibus  annume- 
rare  oportet  remedium  nuper  jactatum,  couhage  vul- 
go  dictum,  tomentum  scilicet,  vel  potius  spicuke  qua? 
crescunt  super  siliquas  arboris  cujusdam  Jamaicensis 
quaa  dolichos  pruriens  vocatur.  Fertur  etiam  sabu- 
lum  commune  eodem  consilio  feliciter  interdum  fuisse 
datum.  Non  desunt  tamen  qui  opinantur,  stannum, 
et  quidem  ferrum  etiam,  liquoribus  ventriculi  solu- 
tum,  vermibus  potius  veneno  esse;  nam  sulphas 
ferri  ipse  adversus  eos  saepe  datus  est,  et  a  nonnullis 
laudatus  ;  et  stannum  commune  portionem  haud  exi- 
guam  arsenici  in  se  continet. 

mdcxxxi.  Medicamenta  vero  quod  attinet  qua? 
vermibus  veneno  esse  existimata  sunt,  eosque  saltem 
infirmare  et  stupefacere ;  innumera  fere  variis  tem- 
poribus  prolata  sunt,  quse  neque  adhiberi  neque  re- 
censeri  merentur,  utpote  quai  revera  nullas  vires  ha- 
bent ;  veluti  radix  polypodii  filicis  maris,  quse  nuper 
in  usum  revocata  est  et  egregie  laudata,  postquam 
diu  et  merito  fuisset  neglecta  ;  quicquid  enim  ab  illa, 
et  multis  similibus,  beneficii  perceptum  fuisse  visum 
est,  aliis  et  multo  efficacioribus  medicamentis  simul, 
vel  paulo  post,  adhibitis,  plane  tribuendum  est. 

mdcxxxii.  Efficacissima  hujus  generis  (mdcxxxi) 
medicamenta  sunt  (quamvis  multum  absit  ut  hasc 
etiam  medicorum  spem  nunquam  fallant),  cortex 
Geoffrcece  inermis,  radix  spigelice  Marilandica?,  et 
multa  quoque  amara,  folia  artcmisice  abrotani  aut 
artemisiaz  absinthii,  folia  et  semina  tanaceti  vulearis. 
semen  artemisice  santonicce,  flores  humuli  lupuli,  et 
flores  et  folia  amygdali  persicas ;  et  metallica  quasdam 
medicamenta,  praasertim  ex  argento  vivo  parata,  ve- 

luti  murias  hydrargyri ;  et  sulphas  ferri ;  sulphas 
cupri  quidem  lumbricis  certissimo  veneno  est,  sed 
corpori  humano  vix  minus  infestum,  neque  ideo  ap- 
tum  remedium  ;  et  demum  sal  commune,  et  mel,  et 
oleum,  et  spiritus  dcstillati,  praesertim  spiritus  j  uni- 
peri  communis,  et  acidum  acctosum,  et  aqua  calcis,  a 
multis  dicta  sunt  lumbricos  vel  necare,  velita  laedere, 
ut  facilius  postea  ejiciantur.  Observandum  est  qua?- 
dam  etiam  ex  his  remediis,  nullo  alio  adhibito  cathar- 
tico,  alvum  interdum  satis  fortiter  solvere. 

mdcxxxiii.  Medicamenta  nonnulla  fcetida  adver- 
sus  vermes  saepe  praecipiuntur,  utpote  quae  credita 
sunt  iis  vel  nociva  vel  ingratissima  saltem  esse,  ita 
ut  vel  sponte  decedant,  vel  per  cathartica  facilius 
dimoveantur.  Horum  praecipua  sunt,  ferula  assa 
fcetida,  allium  sativum,  sulphur  sublimatum,  vale- 
riana  sylvestris,  ruta  graveolens,  juniperus  sabina, 
&c.  Haec  vero  per  os  devorata  paruin  prodesse  so- 
lent,  magis  vero,  imprimis  adversus  ascarides,  per 
clysteres  in  intestina  infusa. 

mdcxxxiv.  Omnium  vero  remediorum  quae  ad- 
versus  lumbricos  adhibentur,  longe  optima  et  effica- 
cissima  sunt  cathartica,  praesertim  acriora,  convolvu- 
lus  scammonia,  convolvulus  jalapa,  aloe  perfoliata, 
rheum  palmatum,  &c.  vel  pura,  vel  certius  adhuc 
cum  aliqua  portione  sub-muriatis  hydrargyri  adjecta. 
Validioribus  fere  ad  vermes  expellendos  opus  est 
catharticis,  quia  hi  intestinis  quodammodo  se  figunt, 
multo  difficilius,  quam  primo  aspectu  expectare  par 
esset,  hospitio  suo  dimovendi.  Leniora  autem,  diu 
adhibita,  veluti  aqua  marina,  et  aquae  medicinales 
purgantes,  Harrowgatensis  imprimis,  interdum  haud 
male  respondent,  praesertim  adversus  ascaridcs.  Si 
lumbrici  ventriculum  occupant,  vomitoria  medica- 

menta  dare  oportebit ;  si  vero  ima  intestina  teiient, 
idoneas  lotiones  ex  oleosis  et  foetidis  medicamentis  et 
catharticis  acrioribus  his  saepe  infundendas  suht. 
Fertur  nicotianam  tabacum  hoc  consilio  adhibitam, 
sive  fumi  sive  decocti  forma,  egregie  aliquando  pro- 
fuisse.  Fertur  etiam  haud  male  aliquando  respqn- 
disse,  abdomina  infantum  verminosorum  idoneis  me- 
dicamentis  anthelminthicis,  et  catharticis  praesertim, 
illinere.  Tali  autem  remediorum  administrationi 
minime  fidendum  est. 

mdcxxxv.  Interim  vero,  alia  adversus  vermes  auxi- 
lia  non  sunt  omittenda ;  quamvis  enim  catharticis 
maxime  fidendum  sit,  hasc,  prassertim  acriora,  fre- 
quenter  repeti  nequeunt,  et  prasterea  magis  valebunt, 
si  vermes  aliis  medicamentis  necati,  vel  teesi,  vel 
infirmati,  vel  stupefacti  fuerint :  alia  igitur  remedia 
(mdcxxx,  mdcxxxii,  mdcxxxiii)  catharticis  recte 
interponuntur,  quse  aagris  satisfaciant,  et  valeant 
quantum  valere  possint. 

Caf.  XLIIL — De  remediis  lithontripticis* 


uDcxxxvi.  Xnter  pracipuas  morborum  causas  cal- 
culi  suo  jam  loco  (lxiii)  enumerati  sunt,  eorumque, 
qui  in  renibus  nati,  inque  iis  vel  meatibus  urina? 
haerentes,  vel  in  vesicam  demissi,  ibique  in  majorem 
molem  per  remoram  crescentes,  illamque  laedentes 
et  irritantes,  vel  demum  in  ejus  cervicem  et  urina? 
iter  delapsi  atque  impacti,  tot  tamque  crudelia  mala 
efficiunt,  ratio  aliqua  jam  (dccxlv,  dccl)  reddita 
est :  cumque  hi  saspe  neque  natura  expelli  queant, 
neque  arte  evelli,  cumque  ipsa  chirurgia  ad  eos  evel- 
lendos  sit  admodum  operosa,  et  summum  dolorem, 
et  profecto  periculum  vitas  non  leve  afferat,  inque 
multis  ideo  casibus  minime  suadenda  sit,  remediis 
plane  opus  est  quas  illos  vel  dissolvant,  vel  conterant, 
vel  quivis  demum  modo  comminuant,  atque  expel- 
lant ;  et  talia  medicamenta,  sive  jam  inventa,  sive 
adhuc  invenienda  Lithontriptica  vocata  sunt. 

mdcxxxvii.  Quamvis  omnes  ab  omni  asvo  medici 
talia  remedia  expetiverint,  et  nonnulli  variis  tempo- 


CAP.  XLIII.     MEDICINiE  THEOItETICuE. 


579 


ribus  diversa  medicamenta  hoc  consilio  adhibuerint, 
et  testimonio  satis  amplo  commendaverint,  tam  pa- 
rum  in  hac  re  profecerant,  ut  omnia  fere  remedia 
quae  ad  hunc  flnem  protulissent,  per  experientiam 
damnata  atque  rejecta  essent,  tanquam  inutilia,  et 
sa?pe  perniciosa ;  et  miseri  calculosi  aut  formidolosa? 
chirur&iae  semet  committere  coacti  essent,  aut  cum 
morbo  crudeli  et  immedicabili,  indiesque  ingraves- 
cente,  per  totam  vitam  conflictari. 

mdc xxx  viii.  Tandem  vero,  medicis  de  talibus  re- 
mediis  pene  desperantibus,  vel  parum  fortasse  opi- 
nantibus,  anus  quaedam,  arcanum  suum  (quod  per 
viginti  fere  annos  ad  calculos  in  corpore  humano 
comminuendos  adhibuisset,  et,  ut  asseverabat,  feli- 
cissimo  cum  successu)  honesto  satis  pretio  Senatui 
Brittanno  pro  bono  publico  vendidit ;  medicis  atque 
chirurgis  nonnullis  honestis  et  peritis,  aliisque  viris 
fama3  integerrimag,  quorum  curae  et  fidei  a  Senatu 
demandatum  erat  ut  medicamentorum  adeo  jactato- 
rum  vires  et  usus  per  experimenta  explorarent,  in- 
corrupto  certe,  sed  fortasse  minus  cauto,  testimonio 
suo  confirmantibus,  remedium  ejus  calculos  in  vesica 
revera  comminuisse,  et  calculosos  aliquot  suo  morbo 
penitus  liberasse. 

mdcxxxix.  Absurda  medicamentorum  farrago 
quam  illa  in  medium  protulitj  quamvis  tanti  testi- 
monii  parum  digna,  et  praeterea  adeo  nauseosa,  ut 
maxime  etiam  animosi  sa?pe  in  ejus  usu  satis  diu  per- 
sistere  nequirent,  et  multi  ex  timidissimis  etiam  chi- 
rurgo  se  committere  mallent  quam  remedium  tam 
horrendum  quotidie  devorare,  tamen  non  prorsus  in- 
utilis  fuit ;  nimirum  quae  nonnullis  aliquid  levaminis 
attulit,  et,  quod  multo  majoris  momenti  erat,  medi- 
cos  et  philosophos  haud  paucos  ad  talia  medicamenta 

exploranda  impulit,  ut  vel  eadem  in  formam  magis 
simplicem  et  minus  insuavem  reducerent,  vel  alia, 
sive  ejusdem  sive  diversi  generis,  efficaciora,  et  tutio- 
ra,  et  ventriculo  tolerabiliora,  sibimet  compararent. 

mdcxl.  His  satis  perspicuum  erat  totam  illam  far- 
raginem  facile  resolvi  in  calcem  vivam  (eandemque 
male  paratam)  et  saponem  :  ipsaque  muliercula  can- 
dide  fatebatur,  testas  quag  calcem  prEeberent  fuisse 
primarium  suum  remedium ;  et  saponem  posteafuisse 
adjectum  ad  alvum  modice  solvendam,  qua?  alioquin 
ab  usu  pulveris  testacei  insigniter  solebat  durescere ; 
quamvis  multa  experientia  edocta  persuasissimum 
haberet  saponem  quoque  ipsum  ad  comminuendos 
eliciendosque  calculos  haud  parum  conducere ;  reli- 
qua  demum  medicamenta  se  non  alio  consilio  admis- 
cuisse,  quam  ut  suum  arcanum  curiosos  celaret. 

mdcxli.  Medicorum  quoque  et  philosophorum 
industria  brevi  compertum  fuit,  calcem  vivam  tutis- 
sime  et  commodissime  adhiberi  forma  aquas  calcis ; 
quse  rite  parata  insigni  vi  calculi  extra  corpus  sol- 
vendi  pollet,  ut  ex  innumeris  experimentis  abunde 
constat ;  et  credita  fuit  interno  usui  accommodatissi- 
ma  fuisse,  utpote  quas  calcem  plurima  aqua  dilutam 
et  valde  attenuatam  contineret,  quo  hsec  facilius  et 
promptius  in  sanguinem  delata  cum  eo  ad  renes  et 
vesicam  perveniret,  dum  aquse  multitudo,  viribus 
calcis  salutaribus  nihil  imminutis,  corpus  ab  ejus  a- 
crimonia  alioquin  nocitura  satis  defenderet,  omnesque 
simul  urinas  meatus  et  receptacula  usque  elueret, 
fragmentaque  calculorum  actione  calcis  comminuto- 
rum,  et  sabulum,  siquid  adesset,  et  mucum,  aut  san- 
guinem,  aut  quicquid  demum  novis  calculis  nucleo 
esse  posset,  subinde  eliceret :  quin  et  nonnullis  per- 
suasum  erat  aquam  calcis  ulceribus  etgravibus  irrita- 

tionibus  vesica?  aliarumque  partium  per  quas  urina 
transiret,  calculosis  saspe  familiaribus  et  molestissimis, 
insigniter  prodesse,  et  morbosis  ventriculi  et  intesti- 
norum  affectionibus  egregie  opitulari,  et  vitia  quas- 
dam  totius  molis  humorum  optime  corrigere,  et  ge- 
nerali  corporis  sanitati  plurimum  favere  :  nec  defuere 
aqua?  calcis  laudatores  qui  sperabant  largo  et  diutur- 
no  ejus  usu,  statum  sanguinis,  atque  ideo  urina*  ex 
eo  secretae,  eo  usque  traductum  iri,  ut  hasc  novam 
fere  naturam  adepta  nihil  amplius  calculosi  contineret, 
neque  solitum  sedimentum  demitteret,  sed  hoc  potius 
denuo  dilueret,  et  calculos  prgeterfluens,  eos  vel  com- 
minueret,  et  prius  asperos  et  angulares,  detritis  an- 
gulis,  lasvigaret,  vel  nihil  saltem  novae  materiaa  iis- 
dem  adjiceret,  donec  tandem  molliti  atque  abluti,  in 
crustulas,  et  quidem  merum  sabulum,  paulatim  dila- 
berentur.  Et  demum,  quo  major  hujusmodi  ratio- 
cinationi  esset  fides,  plurimas  prolatee  sunt  et  idoneis 
testimoniis  confirmatae  aagrotantium  historia?,  qui  usu 
aquas  calcis,  ventriculi  affectionibus  morbosis,  et  mul- 
tis  aliis  morbis  liberati,  bonam  et  firmam  valetudi- 
nem  sibimet  comparaverant,  et  multum  urinam  red- 
diderant  solito  rubro  et  calculoso  sedimento  caren- 
tem,  et  crassum,  albidum,  atque  mucosum  deponen- 
tem,  calculosque  quibus  extra  corpus  affusa  erat  non 
modo  non  augentem,  ut  naturalis  urina  fecisset,  sed 
plane  comminuentem ;  quique  plurimum  sabulum, 
et  multa  et  haud  exigua  calculorum  fragmenta,  et 
crustulas,  et  demum  nucleos,  cum  urina  excreverant, 
et  tandem  calculo  quo  prius  laboraverant  caruisse 
visi  erant,  vel  hunc  saltern,  sine  magno,  et  interdum 
sine  ullo  incommodo,  minimeque  crescentem,  per 
multos  annos  in  vesica  gesserant. 
mdcxlii.  Saponis  autem  vires  et  actionem  explo- 

rantes  haud  aegre  judicabant,  quod  et  multis  obser- 
vationibus  et  experimentis  manifestius  constabat,  non 
oleum  efus  ad  calculos  comminuendos  et  expellendos 
quicquam  prodesse,  et  siquid  revera  adversus  calculos 
valeret,  beneficium  istud  alteri  ejus  elemento,  alcali 
nimirum  caustico,  et,  ut  nonnulli,  neque  profecto 
parvi  nominis,  auctores  sibimet  persuaserant,  parti- 
culis  quibusdam  igneis  atque  acerrimis  quas  illud  a 
calce  quicum  commistum  fuerat,  accepisset,  totum 
esse  tribuendum.  Brevi  quoque  per  simplicissima 
atque  certissima  experimenta  deprehensum  fuit,  in 
comminuendis  calculis  extra  corpus,  et  saponem,  et 
aquam  calcis,  et  illum  hac  dilutum,  nihil  esse  ad  pu- 
rum  alcali  causticum.  Quin  et  ex  scriptis  quorun- 
dam  medicorum  satis  constitit,  salem  alcalinum  fix- 
um,  sodam  scilicet  et  Potassam  ut  nunc  vocantur, 
variis  modis  paratum  per  aliquot  secula  ad  calculos 
expellendos  in  usu  fuisse,  neque  suis  laudibus  ca- 
ruisse. 

mdcxliii.  Nihilominus  vero  et  sapo  et  aqua  cal- 
cis,  neglecto,  vel  rarissime  saltem  et  a  paucis  tantum 
medicis  adhibito  puro  alcali  caustico,  variis  modis 
per  aliquot  annos  frequenter  et  large  fuerunt  adhi- 
bita ;  metu  scilicet  ne  alcali  purum  corpori  veneno 
esset,  vel  adeo  saltem  acre  foret,  ut  neque  in  sangui- 
nem  acciperetur,  neque  ad  renes  et  vesicam,  utcun- 
que  dilutum  perveniret.  Sperabant  prseterea  medici 
plus  ejus  forma  saponis  in  corpus  receptum  iri  quam 
aliter  ingeri  posset :  et  nonnullis  varios  et  saluber- 
rimos  effectus  saponi  imputare  placuit ;  neque  sane 
dubium  fuit  eum  alvum  saltem  modice  et  efficaciter 
esse  soluturum. 

mdcxliv.  Tandem  vero  medicus,  lucri  magis  quam 
honestai  famee,  aut  scientite  aut  virtutis  preemiorum, 

studiosus,  nomen  aliquod  et  magnum  emolumentum 
sibimet  comparabat,  palam  professus  se  remedium 
arcanum  possidere,  quod  calculum,  quamvis  invete- 
ratum,  diuque  in  vesica  commoratum,  facile  et  peni- 
tus  comminueret  atque  expelleret,  quodque  sine  fas- 
tidio  a  delicatioribus  etiam  assumi  posset,  et  diu  sine 
incommodo  aut  periculo  continuari,  seque  nihil  magis 
cupere,  quam  asgros  suos  eum  sic  esse  remuneraturos, 
ut  a  diro  quo  prius  laboraverant  malo  per  medica- 
menta  ejus  fuissent  liberati. 

mdcxlv.  Remedium  suum  adeo  jactatum,  locu- 
pletibus  solis  accommodatum,  pauperibus  inutile,  et 
tanti  constans,  ut  non  nisi  magno  pretio  vendendum 
esset,  diligenter  et  curiose  celabat,  aliis  nimirum  ad- 
mistis  medicamentis  quae  sensibus  imponerent,  omni- 
busque  jure  vitulino  dilutis,  ne  sincera  dispensata 
tali  investigationi  subjecta  essent  qualis  arcanum  fa- 
cile  detexisset. 

mdxlvi.  Brevi  autem  quod  metuebat  accidit, 
tanta  ejus  cura  parum  valente,  et  planis  experimentis 
compertum  est,  pretiosum  illud  remedium  nihilaliud 
esse  praeter  alcali  causticum,  pro  re  nata  nunc  magis 
nunc  minus  dilutum. 

mdcxlvii.  Hoc  igitur  remedium,  quamvis  tantis 
laudibus  quantis  diu  cumulatum  erat  minime  dig- 
num,  tamen  apud  medicos  per  aliquot  jam  annos  re- 
ceptum  est,  et  frequenter  adhibitum,  et  interdum 
calculosis  profuisse  visum  est ;  et  saponis  locum  fere 
penitus,  et  aquse  calcis  locum  magna  ex  parte,  in  his 
morbis,  non  immerito  occupavit.  Neque  multum 
nuper  in  eo  parando  aut  adhibendo  profectum  est, 
prasterquam  quod  chemici  rationem  docuere,  qua  ejus- 
dem  vis  et  efficacias,  et  quam  maxime  causticum 
semper  fiat,  ad  medicorum  arbitrium,  variorumque 

gegrotftntium  necessitudines,  idoneis  liquoribus  leni- 
bus  et  glutinosis  aptum  dilui. 

mdcxlviil  Effectus  demum  hujusmodi  (mdcxl, 
mdcxlvii)  medicamentorum,  eorumque  imprimis  vi- 
res  medicinales  in  calculis  comminuendis  eliciendis- 
que,  haud  facile  deflniuntur.  Quo  plus  enim  de  eo- 
rum  natura  et  actione  medici  ratiocinati  sunt,  eo 
fere  obscurior  et  intellectu  difficilior  res  facta  est ; 
quo  plura  de  iis  prolata  sunt  testimonia,  eo  minor 
fides  iis  data  est;  quo  plura  denique  experimenta  et 
observationes  de  eorum  viribus  facta  sunt,  eo  magis 
dubium  fuit  quid  revera  in  corpore  humano  valeant : 
neque  jam  post  annos  septuaginta  disputando,  et  ex- 
periendo,  et  scribendo  de  his  remediis  consumptos, 
ullum  hactenus  cognitum  est  quod  tantum  efficiat, 
quantum  de  ridicula  farragine  anili,  qualis  primo 
prolata  fuit,  idonei  judices  testati  sint. 

mdcxlix.  Profectus  tam  exigui,  tantorumque  in- 
certorum,  in  re  adeo  aperta  et  exploratu  facili,  ratio 
multiplex  est,  et  minime  indigna  ut  exponatur,  quo 
melius  in  posterum  medici  atque  philosophi  a  simili- 
bus  erroribus  caveant.  Testimoniis  imprimis  de  ar- 
canis  remediis,  plurimis  et  satis  manifestis  de  causis, 
vix  unquam  fidendum  est :  quaeque  igitur  de  his  prius 
prolata  erant  quam  ipsorum  natura  pervulgata  esset, 
hic  negligenda  sunt,  et  recentiora  tantum  et  magis 
credibilia  consideranda.  Ex  his  autem,  qua?  certissi- 
ma  videntur  non  semper  certa  sunt,  neque  creden- 
dum  est  calculum  in  vesica  fuisse  comminutum,  et 
ex  ea  cum  urina  redditum,  quamvis  antea  manifestus, 
post  usum  remediorum  quorundam  explorando  de- 
tegi  nequiret,  nec  quicquam  gerenti  doloris  aut  in- 
commodi  facesseret :  plurima  enim  exempla  ostende- 
runt  hoc  fieri  posse,  calculo  adhuc  invesica  hasrente; 

sive  hic  sacculum  quendam  sibi  formaverit  inque  eo 
latuerit,  sive  vesicae  firmiter  adhaeserit  segre  detegen- 
dus,  sive  tantum  chirurgi  explorantis  tactum  effuge- 
rit,  sive  demum  prius  asper  et  angulosus,  laevis  atque 
rotundus  factus,  vesicam,  nonnihil  fortasse  perpetua 
ejus  frictione  callentem,  minus  lseserit. 

mdcl.  Medici  porro  cum  de  natura  et  viribus  ta- 
lium  remediorum  primo  ratiocinari  inciperent,  in  plu- 
rimos  et  graves  errores  inciderunt,  seque  confusione 
haud  facile  expedienda  implicuerunt ;  quod  profecto 
nil  mirum,  cum  vera  calcis  vivae,  atque  ideo  alcali 
caustici,  natura  tunc  temporis  minime  intellecta  esset. 
Quin  et  postquam  pulcherrimis  clari  chemici  experi- 
mentis  demonstratum  fuisset,  ea  non  aliam  ob  causam 
quam  aera  suum  fixum,  vel  acidum  carhonicum  ut 
nuncvocatur,  expulsum,  caustica  fleri,  et  hoc  reddito 
denuo  mitescere,  haec  etiam  reperta  adeo  neglexe- 
runt,  ut  plurimis  institutis  experimentis  et  ratiocina- 
tionibus,  minime  dubitasse  visi  sint  calcem  et  salem 
alcalinum,  non  modo  pura  nulloque  cum  acido  con- 
juncta,  sed  caustica  adhuc,  per  ventriculum,  et  in- 
testina,  et  vasa  lactea,  et  cor,  et  pulmonem,  ad  renes 
esse  perventura,  et  cum  urina  secreta  inque  vesicam 
delata,  calculum  ibi  cbmmorantem  non  aliter  commi- 
nutura,  quam  si  extra  corpus  ejusdem  fragmento 
pura  et  sincera  affusa  essent. 

mdcli.  Ratio  autem  plane  docet  hoc  impossibile 
esse,  et  nupera  quaedam  experimenta  ostenderunt, 
neque  alcali  mite,  quamvis  purum  et  parum  dilutum, 
neque  aquam  calcis,  neque  alcali  causticum,  urinas 
recenti  satis  large  admista,  quamvis  neque  ventriculi 
neque  pulmonis  vires  experta  essent,  fragmenta  cal- 
culorum  vel  minimum  comminuere.  Ea  igitur  ex- 
pevimenta  et  observationes  sola  perpendi  merentur, 

qufE  urina  eorum  qui  hujusmodi  remedia  affatim  su- 
merent,  vel  extra  corpus  vel  intra  facta  sunt,  siquan- 
do  calculosis  medendi  magis  quam  expericndi  causa 
data  fuerint. 

mdclii.  Multum  vero  abest  ut  his  etiara  omnibus 
fides  aut  debcat  aut  possit  haberi,  scilicet  quse  adeo 
contraria  sibique  adversa  sunt,  ut  probe  perspicuum 
sit  plerosque  medicorum  qui  ad  has  res  incumberent, 
nimis  avidis  et  nimis  credulis  oculis  (quod  sane  in  re 
medica  nimis  frequens  error  est)  sua  experimenta 
fuisse  intuitos,  et  nimis  festinanter  et  temere  de  re- 
mediorum  viribus  judicasse,  veteris  Hippocratis  mo- 
niti  de  experimento  fallace  et  judicio  difficili  plane 
immemores. 

mdcliii.  Postremo,  non  semper  considerabant, 
calculos  varii  esse  generis,  et  quodammodo  diversse 
natura*,  et  compositionis  chemicce ;  alios  nimirum 
durissimos,  lasves,  comminutu  difficillimos ;  alios  vero 
asperos,  molliores,  friabiles,  sabulosos,  sua  fortasse 
sponte  in  urina  aut  aqua  tepida  paulatim  dilapsuros; 
alios  demum  in  aliis  liquoribus,  seu  menstruis  chemu 
cis,  facile  solvi :  minime  ergo  quod  de  uno  calculo 
aut  uno  aegvo  verum  esset,  de  omnibus  credere  aut 
expectare  licuit. 

mdcliv.  Omnium  vero  consensu  qui  de  his  rebus 
scripserint,  qusedam  saltem  de  viribus  remediorum 
alcalinorum  satis  cognita  sunt  atque  comperta.  Lar- 
go  imprimis  sive  aquee  calcis  sive  alcalinorum  usu, 
urina  haud  parum  mutatur,  et  parum  materise  verae 
calculosaB  aut  demittit  aut  continet,  et,  pro  solito 
rubro  et  arenoso,  sedimentum  albidum,  et  mucosum, 
et  molle  deponit,  et  siqua  aut  scriptis  medicorum, 
aut  aliorum  hominum  testimoniis  fldes  habenda  sit, 
adeo  non  calculorum  fragmenta  quibus  affunditur 

auo-et  (quod  naturalis  urina  faceret),  ut  eadem  in 
quibusdam  exemplis,  nam  haec  res  minime  perpetua 
est,  plane,  quamvis  admodum  lente,  comminuere  visa 
sit.    Alcali  vero  causticum  largius  assumptum  sive 
forma  saponis,  sive  purum  devoratum  fuerit,  urinam 
plane  alcalinam  reddit ;  eamque  simul  satis  acriter 
movet,  partesque  per  quas  transitura  est  fortiter 
seepe  irritat,  prassertim  si  hse  calculorum  attritu  vel 
alia  quacunque  causa  jam  inflammatse  aut  exulceratae 
fuerint,  atque  ideo  multis  calculosis  adhiberi  nequit, 
quamvis  etiam  valde  dilutum,  et  glutinosis  rebus 
commistum,  et  semper  igitur  caute  et  prudenter  ad- 
hibendum  est.     Contra  vero,  aqua  calcis,  quamvis 
diu  et  arge  hausta,  urinam  neque  alcalinam  neque 
acrem  reddit,  neque  renes  neque  vesicam  male  irritat, 
sed  earum  partium  irritationes,  et  dolores  antea  for- 
tasse  gravissimos,  saspe  sublevat.    Constat  quoque 
utrumque  diu  et  satis  large  posse  assumi,  si  modo 
cum  prudentia  datum  fuerit,  generali  corporis  sani- 
tate  nihil  imminuta.    A  temerario  vero  et  nimis  largo 
illorum  usu,  fertur,  et  minime  incredibile  est,  totum 
corpus  variis  modis  fuisse  lassum,  humoresque  impri- 
mis  insigniter  computruisse.     Certum  quoque  est 
varia  ventriculi  et  intestinorum  vitia,  et  praesertim 
acorem,  calculosis  saepe  familiarem,  talium  remedio- 
rum  usu  vel  prorsus  submota,  vel  plurimum  duntaxat 
sublevata  fuisse.    Neque  demum  negandum  est  per 
ea  multos  calculosos  insigniter  fuisse  levatos  ipsis 
malis  quaa  a  calculis  in  renibus  et  vesica  oriuntur, 
plurimosque  interdum  calculos  et  multum  sabulum 
cum  urina  reddidisse.    Adhuc  vero  valde  dubium 
est  an  calculus  grandior  et  per  longam  remoram  con- 
firmatus,  eorum  ope,  vel  in  renibus,  vel  in  vesica, 
unquam  fuerit  comminutus  et  e  corpore  penitus  ex- 


588 


CONSPECTUS 


CAP.  XLIII. 


pulsus.  Et  si  testimoniis,  utcimque  ambiguis,  qua? 
de  tali  curatione  prolata  sunt  fidem  habere  placeat, 
hoc  duntaxat  certum  erit,  successum  adeo  felicem 
rarissimum  esse,  inque  paucis  omnino  casibus  expec- 
tandum. 

mdclv.  Remediorum  vero,  quse  tanto  malo  quam- 
vis  incipienti  occurrere,  vel  idem  nondum  inchoatum, 
sed,  propter  notam  corporis  proclivitatem,  suspectum, 
arcere,  vel  incremento  ejus  obstare,  vel  cruciatus 
tantum  quos  efficit  lenire  possint,  utilitas  certe  haud 
exigua  erit;  et  maxime  dolendum  est  haec  etiam 
beneficia  non  magis  esse  certa. 

mdclvl  Ratio  denique  qua  varios  effectus  jam 
(mdcliv)  enumeratos,  et  a  variis  medicis  iis  imputa- 
tos,  prsestent,  neque  adeo  certa  neque  adeo  perspicua 
est  ac  multi  crediderint.  Commenta  de  illorum  ac- 
tione  antequam  vera  calcis  vivas  et  alcali  caustici 
natura  detecta  esset,  vix  opus  est  perpendere.  Et 
postquam  cognitum  erat,  causticam  eorum  naturam 
ab  acido  carbonico  detracto  omnino  pendere,  medici 
nimis  temere  crediderunt  hoc  nodum  istum  esse  solu- 
turum.  In  corpore  enim  humano,  parum  verisimile 
est  medicamenta  adeo  caustica  tuto  posse  circulari,  et 
minutissimas  vias  viscerum,  pulmonis,  totius  demum 
compaginis  libere  permeare,  priusquam  ad  vesicam 
aut  renes  pervenirent.  Praeterea,  in  ventriculo  et 
intestinis  acidum  carbonicum  raro  deest,  plerumque 
adeo  copiosum  adest,  ut  ipso  fere  temporis  puncto 
quo  caustica  devorantur  nequeant  non  mitescere. 
Quod  si,  nullo  ibi  existente  acido  carbonico,  caustica 
adhuc  per  tenera  vasa  lactea  et  glandulas  conglobatas 
mesenterii  in  sanguinem  delata,  per  cor,  ad  pulmonem 
missa  fuerint,  unde  perpetua  fit  et  copiosa  exhalatio 


I 


CAP.  XLIII.     MEDIClNiE  THE0KETICJ3.  589 

acidi  carbonici  a  sanguine  derivati,  ibi  saltem  brevi 
mitia  reddentur. 

mdclvii.  Quin  et  in  ventriculo,  et  in  superiore 
fortasse  intestini  parte,  acoris  aliquid,  et  imprimis 
in  calculosis,  adesse  solet,  quantum  saltem  alcali  vel 
calcem  quam  aqua  tenebat  facile  saturaverit.  Neque 
sane  hactenus  demonstratum  est  purum  alcali  in 
sanguine  vivi  hominis  unquam  extitisse,  neque  veri- 
simile  est  talem  ejus  statum  gravi  et  prsesente  peri- 
culo  esse  cariturum.  Urina  ipsa  alcalina  facta  mini- 
me  probat  sanguinem  ejusdem  fuisse  naturae ;  quo- 
niam  partes  humorum  maxime  putrescentes,  adque 
statum  alcalinum  properantes,  per  renes  secernuntur, 
quse  ideo  per  remoram  in  vesica,  vel  brevissimo  tem- 
pore  postquam  redditse  fuerint,  alcalince  fieri  possint. 
Experimentis  insuper  constat,  neque  alcali  mite 
( carbonatem  scilicet  Potassw )  neque  salem  neutrum 
qui  ex  alcali  et  acido  acetoso  fit  ( acetitem  Potassa? 
nunc  dictum)  calculos  vel  minimum  comminuere. 

mdclviii.  Ut  his  et  similibus  difficultatibus  ob- 
viam  iretur,  quidam  medici  suaserunt,  et  nonnulli 
tentarunt,  aquam  calcis,  vel  puram,  vel  lenibus  qui- 
busdam  medicamentis  mollitam,  per  idoneam  fistulam 
in  hominis  vesicam  infundere.  In  brutis  quoque  ani- 
malibus  tentatum  est  aquam  calcis,  adjecta  aliqua  por- 
tione  alcali  caustici,  eodem  modo  infundere.  Hoc 
autem  parum  hactenus  profuit,  nec  multum  beneficii 
pollicetur,  cum  non  modo  operosum  sit,  multumque 
doloris  afferat,  et  post  aliquot  repetitiones  pene  in- 
tolerabile  fiat,  sed  experimentis  quoque  constet,  ne- 
que  calcis  aquam  neque  alcali  causticum  urina  com~ 
mistum  in  comminuendis  calculis  quicquam  valere. 

mdclix.  Aliis  vero  modis  remedia  alcalina  calcu- 
losis  opitulari  possunt ;  absorbendo  nimirum  quic- 

quid  nimii  acoris  in  ventriculo  adesset,  unde  sanior 
cibi  concoctio,  sanius  nutrimentum  corpori  sugges- 
tum,  humoresque  omnes,  tam  circumeuntes  quam 
secreti,  magis  naturales,  et  urina  fortasse  ob  hanc 
causam  minus  calculosa,  et  partes  solida?  firmiores,  et 
secretiones  rite  procedentes,  omnisque  demum  vale- 
tudo  melior.  Prseterea,  aqua  calcis  diluendo,  et  aU 
calini  sales,  sive  caustici  sive  mites,  sive  demum  in 
neutros  per  ventriculi  acorem  conversi,  stimulando, 
urinam  movent,  quae  sic  et  suum  sedimentum  melius 
diluit,  et  renes  et  vesicam  probe  eluit,  et  sabulum  et 
minutos  calculos  facilius  expellit. 

mdclx.  Haec  quoque  videtur  esse  ratio  beneficii, 
saepe  haud  exigui,  quod  multi  calculosi  a  remediis 
plane  astringentibus,  veluti  arbuto  uva  ursi,  et  aquis 
quibusdam  medicinalibus,  veluti  ferratis,  et  demum 
bona  cerevisia  tenui,  perceperunt,  quamvis  hsec  a 
natura  alcalina  plane  sit  alienissima,  et  nullis  eorum 
magna,  plerisque  ne  minima  quidem  vis  calculi  dis- 
solvendi  contingat. 

mdclxi.  Non  tamen  silentio  praeterire  fas  est  alia 
quaedam  remedia,  ad  comminuendos  calculos  a  non- 
nullis  medicis  adhibita,  prsesertim  cum  unum  ex  iis 
pro  insignibus  suis  viribus  plurimum  fuerit  lauda- 
tum. 

mdclxii.  Paucis  abhinc  annis,  ingeniosis  et  pul- 
cherrimis  clari  chemici  experimentis  compertum  fuit, 
acidum  carbonicum  aqua  commistum  terram  calca- 
riam  haud  segniter  dissolvere.  Aqua  calcis  enim, 
quae  admisto  acido  carbonico  calcem  suam  demiserat, 
illo  largius  commisto,  hanc  denuo,  et  quidem  vix 
minus  copiose  quam  antea  diluit.  Quin  et  hoc  modo 
alias  terrae  dissolvi  possunt,  veluti  magnesia,  quze 
pura  aqua  minime  dissoiubilis  est. 

mdclxiii.  Hinc  egregia  medicis  occasio  novum 
experiendi  remedium,  corpori  tutum  et  adhibitu 
commodum,  quod  calculos  dissolveret,  variisque  mo- 
dis  facillime  ingeri  posset ;  vel  forma  scilicet  aquac 
mephiticce  (qualem  fontes  quaBdam  medicinales  uber- 
rime  suggerunt,  quasque,  si  tales  fontes  adeundi,  eo- 
rumque  aquas  obtinendi,  copia  non  est,  commode 
fieri  potest  ex  aqua  fontana  communi  acido  carbonico 
expleta  et  saturata) ;  vel  in  idoneo  sale  alcalino  la- 
tens,  unde  statim  ut  devoratus  fuerit  acidum  illud 
expellendum  est  hausto  multo  citri  medica?  succo, 
vel  alio  quivis  acido  quod  aptum  videatur.  Nec  de- 
sunt  exempla  qusedam,  ubi  hoc  remedium  insigniter 
profuisse,  plurimumque  sabulum,  et  quidem  calculos, 
et  fragmenta  haud  adeo  minuta,  expulisse  visum  est. 
Maxime  autem  dolendum  est  hujusmodi  beneflcium 
non  magis  esse  frequens  atque  certum  ;  sed  vix  sane 
mirandum,  cum  haud  perspicuum  sit  quo  modo  aci- 
dum  carbonicum  ita  in  corpus  receptum,  pristinas 
suas  dotes  adhuc  retinens,  per  tot  vias,  et  prassertim 
per  pulmonem,  sit  transiturum,  et  tandem  ad  vesi- 
cam  deferendum  ;  et  simul  per  experimenta  constet, 
neque  purum  acidum  carbonicum,  neque  aquam 
eo  saturatam,  calculos  humanos,  qui  neque  ex  calce 
neque  ex  magnesia  constant,  extra  corpus  vel  mi- 
nimum  dissolvere.  Aqua  autem  acidi  carbonici,  et 
haustus  isti  effervescentes,  largius  assumpta,  hi  le- 
niter  stimulando,  illa  copiose  diluendo,  urinam  mo- 
vere,  et  renes  et  vesicam  eluere,  et  arenulas  et  cal- 
culos  expellere  poterunt.  Prasterea  acidum  carboni- 
cum  corroborato  corpore,  et  imprimis  ventriculo,  ahV 
mentique  concoctione  sic  saniore  facta,  aliis  quoque 
modis  (mdclix)  calculosis  utile  erit.  Et  demum 
experimenta  qua?dam  prolata  sunt  quse  ostendant, 

salem  istum  qui  ex  ammonia  et  acido  acetoso  constat, 
extra  corpus  saltem  calculos  quosdam  dissolvere. 

mdclxiv.  Denique,  alio  nuper  modo  medici  co- 
nati  sunt  acidum  carbonicum  et  alcali  simul  calculo- 
sis  dare ;  illo  scilicet  huic  tam  copiose  admisto,  ut 
alcali  non  modo  mite  redderet,  sed  per  acidam  suam 
naturam,  qua?  satis  manifesta  est,  cum  eo  salem  qua- 
si  medium  vel  neutrum  efficeret.  Sic  enim  et  alcali 
et  acidum  carbonicum  satis  copiose,  et  quidem  com- 
modissime  multa  aqua  diluta  sumuntur,  ventriculo 
tolerabiliora,  et  corpori  minus  nocentia,  et  segris  ip- 
sis  (quod  haud  levis  momenti  est)  minus  fastidium 
moventia,  quam  alia  fere  forma.  Nec  desunt  qui 
testantur  hoc  remedium,  quod  aqua  super-carbona- 
tis  sodas  dictum  est,  in  quibusdam  exemplis  adversus 
calculos  tam  vesicae  quam  renum  egregie  profuisse. 
Par  quoque  beneficium  expectare  licet  a  Carbonate 
Potassos  ( Pharmacopceia?  Londinensis)  quem  non- 
nulli  Super-carbonatem  vocant  Potassce,  quamvis 
non  multum  diluto.  Multis  demum  medicis  per- 
suasum  est  Magnesiam,  tutum  et  mitissimum  me- 
dicamentum,  diu  et  large  sumptum,  adversus  renum 
et  vesicse  calculos  non  minus  valere  quam  acerrima 
et  laudatissima  alcalinorum. 

mdclxv.  Postremo,  alios  quosdam  sales,  tam  aci- 
dos  quam  neutros,  qui  calculum  extra  corpus  com- 
minuunt,  nonnulli  crediderunt  aliquid  intra  id  bene- 
ficii  polliceri.  Sed  de  his  pro  remediis  adhibitis  ex- 
perimenta  desunt,  et  ratio  pariter  et  aliorum  hujus- 
modi  remediorum  experientia,  nos  satis  monent  cau- 
tos  esse,  et  non  nimis  sperare. 

mdclxvl  Omnia  acida  fossilia  calculos  extra  cor- 
pus  dissolvunt :  nitricum  et  muriaticum  optime  cum 
fortia  et  sincera  adhibentur,  et  hoc  quidem  vix  nisi 

sincerum.  Sulphuricum  autem  forte  calculum  in 
quibusdam  experimentis  vix  tangere  visum  est, 
quamvis  plurima  aqua  dilutum  eum  satis  prompte 
dissolveret.  Cum  talia  remedia  fortia  et  pura  non 
possint  adhiberi,  et  nitricum  et  muriaticum  tenuia 
facta  parum  valeant,  superest  tantum  sulphuricum 
dignum  quod  periculum  ejus  fiat  in  calculosis.  Ex- 
istimatum  est  aliam  ob  causam  aptissimum  esse, 
nimirum  quod  minus  per  concoctionem  aliasque  vires 
corporis  quam  reliqua  immutetur,  et  quantitate  haud 
exigua  tuto  sumi  possit. 

mdclxvii.  Ex  neutris  autem  salibus,  illi  qui  am-* 
moniam  cum  dcido  sulphurico  vel  acetoso  continent, 
aqua  diluti,  extra  corpus  calculum  dissolvere  visi 
sunt :  quantum  vero  intra  corpus  valeant,  et  quous- 
que  illi,  et  quidem  ipsum  acidum  sulphuricum,  im- 
mutentur  antequam  ad  vesicam  perveniant,  ulterior 
experientia  doceat.    Remedium  arcanum  nuper  cele- 
bratum  tanquam  utilissimum  adversus  calculos,  pa- 
rum  medicaraenti  cujusvis  praeter  nitratem  potassce 
continere  videtur.    Cum  vero  tot  incerta  et  incredibi- 
lia  traduntur  de  remediis  hujusmodi  quorum  natura 
et  compositio  omnibus  notae  sunt,  fabulas  qua?  de  ar- 
cano,  utcunque  laudato,  a  venditore  aut  vulgo  nar- 
rantur,  perpendere  aut  perscrutari  inane  et  superva- 
caneum  foret. 

Hjec  demum,  utcunque  exigua  et  imperfecta,  de 
'sani  corporis  muneribus,  deque  origine  et  natura 
morborum  qui  munera  illa  impediunt,  mortemque 
saepe  afferunt,  deque  viribus  et  administratione  re- 
mediorum  quibus  ad  istos  morbos  tollendos  utimur, 
quicunque  rite  consideraverit,  is  bene  perspiciet,  ra- 
tione  quam  obscura,  npo  raro  fallace,  arteque  quam 
rudi,  et  sa;pe  parum  valente,  fragilem  vitae  spem 
tueri  conemur ;  et  simul  bono  Boekhaavio  facile 
assentietur,  non  temere  profitenti,  "  nullum  se 

"  COGNOVISSE  REMEDIUM,  QUlN  SOLO  TEMPESTIVO 
"  USU  TALE  FIERET." 


F  I  N  I  S. 


John  PliLAKS,  Printer,  Edinburgh. 


Enumerare  possum  quce  sit  infiguris  animantium, 
et  quam  solers  subtilisque  descriptio  partium,  quam- 
que  admirabilis  fabrica  niembrorum.  Omnia  enim, 
quce  quidem  intus  inclusa  sunt,  ita  nata,  atque  ita 
locata  sunt,  ut  nihil  eorum  supervacaneum  sit,  nihil 
ad  vitam  retinendam  non  necessarium.  Facilius- 
que  intelligetur,  a  Diis  immortalibus  hominibus  esse 
provisum,  si  erit  tota  hominis  fabricatio  perspecta, 
omnisque  humance  naturcp  figura  atque  perfectio. 

Cicero. 

